
Mulţumiri 


Cartea aflată acum la dispoziţia cititorilor a fost posibilă datorită aju- 
torului generos al multor persoane. Prin calitate şi consecvență, asistența 
oferită pentru consultarea documentelor de arhivă, ani la rând, de cercetă- 
torii de la Direcţia Cercetare, Expoziţii, Publicaţii a CNSAS, în particular 
de consilierul de arhivă George Vişan, a depășit așteptările. 

Am beneficiat de discuţiile cu William Totok despre tema acestei cărți și 
despre interpretarea documentelor din Arhiva CNSAS. Gândurile lui Sorin 
Vieru despre „rezistenţa pentru cultură” au constituit un reper. Mi-au fost 
benefice observaţiile de ordin teoretic şi de detaliu ale lui Sorin Antohi 
asupra primelor două capitole. Comentariile lui Ion Bogdan Lefter asupra 
Generației '80 şi, mai general, asupra literaturii în perioada comunistă m-au 
ferit de câteva erori. Se adaugă ajutorul dat de critic în recuperarea unor 
resurse bibliografice. Daniel Puia-Dumitrescu mi-a pus la dispoziţie volumul 
lui despre Cenaclul de Luni, înainte de apariţia acestuia la Cartea Românească. 
Mihnea Berindei mi-a oferit materiale de arhivă nepublicate care şi-au avut 
rostul lor în „asamblarea” cărţii. Implicarea asiduă și competentă a Alinei 
Ledeanu în documentarea „cazului Doinaș” a dat acestui capitol o acoperire 
care nu ar fi fost posibilă altfel. Aura Christi m-a ţinut constant „la zi” cu 
informaţii şi repere bibliografice referitoare la Nicolae Balotă, plecat dintre 
noi înainte de finalizarea cărţii. Anunţându-mă de sosirea unor noi volume 
pe numele lui Balotă în Arhiva CNSAS, Clara Mareş mi-a oferit șansa unei 
revederi esenţiale a cazului. Pentru a putea depăși obstacolele în urmărirea 
procesului dintre Mircea Iorgulescu și CNSAS, mi-au fost esenţiale infor- 
maţiile primite de la avocatul Sergiu Andon și de la fiica lui Iorgulescu, 
Joana Vitte. Prin observaţiile domniei sale, Georgeta Dimisianu mi-a oferit 
nuanţe și un plus de siguranţă în interpretarea contenciosului Iorgulescu- 
Nedelcovici. Dumitru Țepeneag a avut amabilitatea să-mi răspundă unor 
întrebări şi să-mi împărtășească unele din gândurile sale. 

Mara Chiriţescu are meritul de a fi adus în discuţia cărţii tema sensibilă 
a „vocilor tăcute (pierdute). Caius Dobrescu mi-a trimis o lucrare ce mi-a 
contextualizat, la timp, demersul. Adrian Pruia s-a comportat ca un prieten 


‘săritor când a pornit în căutarea unei cărți de negăsit în ţară. Spre finalul 


perioadei de cercetare, Beth Ciesielski mi-a oferit un decor ideal pentru a 
scrie, în liniște, la carte. 

Georgeta-Maria Vîrtic s-a luptat cu detaliile de limbă ale acestui text 
care prin referinţe, citate și ghilimele ar intimida orice corector. Le mulțu- 
mesc tuturor și, desigur, lui Liviu Andreescu pentru efortul lui greu de 
supraevaluat prin care cartea a ajuns mai clară și mai fluentă. 

Această enumerare nu epuizează lista celor care au contribuit la lucrare 
şi care nu au ajuns să fie menţionaţi aici. 
i Bucureşti, septembrie 2015 


Observaţii privind scrierea 
ŞI documentarea 

Câteva subcapitole ale volumului (cazurile Mircea Iorgulescu, 
Ştefan Aug. Doinaș, Nicolae Balotă) au avut la bază variantele reduse 
și cu o structură diferită apărute sub formă de articole în reviste 
culturale. Folosim ortografia astăzi canonică, dar pentru două publi- 
caţii referenţiale ale perioadei comuniste am păstrat grafia originară 
Scînteia, Săptămîna. Dacă titlurile de volume la care am făcut tri- 
mitere în text erau prea lungi, le-am reprodus parţial, nota de final 
asigurând cunoașterea titlului complet. Am lucrat cu decizii judecă- 
toreşti la care am avut acces personal; ca urmare, când le-am citat, 
nu am putut face trimitere la o sursă bibliografică. 

Având în vedere că suntem deja în anul 2015 şi drept urmare 
avem de distins între primii ani ai secolului XXI și cei ai secolului 
XX, am trecut de la scrierea curentă: „anii '20”, „anii '30”..., la vari- 
'anta „anii 1920”, „anii 1930” etc. Nu am intervenit însă în citate. 

Nu este o surpriză, 'dat fiind conţinutul, că sintagma „politica 
culturală” apare des în text; am considerat cacofonia drept răul cel 
mai mic în raport cu folosirea parafrazelor. 

Volumul foloseşte standardele cunoscute: ghilimele la fiecare citat 
în interiorul textului, paranteze drepte pentru intervenţiile în inte- 
riorul citatelor, italice în cazul numelor de publicaţii. Pentru repro- 
ducerea semnelor de citare în cadrul citatelor am folosit ghilimelele 
unghiulare. Am păstrat citatele ca atare în text ori de câte ori erau 
foarte scurte sau aveau un caracter descriptiv, dar le-am așezat sepa- 
rat, cu literă mai mică, în cazul în care meritau să fie subliniate. 

În documentele din Arhiva Securităţii, numele persoanelor se 
scriu în mod obișnuit cu litere mari — întotdeauna în cazul numelor 
de cod. Pentru a nu face și mai dificilă lectura, am reprodus docu- 
mentele folosind transcrierea comună. 

Am utilizat note de subsol atunci când am făcut comentarii care 
completează textul principal. Referințele la cărți şi documente au fost 
plasate (cu excepţia „Introducerii”) în note de final de capitol, sperând 
ca astfel volumul să fie urmărit mai ușor, în contextul numeroaselor 
citate şi trimiteri. 

Enumerarea în bibliografie a totalităţii cărților şi revistelor con- 
sultate în pregătirea acestui volum ar fi fost excesivă. Am hotărât 
să restrângem lista bibliografică de final la volumele citate. : 


Introducere 


În anul 2015, societatea românească a depășit sensibil ca durată, 
raportându-ne la revoluție, perioada interbelică, referinţa curentă la 
noi pentru un interval de dimensiuni istorice. Comparaţia dă măsura 
marii distanțe, în timp, de perioada comunistă, mai ales în epoca 
unei viteze de schimbare tehnologică fără egal. Ar fi interesantă o 
cercetare comparativă între cetăţeanul român cu statut mediu din 
1989 și analogul lui de astăzi. Primul, fără mașină de scris, având 
dificultăţi să găsească publicaţiile de care avea nevoie în profesia 
sa, cu acces la o singură televiziune, naţională și deloc liberă, fericit 
că a putut cumpăra lapte pentru copil sau, rar — întrucât „fuseseră 
aduse” —, câteva banane, fără să fi văzut vreodată lumea. Celălalt 
umblă nedezlipit de telefonul mobil, are la dispoziţie peste o sută 
de canale de televiziune, beneficiază prin Internet de ştiri din orice 
loc din lume, are acces la un munte de literatură, profesională sau 
nu, alege între mall și supermarket şi peate lua în orice moment 
avionul spre unul dintre orașele Europei. Care sunt oare temele 
care-i preocupă pe cei doi români „medii”, despărțiți de un sfert de 
secol? Cât s-au schimbat gândurile care populează mintea aceluiași 
român, după 25 de ani? Saltul schițat mai sus, de la condiţiile epo- 
cii comuniste la cele postcomuniste, nu reflectă doar „succesele” unei 
comunități intrate în zodia libertăţii, ci şi absorbţia în turbionul 
globalismului. Existenţa noastră a făcut un salt gigantic. De ce, 
atunci, mintea atâtora dintre noi „se simte încă în postcomunism”? 


Decenii capturate de temele trecutului 


Schimbarea condiției umane în intervalul celor 25 de ani este ușor 
de verificat, și la fel este și inerția spaţiului simbolic. Se poate vorbi 
despre o lentoare a parcurgerii temelor de fond privitoare la socie- 
tatea românească, la trecutul ei ori la prezent. Suntem la 15 ani de 
la crearea instituţiei care gestionează Arhiva Securităţii şi totuși 
cazurile care au dat prilej de emoţii la începutul anilor 2000 sunt 
încă în dispută (amintesc continua referire postumă la condiţia omului 

și poetului Ștefan Aug. Doinaș). Abia în anul 2009 a fost publicat 
primul volum de documente din arhiva CC al PCR, editat după 
norme academice, iar în 2012 al doilea. Va fi nevoie de încă un 
număr de ani ca să fie acoperit întregul interval, până în 1989*. La 
25 de ani de la schimbare apar repetitiv cereri de adoptare a unei 
legi a lustraţiei. Consiliul Europei sugerase ca limită de adoptare a 
unui astfel de act normativ în ţările postcomuniste anul 1999”, dar 
la noi, unde foștii ofițeri de Securitate și liderii de partid primesc 
pensii de trei-patru ori mai mari decât victimele lor, tema rămâne 
în continuare vie. După 25 de ani de la revoluţie au fost începute 
procesele unor oameni ai vechiului regim acuzaţi de crime împotriva 
umanității. Procese întârziate sunt anunţate din când în când, peste 
timp, şi împotriva unor criminali naziști. Amânarea în ce-i priveşte 
s-a datorat faptului că au reușit să se ascundă sau absenței probe- 
lor. În cazul torționarilor Alexandru Vișinescu și loan Ficior, care 
au fost printre noi în tot acest timp, probele incriminatoare erau la 
fel de disponibile în 1990 cât sunt și acum ”* 

Ștefan Borbély a esenţializat această observaţie prin afirmaţia 
că România trăiește și acum, la un sfert de veac de când s-a scuturat 
de comunism, în dependenţa faţă de un trecut obsesiv şi atroce, care 
nu-i îngăduie să-și ia zborul "”. Criticul îl invocă pe Nietzsche pentru 
a-i aduce la lumină observaţia că o societate poate fi paralizată prin 
promovarea excesivă a trecutului, având printre consecinţe uciderea 


* Vezi Mihnea Berindei, Dorin Dobrincu, Armand Goșu (eds.), Istoria : 
comunismului din România. Documente. Perioada Gheorghe Gheorghiu- 
Dej (1945-1965), Bucureşti, Humanitas, 2009; Mihnea Berindei, Dorin 
Dobrincu, Armand Goșu (eds.), Istoria comunismului din România. Vol. II: 
Documente Nicolae Ceauşescu (1965-1971), Iaşi, Polirom, 2012. Până în 
anul 2015, s-a parcurs o parte importantă din al treilea volum. Totuși, 
din variate motive, proiectul restituirii documentelor din arhiva CC al 
PCR după norme academice este în acest moment periclitat. 
Jurisprudenţa Curţii Europene a Drepturilor Omului a schimbat această 
abordare. 
Vezi seria de articole scrise de Andrei Muraru despre cazurile Vişinescu 
şi Ficior (Observator cultural, nr. 730-740, 2014). După ce Andrei Ursu, 
fiul lui Gheorghe Ursu, notorie victimă a Securităţii, a intrat în greva 
foamei (21 octombrie — 6 noiembrie 2014), sub presiunea lui și a opiniei 
publice, Secţia Parchetelor Militare a Parchetului de pe lângă Înalta 
Curte de Casaţie și Justiţie (ICCJ) a redeschis anchetele în cauza Ursu 
și în cele cuprinzătoare puse sub titlul de „procesul comunismului” (vezi 
„Editorial”, Noua Revistă de Drepturile Omului, nr. 4, 2014, pp. 1-2). 
**** Dar un trecut adus la lumină abia după 1990, când oamenii au început 
„Să povestească îndelung despre trecutul netrecut” (din amintirile Sandei 
Golopenţia, reluate în Călin-Andrei Mihăilescu, „Cum era? Cam așa...”, 
Observator cultural, nr. 342, octombrie- 2006). 

spontaneității, inhibiția socială, reprimarea vocației critice, lichefie- 
rea adevărului. „Într-adevăr, dacă te uiţi Ja viaţa noastră culturală 
și literară de după 1989”, conchide Borbely, enumerând, printre con- 
secințele paralizante ale folosirii excesive a trecutului, construcția 
instituţională a literaturii române din acest moment şi distorsiunea 
controlată a percepției critice, „conţinutul ideatic al literaturii române 
și al criticii de construcţie pare să se fi oprit la generaţiile '60 şi '70”. 


Rezistenţa prin cultură, 
domeniul competiţiilor simbolice 


Tema rezistenţei prin cultură a fost văzută ca indicând, „de fapt, o 
criză permanentă a conștiinței civice, obscură în resorturile sale 
profunde”. Noţiunea a dat semnificaţie competiţiilor politice și sim- 
bolice de dinainte de 1989, în care se confruntau occidentaliștii şi 
protocroniştii, Consiliul oii Scriitorilor şi echipa revistei Săptă- 
mîna etc. Eticheta rezistenţei prin cultură a devenit un „capital” în 
chiar sensul propriu al cuvântului, „bun” din care se poate scoate 
un profit. În funcție de definiția pentru care se opta, rezistenţa prin 
cultură putea fi reclamată de o comunitate de interese sau de o alta. 
Marea schismă dintre pro-iliescieni și anti-iliescieni, de după revo- 
luţie, a dus și la înfruntarea unor variante ale noţiunii. Susținerea 
propriei naraţiuni a rezistenţei prin cultură, cuplată cu o naraţiune 
în oglindă a colaboraţionismului, a fost intensificată de grupurile de 
interese și de prestigiu în perioadele în care aveau acces la puterea 
politică, când acest tip de capital putea fi pus să lucreze. A fost cazul 
intelectualilor al căror pro-iliescianism, în zorii postcomunismului, 
le-a asigurat controlul instituţiilor care gestionează spaţiul simbolic. 
Vom vedea același comportament şi la oponenții lor, la mijlocul ani- 
lor 2000. Prin susţinerea fără rezerve a președintelui Traian Băsescu, 
aceștia vor primi acces la poziţii și resurse pe care le vor valorifica 
în logica unei prăzi de grup. Nicicând nu au apăsat aceştia pe acce- 
leratorul campaniilor de discreditare a personalităţilor cu care se aflau 
în competiţie simbolică așa cum au făcut-o în perioada 2004-2012, 
anii maximului lor succes sociopolitic, când au fluturat naraţiunea 
colaboraţionismului și au dus-o la interpretări pe cât de extreme, pe 
atât de ipocrite. 


Ștefan Borbély, „Mecanisme de victimizare”, Contemporanul, iulie 2013. 
** Continuarea: „Intuiţia şi convingerea acestei conștiințe îi spun că a 
existat efectiv, dar încă fără suficiente dovezi documentare”. Citatul 
reflectă gradul de interes arătat de Adrian Marino acestui subiect, 
asupra căruia nu a ajuns să elaboreze atât cât să-l acopere cu rigoarea 
pe care o teoretiza (Adrian Marino, „Rezistenţa culturală, o problemă 
deschisă”, în Adrian Marino, Politică şi cultură. Pentru o nouă cultură 
română, lași, Polirom, 1996, p. 28). 

O asemenea gâlceavă publică şi atâtea interese implicate în temele 
rezistenţei prin cultură, colaboraţionismului și represiunii din vremea 
regimului totalitar au ţinut analiza lor legată de orizontul de înţe- 
legere de acum 25 de ani. Printre victime aveau să se numere pru- 
denţa epistemologică și distanța politică necesare demersului științific. 

Am început această carte având în minte pericolele de ordin extra- 
Științific care stăteau în calea ei. Am încercat să le răspundem, 
căutând să fim corecți î în a descrie varietatea atitudinilor, reflectată 
în diversitatea citatelor'. Însă adevăratele dificultăţi în elaborarea cărții 
s-au dovedit a fi până la urmă cele de ordin empiric și conceptual. 
A existat iniţial speranţa, de fapt iluzia, de a cuprinde exhaustiv ce 
au gândit istoricii, literaţii, gânditorii unor alte profesii despre tema 
rezistenţei prin cultură. A rezultat că o asemenea întreprindere duce 
mai degrabă la un rezultat haotic, nu este necesară și, mai precis, 
îndreaptă lucrurile într-o direcţie care se înfundă. „Înfundată” este 
și noţiunea rezistenţei prin cultură ca atare. În carte am identificat 
un sens ce ne permite să decidem care acţiuni intră în categoria 
rezistenţei prin cultură şi care sunt acelea excluse din aria ei: este 
vorba de trecerea dincolo de limita culturală impusă de autoritate. 

Dar această interpretare lasă în afară multe fapte relevante pentru 
condiția intelectualului și artistului în comunism. Demersul nostru 
a condus în final la promovarea noţiunii de „existenţă prin cultură” 
Şi a corelatelor ei, între care cea a „nișelor culturale ale existenţei”. 
Miza unor astfel dè concepte este să ne putem „elibera” de termenii 
Și ideile care ne ţin încă legaţi de trecut. 


Ce î înseamnă o perspectivă etică a memoriei? 
Rolul dosarelor din Arhiva Securităţii 


Care sunt faptele „rezistenţei prin cultură”? Unii gânditori se îndo- 
iesc de existenţa fenomenului, la alţii sfera este atotcuprinzătoare. 
„Nu avem o așa-zisă literatură a rezistenţei. Nu există. Este sublimă, 
dar lipsește cu desăvârșire”, susţine Alexandru Piru într-un interviu 
din 1991". Pentru Cosmin Navadaru, rezistenţii prin cultură formau 


Faiplay-ul citărilor nu înseamnă inventarierea, în numele exhaustivi- 
tăţii, a intervențiilor nerelevante ori aberante. Opiniile lui Radu Tinu, 
ofițer de Securitate care a supravegheat-o pe Herta Miiller, despre colabo- 
raţionism și represiune nu au de ce să fie obiectul unei asemenea cer- 
cetări (Ștefan Both, „Aroganţa lui Radu Tinu, securistul Hertei Müller: 
«Am venit să văd ce face inchiziţia secolului XXI, în România. Sunteţi 
amatori!»”, Adevărul, 4 septembrie 2014). 

** Interviul a fost publicat după doi ani (Gabriela Rusu-Păsărin, Disidenţă 
sau rezistenţă prin cultură. Dialoguri incomode realizate în primăvara 
anului 1991, Timişoara, Helicon, 1993, p..58). 

o adevărată masă, între ei fiind de inclus şi cititorii care cereau cărți 
trecute la index în anii 1950 ori, mai târziu, căutau pe la tarabe 
Cel mai iubit dintre pământeni, pentru a cărui achiziționare își împo- 
vărau bugetul. Cum „suportă” cercetarea o astfel de relativitate extremă 
a obiectului pe care-l investighează? Ce anume explică evanescenţa 
„realităţilor” despre care vor să dea seamă diferitele concepţii privi- 
toare la rezistenţa prin cultură? 

Eticheta rezistenţei trece prin filtrul unei evaluări etice. Într-o 
anumită citire, actele de disidență ale lui Dan Deșliu din anii 1980 
sunt palide, deoarece aparțin unui proletcultist exponențial al peri- 
oadei stalinismului. Pentru alţii, din contra, vina din tinereţe își 
pierde contururile în fața noului chip. Există scriitori care au premiat 
retorica desființării lui Ștefan Aug. Doinaș, ca om și creator. În 
aceeaşi perioadă, Virgil Nemoianu îl aprecia ca „figura cea mai vred- 
nică de venerație a poeţilor români din generația vârstnică” și cali- 
fica actele colegilor drept stârpire periculoasă a valorilor „în numele 
unor adevăruri inchizitoriale simpliste și totodată cam dubioase”. 
Cum judecăm oare cazul lui Ovid S. Crohmălniceanu, mercenar cul- 
tivat în anii 1950 şi mentor al optzeciştilor? Susţinem, pe urma unor 
astfel de exemple, că lectura realităţilor care ne interesează aici este 
intermediată nu atât de o memorie a colectivităţii, cât de o etică a 
memoriei colective. Iată de ce înţelegerea fenomenelor discutate este 
dependentă de calitatea concepţiei etice aflate în raniţa cercetătorului 
şi, în particular, de viziunea pe care el o are asupra fiinţei umane. 
Analiza unor noțiuni precum rezistența prin cultură și corelatele 
sale, existența prin cultură, nişele culturale ș.a., constă în concep- 
tualizarea unui exercițiu etic. 

Natura obiectului de studiu explică sensibilitatea documentelor 
depozitate de Securitate. Întrucât manifestările considerate „de etică 
a memoriei” nu sunt acte în sine, ci acte interpretate etic, contextul 
evenimentelor contează considerabil. Materialele de arhivă ne conduc 
la amănunte pe care viața publică nu le poate oferi. Ele înregistrează 
detalii care ating în modul cel mai intim suprafaţa morală a fiinţei. 
Știm din dosare că, student, Carol Sebastian a semnat un angaja- 
ment cu instituţia de represiune, șantajat fiind în legătură cu sarcina 
prietenei sale. Cele câteva note date în fața ofițerului de Securitate, 
benigne, fuseseră discutate cu prietenul Andrei Bodiu, despre care 
a fost pus să informeze”. Amănuntele răstoarnă semnificaţia anga- 
jamentului: viitorul jurnalist anti-iliescian pare a fi fost motivat să 


* Virgil Nemoianu, „Victime și nevinovaţi: spre o abordare pluridimensi- 
onală”, Secolul 21, nr. 1-6, 2013, p. 76. Criticul a reluat tema în mai 
multe articole. 

** Carol Sebastian: „Am semnat un angajament” — interviu acordat în 
exclusivitate Cotidianului, 21 iulie 2006. 

protejeze vieţile altora, nu să le amenințe. Dacă documentele ar fi 
fost livrate parţial, reţinând doar angajamentul, tăcând asupra con- 
textului, primul ar fi compromis în totalitate și agius despre 
trecutul lui Carol Sebastian, și prezentul lui. 

Detaliile din arhivă nu pot recupera întotdeauna amână. lată 
de ce nici astăzi nu e clar cât a fost preşedintele de altădată al 
Uniunii Scriitorilor, Dumitru Radu Popescu, un tampon între literați 
şi Securitate şi cât un docil Slujbaș al ultimei. Știm sigur că el coo- 
pera efectiv cu agenţii”, însă rămân multe întrebări în ce-l privește, 
motivate de măsuri în favoarea scriitorilor, asupra cărora nu avem 
încă o viziune” 

Prin studiul arhivelor, putem aprecia dificultatea unor oameni 
ajunşi s să se confrunte în condiţii de vulnerabilitate cu agenţii repre- 
siunii. Îi descoperim pendulând între rezistenţa care răspunde impe- 
rativelor propriei lor conștiințe şi colaboraționism - al fricii, al 
indiferenței ori, poate, al ticăloşiei"***. Uneori, aceste resorturi ale 
comportamentului au ajuns publice. O etică a memoriei rezistenţei 
se hrănește şi din jurnalele, mărturiile, monografiile care pun în 
valoare și opera. Dar experiența noastră ne spune că puţine alte 
surse au valoarea materialelor din Arhiva Securităţii. Recunoașterea 
valorii arhivei în cercetarea rezistenţei prin cultură, alături de nume- 
roasele scrieri dedicate temei, reprezintă o teză a acestui studiu. 


* Decizia de „colaborator cu Securitatea ca poliţie politică”, luată de către 
CNSAS în „cazul Carol Sebastian”, reprezintă una dintre cele mai mari 
greşeli ale instituţiei. Interpretarea acestui episod din istoria jurnalis- 

“tului de la ziarul Cotidianul fusese subiect de dispută şi în interiorul 
redacţiei — vezi confruntarea dintre Dan Tapalagă și Costin Ilie („«Max», 
subiect de dpi la «Cotidianul»”, evz.ro, 25 iulie 2006) —, şi în opinia 
publică. 

** Aflăm astfel că a participat la montarea de către Securitate a unor 
acţiuni menite să-i facă șantajabili pe colegii săi (vezi capitolul V). 

*** Vezi, printre altele, mărturisirea lui Mircea Cărtărescu: „Dumitru Radu 
Popescu [...] a angajat în ultimii ani ai perioadei respective oameni 
tineri. Așa încât, la un moment dat, eu împărţeam un mic birou cu 
Mircea Nedelciu și cu Hanibal Stănciulescu, doi colegi scriitori” (Rodica 
Nicolae, „Mircea Cărtărescu — «copilul teribil» al literaturii românești 
contemporane”, 18 mai 2006 — http://m.cariereonline.ro). 

**x* Petre P. Andrei, fiul cunoscutului ministru al Educaţiei Naţionale din 
perioada 1938-1940, Petre Andrei, a asumat în închisoare lucruri care 
nu-i făceau cinste, dar aceleași documente sugerează că purtarea sa 
avea scopul să le protejeze pe soţie și pe fiica născută de puţin timp 
(Arhiva CNSAS, Fond penal 013838, vol. 3, p. 90). Conlucrarea cu 
anchetatorii poate explica de ce Petre P. Andrei a devenit, începând cu 
anii 1990, unul dintre acuzatorii constanţi ai colegului său de anchetă, 
Adrian Marino (pentru referinţe în acest sens, vezi „Actualitatea de 
Cronicar”, România literară, nr. 4, 1999, şi Vasile Iancu, „Eruditul 
hermeneut, mușcat de propriile obsesii”, Convorbiri literare, nr. 5, 2010). 

Urmând o astfel de metodă, am intat în dialog cu tensionata 
dezbatere publică privind relaţia dintre oamenii de cultură și auto- 
rităţile comuniste represive. Explorând cazuri reprezentative (Ștefan 
Aug. Doinaș, Mircea Iorgulescu ș.a.), volumul a ajuns și o pledoarie 
în „procesul” făcut azi unor personalități care nu mai au puterea 
sau cărora le este dificil să se apere. 


Vocile tăcute 


Prin natura sa, cercetătorul este atras de temele care-l provoacă 
intelectual şi-l incită prin dificultatea de a da răspunsuri ori de 
situaţiile care par să îl conducă spre rezultate non-intuitive. Aceasta 
explică orientarea cercetărilor noastre spre înfruntarea clișeelor. Am 
ţinut să punem în discuţie prezumția incompatibilității dintre aspi- 
rațiile culturale și colaboraţionism (cazurile Constantin Noica și Nicolae 
Balotă). Am testat supoziţia contrapunerii dintre idealişti, atașați 
la nivel de discurs radicalismului moral, și pragmaticii predispuși, 
îi gândim, la conivenţe (exemplele Mircea Iorgulescu și Bujor Nedelcovici). 

Prin substanţa ei, cultura este „creaţie împărtășită”, deci creaţie 
care se dezvoltă, se rotunjeşte din și prin comunicare. Nu este deloc 
surprinzător ca personalităţile literare cele mai proeminente în peri- 
oada comunistă să fi luat la un moment dat pilula compromisurilor. 
Este valabil pentru scriitori şi poeţi (Marin Preda, Nicolae Breban, 
Nichita Stănescu), se verifică în cazul criticilor (George Ivașcu, Ovid 
S. Crohmălniceanu, Nicolae Manolescu). Este suficient să privim la 
„insectarul” perioadei proletcultiste al lui M. Niţescu, ca să realizăm 
cât de răspândite au fost compromisurile: Florenţa Albu, loan Alexandru, 
Tudor Arghezi, A.E. Baconsky, Cezar Baltag, George Bălan, Ion Banu, 
Geo Bogza, G. Călinescu, Şerban Cioculescu, Paul Cornea, S. Damian, 
Gabriel Dimisianu', Geo Dumitrescu, Petru Dumitriu, B. Elvin, Radu 
Enescu, Mihai Gafiţa, Paul Georgescu, Dumitru Ghișe, Gheorghe 
Grigurcu, Silvian losifescu, Emil Isac, Eugen Jebeleanu, Athanasie 
Joja, George Macovescu, Aurel Martin, Nicolae Moraru, George 
Munteanu, Ioanichie Olteanu, Al. Oprea, M.R. Paraschivescu, Adrian 
Păunescu, Perpessicius, Camil Petrescu, Alexandru Philippide, Al. Piru, 
Radu Popescu, Marin Preda, Lucian Raicu, Mihai Ralea, Valeriu 
Râpeanu, Cornel Regman, Liviu Rusu, lon Marin Sadoveanu, Mihail 


* Cu comentariul: „Semnează cam din 1958 în Gazeta literară, dar nu e 
un proletcultist fără măsură, ca E. Simion, de exemplu. G. Dimisianu 
laudă adesea lucrări slabe sau realist-socialiste notorii, dar se menţine, 
în general, la un comentariu critic decent. Acest lucru însemna destul 
de mult atunci” (M. Niţescu, Sub zodia proletcultismului. Dialectica 
puterii, București, Humanitas, 1995, p. 311). 

Sadoveanu, Al. Simion, Marin Sorescu, Geo Șerban, N. Tertulian, Ion 
Vinea, Ion Vitner, Henry Wald. 

Apare, de aici, o nedumerire pe care Bogdan Creţu o numește „cu 
adevărat frisonantă”, o aporie etică: „...ar fi fost posibilă literatura 
română din timpul digi iad fără astfel de cedări”? Iar dacă 
întrebarea are sens și răspunsul este măcar parțial adevărat, oare 
nu perpetuăm prin astfel de călătorii în chiar centrul (Prii „Cu 
voie” nedreptatea deceniilor de comunism? Nu îi uităm, încă o dată, 
pe alți devotați ai culturii, care au să ne amintească, azi, că „tăceam 
simplu, spre a rămâne Spa 

Cu toţii avem listele noastre cu oameni pe care i-am cunoscut, 
dăruiţi pentru a deveni repere în lumea culturală, la care demnita- 
tea de a exista a fost integrală și deci incompatibilă cu vreo reverență 
făcută Răului; care au preferat să existe cu rigoare, fermitate, con- 
secvenţă, spirit de „sacrificiu, „nivelul maxim de exigenţă al unei 
generaţii întregi””""”; care au ales marginalizarea „în locul pactizării 
cu adversarul Bue kiii 

Notând dilemele, în urma citirii unor fragmente ale acestei cărți, 
în manuscris, italienista Mara Chirițescu ne-a trimis propria ei listă - 
cu oameni care „s-au retras” în principal în traduceri, admirați de 
ea pentru refuzul oricărui compromis: Alexandra Bărcăcilă, poetă și 
traducătoare din literatura italiană, franceză, algeriană, canadiană, 
rusă (solicitată de Tudor Vianu să-i devină asistentă, a renunţat la 
cariera universitară, lucrând ani în şir pe șantierele din România 
socialistă), Oana Busuioceanu, traducător din cultura italiană și 
spaţiul hispanic, speolog; Alexandru Miran, medic pediatru, tradu- 
cător al tragediilor lui Eschil şi Euripide, poet; Stela Petecel, profe- 
soară, traducătoare din literatura latină şi greacă; Elisabeta Poghirg, 


$ Am scos de pe această listă numele celor care ar fi avut o legătură 
cu perioada proletcultistă, conform lui M. Niţescu, o legătură „tardivă 
sau obligată” (precum Lucian Blaga ori Ion Barbu), și ale autorilor 
total compromiși (Mihai Roller, Eugen Barbu, C.I. Gulian, Ion Dodu 
Bălan, Dumitru Popescu, Vasile Nicolescu etc.) ori pe cele marginale 
(gen Virgil Florea). Considerăm şi că includerea Anei Blandiana în 
lista lui Niţescu pentru două poezii publicate pe când era minoră (în 
1959, la 17 ani) constituie un exces. 

** Conform lui M. Niţescu, menţionarea în bibliografia sa a numelor 
celor mai tineri „se explică prin intenţia de a fixa în timp începutul 
activităţii lor literare și de a aminti și în acest fel tributul pe care au 
fost obligaţi să-l plătească şi ei pentru a fi acceptaţi în viaţa literară” 
(M. Niţescu, Sub zodia proletcultismului..., p. 289). 

** Sanda Golopenţia, în Călin-Andrei Mihăilescu, „Cum era? Cam așa...”, 
Observator cultural, nr. 342, octombrie 2006. 

*x** Adrian Marino, Politică şi cultură..., p. 35. 

*** Vasile Igna (selecţie și prezentare), Subteranele memoriei. Pagini din 
Rezistenţa Culturii 1944-1954, Bucureşti, Universal Dalsi, 2001. 

eminentă clasicistă, traducătoare din latină; Sanda Anghelescu, 
redactor la Editura Univers şi traducător; Romeo Magherescu, pro- 
fesor universitar, traducător. 

O listă, desigur, între multe alte posibile care ar merita propria 
lor carte a demnităţii riguroase de a exista. Autorii investigaţiilor 
privitoare la rezistenţa culturală pot prefera această condiţie de om 
în locul demnităţii relative de a exista prin cultură. Dar, cercetând 
faptele rezistenţei/existenţei în plan cultural, ei sunt obligaţi să ia 
act de realitatea că modelele, exemplele cele mai vitale, au ajuns să 
fie ce-au fost practicând un anumit grad de adaptare la condiţiile 
impuse de regimul politic. Exigenţele actului de cunoaștere îl împie- 
dică pe cercetător să își selecteze eșantionul reprezentativ pe crite- 
rii de oportunitate morală. 


Cercetarea şi tezele cărții 


Am deschis studiul nostru printr-un eșantionaj al dezbaterilor din 
1990, primul an care a permis exprimarea deschisă a ideilor privi- 
toare la rezistenţa prin cultură. Investigaţia-pilot a privit două publi- 
caţii, cele mai interesate, atunci, de subiect: revista 22 și Contrapunct. 
Am adăugat la acest inventar, care invita la clarificări, trei referinţe 
beneficiind de autoritate istorică. Prima este discursul „clasicizat” 
al Monicăi Lovinescu şi al lui Virgil Ierunca referitor la represiune, 
colaboraţionişti și rezistenți, repetat timp de peste trei decenii la 
emisiunile postului de radio Europa Liberă. A doua sursă, cu funcţie 
de context pentru investigarea rezistenţei prin cultură, este naraţi- 
unea „oficială” a represiunii din Raportul final elaborat de Comisia 
prezidenţială pentru analiza dictaturii comuniste din România. In 
acelaşi prim capitol am sintetizat „naraţiunile apologetice” ale rezis- 
tenţei prin cultură, genul de discurs Liiceanu — Noica — Ana Blandiana — 
Nicolae Breban, portavoce ale unor grupări de personalităţi cu viziune 
convergentă. 

Odată stabilite liniile principale ale analizei, am continuat inven- 
tarul opiniilor despre rezistenţa prin cultură, pentru a conchide că 
în materie există un adevărat Turn Babel. O cercetare exhaustivă 
nu pare posibilă și nici foarte utilă. Am căutat elementele de ordine 
în marea cantitate de informaţie şi am făcut un pas în acest sens 
elaborând pe marginea a două cărţi referenţiale: Compromis şi rezis- 
tență de Katherine Verdery şi Subteranele memoriei de Vasile Igna. 
În finalul capitolului doi propunem o înțelegere/definiție pentru rezis- 
tența prin cultură: trecerea dincolo de limitele culturale permise de 
regim. Am verificat puterea noțiunii aplicând-o la un număr de autori 
despre care nu se poate spune, la prima vedere, dacă au practicat 
sau nu rezistenţa prin cultură. 

Cercetarea ne-a arătat că ideea rezistenţei prin cultură are con- 
sistenţă, dar relevanţa ei este restrânsă”. Am propus deplasarea 
interesului spre un concept mai bogat și mai adaptat, cel care dă 
titlul volumului şi al capitolului al doilea: existenţa prin cultură. 

În prelungirea acestei idei am analizat tema „nișei culturale a 
existenţei”. Am aplicat noţiunea asupra a trei categorii și am deschis 
astfel o paradigmă utilă cercetărilor viitoare interesate să dezvolte 
tipologia. Am distins între nişele culturale ale existenţei și nișele 
politice ale oamenilor de cultură. Am folosit drept studiu de caz 
acţiunile rebele ale lui Dorin Tudoran și Mircea Dinescu, prin opo- 
ziţie cu niga propriu-zisă a rezistenţei prin cultură — exemplificată 
de Dumitru Țepeneag. 

Am deconstruit câteva clișee, începând cu punerea în opoziție a 
devotamentului pentru cultură cu comportamentul colaboraţionist. 
Drept contraexemple, am evocat istoria relaţiilor dintre Constantin 
Noica și Securitate şi ne-am oprit la detalii ale cazului Nicolae Balotă. 
O altă contrapunere privește comportamentul pragmatic, îndeobște 
gândit ca predispus la colaborare, şi atitudinea legitimată printr-un 
discurs idealist, sugerând radicalismul moral. Datele de arhivă pri- 
vitoare la Mircea Iorgulescu și Bujor Nedelcovici arată că astfel de 
așteptări sunt, cel puţin în cazurile lor, contrazise. 

În finalul primei părţi a volumului, ne-am ocupat de dimensiunea 
comunitară a existenţei prin cultură. Am folosit drept studii de caz 
Grupul de Acţiune Banat, Cenaclul de Luni, Școala de la Păltiniș 
în opoziţie cu Grupul de la Iași, Uniunea Scriitorilor. Ca şi la capi- 
tolul trei, al nișelor culturale ale existenței, analiza noastră propune 
o paradigmă şi explorează, pe baza ei, câteva fenomene colective. 
Rezultatele constituie o invitaţie pentru a aplica această perspectivă 
mulțimii de şcoli, cercuri, cenacluri, reviste culturale care au oferit 
intelectualilor şi artiştilor cadrul afirmării existenţiale în vremurile 
lipsite de libertate ale comunismului. 

A doua parte a cărţii are ca scop să pună în relief obiectivul de 
adâncime al întreprinderii noastre: întemeierea unei etici a memoriei 
privitoare la relaţia oamenilor de cultură cu instituţiile de represiune 
ale fostului regim. Am arătat că există pericolul ca, printr-o tratare 
superficială a contextelor de viață și a condiţiei umane, să se ajungă 
la contrariul eticii: denaturarea sensului Memoriei. Această derivă 
a fost urmărită în detaliu cu privire la campania de declasare morală 
şi profesională a cărei țintă a fost și este Ștefan Aug. Doinaș. Deconstruirea 


+ Un test” a fost şi dialogul cu volumul publicat de Caius Dobrescu în 
anul 2012, Plăcerea de a gândi. Moştenirea intelectuală a criticii literare 
românești (1960-1989), ca expresie identitară într-un tablou global al 
culturilor cognitive, Bucureşti, Editura Muzeului Naţional al Literaturii 
Române. 

manipulărilor, a interpretărilor vulgarizate care stigmatizează bio- 
prafiile unor personalităţi ale culturii române, a constituit o miză 
în sine a cărții. 

Cercetarea rezistenţei şi existenţei prin cultură a avut ca princi- 
pală resursă empirică documentele din Arhiva Securităţii ajunse 
astăzi la CNSAS. Arătăm că materialele din arhivă oferă detalii 
legate de aspecte importante din viaţa creatorilor în comunism pe 
care simpla speculație nu le poate recupera. In capitolul șase am 
explicat de ce este nevoie de arhiva CNSAS, cum și cât ne ajută ea 
şi am dat exemple menite să surprindă dificultăţile ce apar la uti- 
lizarea ei. Am adăugat noi observaţii la lista celor enunțate în volu- 
mul Cărturari, opozanți şi documente. Manipularea Arhivei Securităţii. 
Împreună cu Existenţa prin cultură, aceste două cărţi contribuie la 
alcătuirea unei doctrine de lucru cu documentele emise de fosta 
instituţie de represiune. 

Cercetătorul interesat să investigheze „rezistenţa prin cultură” va 
descoperi rapid cât de comună a devenit sintagma în limbajul public, 
şi chiar suficient de populară pentru a fi dat titlul unei emisiuni de 
televiziune. Pagina ei introductivă, de pe TVR2, oferă și o primă 
interpretare a noţiunii: serialul rezistenței prin cultură sete 
„despre evaziuni spirituale în vremea comunismului românesc” 

Bogăția intervențiilor, asumărilor şi reflecţiilor asupra a ceea ce 
a ajuns să poarte numele de „rezistență prin cultură” constituie o 
reală dificultate în încercările de a le pune pe categorii. Toate revis- 
tele culturale relevante au acordat un loc subiectului. Chiar și ziarele 
naționale găzduiesc discuţii pe tema rezistenţei prin cultură. Cu 
această titulatură sau în varianta proximă „rezistenţă prin litera- 
tură”, se întreprind cercetări academice”. Interesul amplu pentru 
rolul jucat de rezistenţa culturală este un fenomen specific românesc. 
Formelor indirecte de contestare a fostelor regimuri li se acordă o 
atenţie mai curând marginală în spaţiul cultural al ţărilor unde a 
existat o rezistență anticomunistă. Regăsim noţiunea în alte state 
posttotalitare și datorită nevoii de nuanţare și broderie conceptuală 
a cercetării academice” 


* Serialul „Rezistenţa prin cultură”, programat pe TVR2 începând cu anul 
2010 şi realizat de Alexandru Munteanu, a primit mai multe premii. 
El continuă şi în anul 2015. 

** Cum ar fi teza de doctorat a Imeldei Chinţa, care a stat la baza volumului 
Literatura rezistenţei la totalitarism, Cluj-Napoca, Eikon, 2011. 

*** Este făcută diferenţa dintre interpretarea anumitor acţiuni drept „rezis- 
tenţă” de către actorii implicaţi și interpretarea acestor acțiuni de către 
un observator — vezi, în acest sens, includerea activităţilor de sculptură 
populară în lemn în categoria „rezistenţei de zi cu zi” (Petr Jehlička, 
Matthew Kurtz, „Everyday Resistance in the Czechlandscape: The Woodcraft 
Culture from the Habsburg Empire to the Communist Regime”, East 
European Politics and Societies and Cultures, 27[2], 2013, pp. 308-332). 

Dezbaterile românești încadrează rezistența prin cultură între 
teme care o definesc prin opoziție: excepţionalitatea represiunii în 
România, cooperarea artiștilor cu regimul totalitar, cooptarea inte- 
lectualilor, submisiunea scriitorilor la comenzile partidului. Rezistenţa 
prin cultură s-a intersectat cu subiectul reprimării ideologice din 
anii 1950 şi cu declaraţiile encomiastice ale unor intelectuali și artişti 
cântători ai „epocii de aur” şi ai conducerii comuniste în anii 1970-1980. 
Și în alte contexte, investigaţiile referitoare la „rezistenţa de zi cu 
zi” se alătură studiilor despre „colaborarea de zi cu zi”” şi, desigur, 
despre represiune”. 


„Rezistenţa de zi cu zi” faţă de regimurile comuniste a fost inclusă în 
categoria mult mai generală a acţiunilor de contestare, de natura insu- 
bordonării (rezistenţei) civice în condiţiile unui regim autoritar. Unele 
cercetări istorice recente folosesc sintagma cu referire la acţiunile 
non-violente ale mișcărilor de eliberare (vezi în acest sens site-ul 
http://recoveringnonviolenthistory.org, care investighează cazuri din Ghana, 
Zambia, Mozambic, Algeria, Egipt, Iran, Palestina, Bangladesh, Cuba, 
Statele Unite, Birmania, Papua de Vest, Ungaria, Kosovo, Polonia). 
Tema „colaboraţionismului de zi cu zi” se regăsește în extinderea noți- 
unii de colaboraţionism, de la cooperarea ori conivenţa cu poliţia politică 
la cooperarea ori conivenţa cu alte structuri ale regimului politic — şi 
în primul rând cu partidul comunist. Este de urmărit, pentru acest 
subiect, dezbaterea care are loc în Cehoslovacia cu privire la subiectele 
de interes ale Institutului Ceh de Studii ale Regimurilor Totalitare. 
Desfăşurarea, în luna octombrie 2013, la Budapesta, a colocviului „Memory 
of Everyday Collaboration with the Communist Regimes in Eastern 
Europe” arată că domeniul „rezistenţei/colaboraţionismului de zi cu zi” 
a intrat în nomenclatorul academic. Pentru o opinie asupra cazului 
românesc, vezi Gabriel Andreescu, „«Resistance through Culture» or 
«Connivance through Culture». Difficulties of Interpretation: Nuances, 
Errors, and Manipulations”, în curs apariţie la editura Berghahn, în 
volumul Faces of the Agent. Secret Agents and the Memory of Everyday 
Collaboration in Communist Eastern Europe. Tema colaboraţionismului 
şi a „martorilor inocenți” (innocent bystanders) ai crimelor naziste a 
depășit de mult stadiul cercetării academice, transformându-se într-o 
„cultură a chestionării responsabilităţii” — vezi în acest sens expoziția 
„Some Were Neighbors”, deschisă în 2003 la Muzeul Memorial al 
Holocaustului din Washington. 

*** Represiunea este, de departe, cea mai amplu studiată — în contextul 
românesc, motivele sunt evidente — și susținută de instituţii publice 
(IICCMER, CNSAS) și prin politici publice, incluzând activitatea Comisiei 
prezidenţiale pentru analiza dictaturii comuniste din România, care a 
publicat Raportul final, bază a declaraţiei politice a Președintelui României 
de condamnare a regimului comunist „ilegitim şi criminal”. 


xk 

Răfuiala cu trecutul 


Discutarea publică a unor teme precum represiunea, colaboraţionis- 
mul și rezistenţa în comunism nu putea fi posibilă în ţară decât 
după revoluţie. Toate revistele culturale le-au făcut loc începând cu 
luna ianuarie 1990, parte a „răfuielii cu trecutul”, atitudine nu doar 
psihologic previzibilă, „umană”, ci şi etică, în sensul „redefinirii de 
sine” a unei populaţii trecute printr-un traumatism colectiv. Amintirea 
acelei perioade s-a estompat, iar fără luarea în considerare a tensi- 
unii momentului există toate șansele să judecăm inadaptat critic 
calitatea evaluărilor în zorii postcomunismului. Astăzi, la două dece- 
nii şi jumătate de la ruptura istorică, avem acces la atmosfera din 
ultimii ani ai regimului comunist mai mult prin mărturii decât prin 
reconstituiri romaneşti . 

Tonul unor oameni care se adresau semenilor lor imediat după Marea 
Schimbare pare astăzi dramatic, poate patetic şi excesiv. Corespundea 
însă timpului, dădea măsura experienţelor pe care aceștia tocmai le 
lăsaseră în urmă. După un sfert de secol, cu greu vom retrăi atmo- 
sfera timpurilor din care a izbucnit revoluţia. Dar ne putem ajuta 
cu mesajele „la cald”, cum sunt scrisorile trimise de ascultători la 
postul de radio Europa Liberă în anii ceaușismului ”. Iată patetismul 
unui expeditor student: 


Această beznă ce ne înconjoară, acest marş triumfal al suferinţei, 
acest tăvălug al neputinței se reclamă a fi o victorie, dar o victorie 
împotriva poporului român. Sunt unul din miile de studenţi români...!. 


Unui ascultător din Braşov, culoarea puilor serviţi pe raţie îi crea 
impresia 


* Este de remarcat tentativa Ruxandrei Cesereanu de a adăuga, în anul 

2013, demersurilor sale teoretice despre comunism (Decembrie '89. 

Deconstrucţia unei revoluţii, lasi, Polirom, 2004; Gulagul în conştiinţa 

românească, ediția a II-a, Iași, Polirom, 2005) o dimensiune literară — 

romanul Un singur cer deasupra lor. Eugen Uricariu a lucrat la un 

proiect epic, romanele Supunerea (2006), Cât ar cântări un înger (2008), 

Plan de rezervă (2011) şi, în 2015, Beniamin, apărute la Editura Cartea 

Românească. 

** Impresionante prin varietatea şi adevărul lor sunt scrisorile pe care 
ascultătorii Europei Libere le-au trimis spre citire postului de radio. 
Vezi în acest sens volumele Gabriel Andreescu, Mihnea Berindei (eds.), 
Ultimul deceniu comunist. Scrisori către Radio Europa Liberă. Vol. I: 
1979-1985, laşi, Polirom, 2010, și Mihnea Berindei, Gabriel Andreescu (eds.), 
Ultimul deceniu comunist. Scrisori către Radio Europa Liberă. Vol. II: 
1986-1989, Iaşi, Polirom, 2014. 

că au murit înainte de a fi sacrificați, dar asta n-ar mai conta atât 
de mult. Faptul că le sunt rupte picioarele atârnând așchii în pielea 
tumefiată n-ar fi nici asta cine ştie ce, dar eczemele de pe piept şi 
de pe aripi te reţine [sic/] să-i consumi.. 


Iată altă mostră a condiţiilor de viaţă dramatice: 
Frigul e pe primul plan. Frig în oase, în locuinţe, în suflete. 
Românii suportă condiţiile inumane din cauza fricii: 


Frică de ei înşişi, de colegii lor, de organele de opresiune cărora la 
rândul lor le este teamă [...]. Teama, foamea, frigul și teroarea SV pir 
nează în România comunistă‘. 


Am făcut acest excurs în atmosfera ultimilor ani ai comunismu- 
lui pentru a raporta gândurile despre represiune, colaboraţionism și 
rezistenţă, imediat după schimbare, la contextul care marcase gân- 
direa autorilor. Au existat, desigur, tot atunci, alte experienţe umane, 
mai puţin dramatice decât cele spicuite din scrisorile trimise postu- 
lui Europa Liberă. Unele erau condiţiile de viaţă ale unor persona- 
lităţi culturale, altfel arătau cele ale oamenilor obișnuiți”. Cea mai 
mare parte a intelectualilor, scriitorilor și artiștilor suportau totuşi 
același regim de viaţă cu al majorităţii. O probează amintirile lui 
Liviu Antonesei, Livius Ciocârlie, ale Gabrielei Adameşteanu, Simonei 
Popescu, Florenței Albu şi ale altor literați, adunate de Sanda Cordoș 
într-unul dintre studiile ei. 

Traumelor lăsate de ultimul deceniu al comunismului românesc, 
inclusiv majorităţii oamenilor de cultură, li s-au adăugat emoţiile 
revoluţiei. A fost o revoluţie sângeroasă, trăită dramatic de toate 
categoriile populaţiei, începând cu 15 decembrie, când s-a aprins 
scânteia la Timișoara. In marile orașe s-au auzit gloanţele, iar peri- 
colul a fost resimţit pe viu. Marele spectacol de la televiziune, din 22, 
23 şi 24 decembrie, cu imagini și interpretări reale sau trucate — vezi 


* S-a ridicat întrebarea dacă oamenii de cultură s-au bucurat sau nu de 
un statut special în anii comunismului — statut de „castă profesională”, 
în formularea lui Ștefan Borbély („Mecanisme de victimizare”, Contem- 
poranul, iulie 2013). Dacă da, condiţia lor privilegiată are semnificaţie 
pentru rezistența sau cooperarea lor cu regimul. 

** Cea mai comună este trauma frigului: „Mi-e atât de frig, mi-e rău de 
frig, într-adevăr, cretinizarea, stagnarea, starea de prostraţie pot fi 
obţinute prin frig, nu prin foame. Poate că asta e a treia etapă a ispă- 
şirii noastre — ultima, după înfometare. [...] aducerea întregii naţii la 
starea larvară” (Sanda Cordoș, „Rezistenţa î în literatură”, în Corin Braga 
[coord.], Concepte şi metode în cercetarea imaginarului. Dezbaterile 
Phantasma, laşi, Polirom, 2007, p. 299). 

cadavrele de la cimitirul săracilor din Timişoara —, informaţiile bru- 
tale ori excesive, scenariul teroriștilor, executarea soţilor Ceauşescu, 
a prelungit şi întărit aversiunea faţă de instituţiile responsabile de 
represiune. Despre cât de adânc şi pentru cât timp puteau să se 
imprime în memorie imaginile-șoc ale revoluţiei, chiar și la distanţă, 
povestește Paul Goma într-un interviu luat la peste un an de zile 
de la difuzarea acestora: 


Eram pe platou, pe Antenne 2, când, fără să știu dinainte, s-au 
transmis imagini cu groapa comună de la Timișoara. Toţi am fost 
terifiaţi. Și am crezut, cum să nu cred. Știam eu ce poate Securitatea 
'şi de'ce este ea în stare. După aceea, am auzit banda, la Europa 
Liberă, cu trage, mă... și a urmat pârâitura... Vă mărturisesc însă 
că imaginile cu groapa comună de la Timișoara ne-au dărâmat și pe 
mine, și pe Monica Lovinescu — eram împreună pe platoul televizi- 
unii în acea zi. Ne-au dărâmat, în primul rând, ca români și, în al 
doilea rând, ca spectacol macabru5. 


Lumea culturală a resimţit cenzura ca o intervenţie chinuitoare 
şi intolerabilă în aceeași măsură ca privaţiunile'. Este şi motivul 
pentru care tema cenzurii va fi invocată des în anul 1990, începând 
cu primele mesaje ale literaţilor publicate prin reviste, precum acest 
pasaj din textul semnat de Ovid S. Crohmălniceanu în primul număr 
al Caietelor critice: 


Ca nuvelele lui Mircea Cărtărescu să ajungă la tipar, a fost nevoie 
să le citească președintele Uniunii Scriitorilor și să se declare de 
acord cu publicarea lor. Aceasta, după ce își făcuseră purgatoriul în 
edituri, o lungă vreme, şi suferiseră toate controalele imaginabile. 
Cerberii lui Dulea au primit apoi sarcină să purifice cât mai vigilent 
textul. În sfârșit, tartorul principal însuși a purces la o lectură finală 
a volumului, eliminând prima nuvelă, Ruletistul, amputând alta, Gemenii, 
cerând să i se schimbe titlul, original, Terato, ca și al întregii culegeri, 
Nostalgia, în Visul, fiindcă nu trebuia să aducă aminte cumva de 
Tarkovski. Și era să uit, Arhitectul, ciopârţită la rândul său serios, 
a devenit Organistul, dintr-un motiv ușor de înțeles. 


* Iată „evaluarea” lui Mircea Cărtărescu cu privire la cenzura anilor 
1980: „«Desfiinţarea cenzurii» însemna de fapt, paradoxal, instituirea 
unei adevărate robii a lumii literare, pentru că este actul de naștere 
al celui mai teribil mecanism represiv pe care l-a cunoscut vreodată 
gândirea creatoare românească. Vorbesc de Consiliul Culturii și Educaţiei 
Socialiste, sistem kafkian prin atotputernicie și anonimat, subordonat 
direct cabinetului 2...” (Mircea Cărtărescu, Caiete critice, nr. 2, 1990, 
p. 49). Opinia lui Mircea Cărtărescu, exprimată la puţin timp după 
despărţirea de vremea Consiliului Culturii și Educaţiei Socialiste, după 
opinia noastră, supradimensionată, contează tocmai prin caracterul ei 
excesiv, prin umbra ei subiectivă care descrie trauma. 

Acum, recitind cartea pe care o cunoscusem în manuscris, mă întreb 
ce a stârnit o asemenea alarmă, naraţiunile necuprinzând nimic poli- 
tic, nici măcar aluziv.. Care să fie cauza unei spaime atât de mari în 
faţa acestor pagini inofensive? Nu găsesc decât o singură explicaţie: 
strălucirea lor. Pentru aparatul care lucra cu un zel nespus la stâr- 
pirea talentului din literatura română, prezenţa evidentă, izbitoare, 
a acestuia constituia tot ce poate fi mai subversiv. Marea înzestrare 
a lui Mircea Cărtărescu făcea să sclipească îndată nuvelele sale ca 
nişte cristale misterioase de onix. 


Trauma cenzurii a fost preocuparea postcomunistă dintâi şi a lui 
Mircea Zaciu. Eseul său din Caiete critice nr. 1/1990, referitor la 
intervenţia în texte, la „pasajectomii”, are un titlu pe măsură: „Bleste- 
matele croşete”!. Subiectul va domina Contrapunct — revista-revelaţie 
a noii publicistici literare. Textul lui Bogdan Ghiu, „Despre cenzură”, 
se va întinde pe mai multe numere, începând cu ziua de 19 ianua- 
rie 19908. Această înșiruire de referinţe la viaţa în comunism, la 
dramatismul revoluţiei și la cenzura sufocantă este pur și simplu 
banală. O aducem aminte întrucât îi este locul aici: reprezintă fun- 
dalul în devenire banal al dezbaterii privind represiunea, colabora- 
ţionismul și rezistența din prima perioadă postrevoluţionară, când 
amintirile erau fierbinţi. In primele luni după revoluţie, temele cola- 
boraţionismului şi rezistenţei s-au amestecat cu răfuiala: răfuiala 
cu trecutul care tocmai intra în istorie, al comunismului, și cu tre- 
cutul recent, al revoluţiei. 


Primele dezbateri postdecembriste despre 
colaboraţionism şi rezistenţa prin cultură 


Revenim la integrarea spontană în portofoliul publicaţiilor postde- 

cembriste a temei rezistenței prin cultură. Opiniile exprimau emoția 

revoluţiei și erau mai curând entuziast-nediscriminatorii. Exemplificăm 

cu articolul Ioanei Petrescu, având un titlu care va face carieră, 

„Literatura rezistenţei”, din Tribuna, numărul din 11 ianuarie 1990: 
Ce altceva decât o admirabilă „literatură a rezistenţei” înseamnă nu 
doar romanul politic al ultimilor 15 ani, ci și cărţile lui Constantin 
Noica şi ale școlii sale, actul cultural fundamental de recuperare — fie 
și târzie — a filosofiei greceşti, seria „Orientalia”, eseurile lui Anton 
Dumitriu, dramatica istorie a'iobăgiei a acad. David Prodan sau, la 
celălalt pol al vârstelor, explozia optzecistă? Cultura română majoră, 
autentică, a supravieţuit totuşi, vreau să spun, așa cum n-a putut 
supravieţui în deceniile 5-69. 


Revista Caiete critice a publicat în numărul 2/1990 o anchetă 
printre scriitori privitoare la „rezistenţa prin literatură”. Atât cât 


NARAȚIUNI REFERENȚIALE, „OFICIALE” ȘI APOLOGETICE 29 


am putut consulta bibliografia relevantă, este primul grupaj dedicat 
subiectului. Îl sintetizăm aici. Ancheta Caietelor critice creşte dintr-o 
singură întrebare (sau o întrebare şi jumătate): „Credeţi că literatura 
română s-a predat dictaturii sau a reuşit să i se opună? În ce fel 
anume?”. Prin formularea ei literaturizantă, întrebarea a invitat la 
răspunsuri diverse și în stil. 

Primul dintre scriitorii aleşi să se exprime, Marin Sorescu, con- 
sideră chestiunea „dacă literatura română s-a predat sau nu dicta- 
turii” şi simplă, și complexă în același timp. Ea nu s-a predat în 
opinia lui Marin Sorescu, nici nu putea să se predea dacă a fost artă 
mare, adevărată. Presiunile, deseori îngrozitoare, de la somaţie până 
la milogeală „prietenească”, au făcut ca mulţi să cadă în cursele 
întinse cu abilitate — s-au predat și i-au îndemnat și pe alţii să se 
predea. Cu toate acestea, literatura română a rezistat dictaturii prin 
parabole, prin ambiguitatea metaforei şi a ironiei. In frunte a stat 
poezia — şi ea formă implicită de rezistenţă. Mai greu a fost cu proza, 
dar sunt de amintit operele lui Marin Preda, Petru Dumitriu (Cronică 
de familie), până la Breban în unele romane ale lui! 

Literatura nici nu s-a predat dictaturii, nici nu a reușit să i se 
opună, opinează Ștefan Aug. Doinaș: ea i s-a sustras pur și simplu. 
Convingătoare, confirmată de cercetările ulterioare, este explicaţia 
dată de poet apariţiei literaturii autentice spre sfârşitul stalinismu- 
lui. Scriitorii care au servit regimul ca „tovarăşi de nădejde” la un 
moment dat, chiar „artişti în slujba maselor”, nu au mai fost trataţi 
cu severitate de „jandarmii literari”. Consideraţi a fi sinceri, aceștia 
au fost creditaţi şi pentru operă. Tembelismul cadrelor de partid, 
constantă a vieţii noastre social-politice din dictatură, a contat și el: 
cadrele de partid acționau numai de teamă și în momente de criză. 
Mulţumiţi că la fiecare sărbătoare inventată numele scriitorilor de 
vază erau prezente alături de ei, că „vocea lor aurită” se auzea la 
tribună, cenzorii au scăpat din vedere scrierile lor propriu-zise. 
Aceasta explică de ce, în rândurile scriitorilor buni, autorul s-a com- 
promis adeseori, în timp ce opera lui a rămas uneori „curată” sau 
numai parţial Malata” 

Ștefan Aug. Doinaș propune mai sus o explicație privitoare la 
salvarea literaturii, nu și la eventuala ei funcție de rezistență. 

Bedros Horasangian apare ca un radical între ceilalți intervievaţi: 
literatura română nu s-a predat nimănui — căci, ca să o facă, ar fi 
trebuit să lupte: să fie atacată sau să atace, să învingă sau să moară. 
Ea, literatura, a amânat lupta, a ocolit-o, uneori a ignorat-o, alteori 
s-a impus cu duritate. Războiul acesta a fost unul de uzură, înde- 
lungat, de hărţuială și a subminat literatura. Când s-au opus de-a 
dreptul, scriitorii n-au mai făcut literatură, ci disidență politică. 
Scriitorii s-au transformat în oameni politici!?. 

Monica Spiridon a elaborat mai mult pe marginea întrebării. În 
confruntarea cu dictaturile comuniste din ultimii patruzeci și cinci 

de ani au luat naştere două forme de rezistență. Cea nouă, specifică 
ultimei părţi a decadei a opta şi, cu precădere, decadei a noua, a 
constat în „împotrivirea la direcţie”: cazurile Paul Goma, Dorin Tudoran, 
Mircea Dinescu, Dan Petrescu, Al. Călinescu, Luca Piţu, Liviu Antonesei, 
Mariana Marin, Liviu loan Stoiciu, „cei opt”, „cei optsprezece”. 

Ancheta Caietelor critice vizează un alt tip de rezistență, mai 
veche decât prima, cu o solidă „tradiţie” în ţările Europei de Est: 
rezistența defensivă. Prima formă ar fi situată cronologic la sfârșitul 
perioadei dogmatice (1947-1964). Are un sens interogator și vizează 
recuperarea valorilor şi etaloanelor literaturii clasice. Ar fi de notat 
că scriitorii de bună-credinţă au fost siliți să facă față unei agresiuni 
venind din două direcţii concertate: pe de o parte, pericolul exterior 
al forurilor instituţionalizate, pe de alta, ofensiva internă a „cozilor 
de topor” tip Luceafărul ori Săptămîna!?. 

Cristian Teodorescu are un comentariu în esenţă pozitiv: însuși 
faptul că au existat cenzură, delatori oficiali, organe de presă, activiști 
culturali dovedeşte nenumăratele precauţii pe care le-a luat puterea 
faţă de literatură. Ar fi fost „predare” dacă literatura „ar fi luat parte 
la încercarea de îndobitocire. Ceea ce nu a fost în totalitate cazul”!*. 

Şi Marta Petreu elaborează. Avem de distins între literatura română 
şi literaţii români. „Ultimii au cedat, s-au prostituat.” Alţii, dimpo- 
trivă, au creat rezistenţa intelectuală la dictatură și comunism. În 
loc să se conformeze imperativelor puterii, mulţi scriitori s-au supus 
imperativelor axiologiei morale și estetice. A fost un război continuu, 
o hărţuire între putere şi scriitorii autentici și autentic morali!5. 
Relaţiile literaturii române cu dictatura sunt mult mai complicate 
decât par, afirmă și Mircea Cărtărescu. Niciuna dintre cele două 
forțe aflate în opoziţie nu este omogenă, nici în același moment, nici 
în timp. Natura şi intensitatea dictaturii au variat de-a lungul celor 
peste patruzeci de ani. Regimul Dej a avut o politică literară bine 
conturată: în afara ideologiei realismului socialist, literatura era 
practic de neconceput. Scriitorii care se integrau acestor limite erau 
onoraţi și premiaţi, indiferent de valoarea lor artistică. Ceilalţi erau 
eliminaţi prin constrângere polițienească. A urmat perioada relativei 
deschideri, apoi a îngheţului, astfel că, la sfârșitul anilor 1980, lite- 
ratura română a înregistrat o moarte termică aproape generală!$. 

Caietele critice au contribuit la tema rezistenţei prin cultură ime- 
diat după revoluţie, lansând (probabil) prima anchetă de acest gen. 
De remarcat varietatea opiniilor, observaţiile memorabile, nuanțele 
care merg în favoarea ideii unei rezistenţe prin literatură și altele, 


*  Referirea este de fapt nu la cei „opt”, ci la cei șapte intelectuali care 
au trimis o scrisoare de sprijin în favoarea lui Mircea Dinescu. Scrisoarea 
a optsprezece tineri intelectuali a plecat spre- Occident în ultimele zile 
dinaintea revoluţiei și a fost depășită de evenimente. 

în defavoarea ei. Literatura ar fi fost salvată, cel puțin parțial, iar 
mulți scriitori s-au salvat şi pe ei înşiși prin profesionalism și ones- ` 
titate. 


Un inventar 


Suntem totuşi departe de analize sistematice. Acestea vor avea nevoie 
de timp. Discursul pe subiectul rezistenței prin cultură din primul 
an postdecembrist contează prin valoarea sa de mărturie a începu- 
turilor, într-un moment când trecutul recent era intens, iar viitorul 
tulbure. Impresia globală este mai curând de sărăcie. 

O revistă vie şi legată de o comunitate intelectuală angajată, cum 
este Contrapunct, a publicat numai câteva texte într-un întreg an, 
abordând subiectul rezistenței prin cultură doar indirect: cartea de 
dialog între Alexandru Paleologu şi Stelian Tănase, Sfidarea memo- 
riei, în foileton, începând cu primul număr, din 9 ianuarie 1990; în 
aceeaşi ediție, textul la cald al lui Al. Cistelecan, „Euforia oportu- 
nismului”1?; interviul acordat de Dumitru Țepeneag lui Ioan Groşan 
în al doilea număr!$; serialul „Despre cenzură” al lui Bogdan Ghiu, 
din numărul 3 al trata vaga ulei Şi tot acolo, „O convorbire cole- 
gială. Cenaclul de Luni peste modă şi timp”, unde Mircea Cărtărescu 
declară: „În cultura română [...] a funcționat o formă de subversiune: 
subversiunea cu mijloace specifice”. 

În următoarele luni, frecvența unor astfel de trimiteri va scădea. 
Titlul anchetei din 29 iunie 1990, „Literatură și (sau: contra) Putere”, 
poate înşela”. Tema anchetei fusese înfruntarea recentă dintre cre- 
atori şi regimul Ion Iliescu care terorizase Bucureştiul cu trupe para- 
militare. În august apare textul „Despre trei forme de rezistenţă”, 
care eludează de fapt subiectul consacrat: rezistența pa întu- 
nericului” ar fi credinţa în Dumnezeu, prietenia și cultura”. La 
sfârşitul lunii noiembrie 1990, Virgil Ierunca vorbește într-un interviu 
despre pedagogia uitării, care tot la prezent se referă”; iar Contra- 
punct-ul din 14 decembrie oferă o restituire, textul lui Mifteii Iorgulescu 
citit la Europa Liberă și publicat apoi, în anul 1987, în revista Agora 
(Statele Unite), sub numele de Grigore Negrescu: „Resemnarea, formă 
de sinucidere”. 

O excepţie de la seria nerelevantă este apariţia, începând cu 16 mar- 
tie 1990, în foileton și cu prezentarea lui Ioan Groșan, a volumului 
lui Nicolae Breban Spiritul românesc în fața unei dictaturi”. Asupra 
acestuia vom reveni. 

Ne-am oprit la o altă publicaţie săptămânală care, prin tematică 
Și reprezentativitate a colaboratorilor, ar fi fost cel mai de așteptat, 
între celelalte, să insiste asupra subiectului rezistenţei: revista 22, de 
mare autoritate la începutul anilor 1990 și cu un important tiraj. 

Parcurgerea revistei invită la o primă observaţie: tema rezisten- 
ței prin cultură apare diminuată în raport cu subiectul „vinovăţiei”. 
In primul număr al săptămânalului 22, din 20 ianuarie 1990, mitro- 
politul Ardealului, Antonie Plămădeală, se a a în numele 
lerarhilor BOR care nu au avut puterea să fie martiri, iar „Apelul 
către lichele” semnat de Gabriel Liiceanu certa colaboraționiștii pen- 
tru păcatele lor”. Radu Drăgan asuma lipsa de curaj a arhitecților, 
breasla din care făcea parte. Aceştia ar fi putut spune „nu” comen- 
zilor de partid”. În paralel, Alexandru Paleologu replică unui afront 
meschin al lui Ion Gheorghe Maurer enumerând mai mulţi intelec- 
tuali care ar fi avut „o contribuţie la creşterea opoziţiei anticeauşiste”?". 
Ariadna Combes a vorbit într-un scurt interviu despre mama sa, 
disidenta Doina Cornea, iar Dan Pavel i-a pus mai multe întrebări 
lui Mihai Torja, unul dintre sindicaliştii independenţi din Zărneşti. 

Numărul 2 al 22-ului, din 27 jiu e, reia tema Sp fire done 
mului: la nivel de masă”, al lerarhilor? , ziariştilor şi istoricilor?’ 
opoziție cu două materiale despre disidéntã®. De colaboraţionisul 
istoricilor se ocupă Radu Popa în numărul 3 al revistei”. În aceeaşi 
ediţie sunt publicate interviurile cu multe referințe la rezistenţa 
anticomunistă ale lui Mihnea Berindei”? și Király Károly” şi recu- 
perări: texte din anii 1980 ale lui Mihai Botez, Dan Petrescu și Liviu 
Cangeopol. În numărul 4 din 9 februarie, îl regăsim pe Gabriel Liiceanu 
cu o diatribă la adresa activiștilor, din nou referiri la disidenți într-un 
text al lui Victor Bârsan, reluări ale textelor rezistenței semnate de 
Mihai Botez, Dan bătăi Liviu Cangeopol... 

În primele luni după revoluţie, au fost publicate noi și noi măr- 
turii despre Securitate, despre fărădelegile ei şi despre responsabi- 
litatea celor care au ajutat-o — colaboratorii instituţiei de represiune. 
În revista 22 au apărut extrase din Jurnalul lui Gheorghe Ursu, 


* Un pasaj: „Lăsaţi o respiraţie mai lungă între ultimul omagiu pe care - 
l-aţi scris, între ultima ședință în care v-aţi exprimat entuziasmul pen- 
tru realegerea la cel de-al XIV-lea Congres și adeziunea grăbită pe care 
aţi venit să v-o daţi în zilele în care timişorenii nu terminaseră să-și 
îngroape morţii...” (Gabriel Liiceanu, „Apel către lichele”, revista 22, 
nr. 1, 20 ianuarie 1990, p. 5). 

** „Oricât de mult am încerca să ne autoconvingem și să convingem și pe 
alţii, nimeni nu ne-a obligat să producem pseudoarhitectura megalomană 
pe care o privim acum cu atâta disperare, nimeni n-a obligat pe cei care 
au făcut-o să semneze planurile de sistematizare. Cu atât mai rău dacă 
acum unii se disculpă spunându-ne cât au luptat şi s-au sacrificat [...] 
în timp ce ocupau anumite birouri și state de plată” (Radu Drăgan, 
„Nu ne-a obligat nimeni”, revista 22, nr. 1, 20 ianuarie 1990, p. 16). 

*** Un pasaj: „Nu ar trebui să vorbim de o oarecare imaturitate politică, 
cetăţenească chiar, a poporului român, care a făcut ca gradul de «cola- 
boraționism» să devină impresionant...?” (Bogdan Ghiu, „Paşi către un 
dialog interior”, revista 22, nr. 2, 27 ianuarie 1990, p. 5). 

împreună cu fragmente din declaraţiile martorilor către Direcţia de 
Cercetări Penale a Departamentului Securităţii Statului. Uneie note 
aparțineau delatorilor care au pavat drumul spre celula unde Gheorghe 
Ursu va fi ucisi. 

Greu de intuit, pe atunci, complexitatea dosarelor și viitoarea 
manipulare a lor. Peste doi ani aveau să apară în presă date despre 
angajamentele de informatori a doi ziarişti ai României libere, cel 
mai important ziar anti-iliescian. Era perioada când opinia publică 
solicita Serviciului Român de Informaţii să deschidă Arhiva Securităţii, 
iar SRI încerca să descurajeze militanţii. În luna iunie 1992, Liviu 
Cangeopol avea să publice în Contrapunct un articol cu valoare de 
premoniţie. Punctul 8 al Proclamaţiei de la Timișoara a început să 
fie aplicat 


cu ajutorul Securităţii, într-o formă originală, de jos în sus, după ce, 
în urmă cu doi ani, partizanii săi din Piaţa Universităţii au fost 
spionaţi de oamenii dlui Iliescu, via Măgureanu, arestaţi de oamenii 
dlui Iliescu, via Chiţac, şi maltratați de oamenii dlui Iliescu, via 
Miron Cosma. Ca şi libertatea dlui Roman, purificarea societăţii 
române a pornit de acolo unde trebuia să se sfârşească. O purificare 
ce avea exact efectul opus a ceea ce trebuia să fie: nu o societate mai 
curată, ci una mai murdară (subl. n.)”. 


Aceste rânduri au rămas uitate timp de decenii, deși ar fi meritat 
să fie repetate an de an după înfiinţarea CNSAS. 

Agenţii reprimării (în frunte cu ofițerii de Securitate), colabora- 
ționiștii și opozanţii sunt principalii subiecţi ai judecării sumare a 
trecutului. În treacăt, apar observaţii care transgresează tratarea 
polară a celor întâmplate în comunism şi pun în circulație nuanţe. 
Numărul 9 al revistei 22 (din 16 martie 1990) include o remarcă a 
lui Petru Creţia privind „scara atitudinilor” față de putere și nevoia 
ca „intelectualitatea însăşi să-și regândească trecutul și să-și regă- 
sească temeiurile şi destinul”*6. Peste două săptămâni, Ștefan Aug. 
Doinaș găsește loc să noteze: 


Nu este oare semnificativ faptul că, în ultimii ani, care au fost cei. 
mai grei, chiar acei scriitori de valoare care s-au aliniat, scriind 
lamentabile articole encomiastice, și-au păstrat totuși puritatea artis- 
tică a operelor lor? Abandonul conştiinţei civice n-a atras întotdeauna 
după el degringolada conștiinței artistice: un fel de etică a scrisului 
a supravieţuit eticii cetăţeneşti care, umilită și n: im li a cedat în 
faţa presiunilor politice, în faţa intereselor personale”. 


Tot în săptămânalul GDS au fost publicate fragmente din eseul 
lui Adam Michnik „Maniheismul: blestemul popoarelor înrobite”, aflat 
în portofoliul Editurii Humanitas, dar cu un titlu deturnat faţă de 

sensul originar: Morala şi politica rezistenţei“. În luna septembrie, 
Adrian Marino scria descriptiv — și nu în cheie normativistă — des- 
pre condiţiile care l-au făcut pe scriitorul român să nu știe cum 
poate trăi independent de putere”. 

Un text interesant prin prospeţime şi detalieri care invocă o „rezis- 
tență estetică” este dialogul dintre Gabriela Adameşteanu şi Matei 
Călinescu apărut în nr. 50 al 22-ului, ultimul număr al revistei pe 
199040. Criticul povesteşte despre încercările de recrutare la care a 
fost supus în anii 1950, face mai multe observaţii privind mentali- 
tatea de ostatici a oamenilor sub regimul Ceaușescu, comentează 
atitudinea încurajată sau iniţiată de Frontul Salvării Naţionale de 
condamnare a exilului românesc și afirmă: 


Cărţile autorilor celor mai distinși din acest ultim val (mă gândesc 
acum bunăoară la proza lui Norman Manea) aparţin în mod clar 
rezistenţei estetice (dacă termenul e potrivit) contra pseudoculturii 
militante şi duplicităţii „eroice” (așa cum o reprezintă un A. Păunescu). 
Desigur, cărţile lui Goma (care apar în sfârșit în românește) și cele 
ale altor exilați din acea perioadă fac parte din această moștenire. 


Gândirea colaboraţionismului şi rezistenței se reduce totuși la 
simple observaţii. Până la sfârşitul anului 1990 nu descoperim o 
meditaţie aprofundată asupra relaţiei dintre oamenii de cultură și 
regimul de opresiune. 


k 


Câte materiale au deplâns în presa noastră culturală de după 
revoluție colaboraționismul și câte au aplaudat independența de gân- 
dire şi acțiune? Ponderile ne-ar spune ceva despre sensibilitățile 
opiniei publice în privinţa unei etici a memoriei. Imediat după eve- 
nimentele neimaginabile, dramatice ale lunii decembrie 1989, nu 
putem vorbi de analize, de nuanțe elaborate, cu atât mai puțin de 
definiții conceptualizante. Este momentul de condamnare a represi- 
unii, a conivențelor cu regimul și de aplaudare a curajului disidenți- 
lor”. Distincția dintre indignaţi, entuziaști ai revoluţiei și „moraliști” 
nu era încă limpede la orizonturile democraţiei. Binomul colabora- 
ţionism-rezistenţă va fi „spontan” instrumentalizat, va constitui un 
balast al competiţiilor instituționale și de generaţie. Íl descrie, cu 
referire la Uniunea Artiştilor Plastici, Magda Cârneci: 


Breasla plasticienilor s-a împărţit repede în tabere divergente. Tabăra 
tinerilor absolvenţi ai Institutului de Arte Plastice, care voiau să 


* Invers decât în presa FSN. 

intre direct şi automat în Uniune prin simpla arătare a. diplomei. 
Tabăra „maeștrilor” mai mult sau mai puţin recunoscuţi ca atare, 
apărători ai ștachetei foarte (prea) înalte de acces la calitatea de 
membru al Uniunii. Tabăra nulităţilor artistice, violenţi atât verbal 
cât şi fizic, denunţători profesioniști prin fițuici nesemnate în ziare. 
Tabăra foştilor profitori cu contracte grase la Casa Poporului & Co., 
deciși să-şi motiveze şi să-şi păstreze eventual afacerile sub un brusc 
descoperit „revoluţionism” de ocazie ete.l. 


Surprinzător în ordinea principială a lucrurilor, dar nu și în atmo- 
sfera epocii, în 1990 s-a simţit nevoia unui zid de „apărare” a oame- 
nilor de cultură recunoscuţi pentru decenţa atitudinii lor, dar puși 
de radicali laolaltă cu cei care serviseră regimul, în numele unei 
vini colective: a scriitorilor, a artiștilor, a profesioniştilor etc. O altă 
parte a intelectualilor, mai pozitivă, notează Petru Creţia, a „ales 
renunţarea la orice privilegii [...] de dragul de a servi, în cadrul dat, 
culturii naţionale, ori de câte ori această atitudine era simultan 
compatibilă cu demnitatea intelectuală şi cu comanda socială”*?. Recu- 
perarea excepțiilor merituoase era şi preocuparea Ilenei Mălăncioiu 
în luna septembrie 1990 (în legătură cu faptul că ministrul Culturii 
„nu mai conteneșşte să pună întrebarea «ce au făcut atunci intelectualii?»”): 


Să ne mai gândim că există şi intelectuali dintre cei mai demni de 
acest nume, care, deşi n-au făcut doar cultură, sunt cu desăvârşire 
uitaţi când e vorba de disidenţă. Când spun aceasta îl am în vedere, 
printre alţii pe A.E. Baconsky. [...] el l-a înfruntat pe monstru în 
faţă, direct şi pe neocolite, cu cea mai impecabilă ţinută cu care o 
putea face un intelectual. Mă gândesc la el pentru că am citit recent 
Biserica neagră și în acest fantastic roman al totalitarismului a pre- 
văzut, până la amănunte, şi ceea ce trăim noi acum. [...] de la un 
critic de artă și un eseist cum este ministrul Culturii ne-am fi aștep- 
tat ca măcar așa, de amorul artei, să nu facă abstracţie nici de 
demnitatea celor care au scris Moromeţii şi Biserica neagră şi Parabole 
civile şi Proiecte de trecut”? 


Aceste poziţii, în fond defensive, se explică și prin faptul că triada 
represiune-colaboraţionism-rezistenţă devenise deja la mijlocul anu- 
lui 1990 subiectul „războaielor politico-intelectuale”, al confruntărilor 
dintre intelectualii şi artiştii adversari ai regimului Iliescu' şi adepţii 
lui. Tema colaboraţionismului va fi un capital util competiției simbolice 


Vorbim despre „regimul Ion Iliescu”, și nu despre „mandatul său” („man- 
datele sale”) — conform terminologiei care descrie evoluţia vieţii politice 
în cadrul unei democraţii —, întrucât tranziţia de la începutul anilor 
1990 are o specificitate ireductibilă, de necomparat cu situaţiile ulteri- 
oare, când democraţia s-a consolidat. 

dintre anti-iliescieni și pro-iliescieni. Această breșă din lumea inte- 
lectuală de după revoluţie a fost subliniată prin înfiinţarea Societăţii 
de Mâine, o contrapondere la Grupul pentru Dialog Social. Prota- 
goniștii s-au înfruntat de câteva ori şi pe ecran, stimulând interesul 
public pentru schismă, accentuând polarizarea şi politizarea lumii 
culturale. O tabletă a lui Eugen Suciu sintetizează complexele mesaje 
rezultate prin contrapunerea celor două grupuscule elective. 


“Dezbaterea TVR-FSN de joi, 3 mai a.c., seara, cu interlocutorii V. Cristea, 


M. Sorescu, A. Buzura. Nicio idee. Dar avem un popor matur, o 
literatură extraordinară de nivel european. Diaspora noastră (care 
n-a stat ici-șa să mănânce cu soia) își alege pripit cuvintele când 
formulează aprecieri la adresa acestui nivel european. Pertinente şi 
„la obiect” corecţiile aduse pe același ecran cu două seri în urmă 
(Creţia, Liiceanu, Paler, S. Dumitrescu). Concluzia: alegeri libere 
URGENTE - „lumea de azi” salvează abatajul!" 


Despre câteva teme care separau „grupurile” aflăm din scrisoarea 


deschisă adresată de Gheorghe Grigurcu” criticului Valeriu Cristea, 
unul dintre membrii vocali ai Societăţii de Mâine: 


Incontestabil, e dreptul dv. de a respinge condamnarea nomenclaturii, 
conținută în punctul 8 al Proclamaţiei de la Timișoara. După cum e 
dreptul dv. de a lua apărarea nomenclaturii... Încercând a-i dezvi- 
novăţi pe potentaţii şi pe favoriţii dictaturii ER AIEA nu vi se pare 
că îi jigniți pe cei care au suferit din pricina lor, dintre care mulți 
nu mai sunt în viață? Recomandându-i pentru funcții în viața publică, 
nu vi se pare că aduceți un prejudiciu întregii noastre societăți?“ 


Zorii postcomunismului nu erau prielnici pentru nuanțe şi 


distincţii când erau de evaluat relațiile oamenilor de cultură cu 


XX 


Eugen Suciu, „Societatea de mâine”, Contrapunct, nr. 19, 11 mai 1990. 
Nuanţele textului, atât de vii în acel moment, se vor fi pierdut pentru 
cititorul mai tânăr de astăzi. „Soia? apare obsesiv în reproșul adus 
emigrației, în genere anti-iliesciană, căci noi, aici, am mâncat „salam 
cu soia”. Referirea la abataj (pastișând titlul poemului „Silvester Andrei 
salvează abatajul”, piesă de glorie a proletcultistului A. Toma) vizează 
aducerea minerilor la Bucureşti de către FSN — deja de două ori până 
la acea dată — și promisiunea lor de a face ordine dacă se vor repeta 
contestaţiile la adresa președintelui Ion Iliescu. Petru Creţia, Gabriel 
Liiceanu și Sorin Dumitrescu erau membri GDS. În sfârșit, este de 
amintit că ecranul Televiziunii Române Libere, în acel moment și unicul; 
avea o foarte amplă audienţă. 

Gheorghe Grigurcu nu era membru al Grupului pentru Dialog Social, 
dar rezona cu principiile și etosul GDS. 

autorităţile comuniste. Evenimentele din primele luni ale anului 
1990 nu au dat timp unor judecăţi cu distanță reflexivă”. Atenţia 
era centrată asupra a ceea ce se întâmpla pe stradă, la Cotroceni 
sau la Palatul Victoria. Ce se întâmpla aflăm tot de la mânuitorii 
de condeie. Articolul Ilenei Mălăncioiu din 22 iunie 1990, în care 
povestea experiența mineriadei, are titlul „La ieșirea dintr-un coșmar 
îngrozitor”. lată mărturisirea: „În ce mă priveşte, nu-mi voi ierta 
niciodată faptul că am văzut cum erau vânaţi oamenii în amiaza 
mare şi nu am ripostat...”%5. 

Tot atunci, intelectualii simțeau revenind ameninţarea la adresa 
carierei profesionale din motive politice”. Descopereau constrângerile 
noilor reguli ale economiei de piaţă și erau încercaţi de competiţia 
ce secondase deschiderea noilor supape informaţionale. A fost o peri- 
oadă dificilă pentru gânditorii implicaţi politic — și, desigur, nu doar 
pentru ei. „Ziarul Azi invitase pe intelectualii care gândesc altfel 
decât oficiosul Frontului Salvării Naţionale să părăsească ţara”, 
aflăm din articolul lui Nicolae Cristache publicat la 20 iulie 199046. 
Doi „trubaduri ai dictaturii”*, Eugen Barbu şi Corneliu Vadim Tudor, 
vor duce la ultimele consecinţe conexiunea dintre colaboraţionis- 
mul ceaușist şi politica naţionalismului postceaușist ". Campania 
constantă din revista 22 şi din alte publicaţii democratice împotriva 
limbajului săptămânalului România Mare a putut fi percepută și ca 
o campanie împotriva colaboraţionismului și a postcolaboraţionis- 
mului — şi, până la un punct, chiar așa era și aşa era de dorit să 
fie. l 

Nu doar că tema represiunii, colaboraționismului și rezistenței 
era de judecat în raport cu viața în comunismul real, cu etapele lui 
istorice, dar, la fel, analiza dezbaterilor despre această triadă din 
prima perioadă a postcomunismului are de luat în vedere contextul 
„de coșmar” al postrevoluției. 


* Reamintim asaltul asupra partidelor istorice, înfruntările interetnice 
violente, Proclamația de la Timișoara, greviştii foamei, Piața Universității 
şi mineriadele. 

** Directoarea Teatrului de Păpuşi din Târgu Mureş, Smaranda Enache, 
a fost dată afară din Ministerul Culturii de către simpatizanții Vetrei 
Românești. 

*** Într-un articol din revista 22 („Revanșa rinocerilor”, nr. 47, 7 decembrie 
1990), Vladimir Tismăneanu va califica „cuplul siamez Barbu-Vadim 
una dintre cele mai îngreţoșătoare relicve ale timpurilor de infinită 
dezolare a despotismului comunist”. 

Un discurs referenţial despre represiune, 
colaboraţioniști și rezistenți 


Comentariile anterioare despre gândirea represiunii, colaboraţionis- 
mului şi rezistenţei în spaţiul culturii au ţinut implicit cont de exis- 
tenţa, în fundal, a unui discurs cu autoritate, ascultat în România 
până în anul 1990: analizele Monicăi Lovinescu și ale lui Virgil 
Ierunca, difuzate prin oficiul Europei Libere din capitala Franţei 
sau apărute în publicaţiile exilului și ajunse în ţară pe căi lătural- 
nice. Era un discurs elaborat, capabil să influenţeze comportamentul 
intelectualilor din ţară. Numim analizele cuplului de la Paris „refe- 
rențiale” datorită audienței largi, impactului în deceniile în care au 
fost scrise” şi rolului lor după decembrie 1989. 

Ținând cont de evoluţia ideologizantă recentă, care fie estompează 
mărturiile despre trecut, fie practică revizionismul, simțim nevoia 
să subliniem influenţa emisiunilor Monicăi Lovinescu și ale lui Virgil 
Ierunca. Locul pe care și-l „câștigase” în agenda Securităţii activi- 
tatea cuplului este bine confirmat de Arhiva CNSAS. Neașteptat de 
multe documente consemnează răspândita indisciplină a oamenilor 
de cultură şi, în particular, a scriitorilor de a lucra cu urechea ri 
tată spre postul Europa Liberă din Paris. 

Arhiva sugerează că, la sfârşitul deceniului nouă, fiecare publi. 
caţie, fiecare centru cultural de prestigiu se afla sub influenţa celor 
două personalităţi. O notă din 1986 îl acuza pe Mircea Mihăieș, 
redactor la revista Orizont din Timișoara, de atitudine politică neco- 
respunzătoare, cu caracter tendenţios. Începând din anul 1981, el 
denigrase insistent, în rubrica „Cronica măruntă”, „personalitatea 
unor scriitori ca: Pompiliu Marcea, Corneliu Vadim Tudor, Eugen 
Barbu, Constantin Sorescu, Mihai Beniuc, Titus Popovici, scriitori 
atașați politic PCR, această atitudine fiind influenţată de postul de 
radio «Europa Liberă» care a consacrat o serie de emisiuni negative 
la adresa sus-numiţilor”$. O altă notă indică preocuparea Securităţii 
că Livius Ciocârlie, Mircea Mihăieș și Adriana ni „sunt în aten- 
ţia laudativă” a postului de radio Europa Liberă*?. 

Despre Gabriel Chifu, redactor la revista Ramuri din Craiova, 
distins cu Premiul Comitetului Central al Uniunii Tineretului Comunist 
pentru poezie, un denunţ susţine că „a fost aranjat prin Ion Cârstoiu 
şi Marin Sorescu, deși volumul de poezie al lui Chifu, ca de altfel 
toate volumele premiate cu acest prilej, au fost lăudate anticipat de 
«Europa Liberă» inclusiv şi [sic/] cel al lui Gabriel Chifu”®. 


*  Largul ecou putea fi evaluat prin cotele de audienţă ale postului din 
Paris. 

Emisiunile culturale din Occident contează și pentru judecata 
redactorilor de la Tribuna din Cluj. Discuţiile de la conferințele naţi- 
onale ale scriitorilor confirmă de asemenea influenţa Parisului. La 
o astfel de întâlnire, Alexandru Paleologu ar fi repetat atacurile 
contra lui Alexandru Ivasiuc pe care lon Maxim le-a auzit la Europa 
Liberă5!. Chiar şi căutarea unei autonomii critice faţă de post îi 
confirmă acestuia autoritatea: „lorgulescu nu scrie cu urechea atentă 
la ceea ce spune «Europa Liberă», practică întâlnită la alţii”, infor- 
mează în 1985, despre colegul său, un redactor de la România lite- 
rară (un exemplu la care vom reveni). 

Acestea sunt doar câteva cazuri dintr-o lungă serie. 

Viziunea Monicăi Lovinescu și a lui Virgil Ierunca despre rezis- 
tenţă, colaboraţionism și represiune a marcat viața culturală din 
ţară în timpul ultimelor decenii ale regimului comunist. Ea s-a con- 
struit şi completat sistematic și consistent cu fiecare nouă scriere. 
Astăzi, când avem la dispoziţie emisiunile și eseurile publicate în 
volume, coerenţa ansamblului pare și mai evidentă. 

Găsim în emisiunile celor doi mesageri ai culturii democratice geo- 
grafia culturală a colaboraţionismului. Iată un vârf al primului fenomen: 


Grupul lui Eugen Barbu dispune — am mai constatat-o — de majori- 
tatea săptămânalelor capitalei — Flacăra, Luceafărul, Săptămîna -—, 
ca să nu mai vorbim de articolele literare din Scînteia. Sarcinile sunt 
clar împărţite: Flacăra publică marile interviuri cu tenorii clanului: 
Mihai Ungheanu — pentru critică, Edgar Papu — pentru teorie, Paul 
Anghel — pentru roman, istorie și românism, Nichita Stănescu — 
pentru prezenţa poetică și apărarea marilor victime ale criticii (Eugen 
Barbu și Ion Lăncrănjan) . 


În ciuda mijloacelor puse la dispoziţie și a relaţiilor speciale cu 
Securitatea, neoproletcultiștii (etichetă preferată de Monica Lovinescu) 
rămân incapabili să fie competitivi. Criticul grupului, Ungheanu, 
devine din ce în ce mai puţin credibil. Or, când „nu reușești să 
pătrunzi în literatură, te străduieşti să aduci literatura la secţie. 


Acesta a ajuns să fie nivelul «estetic» al criticii lui Mihai Ungheanu”*?. 


* „Atât la radio, cât şi în vorbirea lui Paleologu, Ivasiuc era acuzat de 
«delaţiune» în legătură cu Paul Goma. Și anume: ar fi informat auto- 
rităţile cu privire la periculozitatea lui Paul Goma. [...] Manolescu îl 
apără pe Ivasiuc şi îl acuză pe Paleologu că a stârnit acea discuţie ca 
să facă pe plac celor de la Europa Liberă” (Arhiva CNSAS, Dosar infor- 
mativ I 137592, vol. 2, ff. 32-33). Documentele existente în Arhiva 
CNSAS demonstrează că Alexandru Ivasiuc fusese într-adevăr implicat 
de Securitate într-un scenariu de denigrare a lui Goma (Gabriel 
Andreescu, Cărturari, opozanți şi documente. Manipularea Arhivei 
Securităţii, laşi, Polirom, 2013, pp. 191-193). 

Emisiunile Europei Libere par uneori o bătălie personală cu con- 
tributorii revistei Săptămîna. Le sancţionează neadevărul, care nu 
se află „pitit printre iluzii sau îndulcit în nuanţe”, ci „ne întâmpină, 
fățiș, încă de la început...”55. „Răfuiala” pune în lumină atitudinea 
general democratică a criticilor parizieni, pentru care comunismul 
constituie doar cea mai recentă rană. Exprimându-și uimirea de a 
vedea în editorialul „Idealuri” din Săptămîna, reluat „cuvânt cu 
cuvânt”, antisemitismul de odinioară din Porunca Vremii şi Sfarmă- 
Piatră, Monica Lovinescu exclamă: „...statul însuși încurajează noua 
extremă-dreaptă de la Bucureşti până la a o lăsa să-și dezvăluie pe 
față rasismul. Un fapt ce trebuie consemnat. Cu indignarea de cuvi- 
ință”54. Atributele folosite la oficiul parizian al Europei Libere nu 
sunt etichete, căci au adâncime: Vadim Tudor nu este doar antisemit, 
„ci în primul rând antiromân”5. 

O temă recurentă a emisiunilor este cultul personalităţii. La Paris 
se inventariază cu conștiinciozitate epitetele folosite nu doar de acti- 
viști, ci şi de oameni cu știință de carte. Listele măsurau atunci 
nivelul subdemnităţii în lumea literară; astăzi, ele joacă rolul de 
restituţie istorică: 


Fiecare dintre colaboratorii la acest florilegiu ce îngăduie presei fran- 
ceze [...] să facă adevărate exerciţii de bătaie de joc [la adresa lui 
Ceaușescu] n-are decât să recunoască propriul său aport la acest 
monument ubuesc. Mai întâi, epitetele simple de adăugat numelui 
Ceaușescu: Far, Cârmaci, Ghid, Conducător, Soare, Luceafăr, Stea 
Polară, Părinte, Fiu [...], Stejar, Brad, Dunăre, Stâncă, Carpat, Gânditor, 
Creator, Geniu etc. [...] Apoi, epitetele compuse: Far luminos, Cârmaci- 
călăuzitor, Stea Polară gânditoare, Părinte creator, Carpat al comu- 
nismului, Conducător multilateral. Superlative: Cel mai mare fiu al 
României, Cel mai iubit iubitor de copii, Primul bărbat al ţării, Primul 
fiu al Poporului, Primul gânditor al acestui pământ, Cel dintâi al 
patriei noastre, Primul miner al ţării [...]56. 


„Antologia ruşinii”, rubrica ţinută de Virgil Ierunca în presa exi- 
lului și difuzată intermitent la emisiunea „Actualitatea culturală 
românească” a Europei Libere, înregistrând „acele texte care vor ieşi 
din comun prin stupiditatea, servilitatea şi neobrăzarea lor”, consti- 
tuie modelul operei de inventariere a colaboraţionismului extrem”. 
Și în epocă, și acum, numele autorilor cu știință de carte care au con- 
tribuit la cultul personalităţii cu formulări ditirambice pun în relief 
anvergura oportunismului. Portretele colaboraţioniștilor își păstrează 
exactitatea peste timp şi multe sunt de rememorat: „Adrian Păunescu 
e ca un stahanovist de altădată: sparge norma adulării și ceilalţi sunt 
obligaţi să urmeze inflaţia de epitete”. Cu referire la D.R. Popescu, 


* „Antologia rușinii”, conţinând texte — deseori ditirambice — dedicate 
„epocii de aur” şi conducătorilor comuniști, a fost ţinută de Virgil Ierunca 

un scriitor autentic: „Cine ar fi prevăzut că [...] eroul de ieri se va 
coborî pentru a se instala în fotoliul Comitetului Central și a rosti 
vorbe schimonosite de păcat, salutând în neostalinismul cultural de 
azi «abolirea oricărei iobăgii culturale»?"55. Umorul „năclăios, foar- 
fecele și agramatismul cultural al interpusului” Artur Silvestri pot 
fi lăsate la o parte, când concurează cu elucubraţiile sale din Luceafărul 
privind totalitarismul de stânga și de dreapta”?. 

Nu de puţine ori, comentariul critic exprimă tristeţea de a vedea 
cedarea scriitorilor care aveau o operă de apărat. Articolul lui Virgil 
Ierunca având titlul „Două cazuri triste”, despre doi poeţi autentici, 
Marin Sorescu şi loan Alexandru, se termină (după inventarul exal- 
tărilor vinovate) cu epitetele: „Ce deriziune! Ce blagoveştenie!”%, 

Asupra compromisului marilor personalităţi culturale interbelice, 
Monica Lovinescu și Virgil lerunca se pronunţă periodic. Ambii aveau 
să fie criticaţi pentru radicalitatea judecării unor situaţii dificile. 
Poate cele mai comentate au fost reproșurile adresate lui Tudor Vianu, 
când de Virgil Ierunca, când de Monica Lovinescu, din care cităm: 


De când a scos, tot în limba franceză și tot prin buna îngrijire a 
aceleiași comisii reperiste, pentru UNESCO, o broșură din care a 
exclus pe toţi scriitorii care ar fi putut să stânjenească viziunea unei 
literaturi tinzând, de la origini până în zilele noastre, spre apogeul 
realismului socialist, adică pe cei mai mari — de n-ar fi decât Maiorescu 
sau Iorga —, Tudor Vianu s-a clasat singur şi ne-a învăţat să nu mai 
căutăm în d-sa pe onestul profesor și estet de altădată, ci să ne 
obișnuim cu ideea unei mutații, care-l face să scrie, să gândească și 
să acţioneze ca orice gazetar comunist de mâna a treia. Fără scrupule 
şi fără nuanţef.. 


Iată o judecată prin care Ierunca îl vizează din nou pe marele 
critic, chiar dacă nu-i scrie numele: „...nu de idei duceau lipsă scri- . 
itorii şi cărturarii noştri care au ales colaborarea fără nuanţe cu inchi- 
zitorii culturii şi spiritualităţii românești — ci de o minimă demnitate. 


la Europa Liberă și în mai multe publicaţii din exil. În anul 2009, Dan 
Taloș şi Nicolae Merișanu au strâns într-un volum o parte din texte 
(Dan Taloș, Nicolae Merișanu, Antologia ruşinii după Virgil Ierunca, 
Bucureşti, Humanitas, 2009). Drept „culme a rușinii” din această colec- 
ţie, Nicolae Manolescu a selectat o scriere a lui Dan Zamfirescu: „Idealul 
cel mai cuceritor al celei mai cutezătoare generaţii din câte apăruseră 
până atunci în toată istoria românilor s-a împlinit tocmai fiindcă la 
26 ianuarie 1918 s-a născut Nicolae Ceaușescu, în personalitatea, fapta 
şi gândul căruia aveau să culmineze eforturile tuturor generaţiilor de 
români care, de la strămoșul Miron Costin încoace, s-au străduit să 
demonstreze virtuțile poporului și limbii române” (Nicolae Manolescu, 
„Antologia ruşinii”, Adevărul, 15 octombrie 2011). 

În plus, aservindu-și conştiinţa, ei au ales Academia, în aceeaşi 
vreme în care mulţi dintre colegii lor preferaseră temniţa”” 

Tudor Arghezi este şi el exemplu vechi şi des reluat de criticii de 
la Paris. lată un semnal din 1962: „Când ai văzut odată cerul în 
ochii unui general sovietic, Vedenin sau altul, cum l-a văzut Tudor 
Arghezi, când ai cerut ţării tale, așa cum a făcut-o el patetic, să fie 
recunoscătoare ocupantului, la ce să te mai opreşti la o descălecare 
sau alta? Paharul e de mult plin”?2. 

Despre George Călinescu: „Ceea ce constatăm noi este că voința 
scriitorului de a face politică impietează asupra operei sale intelec- 
tuale, punând-o sub semnul unei fracturi de conştiinţă ce provoacă 
mai mult decât nedumerirea”$?. Șerban Cioculescu „a intrat în tagma 
vestalelor de circumstanţă ce întreţin, până la ridicol şi inconștiență, 
cultul personalităţii”6f. 

Autoritatea comentariului își amplifică relevanța când vizează 
discursuri oarecum tehnicizate. O spune acest citat despre „sofistul 
Ion Ianoși” 


care-şi torturează inteligenţa pentru a converti tragedia într-o fericire 
istorică. Făcând din „partinitate” o categorie kantiană, „partinitatea — 
afirmă Ion Ianoși — ne apare astfel ca un imperativ categoric al impli- 
cării literaturii și artei în procesele globale de transformare socialistă”, 
el pulverizează însă antinomiile kantiene, spre a justifica un soi de 
investiţie transcendentală a partidului comunist român, ce devine 
„un centru de comandă, învestit de istorie cu acest drept și cu această 
datorie”65. 


Monica Lovinescu şi Virgil Ierunca au fost preocupaţi de compro- 
misurile oamenilor de cultură pe întregul continent. I-au invocat pe 
Ilya Ehrenburg (ale cărui Memorii „nu vor rezista la primul vânt de 
adevăr care va sufla asupra Rusiei”), pe Mihail Șolohov și alți autori 
ruși. Însă, în primul rând, au scris și citit ascultătorilor despre 
intelighenţia franceză, în special despre comuniștii francezi, începând 
cu personalităţile dintâi, precum Aragon cu angajamentul lui politic 
care l-a împins „spre minciuna şi uitarea incompatibile cu actul 
însuși al creaţiei”$6. Ca şi despre mulțimea celor mai puţin faimoși, 
dar cu forță de intimidare, autori ai unor acțiuni — azi părând din- 
colo de imaginaţie — care au făcut ca traducătorul cărţii lui Arthur 
Koestler, Zero şi infinitul, să se ascundă sub un pseudonim (în anii 1940), 
iar Panait Istrati să fie alungat din viaţa intelectuală a Parisului. 

Este vizibilă la cele două personalităţi ale exilului exigența faţă 
de conduita umană, calificată uneori drept intransigenţă ori dogmatism 


* Citatul a fost ales, ca model de reprezentativitate, pentru coperta a IV-a 
a volumului Virgil Ierunca, Românește, Bucureşti, Humanitas, 1991. 

ideologic”. Luările lor de poziţie demonstrează însă că nu de simpli- 
ficare sau de rea-credinţă a putut fi vorba în opera celor doi critici. 
La zece ani de la moartea lui Vladimir Streinu, în emisiunea dedi- 
cată lui, Monica Lovinescu își amintește a fi asistat, duminică de 
duminică, la rezistenţa acestuia, neînmuiată de nicio perifrază a 
politeţii, faţă de orice avans al comuniștilor, față de orice presiune 
a lor. Preţul va fi tăcerea și apoi închisoarea. Statuia neîmblânzirii 
făţişe a început să se fărâmițeze însă tocmai în vremea liberalizării 
şi reintrării în literatură. „Putem regreta asemenea demisii, mai 
greu să le judecăm încrâncenat sau la rece când au fost precedate 
de marea încercare a temniţei [...]. Nu spre Vladimir Streinu cel 
frânt ne îndreptăm la această aniversare, ci spre marea lui împo- 
trivire din anii terorii”®. 

Sau iată atitudinea faţă de scriitorii recuperaţi. Pot deveni exemple, 
ca în cazul lui A.E. Baconsky: „În literatura română de mâine [...] 
va rămâne, desigur, prin opera sa [...], dar şi prin gestul său exemplar 
de a oferi contemporanilor imaginea unei metamorfoze de conştiinţă”, 
Asemănător, cazul lui Laurenţiu Fulga, deși la alt nivel, şi în planul 
literaturii, și al recuperării: „Dacă din aceeași generaţie alcătuind, 
de voie, de nevoie, plutoanele realismului socialist, mai mulţi și-ar 
fi asumat răspunderile a ceea ce au făcut, au scris, au făptuit, proba- 
bil că alta ar fi configuraţia vieţii — cel puţin literare — din România”. 

Veghea atitudinii face parte dintr-un mai general scrupul al rigorii. 
După ce, într-o emisiune din 4 iunie 1982, exprimă gânduri pline 
de reverență și de amenitate referitoare la volumul lui Anton Dumitriu 
Cartea întâlnirilor admirabile, Monica Lovinescu se simte obligată 
să remarce: 


Cum poate un om de știință și de carte ca Anton Dumitriu să ne 
propună, căzând cel puţin în unele din capcanele tracomaniei ambi- 
ante, drept surse, improvizaţia unui inginer hotarnic, de altminteri 
de bună-credinţă, ca Niculae Miulescu, Da Ksa, publicată la editura 
lui C. Drăgan, în sine o contrareferinţă absolută, sau să dea o clipă 
crezare aberaţiei de a confunda vârfuri de munte cu monumente 
megalitice; sau să citeze lucrări publicate într-o editură de „Sport și 
Turism”? 


Referința la Iosif Constantin Drăgan are desigur un subtext de natură 
politică. 

Între spusele Monicăi Lovinescu, următoarea analiză făcută 
Jurnalului lui Ion Caraion, publicat în revista Săptămîna, ar fi de 
apreciat drept referință obligatorie. Paginile din această mixtură de 


* Calificativul de „dogmatism ideologic” a fost utilizat de Virgil Tănase 
(vezi Virgil Tănase, „Un proces politic”, Contemporanul, nr. 9, septem- 
brie 2013). 

texte adunate de Securitate și expuse în revista ei portavoce pentru 
a lovi în proaspătul refugiat erau, în ce-o priveşte, deseori insultă- 
toare. Şi iată comentariul: 


Nu e un scriitor răspunzător doar de jurnalul publicat și nu de acela 
păstrat spre a se răfui, în noapte și tăcere, cu fantasmele sale? Adevărații 
responsabili nu sunt cei ce smulg secretul fiecăruia? Vinovaţii nu 
sunt redactorii Securităţii și cei care le adăpostesc în filele unui ziar 
compoziţiile? Pe un astfel de scriitor victimă a iubirii sale pentru 
orice cuvânt scris de el (deoarece a ţine un jurnal în România de azi 
reprezintă o imprudenţă capitală) se pot supăra cel mult prietenii în 
niciun fel menajaţi de el, nu însă și observatorul unei stări sociale 
şi politice clinice unde, ca în 1984 al lui Orwell, ochiul stăpânului 
te urmăreşte până și în cea mai mică intimitate, violând-o, şi oricât 
ai fi de reabilitat, dacă ai fost deţinut politic, rămâi virtual arestat 
pe tot restul vieţii, în stare de anchetă permanentă. Într-o astfel de 
situaţie incredibilă, victima se poate purta mai mult sau mai puţin 
bine, tot victimă rămâne. Singurul mod de a ne păstra cât de cât 
sănătatea morală într-un astfel de context este de a ști să nu ames- 
tecăm vinovăția sbirilor cu slăbiciunile posibile ale victimei. Toate 
răspunderile revin celor dintâi. Sbirilor!! 


Rândurile de mai sus, dedicate unui caz cu adevărat complicat, 
precum cel al lui Ion Caraion, dau sensul a ceea ce anterior am 
numit „judecată referențială” — o judecată de care, odată cunoscută, 
nu se mai poate face abstracţie. 

Lunga serie a literaţilor comentaţi la emisiunile „Actualitatea 
culturală românească”, „Teze şi antiteze la Paris”, „Pagini uitate, 
pagini cenzurate” se completează, ori de câte ori e posibil, cu autorii 
actelor de independenţă culturală. Sunt valorizate toate formele și 
pentru umbra ei de autonomie politică, cât de discrete. Scrie Monica 
` Lovinescu: „...cartea [Ostinato] şi gestul lui Paul Goma răscumpără 
căderea de fiecare zi a altor scriitori români. De azi înainte, suntem 
în rândul lumii!”72. Atitudinea lui Ştefan Aug. Doinaș „cu o conştiinţă 
necantitativă a literaturii ne aminteşte de epoca dinainte de război, 
de-a lungul căreia spontaneitatea se cerea mai serios controlată de o 
conștiința estetică”!5. Despre Augustin Buzura aflăm că „ne obișnu- 
ise, încă de la primul roman, Absenţii, cu autenticitatea unei rostiri 
ce se voia nemăcinată de prudenţe circumstanţiale””*. 

Iată calificativele cu care a fost întâmpinată cartea lui Mircea 
Horia Simionescu Ulise şi umbra: poate fi citită „și ca o carte de 
vacanță, vacanţă adică evadare din prostie, din demagogie, din pre- 
zumţie și alte păcate capitale ale anticulturii”'5. În Polemici cordiale, 
a lui Octavian Paler, „etica își ia, într-un fel, revanșa asupra este- 
ticului, fără, bineînţeles, a-l anula”'6. Pentru critica lui Eugen Simion, 
care „a militat, în reacţie faţă de aberaţiile realismului socialist, 

pentru impunerea criteriului estetic, reapariţia unui criteriu etic, 
indisolubil legat de primul, ar putea însemna un semnal de conşti- 
inţă şi de urgență”. Şi: „Literatura română ar trebui să recunoască 
în N. Steinhardt pe unul dintre acei (atât de rari) terapeuţi răscum- 
părând, într-un fel de gest aproape sacrificial, demisii, compromisuri, 
pete”'ă. 

Deși mai curând rezervată, Monica Lovinescu nu refuză exclama- 
ţiile. Iată-le când face referire la Dimineaţa pierdută, cartea Gabrielei 
Adameşteanu devenită revelaţie a anului 1984: „...în ciuda faptului 
că nu e în niciun fel vorba de un roman politic, veracitatea tuturor 
detaliilor, cât şi libertatea inimitabilă a tonului fac din el unul din 
romanele cele mai adevărate din câte ne-a fost dat să citim”'?. Zenobia 
lui Gellu Naum „e unul dintre textele literare prin care iubirea 
încearcă, dacă nu să reclădească lumea, cel puţin să-i afle un sens, 
în mizeria actuală a semnificaţiilor rătăcite, alungate, răstălmăcite”*. 
Titlul volumului semnat de Mircea Iorgulescu, Prezent, îi inspiră o 
formulare politică-etică-estetică: „«Prezent» prin polemica împotriva 
dogmatismului, «prezent» printr-o apropiere aparte de cărţile anali- 
zate, «prezent» prin accentul pus pe tinerii scriitori”El. 

Alte aprecieri ale Monicăi Lovinescu: capitolele semnate de Alexandru 
George deschid, „împotriva tabuizărilor, a convenţionalului, a locu- 
rilor comune, a rutinei ce anchilozează gândirea, noi perspective de 
discuţie. Ceea ce echivalează, în fond, cu o terapie pentru atâtea 
boli ce-au atacat, în ultima vreme, cultura și viaţa noastră literară”®?, 
Sentimentul de răspundere trăit până la dramă. și exacerbat în cartea 
Mitul pagubei a Sandei Golopenţia, o strămută pe aceasta „în plin 
centru al culturii române”53. Cu referire la Constantin Noica: „Jurnalul 
de la Păltiniş al lui Gabriel Liiceanu rămâne [...] principala mărturie 
a unui nucleu de gândire vie în oceanul gândirii moarte”**, Înrădăcinată 
în sens, poezia Marianei Marin „se deschide opțiunii morale, singura 
în stare să instaureze re- așezarea firească în lume a oamenilor și 
lucrurilor, cumpăna şi cuvântul, măsura de milostenie a adevărului”®. 

La seria de referințe auctoriale este adăugat numele Secolul 20, 
publicaţia-instituţie care, susţine Monica Lovinescu, deși nu poate 
introduce cultura românească, brusc, în universalitate, are cel puţin 
meritul că „ne îndeamnă să ne descotorosim, prin luciditate și bun- 
simţ, de complexele devenite, după izolarea la care au fost supuse 
literele românești de-a lungul stalinismului, și mai nocive prin exa- 
cerbarea lor”®®. 

Discursul referenţial al Monicăi Lovinescu urmărește comple- 
xitatea situaţiilor şi preferă să judece cu precauţie. În schimb, prin- 
cipiile care îl fondează au claritatea și siguranţa unor teze: „În 
totalitarismul din secolul XX, scriitorului i s-a cerut însă să păcă- 
tuiască prin şi cu instrumentul de creaţie: cuvântul. Adevăratul 
păcat — ca și adevărata răspundere — al unui scriitor se săvârşeşte 

împotriva cuvântului, și în funcţie de. el”37; „în orice caz, ni se pare 


că «responsabilitatea morală» a creatorului în acest veac al XX-lea 
se exercită în primul rând față de instrumentul însuși al creaţiei 
sale...288. 

Aplicând standardele după care evaluează realităţile Europei 
Centrale și de Est la cazul românesc, Monica Lovinescu va susține 
că scriitorii români sunt, „în context european, un fel de orfani ai 
curajului”. Foloseşte totuşi, în același text din 13 iulie 1981, cuvân- 
tul „rezistență”, cu referire la Conferinţa Scriitorilor desfășurată 
atunci la București. Aceasta ar fi produs originalitatea de a face din 
Uniune „o redută a rezistenţei”, singura între Uniunile Scriitorilor, 
în contextul geografiei comuniste. Insă se grăbeşte să amendeze 
sentința: 


Dar trebuie imediat să adăugăm: o rezistenţă pe plan profesional, o 
solidaritate de breaslă, o revoltă limitată la cultură. Politica siste- 
matic anticulturală a lui Ceauşescu a radicalizat pe scriitori, ca și 
sprijinul acordat de partid, prin Eugen Florescu, neoproletcultiștilor 
împotriva restului scriitorimii. Grupul neoproletcultist a dus o cam- 
panie sistematică (de la calomnie la injurie) împotriva Uniunii, a 
organismelor ei de conducere şi chiar a președintelui ei, puii 
Macovescu, acuzați cu toții de a fi agenții Europei Libere?’ 


Monica Lovinescu şi Virgil Ierunca nu introduc definiții, nu teo- 
_retizează tema represiunii, colaboraționismului și rezistenței. Dar, 
enunţ după enunț, detaliu după detaliu, ei construiesc o viziune a 
raporturilor dintre activitatea culturală și normele etice chemate să 
dea sănătate vieţii unei comunităţi profesionale. Referindu-se la „asen- 
timentul aproape general al intelectualilor români, care în primul 
rând prin şi în cultură au înţeles să facă față urgiei istorice de după 
ultimul război”*, Monica Lovinescu îl întâmpină polemic cu comen- 
tariul: 


Ultimii ani, mai ales, au arătat, în România — și demonstraţia e, din 
păcate, la îndemâna tuturor celor care au suferit-o —, că un popor 
riscă să devină o populaţie nu numai fiindcă n-are o cultură, ci mai 
ales pentru că nu face faţă istoriei, creându-și astfel şi posibilitatea 
de a crea cultură?!. 


O astfel de judecată nu pune punct întrebărilor privitoare la rapor- 
tul dintre cultură și politică, și nici nu putea să o facă. Dar limpe- 
zimea acestei viziuni” în care estetica şi etica dialoghează păstrându-și 


*  Punctată mai mult cu textele Monicăi Lovinescu, personalitate căreia 
Alexandru Niculescu îi asociază atributele: lucidă, dreaptă și severă 
(Alexandru Niculescu, „Ierunca — în amintire, în actualitate”, România 
literară, nr. 45, 2012). 

fiecare autonomia, şi deci consistenţa, constituie un atu important 
al naraţiunii referenţiale despre rezistenţa prin cultură semnate de 
Monica Lovinescu și Virgil Ierunca. 


pa 


Excursul făcut prin gândirea celor doi critici de la postul de radio 
Europa Liberă/biroul din Paris despre represiunea, colaboraţionismul 
şi rezistenţa culturală din România totalitară nu ar fi complet fără 
să amintim promovarea de către ei a unei culturi a anticomunismu- 
lui democratic”. Preocuparea pentru destinul valorilor europene în 
înfruntarea lor cu ideologia comunistă răzbate de la începutul emi- 
siunilor culturale, din anii 1960, și se regăseşte până la ultimele 
emisiuni postdecembriste. Lista cazurilor şi temelor e impresionantă: 
operele lui Soljeniţîn și Orwell, asupra cărora Monica Lovinescu și 
Virgil Ierunca vor reveni periodic; referiri la titluri mai puţin cunos- 
cute, precum Rusia în 1839 a Marchizului de Custine — sau ceva 
„mai puţin necunoscute”, precum mărturia din închisorile maghiare 
a lui Tibor Déry; creaţii relevante supra-politic, ca în cazul operei 
camusiene și al scrierilor lui Mircea Eliade şi Emil Cioran, sau . 
consacrate prin valoarea lor politică: mărturiile lui Boris Suvarin, 
analizele lui Raymond Aron și Edgar Morin. Emisiunile culturale 
au făcut loc dezbaterii unor evenimente (reacţiile din Franţa la lovi- 
tura de stat militară a generalului Jaruzelski, „răpirea” lui Virgil 
Tănase), desfăşurării unor polemici implicite (ratările lui Zinoviev 
în ultimele lui cărţi), demistificării unor opere altfel tabuizate — vezi 
comentariile privind „ușurătatea” lui Milan Kundera, „care-l face 
atât de gustat în Occident”, dar e „receptată critic în Praga disiden- 
ţilor, unde i se reproșează [...] tocmai relativizarea tragediei şi dis- 
tanţa superioară față de cei care, acolo, rezistă normalizării”"?. 

Reluarea scrierilor Monicăi Lovinescu şi ale lui Virgil Ierunca 
ne-a confirmat că aceste două personalităţi ale exilului parizian au 
promovat timp de trei decenii cultura anticomunismului democratic, 
fără niciun derapaj. 


x 


În ultimii ani s-au adus repetate reproșuri moştenirii critice a 
cuplului Monica Lovinescu — Virgil Ierunca, venite nu doar din direc- 
ţia foştilor colaboraţioniști interesaţi. O invocăm aici pe Nicoleta 


* Se adaugă o adevărată „educaţie culturală”. Cele șase pagini dedicate 
problematicii publicării scriitorilor români în Franţa constituie o lecţie 
de școală (Monica Lovinescu, Posteritatea contemporană. Unde scurte IV, 
București, Humanitas, 1994, pp. 335-341). 

Sălcudeanu, ale cărei premise oneste sunt verificabile”, când deplânge 
faptul că „Virgil Ierunca nu știa sau nu voia să știe că duplicitatea 
unora dintre intelectualii dezavuați i-a salvat și a salvat, în mare 
măsură, continuitatea culturii şi învățământului universitar”%. 

Discursul critic al celor două personalităţi ale exilului democratic 
este o meditaţie făcută cu bună-credință asupra raporturilor dintre 
cultură și politică. Amendarea și nuanţarea a ceea ce au gândit în 
lipsa informaţiilor disponibile astăzi, și fără distanţă istorică, nu au 
de ce să pună în discuţie valoarea de fond a operei lor”. Având 
avantajul de a fi fost construită sistematic, în plină derulare a eve- 
nimentelor despre care scriu, dintr-o perspectivă constant hrănită 
din solidarizarea europeană cu popoarele captive, în condiţii de 
deplină libertate şi cu bună intenţie, naraţiunea privitoare la repre- 
siune, colaboraţionism și rezistenţă prin cultură în varianta Monica 
Lovinescu — Virgil Ierunca este unică. Contextul, și nu doar devoți- 
unea autorilor pentru obiectul cunoașterii, îi conferă un statut de 
excepţie. Calificând naraţiunea lor ca „referenţială”, nu înseamnă că 
ne îndoim de relativitatea prin natură a oricărei judecăţi etice, deci 
şi a acestei naraţiuni. Adjectivul susține doar că orice dezbatere 
asupra rezistenţei şi colaboraţionismului în viaţa culturală care se 
vrea „în cunoştinţă de cauză” este obligată să parcurgă discursul de 
trei decenii al cuplului de la Paris. 


Narațiunea „oficială” a represiunii: 
„ideologie si teroare” în Raportul final 


Rezistenţa stă faţă în faţă cu represiunea — aceasta, secondată de 
colaboraţionism. Natura, anvergura și mijloacele rezistenţei depind 
de natura, severitatea şi instrumentele represiunii. Ca urmare, analiza 
rezistenţei prin cultură și (vom arăta) a existenței prin cultură are 
de ţinut seamă de specificul reprimării și al contextelor ei. Acţiunile 
împotriva oamenilor de cultură au început la sfârșitul anului 1944, 
au fost exacerbate după 1948, când regimul comunist a preluat com- 
plet controlul societăţii, și au continuat în forme mai puţin brutale 
până în 1989. 


* Nicoleta Sălcudeanu selectează un citat despre care afirmă că stă măr- 
turie „onestităţii și bunelor intenţii ale lui Virgil Ierunca, conștient el 
însuși de imperfecţiunea abordării etice...” (Nicoleta Sălcudeanu, 
Revizuire şi revizionism în literatura postcomunistă, București, Editura 
Muzeului Naţional al Literaturii Române, 2013, p. 36). 

** Evaluarea preferințelor literare, profesionale, ale celor doi redactori şi 
oameni de cultură de la Paris constituie desigur o problemă a breslei. 

Istoria reprimării vieţii culturale are o referință de autoritate, 
capitolul „Ideologie şi teroare. Monopolul asupra vieții culturale” 
din Raportul final — care nu este şi nu poate fi o „istorie oficială”, 
cum au susţinut critici ai Raportului final al Comisiei Prezidenţiale 
privind Dictatura Comunistă din România”. Ca naraţiune a repre- 
siunii care reflectă un consens politico-profesional, ea oferă, și prin 
atuuri, şi prin scăpări, un ghid de înţelegere a fenomenului rezis- 
tenţei. 


O poveste a represiunii 


Conform Raportului final, literatura şi cultura în general au fost 
tratate de partidele comuniste aflate în subordinea Moscovei drept 
instrumente de cucerire și de consolidare a puterii. Ocuparea de 
către Armata Roșie a țărilor care vor intra în „lagărul socialist” a 
constituit semnalul pentru cenzurarea producţiei artistice și punerea 
acesteia în slujba cauzei comuniste. După semnarea Convenţiei de 
armistițiu cu guvernele Naţiunilor Unite, la 12 septembrie 1944, 
presa și activităţile culturale au intrat sub controlul reprezentanți- 
lor URSS. La sfârșitul anului 1944 au început epurările, sancţiunile, 
interdicțiile, defăimarea prin articole, ridicarea dreptului de profe- 
sare. Au fost eliminate rapid şi haotic cărțile și publicaţiile ce con- 
ţineau propagandă fascistă sau antisovietică, primele două liste negre 
oficiale fiind publicate în luna decembrie 1944. 

Decretul din luna mai 1945 a adăugat noi liste cu titluri de cărți 
și publicaţii interzise. Până la 1 august au fost puse la index 910 
titluri (în română, maghiară, italiană și franceză), iar în 1946 o nouă 
listă cuprindea 2.538 de titluri. În 1948, broșura Publicaţii interzise 
până la 1 mai 1948 includea pe lista operelor indezirabile 8.779 de 
titluri. | 

Vânătoarea de cărţi avea loc în paralel cu vânătoarea de oameni. 
Populaţia a fost ațâțată să-i depisteze pe proprietarii bibliotecilor 
„reacţionare”. Consultarea în şcoli și în universităţi a volumelor tipărite 
înainte de 1948 a devenit periculoasă. S-a instalat o cenzură clandes- 
tină, agresivă a tipografilor comuniști. 

În luna iulie 1947, a fost adoptată Legea nr. 265 pentru organi- 
zarea teatrelor, operelor și filarmonicilor de stat, precum și pentru 
regimul spectacolelor publice. Ministerul Artelor, prin Direcţia Generală 
a Teatrelor, Direcţia Generală a Muzicii și Direcţia Literelor şi Mani- 
festărilor Artistice Populare, căpăta dreptul de control și obligaţia 
de îndrumare. Înfiinţarea Consiliului Superior al Literaturii Dramatice 
* Vezi în acest sens câteva studii din volumul Vasile Ernu, Costi Rogozanu, 
Ciprian Șiulea, Ovidiu Ţichindelean (coord.), Iluzia anticomunismului. 
Lecturi critice ale Raportului Tismăneanu, Chişinău, Cartier, 2008. 

și Creaţiei Muzicale a dus la cenzurarea drastică a creaţiilor din 
domeniu. Au fost constituite comitete de lectură care sesizau devi- 
erile, alegeau şi propuneau spre aprobare piesele destinate reperto- 
riului oficial. La cel de-al II-lea Congres al Uniunii Sindicatelor de 
Artişti, Scriitori şi Ziariști, din luna octombrie 1947, au fost con- 
damnate toate formele de cultură occidentală, realismul socialist 
devenind unica metodă în creaţia artistică și în jurnalism. 

În 1948 au fost naţionalizate toate editurile, tipografiile, fabricile 
de hârtie, controlul infrastructurii fiind completat printr-unul nor- 
mativ: adoptarea noii legi „pentru editarea și difuzarea cărții”. Partidul 
comunist căpăta controlul absolut asupra întregii activităţi editoriale. 
Decretul nr. 303 a naționalizat industria cinematografică. A continuat 
epurarea bibliotecilor, a repertoriului folcloric, eliminarea din insti- 
tuţii a persoanelor neagreate de partid. Lucrările Congresului PMR 
din 21-23 februarie 1948 au declanșat lupta împotriva influențelor 
străine care „se refugiază cu deosebită uşurinţă în domeniul ideolo- 
giei, în literatură, în artă, în ştiinţă” şi împotriva „atitudinii admi- 
rative în faţa culturii în putrefacție din ţările capitaliste”. Raportul 
final conchide: 


Anul 1948 trebuie socotit anul întreruperii oricăror legături cu civi- 
lizaţia și cultura occidentală şi al reorientării întregii vieţi culturale 
spre Uniunea Sovietică. [...] Proza, poezia, teatrul, critica, istoria 
literară, ştiinţele au dreptul să fiinţeze numai cu condiţia adoptării 
materialismului dialectic și istoric (ca unică doctrină), iar artei în 
general nu i se permite să existe în afara „cauzei generale a prole- 
tariatului”. [...] „Snoabe”, „mistice”, „descompuse”, „dezumanizate”, 
„degenerate”, „morbide”, „iraţionale”, „retrograde”, „putrede” și mai 
ales „decadente” sunt toate creaţiile simboliste, ermetice, suprarea- 
liste, naturaliste, expresioniste, dadaiste etc. Demn de a fi azvârlit 
la lada de gunoi a istoriei este tot ce ţine de estetism, formalism, 
purism, experimentalism*. 


Prin Decretul nr. 17/1949 pentru editarea și difuzarea cărţii, acti- 
vitatea editorială intră sub controlul Ministerului Artelor și Infor- 
maţiilor (din mai 1949, Ministerul Artelor). Direcţia Generală pentru 
Presă și Tipărituri va autoriza apariţia tipăriturilor, difuzarea, impor- 
tul, exportul de ziare, cărţi, obiecte de artă, va reglementa regulile 
de funcţionare a librăriilor, a anticariatelor, bibliotecilor, depozitelor, 
va stabili instrucţiuni cu privire la organizarea birourilor de cenzură 
din capitală şi din provincie, condiţiile în care se ștampilau șpaltu- 
rile sau manuscrisele cu menţiunea „Bun de imprimat” sau „Cenzurat”. 
În 1949 au fost interzise și creaţiile populare cu conţinut ideologic 
neadecvat (printre care cântece interpretate de Maria Tănase, Maria 

Lătărețu, Fănică Luca, Ioana Radu). Maşinile de scris sunt înregis- 
trate la Miliție, care autorizează şi cumpărarea panglicilor. 

În 1951, Camera Cărţii din Republica Populară Română declan- 
şează o nouă triere a fondurilor pentru a fi promovați clasicii mar- 
xism-leninismului, autorii sovietici şi „scriitorii progresiști”. Sunt 
atacați cosmopolitismul şi „cosmopoliții”, autorii „purtători ai cultu- 
rii decadente, agenţi ai celor mai înverșunaţi dușmani ai ştiinţei și 
culturii — imperialiştii americani și englezi”. În luna mai 1952, Plenara 
Uniunii Artiștilor Plastici decretează adoptarea unei singure formule 
artistice: metoda realist-socialistă. În urma apariției lucrării lui Stalin 
Marxismul şi problemele lingvisticii, se suprimă revista Cum vorbim 
și sunt scoşi din învățământ Al. Rosetti şi Al. Graur. Conform Raportului 
final, până la moartea lui Stalin trecutul artistic fusese anulat, cenzura 
era omniprezentă, se asigurase adoptarea modelului sovietic de artă 
pusă exclusiv în slujba propagandei. Pe piaţă nu existau decât opere 
realist-socialiste, cu conţinut mobilizator, menite să făurească „omul 
nou”. 

Venirea lui Hrușciov la conducerea PC al URSS va schimba însă 
condiţiile de creaţie. Modificările din viziunea oficială asupra operelor 
artistice şi circulaţiei valorilor aduc un început de relaxare: se reîn- 
noadă schimburile culturale, apar câteva studii de literatură univer- 
sală, se traduc autori clasici, se tolerează apariţia unor cărţi ce ies din 
cadrele anterioare, este susținută „valorificarea moștenirii literare”. 

În intervalul 1953-1957 apar nuanţe în interpretarea actului artis- 
tic, se lansează un proces al dogmatismului, intelectualii de oarecare 
prestigiu sunt antrenați în viaţa culturală, încadraţi și titularizați, 
unii primesc misiunea de a se delimita de trecut. Congresul Uniunii 
Scriitorilor din iunie 1956, terenul unui conflict cu vârstnicii stali- 
niști, reprezintă momentul de vârf al „liberalizării” poststaliniste. 
Înnoirea e favorizată și tolerată până la un punct. Rezultatul: „...lite- 
ratura română de după 1953 se desprinde lent de schematism, adică 
de esenţa realismului socialist”. Schimbările în relaţiile partidului 
cu scriitorii au permis câștigarea unui culoar profitabil pentru lite- 
ratură. Așa apar cărţi importante, semnate de G. Călinescu (Bietul 
Ioanide — 1953), Radu Tudoran (Toate pânzele sus! — 1954), Marin 
Preda (Moromeţii — 1955), Titus Popovici (Străinul — 1955), Petru 
Dumitriu (Cronică de familie — 1957), Eugen Barbu (Groapa — 1957), 
I.M. Sadoveanu (Ion Sântu — 1957), Camil Petrescu (Un om între 
oameni: — 1955-1958). Explicaţia constă în căutarea unor acte legi- 
timatoare de către regimul democrat-popular. 

Între victimele valului de arestări din anii 1958-1959 se află şi 
intelectuali de prestigiu. Devin prime ţinte ale represiunii ideologice 
„denigrarea realităţilor noastre economico-sociale”, „manifestările de 
naționalism”, „tendinţele obiectiviste”, „încercările de propagare a 
misticismului”, „diverse greșeli politice”, unele ducând la amputarea 

textelor unor clasici. La al III-lea Congres al său, în vara anului 
1960, PMR exprimă hotărârea de a îndruma „întreaga activitate 
ideologică, ştiinţifică, culturală şi literar-artistică, pentru ca aceasta 
să slujească interesele supreme ale poporului, cauzei construcției 
socialiste”. Ceea ce se petrecuse între 1953 și 1957 pare doar o paran- 
teză a istoriei. | 

Ceva se schimbă din nou în 1963, când Uniunea Scriitorilor din 
România reînființează instituţia premiilor literare. Premiul Uniunii 
Scriitorilor din acel an este acordat volumului Aventuri lirice semnat 
de Geo Dumitrescu, după o tăcere de 17 ani. Se intră în vremea 
concesiilor”: se reeditează, timid, literatura clasicilor, sunt readuși 
în conștiința publică scriitori marginalizaţi precum Lucian Blaga, 
sunt atenuate excesele ideologice și atitudinea iritant antiromânească 
a istoriografiei rolleriste””. 

Urmează relativa liberalizare dintre 1964 și 1971. Schimbarea 
politicii PMR și modificarea ordinii priorităților propagandei favori- 
zează un climat de creaţie. Se accelerează procesul de dezideologizare 
a literaturii, se restabilește normalitatea creaţiei artistice în general, 
se netezește drumul spre literatura ca literatură. Scriitorii nu se 
mai confruntă cu privirea necruțătoare a criticilor de partid, unii 
dintre aceștia, alături de tineri, devin adepţii „individualităţii crea- 
toare”. Din 1964, fondurile speciale şi cele documentare de carte 
devin accesibile, iar posturile de radio occidentale cu programe în 
limba română nu mai sunt bruiate. Este încurajată creaţia naţională: 
Teatrul de Comedie din București montează, în 1965, piesa Rinocerii 
de Eugène Ionesco. 

Pe nesimţite, literatura scrisă în deceniul șase a început să pară 
ușor ridicolă — apoi chiar „oribilă”, apreciază Raportul. Nicolae Ceaușescu 
a favorizat tendinţa de schimbare a mentalităţii artistice şi a codu- 
lui estetic ca să distrugă cultul predecesorului său. Au fost deschise 
cenacluri de poezie (o menţiune specială merită cel condus de poetul 
Miron Radu Paraschivescu, „Luceafărul”), care au contribuit la o 
efervescenţă poetică. Colecţia Luceafărul va fi locul unde cele mai 
multe talente poetice își vor publica primul lor volum. O nouă gene- 
raţie de critici va reuși să creeze un curent de opinie estetizant. 
Mulţi dintre scriitorii de care s-a servit propaganda regimului au 
resimţit ca pe o descătușare hotărârea partidului de a nu-i mai 
constrânge pe scriitori să se supună schemelor realismului socialist. 


* Conform Raportului final: „...vicleniile tactice ale unei conduceri politice 
staliniste, înfricoșate de a fi înlocuite prin voia teribilă a Marelui Frate” 
(p. 321). i i 

** Mihail Roller, care a coordonat, printre altele, redactarea manualului 
Istoria României; manual unic pentru clasa a VIII-a secundară (Editura 
de Stat, 1947), a devenit simbolul instrumentalizării istoriei în scopuri 
de îndoctrinare și propagandă comunistă. 

După moartea lui Gheorghe Gheorghiu-Dej și preluarea puterii de 
către Nicolae Ceauşescu, a apărut o oportunitate care i-a interesat 
și pe scriitorii aserviţi, și pe aceia de bună-credință. După 1966 s-au 
ivit condiţiile nașterii prozei de dezvăluire cu accente justiţiare, rezultând 
din ambiția lui Ceaușescu de a îngropa cultul lui Gheorghiu-Dej. În 
limba Raportului final: 


Părea un îndemn la eliberarea de trecut, de minciună și de frică şi 
foarte mulţi scriitori au crezut într-o schimbare radicală a climatului. 
Anotimpul spaimelor care durase 15 ani lăsa locul unei zodii lumi- 
noase, eliberatoare de energii și guvernate de speranţa unor şi mai 
profunde schimbări. De aceea scriitorii au creat, câţiva ani buni după 
1965, sub fantasma libertăţii, ca şi cum nimic nu ar mai fi putut 
stăvili avântul creaţiei, mersul literaturii spre ea însăşi%. 


Apar şi câteva semne ale refluxului. În 1967 au fost „topite” 
60.000 de exemplare din Antologia poeziei moderne elaborată de 
Nicolae Manolescu; în 1970 a fost interzis filmul lui Lucian Pintilie 
Reconstituirea, care „pune într-o lumină defavorabilă anumite organe 
de stat”, piesa lui Iosif Naghiu Gluga pe ochi e scoasă după 60 de 
reprezentații la Teatrul Bulandra. Tezele de la: Mangalia din iulie 
1971 au declanșat procesul de redogmatizare a literaturii române. 

Comentariul asupra represiunii din anii 1980, din capitolul despre 
„Ideologie și teroare”, dă prioritate, pentru întâia oară pe parcursul 
naraţiunii, referințelor la actele de rezistenţă: cazul Goma, sindicatul 
liber SLOMR, revolta minerilor de la Petroșani, protestele Doinei Cornea, 
ale lui Dorin Tudoran și Mircea Dinescu. Rezistenţa oamenilor de 
cultură apare ca un fenomen rupt de istoria de peste trei decenii a 
controlului vieţii culturale, control tratat în Raportul final ca „total”. 


O naraţiune unde nu este loc pentru conștiință, 
autonomie și rezistență 


Nu am lăsat deoparte nimic semnificativ din narațiunea referenţială 
a Raportului final privitoare la controlul vieții culturale în comu- 
nismul românesc și la represiunea exercitată asupra creatorilor auto- 
nomi. l-am urmărit sistematic tezele și întrucât ea reprezintă nu doar 
viziunea Raportului, ci una care domină istoriografia perioadei comu- 
niste — din care exceptăm mulțimea pseudoistoriilor, e drept, vocală, 
menită să edulcoreze perioada și să îi exonereze pe agenţii represi- 
unii. Conform naraţiunii „oficiale”, oamenii de cultură au făcut întot- 
deauna, cu puţinele excepţii indicate mai sus, ale scriitorilor disidenți, 
ce li s-a permis. Când nu primesc directive, privesc spre locul de 
unde ele îndeobște vin. Chiar și arta autentică a fost posibilă întru- 
cât Partidul a hotărât într-un anume fel. 

Aproape toate enunțurile despre trecutul prin care ne poartă Raportul 
final sunt corecte. Era și scopul capitolului „Ideologie şi teroare” să 
se ocupe de actele de represiune, nu să facă exegeza actelor de curaj. 
Întrebarea ar fi cât de completă este istoria prezentată, de vreme 
ce ea a făcut atât de puţin loc intelectualilor, cărturarilor, artiştilor, 
oamenilor de cultură și mai ales dacă naraţiunea nu a lăsat cumva 
în afară tocmai elementele-cheie. Ni se spune că după perioada desta- 
linizării diversioniste de după 1953, câţiva dintre scriitorii noștri au 
câștigat un culoar prin respectarea unui număr fix de tabuuri. Cităm: 
„Scriitorii au descoperit că Puterea — ce părea fioroasă şi monoli- 
tică — deschide undeva o supapă și admite o zonă a tranzacţiilor, 
prin care, cu anume precauţii, se putea câştiga ceva teren în favoa- 
rea literaturii”. Explicaţia ar fi faptul că moartea lui Stalin avea 
nevoie, măcar pentru ochii Kremlinului, de iniţierea şi în România 
a unui proces de dedogmatizare şi înnoire. Dovezile „puteau fi fur- 
nizate fie de scriitorii cu un prestigiu incontestabil (de felul supra- 
viețuitorilor Camil Petrescu, Mihail Sadoveanu, G. Călinescu), fie 
de tinerii de talent care dăduseră, într-o măsură convingătoare, pro- 
bele fidelității faţă de noua putere”%. | 

Ce a însemnat, concret, că „scriitorii au câştigat un culoar”? Li 
s-a comunicat că li se oferă libertate şi au scris? Aveau texte de 
sertar și le-au trimis la edituri când au simţit schimbarea de atmo- 
sferă? Ar fi necesară analiza de detaliu a felului în care au apărut 
cărţile înnoitoare pentru a evalua cât de activi sau cât de pasivi au 
fost creatorii în procesul dedogmatizării. 

A urmat, scriu autorii Raportului final, deschiderea datorată Declaraţiei 
din aprilie 1964. Pentru prima oară în istoria regimului democrat- 
popular nu se mai indica autorilor de texte ce să scrie și cum să 
scrie. Scriitorii au deprins „primele reguli ale jocului [...] cu cenzura- 
mamă”, aceasta fixând limitele „zbenguielii” scriitoriceşti şi numărul 
fix al tabuurilor. Cum prezentul era confiscat de aparatul de propa- 
gandă, rămâneau de abordat subiecte din trecut, din alte zone geo- 
grafice. Din raţiuni tactice, s-a făcut concesia acceptării unor cărți 
ce păreau concepute cu mulți ani înainte de 1948. Spre sfârşitul 
ultimului deceniu roșu, scriitorii învăţaseră să se lase folosiţi de 
angrenajul propagandistic fără să mai facă acele concesii tematice 
și stilistice din anii de început ai regimului. 


* În acest sens, dialogul nostru cu tezele capitolului „Ideologie și teroare. 
Monopolul asupra vieţii culturale” nu are un obiectiv critic, ci unul 
euristic. De altfel, Raportul final dedică mai multe capitole rezistenţei: 
„Rezistenţa armată anticomunistă”, „Mișcările studențești din 1956”, 
„Proteste muncitoreşti în România comunistă”, „Disidenţa în regimul 
comunist”. 

Din perspectiva capitolului „Ideologie și teroare. Monopolul asupra 
vieţii culturale”, cursul literaturii scrise după 1948 nu a avut deter- 
minații culturale, iar personalitățile lumii literare și artistice au 
urmat proiectul PCR așa cum era, fie strict, fie uşor deschis. Au 
contat evenimentele politice cu urmări în plan ideologic, din 1948, 
1964 și 1971, ani-cheie ai istoriei literare: „Indiferent de vârsta lor 
sau de direcția pe care consideră că o reprezintă, scriitorii răspund, 
deliberat sau nu, provocărilor factorului politic într-un mod care le 
organizează destinul literar”. Dacă enunţurile anterioare nu erau 
suficient de convingătoare, următoarele rânduri definitivează ideea: 


Trebuie spus că, în chiar răstimpul radios 1965-1971, în care scriitorii 
respirau ușuraţi, mirându-se de câtă consideraţie, de câte avantaje 
și de câte libertăți au parte, ei se aflau în serviciul unei propagande 
care își schimbase obiectivul tactic. Scriitorii, prin creaţia lor „des- 
cătușată”, „plină de avânt”, erau desemnaţi să dovedească tuturor 
denigratorilor posibili, celor ce nu credeau în experienţa primăverii 
românești, „bogăţia stilurilor”, proprie socialismului nostru iniţiat şi 
orientat de un om plin de bunăvoință, atent și înțelept, decis să rupă 
cu erorile trecutului și pe care numai presiunea rusească îl împiedică 
să ducă „pe noi culmi” binele general!%. 


De la asaltul represiunii la birocratizarea ei 


Prin încercarea de a fi sintetică şi de a pune în relief „răul siste- 
mului”, naraţiunea „oficială” a represiunii face deservicii perspectivei 
istorice, mai precis, înţelegerii raporturilor dintre oamenii de cultură 
şi regim. Ea elimină participarea individuală și colectivă a intelec- 
tualilor, scriitorilor, artiștilor la procesul anulării libertăţii de crea- 
ție, ca și la recâștigarea acestei libertăţi, cât a fost. Detaliile sunt 
numeroase și nuanţate. Iată contribuţia la represiunea culturală a 
redactorilor de la ziarul Dreptatea (oficiosul Partidului Naţional 
Ţărănesc), care apare în Raportul final, din motive ideologice se 
pare, doar victimă, cu o vagă trimitere la „articolele demascatoare””. 
Ana Selejan — şi nu e prima — documentează intensa implicare a 
oficiosului PNȚ în „vânătoarea de vrăjitoare” de după 1944 și mobi- 
lizările cu scop expulsiv care vor face carieră. Un citat din cunoscuta 
rubrică a ziarului Dreptatea, „Perna cu ace”: „Vom cerceta toate câte 
s-au scris în ultimii 6 ani, pentru a denunța opiniei publice pe toți 
vinovaţii dezastrului. Vom scotoci toate ascunzișurile presei și tipa- 
rului, vom cotrobăi prin toate hrubele întunecate în care zac uneltele 


* Între timp au luat amploare, sub pretextul defascizării, acțiunile de 
intimidare și reprimare a presei necomuniste, în pofida articolelor demas- 
catoare din Liberalul şi Dreptatea...” (Raport final, p. 310). 


56 NIŞELE CULTURALE ALE EXISTENȚEI 


de lucru ale unei generații de imbecili şi le vom așeza la locul de 
onoare în muzeul acuzator al momentului de astăzi”101, 

Ana Selejan a făcut; o incursiune și în culisele Societății Scriitorilor 
Români. Grupurile comuniste puseseră Societatea pe agenda lor de 
dominare a vieţii culturale, sub tutela Armatei Roşii. Dar atingerea 
acestui scop a beneficiat de instinctele colaboraţioniste ale unor scri- 
itori cu autoritate. In timp ce evitarea controlului nu era posibilă, 
traiectoria pe care s-a mers şi punctul final au depins de comporta- 
mente umane. 

Sau iată intervalul aparte 1944-1948, dintre sfârşitul războiului 
și înstăpânirea comunismului — o perioadă despre care Raportul final 
nu spune aproape nimic, deși au fost ani vitali pentru literatură, 
când s-a dat lupta „pe viață şi pe moarte a poeziei”1%2. Or, comentează 
Nicoleta Sălcudeanu: 


Nici aceia dintre cercetători care se dedică perioadei de până în 1948, 
nici cei ce-o revendică întru cercetare pe cea următoare nu par să 
țină prea mult seama de această generaţie scufundată, de „biologia 
ei ascunsă”, ea rămânând condamnată în continuare la asimilări şi 
etichetări arbitrare, deși o adevărată revizuire ar presupune, de pildă, 
tocmai readucerea la suprafață a acestei Atlantide. Ingerinţa impla- 
cabilă a politicului în destinul acestor opere e cu dublă presiune și 
efect. Ele sunt prinse mai întâi în teascul propriei urgenţe politice, 
captată, încapsulată dureros în artă, apoi, din partea receptării post- 
decembriste, se adaugă apăsarea apriorismului ideologic aplicat uni- 
lateral perioadei, viziunea reductivă politic, dar şi lipsită de curiozitatea 
pătrunderii în miezul invarianţei obiectului literar viu, ca artă. Această 
lirică moare de două ori. E nimicită întâi de realismul socialist, apoi, 
mai nou, de perspectiva reducţionistă prin care este reexaminată 
astăzi. Așa se întâmplă cu orice alt produs cultural introdus forţat 
în retortele ideologice. Politicul sufocă artisticul, categorialul înfrânge 
individualul!%. 


Lipsa de curiozitate invocată de autoare este strâns legată de reduc- 
ționismul (repetăm cuvântul și noi) înţelegerii mecanice a istoriei”. 
Se pierde astfel conștiința autonomiei şi imprevizibilului comporta- 
mentului uman, manifeste și în cele mai controlate situaţii. 
Schimbarea literaturii române din perioada „răstimpului radios 
1965-1971” nu poate fi pusă între frontierele voinţei Partidului. Oare 


Vezi și aprecierea Ionelei Băluță privind cartea Luciei Dragomir despre 
uniunile scriitorilor din estul Europei. Lucrarea ar fi avut meritul de 
a „înlătura imaginea reductivă a unui spaţiu literar acţionat doar de 
constrângerea politică, dar şi pe aceea a imposibilității scriitorilor de 
a adopta alte poziţii” (Ionela Băluţă, „Uniunea Scriitorilor în comunism”, 
revista 22, 24 ianuarie 2008). 

care au fost determinaţiile omenești care au dat formă unor opere 
„descătușate”? In Raportul final nu vom găsi un răspuns. Aceeași ` 
întrebare este valabilă și pentru celelalte etape ale construcţiei cul- 
turale. La acest punct, o observaţie venită de la Katherine Verdery 
privind adoptarea naţional-comunismului reaşază, dacă nu răstoarnă 
chiar, raporturile de cauzalitate. Comentariul privește locul decisiv 
al confruntării dintre protocroniști și moderniști în viaţa culturală 
din ultimele două decenii ale regimului. Îl vom cita pe larg: 


De ce un regim marxist-leninist folosind un mod de control simbo- 
lic-ideologic a acordat atât de multă importanță unei ideologii naţi- 
onale? Această problemă a fost abordată mai mult sau mai puţin pe 
larg de un număr de politologi, mai mulți dintre ei văzând răspunsul 
în nevoia regimului de sprijin popular, fie în general, fie în conflict 
cu Uniunea Sovietică. Naționalismul, se arată, era principalul instru- 
ment al regimului Ceaușescu pentru a-și legitima stăpânirea faţă de 
populaţie și pentru a-i ține pe intelectuali în relaţii de colaborare 
sau supunere [...]. Eu nu adopt această linie de argument. Eu văd 
ideologia naţională, care a devenit un punct de referință al României 
lui Ceaușescu, ca având mai multe surse, dintre care numai una era 
instrumentalizarea ei conștientă de către partid. Într-o măsură con- 
siderabilă, cred eu, partidul a fost „forţat” să intre pe terenul valo- 
rilor naționale (dar nu fără voie) sub presiunea altora, mai ales 
intelectuali, pe care nu-i putea angaja în altă manieră. Acești inte- 
lectuali porneau de la preocupări personale și tradiţii de cercetare 
care făcuseră din națiune o realitate continuă şi urgentă pentru ei 
în ciuda interdicţiei oficiale. Ei erau de asemenea angajaţi în conflicte 
intelectuale pentru care, ca şi înainte, Națiunea oferea un limbaj 
fundamental. Cu alte cuvinte, intelectualii români utilizau ceva — 
Națiunea — ce am putea numi simbol-cheie, unul având capacitatea 
de a domina câmpul simbolurilor și discursurilor în care era folosit, 
împingând sensurile altor termeni și simboluri în propria direcţie. 
In plus, consider ideologia naţională ca având o afinitate electivă, 
dincolo de orice manipulare conștientă a conducerii, cu anumite tră- 
sături inerente ale socialismului românesc!0f. 


Pe scurt, cum spune cercetătoarea americană: „Cred că povestea 
este mult mai complicată” (în raport cu explicaţia standard). 

Observaţia Katherinei Verdery poate fi desigur pusă în discuţie, 
dar ea contează în primul rând prin atenţionarea cercetătorului de 
a nu primi explicaţiile confortabile ca singurele posibile”. Istoria nu 


Teza a fost pusă sub semnul întrebării de Cristian Vasile. El notează 
că ideologii lui Gheorghe Gheorghiu-Dej imprimaseră deja, cu metodă 
și cu un scop bine determinat, linii naţionaliste de nuanţă antimaghiară 
și antisovietică. Dej şi apoi Ceaușescu căutau noi surse de legitimitate 

lucrează în alb-negru. O parte dintre intelectuali au participat la 
susținerea naţional-comunismului ceaușist, chiar dacă nu acesta era 
rolul pe care şi l-au dorit. 

Katherine Verdery s-a oprit în judecata exprimată mai sus la 
câteva susțineri generale, întrucât sursele care-i stăteau la dispoziţie 
în perioada elaborării studiului său erau limitate. Astăzi, cercetăto- 
rul are avantajul accesului la arhive și la documentarea interacțiunii 
neașteptat de bogate dintre personalităţi și regim. Descoperim astfel 
că relaţia nu este unidirecțională. „Partenerii” se acomodează — sau 
nu. Studiind în paralel arhivele din România și pe cele din URSS, 
Cristina Vătulescu a documentat faptul că artiștii și ofiţerii se influ- 
enţau, până la un punct, reciproc!%. Ioana Macrea-Toma a oferit 
exemple ale modului în care se negocia între literați și aparatul de 
control ideologic!%. Şi alte rezultate ale cercetătoarei (poziţia scrii- 
torilor în cadrul Uniunii Scriitorilor a avut o dublă orientare, auto- 
nomistă și heteronomă, și a depins de structurile lor instituţionalizate) 
sunt argumente împotriva reducţionismului „naraţiunii oficiale”. 

Un exemplu remarcabil de „coabilitare ideologică” este cel al lui 
Constantin Noica, căruia Securitatea îi ceruse difuzarea la nivel 
internaţional a tezelor oficiale privind Transilvania. În rest, solici- 
tările pe care ofiţerii de legătură i le făceau filozofului erau politice, 
nu naţionaliste. Or, Noica tocmai tema Transilvaniei nu a preluat-o 
în acțiunile sale de agent de influență în Occident. In schimb, a 
promovat un discurs naţionalist patetic care, așa cum sugerează 
documentele, exprima tropismul „liber” al filozofului. Există pasaje 
din dosarele de urmărire informativă a lui Noica unde este sesizabil 
impactul tipului de discurs nicasian asupra urmăritorilor săi. 

Aceleași dosare de urmărire informativă sau de reţea susţin că, 
la sfârșitul anilor 1980, controlul intelectualilor și artiștilor s-a biro- 
cratizat. Ofițerii de Securitate își fac meseria de supraveghere, urmă- 
rire informativă, intoxicare, compromitere, discreditare, spargere a 
grupurilor cu un profesionalism îndoielnic, ceea ce nu împiedică o 
eficienţă apreciabilă”. Atitudinile contestatare sunt generalizate şi, 
deși ofițerii elaborează conştiincios măsuri de influențare pozitivă, 


de teama omologilor de la Moscova. Pe acest tărâm, consideră Cristian 
Vasile, intelectualii nu au avut o foarte mare marjă de manevră. Mesajul 
transmis intelectualilor prin diferite tipuri de interdicţie (precum folo- 
sirea termenului „moldovean” în cazul referirilor istoriografice la Prin- 
cipatele Române din secolul al XIX-lea) este că Partidul Comunist nu 
permite o dezbatere liberă în jurul ideii naționale (Cristian Vasile, 
„Funcționarea Uniunii Scriitorilor în comunism”, Apostrof, anul XXVI, 
nr. 8, 2015). Opinia noastră este că, în dezvoltarea naţional-comunis- 
mului, și Puterea, și unii intelectuali au avut „merite” ireductibile. 

* = Pentru erori şi superficialitate, ca și pentru funcționarea birocratică, 
vezi Gabriel Andreescu, Cărturari, documente... 


NARAȚIUNI REFERENȚIALE, „OFICIALE” ȘI APOLOGETICE 59 


ei nu mai pot obţine disciplinarea „obiectivului”. Mai ales tinerii, care 
nu prea au de pierdut, căci nu prea avuseseră de câştigat, fuseseră 
alienaţi de sistem. Intre scriitori, ca şi în întreaga populaţie, se 
dezvoltase un entuziasm al criticării regimului, se afişa interesul 
pentru Europa Liberă etc. Noua generaţie de creatori poate împinge 
lucrurile într-o direcţie culturală nedorită de autorităţi, căci acestea 
nici măcar nu au capacitatea să o înțeleagă — vezi cazul, încă insu- 
ficient pus în valoare din această perspectivă, al optzeciştilor. 

Putem conchide că înţelegerea raporturilor dintre represiune, rezis- 
tență culturală şi colaboraţionism are de valorificat narațiunea „ofi- 
cială” a represiunii propusă de Raportul final, paradoxal, mai ales 
prin simplificările ei îngroșate. Acestea sunt tot atâtea invitaţii la 
cercetare şi amendare. 


Naraţiunile apologetice ale rezistenţei 
prin cultură 


Este momentul unui inventar de opinii, observaţii și scurte inferenţe 
asupra represiunii, rezistenței oamenilor de cultură și colaboraţionis- 
mului pe care le apreciem drept naraţiuni apologetice ale rezistenţei 
prin cultură. Ele reprezintă tipul de atitudine puternic afirmativă 
care acordă manifestării rezistenţei prin cultură un rol înalt în peri- 
oada comunismului. Se disting prin patetismul menit să valorizeze 
personalitatea autorului și prin impactul lor asupra bătăliilor sim- 
bolice de după anul 1989. Spre deosebire de cazul naraţiunii refe- 
rențiale asociate Monicăi Lovinescu şi lui Virgil Ierunca, a doua 
categorie de interpretare se remarcă prin subiectivismul pledoariei, 
apoi prin faptul că autorii reprezintă eroii dintâi ai poveștii despre 
rezistenţă. Am separat trei „modele” categoriale ale versiunii apolo- 
getice. Cunoscută și larg disputată este tratarea în termenii rezis- 
tenţei prin cultură a Şcolii de la Păltiniş. O personalitate literară 
devotată ideii de rezistenţă culturală, cu putere simbolică și charismă, 
este Ana Blandiana. Pledoaria lui Nicolae Breban pentru „un anumit 
mod de a înţelege” rezistenţa prin cultură, ca excelență, constituie 
modelul unei întregi comunităţi literare asociate deseori cu acte de 
conivenţă față de regim. Aceste atitudini au fost exprimate periodic”, 
au avut o argumentare și o stilistică inconfundabile, iar receptarea 
lor publică a urmat căi proprii. În raport cu celelalte opinii şi luări 
de atitudine privitoare la rezistenţa prin cultură, cele trei naraţiuni, 
oricât de diferenţiate ar fi între ele, sunt unite prin tonul lor apo- 
logetic. | 


* Iar variantele lor sunt dispersate pe toată perioada postcomunistă. 

Narațiunea grandilocvent-apologetică în varianta 
Liiceanu — Noica 


Contribuții la difuzarea narațiunii rezistenței în varianta Liiceanu — 
Noica au avut mai multe publicații, dar 22-ul va conduce această 
cursă. Aici a fost reluat şi cimentat cultul lui Noica începând cu 
primul an postrevoluție, aici a fost făcută pledoaria rezistenței prin 
cultură în termenii de excepție pe care urmează să-i descriem. Filozoful 
de la Păltiniş a fost prezent prin evocări în paginile săptămânalului 
pe parcursul anului 1990. Noica și, prin contiguitate, adepții săi apro- 
piați vor fi reprezentaţi ca model și referință supremă a rezistenţei 
prin cultură în câteva articole din septembrie-octombrie 1990. 

La 23 noiembrie, pagina finală a publicaţiei a găzduit eseul lui 
Gabriel Liiceanu: „ADSUM? Modelul cultural Noica și urgenţele isto- 
riei”1%7. Textul, scris pe un ton dramatic, vorbeşte despre „acel inte- 
lectual din Est” care poate citi și uneori vorbi trei-patru limbi, care 
a învăţat latina și greaca, pentru care cultura Europei, cu care men- 
ţine o relaţie de tandreţe, constituie „o variantă a supravieţuirii 
într-un univers asfixiat de minciună, ideologie şi vulgaritate”. Intelectualul 
invocat are dreptul de a cere Europei istorice „asistența de care el 
are nevoie pentru a vindeca în ţara sa spiritele şi sufletele deterio- 
rate ale celor care nu au avut prilejul de a rezista prin cultură. 
Acest privilegiu de a rezista prin cultură dă seama, într-un fel, de 
toată drama ţărilor din Est”. 

Autorul construiește o imagine a societăţii totalitare care nu descrie 
atât acea lume, cât viziunea cu totul personală pe care o asumă el. 
Conform lui Liiceanu, societatea totalitară este împărţită între o 
infimă minoritate, care deţine monopolul înțelegerii lumii, și marea 
mulțime a oamenilor „total infantilizaţi”. In acest univers închis, 
cultura devine o modalitate de transgresare și, ca atare, capătă o 
semnificaţie politică: „Când toate mijloacele de participare la destinul 
comunității sunt suprimate, cultura rămâne participare din umbră 
Și pregătire a unei regenerări. Ea este, din această pricină, în cel 
mai înalt grad, subversivă”. 

Textul din revista 22 introduce o pauză subiectivă. La doi ani 
după ce absolvise Facultatea de Filozofie — unde, pe atunci, studen- 
ţii nu aveau acces nici măcar la un singur text din Platon —, Liiceanu 
îl va întâlni pe Noica, gânditorul care „alesese”, spre deosebire de 
Eugène Ionesco, Mircea Eliade şi Emil Cioran, să rămână în ţară. 
Tânărul de atunci va fi primit acasă la Noica unde, împreună cu 


* Nu am mai introdus la fiecare citat din acest text nota de final ibi- 
dem -— referinţa fiind evidentă. 

doi-trei prieteni, va urma lecţiile filozofului, sub condiţia de a studia 
elina, latina și germana. 

Notele adunate la sfârșitul fiecărei întâlniri dintre Noica şi micul 
grup de adepţi au fost transformate de Gabriel Liiceanu, în anul 
1983, în Jurnalul de la Păltiniş, „care a marcat pentru tânăra gene- 
raţie de intelectuali umaniști un reper. Într-un univers în care mize- 
ria materială şi morală era aproape totală [...], Jurnalul deschidea 
deodată o fereastră înlăuntrul unui univers care avea compactitatea 
unei monade oarbe. Orice infern devenea suportabil dacă paradisul 
culturii era cu putinţă”. 

Paginile publicate în 1983, cu şapte ani înainte de momentul în 
care autorul le repovestește, susțineau că în România lui Ceaușescu 
se putea merge pe un drum care duce la paradis, un drum al elibe- 
rării şi libertăţii interioare. „Alături sau dincolo de opera lui Noica, 
Jurnalul de la Păltiniş crea o legendă.” 


* Cuvântul „legendă” folosit de Liiceanu nu descrie cel mai fericit cono- 
taţia a ceea ce el însuși părea să intenţioneze. S-ar putea spune că 
Jurnalului de la Păltiniş i-au fost date o „nouă demnitate” şi o semni- 
ficaţie superioară de autorii care au interpretat volumul ca o utopie în 
sensul cărţii lui Hermann Hesse Jocul cu mărgele de sticlă. Comunitatea 
Păltiniș ar fi în fond o „Castalia”, şcoala de elită din romanul lui Hesse. 
O trimitere la Castalia, punctuală, a făcut Andrei Cornea în cartea sa 
De la Școala de la Atena la Școala de la Păltiniş (Humanitas, 1998). 
Sorin Antohi a insistat pe marginea acestei analogii şi pe aspiraţia 
păltinișenilor de a se rupe de „zgomotul şi furia” istoriei (Sorin Antohi, 
„Commuting to Castalia: Noica's «School», Culture and Power in Communist 
Romania”, Preface to Gabriel Liiceanu, The Păltiniş Diary. A Paideic 
Model in Humanist Culture, trad. de J. Brown, CEU Press, Budapesta, 
New York, 2000, pp. VII-XXXIV; traducerea românească a prefeței, de 
Dan Mateescu, revăzută de autor, a apărut în mai multe scrieri, inclu- 
siv în Sorin Antohi, Războaie culturale. Idei, intelectuali, spirit public, 
Iași, Polirom, 2007, pp. 41-81). Este de notat în același timp că poziţia 
lui Sorin Antohi față de Constantin Noica este în esenţă critică: „Antiocci- 
dentalismul lui Noica, aflat într-o nefericită armonie cu antioccidenta- 
lismul regimului comunist, propune o ieșire iluzorie din crizele noastre 
identitare: legitimismul metafizic al baștinei, respingerea ispitelor alte- 
rităţii”. În acest sens, pentru Antohi, soluţia lui Constantin Noica de 
ieșire din crizele identitare „este, neașteptat, tragic de antimodernă Şi 
provincială” (vezi eseul „Cioran și stigmatul românesc. Mecanisme iden- 
titare și definiții radicale ale etnicităţii” din Sorin Antohi, Civitas ima- 
ginalis. Istorie și utopie în cultura română, ediţia a Il-a revăzută, cu 
un post-scriptum, Iași, Polirom, 1999, p. 300). O astfel de înțelegere 
hrănește, inerent, perspectiva lui Antohi asupra rolului practic, social 
și cultural al Jurnalului de la Păltiniş. Nota finală a prefeţei lui Antohi 
(versiunea românească, p. 81) înregistrează schimbarea de perspectivă 
a lui Gabriel Liiceanu însuși, care adânceşte ambiguitatea și misterul 
Jurnalului în Uşa interzisă (Humanitas, 2002, vezi în special pp. 292 

lar legenda a început să funcţioneze. Mii de tineri luau anual 
drumul Păltinișului. În viziunea discipolului, Noica ajunsese o avu- 
ţie naţională. Școala de la Păltiniș avea să devină parte a culturii 
româneşti contemporane. La noi, conchide Liiceanu, nu au avut loc 
mișcări eliberatoare de tipul Carta 77 şi Solidarność, dar Şcoala de 
la Păltiniș a reprezentat un fenomen asemănător și la nivelul țări- 
lor din Est. Prin comparaţie, disidenţii erau victime ale unei iluzii, 
care-i împinsese „într-o încleștare neesenţială”. Conform lui Liiceanu, 
pe Noica „nu-l interesau decât «caii de curse», și nu «caii de circ» 
care. evoluau pe scena istoriei”. 

Textul publicat în revista 22 era un fragment dintr-o comunicare 
prezentată la un colocviu internaţional”. Nu știm cât vor fi perceput 
participanţii la eveniment mesajele transmise de rândurile citate, 
transparente prin raportare la context doar pentru omul de cultură 
român”. Nu cunoaştem nici cât de citit, de apreciat şi urmat va fi 
fost eseul lui Liiceanu pentru intelectualii și artiştii vizaţi de el. 
Totuși, considerăm „Modelul cultural Noica şi urgenţele istoriei” un 
discurs referenţial despre „rezistenţa şi rezistenţii prin cultură” în 
perioada regimului Ceaușescu. Această viziune grandilocventă asupra 
Școlii de la Păltiniș a contat şi practic, în măsura în care a formu- 
lat un tipar de interpretare și atitudinal care va influența spaţiul 
simbolic românesc în primii ani postdecembriști. 

Reluăm pe scurt, pentru a sublinia, „schema” de înţelegere a 
istoriei și a istoriei culturii cu care operează discipolul lui Constantin 
Noica: România era (este) o ţară compusă din oameni total infan- 
tilizaţi, cu spiritele şi sufletele deteriorate, cărora un grup de inte- 
lectuali de elită le poate oferi vindecarea, cu condiţia să fie ajutaţi 
de Europa; grupul este format din „rezistenţii prin cultură”, în con- 
diţiile în care la noi cultura a avut o dimensiune politică, fiind, în 
cel mai înalt grad, subversivă; cultura umanistă împlinită la Păltiniş 
a fost forma de participare din umbră a unor „aleşi” (prin talent, 
prin vocaţie) la viața socială; ei au creat sau au menţinut condiţiile 
necesare unei viitoare regenerări. Acest grup este chiar comunitatea 
adepților lui Noica, în frunte cu autorul care a iniţiat, prin legenda 
Jurnalului de la Păltiniş, nu doar o componentă incomparabilă a 


şi 294). Aici, filozoful exprimă regretul de a nu-l fi preferat pe Cioran 
lui Noica, deoarece acesta din urmă „ne pregătise pentru un joc care 
nu era al nostru”. 

* Colocviul era dedicat perspectivelor culturale din Europa de Est şi se 
desfășurase în luna octombrie 1990, la Luxemburg. 

** Textul va fi reluat în engleză și publicat în anii 2000, alături de prefața 
lui Sorin Antohi, în volumul apărut la CEU Press, Budapesta, The 
Păltiniş Diary. A Paideic Model in Humanist Culture. Editorul face 
referire la colocviul de la Luxemburg indicând luna noiembrie 1990 (și 
nu octombrie 1990, cum apăruse în revista 22). 

culturii românești, ci și o mișcare eliberatoare de nivelul Cartei 77 
și al Solidarność. Rezistenţii „politici”, puţinii disidenţi care s-au 
ridicat deschis împotriva regimului, „iluzionaţii”, primesc statutul 
de „cai de circ”. Istoria care contează este produsul elitei de la Păltiniş, 
creaţie a „cailor de curse”. 

Narațiunea despre micul grup din jurul lui Constantin Noica, 
care în frunte cu Gabriel Liiceanu ar fi lucrat subversiv, prin cultură, 
la eliberarea spiritelor și sufletelor unor oameni lipsiţi de orizont, a 
fost păstrată intactă de-a lungul deceniilor. Gabriel Liiceanu a ela- 
borat și a menţinut acest model al rezistenţei prin cultură „la pachet” 
cu un elitism de secol îndepărtat. Spiritele care se ridică deasupra 
unei populaţii debusolate nu sunt supuse regulilor omului de rând. 
Ele se definesc prin contiguitate, nu prin teste culturale. Cum „splen- 
doarea lui Noica fusese că-i «născuse» pe adepţi punând în ei ce era 
mai bun în gânditor”'%, autorul Jurnalului de la Păltiniş şi apropi- 
aţii ar păstra puterea să transmită și altora cheile de la poarta 
paradisului culturii. Ca dovadă, tinerii îndrumați de Gabriel Liiceanu 
să urmeze specializarea în filozofia lui Heidegger participă la o aven- 
tură profesională de anvergură istorică etc. . 

Filozofia socială schematizată mai sus pare să fi constituit comu- 
nități de interese şi de identitate simbolică solidare şi militante!0, 

Eixcesele eseului lui Gabriel Liiceanu „ADSUM? Modelul cultural 
Noica și urgenţele istoriei” nu au determinat dezbateri la apariţie. 
Peste două săptămâni de la publicarea textului, 22-ul va acorda 
personalităţii lui Constantin: Noica două pagini: un scurt portret 
semnat de Cioran, însemnările despre Noica ale lui Duiliu Sfinţescu, 
un fragment din Jurnalul de idei al lui Noica, în pregătire la Humanitas, 
și eseul Monicăi Lovinescu intitulat „Nu mă rog pentru fratele Alexandru”, 
Sunt texte de substanţă, interesate de umanismul şi paradoxurile 
filozofului, dar intrate deja în siajul imaginar al rezistenţei monu- 
mentale. Amintirile lui Victor Bârsan („Trei ani fără Noica”1!0) alimentează 
clișeele: gânditorul de la Păltiniş, pe care Bârsan îl frecventase pe 


„Îl ascult pe Cătălin şi-mi spun că în băiatul acesta care tocmai își 
încheiase răspunsul se adunaseră, pentru a ţâșni apoi libere către lume, 
toate sevele pornite din mizera cabană alpină a lui Noica, filtrate prin 
paginile Jurnalului de la Păltiniş şi ajutate apoi de un timp bun al 
istoriei să scoată la lumină ceea ce, la noi, crescuse prizărit, strâmb 
sau răsucit — ca mușchii, ca lichenii, ca plantele pitice — prin peșterile 
Şi catacombele culturii socialiste” (Gabriel Liiceanu, Întâlnire cu un 
necunoscut, București, Humanitas, 2010, p. 36). Pasajul este reprodus 
de Ovidiu Pecican în eseul „În slujba lui Heidegger”, unde conchide: 
„Efortul lui Gabriel Liiceanu de a crea o școală de gândire filosofică 
reprezentată de experți în viziunea lui Martin Heidegger are deci, în 
ochii iniţiatorului, aerul unui eveniment istoric” (https://ovidiupecican. 
wordpress.com). 

vremuri, „purtase cu el, în acest blând război de cucerire a lumii, 
chintesența sensibilităţii iat cea care ne-a făcut să suportăm 
teroarea istoriei...” etc. 

Victor Bohemii a revenit pe 14 decembrie pentru a pune la punct 
critica adusă de Monica Lovinescu textului Rugaţi-vă pentru fratele 
Alexandru. Cartea, scrisese ea, îi lăsase „un gust amar”!!! Faptul 
că Monica Lovinescu avusese o asemenea replică, scrie Bârsan, la 
„cartela] celui mai mare gânditor al ultimelor decenii — sau, poate, 
al întregii noastre spiritualităţi [...] — este o măsură a distanţei 
dintre dimensiunea lui Noica și dimensiunea contemporanilor săi — 
inclusiv a celor mai iluștri. Nu ezit să afirm că o asemenea reacţie 
a criticii de întâmpinare este o măsură a genialităţii lui Noica”. 
Aflăm de la acest autor că „viaţa lui Noica este prin ea însăși o 
operă grandioasă și singulară, o creaţie unică, fără echivalent”. Recep- 
tarea sceptică a Monicăi Lovinescu reflecta „ecoul unei alte stări 
conflictuale, care opune «activismului» românilor din diaspora, «pasi- 
vismul» celor rămaşi acasă”. 

Pentru tema rezistenţei prin cultură, intervenţia lui Victor Bârsan 
a fost relevantă în cel puţin două sensuri. Mai întâi, întrucât a 
adăugat noi cărămizi la soclul gânditorului de la Păltiniș, întărind 
naraţiunea apologetică. Apoi, întrucât textul are caracterul unei apos- 
trofări şi al unei declaraţii de degradare intelectuală, creând un 
precedent al susţinerii mitului Noica prin intimidare. Faptul că Monica 
Lovinescu a criticat Rugaţi-vă pentru fratele Alexandru implica auto- 
mat, conform lui Bârsan, incapacitatea ei de a înțelege valoarea 
filozofului. În anii ce vor urma, Gabriel Liiceanu și cei apropiaţi lui 
vor repeta atitudinea: ei îi vor întâmpina pe criticii „modelului Noica” 
cu apostrofări și, când se va putea, cu sancţiuni. La puţin timp după 
intervenţia sa, Victor Bârsan va prelua poziţia de redactor-şef al 
revistei 22, publicaţie editată de Grupul pentru Dialog Social. Con- 
firmând miza atitudinii pro sau contra, Gabriela Adameşteanu, redac- 
toarea-șefă în acel moment al 22-ului, a fost nevoită să-şi dea 
demisia la puţin timp după ce publicase un articol al lui Mircea 
Martin punându-i subtitlul „A fost Noica un guru al ceauşismului?”'. 


* Mircea Martin, „Cultura română între comunism și naționalism (VII) 
[cu subtitlul „A fost Noica un «guru» al ceaușismului?"], revista 22, 
nr. 692, iunie 2013. Într-un articol ah a în revistă peste câteva săp- 
tămâni, Gabriel Liiceanu va califica „vina” colegei sale în termeni lip- 
siți de eleganţă: „Faptul că alunecarea este făcută din ignoranță (fiind 
un paralogism), în care caz ea nu ascunde decât prostia celui care a 
făcut-o, sau că s-a produs cu bună știință (fiind un sofism), în care caz 
ascunde o mârșăvie, nu are, din punctul de vedere al rezultatului, nici 
cea mai mică importanţă” (Gabriel Liiceanu, „Un titlu care vinde o 
revistă”, revista 22, nr. 697, 21 iulie 2003). 

Narațiunea patetic-apologetică în varianta 
Anei Blandiana 


În 1991, revista 22 a publicat alt text referenţial al temei „rezistența 
prin cultură” — și el gândit să aibă adresare internaţională. Este 
eseul Anei Blandiana „Scriitorul român între rezistență şi opoziţie”, 
prezentat la Colocviul internaţional de la Roma, din 13-16 mai 1991112. 
La fel ca și Liiceanu, Blandiana se exprimă din perspectiva unei 
mărturii: 


Sunt autorul a 23 de cărţi de poeme, eseuri și nuvele publicate în 
ultimul sfert de secol în România, în condiţiile în care publicarea 
fiecăreia dintre ele a reprezentat o victorie repurtată împotriva cen- 
zurii, punctul final al unor îndelungate lupte pentru doborârea bara- 
jelor succesive așezate în calea literaturii și adevărului; dar pentru 
publicul românesc (și, aș îndrăzni să spun, chiar pentru poporul 
român), eu nu sunt numai autorul cărţilor mele. Pentru că, pe par- 
cursul anilor și al cărţilor, au existat interdicțiile. Ele au fost, în 
ceea ce mă privește, în număr de trei: prima interdicţie în urma unui 
denunţ care, imediat după debut, dezvăluie condiţia mea de fiică a 
unui deținut politic și [care] a făcut ca, înainte de a fi cunoscută ca 
scriitor, să fiu cunoscută ca scriitor interzis; a doua, în 1985, înche- 
iată în urma unor proteste internaţionale, dintre care cel iniţiat de 
Universitatea din Padova şi semnat de zeci de universitari, ziariști 
şi scriitori italieni nu a fost pe ultimul loc; și a treia, cea mai severă, 
a constat nu numai din interdicţia de publicare a oricăror texte sem- 
nate de mine, sau în care se făcea referire la mine (a fost, de exem- 
plu, oprită difuzarea unui volum de istorie a literaturii care îmi 
cuprindea numele într-o simplă înșiruire), ci și din interdicţia de a 
mi se păstra în bibliotecile publice cărţile, ceea ce reprezenta nu 
numai o suprimare a viitorului, ci și a trecutului. 


Aceste note personale au rolul de a introduce teza-cheie: 


„„„de fiecare dată, ca și în nenumăratele cazuri în care nu am ajuns 
să-mi public lucrările, nu era vorba despre texte politice, ci de lite- 
ratură pur și simplu, o literatură considerată periculoasă numai pentru 
că ea era adevărată. Într-o societate în care singura materie primă 
nedeficitară era minciuna și singura realitate nebutaforică era apa- 
ratul represiv, rostirea celui mai neînsemnat adevăr putea fi privită 
ca o crimă sau ca un act de eroism, iar adevărul estetic devenea, 
prin însăşi perenitatea lui, subversiv, deci politic. Am ajuns astfel la 
politic fără să vreau, rezistând pur și simplu cauzelor care mereu 
voiau să mă îndepărteze de propria mea menire. 


d 

Incă un citat, pentru a completa viziunea Anei Blandiana asupra 
dimensiunii politice a actului poetic, pe care o considerăm referen- 
ţială pentru tema rezistenţei prin cultură: 


„ar trebui înțeles de ce mai ales scriitorii, şi în Tzi Aa rând poeţii, 
au fost cei învestiţi cu aureola — putând it oricând considerată corp 
delict — rostirilor de adevăruri. [...] pentru că ei, poeții, sunt dețină- 
torii unei arme secrete pe care nicio cenzură nu o poate înfrânge cu 
totul — metafora. [...] În toate ţările din Est, metafora a fost folosită 
ca o bombă care făcea explozie la mijlocul drumului dintre scriitor 
Și cititor, atunci când adevărul pe jumătate rostit al unuia se între- 
gea cu jumătatea trăită de celălalt, într-o înțelegere complice şi sub- 
versivă. 


Ideea, care se întâlnește cu teza Școlii de la Păltiniș, într-o for- 
mulare desigur diferită, este că actul cultural autentic funcţionează 
subversiv faţă de regim. La Noica, Liiceanu și grupul său, studiul 
limbilor greacă şi germană constituia o manifestare politică subver- 
sivă; la Blandiana, această natură şi această putere le are metafora 
poetică. 

Asemănător este şi statutul conferit de poetă autorilor care au 
asumat încleștarea dintre adevăr şi fals, dintre bine şi rău. Persoana 
lor, se sugerează, devine un bun naţional: 


Când mi-am dat seama că în menirea mea se cuprind și elanurile 
celorlalţi, devenisem de mult un simbol care le aparţinea în mult 
mai mare măsură decât mie. Fac aceste precizări cu un ciudat ames- 
tec de orgoliu şi umilință: singurul meu curaj fusese acela de a fi eu 
însămi. 


În naraţiunea Anei Blandiana, rolul filozofilor din argumentarea 
apologetică a lui Liiceanu este asumat de poeţi: 


Poeţii au devenit astfel plămânii prin care popoarele încercau să 
respire aerul din ce în ce mai rarefiat al libertăţii şi să se salveze. 
În toate țările din Est, impactul poeziei asupra ultimelor decenii a 
fost imens și, evident, mai mult decât literar, iar poeţii au fost obli- 
gaţi să ţină locul gânditorilor și uneori chiar al liderilor politici, morţi 
cu decenii în urmă în închisori sau nenăscuţi încă. Președintele ceho- 
slovac nu este decât cel mai cunoscut exemplu dintr-un tragic şir de 
scriitori ajunși fără voia — sau uneori chiar împotriva voinţei lor — în 
politică. 


Intre cele două discursuri, atât de asemănătoare în înţelegerea 
rolului politic al actului de cultură şi al locului central jucat de 
creatori în înfruntarea cu forțele răului, există o deosebire în alt fel 

relevantă. Pentru Liiceanu, populaţia supusă represiunii este v masă 
infantilizată, care are nevoie de îndrumarea elitei. Blandiana se 
simte, din contra, o reprezentantă, o purtătoare de cuvânt care adună 
elanurile cititorilor. Sunt perspective asupra semenilor şi raporturi 
create cu semenii care vorbesc de două filozofii umane aproape opuse. 
Întreaga prestație postdecembristă a celor două personalități va 
reflecta această diferenţă de atitudine faţă de ființa umană. 


Narațiunea monumental-apologetică în varianta lui 
Nicolae Breban 


Discursul tip rezistență prin cultură pe care îl vom numi „varianta 
Breban” deschide o altă formulă a naraţiunii apologetice, exprimată 
de romancier pe larg și în multe scrieri. Semnificativă în particular 
este pledoaria lui Nicolae Breban din cartea Trădarea criticii şi din 
Contemporanul, revista pe care o conduce din 1990. Modelul este 
același cu al personalităţilor invocate anterior. Mai întâi, exerciţiul 
centrării pe propria personalitate: 


.„„noi nu facem decât să comentăm, evident, din unghiul creatorului 
de pânze epice, interesat, pentru o dată, să se exprime și fără aju- 
torul metaforei și al fabulei epice. Dar și dator faţă de publicul căr- 
ților sale, ca și față de întreg electoratul și publicul românesc, cel 
care ne-a sprijinit înfocat, uneori şi fără rezerve, în lupta noastră 
dramatică, spuneam, nu numai pentru a re-aduce în discuţie și valo- 
rizare publică criteriile, valorile și numele de „dinainte” opunându-le 
taifunului şi abjecţiei comuniste...115 


Impulsul autoreferenţial e același la trei creatori atât de diferiţi, 
cu stiluri atât de proprii. Mecanismul transgresează naturile umane. 

Breban se identifică pe sine și îşi identifică și colegii cu luptăto- 
rii care au avut de înfruntat nu doar „abjecţia comunistă”, ci şi 
ingratitudinea Vestului. Într-un asemenea context, 


cultura, artele și literele, știința au fost, au rămas singurele arme 
cu care nu numai intelectualitatea, dar întreaga naţiune adultă şi 


* Şi, desigur, la fel a arătat și diferenţa de prestație predecembristă. La 
o întrebare despre refuzul exilului, pusă poetei de Aura Christi pentru 
volumul Banchetul de litere (Ideea Europeană, 2011) Blandiana s-a referit 
la experienţe care „au fost cum au fost” şi datorită empatiei ei, în 
oglindă cu cea a cititorilor: „N-aveam cum să mă simt exilată într-o 
țară în care oamenii mă opreau pe stradă ca să-mi arate că-mi poartă 
paginile transcrise de mână în buzunarul de la piept și cea mai mică 
sugestie de revoltă dintr-un vers — dacă ajungea să fie publicat — era 
sesizată, preluată, întregită, multiplicată”. 

lucidă putea lupta. Contra istoriei, contra presiunii şi cinismului 
imperiilor militare și financiare, contra ideilor umaniste sau naţionale 
care prindeau și erau susţinute și manipulate grosolan [...]. Noi, de 
aici, din colţul nostru pământesc, luptând, spuneam, cu puţinele, ele 
însele zdruncinate şi calomniate, arme ale spiritului, noi, atunci, 
câţiva, e drept, dar mereu aceiași, noi am crezut că vom fi capabili 
nu numai de a prezerva valorile și trecutele criterii şi prestigii, dar, 
poate naivi și idealiști încă o dată, precum tinerii și mult ridiculiza- 
ţii pașoptiști, am crezut și am visat că, în ciuda asprelor şi absur- 
delor opreliști, vom fi capabili de o artă cu adevărat... mare!!!4 


lată din nou tema „celor câţiva” care au reuşit să câștige o luptă 
de proporții monumentale, căci au fost capabili să creeze, în ciuda 
tuturor vicisitudinilor, o artă mare. 

Narațiunea apologetică a lui Nicolae Breban cere stia a pe 
în plus. În mai mare măsură decât celelalte două invocate anterior, 
ea reprezintă opinia unei comunităţi social active în interpretarea 
relaţiei dintre oamenii de cultură şi vechiul regim. Ideile de fond 
puteau fi la fel de bine „naraţiunea apologetică a lui Eugen Simion”, 
„naraţiunea apologetică a lui Marin Sorescu” sau a altor membri ai 
Societăţii de Mâine: Augustin Buzura, Valeriu Cristea, Petre Anghel ş.a. 

Ideile tip Breban privind rezistenţa prin artă sunt printre primele 
care au fost livrate opiniei publice după revoluţia din 1989. Populari- 
tatea lor — fie prin susţinere, fie prin energia contestaţiei — se explică 
și prin faptul că tezele relativizau conivenţele unor oameni de cultură 
cu fostul regim, cele proprii sau cele ale grupului de interese. Diluarea 
responsabilităţii politice prin exaltarea contribuţiilor profesionale își 
găseşte locul din primul număr al revistei Avantpost (mai 1990), 
publicaţia Societăţii de Mâine, unde tronează discursul despre „meri- 
tul celor care, prin scrisul lor, prin mijloacele proprii, s-au ocupat 
de valorile perene, umane și umanitariste, ale culturii româneşti” 
De altfel, întâiul membru al Societăţii de Mâine care a enunțat într-o 
revistă de cultură de după 1990 perspectiva numită aici „brebaniană” 
a fost Valeriu Cristea, în chiar primul număr al Caietelor critice: 


Rezistenţa opusă dictaturii de literatura ultimelor două decenii [...], 
rezistență despre care astăzi la noi se vorbește deocamdată puţin şi 
cu oarecare condescendenţă, s-a manifestat mai înainte de toate prin 
însuși faptul dezvoltării ei neîntrerupte, în ciuda, și parcă făcând în 
ciudă vitregiei vremurilor. Nu e adevărat că în această perioadă „au 
apărut şi cărţi bune”. În perioada respectivă au apărut în realitate 
foarte multe cărţi foarte bune, unele extraordinare, ba chiar și, îndrăznesc 


* Petre Anghel, „Trădătorii noștri sunt mai buni” (http://www.proza.ro). Textul 
lui Petre Anghel este plin de greşeli de ordin faptic şi de înţelegere a 
evenimentelor — rămâne însă util prin includerea experienţei proprii. 

să cred, câteva capodopere. [Literatura română] a boicotat în perma- 
nenţă prin calitate (luând în serios unul din sloganurile demagogice 
favorite ale regimului) ordinul de mediocrizare generală dat de dic- 
tator. Ea a lucrat în spiritul valorii sub nasul (evident: strâmbându-se 
adesea a nemulțumire) celui mai redus mintal despotism din câte 
au existat în secolul nostru. Când totul părea să se prăbușească în 
jur, literatura contemporană a pus cărămidă pe cărămidă la înălţarea 
unui edificiu secular. Scriitorii (unii dintre ei) pot fi învinuiți (şi sunt, 
dintre ei, mulţi — nu ducem lipsă de acuzatori). Ce i s-ar putea însă 
reproşa literaturii din ţară? Că a continuat să creeze valori, opere, 
dintre care nu puţine, repet, sunt convins că vor „rămâne”? Că nu 
a declarat, așa cum a cerut cineva, o grevă generală a scrisului...?115 


Prin Valeriu Cristea, discursul rezistenţei prin cultură (literatură) 
își asumase şi titlul, se prezentase și cu toată energia lui afirmativă. 

Probe că aceste idei sunt însușite, cel mai des, de oamenii de 
cultură cu merite profesionale care au servit la un moment dat regimul 
și au căutat argumente să fie absolviţi se întâlnesc frecvent. Regăsim 
gândurile anterioare în scrierile lui Virgil Cândea, personalitate a 
propagandei externe a regimului Ceauşescu: „Oricine va scrie o isto- 
rie a culturii româneşti din secolul XX va trebui să includă un mare 
capitol despre atitudinea gânditorilor, cărturarilor, artiştilor în anii 
dictaturii. El va avea în primul rând de tratat fenomenul rezistenţei 
față de o politică culturală cu care creatorii, în marea lor majoritate, 
cei chemaţi cu adevărat să lase ceva în cultura românească, nu 
puteau să fie de acord...”116. 

Acelaşi tip de enunţuri și la Dan Berindei: „Ce ar fi fost dacă 
marea scenă a culturii şi artei ar fi fost lipsită de cei care o ilustrau 
Și în nu puţine cazuri de cei cărora li se îngăduise reintrarea după 
prealabile exiluri? [...] operele lor străbăteau și străbat încă dincolo 
de avatarurile unei perioade totalitare. Ele reprezintă această ţară, 
reflectă o continuitate a artei şi culturii românești interbelice din 
vremea României Mari și se înscriu în patrimoniul de creaţie al repre- 
zentanţilor poporului român. Rezistenţa prin cultură a existat..."1!7. 

Formularea de mai sus, „au servit la un moment dat regimul”, 
acoperă însă o categorie eterogenă. Virgil Cândea a fost un om al 
aparatului de Securitate, Dan Berindei un agent de influenţă folosit 
amplu de regim, alţi oameni de cultură au avut contacte cu ofiţerii 
datorită călătoriilor în străinătate, iar precaritatea informaţiilor face 
dificilă evaluarea naturii acestor legături. În cazul lui Marin Sorescu, 
dosarele de la CNSAS fac referire la faptul că poetul povestea oame- 
nilor din emigrație despre obligaţia de a scrie, la întoarcerea în ţară, 
cu privire la întâlnirile din timpul voiajului!!*. Rapoartele informa- 
tive erau cerute prin lege, iar confesiunea sugerează buna-credinţă. 
Totuşi, o astfel de istorie personală poate să fi dus, după 1990, la 

un sentiment de vinovăție şi, respectiv, de vulnerabilitate care să 
explice afilierile ulterioare. Marin Sorescu a aderat la Societatea de 
Mâine, a devenit un susținător al președintelui Ion Iliescu şi a ajuns 
minstru al Culturii. Indiferent de gradul colaborării, „rezistența prin 
cultură” avea o funcție de autolegitimare, în plan subiectiv şi în fața 
opiniei publicel!?. 

Deși răspândit, am legat acest tip de naraţiune apologetică de 
numele lui Nicolae Breban din câteva motive. Spre deosebire de 
multe altele similare, el este patetic sincer și a fost confirmat de 
traiectoria prin viaţă, paradoxală, a romancierului. În consecinţă, 
este sistematic și acoperit de creaţia sa literară. Volumul Spiritul 
românesc în faţa unei dictaturi, gata la sfârşitul anului 1989, prezen- 
tat începând cu luna martie 1990, în foileton, de revista Contrapunct, 
prefigurează întreaga pledoarie pe care A o va susține în anii 
următori . Tezele brebaniene au fost promovate sistematic prin poli- 
tica de portofoliu a redactorei-șefe a Contemporanului, Aura Christi. 


K 


Autorii narațiunilor apologetice au toți conștiința rolului lor de 
excepție. Jurnalul lui Liiceanu ar fi marcat pentru tânăra generație 
de intelectuali umaniști un reper, Blandiana a devenit un simbol, 
Breban scrie de pe poziția romancierului exponențial: „Da, falanga 
critică splendidă din jurul Gazetei... şi apoi a României literare de 
atunci, de la sfârșitul deceniului şapte, ne-a sprijinit, a crezut în 
talentul și în capacitatea noastră de a învinge sistemul în punctul 
său nevralgic şi arogant..."12, 

Toţi trei se văd, sau sunt văzuţi, în același timp, drept purtătorii 
de cuvânt ai unei comunităţi. Gabriel Liiceanu, al unei elite restrânse, 
Școala de la Păltiniş; Blandiana, al uneia mai largi, a poeţilor şi 
poeziei, Breban, al generației 1960: 


Nume ca Matei Călinescu, Eugen Simion, Lucian Raicu, Valeriu Cristea, 
Mircea Martin sau Gabriel Dimisianu, din jurul Gazetei..., apoi al 
României literare, N. Manolescu la Contemporanul, au făcut posibilă 
renașterea literelor, promovarea noastră, a tinerilor scriitori de atunci. 
Dar și nume ale unei alte generaţii biologice precum Ștefan Aug. 
Doinaș, Nicolae Balotă, Ovidiu Cotruş, Cornel Regman sau Ioanichie 


* Un alt citat: „Nu e vorba [în cazul unor cărţi ce par publicate în afara 
cenzurii] numai de talentul autorului — există autori de cert talent ce 
scot cărţi plate, pentru că au permis prea multe şi variate ingerinţe! — 
ci de încăpăţânarea sa de a-şi salva opera, de capacitatea sa de rezis- 
tență morală și materială, de grupul literar căruia îi aparţine, de setea 
sa mai mare sau mai mică de glorie...” (Nicolae Breban, „Spiritul românesc 
în faţa unei dictaturi”, Contrapunct, nr. 11, 16 martie 1990, pp. 74-75). 

Olteanu, critici, eseişti şi autori, foşti ucenici ai marginalizatului și 
calomniatului profesor şi filosof Blaga, au contribuit, la revistele 
Familia, Tribuna, dar şi la RL, la susţinerea noului val. Contra 
căruia poliţia, adică activiștii de partid şi susținătorii lor, noi şi vechi 
oportuniști din lumea literelor, s-au activat prompt, în Scînteia şi în 
Lupta de clasă; dar și în acele reviste în care publicau — cu lupte și 
enorme sacrificii materiale și umane -— cei citați mai sus!?!. 


Forţa acestor naraţiuni apologetice se explică și prin faptul că 


mulți membri ai comunităţilor specificate aderă la ele public, au 
resursele să le apere și au voinţa să le dezvolte întrucât le sunt 
utile. | 

Capitolul II 
Existenţa prin cultură 


Opinii, noţiuni și idei despre rezistenţa 
prin cultură și colaboraţionism 


În afara unei cercetări vaste, dedicate strict acestui subiect, este 
practic imposibil de stabilit cronologia precisă a opiniilor despre 
rezistenţa, colaboraționismul și represiunea din România comunistă 
ori conţinutul lor organizat în categorii. Se poate cobori în timp, 
luând ca posibilă referinţă fondatoare apelul lui Mircea Eliade adre- 
sat exilului în noiembrie 1948, în primul număr al Luceafărului, 
prima revistă românească a diasporei. În acel moment istoric, în 
ţările ocupate de sovietici orice creaţie era imposibilă. Deoarece în 
aceste ţări exprimarea liberă a spiritului nu se putea face decât prin 
jertfirea propriei libertăţi a curajoşilor, emigranții erau datori, scria 
Eliade, „să ia cunoştinţă de funcţia istorică şi semnificaţia spirituală 
a experienţei lor, care nu e, în niciun caz, o experienţă excentrică, 
ci reprezintă, dimpotrivă, o revelaţie hotărâtoare atât pentru desti- 
nul poporului şi culturii românești, cât şi pentru destinul Europei 
și spiritului european”. 

Tema a fost reluată şi explicitată în alte texte ale lui Eliade, 
printre care în Jurnal — vezi consemnarea din 16 februarie 1949: 


„„„sunt sau nu de acord că astăzi, și mai ales mâine, „intelectualul”, 
prin simplul fapt că are acces la concepte, este, și va fi tot mai mult, 
considerat adversarul numărul unu, și că istoria îi încredințează 
(pentru a câta oară?) o misiune politică? În războiul religios în care 
ne aflăm angajaţi, adversarul nu se împiedică decât de „elite”; care, 
pentru o poliție bine organizată, au meritul că pot fi relativ ușor 
desființate. Deci, astăzi, „a face cultură” este singura politică eficientă 
la îndemâna exilaţilor. Poziţiile tradiţionale sunt răsturnate: nu 


Citat preluat din Monica Lovinescu, Posteritatea contemporană. Unde 
scurte III, București, Humanitas, 1994, p. 278 — care notează și viziu- 


nea filozofului religiilor asupra creaţiei literare, de a fi „o metodă de 
salvare a omului”. 

politicienii” se găsesc în centrul concretului istoric, ci cărturarii, 
„elitele intelectuale”l. 


În interiorul regimului totalitar, spiritualitatea se putea manifesta 
prin rezistență și protest; în diaspora, ea însemna creaţie, expresie 
a vredniciei şi libertăţii umane. 

Contribuţia lui Mircea Eliade la ideea rezistenţei prin cultură a 
fost invocată de scriitorii din ţară. Petru Ursache i-a citat cuvintele 
de laudă aduse „scriitorilor pribegi”: 


„Printre atâtea lucruri triste şi amare”, scria istoricul religiilor, „pe 
care ni le descoperă necontenit exilul, faptul acesta constituie o neaş- 
teptată mângâiere. Se va ști mai târziu câte jertfe ascunde această 
miraculoasă producţie literară românească. Și, tot mai târziu, se va 
înţelege adânca ei semnificaţie spirituală şi chiar politică, căci se va 
vedea într-o zi cât de năprasnică răzbate voinţa de rezistenţă a nea- 
mului întreg, crucificat acasă, în modestele tipărituri literare ale 
poeţilor pribegi și înfometați”. Şi mai dorea să se știe: „...că scriitorii 
din exil nu s-au lăsat abătuţi nici de prigoană, nici de lipsuri, nici 
de indiferența oficialităților. Ei își continuă nu numai creaţia, ci şi 
difuzarea scrierilor. Uneori ajutaţi, alteori singuri — de cele mai multe 
ori singuri, renunțând la o masă mai bună, la o carte, la o cămaşă — 
scriitorii pribegi au izbutit să tipărească nenumăratele reviste, volume 
şi broșuri, iar când n-au putut să le imprime la tipografie, le-au 
multiplicat la mimeograf”?. 


La sfârșitul anilor 1940 şi în anii 1950, mai mult decât ulterior, 
exprimarea culturală însemna afirmarea identităţii prin opoziţie cu 
politica deznaţionalizatoare a regimului comunist din România. Nu 
e întâmplător că ziarele și revistele exilului afișau direct eticheta 
naţională, strivită acasă. Ion Simuţ enumeră, în întâmpinarea aces- 
tei interpretări, o serie de titluri, printre care Românul (1951-1963). 
și România (1956-1971), ziare ale românilor liberi de la New York; 
Țara (1949-1950) şi din nou România la Roma; România muncitoare 
(1952-1961) la Paris, autodefinită drept revistă socială și politică a 
sindicaliștilor din exil; revista Carpaţii la Madrid (1954-1962, 1972-1989) 
și tot acolo Destin (1951-1972), „revistă de cultură românească”. 

Scrierile şi acțiunile altor exilați şi, în primul rând, naraţiunea 
referenţială a Monicăi Lovinescu și a lui Virgil Ierunca reprezintă 
o linie divergentă față de linia teoretizată de Mircea Eliade. Din 
perspectiva lor, care va deveni „Mesajul” oficiului de la Paris al 
postului de radio Europa Liberă, cel puţin în poststalinism, omul de 
cultură, prin chiar condiția lui de intelectual, avea ca datorie morală 
înfruntarea politică a regimului. 

În ţară, înainte de revoluţie, doar disidenţii importau și difuzau 
astfel de idei. Având în vedere propria lor alegere în viaţă, aceştia 

tratau cu scepticism salvarea prin artă. O spune Dorin Tudoran în 
textul său antologic din 1984, „Frig sau frică?, sau despre condiţia 
intelectualului român de azi”: 


Dar mai cred că, perioada pentru care rezistenţa prin cultură trebuia 
să fie singura variantă de supravieţuire şi de manifestare a intelec- 
tualului român exilat intern, rezistenţa prin cultură, ea singură, nu 
mai poate fi nici plauzibilă, nici măcar profitabilă. Paradoxal, aici 
unde „braţul cel lung al revoluţiei” poate lovi mult mai în voie ca la 
Paris ori Chicago, tocmai aici renunţarea la rezistență numai prin 
cultură e posibilă, necesară ca aerul. [...] A continua să reziste doar 
prin „a face cultură” înseamnă pentru intelectualul român de azi să 
piardă ultimul trenf. 


Regăsim tema ultimului tren și în volumul lui Dan Petrescu şi 
Liviu Cangeopol, publicat abia după revoluţie”, dar scris şi pregătit 
ca mărturie intelectuală la sfârșitul anilor 1980: 


Dacă intelectualii se vor mai deroba prin tergiversări şi deliberări 
îndelungi, vor pierde, ca să zic așa, ultimul tren, se vor declasa, se 
vor compromite, iar opera lor, ultima salvare, va întâlni doar urechi 
surde, total nepregătite s-o mai înţeleagă sau s-o mai guste; în rest, 
a crede că sămânţa aruncată de tine va rodi cândva, mai târziu, nu-i 
decât un fel de a amâna sine die ceea ce tu însuţi simţi că trebuie 
să faci acum. Cât despre cei care se vor trezi post festum, ca să facă 
paradă de „șopârlele” pe care le-au strecurat ei de-a lungul perioadei 
de restriște, ce să mai vorbim?” 


Continuarea dezbaterii despre rezistenţa 
prin cultură în 1991 


Este curios că, în dezbaterea asupra rezistenţei prin cultură începută 
după prăbușirea regimului Ceaușescu, Monica Lovinescu Și Virgil 
Ierunca nu au fost invocaţi ca prime referințe. Cele două persona- 
lităţi teoretizatoare ale est-eticii lipsesc, practic, din opiniile expri- 
mate pe temă în 1990. La fel se va întâmpla şi în anii următori. 
Nici în revista 22, de care cuplul parizian era foarte apropiat, nu 
apar analize ale concepţiei lor despre rezistența prin cultură. La 
acest aspect al operei Monicăi Lovinescu și a lui Virgil Ierunca, unii 
cercetători, precum Ana Petrache, vor reveni de abia târziuf. 


* Câteva fragmente au fost difuzate de Dorin Tudoran la postul de radio 


Vocea Americii, înainte de revoluţie. m 

Anul 1990 fusese însă tumultuos, judecarea prezentului era mai 
urgentă decât evaluarea trecutului. Doar spre sfârșitul lui se insta- 
lează o oarecare stabilitate, relativă și pernicios orientată. Scade 
urgenţa dominatoare a evenimentelor din primul an al postcomunis- 
mului, când trecerea de la o săptămână la alta însemna tot atâtea 
viraje prin istorie. Revine timpul de reflecţie, condiţiile de a o expune 
devin mai generoase, este tolerată și asumarea deschis subiectivă a 
trecutului. 

Ce descoperim în scrierile din 1991, distribuite în publicaţiile pe 
care le aleseserăm ca eșantion pentru anul 1990? În revista 22, în 
al doilea an de la apariţie, şi-au găsit locul puţine texte care iulie 
tema rezistenței prin cultură. Nu putem consemna decât o restituire 
în luna martie, „Scrisoare către un prieten îndepărtat”, eseul lui 
Constantin Noica din 1957, un articol cu titlu clarificator, „Ruşine, 
domnule Mitea”, al lui Gheorghe Grigurcu, motivat de portretul de 
erou, de disident, de „cel mai cenzurat şi supravegheat scriitor din 
România” făcut lui Adrian Păunescu de Constantin Mitea”, un text 
nu foarte relevant al lui Alexandru Paleologu, „Despre un anume 
Constantin Noica”, din luna august? şi singura contribuţie care are 
consistenţă, cea a lui Sorin Alexandrescu, în luna iulie’. 

Sorin Alexandrescu identifică la intelectualii care au creat în 
regimul totalitar o funcţie critică, în particular, rolul de mediatori 
sociali între cei care nu aveau puterea să se exprime și cei care se 
"exprimau numai în termenii puterii. In lumea comunismului ceaușist, 
existau două categorii ale medierii: scribii sau „intelectualii de par- 
tid” (gen Adrian Păunescu sau Eugen Barbu, care făceau o falsă 
mediere şi care transmiteau nişte decizii) și „negustorii”, care acți- 
onau în virtutea unui fel de contract social pentru a asigura „pro- 
testul naratorului”. Ceaușescu, afirmă teoreticianul literaturii, făcea 
diferenţa între protestul real și protestul ficţiunii. El a acceptat în 
ficțiune ceea ce nu accepta în planul realului. Exemplele sunt roma- : 
nele lui Augustin Buzura și anumite lucrări ale lui Marin Preda. 
Acești autori puteau scrie lucruri dure, dar social erau foarte cuminţi. 
Concluzia lui Sorin Alexandrescu are miză: „Acest tip de scriitor a 
făcut cultura română”. 

Disidenţii şi opozanţii se aflau în afara sistemului de toleranţă 
din comunism. Primii se exprimau din poziţia de cetăţean (chiar 


* Publicarea poate să fi fost gândită ca restituire istorică, ținând de 
cultul lui Noica, în creștere, ori de o punere în discuţie a susținerilor 
surprinzătoare pe care le așternuse pe hârtie filozoful. In scrisoare, 
Noica face, printre altele, afirmaţii compromițătoare precum: „Când vă 
auzim denunțând comunismul ca [pe] un fenomen maladiv, un cancer 
ce e de extirpat, ne surprinde la fel de mult ca atunci când îi acordaţi 
titlul de splendidă utopie a umanităţii” (Constantin Noica, „Scrisoare 
către un prieten îndepărtat”, revista 22, nr. 9159], 8 martie 1991, p. 9). 


80 | NIȘELE CULTURALE ALE EXISTENȚEI 


dacă erau scriitori), singuri; ceilalți se manifestau prin grupuri ca 
SLOMR și Acţiunea Democratică Română”. „Asumarea statutului de 
cetățean” este o observaţie de păstrat pentru conceptualizarea feno- 
menului rezistenţei. 

În a doua parte a anului 1991, 22-ul nu a mai publicat nimic 
semnificativ. Prin comparaţie, revista Contrapunct este bogată. În 
februarie, Contrapunct-ul a dedicat un grupaj disidenţei şi rezisten- 
ţei prin cultură, cu titlul „Literatura împotriva dictaturii”!0. În arti- 
colul „Disidenţa de tranziţie”, de pe prima pagină, Florin Berindeanu 
probează cât de fluide erau pe atunci noţiunile — unele sunt fluide 
şi acum —, de vreme ce, în opinia sa, fuseseră foarte mulţi disidenţi 
români afară și deloc în ţară, unde ar fi existat doar rezistenți . 
Dialogul lui Sorin Matei cu istoricul Andrei Pippidi arată importanţa 
detaliilor pentru gândirea fenomenelor rezistenţei şi colaboraţionis- 
mului!!. Pippidi afirmă că exista posibilitatea să optezi pentru o tra- 
iectorie profesională decentă în perioada pe care el a cunoscut-o, anii 
1965-1970 sau anii imediat anteriori. El nu ştie mulţi istorici cărora 
să li se fi cerut să facă exces de zel. Cei mai buni studenţi alegeau 
ca specializare istoria antică, istoria Evului Mediu (cazul lui Pippidi) 
și puteau face meseria onorabil. Desigur, cei care se ocupau de isto- 
ria contemporană aveau de îngânat ce apărea în editorialele Scînteii. 

Un alt dialog, din nou Sorin Alexandrescu, de data aceasta ches- 
tionat de Ion Bogdan Lefter, redactorul-şef al revistei. Principala 
observaţie a teoreticianului: dedicarea totală a scriitorilor, după revoluţie, 
ziaristicii și politicii compensează ce nu făcuseră înainte. Alexandrescu 


Acţiunea Democratică Română era o grupare clandestină remarcată ŞI 
întrucât ceruse în programul organizaţiei respectarea drepturilor mino- 
rităţilor, atitudine rară pe atunci (Mihnea Berindei, Gabriel Andreescu, 
Ultimul deceniu comunist. Scrisori către Radio Europa Liberă. Vol. II: 
1986-1989, Iaşi, Polirom, 2014, p. 18). 

Berindeanu mai susține că putem vorbi despre o literatură a rezisten- 
ţei, nu și a disidenţei. Nu te poţi numi disident autentic până când nu 
ai un manifest de opoziţie răspicat, pe când rezistenţii sunt cei care au 
putut oferi o supapă informativă „pentru biata minte a cititorului îmbâc- 
sit de eternitatea cotidienelor de partid și sindicat”, scriind la reviste 
precum România literară, Echinox, Opinia studențească ori Secolul 20, 
care „au salvat oameni”. Frontul de rezistenţă morală a inclus profesori 
a căror audienţă a depășit frontiera literaturii (Nicolae Manolescu, Paul 
Cornea, Mircea Martin, Marian Papahagi, Florin Manolescu, Silviu 
Angelescu), iar opera lor a reprezentat un act de curaj şi rezistență 
prin distingerea autenticului de fals. Despre Ana Blandiana şi Mircea 
Dinescu aflăm că au trecut „la atac”, iar despre Constantin Noica se 
susţine că propunea o rezistență mediată de efortul înţelegerii filozofice 
(Florin Berindeanu, „Disidenţa de tranziție”, Contrapunct, nr. 6(58], 
8 februarie 1991, pp. 1, 15). 


kk 

crede că „fenomenul rezistenței literare a avut foarte mari efecte, 
chiar dacă a fost, într-o anumită măsură, limitat”!?. 

Conform Elenei Ștefoi, spiritul de frondă a dominat activitatea 
scriitorilor în ultimii ani ai regimului. Faţă de incredibilul rafinament 
represiv al ceaușismului, care a exploatat tendinţa spre conformare 
a oamenilor, scriitorul român a ajuns un adversar de temut pentru 
supraveghetorii şi cârmacii dictaturii, chiar dacă doar „tăcând şi 
scriindu-și cărţile”. Prozatorii și poeţii au contrazis și înfruntat poli- 
tica partidului comunist 


în primul rând prin opţiunea pentru acele moduri de scriitură detes- 
tate de propaganda oficială și etichetate din start drept „nepublica- 
bile”. Cu cât tezele şi cuvântările cereau o artă care să „plece de la 
realitate”, robust naționalistă [...], cu atât subiectivităţile creatoare 
plonjau în parabolic, onirism, abstracţionism, magie, textualism, post- 
modernism!’ 


Hanibal Stănciulescu a onorat tema cu o mărturie dedicată lui 
Ovid Crohmălniceanu și inițierii de către critic a cenaclului „J unimea’”, 
iar Ion Stratan a contribuit cu o mărturie asupra conștiinței unei 
„rezistenţe scriitoriceşti” cu referire la comunitatea căreia îi aparţi- 
nea, Generaţia '80 (la care vom reveni)'f. 

Iniţiatorul anchetei din publicaţia Contrapunct, lon Bogdan Lefter, 
a propus o tipologie a fenomenului rezistenţei scriitoricești, distingând 
trei categorii de opoziţie: cea implicită, literatura refuzând să ilus- 
treze ideologia oficială și urmându-și propriile criterii profesionale; 
protestul neobosit al exilului nostru cultural, care a sprijinit rezis- 
tenţa culturală din ţară și i-a adăugat propriile-i mesaje; „în sfârșit, 
opoziţia politică asumată în interior, în ţară, egală cu o disidență 
publică”!5. Fiecare categorie suportă nuanţe. O retrospectivă a între- 
gului sistem al rezistenţei românești ar trebui să urmărească „acea 
reţea complexă de atitudini cu laturile lor de fermitate și cu cele de 
lașitate, cu momente de curaj și cu ezitările [datorate enormei pre- 
siuni a fricii], cu victorii morale și cu drastice sancţiuni represive, 
cu limpezimi și ambiguităţi...”. Lor ar trebui să li se facă o „anato- 
mie” detaliată înainte de a încerca să înţelegem lucrurile în ansam- 
blu. Discutarea serioasă a fenomenului opoziţiei scriitoriceşti are și 
rolul de a „neutraliza noua ofensivă antiintelectuală de azi, care 
caută — printre altele — să erodeze prin calomniere tocmai prestigiul 
rezistenţei literare de până mai ieri”!S. 


* Sprijinul dat celor în al căror talent criticul a crezut „cu o stăruință 
neobosită” era „o formă benedictină de rezistență”, echivalată cu înţe- 
lepciune, har formativ, generozitate (Hanibal Stănciulescu, „Maestrul, 
fiara, discipolii...”, Contrapunct, nr. 21(124], 12-18 iunie 1992, p. 11). 

O antologie a „textelor rezistenţei” ar cuprinde, scrie Ion Bogdan 
Lefter, protestele lui Goma, articolele lui Dumitru Țepeneag (când 
scriitorul se afla în România), dialogul 'Țepeneag-Dimov difuzat în 
1971, textele „fulminante” ale lui Dorin Tudoran, ale lui Dan Petrescu 
şi Dan Deșliu, poemele de revoltă ale Anei Blandiana, Marianei 
Marin şi ale lui Liviu loan Stoiciu, textele lui Mircea Dinescu, scrisoa- 
rea celor șapte de susţinere a poetului și gesturile ulterioare ale lui 
Al. Călinescu și Radu Enescu, scrisoarea ieșeană legată de Congresul 
PCR din noiembrie 1989, protestele lui Petru Creţia, Alin Teodorescu 
Și Stelian Tănase difuzate în decembrie. 

Într-un articol mai vechi reluat în ultimul Contrapunct din luna 
mai, Dorin Tudoran îl citează pe Ion Negoiţescu cu un comentariu 
sceptic, semnificativ pentru o întreagă categorie de autori: 


„Până în momentul când nu ne vom da seama cu toţii și fiecare în 
sinea sa, în fiecare zi, că ne-am făcut şi noi vinovaţi de ceea ce se 
întâmplă în România sub ochii noștri, nicio îndreptăţire nu poate 
veni din partea noastră pentru societatea românească. Și dacă din 
partea noastră nu, atunci de unde?" | 


Bogat în idei, precis, răspunzând întrebărilor implicite ale temei 
noastre este dialogul dintre Mircea Iorgulescu și Elena Ștefoi!?. 
Criticul asumă ideea că, „vrem sau nu vrem”, în România spiritul 
de rezistență s-a manifestat mai ales în şi prin cultură. Același lucru 
s-a petrecut pretutindeni în Est, unde cultura a reprezentat un bas- 
tion şi un refugiu. Doar că „în România cultura a fost cam singurul 
bastion și cam singurul refugiu”, iar cultura „a fost redusă (ori restrânsă) 
la literatură. Originalitatea noastră aceasta e”. Susţinerile vor fi însă 
relativizate cu grijă: 


Energiile noastre protestare, atitudinile civice şi situarea în istorie 
s-au exprimat aproape exclusiv în forme artistice şi culturale. Nu 
indirect, ci mediat, nu printr-o pură camuflare a „mesajului”, ci 
printr-o alterare, printr-o deviere integrală a substanţei acestuia. 
Așadar, oarecum vag, imprecis, mai mult ingenios decât riguros, mai 
mult emoțional decât conceptual, cu o certă predominanţă a „artei” 
asupra „ideilor”. De aici şi până la enormitatea de a susţine că lite- 
ratura română „a rezistat” întrucât a continuat să existe n-a fost 
decât un pas. Scrisul pieziș, scrisul aluziv, scrisul cu fitile, scrisul 
pe dedesubt ar fi, nu-i așa, dovada categorică a minunatei noastre 
rezistenţe prin literatură, a tuturor și a fiecăruia în parte: important 


Citat din Scriitorii români şi regimul comunist sau vina noastră cea 
de toate zilele (Dorin Tudoran, „Frig sau frică, sau despre condiţia inte- 
lectualului român de azi”, Contrapunct, nr. 22[74], 31 mai 1991, p. 8. 
Textul a fost scris în 1984 şi publicat în revista L'Alternative, nr. 23, 
septembrie-octombrie 1984, pp. 42-43). 

e să ştii să citeşti, să ştii să descifrezi, să ştii să interpretezi. Or, 
indiferent de valoarea artistică, absolut orice text literar este inter- 
pretabil. Daţi-mi cel mai ceaușist poem al lui Corneliu Vadim Tudor 
şi am să vă demonstrez că este o piesă a rezistenței anticomuniste! 
Dar nu mai e nevoie să o facem: a făcut-o Edgar Papu, marele nos- 
tru umanist, nu?" 


Un alt interviu, cu William Totok, aduce surpriza unei viziuni, o 
putem numi, răsturnată. „M-aș autodefini, mai degrabă, ca un scri- 
itor politic şi încerc, în textele pe care le scriu, pe care le-am scris, 
considerate politice, să ating şi un oarecare nivel stilistic”, a scris 
fostul membru al Grupului de Acţiune Banat. Poetul, care a făcut 
închisoare opt luni de zile pentru cele puse cândva pe hârtie, a 
continuat: „A existat, dacă putem s-o numim așa, o rezistență cul- 
turală a unui grup de scriitori germani...”18. Este singurul autor 
dintre zecile de exemple documentate care asumă condiţia politică 
drept primordială, pentru el, celei artistice. 

Contrapunct-ul pe anul 1991 oferă o colecţie de observaţii asupra 
rezistenţei prin cultură și chiar câteva încercări de analiză structu- 
rată a fenomenului. Publicaţia va fi fost o excepţie printre celelalte 
reviste — am văzut, inclusiv revista 22 —, unde tema nu a interesat 
suficient ori unde, în alte cazuri, au apărut chiar aprehensiuni ”. Pe 


* Întrebat de Elena Ștefoi despre talent, Iorgulescu a comentat că refe- 
rirea la talent mai mult încurcă decât lămurește: „Regimul comunist a 
profitat mult de pe urma unor astfel de confuzii, pe care, de altfel, le-a 
întreţinut și încurajat. Cu participarea noastră, măcar tăcută. [...] breasla 
n-a ezitat să se ralieze atitudinii oficiale, n-a ezitat să și-o însușească. 
Şi nu oricum: cu un sentiment de ușurare. Da, asta este, n-au talent, 
de-aia protestează, vor să se facă vâlvă în jurul numelor lor și, cum 
n-au talent, trec pe politică, ia să ne vedem noi de cărțile noastre, să 
rezistăm scriind... «Fără talent», deci Paul Goma, [...] «fără talent», 
Dorin Tudoran...”, „...dar vom avea oare, noi, criticii, puterea de a judeca 
senin şi de a spune ceea ce peste câţiva ani va fi un adevăr comun, 
anume că Monica Lovinescu este unul dintre cei mai importanţi critici 
ai literaturii române postbelice?”. 

** O mărturiseşte Ioan Milea: „În domeniul vieţii literare, tendinţa de a 
mușamaliza problema comunismului s-a manifestat prin refuzul, uneori 
plictisit, alteori agresiv, de a discuta în mod serios și aprofundat feno- 
menul colaborării cu puterea totalitară. Și mi-aş îngădui, aici, un exemplu 
personal. În primăvara lui 1990, când, cu naiv entuziasm, am încercat 
să iniţiez la revista Tribuna din Cluj o anchetă pe această temă (se 
intitula chiar așa: «Colaboraţionismul literar»), nu mică mi-a fost mira- 
rea să constat că mulţi, foarte mulţi dintre cei invitaţi să răspundă nu 
au făcut-o. Atunci, nu prea înţelegeam de ce. Acum însă înțeleg. Cauza 
era teama de adevăr, de a-ţi recunoaşte, eventual, propria vinovăţie, 
oricât de neînsemnată ar fi ea” (Ioan Milea, „În cunoştinţă de cauză”, 
Contrapunct, nr. 13165], 29 martie 1991, p. 4). 

ansamblul presei culturale, numărul intervențiilor pe subiect — în 
intervalul de doi ani ales ca prim pas în cercetare — este probabil 
redutabil și, de bănuit, cu contribuţii citabile. Ca dovadă, în 1991 a 
fost publicat în România literară articolul lui Adrian Marino intitu- 
lat „Rezistenţa literară”!”, pe care autorul îl prezintă drept „cea 
dintâi «sinteză», fie şi concisă, pe această temă şi care n-a fost con- 
testată, în esenţă, cel puţin deocamdată, de nimeni...”%. Această „primă 
sinteză” se reduce totuşi la identificarea a două categorii de atitudini 
(comportamente), fiecare cu subdiviziuni: rezistența pasivă, Și ea în 
două trepte: cea spontană, inocentă, care constă în refuzul oricărei 
forme de colaborare, şi o alta, conștientă, asumată, de a respinge 
scrierea la comandă, participarea solicitată la Omagii etc.; rezistența 
activă politic-literară, incluzând refuzul explicit de a semna şi cola- 
bora, încălcarea unei dispoziții legale, precum publicarea clandestină 
a unor texte, publicarea în condiţii ilegale a unor scrieri cu impli- 
cații politice directe ș.a. 

Articole pe temă au apărut şi în ziare, precum eseul lui Virgil 
Ardelean „Rezistenţa prin cultură”2!. În sfârşit, tot în 1991, Gabriela 
Rusu-Păsărin a iniţiat o serie de dialoguri având ca temă disidenţa/ 
rezistenţa prin cultură, adunate într-un volum de interviuri publicat 
peste doi ani? Autoarea are propria ei definiţie a rezistenţei prin 
cultură, pe care o susţine cu un ton militant: | 


A fost în primul rând o rezistenţă la sistemul axiologic instaurat; de 
dictatură, o luptă faţă de incultură ca program și, mai ales, o rezis- 
tenţă la promovarea nonvalorii în creaţie. A fost o formă de rezistenţă 
mai puţin vizibilă, pentru că sistemul totalitar a folosit lupta deschisă, 
atacul frontal, de amploare, împotriva creației adevărate, împotriva 
talentului. Din exterior, privite cu detașare, cele două forme de luptă 
ofereau, în final, o imagine dezolantă. Cei superficiali sesizau doar 
evidentul (și acesta viza strangularea culturii, încadrarea ei în tipare 
rigide, cu valoare efemeră sau falsă valoare, la care se supuneau 
aproape toţi). Doar cei de bună-credinţă, cei ce nu se lăsau copleșiți 
de formele evidente, puteau simţi că în subteran se purtau lupte 
acerbe pentru demolarea din interior a sistemului. A fost o rezistență 
la nonvaloare prin crearea unor valori, pe care timpul deja le-a vali- 
dat. Alături de rezistenţa în plan axiologic s-a dus o luptă permanentă 
pentru a rezista în plan moral. Aici, culpabilizările, astăzi, sunt din- 
tre cele mai acute”. 


Lista oamenilor de cultură invitaţi să răspundă, precum şi între- 
bările sugerează că lucrarea în devenire a Gabrielei Rusu-Păsărin nu 
era atât o cercetare, cât asumarea unei poziții cu substrat politic. 
Cu excepţia lui Adrian Marino și Alexandru Piru, singurii despre 
care putem spune că aveau o abordare lipsită de tendenţiozitate la 

începutul anilor 1990, ceilalți intervievaţi erau fie protocroniști 
(Dumitru Stăniloae, Edgar Papu, Dumitru Vatamaniuc, George 
Munteanu, Nistor Vornicescu, Paul Anghel etc.), fie implicaţi în con- 
flictele simbolice cu substrat politic (Virgil Cândea, Eugen Simion, 
Fănuș Neagu, Dumitru Micu). Am dat mai multă atenţie iniţiativei 
întrucât demersul Gabrielei Rusu-Păsărin este semnificativ pentru 
dificultăţile care apar la trecerea în revistă a dezbaterilor privind 
rezistenţa prin cultură: unele exprimă opinii și analize, altele ţin de 
o agendă personală ori de grup. 


k 


Parcurgerea întregii prese și a cărților apărute la începutul ani- 
lor 1990 pentru a culege opinii despre rezistența culturală ar fi nu 
doar excesivă, ci și de utilitate redusă. În acea perioadă, tulbure și 
tulburată, nu existase suficient timp pentru analize capabile să împingă 
conceptele înainte. La nivelul de elaborare (sau non-elaborare) a 
articolelor de presă, din săptămânale sau lunare, intervenţiile se 
suprapun reluând sau brodând în jurul unor observaţii comune. Dacă 
s-ar fi întâmplat altfel, contribuţiile de la începutul anilor 1990 s-ar 
fi regăsit în dezbaterea de astăzi asupra rezistenţei prin cultură, 
ridicându-i standardele. 


Turnul Babel al opiniilor despre rezistenţă, 
colaboraţionism şi represiune 


Ce am putut constata din două reviste, cele mai active pe subiect, 
timp de doi ani, în plină perioadă de reflecţie asupra lumii pe care 
revoluţia o lăsase în urmă? Materialul cules se reduce la o colecţie 
de păreri, idei, unele evident gratuite, altele structurate; există difi- 
cultăţi în a lucra cu noţiunile (afară au existat disidenţi, în ţară 
doar rezistenți), dar și autori cu idei organizate, cu interes pentru 
tipologii (Sorin Alexandrescu, lon Bogdan Lefter). Inventarul, cât de 
limitat a fost, surprinde întregi categorii de interpretare a relației 
intelectualilor, scriitorilor, artiştilor cu regimul comunist din per- 
spectiva „rezistenţei prin cultură”. 

Am identificat „clasa scepticilor”, unii dintre ei exprimându-se în 
formule patetice. Pentru Ion Negoiţescu, cu toţii (scriitorii) și fiecare 
în sinea sa, în fiecare zi, s-ar fi făcut vinovaţi de ceea ce se întâm- 
pla în România sub ochii noștri. Urmează un larg teritoriu al nuan- 
telor, degradeurilor, susţinute eventual prin inferențe paradoxale: 
conform lui Mircea Iorgulescu, în România spiritul de rezistenţă s-a 

manifestat mai ales în şi prin cultură; în acelaşi timp, este o enor- 
mitate afirmaţia că literatura română „a rezistat” întrucât a continuat 
să existe. La celălalt capăt al interpretărilor, cel afirmativ şi decla- 
mativ, scriitorul român a ajuns un adversar de temut al dictaturii, 
chiar dacă doar „tăcând și scriindu-și cărţile”. Sau, conform naraţi- 
unilor apologetice, rezistenţa, singulară, a unui mic grup ori a unei 
întregi bresle, a avut pur și simplu măreție. 

Din anul 1992 încoace, părerile, opiniile, ideile s-au repetat, s-au 
adăugat, s-au amendat, s-au înmulţit, eventual au fost propuse tipo- 
logii mai elaborate. Conferinţele, colecţiile de reviste, câteva cărţi — 
nu multe totuşi — şi, mai nou, televiziunea și Internetul alimentează 
cazuistica „rezistenţei prin cultură” periodic, ducând la o abundență 
greu de organizat. Mai ales după deschiderea Arhivei Securităţii, 
cercetătorii au deschis șantiere investigând istoria a noi comunităţi 
profesionale: ale celor care activează în domeniul artelor vizuale?f, ale 
medicilor, ale arhitecților”. Au apărut nuanţe: adresate unui public 
limitat, operele artiştilor plastici intrau în evaluarea structurilor Uniunii 
Artiştilor Plastici şi a altor instituţii, înainte de a ajunge în fața 
evaluatorilor Securităţii”; somitățile medicale au practicat o „rezistenţă 
de zi cu zi”, posibilă datorită marii lor utilităţi sociale”; arhitecţii aveau 
o situaţie aparte între alți creatori, întrucât statul comunist era singurul 
„client care le putea oferi șansa să-şi probeze excelența în meserie?. 

In ciuda marelui număr de intervenţii pe subiect, nu s-a impus 

totuși un nucleu referenţial al interpretărilor, cum se întâmplă când 
o temă intră pe agenda de lucru a unei comunităţi aplecate asupra 
unui subiect comun. Ca urmare, am sintetizat rezultatele investigaţiei 
în forma neproblematică a categoriilor opinii afirmative/opinii scep- 
tice””. Rămân subreprezentate tocmai judecăţile foarte nuanţate, dar 
în sensul acesta bătând pasul pe loc, de genul celor ale lui Mircea 
* Au fost incluse în această categorie scrierea de memorii și ascunderea 
caietelor periculoase, recitarea cursurilor în timpul detenţiei, referirea 
în timpul prelegerilor la tradițiile Occidentului, insistența de a obţine 
clădiri de lucru elegante pentru studenţi, folosirea unei ţinute elegante, 
salvarea cărţilor care conţineau fotografii interzise (ale regilor României) 
şi trebuiau deci aruncate, prin împăturirea filelor „subversive” (Cristian 
Bârsu, Bogdan Chiorean, Alexandru Ilie, „Everyday Forms of Resistance 
in the Academic Life of the Cluj Institute of Medicine and Pharmacy 
During the 1950s and 1960s”, Conferinţa „Linking Past, Present and 
Future: The 25th Anniversary of Regime Change in Romania and Moldova 
(1989/1991), București, 17-19 iunie 2015 — text nepublicat). 
Viorel Nistor a găsit o formulare tranşantă pentru această pendulare 
între două poziții opuse: „Concept greu de apucat și delimitat, «rezistenţa 
prin cultură» este, într-o exprimare dostoievskiană, un fel de «bâtă cu 
două capete»: depinde de unde o apuci” (Viorel Nistor, „Rezistenţa prin 
cultură în spațiul românesc postbelic”, Studia Universitatis Babeş- 
Bolyai-Ephemerides, nr. 2, 2009, p. 434). : 


xk 

Martin din des citatul eseu-în-serial „Cultura română între comunism 
și naționalism”, publicat în revista 22 începând cu toamna anului 
20023. Greu de plasat în inventar este și invocarea declaraţiilor de 
tipul: „Am făcut cultură, nu ne-am compromis”, doar pentru a le 
pune în umbra neasumării riscului și sacrificiului implicate de opo- 
ziția politică”. 


Am scos din sfera noastră de interes literatura revizionistă” 


. . o . ek A v ° . . A 
şi pe cea a deriziunii , care încurcă lucrurile chiar atunci când au 
LE . A e e A A 
sens”, sau pe cea care duce subiectul în domenii „riscante” întrucât, 


kk 


Ca exemplu al tipologiei, semnalăm „studiul” coordonat de Radu Baltasiu, 
autori Radu Baltasiu, Ilie Bădescu, Ovidiana Bulumac, Lucian Dumitrescu, 
Adela Șerban, „Modernităţi fracturate: 1944-1989, 1990-2009. Elitele, 
România şi «Europa» (partea a Il-a)’, Etnosfera, nr. 5, octombrie 2009. 
Conform acestuia, exponenţii rezistenţei prin cultură (subiectul studiu- 
lui) ar fi fost Nicolae Labiş, Marin Preda, Ion Lăncrănjan, Dinu Săraru, 
Paul Anghel, Augustin Buzura, loan Alexandru, Adrian Păunescu, Nichita 
Stănescu, Marin Sorescu. „Producţia” a fost elaborată sub egida Centrului 
European de Studii în Probleme Etnice, în colaborare cu Universitatea 
din Göttingen, s-a bucurat de finanțarea Fundaţiei Volkswagen și a 
fost prezentată la Varşovia în cadrul unui simpozion științific în luna 
iulie 2009. 

De genul „disidenţei prin scrisori” (formularea lui C. Stănescu, apud 
Liviu Malița, Ceauşescu, critic literar, București, Editura Vremea, 2007, 
p. 7). Tipice sunt cuvântările lui Andrei Pleșu despre rezistenţa prin 
excesul de mâncare (conferința de la Iași, 2011) sau samizdatul mâncării 
(„Categoria care a «rezistat» cel mai bine în România sunt gospodinele. 
În România, dacă a existat un samizdat, a fost samizdatul mâncării. 
S-a creat un underground extraordinar al procurării de mâncare, ce a 
creat confuzii enorme în mintea străinilor care veneau aici. Erau invi- 
taţi acasă, îndopaţi până la leşin, în timp ce auzeau ce groaznică e 
situaţiunea” — Cosmin Navadaru, „Andrei Pleșu: În România, dacă a 
existat un samizdat, a fost samizdatul mâncării” (http:/[life.hotnews.ro). . 
Discursurile din intervenţiile amintite, mai curând ironice decât ludice, 
propun o imagine debusolantă privind realităţile acelor vremuri. Citi- 
torului care nu a trăit dramatica luptă pentru supravieţuire i se spune 
astăzi că, prin anii cozilor la mâncare, românii deschideau străinilor 
casele şi apoi îi îmbuibau din depozitele supraîncărcate de alimente ale 
gospodinelor. Autorul citat a făcut şi referiri la rezistenţa prin cultură 
care ies din sfera derizoriului, inițial negând valoarea noţiunii, dar în 
ultimul timp (vezi documentarul „Libertatea acidă a singurătăţii — Corneliu 
Baba”) valorizând-o: „...în planul domeniilor legate de ideologie, creati- 
vitate, cultură, cercetare şi așa mai departe, putem accepta termenul 
«rezistență», în situaţiile în care autorul, creatorul, nu face concesii 
ideologice și nu cedează în faţa politicului”. 

Vezi interpretarea glumelor „ca strategie a rezistenţei” (Miriam 
Cihodariu, Lucian-Ștefan Dumitrescu, „Everyday Resistance Practices 
in Ceauşescws Romania. Romanian Exceptionalism in the Leader's 
Image in Popular Jokes and Its Lore Echoes”, Conferința „Memory of 

în lipsa investigaţiilor, s-ar putea ca drumul să fie închis”. Semnalăm 
existența unor cărți care folosesc titlul rezistenţei într-un sens reto- 
ric — de genul Rezistenţa prin teatru“ — şi sunt deci irelevante pentru 
cercetare. În sfârşit, nu vom pune în dialog problematica apărării 
valorilor culturale în comunism cu preocupările actuale pentru o „rezis- 
tență în vremuri potrivnice” sau o „rezistenţă prin nuanţare”! etc. 


Categoria opiniilor afirmative 


Am renunţat la un inventar exhaustiv al dezbaterii postcomuniste 
cu privire la rezistenţa prin cultură întrucât acesta ar arăta, din 
cauza abundenței, haotic și ar rămâne oricum la un rol descriptiv'”. 
Investigația noastră, parţială, dar largă, pare să fi identificat prin- 
cipalele categorii care acoperă temele asociate ale represiunii, cola- 
boraţionismului și rezistenţei. Lucrările publicate după anul 2000 
nu par să fi adăugat vreo categorie specifică în raport cu dezbaterile 
din 1990-1991". Deşi materialul empiric este suficient de bogat ca 


Everyday Collaboration with the Communist Regimes in Eastern Europe”, 
Budapesta, 23-26 octombrie 2013). Autorul face observaţia că nu au 
existat glume notorii despre Securitate, iar din cele ce-l privesc pe 
Nicolae Ceaușescu, autocratul iese neașteptat de bine: „Aceste glume 
au hrănit o anumită formă a excepționalismului românesc, credinţa că 
deși președintele nostru nu este chiar unul mare, el rămâne cel mai 
bun [...] prin comparaţie cu corespondenţii săi deloc excepţionali”. 

De genul rolului politic al matematicii, aceasta fiind „izvorul tuturor 
bunătăţilor, căci «singurul lucru inteligent din România de atunci era 
matematica». Riemann contra lui Marx, Țiţeica şi Barbilian contra soți- 
lor Ceaușescu, algebra și geometria drept stăvilar împotriva cohortelor 
posesoare de carnet de partid” (Alexandra Găujan, „Totuşi, cine pentru 
cine a murit? @ Bogdan Suceavă”, Echinox, 18 martie 2011). Formula 
„domeniu riscant” are aici sensul „nesigur, deoarece nu este explorat”. 
Solomon Marcus a atras atenţia, în câteva ocazii, asupra relaţiei ten- 
sionate dintre personalităţile matematicii româneşti și autorităţile comu- 
niste, dar nu știm să existe vreo cercetare pe subiect. 


** În sensul dat de Carmen Mușat, de împotrivire la prostul gust, impos- 
tură, tentative de manipulare etc. (Carmen Muşat, „Despre rezistență 
în vremuri potrivnice”, Observator cultural, nr. 600, 2011). 

kkk 


Este o abordare până la un punct diferită de propunerea lui Adrian 
Marino: „Toate contribuțiile sunt deci bine venite, deoarece numai în 
acest mod conceptul de «rezistență literară» și «culturală» poate fi definit 
cu mai multă rigoare” (Adrian Marino, „Rezistenţa culturală, o problemă 
deschisă”, în Adrian Marino, Politică şi cultură. Pentru o nouă cultură 
română, laşi, Polirom, 1996, p. 28). Entuziasmul arhivistic trebuie une- 
ori temperat de eficacitatea metodologică. 

**** Vezi, spre exemplu, lucrarea Sandei Cordoș, „Rezistenţa în literatură”, 
în Corin Braga (coord.), Concepte și metode în cercetarea imaginarului. 

să permită cercetări bazate pe alte selecţii decât eșantionul cu care 
operăm aici, pare puţin probabil să se ajungă la o listă de categorii 
semnificativ diferită. 

Situarea cea mai radical-pozitivă în raport cu triada represiune- 
colaboraționism-rezistenţă identifică rezistenţa prin cultură cu orice 
manifestare autentică. O formă neconvenţională a acestei interpretări 
propune Irena Talaban, pentru care o 


minoritate anonimă și necunoscută respingea comunismul în mod 
visceral, fără să-şi pună întrebări, nici referitor la motivele care o 
făceau să reacționeze ca atare, nici privitor la scopul de atins. Era 
o rezistență de o simplitate organică, rezistenţa nucleului cultural 
al Carpaţilor, acest nucleu care nu i se opusese în mod special nici 
lui Ceaușescu, nici lui Stalin, nici lui Lenin, dar care excludea, cu 
îndârjire mută, orice sistem care pretindea că fabrică omul nou’? 


„Nucleul cultural al Carpaţilor”, ţăranii din văi şi de pe culmi 
care își urmau viaţa lor păstrată în obiceiuri ancestrale, aflaţi, în 
acest fel, în afara istoriei, reprezentau, în viziunea autoarei, mode- 
lul rezistenţei — ceea ce defineşte „rezistenţa la sistem” ca existență 
în afara sistemului. 

O perspectivă doar ușor mai puțin extremă extinde rezistența 
prin cultură la cultura de masă — cultura populară. Cosmin Navadaru 
îi dă ca exemplu pe cititorii care împrumutau în anii 1950 cărţi 
trecute la index sau le copiau de mână (cu riscul închisorii) și pe 
cei care în anii 1980 umblau pe la tarabe să cumpere Cel mai iubit 
dintre pământeni. Ei au „rezistat” şi au constituit după 1990 un fel 
de bază a societăţii civile. Comportamentul lor a avut consecinţe 
politice... în postcomunism: 


Să ne închipuim cum ar arăta societatea românească fără aceşti 
oameni care au avut un anumit orizont intelectual, care au citit niște 
“cărţi ce nu erau „recomandate” de Partid. Au rămas, atât cât s-a 
putut, la curent cu ce se întâmpla în lume, şi-au format un anumit . 
orizont estetic, anumite gusturi. Nu constituie elită intelectuală, ci 
clasa de mijloc, dar ei au fost oamenii care au putut să se adapteze 
mult mai repede și mai bine şi la democraţie, şi la economie de piaţă, 
dar în primul rând la un discurs public rostit în libertate* 


O variantă care completează perspectiva anterioară îi aparține 
Anei Blandiana: a existat o rezistenţă (prin cultură) cu ajutorul 
publicului. Între autor şi public se forma pe vremuri o legătură 


Dezbaterile Phantasma, lași, Polirom, 2007, care a selectat opiniile altor 
autori decât cei „frecventaţi” de noi (Mircea Martin, I.D. Sîrbu, Mircea 
Zaciu...). 

tainică, ultimul devenea complice, potențând astfel capacitatea de 
împotrivire a creatorului. Oricât de radicale par astfel de viziuni, 
ele sunt împărtășite neobişnuit de larg când persoana onorată cu 
eticheta de rezistent slujea cultura înaltă. În această categorie intră 
ideea Elenei Ștefoi, deja amintită: dacă taci și îţi scrii cărţile în alt 
mod decât cel dorit de propagandă, te afli pe teritoriul rezistenţei. 
Regăsim același tip de generalizare la Doru Pop: 


Orice formă de manifestare a intelectualităţii autentice constituie un 
act de rezistenţă. Adică toate mecanismele acestea alternative de 
manifestare a intelectului pe care tu, într-un fel, le desconsideri, 
începând de la literatura religioasă, fie ea de înaltă valoare — Gyr 
și aşa mai departe —, până la activităţile acestea cotidiene, respectiv 
scrisori, corespondenţa cu scriitorii din străinătate, au reprezentat 
toate, în felul lor, mecanisme ale rezistenţei“... 


Aportul viziunii lui Pop nu constă în reluarea criteriului autentici- 
tăţii, ci în ideea că rezistenţa s-ar fi manifestat şi prin actele private 
(corespondenţă), nu doar prin cele publice. 

Apropiată categoriei anterioare, puţin mai sceptică în ce priveşte 
puterea culturii de a susţine societatea, este ideea că literatura, deşi 
nu are statutul rezistenţei, căpătase un anumit statut subversiv. 
Pentru Mircea Nedelciu, „marea calitate [în artă] golește mintea 
cititorului de mare parte din șabloanele receptării literaturii, îi tur- 
mentează așteptările pregătindu-l parcă pentru a recepta ceva nou, 
ceva care trebuie să vină”. Sau, în cuvintele Adinei Diniţoiu, „lite- 
ratura sofisticată, literatura de «mare calitate» trezeşte conştiinţa 
socială și politică a cititorului și subminează statu quo-ul”%. Capacitatea 
de „a submina” este consecinţa exhibării convențiilor literare şi auto- 
referențialității. Scriitorul contestă o astfel de putere formelor minore 
ale literaturii, „esopice” sau ascunzând „şopârle”, i.e. literatura mici- 
` lor aluzii pierdute într-un conformism de ansamblu al textului, cele- 
brate de autorii care o instrumentalizează. | 

Ion Stratan, amintit și el anterior, adaugă un exemplu categoriei: 


Răspândiţi prin sate sau orășele depărtate ca dascăli, unii fără ser- 
viciu sau câștigându-ne existenţa în afara profesiei, reușiserăm să 
ne unim forţele în formare şi nu numai să tragem o linie definitivă 
sub suma vidă a oricărui poem patriotard, ci să ne și manifestăm 
rezistența faţă de realităţile unei societăți subumane. Căile din text 
erau două — abstragerea distantă şi idealistă, violentă prin falia pe 
care o făcea în realitatea cenușie, și ironie, de la zeflemea la farsa 
tragică. Atât am putut face noi, cei care până la revoluţie nu am 
putut publica nimic, „moromeţii” ca Iaru şi cu mine, cărora le-au fost 
refuzate de către Securitate toate cele patru invitaţii la Bienalele de 
Poezie de la Lige%... i 

Această poziţie larg împărtășită între optzeciști, care acordă cul- 
turii (literaturii) autentice demnitatea rezistenţei sau cel puţin a 
subversiunii, pare similară laitmotivului discursurilor tip Nicolae 
Breban, Virgil Cândea, Dan Berindei, citați, şi al multor oameni 
care, într-un fel sau altul, găsiseră o cale de adaptare la regim. 
Reamintim categoria cu următorul citat, tranșant, din Eugen Simion: 


Așadar: rezistenţa prin estetic (rezistenţa prin cultură) a reprezentat 
sau nu o formă de opoziţie faţă de regimul totalitar sau doar o formă 
de pactizare cu regimul opresiv, o mică și profitabilă evaziune din 
istorie? In 1990, remarc, nu eram singurul care credea că orice operă 
valoroasă este o formă de rezistență faţă de opresiunea ideologică, 
morală şi politei o victorie, în fond, a spiritului creator în istorie. 
În orice istorie“. 


De remarcat diferenţa de stil, de ton și de argumente între cele 
două categorii de literați care, la nivelul abstract al ideii despre rolul 
politic al artei, par să se afle în consens. Știm și că beneficiarii 
statutului de scriitor-membru al „castei” (formularea lui Ștefan Borbély”®) 
şi generaţia de poeţi și romancieri, „moromeţi” ca Iaru și Stratan, 
trimiși prin satele și orășelele patriei și refuzaţi la pașapoarte, se 
află în divergență în privinţa interpretării trecutului. În ce măsură 
pot ei popula o aceeași categorie? 

Paradoxul arată că a vorbi despre represiune, rezistență culturală 
și colaboraţionism „în general” ne duce pe un drum prea repede 
strâmt. Represiunea nu a fost aceeași pe parcursul comunismului. 
Într-un fel se poate judeca obedienţa unui intelectual în anii 1950, 
altfel în anii 1980. Afirmația e banală, în schimb mai puţin evident 
este faptul că în aceeași perioadă istorică intelectualii, scriitorii, 
artiștii plastici etc. erau trataţi diferit pentru aceleași fapte. La 
diferenţele individuale (un exemplu: Adrian Păunescu versus Ileana 
Mălăncioiu) se adaugă unele colective (beneficiarii liberalizării de la 
începutul ceaușismului şi Generaţia '80). 

Distincția de atitudine și de comportament a organelor represiu- 
nii în ce-i priveşte pe scriitori este confirmată prin chiar documentele 
Securităţii. O înregistrare din 18 decembrie 1971 reproduce discuţia 


* Eugen Simion, „Însemnări mărunte despre rezistenţa prin cultură și 
despre un român care schimbă lumea”, Cultura, 20 mai 2010. Iată 
portretul lui Eugen Simion propus de M. Niţescu: „Prudent, calculat și 
conformist, fără a contraveni cu nicio iotă liniei oficiale a momentului, 
E. Simion a reușit să evite excesele proletcultiste, violențele de limbaj, 
atitudinile nete, cu alte cuvinte, a reușit rara performanţă de a fi mereu 
pe «linie», fără a se compromite prea mult și fără a supăra grav pe 
cineva” (M. Niţescu, Sub zodia proletcultismului. Dialectica puterii, 
Bucureşti, Humanitas, 1995, pp. 278-279). 


92 NIŞELE CULTURALE ALE EXISTENŢEI 


lui Nicolae Manolescu cu Georgeta Dimisianu, de unde aflăm că 
Gabriel Dimisianu tocmai primise vizita unui căpitan de Securitate: 
ofiţerul îi înmânase o citaţie să se prezinte ca martor al acuzării la 
Tribunalul Militar al judeţului Constanţa, unde se desfășura procesul 
unui poet din judeţ pentru niște versuri considerate de acel căpitan 
ca fiind antistatale. Lui Gabriel Dimisianu, poeziile incriminate, citite 
la cenaclul revistei Tomis, la care participase, i s-au părut „destul 
de inofensive”. Ceva similar i se întâmplase lui Geo Dumitrescu, 
citat ca martor la Tribunalul Militar al judeţului Bacău, pentru 
versuri trimise de cineva la poşta redacţiei. 

S-au făcut comentarii, scrie ofiţerul în continuarea înregistrării. 
Unul: „Fiind mai greu să se lege de poeţi recunoscuţi, forurile direc- 
toare se leagă de veleitari”. Al doilea, al lui Nicolae Manolescu: „...de 
fapt poeziile pe care le publică Păunescu şi Jebeleanu în «Luceafărul» 
sunt aproape incendiare. Dacă s-ar adopta și față de ei poziţia adoptată 
față de cei doi necunoscuţi, ar trebui condamnaţi la muncă silnică 
pe viaţă”. | 

Securitatea folosea tactici și instrumente specifice în funcţie de 
categoriile profesionale și de „etajele” din cadrul lor. Contau şi alte 
criterii; între ele, identitatea etnică. Aceasta va căpăta, în evoluţia 
naţional-comunismului românesc, un rol din ce în ce mai important. 
Markó Béla dă câteva exemple dintre prietenii săi maghiari care au 
fost sancționaţi în anii 1970, perioadă când totuşi „puterea încerca 
să se poarte cu mănuși. De dragul aparenţelor...”5%. Pe Vilmos Ágoston 
l-au exmatriculat cu mare tam-tam de la facultate, câţiva ani mai 
târziu „a urmat cazul lui Pethő László, scopul fiind același: crearea 
unui exemplu. A stat aproape opt luni la închisoare din motive poli- 
tice. Nu au existat clișee, întotdeauna inventau alte motive”. 


* Arhiva CNSAS, Dosar informativ I 137592, vol. 3, ff. 77v, 78, 78v. Cu 
ajutorul Arhivei Securităţii, astăzi știm că, în privinţa opiniilor în materie 
de valori culturale și chiar a criticilor private faţă de felul cum mergeau 
lucrurile în comunism, oamenii de cultură recunoscuţi aveau aproape 
imunitate. Dacă nu contestau public regimul și, mai ales, familia 
Ceaușescu, nu aveau a se teme decât de eventuale tracasări. Excesele 
care apar astăzi în evaluarea consecinţelor urmăririi informative sunt 
menite să coloreze eroic trecutul unor intelectuali. Împrejurarea că 
Eugen Barbu, Corneliu Vadim Tudor ori Adrian Păunescu erau urmăriţi 
de Securitate nu schimbă faptul că au fost instrumente-cheie ale poli- 
ticii regimului în materie culturală. Când scrie: „Până în 1989, notele 
informative ale lui Chețan umpluseră un dosar suficient de consistent 
ca să declanșeze procesul unui nou «lot» Noica. Istoria a vrut altfel, 
scutindu-i pe păltinişeni de ispăşiri penale” (Sorin Lavric, „Delaţiunea 
ca act spiritual”, România literară, nr. 44, 2013, p. 9), Sorin Lavric 
contrazice nu doar ce știm din dosarele unor Constantin Noica, Gabriel 
Liiceanu și ale altor păltinișeni, ci și 25 de ani de istoriografie postco- 
munistă. 

La necesitatea de a ţine cont de contextele și gradele diferite ale 
acţiunii represive se adaugă nevoia de a lua în considerare relaţia 
deloc simplă dintre devoţiunea pentru actul de cultură (calificată ca 
„rezistenţă”) şi colaboraţionism. Una şi alta au fost într-o relaţie 
tensionată, dar nu într-una de incompatibilitate. Asupra acestui subiect 
vom reveni. Nichita Stănescu a servit Poezia, dar a asistat în nume- 
roase situații și aparatul de control al partidului. Nicolae Breban a 
susținut o luptă de hărțuire pentru fiecare roman depus la edituri. 
Dar, în perioada lui de glorie, accepta să scrie un articol pe an la 
Scînteia, „pentru a-şi putea face liniştit de cap”. Virgil Cândea şi 
Dan Berindei au condus cercetări care fac parte din bibliografia 
stabilă a domeniului; au fost în același timp activi agenţi de influ- 
enţă. Exemplele pot continua. 

În eseul său „Rezistenţa culturală, o problemă deschisă”, Adrian 
Marino aduce argumente în aidara liniei afirmative. Cercetarea 
rezistenței prin cultură ar avea miză, întrucât „opoziția intelectuală 
a fost singura rezistență serioasă împotriva regimului”. A existat o 
cultură alternativă, şi ea a înfruntat cultura oficială. Avem de făcut 
distincţie între formele active şi cele pasive ale rezistenţei, incluzând: 
creaţiile culturale din anii 1960-1980 care înfrângeau obstacolele 
ideologice; exprimarea spiritului critic liber, cu ignorarea sau eluda- 
rea normelor, dogmelor și directivelor; folosirea unui alt limbaj decât 
cel de lemn al criticii oficiale; punerea în circulaţie, în paginile unor 
reviste neconformiste, a valorilor liberale occidentale; transgresarea 
dispoziţiilor cenzurii; literatura de sertar, scrierile scoase clandestin 
din ţară și publicate în străinătate, escapadele radiofonice cu texte 
scrise la Europa Liberă sau Vocea Americii, difuzate sub pseudonim ș.a. 


Categoria opiniilor sceptice 


x” 


Revenim la tipologia opiniilor despre „rezistența prin cultură”. Scepticii 
consideră sintagma lipsită de conținut. Rezistență la regim ar fi 
dovedit doar disidenții care prin acte și scrieri s-au opus deschis, 
explicit, regimului (Paul Goma, Doina Cornea, Vasile Paraschiv, Mihai 
Botez etc.), oamenii care au acționat împotriva acestuia inițiind sin- 
dicate (SLOMR) sau creând grupuri subversive (Dumitru Iuga) ori 
au participat la revolte (Petroşani, Braşov). Când punem față în față 
„rezistența autentică” cu formele „așa-zisei rezistențe prin cultură” 
realizăm, comentează scepticii, artificialitatea ultimei. Referindu-se 
la una dintre variantele cele mai cunoscute ale pretențiilor de rezis- 
tență culturală, Flori Bălănescu susține ideea anterioară cu o imagine 


* Cu amendamentul că o astfel de opoziţie a fost tolerată, acceptată, 
suportată de regim, întrucât o represiune globală ar fi pulverizat mitul 
fundamental al regimului (Adrian Marino, Politică şi cultură..., pp. 32-33). 


94 NIȘELE CULTURALE ALE EXISTENȚEI 


îngroșată: „Prin comparaţie, dacă acțiunile opozanților seamănă cu 
o carte deschisă, aflată la vedere atunci, acum şi peste timp, «Școala 
de la Păltiniș» pare o sferă plutind prin abisul totalitar, a cărei 
altitudine (necesară pentru a nu se izbi de pământ) este susținută 
de regim”!!. Tot o formulă intens negaţionistă alege Ovidiu Pecican: 


Când aud această sintagmă, mă apucă aproape instantaneu durerea 
de dinţi. Cum să rezişti, domnule, prin cultură? E posibil așa ceva? 
Şi dacă e posibil să rezişti într-adevăr prin cultură (şi nu pur și 
simplu să trăieşti prin ea, să-ţi filtrezi existenţa într-o manieră supe- 
rioară), atunci de ce se foloseşte această expresie care sună groaznic? 
Parcă e în limba de lemn a literaturii noastre“?. 


Gheorghe Grigurcu adânceşte interpretarea lui Pecican cu referire 
la trei perioade istorice în care ar fi de discutat, specific, despre 
rezistenţa prin cultură: perioada „proletcultismului torențial”, 1947-1965, 
perioada 1965-1971 (a firavei liberalizări) și intervalul 1971-1989, 
al reîngheţului instaurat prin „tezele din iulie”: 


Voi [...] nota două semne de întrebare care apasă asupra conceptului. 
În primul rând, rezistenţa prin cultură se voia un fel de rezistenţă 
globală, un fel de opoziţie la regim, care să reunească și postura 
civică, și postura politică, ceea ce desigur este un mare sofism, întru- 
cât era vorba tocmai de o mască a insuficientei împotriviri pe plan 
civic şi politic. Deci era un truc prin care se camufla tocmai ceea ce 
nu au realizat scriitorii și intelectualii noștri în relaţiile lor, nu o 
dată oportuniste şi lage, dacă nu cumva de capitulare totală, față de 
regimul comunist. Al doilea semn de întrebare asupra sintagmei în 
discuție apare legat de maxima ei extensie. Dacă luăm în accepţia 
sa perfid generalizatoare rezistenţa prin cultură, ea ar constitui o 


justificare, un alibi până și pentru compromisurile cele mai impar- 
donabile“?. 


Fără să aibă formulări tranșante, Ana-Maria Cătănuș leagă rezis- 
tenţa prin cultură de o retorică justificatoare. Noţiunea ar reprezenta 
„încercările mediului literar de a răspunde acuzațiilor referitoare la 
conformismul care a caracterizat această categorie socioprofesională 
în cea mai mare parte a perioadei comuniste”“f. 

Răspunzând unui articol al lui Val Condurache și argumentului 
său că ar fi existat o pleiadă de scriitori care n-au acceptat compro- 
misul cu dictatura întrucât au apărat autonomia esteticului, Dumitru 
Ungureanu a contraargumentat cu referinţă la etică. Cine apără 
autonomia esteticului își apără doar propriile interese. Evazionismul 
est-etic, literar şi social, este pur și simplu nociv. Muritorul de rând, 
convins că trăiește doar o dată şi trăiește rău, avea nevoie de etic. 
Or, curajul lui Nichita Stănescu, Marin Preda, Constantin Noica 

era... estetic. Le-a lipsit, într-o măsură diferită, curajul etic. Vocea 
scriitorului era mai bine pricepută și crezută. De vreme ce scriitorul 
s-a identificat cu conștiința naţională, iar puterii de nimic nu i-a 
fost mai mult teamă decât i forţa cuvântului, scriitorul era dator 
să facă proba curajului etict5 

Ungureanu apreciază e vre autonomiei esteticului. Este o ati- 
tudine care merită recunoaşterea societăţii. Doar că intelectualilor 
şi artiştilor li se cerea mai mult, o atitudine etică, ceea ce, în context, 
însemna atitudine politică. 


k 


Ar exista și o poziție intermediară între cele două categorii: afir- 
mativă, „cultura autentică a însemnat rezistență politică”, și sceptică, 
„cultura autentică nu a avut relevanţă politică”. Vorbind despre un 
„specific al contextului românesc”, Raportul final aduce în discuţie 
această „altă formă de respingere a cooptării” decât disidența. Mult 
mai bine reprezentată, categoria include personalităţile care nici nu 
au criticat regimul, dar nici nu l-au susţinut deschis. Iată „evaluarea” 
Raportului final: 


În condiţiile în care disidenţi români au fost mult mai puţini decât 
în alte ţări, „rezistenţii” — toleraţi de regim, dar neînregimentaţi 
lui — au contribuit semnificativ alături de disidenţi la limitarea contro- 
lului ideologic al partidului. Deși nu au fost persecutați de Securitate 
precum disidenţii și nu se pot încadra în categoria victimelor comu- 
nismului, „rezistenţii” au fost, în general, urmăriţi de poliţia politică, 
marginalizați profesional şi împiedicaţi să aibă o carieră normală în 
condiţiile în care regimul răsplătea exclusiv mediocritatea obedientă 
partidului. În domeniile umaniste şi artistice, existența unei aseme- 
nea categorii de persoane, al căror scop nu era criticarea regimului, 
ci simpla supravieţuire onestă în cadrul profesiunii alese, a fost sem- 
nificativă și pentru faptul că a contracarat amatorismul promovat 
intens de regim mai ales după înfiinţarea, în anul 1976, a festiva- 
lului „Cântarea României”f6. 


Ar exista deci o componentă politică a rezistenței prin cultură: 
limitarea controlului ideologic al partidului. Acesta este un merit, 
dar aflat în umbra rezistenței asumate de disidenţi şi opozanți. Prin 
natura lor, de organizare a diversității cazurilor, deci de recunoaștere 
a varietăţii ireductibile a situaţiilor, tipologiile construite de Adrian 
Marino, Ion Bogdan Lefter, Sorin Alexandrescu, Petru Creţia ș.a. susțin 
importanța nuanţărilor. Ele descriu categorii de comportamente care 
reflectă situarea complexă a oamenilor de cultură față de regimul 
comunist, între care rezistența prin cultură ar fi doar o variantă. 


96 NIȘELE CULTURALE ALE EXISTENȚEI 


Acești gânditori au subliniat și nevoia de a distinge, între alte cate- 
gorii, „rezistenţa prin literatură”, cea mai largă comunitate profesi- 
onală care poate asuma rezistența prin cultură fiind scriitorii. Ar fi 
de reținut și încercările de nuanţare a fenomenului numit „rezistență 
prin cultură” prin contestarea construcției sintagmatice ca atare. 
Gabriela Adameșteanu a propus formularea „rezistenţa pentru cul- 
tură”: „Eu nu cred că trebuie să spui: «Eu am făcut rezistență prin 
cultură». Dar că a existat o rezistenţă pentru cultură, asta cred”. 
Formula „supraviețuirea prin cultură” a constituit o referință în 
dezbaterea Centrului de cercetare a imaginarului Phantasma din 
Cluj. În prezentarea Ruxandrei Cesereanu: „Supravieţuirea prin lec- 
tură (literatură, filozofie etc.) era un pansament, o pilulă, un medi- 
cament, dar nu o rezistenţă. Se supravieţuia citindu-se profesionist 
şi masiv, ca să se scape de tumultul cotidianului comunist”. Universitara 
din Cluj se arăta interesată şi de sintagma lui I.D. Sîrbu „rezistența 
reflexivă”, pe care o echivala cu „meditaţia intelectualului”. Pentru 
Marius Jucan, avem de distins între rezistenţa în literatură și rezis- 
tenţa prin literatură“. Ne aflăm în faţa unei inflaţii de termeni, a 
unei continue adăugiri de detalii a căror extindere, prin „metodolo- 
gia” opiniei și părerii sau observaţiei cultivate, nu are cum să aducă 
un consens intelectual. Ne oprim din procesul de inventariere a 
judecăților pe tema rezistenței prin cultură a a propune o cale 
diferită de abordare. 


Două cărți referenţiale pentru dezbaterea 
rezistenţei prin cultură 


Între discursurile eterogene care intersectează triada represiune — 
rezistența prin cultură — colaboraţionism există puţine cărţi pe care 
să le considerăm referenţiale. Un prim volum în măsură să schimbe 
calitativ nivelul dezbaterii a apărut în 1991: este lucrarea Katherinei 
Verdery, cu titlul originar fidel conţinutului, National Ideology Under 
Socialism. Identity and Cultural Politics in Ceausescu's Romania“, 
dar intrată pe piaţa românească, în 1992, în varianta Compromis şi 
rezistenţă. 


Interviu cu Gabriela Adameşteanu, scriitoare, despre „rezistenţa pentru 
cultură”: „Nu poţi fi obligat să fii erou”, adevarul.ro., 2 martie 2013. 
Noi am auzit prima oară formularea „A existat o rezistență pentru 
cultură” cu mulţi ani în urmă, rostită de Sorin Vieru. 

Un titlu înșelător: Compromis şi rezistență 


Varianta românească a titlului nu descrie principalul subiect al căr- 
ţii lui Verdery, precizat în originalul american: ideologia naţională 
în perioada socialismului lui Ceauşescu. Sensibilă totuşi la tema 
opoziţiei, autoarea face referiri şi la pretenţia intelectualilor români 
de a fi creat o rezistenţă la regim. Comparându-i cu omologii lor din 
Polonia, Ungaria sau Cehoslovacia, intelectualii pe care i-a cunoscut 
și cu care a vorbit, în Bucureşti sau în ţară — printre care David 
Prodan, căruia îi şi dedică volumul’ —, par să nu fi riscat nimic 
pentru schimbarea regimului. Deși, comentează Verdery, dictatura 
lui Ceaușescu era mai inumană decât conducerile politice din ţările 
alese pentru comparație. În România nu au apărut nicio facțiune 
tehnocratică reformistă, ca aceea atât de influentă din Ungaria, niciun 
grup de intelectuali gata să-şi subordoneze preocupările majorităţii, 
ca acela din Polonia, nicio mișcare activă pentru drepturile omului, 
asemenea Cartei 77 din Cehoslovacia”. Și... 


nu a existat nici măcar o mişcare comparabilă cu cea din Uniunea 
Sovietică a anilor 1970, cu întinsa ei reţea de publicații clandestine. 
Dacă cineva făcea vreo remarcă legată de această situaţie (așa cum 
am făcut eu uneori) în prezenţa intelectualilor români care se conside- 
rau în opoziţie, reacţia obișnuită era o apărare pasionată a valorilor 
culturii, a căror sprijinire era apr a fi o apărare a poporului 
împotriva barbariilor regimului”!. 


În sensul implicit în care gândea tema rezistenţei, Katherine 
Verdery i-a considerat pe acei intelectuali care reproduceau ideologia 
națională apropiată de regim drept aliaţi fără intenţie ai acestuia, 
deși ei se percepeau ca oponenți. Noicienii din opoziţie, scrie ea, 
petrecuseră mai mult timp în discuţii cu și despre alţi intelectuali 
decât în dezvoltarea unei alianţe cu grupuri situate mai jos în struc- 
tura socială și care, s-ar putea presupune, ar fi facilitat o schimbare 
în societate. 

Din perspectiva preocupărilor noastre, principala contribuţie a lui 
Verdery nu ţine de astfel de considerente, care nu se apropie suficient, 
apreciem, de complexitatea relaţiei dintre oameni și regim în perioada 
Ceauşescu ”. Pilduitoare şi valorificabile sunt în schimb metodologia 


* „Lui David Prodan și tuturor celorlalţi care, împreună cu el, au spus 


«Nu!» chiar cu preţul vieţii.” 

Despre complexitatea manifestării opoziţiei la regim în „epoca Nicolae 
Ceaușescu”, vezi eseul de excepţie al lui Mihnea Berindei: „Roumanie: 
le naufrage planifi6”, Politique internationale, nr. 44, vara 1989, pp. 57-74. 


kk 

şi o anumită înălțime a noţiunilor și a perspectivei, capabile să dea 
sens faptelor aşa cum nu o fac partizanatele întâlnite în excursul 
nostru. Om de ştiinţă, autoarea americană îşi definește termenii cu 
care lucrează. Privitor la „cultură”, Verdery foloseşte variantele antro- 
pologice ale noţiunii, „văzută mai puţin ca sensuri și semnificaţii 
decât ca sisteme de acțiune în cadrul cărora sensurile sunt invocate, 
aduse în confruntare, modificate, produse”%?. Confruntările dintre 
valori, precum anumite definiţii ale identităţii, au mize variate. Unele 
sunt materiale — publicaţii, călătorii, poziție birocratică, influenţă 
asupra cenzorului —, altele ţin de recunoaștere socială şi status supe- 
rior. La următoarea observaţie vom reveni: „Adesea, miza însemna 
posibilitatea ca participanții să-și considere activitatea de o viață ca 
având sens, prin reuşite în promovarea definiţiilor preferate pentru 
adevăr, valoare estetică, probitate ştiinţifică, identitate a poporului 
căruia îi aparţineau. Noţiuni ca acestea și comportamentul care le 
„dădea viaţă sunt «cultură» în același mod ca filozofia, literatura, 
sociologia, istoria şi așa mai departe...”53, 

Cum concepţia despre cultură implică și o viziune asupra statu- 
tului de intelectual, Verdery îi propune o definiţie. Autoarea include 
sub cupola termenului toate persoanele a căror practică socială invocă 
pretenţii la cunoaștere sau la crearea și menţinerea valorilor cultu- 
rale şi a căror revendicare este cel puțin parţial recunoscută de alţii. 
A fi intelectual implică deci să participi la relaţiile sociale“f. 


Cine sunt deci „rezistenţii prin cultură”? 


O primă consecinţă a acestei perspective asupra culturii și intelec- 
tualilor constă în nevoia de a extinde categoriile. Sistematic, dezba- 
terea a fost asociată unor domenii precum literatura, filozofia, artele. 
Se pune întrebarea: a făcut Mihai Botez (şi) rezistenţă prin cultură? 
Rămâne el un simbol al disidenţei ori și unul al celei de-a doua 
categorii? Dar Doina Cornea? Este semnificativ că subtema cel mai 
des întâlnită în presa culturală este „rezistenţa prin literatură”, care 
în acest fel aproape acoperă, în dezbaterea autohtonă, rezistenţa 
prin cultură. | 

Să detaliem cazul lui Mihai Botez, matematician. Nu opera lui 
matematică, deloc oarecare, poate fi numită „produs cultural” în 
sensul producerii de valori. Era un intelectual. Poseda o cunoaștere 
prețioasă pentru comunitate şi se bucura de respect social, cu impact 
asupra relațiilor pe care le stabilise. A fost un disident prin faptul 
că a criticat deschis regimul și a asumat contestaţia în numele drep- 
turilor omului şi al democraţiei. În interpretarea dată disidenţilor 
de lu Alexandrescu, el s-a exprimat asumând condiţia de cetă- 
tean, Se ridică întrebarea dacă, simultan, nu a A produs şi „o cultură 

a rezistenţei”. Inventarul textelor scrise de matematician pentru a 
fi retransmise în ţară prin intermediul Europei Libere este lung: 
„Intelectualii din Europa de Est (Intelectualii est-europeni și statul 
naţional comunist) — un punct de vedere românesc”, „Intelectualul, 
intelectualii şi spaţiile fără frontiere — o privire din Est”, „Lumea a 
doua. Introducere în comunismologia structurală”, „Românii despre ei 
înşişi”, scrisorile către Vlad Georgescu din perioada 1979-1985, inter- 
viurile din publicaţia exilului francez, Lupta (1987) şi altele%6 

Scrierile sunt marcate de stilul structurat, logic şi iscoditor al 
matematicianului, iar unele folosesc investigaţii de sociolog. Cel puţin 
o parte dintre textele enumerate au valoare culturală și o funcţie 
socială practică. În orice sens, „mai înalt” sau nu prea, aceste texte 
sunt de natura culturii și, întrucât au relevanţă politică, aparțin 
„rezistenţei prin cultură” — dacă acceptăm cadrul elaborat de Katherine 
Verdery. 

Aceeași observaţie cu privire la textele Doinei Cornea. Profesoara 
de limba franceză de la Universitatea „Babeş-Bolyai” din Cluj-Napoca 
concepea nu doar proteste la adresa regimului, ci meditații despre 
viaţa în adevăr, despre sensul existenţei, despre referinţele culturale 
care pot ajuta omul să supraviețuiască înalt într-o lume grobiană. 
Astfel de subiecte constituie materia primă a filozofiei. 

Cineva ar putea susţine că textele enumerate, fiind implicate în 
acte de disidenţă în sine, marginalizează specificul rezistenţei sub 
dimensiuna sa „culturală”. Chiar astfel, întrebarea de principiu rămâne: 
de ce opera intelectuală nu este luată în considerare în cazul disi- 
denţilor a căror gândire a fost vehicul al opoziţiei la sistem? Greu 
se va găsi cineva care să-i fi enumerat pe Botez și Cornea între 
reprezentanţii rezistenţei prin cultură românești. Rămâne un fapt 
că noţiunea privind „o anumită cultură înaltă”, impusă de tradiţia 
noastră intelectuală, este foarte restrictivă și, mai precis, esenţial 


literaturo-centrică'. Foarte probabil, filozofii de la Păltiniș au fost- 


xn 


integrați deplin printre „rezistenţii prin cultură”, întrucât au fost 
percepuți ca fiind mai curând scriitori decât filozofi — şi erau de 
altfel membri ai Uniunii Scriitorilor. Opinia publică nu a receptat 
opera onorabilă a filozofilor ştiinţei Mircea Flonta și Ilie Pîrvu, cu 
o certă dimensiune axiologică şi cu reverberaţii în dezbaterile inițiate 
în reviste populare, ca expresie a rezistenţei prin cultură. Ei erau 
respectaţi pentru ţinuta lor academică și mai conectaţi la comuni- 
tatea internațională a specialiștilor decât colegii lor fenomenologi” 


Dacă Mihai Botez sau Doina Cornea ar intra în categoria autorilor care 
au avut „manifestări de rezistenţă prin cultură”, atunci celelalte expre- 
sii ale rezistenţei ar arăta mult diminuate. 

Asemenea unor istorici ori traducători, specializarea profesională a episte- 
mologilor a reflectat voinţa lor de a nu intra pe teritoriul compromisurilor. 


ok 

Aceeași situaţie în cazul lui Solomon Marcus care, deși în primul 
rând matematician, a scris substanţial, în presa românească, pe teme 
de interes cultural. 

Dar tema „Cine este un creator de cultură cu relevanţă politică, 
cine nu?” mai are o dimensiune. Reducerea subiectului rezistenţei 
intelectualilor, scriitorilor, artiștilor la un subdomeniu al culturii este 
contrară perspectivei antropologiei culturale asupra căreia a atras 
atenţia Verdery. Factorul decisiv în purtarea dezbaterilor autohtone 
este opinia a ceea ce reprezintă, în comunitatea noastră, „cultura” 
demnă de a fi luată în consideraţie, și nu categoria conformă unor 
standarde profesionale. Metaforele poetice ori prozodice sunt exem- 
plele atașate categoriei „cultură”, dar nu și meditaţia raţionalistă 
ori eminamente etică despre valorile comunităţii, specifice scrierilor lui 
Mihai Botez sau Doinei Cornea. Scrierea poematică a lui D. Drăghicescu 
Din psihologia poporului român, care mai mult împiedică înțelegerea 
decât o ajută, ar fi parte a istoriei culturii române relevante, dar 
„Românii despre ei înşişi”, nu. Iată de ce subiectul „Cine sunt rezis- 
tenții prin cultură?” depinde esenţial de felul în care comunitatea 
însăși își selectează modelele. 

În abordarea lui Verdery, intelectualii „se angajează în întreceri 
privind diferitele definiții ale valorii, competenţei și autorităţii cul- 
turale”, ei străduindu-se 


să impună definițiile pe care le-au dat ei valorii şi să câştige recu- 
noașterea versiunii lor despre realitatea socială. A vedea politica 
culturală în acest mod înseamnă a sublinia inextricabilele conexiuni 
dintre definițiile sociale a ceea ce este valoros — autenticitate, eru- 
diţie de elită, măiestrie artistică — și politica prin care aceste judecăţi, 
evaluări și discriminări sunt produse. Trebuie, de asemenea, subliniate 
nu problemele de semnificaţie, ci problemele de acțiune: modul în 
care cultura este un instrument pentru acţiunea socială devine o 
problemă mai importantă decât ceea ce înseamnă un anume specta- 
col sau text cultural”. 


În anii 1970-1980, cei doi gânditori scriseseră substanțial și făceau 
parte din comunitatea „intelectualilor respectabili” care refuzau coche- 
tăriile politice. Vezi, alături de studii, Mircea Flonta, Adevăruri necesare? 
Studiu monografic asupra analiticităţii, București, Editura Științifică 
şi Enciclopedică, 1975; Presupoziţii în ştiinţa exactă, București, Editura 
Științifică şi Enciclopedică, 1985; între volumele semnate de Ilie Pîrvu, 
Semantica şi logica ştiinţei, Bucureşti, Editura Științifică, 1974; 
Existenţă şi realitate în ştiinţă şi filozofie, Bucureşti, Editura Politică, 
1977; Introducere în epistemologie, București, Editura Științifică și 
Enciclopedică, 1984; Infinitul şi infinitatea lumii, Bucureşti, Editura 
Politică, 1985. 

Un astfel de mod de a vedea poziţiile de status pentru viaţa 
socială ar face din scrierile lui Mihai Botez și ale Doinei Cornea 
referințe prime ale confruntării intelectualului și culturii cu realita- 
tea politică, iar prezenţa publică a unor raţionalişti precum Mircea 
Flonta, Ilie Pîrvu și Solomon Marcus — trei exemple printre altele — 
ar avea la rândul ei o relevanţă. 

Motivul (sau unul dintre motive) pentru care unii intelectuali 
sunt luaţi în considerare în dezbaterea rezistenţei prin cultură, iar 
alţii nu are legătură și cu o altă observaţie a Katherinei Verdery, 
pe care am intitula-o „instrumentalizarea” valorilor cultural-politice. 
Cu referiri la confruntările dintre protocroniști şi moderniști din 
ultimele decenii ale comunismului, cercetătoarea notează că modul 
de determinare a valorilor literare este implicat în stabilirea auto- 
rităţii unui scriitor sau critic în lumea culturii, deci în revendicarea 
reprezentativităţii culturale, capital-cheie în competiţia pentru 
resurse. Pașii făcuţi de oamenii de cultură depindeau de succesul 
avut în faţa celor două publicuri relevante: birocraţii care răspundeau 
de politica culturală a statului şi cititorii la care ajungeau romanele, 
poezia şi critica în condiţiile „autofinanţării”. Ele trebuiau convinse 
să recunoască și să confirme criteriile care stăteau la baza preten- 
ţiilor pentru un status superior, implicând acceptarea valorilor spe- 
cifice — valori de strictă aderare la standardele i iaca ori ale 
patriotismului, ca prioritare în raport cu valorile estetice"? 

În acest sens, Mihai Botez şi Doina Cornea „cădeau în statut” 
din cauza expulzării lor din orizontul de interes al birocraţiei. În ce 
îi priveşte pe profesioniștii domeniilor tehnicizate, ei ieșeau din joc 
din cauza publicului limitat. Aceasta, chiar dacă recuperau oarecum 
adresându-se, prin opera lor de popularizare, unei audiențe care o 
depășea pe cea a specialiştilor, şi chiar dacă hrăneau principiile onesti- 
tăţii profesionale și ale raționalismului, atât de afectate de context. 

În analiza Katherinei Verdery „instrumentalizarea” valorilor cul- 
tural-politice.constituie o situaţie de fapt, și nu de ordin etic — ceea 
ce nu elimină tema distinctă a interpretării fenomenului în termeni 
etici. Sfatul cărţii lui Verdery este să descoperim, în spatele discursu- 
rilor despre represiune-rezistenţă prin cultură-colaboraţionism, func- 
ţia acestor teme în competiţia socială; să vedem ce intervenții sunt 
pur profesionale și care dintre ele instrumentalizează subiectul. Or, 
mecanismele confruntării publice în jurul rezistenței prin cultură de 
după anul 1990 reflectă într-un mod impresionant de asemănător 
confruntările din cadrul lumii culturale de dinainte de anul 1990”. 


* Lecţia de distanțare epistemologică faţă de fapte nu a făcut prozeliți. Într-un 
eseu din 2013, Mircea Martin susţine că reprezentanţii protocroniștilor 
„deveneau astfel singurii legitimaţi să stabilească și să ierarhizeze valo- 
rile, să facă ordine în dezordinea, iresponsabilitatea şi subiectivismul 

Importanța fenomenului instrumentalizării ni se pare principala obser- 
vaţie cu care contribuie cercetătoarea americană la temă — nefruc- 
tificată la atâţia ani de la publicarea cărţii, întrucât instrumentalizarea 
rezistenţei și colaboraționismului au fost tratate ca insultă, și nu ca 
subiect de studiu. 


Despre subteranele memoriei 


A doua carte de referinţă pentru căutările noastre a fost volumul 
lui Vasile Igna intitulat Subteranele memoriei. Pagini din Rezistenţa 
Culturii 1944-1954%, Între mii de pagini de tip „spusul despre” pe 
care le-am consultat, textul lui Igna se distinge prin respectul pen- 
tru fapte. Perspectiva şi accentele evaluative sunt aşezate pe terenul 
solid a ceva studiat și semnificat“. În această cercetare despre peri- 
oada de început a comunismului, am descoperit un sistem de termeni 
și sensuri elaborat, coerent construit, dezvoltat direct din investigația 
empirică pe care o orientează și la care se raportează. Se adaugă 
etosul ei pozitiv și umanist. Menţionăm de acum că nu urmăm noți- 
unile Subteranelor memoriei, iar multe dintre exemplele date în volum 
le interpretăm diferit. Dar sistemul lui Vasile Igna este consistent, 
util, deci necesar pentru dezbaterea temei în contextul primilor ani 
ai comunismului. Îl sintetizăm în cele ce urmează. 

Vasile Igna a notat bilanțul negativ al experienţei comuniste, 
considerabil, dar obiectivul lui, afirmă scriitorul, este bilanțul pozi- 
tiv al perioadei. Or, se ignoră „la nesfârşit acele momente, persona- 
lităţi sau instituţii care au exprimat, din prima clipă a comunizării 
României, împotrivirea fermă, curajul și eroismul anonim”®!, Capitolul 
„alb” al acestei istorii este perioada anilor de foc, de la intrarea 
Armatei Roșii în ţară până la moartea lui Stalin, în 1953. Explorând 
formele de rezistență culturală, Vasile Igna a aflat de la Petru 
Comarnescu despre extraordinara acţiune a societății „Amicii Statelor 
Unite” și cea mai importantă publicaţie culturală democrată din 
România cucerită de Armata Roşie: Revista Româno-Americană. 


judecăților celorlalţi, ale tuturor celor neangajaţi în bătălia pentru afir- 
marea şi apărarea priorităților culturale autohtone și a independenţei 
patriei” (Mircea Martin, „Cultura română între comunism și naționalism 
(III, revista 22, 21 februarie 2013). Este un enunţ care afirmă con- 
trariul citatului din Verdery. 

* Am în vedere exclusiv lucrări care sunt relevante direct pentru tema 
rezistenței prin cultură. Cărţi lucrate cu reguli academice privitoare la 
politicile culturale din primii ani ai comunismului s-au scris, fireşte, 
printre ele, Cristian Vasile, Politicile culturale comuniste în timpul regi- 
mului Gheorghiu-Dej, Bucureşti, Humanitas, 2011. 

A cunoscut martori și actori ai perioadei, între ei Vladimir Streinu, 
N. Carandino, Vladimir Ghika, Alice Voinescu, Margareta Sterian, 
Iordan Chimet, Pavel Chihaia, Leon Kalustian, Traian Chelariu, Ion 
Caraion, Teohar Mihadaș, N. Steinhardt. Celor în viaţă în anul 2000 
le-a luat interviuri şi le-a propus prezentări pentru volumul coordo- 
nat de el. 

Deși sensibil la rezistenţa „latentă, surdă, a maselor supuse îndoc- 
trinării”, cercetătorul face apologia „rezistenţei ca simbol asumat al 
breslei culturale”. Era opțiunea cea mai evidentă a oamenilor de cul- 
tură şi, deseori, cea mai riscantă, întrucât opunea individul statului: 


Prin definiţie, ființă solitară, izolată, specialist în lumile abstracte, 
ideale, omul de cultură a fost obligat să coboare pe pământ și să se 
opună mecanismului statului totalitar. Marea istorie a celei de-a doua 
jumătăţi a secolului XX consemnează fenomenul rezistenţei popoa- 
relor faţă de regimurile totalitare, în primul rând ca o rezistenţă a 
culturii, mai exact a oamenilor de cultură, care şi-au expus liberta- 
tea, cariera, faima și, de multe ori, viața pentru a spune nu comunis- 
mului care, după înfrângerea nazismului, invadase Europa de Est%?. 


Consideraţiile lui Igna despre „rezistenţa culturii” vizează ansam- 
blul fenomenului extins în spaţiu şi timp. Departe de a fi o invenţie 
românească, sintagma ar fi definit fenomenul (la nivel european) de 
împotrivire a intelectualilor la ocuparea ţărilor lor de către imperi- 
ile totalitare ale secolului XX, nazismul și comunismul'. Noţiunea 
însăși ar fi intrat în istorie în Franţa ocupată. La Résistance înseamnă, 
în înțelesul originar, opoziţia clasei intelectuale față de ideologia, 
metodele şi scopurile ocupantului nazist. 

În ceea ce priveşte refuzul comunismului, din păcate, scrie autorul, 
suntem departe de a da seamă de imensul material documentar al 
gesturilor de apărare a demnităţii umane și păstrare a idealului de 
libertate din URSS și statele aservite. Rezistenţa s-a manifestat din 
chiar zilele sângeroase ale Revoluţiei din octombrie 1917 și a angajat 
elita culturală a ţării într-o acţiune de negare globală a regimului 
totalitar, fără iluzia că ar fi posibilă o reformare a sistemului ori un 
compromis cu reprezentanţii acestuia. Vasile Igna sugerează că „opo- 
ziţia lipsită de orice iluzii” distinge rezistența din prima perioadă a 
comunismului de „disidenţă” — cealaltă expresie majoră a contestării 
totalitarismului. Disidenţii au putut beneficia de exprimarea solida- 
rităţii occidentale şi de noile realități ale regimurilor comuniste ale 
anilor 1970-1980, când s-a renunțat la tortură, la lagărele de concentrare 


„* Pentru sugestii se poate consulta volumul lui Henning Krauss, Literatura 


între rezistenţă şi colaboraţionism, lași, Junimea, 1992. 

și la asasinate. Exemple notorii de disidenţi sunt Andrei Saharov, 
„care a oferit un model de liberalizare a regimului sovietic”, fraţii 
Jaurès şi Roy Medvedev' şi Evghenia Ginzburg. În ciuda opiniei 
curente, Aleksandr Soljeniţîn, Varlaam Șalamov, Joseph Brodsky, 
Efim Etkind, Lidia Ciukovskaia, Vladimir Maximov, Andrei Amalrik, 
Vladimir Bukovski, Natalia Gorbanevskaia sau Vasili Grossman ar 
trebui trecuţi în categoria rezistenţilor — nu a disidenţilor. Ei sunt 
continuatorii acţiunii eroice a predecesorilor care au recunoscut 
natura antiumană a comunismului și imposibilitatea de reformare 
a acestuia. 

Care ar fi caracteristicile principale ale fenomenului „rezistenţă 
culturală”?, întreabă Vasile Igna. Înainte de toate, a fost o reacţie 
de autoapărare, de salvgardare a identităţii spirituale, inițiată de 
elita culturală românească. Aparţin rezistenței culturale acţiunile 
pornite din mediile culturale care au scopul să insufle societăţii curaj 
și speranţă. De aici rolul personalităţilor mari şi influente. 

Gesturile de împotrivire sau de refuz trebuiau să fie publice, să 
asume răspunderea pentru colectivitate, denunţarea ilegitimităţii 
regimului, rostirea adevărurilor incomode și elogiul libertăţii. Din 
aceste motive, proiectele necunoscute, rămase în manuscris, jurnalele, 
scrisorile (literatura de sertar) nu aparţin fenomenului — ceea ce nu 
înseamnă că ar fi lipsite de semnificaţie. 

În alt rând, fenomenul rezistenţei nu poate fi redus la latura lui 
contestatară. La fel de importante sunt valorile sale. În literatura 
autohtonă dedicată rezistenţei anticomuniste, acest criteriu ar fi 
eludat ori diminuat. | 

Investigația lui Igna a identificat un prim cere al rezistenţei cul- 
turale, „exilul intern”, al gesturilor individuale. În primii doi ani 
(1945-1946), climatul moral al elitei intelectuale a fost de refuz aproape 
general. Personalităţile culturale nu răspundeau deloc sau refuzau 
ofertele de colaborare. Protagoniștii erau conștienți de conotaţiile 
politice ale refuzului lor. Actorii au fost printre primii care au expri- 
mat împotrivirea față de noile cerinţe ideologice și tot printre cei 
dintâi vizaţi de epurare. 

Marioarei Voiculescu, una dintre marile tragediene ale epocii, i 
s-au propus roluri de colhoznică sau personaje echivalente, pe care 
le-a refuzat; va fi pensionată înainte de vreme. Marieta Anca, cato- 
lică ferventă, a fost distribuită în rolul metresei unui prelat catolic; 
nu-l acceptă și va rămâne multă vreme în afara scenei. Ecouri au 
stârnit refuzul actriței Sorana 'Țopa de a accepta titlul de artistă a 


* Este vorba despre frații gemeni Zhores şi Roy Medvedev, primul autor 
al unor lucrări care au circulat în URSS în samizdat. Împreună au 
publicat cartea A Question of Madness, Londra, Macmillan, 1971. 

poporului, cel al poetului Vasile Voiculescu de a primi pensia de 
onoare oferită de regim, cel al pictorului Theodor Pallady, căruia i 
se oferise titlul de artist emerit. 

Lucian Blaga a refuzat să facă parte din conducerea Partidului 
Naţional Popular, în care fusese înscris fără consimţământul său. 
Istoricul David Prodan a demisionat din partid ca protest la frau- 
darea alegerilor din 1946. Onisifor Ghibu a trimis scrisori și memo- 
rii lui Petru Groza și lui Gheorghe Gheorghiu-Dej, în care denunța 
abuzurile și falsificarea istoriei”. 

Cuvintele de spirit, butadele şi ironiile de pe scenă ale lui Puiu 
Iancovescu, o mare personalitate a teatrului, l-au costat închisoarea. 
A fost arestat Păstorel Teodoreanu, și el autorul unor epigrame şi 
calambururi celebre. Dispariţia actorului Constantin Tănase stă sub 
suspiciunea unui asasinat". Scriitorul Dinu Pillat şi-a exprimat în 
scris dezacordul faţă atacurile lui G. Călinescu la adresa liderilor 
partidelor liberal și naţional-ţărănesc. În Senatul Academiei Regale 
de Muzică și Artă Dramatică, compozitorul Mihail Jora s-a declarat 
împotriva îndrumării artei de către partid; a fost pensionat prema- 
tur. Muzicianul Dimitrie Cuclin a respins ordinul de a nu mai frec- 
venta ambasadele ţărilor occidentale; a fost condamnat și a ajuns 
la Canal. După ce a contestat modelul muzicii sovietice, compozito- 
rul Paul Constantinescu şi-a văzut opera scoasă din repertoriu. 

Un al doilea cerc ar fi cel al complicităţii şi solidarităţii. Formele 
de solidaritate culturală creau spaţii de comunicare intimă care asi- 
gurau gândirea autonomă. Este cazul micilor cercuri culturale înfi- 
ințate imediat după 1945, bazate pe afinități elective şi, deseori, pe 
vechi sentimente de prietenie. Aceste cercuri constituiau modele de 
existență culturală alternativă. În casa criticului muzical Emanoil 
Ciomac s-a organizat un cenaclu la care participau nume cunoscute 
ale scenei muzicale şi teatrale; discuţiilor în jurul unor subiecte de 
specialitate li se adăugau comentarii la realităţile culturale ale 
momentului. 

Compozitorul Mihail Andricu invita în casa lui tineri muzicieni 
şi studenţi la Litere pentru a analiza împreună compozitori „decadenţi”: 


* Vasile Voiculescu a stat patru ani în închisoare (1958-1962). Theodor 
Pallady va primi titlul de Maestru emerit al artei în anul 1956, la 
vârsta de 86 de ani. 

** Onisifor Ghibu a fost trimis în 1945 în lagărul de deţinuţi politici de 
la Caracal, fără judecată. A mai fost deţinut între anii 1956 și 1958. 

*** Constantin Tănase se bucurase de succes cu spectacolele în care intro- 
dusese cupletul „Rău era cu «der, die, das»/ Da-i mai rău cu «davai 
ceas»/ De la Nistru pân’ la Don/ Davai ceas, davai palton/ Davai ceas, 
davai moșie/ Haraşo, tovărășie”. A per amenințat cu moartea, arestat 
şi apoi a fost găsit mort. 

Arthur Schönberg, Anton Webern, Alban Berg ș.a. I se va intenta 
în 1958 un proces public pentru „dispreţ față de clasa muncitoare”. 
I se va reproşa această „universitate alternativă” și frecventarea 
ambasadelor Franţei şi Angliei. 

Trecând în revistă atitudinea oamenilor de litere, Vasile Igna 
distinge trei categorii: cei care trec de partea noii puteri și pentru 
că se simțeau vinovaţi de susţinerea regimului antonescian, alţii 
care păstrau un fel de neutralitate defensivă şi categoria scriitorilor 
care afișau rezervă ori ostilitate, îngrijoraţi de deriva democraţiei 
românești şi de sovietizare. 

Dintre cenaclurile create, cel mai cunoscut prin urmări și numă- 
rul de personalităţi care-l frecventau a funcţionat în casa colecţio- 
narului de artă Barbu Slătineanu. Cercul de intelectuali care se 
întâlneau la sfârșitul anului 1946 în casa familiei Gheorghe și Lucia 
Fratostiţeanu (monseniorul Vladimir Ghika, părintele Marie-Alype 
Barral, sculptorul Gheorghe Anghel, criticul Vladimir Streinu, scri- 
itorii Constant Tonegaru, Iordan Chimet, Pavel Chihaia, Dinu Pillat) 
au planificat şi acţiuni de rezistenţă propriu-zisă. 

Cităm pe larg concluziile lui Vasile Igna, rezultate din amplul 
său efort de investigare: 


„„„ni se pare a fi în afara oricărei îndoieli faptul că rezistenţa cultu- 
rală, înţeleasă ca fenomen al opoziţiei spirituale în numele idealuri- 
lor democratice, a fost primul și, probabil, cel mai eroic capitol al 
războiului pe care elitele gânditoare românești l-au purtat cu regimul 
comunist. Dacă răzmeriţele spontane din satele supuse colectivizării 
forţate au fost expresia disperării lumii rurale proiectate brusc într-un 
tip de existenţă anormală; dacă acţiunile grupurilor de gherilă anti- 
comunistă din munţi au avut mobiluri ideologice nu întotdeauna 
foarte clare, este cât se poate de limpede că personalităţile care s-au 
implicat în această, atât de riscantă, acţiune de rezistenţă culturală 
au reușit să fie modelele intelectuale democratice autentice, reperele 
morale de care lumea românească avea atâta nevoie pentru a-și 
păstra speranţa. Din nefericire, atât brutalitatea metodelor cu care 
a fost impus regimul comunist în România, cât şi cedările unor mari 
intelectuali au obligat la abandonarea acestui tip de rezistenţă cul- 
turală, deceniile următoare impunând intelectualilor o adaptare din 
mers (uneori, de o surprinzătoare eficiență) la rigorile și servituţile 
ideologiei comuniste și, în consecinţă, utilizarea unor mijloace care 
au permis supraviețuirea decentă a culturii române®*. 


“e 


Dintre observaţiile care se pot aduce excursului lui Vasile Igna, 
una priveşte distincţia pe care o face între disidenţi și rezistenți, 
diferită de literatura dedicată domeniului. Se ridică întrebarea dacă 

este adecvată echivalenţa pe care o propune între „rezistența cultu- 
rală” și „rezistenţa oamenilor de cultură” — ca și alte câteva chesti- 
uni care vor primi răspunsuri în continuare. Însă analiza coerentă 
a lui Vasile Igna și așezarea ei pe fundamentul faptelor, onestitatea 
şi nuanţarea concluziilor, împreună capabile de a depăși un număr 
de poncife, sunt o referință pentru dezbaterea rezistenţei prin cultură 
în zorii comunismului. 


Existenţa prin cultură 


Vom numi categoria centrală a cercetării noastre „existenţa prin 
cultură”. Ea este prezentă implicit la unii comentatori, iar alteori 
au fost enunțate formulări similare”. Revin, pentru explicaţie, la 
consideraţiile Katherinei Verdery referitoare la participarea intelec- 
tualilor în confruntările din jurul anumitor valori: deși se pot enumera 
şi mize materiale ale succesului, în cazul multora, motivaţia dintâi 
era să-şi considere activitatea de o viaţă ca având sens, prin reușite 
în promovarea definiţiilor preferate pentru adevăr, valoare estetică, 
probitate ştiinţifică, identitate a poporului căruia îi aparţineau. Vom 
numi „existenţa prin cultură” faptul că, pentru anumite fiinţe umane, 
activitatea culturală dădea sens propriei lor vieţi. Energiile vitale 
erau dirijate spre trăirea actului cultural. Considerarea acestuia 
drept dimensiune principală a existenţei este desigur o temă veche”, 
dar pentru intelectualii și/sau artiştii care au trăit într-un sistem 
totalitar, miza acestei relaţii are un plus de dramatism și iese mai 
intens în evidență. 

Trăirea prin cultură nu este specifică creatorilor, se regăsește „la 
fel de adevărată” și la consumatorii de cultură. Într-un dialog cu 


M-am referit prima oară public la „existenţa prin cultură”, ca noți- 
une-cadru pentru rezistenţa prin cultură, în dialogul avut cu Aura 
Christi pentru Contemporanul, căreia poeta i-a pus chiar acest titlu: 
„Existenţa prin cultură” (Contemporanul, ianuarie-februarie 2014). Am 
găsit ulterior o variantă a sugestiei în volumul Gabrielei Adameşteanu, 
Anii romantici (Polirom, 2014): „...sensul pe care îl dau eu «rezistenţei 
prin cultură»: cartea care servea oamenilor ca motivaţie existenţială” 
(p. 65). Formulări care poartă implicit ideea, însă în alte contexte, sunt 
însă numeroase — vezi spre exemplu: „Scrisul este forma mea de exis- 
tenţă, singura posibilă“, titlul interviului luat Anei Blandiana de Iulian 
Boldea (în România literară, nr. 34, 2012). 

Alexandru Piru aprecia drept cea mai bună definiţie a poeziei dată în 
contemporaneitate pe cea a lui Heidegger, într-o referire la Hölderlin: 
„Poezia este o relaţie existenţială” (Gabriela Rusu-Păsărin, Disidenţă 
sau rezistenţă prin cultură. Dialoguri incomode realizate în primăvara 
anului 1991, Timişoara, Helicon, p. 55). 


ek 

Marius Jucan, ca răspuns la declamaţia lui: „Literatura l-a salvat 
pe intelectual”, Sanda Cordoș i-a răspuns în felul următor: 


Te înșeli, literatura a salvat interioritatea, m-a salvat ca om. Eu în 
'89 aveam 23 de ani şi nu aveam deloc o identitate de scriitor, iar 
dacă aveam o interioritate în care își aveau loc alte valori decât cele 
pe care politicul încerca să mi le inoculeze ca să facă din mine un 
om nou (şi a încercat prin nenumarate căi), lucrul acesta s-a datorat 
în primul rând literaturii, deşi eu, în ceea ce ar putea fi numită 
perioada formării mele, am citit literatură de toată mâna, nu am 
citit numai capodopere, până am ajuns să ştiu care e cea bună și 
care e cea rea, a trecut ceva vreme® 


Salvarea interiorității înseamnă „a exista cu sens”. Sanda Cordoș 
subliniază în răspunsul la anchetă că „salvarea ei” a venit de la 
literatură, sau, mai precis, în primul rând de la literatură. Cum un 
gen proxim al „salvării” este „supravieţuirea”, ar fi de menţionat 
faptul că titlul volumului colectiv în care găsim eseul Sandei Cordoş 
folosește acest al doilea termen pentru a-l pune în opoziţie cu rezis- 
tența: „Rezistenţa sau supravieţuire prin cultură?”. Disjuncţia nu e 
obligatorie. Sintagma „supravieţuire prin cultură” a fost echivalată 
de Ana Blandiana cu rezistenta față de presiunea menită să ducă 
la apariția omului nous’ | 

Explicaţiile lui Ion Simuţ regăsesc tema „rezistenţei prin cultură”, 
chiar dacă nu-i utilizează exact formularea: 


Prin cultură au rezistat şi scriitorii, şi cititorii (cei care au rezistat 
cu adevărat), și românii din ţară, și românii din afară, și intelectu- 
alii secolului XX, și cei ai secolului XIX, ca şi ai secolelor anterioare. 
Prin cultură vor rezista, dacă vor să reziste astfel, și cei care vor să 
înfrunte la începutul secolului XXI agresiunile divertismentului și 
ale kitsch-ului, devoratoare de timp și de personalitate. Vreau să 
subliniez că rezistenţa prin cultură, de care s-a făcut şi se face atâta 
caz, într-un mod exagerat, nu e câtuși de puţin o formă specifică de 
supravieţuire în interiorul comunismului. [...] Redactorii şi colabora- 
torii revistei „Caete de dor” au vrut să reziste în exil, în anii '50, 
prin cultură, la modul general vorbind, și să se situeze în interiorul 
culturii româneşti, în mod special, al cărei specific îl purtau cu ei ca 
pe un destin propriu, voiau să-l releve și să-l apere“. 


Sunt tentante speculaţiile cu privire la felul în care atmosfera 
claustrofobă a regimului a extins și întărit relevanţa culturii pentru 
cetăţenii ei captivi, dar în lipsa unor cercetări efective, care desigur 
se pot realiza cu dificultate post factum, astfel de idei sunt şi ame- 
ninţate de excese. Un alt pericol ar fi și reducerea manifestărilor 
publice ale autorilor la resorturi de ordin psihologic, de asemenea 

greu de recuperat empiric. Putem în schimb documenta mai. ușor 
locul central al actului de cultură în viața unor oameni în perioada 
comunismului, căci ne stau la dispoziţie fapte și mărturii. 
Narațiunea trăirii prin cultură a căpătat o vizibilitate exponen- 
ţială prin Jurnalul de la Păltiniş. Epistolarul publicat în anul 1987 
i-a adăugat şi o stilistică elitistă dusă la culmi ce par stranii când 
le citim astăzi. Constantin Noica a ocupat bine simbolul unei ast- 
fel de atitudini, confirmând-o prin viaţa-i reală, verificată mai nou 
de documentele din Arhiva Securităţii“. Mulţi discipoli și mai ales 
tinerii în căutare de modele existenţiale, captivaţi de „paradisul 
culturii” promis în literele Jurnalului de la Păltiniş, şi-au probat şi 
ei opţiunea culturală prin reorientarea vieţii profesionale. 
Personalitatea lui Constantin Noica și puternica afirmare socială 
a apropiaților săi au pus eventual în umbră atenţia pe care o meri- 
tau alţi intelectuali, scriitori şi artişti pentru care creaţia devenise 
tema de căpătâi a vieţii lor. Avem astăzi ocazia să verificăm mani- 
festări care descriu o adevărată stilistică a demnităţii profesionale 
la oameni așezați în rândul doi al lumii culturale. Un document din 
dosarul de urmărire informativă a criticului Gabriel Chifu indică 
preocuparea Securităţii pentru discursul ţinut de acesta la sesiunea 
omagială „Zilele Ramuri”, din 26-28 iunie 1984. Chifu fusese denun- 
ţat pentru afirmaţia: „...nu există încă o demnitate a culturii româ- 
nești din cauză că există oameni nepotriviţi în posturile-cheie din 
societate”. Conform informatorului „Arkadi”, redactorul de la revista 
craioveană Ramuri a „creat uimire și falsă admiraţie în sală” şi a 
manifestat o „tendinţă de disidenţă subtilă” când a rostit cuvintele: 


Deci arta preţuită până la sacrificiul de sine. Aceasta ar fi suprema 
nostalgie, nu chiar, nu sunt absurd, nu fiecare dintre noi este un 
samurai capabil să-şi dăruiască în chip exemplar viaţa. [...] Aceasta 
ar fi nostalgia supremă, dar şi încăpățânata deviză. Lupta pentru . 
demnitatea culturii pe care, cu puterile sale, atâtea câte sunt, încearcă 
să o poarte şi să o câștige această grupare de creatori tineri din 
cercul revistei „Ramuri”. Este o luptă în care eu cred că trebuie să 
ne simţim toţi implicaţi și solidari”! 


În contextul vremii, erau susţineri provocatoare, iar criticul era con- 
știent de semnificaţia cuvintelor sale. 

Un cadru și mai puţin comod pentru exerciţii retorice este cel al 
discuţiei cu un ofițer de Securitate la depunerea unei declaraţii de 
anchetă. A fost și situaţia lui Dan C. Mihăilescu după ce criticul 
organizase, în decembrie 1980, două întruniri ale (doritului) cenaclu 
„Călărețul nins”. Identificat, în 1983 a trebuit să dea explicaţii Securităţii 
despre inițiativă, căci „înfiinţarea unui cenaclu este o întreprindere 
ce necesită aprobări legale”. Reproduc un pasaj din declaraţia depusă 
de literat la 22 iunie 1983: 

În concluzie, am de adăugat că efortul meu, poate utopic, dar în 
niciun caz periculos, subversiv sau mai știu eu cum, de catalizare a 
energiilor spirituale, a continuat și va continua, nicidecum în forme 
nelegale, ci prin stimularea coeziunii intelectuale între tinerii creatori, 
pentru că, sincer cred, cu toată puterea, că viitorul nostru cultural 
depinde într-o măsură esenţială de seriozitatea și concentrarea celor 
mai valoroase forțe de gândire și creaţie. Prin munca mea în cadrul 
revistei de istorie şi teorie literară, prin rubrica „Debut” pe care o 
deţin în revista Contemporanul, prin participarea la cercul de istoria 
dramaturgiei de la Facultatea de limba şi literatura română din 
București ş.a., prin articole şi cărţi, încerc să fac ceea ce mi se pare 
a fi misiunea supremă a intelectualului român: de a nu lăsa să se 
piardă nicio fărâmă de spirit nepus în lucrare'2. 


Patetismul acestei declaraţii putea fi stimulat de situaţia critică a 
anchetatului, însă declamaţiile sale privitoare la misiunea supremă 
a intelectualului reprezintă contrariul unui gest de captatio benevo- 
lentiae. 

Dăm importanţă înregistrărilor din arhive întrucât considerăm 
mai apropiate de adevărul uman afirmaţiile făcute în recluziune sau 
cu ocazia contactelor confidenţiale, imaginate pentru totdeauna secrete, 
decât cele asumate public. Acestea pot întări, când confirmă, sursele 
„deschise” privind rolul jucat de cultură în viaţa oamenilor supuşi 
represiunii — ne referim la ce s-a scris despre vieţile unor intelectu- 
ali, scriitori şi artişti trimiși în închisori sau în localităţile de domi- 
ciliu forţat. Pagini memorabile descriu lecţiile de erudiție ţinute în 
condiţiile cele mai sordide”. Altele înregistrează efortul continuu al 
autodepăşirii””. 

Ce să alegem dintre istorisirile despre „viaţa prin cultură” din 
închisoarea cea mare, de toate zilele? Cărţile de memorii sunt o 
sursă importantă când putem miza pe sinceritatea lor. Dincolo de 
aprecieri și autoaprecieri, găsim între paginile lor mărturii indirecte 
conectate la fapte de viață recognoscibile. Povestind cum a renunțat 
la ţinerea unui jurnal, refuzând să piardă puţinul timp „al ei” cu 


* La infirmeria închisorii Jilava, în mai 1962, Radu Lecca — paralizat de 
la brâu în jos din cauza unei operaţii superficial efectuate — îl ascultă 
pe N. Steinhardt „încântat” ori de câte ori îi vorbeşte fără menajamente 
despre revoluţia franceză și citează cartea lui Ludwig Klages, Der Geist 
als Wiedersacherder Seele... (N. Steinhardt, Jurnalul fericirii, Cluj-Napoca, 
Dacia, 1991, pp. 128-129). 

** In nota din 12 septembrie 1962, Lia Pop descrie programul lui Adrian 
Marino, zilnic, de la ora 6 până la 13 şi de la 16 la 22. Totul este 
planificat, organizat. Marino arată zbuciumat și apăsat de regretul 
anilor pierduţi de pomană în închisori. Iată şi motivele: „Am 40 de ani 
și n-am făcut nimic pentru cultura românească, am atâtea de spus” 
(Arhiva CNSAS, Dosar informativ I 210564 vol. 1, f. 70). 

notații zilnice, dar adunând în paginile unor caiete descrierile şi 
ideile care puteau fi folosite la proză, Gabriela Adameşteanu explică 
motivația acestui obicei: „...măcar tot ceea ce se poate valorifica din 
acest «aparat de senzații gândite şi idei neduse la capăt», mintea 
adică, trebuie transformat în produsul superior: proza. Nicio excep- 
ţie de la această regulă”!5. Astfel de pasaje dau greutate enunţurilor 
declarative: „Nu privisem [...] literatura ca o profesie, ci ca pe un 
substitut de religie”7?. 

O frumoasă porţiune din istoria culturii ar fi chiar povestea oame- 
nilor care au făcut din cunoaştere şi artă centrul existenţei lor. 
Important pentru înţelegerea acelor vremuri de către cititorul de 
astăzi este că mărturiilor despre ei înşişi oamenii de cultură le adaugă 
mărturiile despre context; despre universul în care „22 de colegi s-au 
obosit să scrie denunţuri la care nu-i obliga nimeni, pentru a ne face 
un rău, aş zice dezinteresat, un rău pur și simplu ; și faptul că un 
secretar al Comitetului Central, responsabil politic al întregii culturi, 
unul dintre primii 3-4 oameni de partid”, putea să se perpelească 
pentru că avusese curajul să aprobe o viză de ieșire unui scriitor 
care luase un important premiu internaţional...”. Citatul este dintr-o 
scriere-model, volumul Anei Blandiana Fals tratat de manipulare”. 

Totuşi, astfel de naraţiuni, cu tot adevărul lor, ascund sub o aură 
romantică o complexitate a vieţii reale care obliga persoanele la tot 
atâtea strategii de adecvare. Reușita într-un sistem de represiune 
echivalează cu succesul parcurgerii unui labirint. Oamenii și-au con- 
struit nișe existenţiale — „nișe culturale ale existenţei”. Descrierea 
unor astfel de nișe, prin raportare la triada represiune — rezistenţă 
prin cultură — colaboraţionism, reprezintă subiectul celui de-al trei- 
lea capitol. El reflectă judecata că, „într-un fenomen atât de compli- 
cat, de eterogen, de greu cuantificabil, mai important chiar decât 
identificarea unor borne orientative este procesul invers de nuanţare 
în judecarea unei literaturi, a unei opere sau a unei persoane” ". 


Rezistenţa ca trecere dincolo de limita permisă 


Sugestia acestui studiu este o schimbare de paradigmă. În locul unei 
căutări de tipul „care au fost colaboraţioniștii?, care au fost rezistenţii 


Un număr de 22 de scriitori încercaseră să împiedice plecarea Anei 
Blandiana și a soţului ei, Romulus Rusan, la ceremonia de decernare 
a premiului Herder, acordat poetei în anul 1982. 

** Este vorba de Petru Enache, secretarul Comitetului Central, responsa- 

bil pentru domeniul Culturii. 

*** Prin această formulare, Viorel Nistor intenţiona să sintetizeze perspec- 
tiva lui Adrian Marino asupra „rezistenţei prin cultură” (Viorel Nistor, 
„Rezistenţa prin cultură...”, p. 436). 

(prin cultură)?”, avem de urmărit felul în care oamenii s-au compor- 
tat și s-au raportat la cele trei dimensiuni ale existenţei lor în regi- 
mul totalitar: represiunea, rezistența, colaboraţionismul. Evoluţia în 
timp a comportamentului lor descrie o viață de om așa cum a fost 
ea, în complexitatea ei, cu suişurile, căderile sau exemplaritatea ei, 
în măsură să inspire sau, din contra, să devină un contraexemplu 
pentru comunitate. Omul nu e calificabil printr-o manifestare a sa, 
la un moment dat — deşi o singură acţiune poate deveni, prin con- 
secințe, decisivă —, ci prin lunga-i traiectorie de viață. 

Rămâne iv idbaiida- când „această viaţă” a ales rezistența? Ce 
conţinut dăm rezistenţei și, în particular, rezistenţei prin cultură — 
un altul decât seria de opinii inventariate care nu au reușit să 
creeze un consens disciplinar? Să parcurgem câteva rânduri din Sub- 
teranele memoriei: 


N-am putut înșela decât uneori și nu până la capăt cenzura, și asta 
pentru motivul că atunci când „grila” nu era aplicată de editorii 
înșiși, oficiul de cenzori era îndeplinit — în numeroase cazuri — de 
oameni competenţi și, aș spune, cu o „vigilenţă” aleatorie și diferen- 
țiată. Nemaisimţindu-și amenințate poziţiile, regimul şi-a permis, 
fără teamă de mari complicaţii, această luptă perfidă între pisică și 
şoarece. Dar, trebuie să recunoaștem, n-am făcut samizdat. Acei din- 
tre noi care și-au folosit libertăţile „îngăduite”, mergând cât de departe 
s-a putut, pot privi cu fruntea sus lumea de astăzi şi pe cei ce fac 
istoria trecutului apropiat. Complicitatea între scriitori și editori a 
însănătoșit literatura noastră şi i-a păstrat faţă umană’. 


Există în acest pasaj o trimitere la folosirea unor „libertăţi îngă- 
duite” și la „mersul cât de departe” care ne îndreaptă spre o definiţie 
pe care am propus-o într-un alt volum: „...rezistenţa este libertatea 
de a exista altfel decât ţi se permite”, Reformulăm pentru acest 
context: rezistența este trecerea peste limita a ceea ce se permite. 
Rezistenţa politică se manifestă când limita este de natură politică 
(a crea un sindicat, a acuza regimul etc.). Rezistenţa prin cultură 
înseamnă trecerea dincolo de limita expresiei culturale impusă de 
autoritate. În sensul acestei definiţii, „arta pentru artă” în anii 1950, 
când artistul „decadent” era sancționat, constituia rezistență prin 
cultură. „Arta pentru artă” nu mai era în aceeași măsură cad pă 
în anii 1970 ori 1980”. 

Cât de clar poate fi, în acest context, termenul „limită”? Personalităţile 
enunțate de Vasile Igna care au spus „nu” rolurilor atribuite în 
piesele de teatru ori decoraţiilor au depășit frontiera acceptabilă și 
cunoscută, întrucât în anii 1940 limita era atât de jos: nu era permis 


* Afirmația suportă amendamente: vezi destinul literaturii onirice și saga 


lui Dumitru Țepeneag și Virgil Tănase. 

să spui nu. Gestul lor încălca o limită politică, nu una culturală. 
Rezistența lor este de consemnat ca atare. În anii 1970-1980, puteai 
să nu faci istorie comunistă — o spusese Andrei Pippidi — şi nu 
suportai consecinţe dacă nu aduceai omagiile care ţi se cereau. Refuzul 
exprima decenţă, nu rezistenţă. 

Formele de solidaritate culturală activă, precum cenaclurile pri- 
vate, cu spaţiile lor de comunicare intimă și exprimare a gândirii 
autonome, erau forme de rezistenţă prin simplul fapt că erau inter- 
zise. Se aflau dincolo de limită. Constituiau rezistenţă politică, erau 
rezistenţă culturală? Criteriul limitei susține că erau și una, și cea- 
laltă: nu-ul spus politicii oficiale — „de cetățean”, în limbajul lui Sorin 
Alexandrescu — depășea frontiera de ordin politic. Dar conţinutul a 
ceea ce „se producea” reprezenta cultură interzisă. 

Alte observaţii sunt sugerate de cazul Ninei Cassian. Poeta fusese 
supusă la sfârșitul anilor 1940 la ceea ce autoarea lucrării Trădarea 
intelectualilor. Reeducare şi prigoană numește „principialitatea nou- 
lui instrument de educare”'5. La începutul anului 1948, poetei cu o 
„multilaterală activitate militant-comunistă” i-a apărut volumul de 
debut La scara 1/1. Cronica „echivocă” a lui Ov.S. Crohmălniceanu 
a fost întâmpinată cu note critice în România liberă (anonime) şi 
urmată de analiza acuzatoare a lui Traian Șelmaru, în Scînteia, 
întinsă pe trei episoade, şi iată cu ce verdicte: 


E limpede ce vrea să spună Nina Cassian. Ea ţine cu tot dinadinsul 
la jocul de rebusuri şi șarade, sub care se ascunde întreaga poziţie 
decadentă şi antirealistă, e conștientă de acest lucru și face orice ca 
să şi-l poată îngădui mai departe. [...] Aici poziţia e duşmănos anti- 
realistă. [...] departe de a se fi produs o transformare adâncă. Nu 
există încă voinţă de a lupta contra decadentismului burghez”? 


Articolul lui Șelmaru este un atac la capătul căruia autorul indică 
şi ce are Nina Cassian de făcut: trebuie să dea o luptă grea cu sine 
însăşi, iar cronicarul ei lipsit de vigilență, Ov.S. Crohmălniceanu, 
trebuie să-și dea seama că a scris ceva de două ori primejdios și deci 
trebuie să urmeze din nou linia combaterii temelor decadenţei și 
morţii în literatură și artă. 

Nina Cassian se conformează. Își face autocritica: 


Într-un moment când imperialismul agresiv își infiltrează igrasia în 
cele mai variate şi subtile chipuri [...], un volum de versuri din care 
drumul nou, precis, al artei progresiste nu reiese, se situează — vrând, 
nevrând — în Ca pla unor lucrări dăunătoare, prin confuziile la 
care dă nașteret”. 


La puţin timp, scriitoarea va publica în Flacăra poemele „Semnul 
nostru SOARELE” — în preajma alegerilor de deputaţi — și „Tovarășul 

Aprilie”, şi mai departe, în întregul an 1948, poezii ce urmează indi- 
caţiile publicate în Scînteia. 

Cât de utilă este definiţia noastră pentru un asemenea caz? Ar 
fi de notat mai întâi că limita trasată era pur estetică. Poemele 
Ninei Cassian făceau parte din poezia partinică; din acest punct de 
vedere, erau aliniate politic. Ne aflăm în situaţia de a ne întreba 
dacă autoarea volumului La scara 1/1 făcuse rezistenţă prin cultură. 
Care este frontiera trecută de Nina Cassian? Poate constitui evalu- 
area domnului Șelmaru „limita”? Reprezintă el „vocea autorităţii” în 
materie de literatură și artă? De ce nu ar fi reprezentat această 
voce Ov.S. Crohmălniceanu, criticul de prestigiu al revistei Contem- 
poranul, „cea mai influentă revistă culturală a vremii”51? 

La întrebările puse nu se pot da răspunsuri simple. Ele dovedesc 
doar că tema „limitei” este semnificativ mai bogată decât ar părea 
la prima vedere. Cazul Nina Cassian arată că, în plan cultural, 
domeniul a ceea ce este permis e despărțit de ceea ce este interzis 
printr-o graniță ceva mai lată şi, în general, oferind un spaţiu de 
negociere”. Până la un punct, stabilirea graniţei este arbitrară, depinde 
de voinţa unor persoane și are, ca urmare, un anumit grad de impre- 
dictibilitate. Spaţiul de negociere al creatorilor a sporit considerabil 
odată cu epoca de relativă liberalizare de la sfârşitul anilor 1960 ȘI 
a rămas substanţial chiar și după Tezele din iulie 1971. 

Felul în care se stabilea limita depindea de domeniu şi de context. 
O soluţie consta în implicarea unor persoane cu putere politică. 
Pentru a crește şansele de înfiinţare a unei reviste culturale, Ion D. 
Sîrbu a planificat atragerea în consiliul redacţional a lui Dumitru 
Ghişe, vicepreședinte al Consiliului Culturii şi Educaţiei Socialiste®?. 
Adrian Marino a obţinut sprijinul lui Dumitru Popescu, secretar al 


* Punerea unei etichete, uneori cu miză într-un anume context, rămâne 


oricum o palidă evaluare a vieţii unui om. Ștefan Borbély, critic de mare 
exigenţă și precauţie etică, califica următorul portret făcut de Tania 
Radu poetei Nina Cassian (Chenzine literare, Bucureşti; Humanitas, 2015) 
drept expresie a unei intensităţi a percepției, „inclusiv ironic-concesive”, 
care „atinge paroxismul”: „Dacă n-ar cobori dintr-un tablou strâmb, 
Nina Cassian ar fi un personaj reconfortant în cultura română, cea 
dominată în genere de modelul solemn, înalt, veşnic conectat la univers 
pe verticala metafizicii. Poeta şantierelor socialiste [...] a cultivat, fără 
rezerve, frivolitatea, ridicând-o la rang de filosofie de viaţă. Fire artistă, 
dar și amatoare de senzaţii fruste, pe toate planurile, Nina Cassian 
trăiește de-o viaţă ca un învingător. A trecut prin comunism degustându-i 
toate avantajele, dar şi-a cultivat, cu graţie unanim recunoscută, boema 
personală. Scriitoare mai degrabă celebră decât valoroasă, a ieșit din 
comunism cu ușurința cu care dezbraci o haină uzată şi a mers mai 
departe [...], ghidându-se fără greș după steaua epicureică a încrederii 
în sine” (Ștefan Borbély, „«Chenzinele» Taniei Radu”, Contemporanul, 
nr. 3, 2015). 

Comitetului Central al PCR, la publicarea volumului Hermeneutica 
lui Mircea Eliade®. Exemplar ar fi „cazul Gogu Rădulescu”, înalt 
demnitar al Partidului Comunist, care a menţinut relaţii cu „o seamă 
de intelectuali marcanţi, unii dintre ei chiar disidenţi, ajutându-i 
după puterile sale și într-un mod absolut dezinteresat”, și a îndrep- 
tat, „ori de câte ori îi stătea în putinţă, erorile comise de o admi- 
nistraţie obtuză şi anticulturală””. 

S-a adăugat strategia „de a privi în alte direcţii” culturale decât 
cele avute în vedere de PCR (pentru a le promova sau cenzura) și 
de oportunităţile oferite intelectualilor: 


Lipsită de forme instituţionale, rezistenţa culturală din România 
ultimelor decenii comuniste cuprinde, la acest nivel al spaţiului public 
pe care îl am acum în vedere, reacţii și atitudini față de puterea 
totalitară, o sumă de „acte de rezistență” care pot fi definite, în 
termenii lui Mircea Zaciu, ca „niște acte care mergeau într-o direcție 
contrară celei dorite sau indicate și impuse de autoritatea comunistă 
a epocii”. Prin aceste atitudini exprimate „într-o formă ambiguă” s-au 
căutat, crede M. Zaciu, „soluţii” de acomodare și, în acelaşi timp, şi 
de a afirma că spiritualitatea românească merge de fapt divergent 
faţă de linia pe care o indică Partidul Comunist*f. 


Atitudini „exprimate într-o formă ambiguă” ar putea explica apa- 
riția atâtor cărţi contrare Tezelor din iulie din anul 1971. Suntem 
motivaţi să privim mai nuanţat efectul deplasării cenzurii la nivelul 
revistelor şi caselor de editură. Opinia care pare a fi majoritară, 
corespunzând așteptărilor (adică strategiei) conducerii PCR, a văzut 
în noua politică editorială o tactică de întărire a controlului prin 
punerea în valoare a instinctului de protecţie a șefilor de nivel infe- 
rior. Este şi aprecierea Raportului final: 


Paradoxal, semnalul înăspririi controlului asupra culturii a fost ges- 
tul desființării oficiale, în 1977, de către Ceaușescu, a instituţiei 
cenzurii (Comitetul pentru presă şi tipărituri), fapt ridicat în slăvi 
de propagandă. Realitatea era cu totul alta [...]. Fiecare editură avea 


Din scrisoarea de susţinere a lui Gogu Rădulescu (acuzat în procesul 
membrilor Comitetului Politic Executiv al CC al PCR) adresată Procu- 
rorului general la 24 ianuarie 1990 de Geo Bogza, Augustin Buzura, 
Z. Ornea, Nicolae Manolescu, Mihai Giugariu, N.D. Setlacec, Ana Blandiana, 
Eugen Simion, Dan Hăulică, Dan Grigore, Cristian Mandeal, Valentin 
Gheorghiu, Ștefan Gheorghiu, Romulus Rusan, Cristina Anghelescu, 
Cristian Popişteanu, Valeria Seciu, Adina Darian, Voichiţa Ivașcu, Horia 
Cosma, Dr. F. Boeraș, Gabriel Dimisianu, Horia Andreescu, Al. Paleologu, 
Radu Cosașu, Dan C. Mihăilescu, Tania Radu, Ion Ianoși, A. Latzina, 
Szâsz Jânos, Mircea Dinescu, Marin Sorescu, Marta Camarache, Dinu 
Cernescu (http://www.ziaristionline.ro). 

acum un cenzor în redacţie; fiecare redactor-șef se străduia să fie 
cât mai atent pentru a nu avea probleme cu Consiliul Culturii ȘI 
Educaţiei Socialiste ori, și mai rău, cu Secţia de Presă a Comitetului 
Central... 


„ Chiar dacă instinctul de autoapărare pe care s-a mizat a funcţi- 
onat ca atare, el s-a manifestat simultan cu creșterea oportunități- 
lor de negociere, confirmată de fapte — articole şi cărți publicate 
pentru care responsabilii au fost demiși și care nu au putut fi retrase 
în întregime de pe piaţă. La ele se referă şi Raportul final în termeni 
de „tranzacţii prin care se putea câștiga ceva teren în favoarea lite- 
raturii”. Principiile generale expuse în Tezele din Iulie erau obligate 
să parcurgă un drum intermediat de personalităţi pro şi contra apa- 
riţiei operelor unor apropiaţi, cunoscuţi, unor autori apreciaţi de 
cenzorii înșiși. Deciziile deveneau imprevizibile. Faptul că Partidul : 
a trebuit, până la urmă, să folosească mijloace birocratice — reduce- 
rea tipăriturilor, condiția de debut în volume colective, creșterea 
dependenţei economice și mai severe a scriitorilor și artiştilor — con- 
stituie o confirmare a competenţelor de negociere de care se bucurau 
creatorii. 

Mijloacele birocratice eșuau și din cauza complexităţii aparatului 
cultural. Scriitorul William Totok, care se ocupa de pagina culturală 
a publicaţiei timișorene Neue Banater Zeitung, a plasat în ziar urmă- 
toarea poezie a colegului său Richard Wagner: „Barca se duce/ Barca 
pluteşte încoace/ Valul vine./ Valul se duce/ Apa ne stă în capete/ 
Apa ni se urcă la picioare/ Un saltimbanc este la cârmă”, Angajarea 
acestui scriitor la un mijloc de presă, deși el fusese condamnat ante- 
rior pentru propagandă împotriva orânduirii socialiste, a ţinut de 
conjuncturi aproape obișnuite în anii ceaușismului, improbabile în 
anii stalinismului. 

În plus, neclaritatea „valorilor estetice” pe care regimul se simţea 
dator să le apere lăsa marje de apreciere chiar organelor menite să 
asigure dominaţia partidului-stat asupra societăţii. În deceniile opt- 
nouă, un creator putea împinge limita a ceea ce este permis până 
la a o negocia „în inima sistemului”. O demonstrează cazul Nicolae 
Breban, la care se referă Nota de analiză din 5 martie 1980, a 
Departamentului Securităţii Statului, Direcţia I: 


„având în vedere renumele şi personalitatea scriitorului Nicolae 
Breban, prejudiciul politic ce poate fi creat prin implicarea sa în 


* Traducerea Securităţii trimisă șefului Direcţiei I, general-maior Aron 
„Bordea (Adresa din 26 iunie 1982, Arhiva CNSAS, Dosar informativ I 
013381, vol. 23, p. 142) (http://3.bp.blogspot.com). În epocă, referirea în 
poezie la Nicolae Ceaușescu, „Marele cârmaci”, era evidentă — cum a 
și fost pentru Securitate. 

acţiuni contestatare, vom acorda o atenţie particulară frământărilor 
și nemulțumirilor sale grevate pe așa-zisa birocraţie de publicare, în 
care sens vor fi informate forurile competente din Consiliul pentru 
Cultură şi Educaţie Socialistă pentru ca scrierile acestuia, depuse la 
edituri, să fie publicate în ţară, dacă nu ridică probleme de ordin 
politics’ 


Dintre multele semnificații ale notei de mai sus, vom reţine mai 

întâi faptul că puterea de negociere depindea de creator și de nive- 
-lul represiunii. Este de reţinut separarea, chiar de către Securitate, 

a „problemelor în general” de cele politice. Ceea ce înseamnă că 
standardele culturale ale comunismului se puteau mișca, nu și cele 
privind legitimitatea regimului. 

Vom vedea, analizând mișcarea contestatară din Uniunea Scriitorilor, 
că ideea era subînţeleasă de majoritatea scriitorilor. La fel și pentru 
literaţii aflaţi în afara Uniunii. Aducând în discuţie cazul lui Viorel 
Padina, Daniel Puia-Dumitrescu îl prezintă drept „teaser [...], per- 
soană care testează, cumva, limitele până la care îi este permis să 
acționeze împotriva megiraului?!, 

În alt fel relevant este cazul Bujor Nedelcovici. Scriitorul, care 
asuma imperativul atitudinii etice acuzând-o pe cea tranzancţională, 
publicase romanul Al doilea mesager în Franţa, în anul 1985, fără 
să aibă avizul autorităţilor. În această privinţă, lucrurile erau mai 
precise: publicarea în străinătate fără acceptul instituţiilor de la 
București încălca regulile scrise şi nescrise ale regimului. Reprezenta 
un act clar de contestare a autorității de acasă. Constituia o trecere 
de limita a ceea ce era permis şi avea o natură politică. În cadrul 
terminologic ales, însemna o rezistenţă politică. 

Intors din Franţa după publicarea romanului, Bujor Nedelcovici 
a depus la editură nuvela „Căpetenia din Golf”. Fiind refuzată ca 
nepublicabilă, autorul şi-a făcut cunoscută intenţia de a o trimite în 
străinătate. Securitatea a intrat în alertă şi a inițiat planuri de 
blocare a demersurilor anunţate public. Mai mult, i-a acordat viza 
de călătorie în Franţa, unde scriitorul va rămâne. Bătălia lui Nedelcovici 
cu cenzura rămâne o clară mărturie asupra a ceea ce se putea sau 
nu se putea serie în condiţiile de apus al comunismului à la roumaine 
(pentru detalii, vezi cap. HI). 

Existenţa unui spaţiu de negociere a limitei dintre permis și neper- 
mis implică putere, dar și responsabilitate pentru creator. Cu cât 
mai lată e banda nedeterminată, cu atât mai mult tema demnităţii 
operei stă pe umerii lui, dând și măsura faptului că a existat prin 
cultură. Definiţia care ne-a permis să separăm rezistența prin cultură 
de rezistenţa politică a creatorului ne ajută să operăm concret cu 

„distincţiile. A publica o carte socotită de autorități inacceptabilă din 
motive estetice însemna act de rezistență prin cultură. A scrie și 

publica o lucrare respinsă pentru conţinutul ei ideologic înseamnă 
simultan rezistenţă prin cultură şi rezistență politică. 

Să examinăm aplicarea noţiunilor prin câteva exemple. Rezistență 
simultan politică și culturală a făcut Paul Goma. Dar și A.E. Baconsky, 
când a publicat romanul Biserica neagră în R.F. Germania. La fel a 
fost rezistența lui Mihai Botez și a Doinei Cornea, prin unele scrieri 
ale lor. Acţiunea lui Dorin Tudoran de aducere la cunoştinţa opiniei 
publice a plagiatelor lui Eugen Barbu și Ion Gheorghe, blocată de 
sistem, reprezintă un act de rezistență prin cultură în măsura în 
care dezbaterea valorilor și deontologia creaţiei sunt corelative culturii. 
Dar scrisorile lui trimise Europei Libere în pregătirea emigrării sunt 
rezistență politică, nu culturală. Despre semnificaţia strategiei lui 
Bujor Nedelcovici am amintit deja. 

Arta autentică nu poate reprezenta rezistenţă prin cultură atât 
timp cât autenticitatea nu înfruntă limitele estetice acceptate de un 
sistem totalitar. Interpretarea opusă rezultă fie dintr-o confuzie de 
termeni, fie din voinţa de instrumentalizare. Oare are sens să vor- 
bești despre acte de rezistență politică într-o democraţie ori despre 
rezistență estetică într-o societate devotată libertăţii de creaţie? 

Unii creatori produceau artă autentică și în paralel se implicau 
în acţiuni de tip colaboraţionist — cazul lui Nichita Stănescu, dacă 
e să ne oprim la un literat de maximă notorietate. Personalităţile 
dedicate exclusiv culturii și care refuzau colaboraţionismul aveau și 
unele lucruri de pierdut”. Decenţa lor nu era însă o luptă cu limitele. 
A-i face rezistenți pentru a nu se fi compromis ar fi echivalent cu 
a-i face disidenţi pe toţi oamenii care nu au cerut să fie securiști, 
activiști ori membri de partid. Literatura „obsedantului deceniu” nu 
este nici exemplu de rezistență culturală, nici de rezistenţă politică: 
formula artistică specifică, ca și conţinutul, fuseseră de la început 
acceptate. Cum să numim producţia literară și filozofică a Școlii de 
la Păltiniș rezistență prin cultură când ea a putut vedea fără difi- 
cultăți speciale lumina zilei, mai mult, s-a bucurat de o publicitate 
prin presă cum puţine alte scrieri au primit? Rămâne un paradox 
ca tocmai creaţia culturală a lui Constantin Noica și a discipolilor 
săi, privilegiată în acele vremuri în raport cu alte opere în compe- 
tiție, să fi fost sistematic invocată sub titulatura rezistenței culturale. 

Noţiunea rezistenţei ca trecere dincolo de limite permite calificarea 
comportamentelor intelectualilor, scriitorilor și artiștilor într-o mani- 
eră unitară. Dar până la un punct. În zona de frontieră pot apărea 
obscurităţi interpretative — și tot acolo judecata etică devine cea mai 
interesantă. Știm cum numim manifestările ce se află dincoace și 


* Deşi în ultimii ani ai ceaușismului afirmaţia nu mai este atât de evi- 
dentă, atât de mare era oprobriul public față de solidarizarea cu clasa 
politică responsabilă de suferințele populaţiei. 

dincolo de limită. Oare presiunea asupra limitei înseși, împingerea 
ei dincolo de un prag, nu este tot un act de rezistență? 

Un exemplu bun de analiză: cele patru poezii ale Anei Blandiana 
publicate în revista Amfiteatru care au dus la pedepsirea redacto- 
rului responsabil și, o perioadă, la interdicţia de semnătură a poetei. 
Poeziile au putut vedea lumina tiparului, iar reacția autorităţilor 
culturale, de a-i opri un timp dreptul la publicare, nu era neapărat 
previzibilă. Conţinutul acestor texte era politic, iar poezia — forma 
de transfigurare în mesaj a emoţiei existenţiale”. 

Neîndoios, versuri precum: „Un întreg popor/ Nenăscut încă/ Dar 
condamnat la naștere,/ Foetus lângă foetus” sau „Eu cred că suntem 
un popor vegetal/ Cine-a văzut vreodată/ Un copac revoltându-se?” 
erau percepute de autoare şi cititori (între care unii cu poziţii de 
autoritate) ca transgresând convenienţele acceptate. Într-o perspec- 
tivă rezonabilă, considerăm trimiterea la redacţie a unei asemenea 
poezii, a unor asemenea poezii”, un act de relevanță politică și de 
„responsabilitate poetică”. Versurile publicate de Ana Blandiana în 
revista Amfiteatru acum circa două decenii constituie un veritabil 
exemplu de rezistenţă prin cultură şi implicare cu semnificaţie politică. 

Nu același lucru ar fi de spus despre saga „Motanului Arpagic”. 
Identificarea chipului Marelui Conducător în „acest personaj [...], 
cel mai vestit/ Motan din oraș”, exprima paranoia clasei politice și 
superficialitatea audienței. În cazul poemului „O vedetă de pe strada 
mea”, din 1988, Ana Blandiana a fost o victimă ””; or, distingerea între 
victime și rezistenți este cheie pentru etica memoriei. In termenii 
rezonabilităţii sunt de judecat situaţii precum cele povestite de Geta 
Dimisianu despre textierii unor versuri „destul de inofensive” trimiși 
în fața instanţei. Dacă în acel moment pe piaţa literară erau publi- 
cate poezii pentru care autorii ar fi urmat, dacă se păstrau propor- 
tiile, să fie „condamnaţi la muncă silnică pe viaţă” (comentariul lui 
Nicolae Manolescu, deja amintit), atunci e de bănuit că anonimii din 
Constanţa și Bacău aflaţi în anchetă pentru poezioarele lor trimise 
spre publicare nu intenționau să dărâme limitele. Ei au avut statutul 
unor sacrificați într-o bătălie în care adversarii decid asupra iden- 
tităţilor. 

Care este semnificaţia prezenţei Ilenei Mălăncioiu în viaţa cul- 
turală românească a anilor 1970-1980? A propus spre publicare ver- 
suri precum: „Ce frică îmi e mie când văd până şi munţii/ La fel ca 


Folosim termenul conștienți fiind de valoarea lui relativă în descrierea 
faptului poetic. 

În anul 1984, Ana Blandiana a publicat în pr teatru poeziile „Eu 
cred”, „Cruciada copiilor”, „Noi, plantele”, „Totul”, preluate și comentate 
în publicaţii internaţionale. 

*** Poeta a pierdut din nou dreptul la ezită! 


Xe e 

oamenii de copleșiţi/ De tot ce se abate peste ei/ Voi dormiţi// Somnul 
vostru cel plin de vise/ Din ce în ce mai plăcute/ Departe de aceste 
marfare care sfâșie liniștea mea/ Din zece în zece minute”. 

A sfidat o astfel de poezie „cerc[ul] de cretă al literarului «pur», 
cu secţionarea raportului — direct ori problematizant — cu societatea 
românească”? Până la acest nivel, „cercul” fusese sfidat anterior 
de alţii. Iar volumul Urcarea muntelui a apărut după eliminarea a 
zece poezii, dovadă că poeta a acceptat limitele impuse de sistem. 
Totuși, un critic sever precum Gheorghe Grigurcu o plasează pe poetă 
în condiţia unui opozant al dictaturii „pe care a vituperat-o în volumul 
d-sale Urcarea muntelui (1985, 1992), punct de reper al relativ puține- 
lor scrieri cu orientare antitotalitară apărute în țara noastră până în 
1989. Explicaţia etică rezidă, evident, în conştiinţa autoarei. Cea este- 
tică ar putea fi aproximată prin apropierea viziunii sale sumbre [...] 
de degradarea obiectivă a existenţei poporului român. Lirismul s-a 
coroborat prin realitatea brută cu care a coincis prin chiar evoluţia 
istorică. Tiparul lăuntric s-a suprapus celui exterior, al suferinţei 
obștești, determinate de apăsarea unei cârmuiri detracate”5?. 

Cazul Ilenei Mălăncioiu este de așezat, „rezonabil”, în contextul 
deceniului nouă al secolului XX, al nivelului represiunii și al amplo- 
rii colaboraţionismului din acel moment. În sensul bagajului de noți- 
uni pe care l-am propus și relativ la exemplele selectate, Urcarea 
muntelui nu trece testul rezistenţei, culturale sau politice. Ileana 
Mălăncioiu reprezintă, în schimb, o referinţă pentru ceea ce înţele- 
gem prin „existenţa prin cultură”. 


„Rezistenţa prin civilitate”*. 
Rolul de excepţie al criticii literare 


Prin astfel de evaluări, verificăm faptul că definiţia „rezistenţei prin 
cultură” este operaţională. Ea ne permite să indicăm, de la caz la 
caz, când se poate vorbi despre rezistență şi când nu. Caracterul 
efectiv al acestui mod de a gândi lucrurile este dovada că am luat-o 
pe drumul unei cunoașteri care ne separă de lumea speculațiilor. 
Există însă posibilitatea de a ajunge la aceeaşi temă venind din 
perspective, să le spunem așa, ocolitoare. O probează volumul publi- 
cat de Caius Dobrescu în anul 2012, Plăcerea de a gândi. Moştenirea 
intelectuală a criticii literare româneşti (1960-1989)%. În această 
frumoasă pledoarie privind demnitatea criticii literare, autorul argu- 
mentează că genul a avut, între toate, rolul cel mai înalt în păstra- 
rea valorilor politice și liberale timp de trei decenii de comunism. 


* Sintagma îi aparţine lui Caius Dobrescu, care a văzut în ea cea mai 
bună exprimare a demersului propus. 1 

Ideile analizei sale au relevanţă pentru întreaga problematică a rezis- 
tenţei prin cultură, dar Caius Dobrescu nu-şi definește căutările în 
acești termeni. Și pare că tocmai din acest motiv perspectiva propusă 
are prospeţime interpretativă”. 

Critica literară românească, susține Dobrescu, ar fi permis supra- 
vieţuirea idealului luminist, „al împletirii intime dintre curiozitatea 
intelectuală și urbanitatea conversaţională”?!. Zestrea ei de concepte, 
abilităţile, strategiile şi atitudinile au servit adaptării la condiţiile 
dictaturii ideologice staliniste şi apoi naţional-comuniste. În context, 
adaptarea a însemnat salvgardarea unor valori şi criterii ale liber- 
tăţii şi demnităţii intelectuale*?. Cel puțin pentru perioada analizată, 
preeminența esteticului a împins critica literară spre lărgirea dome- 
niului de investigaţie, uneori subversiv, asupra unor domenii precum 
psihologia cognitivă și socială, până la antropologie, sociologie și 
științele politice”. 

Condiţia disciplinei s-a reflectat, după cum spune el, asupra sacer- 
doților ei: „Criticii literari sunt principalii intelectuali, în perioada 
1960-1989”. Ei au iniţiat și întreţinut relaţia dintre domeniul aca- 
demic și spaţiul public, întrucât au fost prezenţi simultan înăuntrul 
instituţiei academice şi în revistele literare. Ultimele erau „singurul 
segment al presei din epocă în care se putea purta o autentică dezbatere 
de idei”%. Oscilaţia continuă între comunitatea academică şi socie- 
tatea civilă a alimentat un etos democratic și emancipator care a 
produs deschidere intelectuală, promovarea în societate a informa- 
ţiilor şi cunoştinţelor și, în special, luciditate critică”. Iată și acest 
portret deosebit de onorant pentru domeniu: 


Contribuţia politică a criticii literare ţine de adevărul că democratizarea 
nu înseamnă doar omogenizarea/universalizarea formelor juridice care 
garantează drepturi abstracte, ci şi de proliferarea/asimilarea unor 


Partea a doua a studiului său are titlul „Rezistenţa prin civilizaţie — 
trei studii de caz”, dar subiectul „rezistenţei” este secundar în raport 
cu tema valorilor politice hrănite de cultură. 

** Plecând de la aceste consideraţii abstracte, Caius Dobrescu extinde 
concluziile la un interval de timp care depășește generos perioada inves- 
tigaţiei sale. „Nobilitatea” și mobilitatea intelectuale inerente criticii 
literare, care alimentează etosul gândirii creative și critice, adică tocmai 
esenţa libertăţilor publice, au transformat critica literară românească 
în „unul dintre principalele puncte de rezistenţă, în durata lungă, a 
civilizaţiei democratice româneșşti...”. „Lunga durată” numeşte „contex- 
tele istorice nefaste ale dictaturii lui Carol, guvernării pro naziste a 
lui Ion Antonescu și apoi [...], de-a lungul jumătăţii de secol a dictatu- 
rii comuniste, disciplina criticii literare a salvgardat, prin cei mai repre- 
zentativi dintre cultivatorii săi, un ideal care asociază intim impulsul 
investigației cognitive” (ibidem, p. 21). 

practici de comunicare, de interrelaţionare, ale convivialității inte- 
lectuale. Practici ale plăcerii intelectuale ca principiu de coeziune 
socială”... 


Caius Dobrescu şi-a detaliat viziunea în dialog cu trei critici deve- 
niți obiect al studiilor de caz: Eugen Simion, Nicolae Manolescu și 
Mircea Martin*. Cu jurnalul său parizian, Timpul trăirii — timpul 
mărturisirii, perceput a fi un manifest al asumării responsabilității 
reflecției sociale, Simion ar fi contribuit la reautohtonizarea, reîm- 
pământenirea principiului şi valorii pluralităţii opiniilor, resuscitând 
o cultură a conversaţiei care „deturnează constructiv” energiile con- 
troversei%6. A reușit să învingă cenzura prin strategia „unei graţioase 
neutralităţi conversaţionale”. A introdus astfel în spațiul public româ- 
nesc, „cu spontaneitatea cuiva care ar considera libertatea și diver- 
sitatea opiniilor ca de la sine înţelese”, calificativele ironice ale lui 
Eugène Ionesco adresate lui Jean-Paul Sartre (un mit cultural semi- 
oficial în România), concepţiile unui mare gânditor liberal precum 
Raymond Aron, idealul civilizaţional de savoir vivre, provocator pe 
fondul politicilor de austeritate ale regimului Ceaușescu”. 

Nicolae Manolescu este apreciat pentru afilierea sa explicită la 
cultura politică şi cognitivă a sociabilităţii*. Temele lui Manolescu 
problematizau libertatea „care se opune propagandei oficiale, care, 
privilegia efortul, etica străduinţei şi sacrificiului de sine, pe mode- 
lul mistic al muncii ca mântuire”, pentru a milita în favoarea unei 
practici „a plăcerii de a gândi care oferă existenţei, mai mult decât 
un sens, o experienţă a plenitudinii”*. Criticul uneşte gratuitatea, 
ca „plăcere intelectuală, libertate a spiritului conversaţional, epicu- 
reism al gustului”!%, și improvizaţia, „spontaneitate înțeleasă”, capa- 
bilă să contribuie de o manieră decisivă la crearea unui ţesut social!!. 

Prin elaborarea discursului său despre „dicţiune”, Mircea Martin 
s-a situat prin contrapunere implicită cu „rostirea românească” a lui 
Constantin Noica, văzând în creaţie o responsabilitate individuală 
ȘI personală1%2. Poziţia sa fundamental non-organicistă înseamnă în 
plan afirmativ o opţiune pentru sensul fundamental, cognitiv și etic, 
al modernităţii, ca ieşire a conştiinţei din minorat!%. Or, aceasta 
implică o „revoluţie copernicană” a conștiinței individuale care te 
face egal, în absolutul conștiinței, cu „occidentalul”. Iată concluzia 
lui Caius Dobrescu: 


* Perspectiva sa oferă şi recuperări colaterale, precum „oscilantul ideo- 
logic” George Călinescu, a cărui extraordinară combinaţie de flexibilitate 
şi complexitate își are sursa în opera critică și politică a ultimului 
„gigant” al liberalismului clasic european, Benedetto Croce (ibidem, p. 20). 

Faptul că, în România postbelică, acest proiect şi această aspirație, 
care aparţin inalienabil dinamicii profunde a modernităţii, s-au născut 
în domeniul teoriei literare reprezintă, probabil, una dintre cele mai 
însemnate contribuţii ale acestei discipline la mersul general al ide- 


ilor în istoria noastră culturală!0f. 


Acestei contribuţii, Martin i-a adăugat proiectul promovat în volu- 
mul Singura critică, de construire a spaţiului de afirmare a unei 
culturi cognitive integratoare a tuturor speciilor criticii literare. Mircea 
Martin susţinea astfel continuitatea dintre spaţiul reflecţiei savante 
şi cel al libertăţilor publice de exprimare, miza fiind salvgardarea 
civilităţii, ca structură de rezistență a societăţii civile”. 

Ne aflăm în faţa unei pledoarii semeţe care concede criticii literare 
meritul de a fi susținut valorile fundamentale ale libertăţii civiliza- 
torii în timpul comunismului. Să însemne că personalităţile acestei 
discipline, între care Eugen Simion, Nicolae Manolescu și Mircea 
Martin, subiecţii studiilor de caz, reprezintă vârful rezistenţei prin 
cultură între anii 1960 și 1989? Ca să răspundem, ar trebui să 
revenim la noțiunea noastră și să vedem în ce măsură „faptele” unor 
Simion-Manolescu-Martin şi ale celorlalți critici răspund testului 
nostru definiţional. 

Gândim că, pentru a cuprinde sensul „rezistenţei prin civilitate” 
propus de Caius Dobrescu, noţiunea cu care am lucrat este prea 
strâmtă. „Rezistenţa” pe care o întrevede autorul Plăcerii de a gândi 
îşi pierde din conotaţia ei eroică, pentru a câștiga în planul cuprin- 
derii şi complexităţii. Din perspectiva lui Dobrescu, rezistenţa la 
proiectul totalitar a rezultat aproape natural dintr-o convergenţă de idei, 
memorie comunitară, funcționare disciplinară, solidaritate electivă. 
Iată o arhitectură redutabilă prin dificultatea de a desena frontierele 
componentelor şi apoi de a le separa. Or, această dificultate nu o 
avem doar noi, cei ce încercăm să o recompunem din bucăţi; această 
dificultate a avut-o şi regimul comunist. 

Capitolul III 
Nişele culturale ale existenţei 


Nişele politice ale oamenilor de cultură 


Am interpretat rezistenţa prin cultură ca trecere peste limitele de 
conţinut şi stil impuse creatorilor de către autorităţi. Formă de inde- 
pendenţă parţială faţă de puterea totalitară, „existenţa prin cultură” 
este atributul fiinţelor umane pentru care manifestarea culturală dă 
sens propriei lor vieţi. Ele își organizează cadre de afirmare intelec- 
tuală şi artistică creându-și, spunem, „nișe culturale” relevante social 
şi politic. 

Noţiunea nișe culturale a existenţei integrează atitudini și com- 
portamente între care unele asumă motivațiile etice ale condiției de 
rezistent. Asupra lor insista corespondenţa dintre Matei Călinescu 
și Ion Vianu, ca definind „cel mai profund sens” al rezistenţei cul- 
turale, „cel de ordin moral, al intransigenţei morale riguroase, formate 
și trăite în anii cei mai sumbri ai ceauşismului”!. Pentru Călinescu, 
acest etos era reprezentat de generaţia optzecistă, cu opoziţia ei 
mută, dar admirabil de dârză faţă de cultura oficială, față de pater- 
nalismul grotesc al partidului, față de întreaga farsă stridentă a 
naţional-comunismului pe un fond social tragic, cu aproape toate 
caracteristicile unei situaţii concentraţionare. 

Atitudinea așezată pe valorile morale supreme: rigoare, fermitate, 
consecvență, spirit de sacrificiu, a definit, scria Marino, „nivelul maxim 
de exigenţă al unei generaţii, respectiv al unei epoci întregi”?. A fost 
opţiunea mulţimii intelectualilor și artiştilor enumeraţi de Vasile 
Igna care au preferat marginalizarea în locul pactizării cu adversa- 
rul politic. Se adaugă categoria autorilor în umbră, al căror refuz al 
compromisurilor i-a împiedicat să capete relevanţă publică, altmin- 
teri accesibilă pentru ei”. Totuși, resorturile existenţei prin cultură 


* Noțiunea transcende regimurile politice, dar are un plus de relevanţă 
în condiţiile societăţilor totalitare, unde nișa culturală nu înseamnă 
doar „a trăi în conformitate cu tine însuţi”, ci promovarea unui adevă- 
rat proiect uman, construit în condiții vitrege. 

** Dintre exemple, îl alegem pe al romancierului Paul Tumanian, care a 
preferat să nu-și publice cărţile întâmpinate de edituri cu soluţii de 

şi ale nişelor culturale nu se opresc la teritoriul eticului. Vom arăta 
că devoţiunea culturală poate merge până la motivarea (în plan 
subiectiv) a compromisului, exemplele notorii discutate fiind Nicolae 
Balotă și Constantin Noica. 

„Nişele culturale ale existenţei” au crescut pe detalii de persona- 
litate, mai vizibile ori mai discrete, şi de context. Factorii psihologici 
aveau să conteze pentru felul în care oamenii de cultură rezolvau 
tensiunea dintre operă, cu exigenţele ei de autenticitate, și regimul 
politic, cu cerinţele lui de adaptabilitate. Lucrurile nu puteau să 
stea decât astfel, ceea ce pare banal, dar complexitatea situaţiilor 
nu pare să fi stârnit suficient interes pentru judecarea, la noi, a 
relaţiilor dintre intelectuali, artiști și autorităţile comuniste”. 

Construirea unei nișe culturale înseamnă punerea pe primul loc 
a operei de către creator, în raport cu alte aspecte ale vieţii sale 
proprii. Dar până unde poate fi împinsă „prioritatea”, de vreme ce 
primul test al operei era publicarea acesteia, deci însăși existenţa, 
iar ea obliga la compromisuri? Dacă ne restrângem la creaţiile cul- 
turale având coloratură ideologică, specificul cazului românesc este 
inexistenţa autorilor care să fi scris cărți explicit anticomuniste, 
împotriva autorităţilor atunci la putere, în timp ce ei se aflau în 
România — cum s-a întâmplat în Iugoslavia cu Milovan Djilas, în 
URSS cu Aleksandr Soljeniţîn, Václav Havel în Cehoslovacia și omo- 
logii lor din Polonia și Ungaria etc.''. Romanele scoase din ţară fără 
autorizaţie pentru a fi publicate în străinătate trecuseră mai întâi 
pe la editurile românești, unde au fost refuzate. Chiar dacă se doreau 


„disciplinare”. Vor vedea lumina tiparului după revoluţie: Domnul Marius 
şi doamna cea mică (Ararat, 1995), Urma scapă turma (Ararat, 1997), 
Conspirația inocenților (Ararat, 1999). Vezi și Gabriel Andreescu, „Postfaţă” 
la Domnul Marius şi doamna cea mică. 

*  Biografiile şi memoriile fac astfel de conexiuni, dar nu cunoaștem studii 
specializate pe subiect și nici teoretizarea fenomenului. O carte precum 
cea a lui George Neagoe despre Ștefan Aug. Doinaș (vom vorbi pe larg 
despre ea), care amalgamează acuzaţii asupra faptelor și asupra carac- 
terului, nu-şi poate avea locul în categoria „studiilor” ori „teoretizărilor”. 

** Singurul samizdat apărut în România (la Oradea) a fost Ellenpontok 
(Contrapuncte), iniţiat de Attila Ara-Kovâcs, căruia i s-au adăugat în 
redacţie Ilona și Károly Antal Tóth, Geza Szőcs, András Keszthelyi. 
Alături de redactori, au mai publicat în Ellenpontok István Mészáros, 
Sándor Szilágyi, Ferenc László Takács, László Tőkés și disidenţi din 
Ungaria (Gáspár Miklós Tamás şi Miklós Haraszti), la care s-au adă- 
ugat traduceri din scriitori precum Paul Goma și Aleksandr Soljenițîn. 
Ellenpontok a fost un samizdat prin excelență maghiar. Au apărut opt 
numere, din februarie până în octombrie 1982, când Securitatea i-a 
identificat pe autori, şi apoi încă unul în Ungaria, editat de Attila 
Ara-Kovács în 1983 (Marius Cosmeanu, „Povestea singurului samizdat 
din România ceauşistă” — http://blog.cosmeanu.ro). 

o critică a regimului, acestea suportaseră deja cenzura interioară a 
scriitorului care dorise să dea o minimă șansă cărţii sau să evite 
acuzarea de activitate politică ostilă. Este situaţia în care s-au găsit 
A.E. Baconsky la publicarea lucrării Biserica neagră, în anul 1975 
(totuşi, o utopie), Paul Goma cu Ostinato (1966, 1971) şi Uşa (1974), 
Bujor Nedelcovici, în 1985, cu Le second messager. Baconsky a murit 
la doi ani de la apariţia cărţii sale în Germania, Nedelcovici a rămas 
în Franţa tot la doi ani după actul de indisciplină” editorială, Goma 
a rezistat să înfrunte Securitatea acasă până în 1977. In acest sens, 
la noi opera politică nu s-a suprapus, de la egal la egal, cu cea cul- 
turală, cum s-ar fi întâmplat dacă volumele ulterioare ale lui Goma, 
tranşante, ar fi fost publicate în străinătate fără ca el să aleagă 
exilul — și dacă, nealegându-l, ar fi putut să le scrie. Intre variatele 
atitudini și comportamente ale trăirii prin cultură, o situaţie-limită 
este creaţia solitară. I.D. Sîrbu şi N. Steinhardt ar fi exemplele 
notorii ale categoriei, reprezentaţi de principalele lor creaţii care au 
putut vedea lumina zilei doar după 1989 (Adio Europa şi, respectiv, 
Jurnalul fericirii). Contextul funcţiona după o logică a selecției abruptă: 
ca să creezi, trebuia să exiști, iar ca să exiști, trebuia să fii lăsat 
să exiști. Câţiva gânditori au putut alege soluţia refugiului într-o 
zonă a creaţiei umaniste cât mai teoretică, deci neutră — ca în cazul 
lui Adrian Marino, a cărui fibră politică și luptătoare l-ar fi împins 
altfel spre scrieri cu conținut ideologic”. Scriitorii care au luptat cu 
cenzura formează o serie lungă, cât este și șirul operelor trecute 
prin furci caudine””: poezia și romanele „marii arte” din anii 1960-1970, 
scrierile tinerilor scriitori de la Aktionsgruppe Banat, producţiile 
curentului oniric (Dumitru Țepeneag, Virgil Tănase, Leonid Dimov ş.a.), 
creația Generației '80 — ca să exemplific. 

O sarcină tipică pentru paradigma nișelor culturale ale existenţei 
este explorarea tipurilor de nișe, a formulelor descoperite, construite 
în timp de creatori. Facem de la început separarea dintre categoria 


Vezi mărturisirile în acest sens din volumul Viaţa unui om singur 
(Polirom, 2010). 

Lucrările privitoare la cenzură apărute după crearea Arhivei CNSAS, 
care a deschis posibilităţi nicicând imaginate anterior de aprofundare 
-a relaţiei cenzor-cenzurat, s-au oprit la dimensiunea represivă. Cartea 
lui Adrian Marino Libertate şi cenzură în România. Începuturi (Polirom, 
2005), cu miză ideologică, nu fructifică noile resurse. Lucrarea Lilianei 
Corobea Controlul cărţii. Cenzura literaturii din regimul comunist din 
România 1949-1977, volumele I şi II (Cartea Românească, 2014), constă 
într-o culegere de documente a cărei „Introducere” compilează referinţe 
asupra cenzurii în mai multe ţări comuniste. In Cultul secretului. 
Mecanismele cenzurii în presa comunistă (Polirom, 2015), Emilia Șercan 
tratează mecanismul cenzurii ca formă de control multiplu: politico-ide- 
ologic, instituțional, juridic, informaţional, economic. 

nişelor culturale ale existenţei şi cea a nişelor politice ale oamenilor 
de cultură (literaţilor etc.). Ultima numește îndreptarea unor creatori 
spre actul politic, fără ca opera lor să fi fost ori să devină instru- 
“mentul relevant al acestui demers. Pare logic ca această categorie 
să fie alimentată de poeţi, a căror operă transcende în mod obișnuit 
materia politicului — exceptând poezia propriu-zis politică, precum 
cea a tinerilor din Aktionsgruppe Banat sau, ca să dăm un alt exemplu, 
până la un anumit punct cartea lui Mircea Dinescu Democraţia naturii 
ori poeziile deja amintite, publicate în Amfiteatru, ale Anei Blandiana. 

Ca modele pentru categoria „nişelor politice ale literaţilor” luăm 
în considerare destinele lui Dorin Tudoran și Mircea Dinescu. Dosarele 
lor de urmărire informativă probează faptul că acţiunile dintr-o anu- 
mită fază a vieţii lor de poeţi „profesioniști” se construiesc în jurul 
atitudinii politice, și nu al celei culturale”. Prima atitudine, nu a 
doua, o apreciem ca dominantă. 


Dorin Tudoran: predictibilitatea personalităților 
accentuate 


„Cazul Tudoran” poate fi urmărit în detaliu datorită punerii la dis- 
poziţia opiniei publice a unei părți substanţiale a dosarului său de 
urmărire informativă. Acesta acoperă toată perioada de la intrarea 
sub supraveghere la confruntarea cu autorităţile și plecarea din țară 
şi este deosebit de detaliat. 

Dorin Tudoran fusese, la început, bine integrat în comunitatea 
scriitorilor și în sistemul ei instituţional. A lucrat la redacţia publi- 
caţiilor pentru străinătate și apoi la reviste de influenţă, precum 
Flacăra — unde a fost un apropiat al lui Adrian Păunescu (atunci 
în plină afirmare)” — şi Luceafărul. În 1973, a câștigat premiul de 
debut al Uniunii Scriitorilor’. Un critic solicitat de Securitate să îi 
facă o caracterizare, la mijlocul anilor 1970, îl descrie drept spirit 
cultivat şi fin”, un altul, americanofil și arogant. 

Conflictul poetului cu regimul va urma o traiectorie graduală, 
verificabilă pas cu pas, într-o singură direcţie, a radicalizării. In 


* Distincția corespunde observaţiei lui Bedros Horasangian, reținute în 

primul capitol: când s-au opus de-a dreptul, scriitorii n-au mai făcut 

literatură, ci disidență politică și astfel s-au transformat în oameni 

politici (Bedros Horasangian, Caiete critice, nr. 2, 1990, p. 44). 

„Sprijinit de Adrian Păunescu, căruia i-a fost aproape secretar la «Flacăra» 

(până în 1974), susţine informatorul „Martin” (Dorin Tudoran, Eu, fiul 

lor. Dosar de securitate, lași, Polirom, p. 61). 

*** Pentru volumul Mic tratat de glorie. 

wii „el scrie o poezie ușor intelectualistă, situată la egală distanță de 
orice fel de extremism” (apud Dorin Tudoran, Eu, fiul lor..., p. 62). 

decembrie 1976, Tudoran cerea explicaţii redactorului-șef al Românie: 
literare pentru intervenţiile făcute în interviul pe care i-l luase lui 
Alexandru Andriţoiu. Poetul se adresa pe un ton sever: „În confor- 
mitate cu drepturile de autor, întărite și de legea presei, aştept 
cuvenitele explicaţii...”. Conţinutul păstrează totuși poncifele momen- 
tului: incidentul ar dovedi, susține Tudoran, „existența unor practici 
străine modului în care a fost gândită şi legiferată activitatea presei 
în România socialistă”. 

În anul 1977 îi sunt respinse două cărţi. Prima „nu era mobili- 
zatoare”, cealaltă conţinea „șopârle”, fiind „antichineză” și „prochia- 
burească”. O sursă, „Dorin”, susține că Tudoran critică faptele lui 
Goma și consideră adeziunea lui Ion Negoiţescu la Carta 77 „de un 
comic nebun”. Ceea ce este probabil fals, de vreme ce într-o notă 
de la începutul anului 1978 îi sunt reproşate aprecierea pozitivă a 
solidarizării lui Negoiţescu cu Goma, ca și criticile privind nedrep- 
tăţirea tinerilor scriitori, limitarea posibilităţii de a călători în stră- 
inătate, evoluţia lucrurilor în cultură. Cel mai probabil, prin cele 
spuse, sursa „Dorin” dorise să-l protejeze pe Tudoran”. Poetul are 
probleme şi cu organizaţia de partid, întrucât a refuzat să scrie 
despre reconstrucţia capitalei după cutremur; i se ceruse să scrie 
numai în termeni pozitivi?. 

Succesiunea de reacţii și contrareacţii îndreaptă tensiunea dintre 
scriitor şi sistemul cultural, în care se integrase de foarte tânăr, 
spre punctul critic. Săptămîna lui Eugen Barbu l-a atacat de două 
ori în anul 1978. Revistele cărora li se adresează să-i publice replica 
l-au refuzat. Poetul, irascibil, neacceptând să fie pus la punct, ridică 
gradul de beligeranţă. Anunţă că va cere o audienţă la conducerea 
de partid, ameninţă cu depunerea carnetului și trimiterea articolului 
la Europa Liberă. Trăia într-o epocă în care amenințările aveau suc- 
ces: Luceafărul îi publică replica făcând o schimbare minimală”. 


Dorin Tudoran, Eu, fiul lor..., p. 64. „Dorin” este Mircea Iorgulescu. 
Susţinerile lui au fost notate de ofiţerul V. Măierean. 
Cercetătorul are de făcut un adevărat slalom printre susţineri. El are 
permanent de verificat conținuturile (sunt convergente?, contradictorii?) 
şi credibilitatea autorilor. În aceeaşi notă din 12.01.1978, care invocă 
„aprecierile pozitive ale acţiunii lui Ion Negoiţescu”, ofițerul afirmă că 
s-a reușit „influențarea lui Dorin Tudoran de a avea o atitudine fățiș 
potrivnică activităţii lui Paul Goma” (Dorin Tudoran, Eu, Piuiiulor..., 
p. 70). Ansamblul surselor, publice sau de arhivă, ne cere să infirmăm 
alegaţia. Probabil, autorul notei a preferat să preia referirea unor surse 
la ostilitatea poetului faţă de Goma (una a lui „Dorin”), întrucât aceasta 
unea o notă bună muncii pe care o făcuse. 
În locul referirii iniţiale la „unul dintre cei cinci greviști ai foamei”, va 
apărea „unul dintre cei cinci care parazitând...” (Nota din 15 februarie 
1978 — Dorin Tudoran, Eu, fiul lor..., p. 75). 

Urmează luări de poziţie la Colocviul naţional de poezie de la 
Iași, din 18-20 octombrie 1978: „...la noi se îngăduie prea mult liche- 
lelor””; „...poezia patriotică este talanga de gâtul adevăratei poezii” 
ș.a. Ofițerii le vor caracteriza drept atac contra liniei patriotice din 
cultură”. I se respinge volumul Respirație artificială, motivându-se 
aluziile acide la adresa realităţii. Poeziile ar fi un rechizitoriu la 
adresa forurilor culturale, a îndrumării ideologice etc.. Exemplele. 
reproduse într-o notă trimisă Centralei editoriale ar putea fi într-ade- 
văr interpretate ca anecdotică politică, formă de instrumentalizare 
a materialului poetic în serviciul unui mesaj propriu-zis politic”. 

Natura poeziei aduse la nivelul anecdotei politice apare evidentă 
când facem comparaţie cu opera poetică a Grupului de Acţiune Banat. 
În al doilea caz, conştiinţa politică „creează literatură”, devine resursă 
a „vieţuirii poetice”. Comparaţia în plan artistic regăsește distincţia 
dintre „nişele politice ale literaţilor/oamenilor de cultură” — cu exem- 
plele tipice ale lui Dorin Tudoran și Mircea Dinescu — şi „nișele 
culturale ale existenței”. 

Din sinteza elaborată de Securitate la 31 ianuarie 1979, aflăm 
că situaţia lui Tudoran a fost discutată la nivelul conducerii Uniunii 
Scriitorilor și al Consiliului Educaţiei și Culturii Socialiste, „fiind 
posibilă scoaterea lui din sistemul redacţional. De asemenea, orga- 
nizaţia de partid din care face parte intenţionează punerea lui Dorin 
Tudoran în discuţie...””. Ceea ce s-a şi întâmplat. Ne aflăm într-o 
nouă fază a escaladării tensiunii dintre poet și autorităţi. 

In finalul documentului citat, șeful unităţii atrage atenţia că atunci 
când Tudoran este criticat (de citit: ameninţat, sancţionat), este posi- 
bil ca el să reacționeze prin „acţiuni necorespunzătoare”. De atenți- 
onare ține seamă Inspectoratul Municipiului București — Securitate. 
Căpitanul Vasile Măierean va propune în luna august 1979 acorda- 
rea avizului pentru participarea poetului la o întrunire în Elveția, 
căci „Dorin Tudoran are intenția ca în cazul în care nu i se va aproba, 
să recurgă din nou la ameninţări”. Aflându-se că poetul caută nume- 
rele de telefon ale lui Paul Goma și Virgil Ierunca, i s-a refuzat în 
final plecarea, deoarece el „poate deveni un element potenţial peri- 
culos gen Goma”!!. Din materialele avute la dispoziţie, această notă 


Toţi cei prezenți l-au recunoscut, în spatele etichetei, pe Adrian Păunescu. 
Mai multe note vorbesc, în paralel, despre atacul insistent al lui Dorin 
Tudoran la adresa lui Păunescu. 

Ne referim strict la exemplul care urmează Și, respectiv, la tipologia pe 
care o reprezintă: „Se aleg minciuni/ dintre cele mai umile/ li se ţine calea/ 
de câteva ori pe zi/ și li se spune:/ „Excelenţă”/ „Maiestate”/ „Prealuminatelor”/ 
„Preafericitelor”/ „Divinelor”/ O, splendidă auroră/ a adevărului/ tu vei întâr- 
zia să te arăţi:/ Sictir” (Dorin Tudoran, Eu, fiul lor..., p. 95). 

din 20 septembrie 1979 pare prima trimitere a unui ofiţer la potențiala 
repetare a cazului Goma care foloseşte numele romancierului. 

Dorin Tudoran reușește să plece în Occident, se întoarce și revine 
la temele cunoscute: gruparea lui Eugen Barbu de la revista Săptămîna 
şi plagiatul după Paustovski sau prezența lui Nicolae Dan Fruntelată 
la conducerea Luceafărului. La 6 mai 1980 se va adresa Consiliului 
de conducere al Uniunii Scriitorilor, introducând subiecte noi: 


Eu simt pe pielea mea, pe pielea familiei mele, începând de la cozile 
la care stau ca să pot să-mi întâlnesc familia și până la cozile de la 
staţiile de tramvai, că trăim dintr-un anumit punct de vedere iarăși 
niște ani pe care s-ar putea cu mare tristeţe și cu mare curaj să-i 
numesc peste 15 ani niște ani obsedanţi!?. 


Autoritatea regimului nu este totuși contestată. Tudoran susține 
că nu poate înţelege „de ce secţia de presă a Comitetului Central 
poate să stea nepăsătoare...”; nici atitudinea ziarului Scînteia, organ 
al Comitetului Central al partidului; îi este ruşine, afirmă el, că 
vede „în grupul de ziariști din spatele preşedintelui Nicolae Ceauşescu 
un om care a fost prins furând de la ziarul «România Liberă»”!?. 

Departamentul Securităţii Statului fusese informat despre întâl- 
nirile avute de Tudoran cu Monica Lovinescu şi cu alți membri ai 
exilului anticeaușist în timpul călătoriei sale și le-a interpretat ca 
mobilizare pentru crearea unei grupări disidente. În anul 1980, ofi- 
ţerii au conceput planuri de măsuri, aduse la zi la intervale de câteva 
luni, pentru discreditarea și controlul poetului. Procedura se regăsește 
în cazul tuturor contestatarilor periculoși. In ciuda noilor pași pe 
linia radicalizării, Tudoran intenţionează să se adreseze, „profitând 
de calitatea de Membru de Partid”, secretarului general „ca să facă 
dreptate”!f, 

Pe 29 noiembrie 1980, pleacă în R.F. Germania cu o uită pe 
care o va prelungi până la mijlocul anului 1981. Anterior, din cauza 
opunerii redacţiei la această călătorie, fusese nevoit să-și dea demi- 
sia de la revista Luceafărul. Doamna Tudoran cere la rândul ei 
semnarea actelor necesare pentru a face o vizită soţului. Luând în 
calcul firea irascibilă a poetului, Securitatea devine în acel moment 
neobișnuit de prevenitoare. Ofițerii propun ca, înaintea plecării spre 
R.F. Germania, soţia să fie contactată pentru a i se spune că „unele 
dispute din lumea scriitorilor în care voit sau nevoit a fost implicat 
și Tudoran Dorin nu trebuie considerate ca motive de supărare pe 
conducerea de partid şi de stat care — după cum se ştie — apreciază 


* = Anterior, la 6 februarie 1979, informatorul „Neagoe” invocase preocu- 


parea lui Paul Anghel ca nu cumva Tudoran să fie transformat „într-un 
viitor Paul Goma” (Ibidem, p. 102). 

valoarea artistică şi literară a poeziilor publicate de soțul său”!5, Se 
merge până acolo încât se iau măsuri ca adversarii literari să nu-l 
mai atace în publicaţiile lor. Temperamentul lui Dorin Tudoran a 
devenit deja un factor-cheie în formularea de către autorităţi a tac- 
ticilor de controlare a poetului. 

La sfârşitul anilor 1970, Dorin Tudoran era un scriitor activ în 
viața breslei. Monica Lovinescu își exprimase aprecierile Și făcea 
publicitate numelui său prin Europa Liberă. Cu un astfel de capital 
şi în contextul politicii lui Nicolae Ceaușescu din acea: perioadă, 
atitudinea confruntaţională a poetului, incluzând ameninţări nevo- 
alate, a reprezentat o strategie câștigătoare. Obiectivele punctuale 
pe care a insistat Tudoran au fost atinse. Sunt mai mulţi scriitori 
care au urmat o astfel de cale, diferiţi ca temperament”, iar în toate 
exemplele se pot documenta eforturile Securităţii, uneori considerabile, 
de a evita alte „cazuri Goma”. Disidentul refugiat la Paris contribuise, 
fără să știe, la elaborarea unor tactici mai sofisticate ale Securităţii 
și deci la destinul unor confraţi. 

Tudoran și soţia sa au revenit în ţară, mai devreme decât fuseseră 
așteptați. Au găsit casa sigilată. Niciunul nu mai avea în acel moment 
serviciu. Vor urma luni de solicitări să fie integrați în muncă şi 
ameninţări cu adresarea la Europa Liberă dacă nu le sunt respectate 
cererile. La începutul lunii septembrie 1981, pentru Securitate conta 
că, deși poetul menținea relaţii cu colaboratori Și angajaţi ai postului 
de radio de la Miinchen, nu existau „date certe care să ateste că 
[poetul] a făcut vreo declaraţie publică sau să accepte să fie inter- 
vievat” pe postul de radio Europa Liberă!6. Frontiera inviolabilă nu 
fusese atinsă. 

Lupta poetului cu sistemul ajunsese în acel moment departe de 
temele literaturii. Securitatea încearcă să-l compromită și reușește. 
In urma scandalului creat de Iulian Neacșu, va primi o amendă 
„penală. Reacţia lui Tudoran este să „înjurle] în gura mare partidul 
și conducerea superioară”!7. În aceeași logică a reacției amplificate, 
„a luat legătura cu Virgil Tănase [...] cu care a convenit să expedi- 
eze o scrisoare în al cărei conţinut să prezinte situaţia lui şi care 
să fie difuzată prin presă și postul de radio [Europa Liberă)”!8, 

Este posibil ca ultimul pas să fi fost considerat de Securitate ca 
împingând lucrurile mult prea aproape de frontiera care nu se atinge. 
Contactul cu Europa Liberă intra în categoria comportamentelor 
intolerabile. I se refuză o nouă cerere de plecare în R.F. Germania. 
Previzibilul se întâmplă: conflictul lui Tudoran cu autorităţile mai 
urcă un nivel: poetul anunţă depunerea carnetului de partid; o va 
face la 20 martie. Explică gestul prin referiri la situația personală 
și cea socială: cenzura, regimul preferenţial, discrepanţa creată de 


să atata 
* Între cazurile analizate în volum, și Bujor Nedelcovici. 

activiști între idealurile înalte şi practica vieţii de partid ş.a.!%. Pe 
2 aprilie 1982, a trimis la Europa Liberă textul care denunța ah 
atul lui Ion Gheorghe după Lao Tse'. La 17 aprilie, anunţă condu- 
cerii Uniunii Scriitorilor intenţia de a protesta făcând greva foamei”. 
După întâlnirea de la Comitetul de Partid al Municipiului București 
din luna septembrie, susţine în faţa cunoştinţelor că aprobă acţiunile 
întreprinse de Occident împotriva României şi îşi anunţă intenţia 
de a-l contacta pe Vasile Paraschiv”. 

Subliniem încă o dată evoluţia graduală, care ne permite să urmă- 
rim în detaliu nuanțele confruntării lui Dorin Tudoran cu autorităţile 
și schimbarea naturii protestelor lui. Curajos până la risc, poetul 
adaugă la istoria acelor ani scene memorabile. Când unul dintre 
ofițerii care urmăreau cuplul Tudoran din mașină fluieră după soţie, 
se duce și-l interpelează pe cel care, realizează el, „făcuse tâmpenia”: 


Ce-i, finicuţ, n-ai nimic de făcut? Ba da, citesc Sportul, mi-a răspuns. 
Chiar ştii să citeşti? — l-am întrebat. Hai, termină!, mi-a răspuns. 
Bine, bine, dacă ştii să citeşti, citește, dacă nu, du-te la școală. Am 
long id, 


Comentariul este înregistrat de Securitate, probabil în timpul 
istorisirii lui la telefon, şi transcris; păstrează toată autenticitatea 
momentului. i 

Totuşi, chiar în 1982, la întâlnirea din 9 septembrie de la Comitetul 
municipal, încă „nu acuză PCR sau societatea, ci niște moravuri și 
persoane”. Scriitorilor străini pe care-i contactează în luna octombrie 
1982 le vorbește critic despre politica culturală, nu despre ilegitimi- 
tatea regimului. Notăm aceste nuanţe, căci ele ne orientează în 
ansamblul gesturilor de demnitate, disidenţă şi rezistență. 

În oglindă, Securitatea a inițiat măsuri pentru angajarea sa” și 
publicarea lucrărilor pe care le depusese la edituri. În paralel, încearcă 
să-l discrediteze, să-l separe de prieteni şi să-i blocheze comunicarea 
cu străinii. În luna noiembrie 1982, Tudoran a fost cooptat ca mem- 
bru titular de PEN Clubul francez. I s-au oferit o bursă şi o invita- 
ție să călătorească în Franţa. Rapoartele Securităţii din acea perioadă 
acuză „atitudinela] deosebit de ostilă la adresa politicii promovate 
de partidul şi statul nostru, îndeosebi împotriva conducerii supe- 
rioare, prin comentarii și expresii calomnioase, denigratoare, pe care 
uneori le exprimă în mod public”?2. 


*  Plagierea volumului Tao Te Ching, al lui Lao Tse, a devenit o temă viu 
dezbătută printre scriitori și pentru că Ion Gheorghe era un protocronist 
apropiat de grupul colaboraţioniștilor de la revista Săptămîna. 

** Motivele declarării grevei foamei erau refuzul încadrării în muncă și 
neacordarea vizelor pentru R.F. Germania. 

*** Poetul refuză însă condiţiile de angajare. 

În luna martie a anului 1983, Tudoran este deja prezentat la 
Europa Liberă ca disident. Capitalului său de opoziţionist i se adă- 
ugau la acea dată trimiterea textului privitor la plagiatul lui Ion 
Gheorghe la Europa Liberă”, contacte intense cu străini, declaraţii 
acuzatoare în grupurile pe care le frecventa, gândite să ofenseze 
autoritățile. Impresionează comportamentul său provocator și bătă- 
ios în contactele cu ofiţerii de Securitate. Va insista pe acest fel de 
manifestări, acutizând de la o lună la alta conflictul. Planurile de 
măsuri ale Securităţii, care urmează și ele unul după altul, nu mai 
conţin propuneri de a i se rezolva cererile, ci de punere a poetului 
sub control. În mod excepţional, șeful Direcţiei Securităţii Statului 
ordonă în luna aprilie 1983 stingerea efectelor publicităţii externe 
în jurul cazului şi prevenirea creării unui disident. În acest Scop, 
cere reanalizarea revendicărilor lui Tudoran: „...vedeţi dacă sunt 
reale sau imaginare, ce implicaţii presupune satisfacerea lor din 
punct de vedere legal, politico-moral și al intereselor de securitate”?:. 

Este deja prea târziu. Tudoran insistă să fie lăsat să onoreze 
invitaţia PEN Clubului francez. Ofițerii de Securitate îi resping cere- 
rea, căci sunt convinși, spun documentele, de intenţia lui de a se 
stabili în străinătate”. În contextul autocenzurii la care era obligată 
Securitatea atunci, atuurile se aflau în mâna revoltatului — cum se 
va întâmpla mai târziu cu Bujor Nedelcovici. La 7 aprilie 1984 familia 
Tudoran a depus cererea de emigrare în Statele Unite şi tot în acele 
săptămâni poetul a trimis în Occident, pentru a fi publicat, textul 
său referenţial pentru perioada în care a trăit în România: „Frig 
sau frică. Sau despre condiţia intelectualului român de azi”***. Eseul 
este piesa centrală pentru tot ceea ce va urma. El elimina orice 
emoție privind acordarea statutului de azilant politic, îi asigura, 
odată ajuns în Occident, platforma unui militant anticomunist ȘI 
punea pe umerii autorităţilor o presiune formidabilă, suficientă cât 
să-și dorească „să scape de el”. Rapoartele Securităţii ulterioare publi- 
cării eseului califică acţiunile lui Tudoran drept „din ce în ce mai 
virulente”. Pe baza celor scrise de el, în ultima perioadă, după luna 
noiembrie 1984, s-au realizat „emisiuni difuzate la postul de radio 
«Europa Liberă» cu un conţinut profund dușmănos la adresa orân- 
duirii socialiste din România”??. 


Susţine în faţa autorităţilor, conform rapoartelor, că textul „găsit în 
vreo redacţie” a fost trimis la Europa Liberă de un binevoitor (Dorin 
Tudoran, Eu, fiul lor.., p. 228). 


jie Totuşi, la 16 decembrie 1983, Tudoran cere din nou angajarea, căci 
existau două posturi libere în acel moment (unul, prin decesul lui Nichita 
Stănescu). 


i toate aceste demersuri, a primit ajutorul de neprețuit al lui Mihai 
otez. . i 

În logica acestei certe cu regimul, care adusese viața lui Dorin 
Tudoran și a familiei la un punct de unde nu mai exista cale de 
întoarcere, amenințările lui Tudoran ating un nivel paroxistic: dacă 
nu i acordă viza, va scoate pe balconul locuinţei cartoane mari cu 
lozinci, va arunca de acolo foi acuzatoare, va pune amplificatoare 
etc. Începe greva foamei, care va dura 40 de zile. Este ameninţat 
cu Procuratura, care deschide ancheta. „Cazul Tudoran” a devenit o 
vâlvătaie. Securitatea nu mai avea cum să o stingă . Poetul pleacă 
spre Statele Unite cu familia la 24 iulie 1985, de unde îşi va conti- 
nua activitatea anticomunistă. 

Este de semnalat că specificul creșterii graduale, în intensitate 
şi natură, a confruntării lui Tudoran cu regimul a fost perceput în 
afara ţării încă din acei ani. O remarcase editorul revistei Ethos, 
unde a apărut eseul „Frig sau frică?...”, care se referă la „o «disi- 
denţă» diferită la început de contestaţia politică a unui Paul Goma, 
dar care, radicalizându-se, a ajuns până la punerea în chestiune 
publică a întregului sistem comunist”. Şi: „Din 1981, când se întoarce 
în ţară dintr-o călătorie în Germania Federală, și până în 1984, când 
dă interviuri presei străine împotriva lui Ceauşescu și regimului 
comunist, Dorin Tudoran trece, treaptă cu treaptă, de la opoziţia 
pur literară la cea politică”%. 

Evoluţia „cazului Tudoran” susţine și ea ipoteza că o rezistență 
clar exprimată la sfârşitul anilor 1970, cât de cât largă, a oamenilor 
de cultură reprezentativi ar fi avut efect; ar fi oprit succesiunea 
actelor multe prea arbitrare şi iraționale care au împins sistemul 
politic și social din România spre un final tragic. Asumarea unei 
astfel de misiuni ar fi cerut să existe, în fiecare situaţie, acea ener- 
gie a riscului vădită de poet — ori resorturi echivalente. Retrospectiv, 
pe baza celor ce descoperim în Arhiva Securităţii, reușita unei soli- 
darizări împotriva exceselor regimului ne pare astăzi un scenariu 
convingător. Dar informaţiile care ne permit să susţinem teza nu 
erau la dispoziţia celor nemulțumiți în acele vremuri. 

Istoria a fost să fie altfel. Greu de înţeles dilemele individuale 
din anii ceaușismului, fără acces la realităţile lor subiective. Iată, 
dincolo de succesiunea faptelor, un spot de lumină asupra trăirilor, 
din chiar inima evenimentelor: 


Pentru mulți dintre ei, eram al doilea mort al zilei: sărisem (de mult 
şi mult peste) gardul de siguranţă ce separă (și apără fragil!) ţarcul 
supravieţuirii noastre de rostirea sentinţei scrise pe frunţile noastre. 


Conducerea Departamentului Securităţii Statului a adus reproșuri ofi- 
ţerilor responsabili pentru a nu fi reuşit să prevină această evoluţie a 
lucrurilor. 

Eseul a apărut în revista Ethos, nr. 5; 1984, Paris. Ghilimelele î îi apar- 
ţin editorului. 


+k 

Unul din cei prezenţi chiar spusese, cu puţină vreme în urmă: „E ter- 
minat. E un om mort!”. 

„îmi amintesc foarte bine. [...] Un cuvânt a declanşat totul: Da! 
Aveam să scap cu viață’. 


„Traiectoria disidenţei” lui Dorin Tudoran narează cum problemele 
unei individualităţi ajung să intersecteze, la un moment dat, temele 
de viaţă ale altor semeni și cum personalităţile accentuate pot să 
alimenteze manifestări cu valoare colectivă. 


Mircea Dinescu: „boem şi calculat” 


Pentru mulţi, imaginea tânărului răzvrătit de odinioară şi manifes- 
tările mercantile ale lui Mircea Dinescu de după revoluţie par puţin 
compatibile”. Arhivele sunt o sursă de înţelegere şi pentru această 
complexitate comportamentală. 

Dosarele de urmărire informativă deschise pe numele lui, ajunse 
în Arhiva CNSAS, sunt modeste în raport cu opoziţia spectaculoasă 
a lui Mircea Dinescu din anii 1980: în jur de 200 de file. Intrarea 
poetului în vizorul Securității avea motivații mărunte. Aflăm că fusese 
pus sub supraveghere informativă generală la 25 aprilie 1974, după 
scrierea unor poezii considerate necorespunzătoare. Întrucât nu reci- 
divase cu astfel de scrieri, volumele publicate primiseră aprecierea 
criticii literare, nu făcuse comentarii negative la adresa partidului 
și chiar fusese ales secretar UTC al Uniunii Scriitorilor, Securitatea 
a decis, în noiembrie 1975, să înceteze urmărirea?6. 

Dosarul deţine totuși documente care arată că ochiul Securităţii 
veghea asupra lui de mai mult timp. Dinescu fusese încorporat în 
armată, în 1969, la Regimentul de Securitate București. Lucrase în 
perioada serviciului militar pentru redacția revistei Pentru Patrie”, 
Din acel moment a fost văzut ca o potenţială resursă. Găsim în 
arhivă un portret făcut lui de informatoarea „Dona Alba”””, în 1972, 
pe când Dinescu lucra ca redactor la Tribuna Ialomiţei din oraşul 
natal, Slobozia, şi era preocupat să capete buletin de București. 
Sinceritatea sarcastică a delatoarei îi surprinde acel tip de radica- 
litate exhibiţionistă cu care și-a obișnuit cititorii în postcomunism. 
„Dona Alba” aflase că Dinescu pregătește un volum cu titlul Grâu 
păzit de maci, cu poezii politice „care au înspăimântat” pe cei câţiva 
care le-au citit. In faţa ei, poetul ameninţă cu trimiterea volumului 


* = Scris după plecarea din țară, în noiembrie 1985 (Dorin Tudoran, Ka/istocraţia, 
Chișinău, Arc, 1998, p. 15). 

De la scandalul preluării tipografiei trimise Uniunii Scriitorilor, până 
la atitudinile și acţiunile care încălcau legea din timpul mandatelor 
CNSAS ș.a. 

*** Numele conspirativ al Mariei Nicoară. 


XX 

în străinătate, dacă nu i se publică în ţară. Aflăm că își exprima 
revolta împotriva şefilor de la partid care aveau câte 20.000 de lei pe 
lună. „El i-ar împușca pe toţi”, notează conştiincioasă informatoarea?5. 

Pe 11 noiembrie 1972, un ofiţer propune contactarea lui Dinescu 
cu solicitarea să publice, „acum, în preajma aniversării [...], niște 
poezii patriotice, așa cum ne cere partidul”2. Nu găsim urmarea, 
dar la nici două săptămâni sunt făcute încercări de evaluare „a 
candidatului” (la Slobozia, unde trăia poetul) în vederea unei even- 
tuale colaborări. Ofiţerul pune într-o notă ce i-ar fi spus Dinescu: 
„Despre N. Breban are o privire foarte proastă întrucât răul care l-a 
făcut el obștii scriitoriceşti e uriaș. Revolta porneşte și de la faptul 
că înainte de a fi vorbit Breban rău de ţară în RFG, F. Neagu alcă- 
tuise o listă cu câțiva scriitori talentaţi printre care și el pentru a 
o supune aprobării CC în vederea obţinerii intrării în capitală şi 
buletin de Buc.”; „Cu privire la D. Țepeneag crede că s-a făcut o 
greşeală când a fost primit în Uniunea Scriitorilor, dar probabil 
spiritul de grup («gașcă») a învins. «Acesta altceva decât să umble 
cu jalbe, să latre şi să aţâţe, nu știe»”%. Pare că Mircea Dinescu 
declarase lucrurile pe care ofițerul le aștepta de la el, însă cum am 
putea verifica autenticitatea celor scrise în dosar? 

Nu putem spune nici că în aceste rânduri ar lipsi spiritul lui 
Dinescu — şi nici din episodul următor. Conform unui document”!, între 
8 și 13 octombrie 1972 poetul a fost prezent la Festivalul „M. Eminescu” 
de la Iași, unde a participat la o discuţie cu Ovidiu Genaru, poet, 
redactor la revista Ateneu din Bacău. Acesta ar fi afirmat că mai 
mulți scriitori și poeţi băcăuani s-au constituit într-o grupare denu- 
mită „Neînfricaţii” pentru a se împotrivi măsurilor luate de partid 
în domeniul artei şi literaturii. Adresa trimisă către Direcţia I cere 
ca „prin posibilităţile de care dispuneţi pe lângă Dinescu Mircea, să 
stabiliţi dacă această informaţie se verifică”*?. 

Despre urmarea adresei aflăm din nota-raport din 1 august 1973. 
Conform ei: 


În ziua de 30.07.1973 s-a efectuat o contactare a numitului M.D. de 
către tov. Cpt. Achim V. împreună cu subsemnatul [nume indescifra- 
bil]. Cu ocazia întâlnirii au fost discutate probleme legate de situaţia 
actuală a candidatului, loc de muncă, intenţii de viitor. [...] Şi-a mani- 
festat dezacordul total faţă de cei 4 greviști' din vara anului trecut 
pe care-i consideră netalentaţi, scandalagii și profitori. Consideră 
„măsura luată de a fi îndepărtați din Fondul literar ca fiind bine- 
venită, întrucât aceștia făceau de râs obștea scriitoricească”. 


Alte surse vorbesc despre cinci greviști ai foamei. 

**  Nota-raport din 1 august 1973, Arhiva CNSAS, Fond informativ I 000225, 
vol. 1, ff. 22-23. Atitudinea descrisă de ofiţer corespunde „portretului 
temperamental” al lui Dinescu. Rândurile captează „jovialitatea” poetului 

În 1973, Mircea Dinescu a fost angajat la Almanahul Literar, iar 
în octombrie același an i se face instructajul contrainformativ pentru 
plecarea la Festivalul de poezie din Iugoslavia. O sursă apreciază 
că, în ciuda aerului său de boem, poetul este un om foarte calculat. 

“Urmează o pauză informaţională de câţiva ani. Volumul doi din 
primul dosar de urmărire informativă pe numele lui conține redac- 
tări după înregistrările prin tehnică operativă, de numai 14 file, cu 
o notă dublată, nesemnificative. Al doilea dosar, şi el nefiresc de 
subţire, acoperind intervalul 1982 — noiembrie 1989, documentează 
perioada „identităţii opoziţioniste”*5. Referiri la atitudinile sale din 
anii anteriori găsim în dosarele deschise pe numele altor scriitori. 
Aflăm despre critica adusă autorităţilor pentru refuzul lor de a accepta 
burse oferite de alte ţări (exprimată la Colocviul naţional de poezie 
din 18-20 octombrie 1978), despre participarea la încercarea de răs- 
turnare a lui Nicolae Dragoș de la conducerea revistei Luceafărul 
(1979) şi găsim reprodusă nemulțumirea exprimată de el în organele 
de conducere ale Uniunii Scriitorilor față de condiţiile precare ale 
Uniunii (iunie 1980). Sunt consemnate înfruntarea grupului lui Eugen 
Barbu (septembrie 1980), critica deciziilor luate la nivelul Secreta- 
riatului CC al PCR (1981) care afectează redacţiile şi altele de acest 
gen“. Dinescu se afla în tabăra „occidentalilor”, fusese ales membru 
în Biroul Uniunii Scriitorilor, era preocupat de condițiile de funcţi- 
onare a Uniunii. 

Un conflict deschis cu autorităţile se declanşează la începutul 
anului 1982. Consiliul Culturii şi Educaţiei Socialiste a hotărât să-i 
oprească de la difuzare volumul La dispoziția dumneavoastră, apă- 
rut în versiune franceză în planul de propagandă externă la Editura 
Univers. In carte fuseseră descoperite două poezii indezirabile, iar 
această lipsă de atenţie va fi pedepsită. Detaliile hotărârii povestesc 
despre cât de largi erau competențele instituţiei de control cultural: 
Consiliul a oprit difuzarea volumului, a convocat comisia editorială 
pentru a dezbate oportunitatea scoaterii celor două poezii, i-a sanc- 
ționat pe redactorul de carte şi pe redactorul-şef al editurii”. 

Din acel moment, toate filele din dosarul de urmărire îl surprind 
pe Mircea Dinescu în postura de fervent contestatar. O notă din 
martie 1982 enumeră acuzele sale la adresa măsurilor PCR menite, 
susține el, să reducă numărul publicaţiilor literare Și să întărească 
intervenţionismul partidului. Acelaşi tip de critici se repetă și în 


şi folosirea lejeră, de către el, a unor cuvinte fără consecinţe, în condi- 
ţiile relaţiei asimetrice cu agenţii de Securitate. Episodul, și altele 
relativ asemănătoare care se găsesc în dosarul lui de urmărire infor- 
mativă, capătă gravitate de abia când le raportăm la reproșurile aduse 
de Mircea Dinescu lui Adrian Marino, în anul 2010, din poziţia lui de 
membru al Colegiului CNSAS, de a fi purtat discuţii cu ofiţerii de 
Securitate. 

anii următori, cu observaţia că exprimările au un pitoresc inconfun- 
dabil pe care ofiţerii îl pierd, desigur, în sintezele lor. Fervoarea - 
umoristică, probabil greu de contracarat, poate fi din fericire recu- 
perată din înregistrări: 


Chiar azi am avut ședință de partid și-am zis, „cer lămuriri cu situ- 
ația colegei noastre Ana Blandiana”. Zic, am auzit că din cauza unui 
pisoi pe care-l cheamă Arpagic, dle nu știu cum de destinul unui 
scriitor e în funcţie de un animal d-ăsta, dar eu, dacă Ana Blandiana 
ar fi scris 0 poezie despre mine, în care mă făcea „cotoiul Dinescu”, 
eu îi mulţumeam public, dle. E un compliment, o felină e un lucru 
minunat și părerea mea, aceste chestii panicarde ale cenzurii, de-a 
face un act din ăsta politic dintr-o poezie pentru copii, mi se par 
penibile și, mă rog, dacă-i vorba astă pi îl rog pe secretarul de 
partid Ion Horea să-mi explice de ce.. 


Contestarea politicii culturale a PCR devenise un lucru comun la 
întâlnirile scriitorilor. Însă Mircea Dinescu e mai mult decât un 
cârcotaş care se plânge de regim. Îl descoperim în postura de iniţi- 
ator şi amfitrion al întâlnirilor dedicate elaborării unor scrisori de 
protest. Documentele cele mai preţioase din volum reproduc discu- 
ţiile din casa poetului, unde s-au inițiat trei scrisori de protest, pe 
21 octombrie 1982, pe 7 octombrie (cu o urmare în 10 octombrie) 
1988% şi pe 11 ddiemibricr1989 (mai multe zeci de pagini împreună). 
Înregistrările Securităţii fac un portret formidabil participanţilor la 
dezbateri și atmosferei din acea perioadă. 

În particular, merită readusă în atenţia cititorului dezbaterea de 
la Mircea Dinescu din 7 octombrie 1988, antologică. Vom reveni 
asupra ei în capitolul IV, întrucât constituie o excelentă sinteză a 
obstacolelor subiective şi obiective ale acțiunilor de grup. Aici ne 
vom opri la ce spun documentele despre Dinescu, mobilizatorul scri- 
itorilor şi autorul textelor propuse spre semnare”. În acel moment, 
miza lui este explicit politică. El face un apel să se treacă de „pro- 
blemele scriitorilor”, ale culturii, la „mizeria interioară”™. E optimist 
(nu crede că va fi cineva dat afară pentru semnarea scrisorii de protest), 
dar e gata să asume consecinţele: „De aia nu face nimeni nimic, 
pentru că se teme de consecinţele unei chestii!”%. Era încrezător în 
schimbarea regimului încă din 1988: „Le e frică! Uitaţi-vă pe stradă!""0. 
Ca om hotărât să ducă la capăt ce a iniţiat, se arată și practic, și 


* O confirmă documentul: poetul se adresase colegilor explicându-le că 


introdusese în scrisoarea propusă o referire la „spiritul de libertate şi 
reformele din celelalte țări socialiste”. 

Textul scrisorii acuză „situaţia gravă a ţării noastre”, considerând că „tăce- 
rea este în acest moment un act de demisie morală” (Mihai Pelin, Cartea 
Albă a Securităţii. Istorii literare şi artistice [1969-1989], București, 
Presa Românească, p. 408). 

nemulţumit de tergiversarea acţiunii de către colegi: „Părerea mea 
este că, dacă stăteam astă-seară încă o oră, făceam textul pe sche- 
letul ăsta. Iorgulescu cu mintea lui lucidă, așa, semnăm ăștia și eu 
mergeam cu Pleșu cu mașina la încă 15 oameni, astăzi, îl semnam 
și aveam 20 de semnături şi mâine încă 5, 25 de semnături”! 

Nu-l preocupă formalităţile. I se pare normal să-l semneze pe 
Augustin Buzura dacă scriitorul de la Cluj va fi acceptat conţinutul 
scrisorii citite la telefon: „N-are importanţă, dacă este de acord cu 
el! Îl bat la mașină, nu asta este important, ce, ne jucăm de-a uite 
popa, nu e popa!?”%?. E în totalitate pozitiv. La observaţia lui Deșliu, 
că n-apucă să citească tot textul la telefon, Dinescu replică: „Fii 
serios! Dau de la un telefon public! Vă faceţi iluzii despre prompti- 
tudinea Securității!”®. 

Își ironizează colegii care-și condiţionează semnătura de partici- 
parea altor scriitori. Octavian Paler se alătură grupului numai dacă 
o face şi Manolescu, căci lista trebuie să fie cât mai reprezentativă. 
„Va deveni reprezentativă prin cei care o vor semna, după aia!”, 
replică Dinescu. Pentru el, scopul permite să fie lăsate în urmă 
diviziunile. Il propune cosemnatar chiar și pe proletcultistul Ion 
Gheorghe’. 

Inițiativa din 1988 a eșuat. Va eșua şi cea din noiembrie 1989. 
Scriitorii discutau ca și cum s-ar fi aflat într-un acvariu, iar ofițerii 
priveau la ei, de deasupra, culegând detaliile până la ultimul fir. În 
astfel de situații, Securitatea elabora planuri, hotăra interogatorii, 
primea delațiuni, amenința sau promitea până când își atingea obiec- 
tivul: blocarea inițiativei. Măsurile luate sunt informaţii-cheie despre 
desfășurarea evenimentelor. Ele nu aveau cum să lipsească din însem- 
nările Direcţiei I și ar fi trebuit să apară în dosare, iar în final, în 
Arhiva CNSAS. Iată însă că nu sunt. Ce altceva decât protecţia 
participanţilor care contribuiseră la sabotarea acţiunii ar fi putut 
motiva SRI să elimine datele-cheie? Cum poate SRI să trateze actul 
de colaborare la deturnarea protestelor anticomuniste drept secret 
de stat în România postcomunistă? Oare comportamentul unui scri- 
itor în astfel de situaţii nu contează mai mult pentru locul lui în 
comunitatea semenilor decât un eventual şi abstract angajament la 
Securitate smuls în nu știm ce context? 


Reacţiile urmează imediat: „Orice coborâre la acest nivel este gravă!”, 
e de părere Gabriel Liiceanu. La fel gândeşte și Andrei Pleşu: „Ori, vă 
spun, on semnez un text singur și sunt dispus să o fac, dar nu semnez un 


text decât cu anumite persoane” (Mihai Pelin, Cartea Albă a Securităţii..., 
p. 406). pin d 

Dosarele de urmărire informativă deschise lui Mircea Dinescu ne 
oferă câteva instantanee din ultima lună a fostului regim. O notă 
din nojembrie 1989 înregistrează contactele sporadice pe care Dinescu 
le are la restaurantul Uniunii Scriitorilor cu Ștefan Aug. Doinaș, 
Domokos Géza, Octavian Paler, Dan Deşliu, Dan Hăulică, Ana 
Blandiana și Alexandru Paleologu. Mai aflăm că, prin soţie, menţine 
legături cu Catrinel Pleșu, Ascanio Damian, Maia Morgenstern și 
Anca Oroveanu, care „la 11 noiembrie 1989 i-au transmis cadouri 
cu ocazia zilei de naștere”. Poetul își exprimă dezamăgirea că a fost 
evitat de Nicolae Manolescu, Eugen Simion și Ștefan Bănulescu, pe 
ajutorul cărora conta. Ca și temerea că nu mai poate obține împru- 
muturi de la Fondul literar, căci a depășit plafonul (80.000 de lei)“. 

Temele de viaţă pe care le întâmpină Mircea Dinescu în timpul 
domiciliului forţat nu par dramatice. Ne aflăm în faza nesigură a 
funcţionării sistemului de represiune, când reacția oamenilor și insti- 
tuţiilor a devenit impredictibilă, putându-se spera evitarea consecin- 
telor extreme. 

Portretul lui Mircea Dinescu creionat de documente corespunde 
personalităţii vizibile în textele și interviurile lui publicate în stră- 
inătate, care l-au transformat într-o voce reprezentativă a revoltei 
intelectuale de la sfârşitul anului 1989. Atitudinea poetului, pe care 
o putem vedea în intimitate, din înregistrări, este centrată pe acţi- 
unea politică, nu pe dileme literare. Ele își vor fi avut locul la masa 
de scris, dar energia lui vitală a fost îndreptată spre contestaţia cu 
reverberaţii sociale. 


$ 


Calificativele de-genul: irascibil, curajos până la risc, confrunta- 
țional, provocator, bătăios, optimist, încrezător, nemulțumit de ter- 
giversare, fără interes pentru formalități, cu scopuri clare, practic, 
pozitiv, încrezător ş.a., folosite în acest subcapitol mai mult decât în 
altele, nu au pretenţii psihologizante. Ele vor doar să sublinieze rolul 
atributelor de temperament, de personalitate în raporturile opozan- 
ților cu regimul. Personalitatea și filozofia despre bine și rău s-au 
intersectat în istoria rezistenţei mult mai bogat decât sugerează 
naraţiunile obișnuite care împart societatea supusă regimului tota- 
litar în curajoşi şi laşi, obedienţi şi revoltați, demni și impostori etc. 
Temperamentul lor intens, specific personalităților accentuate, pare 
să fi jucat un rol decisiv în asumările de natură politică ale celor 
doi poeţi-disidenţi menţionaţi aici. 

Contraexemplul lui Dumitru Țepeneag 


Distincția dintre categoria „nișelor culturale ale existenţei” şi cea a 
„nișelor politice ale oamenilor de cultură (literaţilor etc.” apare mai 
limpede când așezăm cazurile Dorin Tudoran și Mircea Dinescu ală- 
turi de cel al lui Dumitru Țepeneag. 

Fișa personală a scriitorului, aflată în dosarul de urmărire infor- 
mativă, enumeră stagiul de profesor (1963-1964), perioada de corec- 
tor la Editura Meridiane până în 1966 şi pauza de până în 1968, 
an când a fost angajat în calitate de redactor la România literară. 
Între 1969 şi 1971 a lucrat ca redactor la Editura Cartea Românească. 
Și iată calificativele Securităţii, într-o sinteză pe care ne-o oferă, 
generos, un document SIE: 


Încă din 1966 Dumitru Țepeneag s-a manifestat ca un element insti- 
gator, permanent preocupat pentru a face atmosferă de-protest faţă 
de politica culturală a partidului și statului. În iulie(1973, împreună 
cu Paul Goma, a încercat, pe tema așa-zisei lipse de libertăţi de 
exprimare, să atragă la activităţi ostile u rup-de-tineri scriitori 
cărora nu li se publicau unele lucrări (Daniel Turcea) M. Ursachi, 
Cezar Ivănescu și alţii), îndemnându-i Sa Te scoată ilegal din țară 
pentru a fi editate și publicate în exterior. [...] a început să inițieze 
așa-zisa grupare „onirică” (curent literar care îşi propunea evadarea 
din realitate), fintTobestat de ideea creării unei atmosfere de protest 
față de politica culturală a partiduluit, ——— 
mină A d ct iii sa 


Cu ocazia unor călătorii în Occident, continuă fișa personală, 
Țepeneag a scris articole și a dat interviuri difuzate la Europa Liberă 
în care 


calomnia realităţile social-politice din ţara noastră. [...] În anul 1972, 
a obținut aprobarea efectuării unei călătorii de studii în Franţa, iar 
la expirarea termenului de ședere a solicitat, în mod repetat, pre- 
lungirea acestuia, ultimul expirând la 10 iulie 1975. În Franţa a 
stabilit legături cu Leonid Mămăligă, Monica Lovinescu, Virgil Ierunca, 
Ion Cușa, Sanda Stolojan şi alte elemente din rândul emigrației 
reacționare de la Paris, luând parte la toate manifestările ostile ale 
acestora. La iniţiativa lui a fost înfiinţată, în 1975, revista reacționară 
literară „Caiete din Est”, fiind redactorul-șef al acesteia. [...] În peri- 
oada Conferinţei de la Belgrad a cerut să viziteze ţara, împreună cu. 
o sumă de ziariști străini, însă nu i s-a aprobat cererea“f. 


În cazul lui Țepeneag, autorităţile au luat măsuri drastice: în 
1972 a pierdut statutul de membru al Uniunii Scriitorilor, iar“Ta 
3 aprilie 1975 i s-a retras cetăţenia română prin decret prezidenţial. 

Oare de ce această severitate? Lui Paul Goma nu i s-a retras cetă- 
tenia, deși statutul lui antiregim a fost atât de afișat, în timp ce lui 
Țepeneag i se putea reproşa „doar” protestul față de politica culturală 
a partidului și statului. 


În tipul de situaţii inv j re să fi jucat un rol 
central. O adresă trimisă /Direcţiei I în 1971 ne duce în intimitatea 


acestei istorii: 


Deţinem următoarele date: Dumitru Țepeneag are o admiraţie deo- 
sebită pentru Paul Goma şi este nemulţumit de faptul că volumul 
Ostinato nu a fost publicat în ţară. Consideră că această carte nu este 
îndreptată împotriva socialismului, ci împotriva stalinismului. [...] 
Atrăgându-i-se atenţia asupra activităţii sale în străinătate, Dumitru 
Țepeneag a afirmat că articolele scrise de el în presa occidentală se 
adresează românilor, considerând că acesta este singurul mijloc ce-l 
are la îndemână. In prezent Dumitru Țepeneag a scris un articol 
pentru The New York Times, cu conţinut duşmănos, intitulat „Imposibila 
întoarcere”, în care a descris, după părerea sa, situaţia literaturii 
române contemporane, precum și efectele pe care le-ar putea avea 
recentele măsuri pe linia îmbunătățirii activităţii ideologice. De ase- 
menea, Dumitru- Țepeneag intenționează să scrie o carte intitulată 
aN pes Ea 


n. 


Documentul, care pare să reproducă fidel faptele, în afara califi- 
cativelor securiste, sugerează o atitudine foarte fermă şi, în același 
timp, clar orientată spre afirmarea statutului în lume al creatorului. 
Scopul este literatura, actul are doar implicit natură politică, şi nu 
invers. Precum la alți opozanți, în desfășurarea evenimentelor o fi 
contat şi temperamentul, însă comportamentele lui Țepeneag par să 
fie dominate de filozofia lui de viaţă, care asociază artistului atri- 
butul demnităhii Sinceritatea scriitorului față de criteriul estetic nu 
este afectată de ameninţări — o confirmă ansamblul documentelor 
de Securitate, în particular nota care relatează întâlnirea lui Dumitru 
Țepeneag cu „asociatul” „Argus”, din _9 noiembrie 1971. Acesta îi 
atrăsese atenţia asupra implicării în apariţia și difuzarea volumului 
Ostinato, apoi în scrierea de articole și răspunsuri la interviuri în 
favoarea lui Goma și a altor „persoane de aceeași factură”. După ce 
„Argus” i-a cerut „să înceteze această activitate îndreptată împotriva 
țării noastre”, Dumitru Țepeneag i-a replicat: „Am o admiraţie deo- 
sebită AVe Paul Goma”f%. În mediul de acasă sau de la Paris, în 


Nu am găsit pentru cine folosea Securitatea denumirea de „asociat” nici 
în indexul de termeni al- CNSAS, nici la alte surse. Contextul sugerează 
că „Argus” este un: (diplòm t de la Ambasada României din Franța, cel | | 


mai probabil un agent. sub acoperire. y 


— 

fața confraţilor, scriitorul oniric asumă că nu face literatură politică, 
dar „îl admiră pe Paul Goma și Soljeniţîn pentru curajul lor”. 

Dumitru 'Ţepeneag s-a ocupat de publicarea în Franţa a unor 
cărți scrise de(Sorin Mitai Augustin Buzura“. A asumat un statut 
de ambasador aT culturii române, motiv pentru care dorea să se 
întoarcă în România, cu condiţia să i se permită intrarea și ieşirea, 
pentru a-și salva proiectul. A solicitat o viză specială; i s-a răspuns 
că așa ceva nu există. Interesant este următorul document pentru 
ce spune el și cu privire la atitudinea lui Țepeneag, şi referitor la 
politicile flexibile, asigurând privilegii, din acele vremuri: 

cz e 


Paris 13 decembrie 1974, 
Stimate domnule Consul, 


[...] După convorbirea cu d-stră din 28 noiembrie 1974, i-am cerut 
lui Lucian Pintilie pașaportul său pentru a vedea dacă du-te-vino-ul 
pe care îl practică cu atâta strălucire şi de atâta timp e acordat Și 
garantat printr-o viză specială. Într-adevăr, viza specială era bine 
ștampilată pe pașaport, lucea necesar. Şi-atunci? V-aţi înșelat și m-aţi 
înșelat şi pe mine”!... | 


A cerut insistent să afle dacă are dreptul la mai multe călătorii. 

| Nu-l va avea, întrucât nu făcea parte dintre privilegiați. La 2 apri- 

_lie_ 1975; căpitanul Gheorghe Guran a semnat procesul-verbal de 

începere a urmăririi penale împotriva scriitorului, pe care l-a acuzat 

de propagandă împotriva orânduirii socialiste“. Peste o zi i se va 
retrage cetățenia”. 

Securitatea a pregătit planul de măsuri din 17 iulie 1975 vizând 
„neutralizarea activităţii duşmănoa; e desfășurate împotriva ţării”. 
Pentru anecdotică, amintim portretul făcut lui Țepeneag și trans- 

7 mis agenților de influență, pentru a-l răspândi în Occident: este un 
| element lipsit de cultură, superficial, inconsecvent, uşor influenţabil; 
| așa-zisul curent literar chipurile iniţiat de el (onirismul) este aproape 
|| unanim respins de scriitorii din România; sub masca de „inovator” 


* Conform art. 166, al. 2, Codul penal comunist. La 17 septembrie 1976, 
procurorul Mihai Ștefănescu va semna Ordonanţa de scoatere de sub 
urmărire penală, întrucât Dumitru Țepeneag „nu mai e cetăţean român, 
iar grupul literar creat de el nu şi-a găsit aderenţi” (Arhiva CNSAS, 
Dumitru Țepeneag, Fond penal, P 000749, f. 41v). 

„Tovarăşul David” a trimis la București o telegramă urgentă în care 
solicita să nu i se comunice scriitorului hotărârea până la 10 iulie 1975, 
dată la care i se încheia viza. Centrala a fost de acord și a anunţat că 
ia măsuri să menţină secretul și în ţară (Arhiva CNSAS, Dosar Infor- 
mativ SIE 4072, f. 62). Posturile de radio Europa Liberă și Deutsche 
Welle vor transmite știrea privind măsura adoptată împotriva lui Țepeneag 
abia la 15 septembrie 1975. 


xk 

se ascunde o șarlatanie, intenţia de parvenire şi ascunderea lipsei 
_de talent; cei care acceptă concepţiile sale sunt makta Ta materie 
“de creaţie literară; produce consternare că un om de valoare ca 
Eugen Ionescu s-a raliat unei non-valori; Dumitru Țepeneag are 


perspectiva de a merge din compromis în compromis; adevărul e că, 
în cercurile în care-și duce activitatea și-l finanţează, Țepeneag nu 


este apreciat ca scriitor; practic, el de ră acţiuni ostile, nu acti- 


vitate literară. 

“Au fost pregătite trei-patru scrisori de către surse ale Direcţiei I 
(din ţară şi străinătate) pentru a fi trimise unor personalităţi cu 
care Țepeneag avea legături amicale. Se cere selecționarea a doi-trei 
critici din Occident care să fie determinaţi să publice scurte analize, 
desigur negative. Din Din. ele „să rezulte-că-Dumitru Țepeneag este 0 
Tui Miron Radu Para chas scu urma să fie obligată să 1a AAN ine 
împotriva publicării Jurnalului soţului în Cahiers de l'Est. S-ar adă- 
uga darea în judecată a lui Virgil Ierunca pentru publicarea neau- 
torizată a memoriilor. O scrisoare similară va fi trimisă la Noël 
Bernard, atunci directorul postului de radio Europa Liberă, care a 


difuzat textul. Scriitori. „di PEN Club, întrucât a 


fost ponegrită mer memoria lui Paraschivescu. Se_vor căuta probe ale 
sprijinirii iredentiștilor de către Cahiers de lEst şi se va condamna 
„cârdășia” dintre iredentişti şi grupul de la Paris. În sfârşit, se va 
încerca influențarea lui Eugen Ionescu”. 

Între agenţii de influenţă utili o descoperim pe Henriette Yvonne 
Stahl. Următorului document i-am rata nuanțele, dacă nu l-am repro- 
duce în întregime: 


22.06.1975 - MAE, Paris, Constantin Flitan [?] — A primit-o la amba- 
sadă pe Henriette Yvonne Stahl care a depus două exemplare din 
romanul recent Martorul eternității dedicate lui Nicolae și Elena 
Ceauşescu „cu rugămintea de a le înainta înalţilor destinatari”. A 
rezultat că avea aprobarea din ţară pentru publicarea în Franţa a 
romanului. A comunicat că se discută „adevărata semnificaţie a măsu- 
rilor luate în ţară împotriva lui [Dumitru Țepeneag], în particular 
că nu i se permite familiei să-l vadă”. Scriitoarea are o „impresie 
detestabilă despre Țepeneag”. 


Unele din aceste informaţii par o îndepărtare de la tema princi- 
pală, dar ele sunt necesare pentru a surprinde atmosfera vremii fără de 
care este dificil să urmărești, să valorifici și să interpretezi documentele. 
+*+“ Securitatea transmite aceste ordine privind „discreditarea și izolarea 
treptată” a scriitorului rezidenţei din Paris (Adresa Serviciului „D” către 
UM 0920/F din 27.08.1975, semnată de general-maior Ilie Mihai, Arhiva 
CNSAS, Dumitru Țepeneag, Dosar Informativ SIE 4072, ff. 144-147). 

Dumitru Țepeneag apare, de la primele file din dosare până la ulti- 
mele, slujind cu consecvență valorile culturale. Își asumă opiniile 
critice asupra comunismului românesc când este interogat de autorităţi”, 
dar ochiul lui este centrat pe ce se poate realiza în plan literar — și 
nu doar cu privire la propria-i creaţie, spre deosebire de alţi confraţi. 


În pledoaria pentru condamnarea lui Țepeneag, făcut vinovat de 


propagandă împotriva orânduirii socialiste, căpitanul Gheorghe Guran 
îi reproşa interviurile la Europa Liberă, articolele din presa occiden- 
tală, între care cel publicat în luna noiembrie 19L A Aaral Fhe 
New York Times. Ofițerul acuza acele „idei dușmănoase, în sensul 
că rēgimul politic din țara noastră nu ar acorda libertăți, s-ar baza 
pe ipocrizie, ar urmări depersonalizarea completă a individului, că 
socialismul ar fi o farsă, incompatibil cu cultura și libertatea de 
creație”. Chiar și această declarație excesiv de politizată pune în 
relief preocuparea principală a lui Țepeneag”. 


După emigrare, cărțile scriitorului au fost scoase din biblioteci, 


puse în fonduri secrete, numele lui nu a mai putut fi invocat. Totuși, 
în cei douăzeci de ani în care opera sa a fost ocultată în ţară, „au 
existat, în permanenţă, oameni [...] care îi citiseră primele cărţi, își 
aminteau de ele, puteau întreţine, cât de cât, în jurul lor (în cercuri, 


A . A apr A v 
de acord, foarte restrânse), fie prbedolelă > oral, fie făcându-le să 
circule, împrumutându-le prietenilor -l-o ánumită doză, fie și minimă 


cantitativ, de interes și de cunoaştere”. În perioada în care opera 
îi era marginalizată, a crescut semnificaţia politică a „căii lui Țepeneag”, 
pusă în valoare de vocile din străinătate, între care s-a distins pos- 
tul de radio Europa Liberă. 


A lupta pentru libertatea de creaţie într-un sistem totalitar are 


o dimensiune politică. Putem însă distinge între chemarea culturală 


Este remarcabil pentru atitudinea lui Țepeneag schimbul de replici pe 
care l-a avut cu genergalul-de Securitate care-l chemase la un interoga- 
toriu în luna! aprilie 1969: mre 
Tov. general: Spuneţi-t e ce discutaţi că nu sunt libertăţi? Dumitru 
Țepeneag: Păi nu sunt. Tov. general: Păi cum nu sunt, domnule? Dumitru 
Țepeneag: Nu sunt care ar trebui să fie. Tov. general: Ce anume ar 
trebui să fie? Auzi, domnule Țepeneag, ţi-ai făcut destul de cap în Țara 
Românească. Să știi că te avertizez, începând din momentul ăsta, dacă 


T—nu-ţi vezi de treabă, e ultima oară când te chem aici (înregistrare a 


DN a a e — 


x 


interogatoriului reprodusă în Cartea Albă a Securității..., pp. 19-25). 

Din articolele şi interviurile la care se face referință se poate remarca 
preocuparea căpitanului de anchetă de a trece dincolo de dimensiunea 
predominant culturală a acestora. Adăugăm o observaţie privind nota 
referitoare la Henriette Yvonne Stahl. Cercetătorul ar avea motive să 
se îndoiască, ca măsură de precauţie, de acuratețea opiniilor despre 
Țepeneag exprimate de scriitoare. Neîncrederea este însă exclusă de 
context — trimiterea celor două cărţi dedicate cuplului Ceaușescu. Niciun 
diplomat nu și-ar fi permis să inventeze primirea unor cărţi cu dedicați. 


NIȘELE CULTURALE ALE EXISTENȚEI 151 


care îl aduce pe creator în coliziune cu autorităţile oprimante și 
instinctul politic, care determină un literat să înfrunte un regim 
politic inuman. L-am invocat pe Dumitru Țepeneag ca reprezentant 
al primei categorii şi pentru a pune în evidenţă, prin opoziţie, sta- 
tutul unor poeţi precum Dorin Tudoran și Mircea Dinescu, deci dis- 
tincţia dintre scriitorii care au trăit într-o nișă culturală şi scriitorii 
dedicați meseriei lor care au mizat pe rezistenţa politică. Este posi- 
bil ca pp ae al lui Țepeneag să fi fost asumat subliminal de 
către eblegii lui, de cercetători, astfel încât consecvenţa, claritatea 
și seriozitatea mesajelor lui Țepeneag să nu fi fost tratate ca „fapte 
ale disidenței”. Scriitorul nu este enumerat pe variatele liste ale 
disidenţilor, iar în Raportul final nu îi apare numele decât o dată 
între autorii cărora le-au fost retrase din circulaţie lucrările, căci 
„contraveneau politicii oficiale sau aleseseră calea exilului”Sf. 

Situaţia ascunde un paradox. Dorin Tudoran și Mircea Dinescu 
se află, cum este firesc, pe lista disidenţilor (cu 7, respectiv 8 citări 
în Raportul dy Or, ei nu au dosare penale. În schimb, Dumitru 
Țepeneag are únul,/deschis sub acuzaţia de propagandă împotriva _ 
orânduirii socialiste. Faimosul art. 166, alin. 2 al Codului penal 
comunist ar putea părea unui cercetător un „indicator politic”, un 
criteriu „obiectivizator” despre cine erau, prin prisma gardienilor 
comunismului, oamenii care au contestat cu voce tare sistemul în 
chiar ceea ce reprezenta el. 

Un astfel de criteriu obiectivizator și simplificator completează, 
dar nu epuizează felul în care operau instituţiile de opresiune împo- 
triva adversarilor sistemului. Armata de ofițeri de Securitate care 
se ocupau de Tudoran și Dinescu spune ceva despre „cât de pericu- 
loși” erau consideraţi ei pentru regim. Alerta produsă de un contes- 
tatar se poate măsura fie prin numărul ofițerilor mobilizați, fie prin 
alte mijloace de acţiune, incluzând utilizarea Codului penal. 

Prin comparaţie, cercetarea cazului Dumitru Țepeneag atrage 
atenţia asupra relativităţii categoriilor și nuanţelor. Devoţiunea pen- 
tru autenticitate, manifestă la scriitor, înfruntând limitele estetice 
impuse de autorităţi”, îl face un model pentru tipologia rezistenţei 


prin cultură..La Țepeneag, opțiunea profesională este o opţiune exis- 
. Y g . . gt** o, 
tențială. Explorarea raportului dintre „poezie și vis” , care ar părea 


* 


Ștefan Baghiu făcea trimitere, cam în același sens, la „lipsa unui pro- 
gram violent în lupta cu regimul [comunist]” în atitudinile lui Dumitru 
Țepeneag (Ștefan Baghiu, „Dumitru Țepeneag. Convenţia firescului, 
între politică şi literatură”, Cultura, nr. 420, 16 mai 2013). 

Ceea ce se poate urmări din viaţa lui publică, precum și din ceea ce 
au scos la lumină, în ce-l privește, Arhivele Securităţii. 

„«..poetul oniric caută în vis structura şi mecanismul acestuia pentru 
a le transfera analogic în poezie” (Dumitru Țepeneag, „Visul și poezia”, 
în Nicolae Bârna, Țepeneag. Introducere într-o iume de hârtie, București, 
Albatros, 1998, p. 276 — reluat din Luceafărul, nr. 14, 5 aprilie 1969). 

că ţine de categoria esteticului, hrănește de fapt relaţia poetului cu 
însăși realitatea: 


„Nici vorbă de evaziune și nici îndoielnice vânători de mistere în câm- 

piile acelui problematic dincolo. Dimpotrivă, poetul oniric modern [...] 
apelează la vis pentru a introduce în realitatea imediată, pe care 
simţurile o percep haotic, iar intelectual prea sec emoţional, o nouă 
putere ordonatoare şi în același timp germinativă, o altă logică decât 
aceea aristotelică, a așa-zisului bun-simţ. Nu e o evaziune, ci o inva- 
ziune, o încercare de a pune, în sfârşit, în comunicare aceste două 
straturi de realitate care s-au menţinut atâta timp într-o reciprocă 
suspiciune şi izolares5... 


Pentru teoreticianul onirismului, înţelegerea abstractă a devenit 
viaţă înzestrată cu valenţele etice ale demnităţii. Regăsim ideea în 
rândurile lui Caius Dobrescu: 


DI Țepeneag a înţeles că scriitorul este într-o continuă tranzacţie cu 
societatea, cu instituţiile coercitive, cu puterea politică şi că, pentru 
a rezista, el trebuie să fie lucid în orice moment. Și să aibă o miză 
uriașă: libertatea absolută. Iar nu o viluţă, un apartament, un con- 
cediu la Snagov ori o deplasare pe „linie de Uniune” la scriitorii 
comuniști din Sicilia ori Peloponez (sau cel puţin din Coreea de Nord). 
Și l-ar putea închipui cineva pe dl Țepeneag folosindu-și prestigiul 
de scriitor pentru a obține Fetească de export ori șalău proaspăt*%? 


Dumitru Țepeneag a existat prin literatură, şi-a definit o identi- 
tate culturală în lumea sufocantă a comunismului, a construit o nișă 
care pare să fi fost chemarea lui dintâi. Dar şi reverberaţia politică 
a acestei aspirații este, în cazul lui Țepeneag, deosebit de pregnantă 
și ea l-a urmărit, chiar de nu ar fi vrut, toată viaţa”. 


Conivenţe și colaborări 
în schimbul construcţiei culturale 


Una dintre supoziţiile larg acceptate privind rolul culturii în România 
comunistă constă în punerea în opoziţie a actului de creaţie şi a 
celui de colaborare. Devoţiunea pentru cultură ar avea drept consecinţă 


* Vezi notația din jurnalul său, Un român la Paris: „Dacă sunt mândru 


de ceva, sunt mândru că în România ceaușistă n-am făcut niciodată ce 
n-am vrut. Iar pentru asta, bineînțeles, am plătit: exil, eliminare totală 
din literatura română etc.” (Dumitru Țepeneag, Un român la Paris, 
București, Cartea Românească, 1997). 


NIȘELE CULTURALE ALE EXISTENȚEI 153 


refuzul colaborării. Or, faptele arată o realitate mai complicată decât 
presupoziția de mai sus care ne alimentează confortul etic. Nicolae 
Steinhardt a fost convocat la Securitate pe 31 decembrie 1959 pen- 
tru a fi martor al acuzării împotriva lui Constantin Noica. A refuzat, 
ceea ce i-a atras condamnarea la 13 ani de muncă silnică. Lui Ștefan 
Aug. Doinaș i s-a cerut de asemenea să compară în procesul unui 
prieten, lon Omescu. A fost adus în zeghe ca să depună mărturie în 
faţa judecătorilor şi a acceptat să o facă, trimițându-l pe Omescu, 
susține Petre Sirin, în închisoare“. Steinhardt rămâne autorul unei 
singure lucrări importante, Jurnalul fericirii, pe când opera produsă 
de Doinaș, chiar numai cea de după anii 1960, a ajuns impresionantă 
prin cuprindere. Nu avem cum ști care ar fi fost soarta celor două 
personalităţi culturale în absenţa accidentelor biografice amintite. 
Dar exemplul sugerează faptul că, în anumite circumstanţe, atitu- 
dinea eroică ar putea fi fatală creaţiei, iar obedienţa, avantajoasă. 
Ultima frază are o natură pur empirică: reprezintă o observaţie de 
care cercetătorul este obligat să ţină seama. In niciun caz ea nu 
vrea să coboare în deriziune tema colaboraţionsmului marilor per- 
sonalităţi culturale cu regimul criminal . 

Numărul celor care au fost aduşi în situaţia de a stabili conivenţe 
cu regimul, ori de a colabora, este substanţial. Lista generaţiei-cheie, 
„categoria sintetizatoare de oameni de cultură” pe care Virgil Nemoianu 
o consideră „placa turnantă” pentru continuitatea civilizaţiei românești 
moderne, îi cuprinde pe „filozoful Mihai Şora, pe eseistul Alexandru 
Paleologu, pe criticul Adrian Marino, pe învățații N. Steinhardt și 
Dinu Pillat, cuprinde grupul Cercului Literar de la Sibiu în ansam- 
blul său (Negoiţescu și Doinaș, Radu Stanca și Nicolae Balotă, I.D. Sîrbu, 
C. Regman, O. Cotruş şi alţii încă), cuprinde însă și grupul Albatros, 
în sens larg, adică numărând pe Ion Caraion, Geo Dumitrescu, Constant 
Tonegaru...”58. Dintre personalităţile enumerate, majoritatea au trecut 
prin închisoare. Dar nu este mic nici numărul celor de pe lista-cheie care 


Pentru tratarea responsabilităţilor într-o notă minoră, un eșantion din 
Alex. Ștefănescu: „Facem o nedreptate strigătoare la cer când îi repro- 
șăm lui G» Călinescu că a colaborat cu regimul comunist. Nici nu a 
colaborat, ci doar a simulat colaborarea, ca să fie lăsat în pace, să scrie 
şi să publice. [...] De lupta cu regimul comunist putea să se ocupe și 
portarul de la Universitatea de unde fusese alungat. De ce tocmai 
G. Călinescu ar fi trebuit să facă în locul nostru și asta?” (Alex. 
Ștefănescu, „Nicolae Breban și nevasta lui Slavici”, Contemporanul, nr. 
8, 2015). Or, implicările politice ale lui G. Călinescu, între care artico- 
lele din ziarele Tribuna Poporului şi Națiunea, în care atacă partidele 
istorice şi-i face un portret elogios lui Stalin, au făcut un rău concret 
(vezi N. Steinhardt, Articole burgheze, lași, Polirom, 2008). Puterea 
cuvintelor sale, cele care erau în stare să facă rău, explică de ce respon- 
sabilitatea lui G. Călinescu era alta decât a portarului de la Universitate. 

au semnat angajamente, au dat note ori au publicat texte „festivist- 
compromițătoare”. 

lată o altă listă prodigioasă, scutită din fericire de testul punerii 
sub gratii, întrucât literaţii au intrat în viaţa culturală în zorii libera- 
lizării regimului: Nichita Stănescu, Nicolae Breban, Cezar Baltag, 
Nicolae Manolescu, Eugen Simion, Matei Călinescu. Majoritatea sau 
toți şi-au câștigat „dreptul la notorietate” după acte de conivenţă'. 
Mai des este dat ca exemplu pentru aceste păcate Nicolae Breban. 
A fost membru supleant al Comitetului Central al PCR, a scris texte 
„pe linie” în ziarul dintâi al partidului, a interiorizat condiţia de 
„puternic al zilei”, cu repercusiuni în relaţiile umane, cum o arată 
şi amintirile confraţilor, și dosarele de Securitate’. Ceilalţi colegi 
de pe listă sunt cunoscuţi ca autori ai unor gesturi de obediență 
puse în formă literară. 

Breban este în aceeași măsură reprezentativ pentru felul în care 
un creator și-a îndreptat întreaga energie a vieţii spre împlinirea 
operei. A aspirat, nu doar a visat, să facă parte din galeria marilor 
romancieri ai lumii. Se va lupta pentru fiecare manuscris al său, 
refuzând înţelegeri care-i mutilau cărţile. Paradoxal, atunci când se 
aduce în discuţie includerea sau neincluderea sa în categoria rezis- 
tenților prin cultură, se invocă revolta din 1971: faptul de a fi con- 
damnat, în interviuri și în presă, politica culturală a regimului, 
demisia de la România literară. Or, la o privire minuțioasă, gestul 
de atunci, desigur, spectaculos, apare în mare măsură drept expresie 
a personalităţii sale accentuate. Cu adevărat semnificative pentru 
„rezistența” lui sunt consecvenţa, tenacitatea, probate de la debut 
până în 1989, cu care și-a apărat scrierile”. Renunţarea la privile- 
giile din ţară şi ducerea timp de ani a unei vieţi precare în străi- 
nătate pentru a se împlini ca artist și a-și face recunoscută opera 
definesc și dau autenticitate unui specific al nișei culturale pe care 
romancierul a construit-o în existenţa sa. O spunem după un înde- 
lungat dialog cu dosarele sale de urmărire informativă: greșită este 
și interpretarea atitudinii sale ca expresie a unei obsesii pur indi- 
vidualiste. Breban s-a comportat la fel în situaţii care priveau inte- 
resele culturale de ordin general ”. Conivenţele sale cu autorităţile, 
câte au fost, au completat un stil de viaţă care i-a avantajat liber- 
tatea de creaţie. 


Pentru contextul afirmării acestei generaţii de literați, i.e. politica cul- 
turală a PRM la începutul anilor 1960, vezi Cristian Vasile, Politicile 
culturale comuniste în timpul regimului Gheorghiu-Dej, București, 
Humanitas, 2011. 

Pentru o analiză de detaliu a acestor aspecte, vezi Gabriel Andreescu, 
Cărturari, opozanți şi documente. Manipularea Arhivei Securităţii, laşi, 
Polirom, 2013. : 

Amintim susținerea unor tineri scriitori în timp ce se afla la Paris Și 
criticile aduse periodic politicii culturale de la București. 

Constantin Noica: patosul cultural 


Dimensiunea culturală a vieţii și operei lui Constantin Noica a fost 
subiectul unei serii de exegeze. În contextul abundenței analizelor 
pe temă, ne oprim la câteva observaţii . 

Prima priveşte unitatea de atitudine și de opțiuni culturale. 
Inclusiv în faza legionară, aderarea la această mișcare condamnată 
de istorie, prin excelenţă voluntaristă, s-a aflat sub semnul preocu- 
părilor intelectuale, recognoscibile în comportamentul și opera sa 
până la capăt: comunitatea de elită, școala, identitatea națională. 
În sinteza făcută de Adrian Niţă motivaţiilor care explică adeziunea 
lui Noica la Mișcarea legionară, regăsim devotamentul pentru cama- 
raderia bazată pe valori abstracte, solidaritatea morală”, sensibili- 
tatea față de asumata misiune educativă a Legiunii înțeleasă drept 
corp de elită. Mai sunt de numit motivaţia spiritualistă și un anumit 
mod de a înţelege realitatea românească”. 

Spre sfârșitul vieţii, naraţiunea publică făcuse din filozof modelul 
cel mai înalt a ce putea însemna o viaţă dedicată culturii. O spune 
și nota din 7 decembrie 1987, scrisă la trei zile de la decesul său, 
cu referiri la reacţiile ce au urmat funeraliilor de la Sibiu. Opiniile 
exprimate, păstrate în arhive, cărora nu este aici locul să le judecăm 
adecvarea, redau emoția momentului: 


Decesul lui Constantin Noica, deși a avut un ecou deosebit în mediul 
oamenilor de cultură, a generat comentarii și elogii, îndeosebi din 
partea unor legături apropiate ale acestuia. Astfel, Liviu Călin, redactor- 
șef la Editura Cartea Românească, a apreciat că, deși inițial gruparea 
literar-artistică dirijată de Eugen Barbu și Mihai Ungheanu l-a elogiat 
pe Constantin Noica, ulterior s-a dezis de el, deoarece acesta „a trecut 
vizibil de partea filo-evreilor, care l-au cultivat cu asiduitate, au scris 
.. despre el în timpul vieţii, iar la înmormântare vor constitui, probabil, 


*  Repetăm că în contextul dezbaterii noastre nu interesează valoarea 
operei ca atare, ci „invocarea pretențiilor la cunoaștere sau la crearea 
şi menţinerea valorilor culturale, a căror revendicare este cel puţin 
parţial recunoscută de alţii” (Katherine Verdery, Compromis şi rezistenţă. 
Cultura română sub Ceaușescu, Bucureşti, Humanitas, 1994, pp. 36-37). 
Atitudinea transgresează timpul şi categoriile. La multele mărturii privind 
manifestările de solidaritate umană ale lui Noica se adaugă una mai 
recentă, aparţinându-i lui Virgil Nemoianu: „Pe de altă parte să spun 
că l-am văzut cu ochii mei pe Noica martor (palid cadaveric și în zdrenţe 
de pușcăriaș) la procesul Negoiţescu unde s-a comportat admirabil, 
acoperindu-l și de fapt apărându-l pe acuzat” (Virgil Nemoianu, „Din 
nou despre victime și vinovaţi”, Convorbiri literare, aprilie 2013). 

*** Mihai Polihroniade e singurul de aici care a gândit politicul pur” (Constantin 

Noica, „Apelul axei”, Buna Vestire, nr. 19, 29 septembrie 1940, p. 2). 

majoritatea participanţilor”. Andrei Pleșu, critic de artă: „Noica a 
fost, pentru secolul acesta, ceea ce a fost Eminescu pentru secolul 
trecut. Încet, încet, o să ne dăm seama ce dezordine rămâne în urmă”. 
Alexandru Paleologu, critic literar: „Am rămas nu fără cârmaci, dar 
fără noimă şi de aceea trebuie să ne păstrăm calmul”. Cornel Ungureanu, 
critic literar din Timișoara: „Prin moartea lui Noica a pierit un mare 
intelectual, care, în condiţii de izolare, și-a menţinut nealterate spi- 
ritul și gândirea filosofică”. Titus Suciu, prozator din Timişoara: „Gândirea 
şi spiritul românilor au pierdut o mare personalitate, ce lasă un gol, 
de a cărei dimensiune ne vom da seama peste ani”. Constantin Barbu, 
scriitor din Craiova: „A murit cel mai mare filozof al Europei, deși 
necunoscut”. Yvonne Berejan, profesoară pensionară, care a activat 
într-o organizaţie legionară: „A fost un mare om de cultură, a ştiut să 
manevreze în aşa fel lucrurile încât să se pună bine cu actualul regim 
şi să i se publice opera”. Dan Laurenţiu, poet: „Noica rămăsese ca 
ultimă sperietoare pe o pagină a culturii. S-a dus şi el, s-a terminat”. 


Un aspect asupra căruia merită să insistăm este confirmarea, 


fără fisură, a abstragerii sale din temele mundane de către înregis- 
trările Securităţii”. După ieșirea din închisoare, în anii 1960, Noica 
asumase statutul unui fondator cultural. Avea aspiraţia de a pune 
în valoare anumite tradiţii ale culturii naţionale, de a asigura con- 
tinuitatea valorilor“!, care se reflectă și în 


vechea şi iremediabila [manie a lui Noica] să dezgroape în filozofie 
documente la care nu se gândește nimeni, considerate de el ca fiind 
moaște de mare preţ. Niciodată nu uită să le reproşeze profesorilor 
noștri de pe vremuri că nu ne-au spus nimic despre Coriladeu, că 
nu ne-au arătat transcrierile lui Eminescu despre Kant, și altele la 
fel, şi consideră că e de datoria noastră să facem noi ce n-au făcut ei“. 


Filozoful reuşeşte să convingă. În anii 1970 ţine prelegeri univer- 


sitarilor, are întâlniri cu profesori de liceu și studenţi, primește invi- 
taţii ale Comitetelor Judeţene de Cultură și Artă®. „Succesul” nu 
reflectă neapărat excelența, ci patosul pro-cultural, consecvenţa și 
seducţia mesajelor ”. Pentru o perioadă, Noica reclamă prietenilor din 


kk 


Ne referim în special la capitolul „Constantin Noica în arhive. Atașamentul 


victimei față de torționari”, Gabriel Andreescu, Cărturari..., pp. 59-103. 
Sursa „Ioma”, un prieten și, se pare, un profesionist, îi răspunde lui 
Noica atunci când acesta îi propune două lucrări pentru publicare: 
„Sincer, i-am comunicat părerea că nu pot interesa, una pentru că 
cuprinde o prea sumară încercare de a soluţiona toate problemele filo- 
zofiei, iar a doua pentru că pune o problemă care nu mai e de actua- 
litate. L-am sfătuit să-şi restrângă sfera preocupărilor şi să caute să 
se pună în curent cu ce s-a lucrat în domeniul ales, numai așa putându-se 
realiza o lucrare utilă” (Nota din 20 iulie 1968, Arhiva CNSAS, Dosar 

străinătate dificultăţile de publicare pe care încă le întâmpina acasă. 
Adresându-i-se lui George Uscătescu (stabilit la Madrid) la 27 decem- 
brie 1971, Noica i-a transmis „nespusa bucurie” prilejuită de noua 
lucrare a exilatului, comentând: „Intr-un fel ești dator să ne răzbuni, 
pe noi cei care suntem prea mult și prea absurd reduși la tăcere. 
Nu-ţi pot ca atare trimite niciuna din cele trei sau patru lucrări 
care aşteaptă”. În timp însă, Noica se va declara din ce în ce mai 
mulţumit de posibilităţile de afirmare a culturii de acasă. Progresiv, 
va critica exilul a cărui vehemenţă politică ar împiedica „România 
regăsită” să-şi împlinească destinul de punte între Apus și Răsărit6, 
Un al treilea element specific „cazului Noica” este complexa aso- 
ciere dintre patosul cultural și etica vieţii. Unele surse leagă auten- 
ticitatea interesului cultural al lui Noica de dezinteresul pecuniar. 
„Cisteianu” (numele de cod al lui Aurel Cioran) vorbeşte despre inte- 
resul filozofului pentru „o evoluţie a spiritului românesc și despre 
cuvintele românești — Rostirea românească — o lucrare foarte fru- 
moasă”. Cele două volume au fost premiate, lui Noica însă „nu i-au 
dat nimic, dar el spune că asta nu-l deranjează și nu s-a supărat, 
spunea că e mai bine așa, că altfel trezea numai invidie...”66, 
Interpretăm următorul citat drept o altă demonstraţie a autenticității 
motivaţiilor culturale și a sincerităţii fundamentale a acestui gânditor: 


Lui Eliade îi plac foarte mult scriitorii din aceştia tineri, mai ales 
Sorescu, loan Alexandru, Bănulescu... Mircea Eliade apreciază că 
aceşti tineri se gândesc la marea cultură românească, el este impre- 
sionat. Mircea Eliade şi nu numai el este influenţabil... Au tras ăștia 
de el... A dat interviul acela, a venit cu dezminţiri. L-a nemulțumit 
şi Adrian Păunescu, a făcut lucrurile așa pe jumătate. Dar eu i-am 
spus două lucruri: Termină cu Nae Ionescu. Dacă în România nu 
poate fi reconsiderat cineva, este Nae Ionescu. l-am spus lui Eliade 
că am fost şi eu elevul lui, i-am slujit și eu memoria lui tipărind 
lucrări de ale lui”, dar îmi dau seama că a fost un mare desfătător, 
că el şi-a jucat partida lui personală şi a vrut să fie eminenţa lui, 
dar nu a reușit, însă. Nae Ionescu a fost un om care și-a bătut joc 
de viaţa lui şi nu putem avea pentru el mai multă devoțiune decât 
a avut el. Nu poate fi reconsiderat. Dacă trăia, poate-și putea corecta 
viaţa. A fost un om de cultură, pentru noi a contat, ne-a format, dar 
ne-a şi deformat. Eliade a fost nu numai elevul lui, dar are recunoș- 
tinţă mai mare faţă de el. Eliade a fost ajutat de Nae Ionescu și cu 


informativ I 015156, vol. 3, ff. 251-251v). Or, când aflăm că una dintre 
lucrări ţintea rezolvarea problemei lui Zenon în cadrul teoriei șirurilor 
(soluţionată cu secole în urmă), înţelegem că „Toma” avea dreptate în 
comentariul lui. 

Noica se referă la textele semnate de Nae Ionescu (atunci decedat) în 
revista Izvoare de filozofie, după întoarcerea lui din Germania, în 1944. 

bani. [...] Mircea Eliade mi-a cerut să-l traducem aici şi să arătăm 
că [...] chit că unele lucruri nu vor putea fi traduse, înţelege și el 
că nu merge orice”. 


Niciuna dintre manifestările filozofului din viaţa publică nu poate 
fi atât de convingătoare precum aceste înregistrări din arhive. Noica 
se afla în faţa unui agent de Securitate ale cărui păreri ostile (dacă 
putem numi păreri tezele învățământului ideologic pe care-l urmase) 
privind personalităţi legionare condamnate de istorie, precum Nae 
Ionescu, ori recuperate, cum era Mircea Eliade, îi erau cunoscute. 
Nicio notă din cuvintele filozofului nu sugerează a fi trădat în dis- 
cuție, prin negare sau diluare, consideraţia pe care le-o arăta foşti- 
lor apropiaţi”. Sinceritatea cu care Noica întâmpina orice întrebare 
a ofițerului are o notă de excepţionalitate”. 

Nu am găsit ceva asemănător în dialogurile altor personalități 
urmărite, înregistrate în dosare. Sinceritatea filozofului exprimă o 
virtute umană indiferent de evaluarea, de către noi, a faptului că 
Noica a fost discipol al lui Nae Ionescu sau interlocutor al agenţilor 
Securităţii. Ea pare hrănită de interesul cultural care-i domina cele- 
lalte „chemări ale instinctelor”. Vorbeşte cu eleganță despre cunoscuţi 
și nu economisește aprecierile: „Am găsit în persoana lui Paleologu 
criticul cel mai înţelegător şi rafinat ce-mi puteam dori, nu însă pe 
cel mai sever, dată fiind amabilitatea lui [...]. De altfel, interesul 
meu pentru contactul cu Paleologu nu ţinea numai de folosul pe 
care-l obțineam din reacţiile lui, ci din faptul că puteam beneficia 
de cunoștințele lui întinse”$5, 


k 


Rămâne „fondul”: cum a fost descoperit de curând, posibilitatea 
lui Noica de a crea, publica și comunica, după ieșirea din închisoare 
până la moartea sa, în decembrie 1987, s-a datorat relației speciale, 
intense, stabilită cu Securitatea, şi acceptarea unui rol de agent de 
influenţă” ””. Am putea vorbi despre o curioasă sinergie între voința de 
cultură și conlucrarea cu instituţiile blamabile ale unui stat comunist. 


Consideraţie care păstra nota critică în cazul lui Nae Ionescu, plină de 
amenitate pentru Mircea Eliade. 

Virtutea sincerităţii la Constantin Noica merită să fie subiect de cer- 
cetare. Documentele de arhivă care se referă la el sunt bogate în sugestii 
și trimiteri la fapte. O adresă a Prefecturii Judeţului Prahova din 6 iulie 
1938 întreba ministrul de Interne dacă i se poate elibera pașaportul, 
căci „numitul este singurul din [Sinaia] care a votat contra Constituţiei” 
(pe adresă apare scris, cu creionul: „S-a eliberat pașaportul. 18 iulie 
1938” — Noica Constantin, Dosar informativ I 3718, vol. 6, f. 9). 

Vezi capitolul „Constantin Noica în arhive. Ataşamentul victimei față 
de torționari” din volumul Gabriel Andreescu, Cărturari..., pp. 59-103. 

Trecutul ascuns al lui Nicolae Balotă 


Referirea la „cazul Balotă” într-un capitol al cărții Cărturari, opozanți 
şi documente dorise să evalueze locul „subiectivităţii colective” în 
interpretarea dosarelor de Securitate. Am arătat în acel volum că, 
în raport cu datele aduse la cunoștința opiniei publice până atunci, 
colaborarea lui Alexandru Paleologu cu Securitatea arăta mult mai 
vinovată decât aceea a lui Nicolae Balotă. Totuși, și acesta era subiec- 
tul analizei, cei doi literați primiseră un tratament paradoxal. Balotă 
fusese prezentat drept unul dintre „cei mai scârboșşi turnători” şi 
„diabolic şi cu foștii pușcăriași politici”, iar Paleologu drept „omul 
care a ştiut să trăiască frumos şi elegant în vremuri urâte şi nee- 
legante”. 

Cele scrise în 2013 în volumul menţionat reflectau informaţiile 
găsite de noi în arhive și ceea ce fusese făcut public de alți cerce- 
tători sau ziariști. Analiza, care puncta subiectivitatea evaluărilor 
de colaboraţionism, rămâne valabilă dincolo de orice materiale scoase 
la iveală ulterior. Documentele pe care le-am cerut și primit între 
timp schimbă substanţial ceea ce aflasem despre relaţiile lui Nicolae 
Balotă cu Securitatea”. 

Nicolae Balotă a fost arestat în 1948 și condamnat la șase luni 
închisoare pe motiv că deținea cărți având caracter fascist. In 1952, 
Securitatea încearcă să-l recruteze știind că literatul fusese logodit 
între 1946 şi 1947 cu fiica fostului consul de la Legația Elveţiei, iar 
„instituţia” avea nevoie de surse pentru „problema elveţiană”. Referatul 
din 25 noiembrie 1952 surprinde prin sinceritatea planurilor: „Sus- 
numitul va fi răpit și adus la această direcțiune, unde va fi supus unei 
anchete pentru a se stabili întreaga activitate... Dacă va fi sincer, i 
se va propune recrutarea”. 

Securitatea i-a deschis dosarul personal cu numele conspirativ 
„Busuioc”. Microfilmul nu clarifică rolul lui Balotă în perioada care 
a urmat, dar gradul de (ne)implicare este sugerat de arestarea sa 
la mai puţin de patru ani. Pe 3 ianuarie 1956, la o percheziţie, i-au 
fost găsite nouă cărţi în limba germană și franceză, trei mape cu 
diferite lucrări ş.a., i-au fost luate din casă broșuri, cărți, caiete cu 


* În anul 2010, când m-am adresat CNSAS, am putut să consult dosarele 
de urmărire informativă pe numele lui Nicolae Balotă, aflate în arhivă 
de la începutul anilor 2000 (un dosar de urmărire informativă, unul de 
penitenciar, altul de acţiune informativă referitor la grupul Elena Boilă, 
Nicolae Balotă, Doina Langa, Ileana Lază, Maria Pescaru). Cele două 
volume ale dosarului personal „Someșan” R 254364 (primul de 338 de 
file, al doilea, cu înregistrări, de 200 de file), cu numele conspirative 
„Someşan” și „Busuioc”, primite spre cercetare în anul 2014, intraseră 
în arhivă în 2008, respectiv 2011. 


160 NIȘELE CULTURALE ALE EXISTENȚEI 


lucrări, scrisori, cutii de carton cu notițe, tablouri, telegrame”. 
Mandatul de arestare din 16 ianuarie 1956 îl acuză de agitaţie poli- 
tică. La primul interogatoriu, din momentul percheziţiei, din 3 ianu- 
arie 1956, a fost chestionat despre un memoriu de restaurare a 
Bisericii greco-catolice, inițiat de fraţii Boilă, şi un apel, pentru care 
scrisese partea culturală, care urma să ajungă în afară printr-o lega- 
ție occidentală'?. Este destul de puţin probabil ca Nicolae Balotă 
să-și fi asumat simultan condiţia de informator şi scrierea de mani- 
feste menite să alerteze Apusul. 

Dosarul de penitenciar ne oferă acces la procesele-verbale ale 
interogatoriilor care i s-au luat pe parcursul a cinci luni. Interpretarea 
documentelor rezultând din anchete presupune cunoașterea multor 
detalii. Stilul „de lucru” a evoluat cu trecerea deceniilor. Dar până 
și în anii 1980, după întrebările şi răspunsurile orale, pe hârtie 
interogatul scria ce-i dicta anchetatorul. Confruntarea dintre cei doi, 
„aceasta da, aceasta nu”, era marcată de probele pe care anchetato- 
rul i le punea în față omului aflat în puterea lui şi de mijloacele de 
ameninţare. Procesul-verbal al interogatoriului, în integralitatea lui, 
are mai întotdeauna doi autori. 

In ancheta din 25 ianuarie 1956, Nicolae Balotă recunoaşte că 
Matei Boilă i-a spus „în mod injurios la adresa regimului, că în RPR 
nu sunt respectate libertăţile individuale, că demnitatea omului este 
primejduită şi că această situație nu este cunoscută în apus şi că 
ar trebui să se aducă la cunoștință acestora și Vaticanului”; urmează 
autoincriminarea: „Cerându-mi părerea, eu am susținut cele spuse 
de el și am fost de acord să luăm astfel atitudine împotriva regimu- 
lui din România””?. Recunoaştem limbajul tipic vremii. În ziua urmă- 
toare, Balotă va explica „cum s-a născut ura fraţilor Boilă faţă de 
regim”, iar în ce-l priveşte, faptele care l-au determinat să aibă „o 
atitudine dușmănoasă față de regimul democrat din RPR”, anume: 
p«în primul rând, educaţia idealist-burgheză primită pe băncile facul- 
tăţii, influenţa unor profesori cum a fost Lucian Blaga din Cluj, o 
influenţă idealist-burgheză îndreptată împotriva realizărilor culturale 
ale regimului şi arestarea mea din 1948 [...] ce a adus după sine 
încetarea activităţii mele de asistent universitar”. 

lată, pentru a intra în atmosfera raporturilor dintre arestat Şi 
anchetator, un schimb de cuvinte la interogatoriul din 19 martie 1956: 


I: Ancheta a constatat că dvs. în declaraţiile făcute până în prezent 
n-aţi arătat întocmai adevărul în legătură cu faptele petrecute de la 
naşterea manifestului contrarevoluţionar până la arestarea dvs. De 
aceea vi se cere să faceți declaraţii complete. 

R: Într-adevăr în declaraţiile făcute până în prezent anchetei în legă- 
tură cu faptele petrecute de la nașterea manifestului până la arestarea 
mea, eu nu am arătat absolut totul. Parte din declaraţii corespund 
adevărului și de aceea voi face acum completările?5... 

Completând, Balotă scrie că aflase despre planul textului acuzator 
mai înainte decât declarase iniţial, știa despre implicarea dr. lamandi 
și a doi preoţi greco-catolici, îi spusese despre manifest lui Ion 
Negoiţescu, dar a insistat că nu a discutat niciodată cu Ștefan Aug. 
Doinaș. După ce la 23 mai 1956 s-a dispus încheierea cercetărilor, 
întrucât „activitatea criminală a arestatului Balotă Nicolae este dove- 
dită”, a fost condamnat la 7 ani de închisoare'$. 

Având în minte perioada, felul în care se desfăşura la mijlocul 
anilor 1950 investigația și, prin comparaţie, ce dezvăluie alte dosare 
de penitenciar, am susţine că în anchetă Balotă nu s-a comportat 
ca un erou, nici nu a arătat exces de zel faţă de anchetatori. Credem 
că aprecierile descriu în general relaţia îndelungată a literatului cu 
regimul. În ce privește anii petrecuţi în penitenciar, citez doar un 
document, Nota-extras din 7 iunie 1968, care susţine despre Balotă 
următoarele: 


În detenţie s-a situat pe o poziţie dușmănoasă și mistică, a ținut mai 
multe expuneri în limba franceză în faţa deţinuţilor, a fost pedepsit 
cu 12 zile izolare. Pentru atitudinea sa din detenţie, la expirarea 
pedepsei i s-a făcut DO [domiciliu obligatoriu] pe timp de 24 luni în 
Lăteşti-Feteşti”?. 


Încercările de recrutare 


Cum episodul „Busuioc” rămâne neconcludent, ar rezulta, conform 
altor date din dosarul personal, că Nicolae Balotă ar fi devenit cola- 
borator al Securităţii în anul 1968. Fusese evident urmărit tot tim- 
pul. Foarte activă în supraveghere pare sursa „Marian”, din care 
reproduc aici câteva rânduri puse pe hârtie la 13 septembrie 1965: 


Închipuiţi-vă, a spus N. Balotă, ce-mi cere Turcuș. Să precizez pozi- 
ţia redacţiei în legătură cu tema pe care o tratez. Dar unde s-a mai 
pomenit așa ceva? Arghezi e cel mai consacrat, am putea spune, 
dintre scriitorii români (articolul tratează despre un aspect al poeziei 
argheziene). La București nimeni nu s-ar încumeta să facă asemenea 
observaţii fără rost, care mă dezgustă”*. 


Iniţial, numele de cod dat de ofiţer a fost „Radu Dan”, ca apoi 
scriitorul să apară cu numele conspirativ „Someşan”, cel mediatizat 
în 2010, când „cazul Someșan” a devenit public. In momentul recru- 
tării, ofiţerul şi Balotă au stabilit ca numele de cod să fie precizat 
ulterior (vom reveni). 

Recrutarea avea ca scop încadrarea informativă a legionarilor și 
a elementelor foste condamnate (Liviu Cotruş, Ștefan Aug. Doinaș, 
Ion Negoiţescu) care lucrau la revista Familia din Oradea, obținerea 

de date despre foști legionari din Cluj şi, în perspectivă, culegerea 
de informaţii cu ocazia deplasărilor în străinătate”. Ofițerii par să 
mizeze pe faptul că Balotă „cunoaște bine limba franceză, italiană, 
germană, maghiară şi altele...”80. 

Un aspect aparte în cazul lui Nicolae Balotă este detalierea neo- 
bișnuită a pașilor recrutării. Conform planului, căpitanul de Securitate 
Ionel Mitrea l-a contactat pe Balotă cu care .a avut o discuţie de 
două ore în ultima parte a lunii iunie 1968. Scriitorul i-ar fi spus 
că şi-a schimbat complet opiniile politice, datorită schimbărilor sur- 
venite pe plan intern și poziției ţării în arena internaţională. Era 
preocupat exclusiv de consacrarea și afirmarea sa pe tărâm literar. 
Balotă i-ar fi arătat unele scrieri personale și contracte la edituris!. 
Notaţiile au o bună doză de naturaleţe. Şi iată unde ajung: 


Din modul în care am condus discuţiile, respectivul a intuit că scopul 
pentru care l-am vizitat ar fi altul mai întemeiat, de aceia m-a rugat 
să continui discuţia. [...] Il determină să accepte colaborarea cu noi, 
nu numai pentru interesele generale ale „naţiunii române”, ci și 
pentru interesele sale personale deoarece vrea să fie liniște în ţară, 
să se poată dedica activităţii de creaţie. [...] Mi-a solicitat în acelaşi 
timp să nu-i cer să „meargă” la şi să tragă de limbă persoane pe care 
nu le cunoaște și nu are relaţii apropiate cu ele. De asemenea, sar- 
cinile care le primește de la noi să nu-l sustragă de la activitatea sa 
profesională. [...] L-am întrebat cum vede el totuși că poate să ne 
sprijine, la care mi-a răspuns că îmi va da relaţii despre comportarea 
pozitivă şi comentariile negative ale tuturor elementelor cu care vine 
în contact sau va contacta anumite persoane pe care le cunoaşte în 
interesul muncii noastret?, 


Ofiţerul scrie că a continuat discuţia și l-a întrebat pe Balotă 
dacă își dă seama care sunt persoanele care „ne interesează”, 


la care mi-a răspuns că în primul rând cei ce au fost condamnaţi 
sau legionari. Astfel, despre Cotruș Ovidiu mi-a spus că este în rela- 
ţii intime, că îl cunoaşte foarte bine și mi-ar putea vorbi foarte mult, 
însă pentru început se rezumă la esenţial și anume: este un element 
foarte cult, inteligent, bine pregătit, că l-a cunoscut cândva cu sen- 
timente foarte dușmănoase, iar că în prezent a făcut pași serioşi în 
direcția aprecierii realiste a situaţiei actuale din țara noastră, însă 
totuși are rezerve. Zilele trecute l-a întâlnit pe Maxim Ion, legionar 
fost condamnat, din Timișoara. Cu acesta se întâlnește de 2-4 ori pe 
an. În urmă cu 4 ani i-a spus că nu va „lucra pentru comuniști”, ca 
la întâlnirea ultimă să vadă la el o schimbare, poate şi datorită 
faptului că are un volum tipărit. [...] S-a referit însă la atmosfera 
de la ședințele Uniunii Scriitorilor, unde apar multe discuţii neprin- 
cipiale determinate de frica unora pentru pierderea unor privilegii”. 

Am citat două pasaje mari, căci raportul are un caracter neobiş- 
nuit prin impresia de intimitate pe care o lasă discuţiile ofițerului 
cu Nicolae Balotă. Gradul de veridicitate reiese din faptul că raportul, 
care-l arată pe Balotă jucând un scenariu al acomodării, consemnează 
și opiniile despre prietenii săi. Aceștia ar fi depășit cunoscuta lor 
adversitate față de comunism. Cum eliminarea bănuielilor asupra 
unor potenţiali opozanți ai regimului nu corespundea intereselor de 
serviciu ale căpitanului de Securitate, era puţin probabil ca spusele 
despre Ovidiu Cotruş și Ion Maxim să fie inventate chiar de el. 

Recrutarea va avea loc după ceva timp de la tatonări, pe 7 august 
1968. Referatul întocmit cu acest prilej descrie rezultatul în acești 
termeni: „După o oarecare rezervă, a acceptat să furnizeze informa- 
ţii scrise și să le semneze cu un nume conspirativ, asupra căruia se 
va fixa ulterior”8f. 


Evoluţia colaborării 


Pe spatele filei cu referatul de recrutare, Ionel Mitrea (maior deja) 
semnează, la 11 noiembrie 1975, propunerea de încetare a legăturii 
cu informatorul „Someșan”. Afirmă că „Someșan” s-a dovedit sincer 
şi loial faţă de organele de Securitate, dar nu a manifestat interes 
deosebit și inițiativă pentru culegerea de informaţii. Sarcinile, în 
general, le-a rezolvat. Ca intelectual este un element de valoare și 
se comportă în spiritul liniei politice a partidului. Și: 


„„„greu s-a apropiat de noi, fiindu-i permanent teamă de deconspirare 
care l-ar fi putut compromite în lumea scriitorilor, de aceea încă de 
la început a solicitat insistent ca nimeni să nu cunoască legătura lui 
cu noi, nici chiar un alt ofiţer sau șef al ofițerului cu care ţine legă- 
tura [...]. Dat fiind faptul că subsemnatul nu mai poate ţine legătura 
organizat cu el, propun: să se înceteze legătura cu el iar dosarul 
personal şi anexa să fie predate la CID®. 


Revenim la sfârşitul anilor 1960. O perioadă, însemnările ofițe- 
rilor nu spun nimic relevant privind colaboraţionismul lui Balotă. 
Aceleaşi caracterizări formale, tipar al instituţiei, de genul: „Radu 
Dan [iată, vechiul nume] este util în reţeaua informativă, informa- 
ţiile sale sunt verificate în parte, dovedindu-se un element sincer, 
nu manifestă mult interes și iniţiativă în culegerea de informaţii” 
etc.86. Conform raportului din 3 septembrie 1971, întocmit după o 
întâlnire cu „Someşan”, cpt. Ionel Mitrea a discutat „conţinutul anga- 
jamentului său de colaborare cu organele de Securitate” și i-a cerut 
„să se străduiască ca în colaborarea cu noi informaţiile să fie reale 
şi să ajungă în timp util la organele noastre”. Comentariul sugerează 
o relativă nemulțumire faţă de ceea ce oferea „Someșan”. 

Trecând peste alte referate asemănătoare, găsim o primă implicare 
a lui Balotă, să-i zicem, problematică, consemnată într-un document 
din 14 iulie 1970, din care aflăm că „pe baza informaţiilor date de 
el [Balotă], la Oradea a fost avertizat un element din cadrul redac- 
ției «Familia». Informaţiile au fost verificate pe alte linii”, O măr- 
turie asemănătoare este adăugată la 4 noiembrie 1971, în nota-analiză 
din care aflăm că întâlnirile lui Balotă cu cpt. Mitrea sunt „cel puţin 
una pe lună” și că: 


Caracteristic la informatorul „Someșan” este faptul că deşi foarte 
solicitat în activitatea profesională, dar datorită poziţiei sale sociale 
este căutat sau vine în contact cu persoane care ne interesează și 
de aceea permanent ne poate furniza informaţii. În baza informați- 
ilor furnizate de el [...] avem în atenţie o serie de probleme printre 
care pe Ion Alexandru (semnalat de el că este deja îndoctrinat legi- 
onar)”... 


Se remarcă un anumit respect în atitudinea ofițerilor faţă de 
informator, probabil în legătură cu performanţele literatului pe care 
le descriu sursele. Aflăm și că „în timpul colaborării cu noi [Balotă] 
nu a fost stimulat, dar acest lucru trebuie avut în vedere, la o dată 
importantă din viaţa sa”. Scriitorul va primi un cadou, de ziua de 
naștere ori cu ocazia altui eveniment, care poate face „gestul” mai 
ușor de gestionat. 


Acomodarea 


. Limbajul documentelor sugerează o cedare graduală în atitudinea 
lui Balotă. Nota din 9 decembrie 1972 afirmă că „Someşan” „a răs- 
puns la solicitările noastre sprijinindu-le în întreprinderea unor măsuri 
operative în cazurile pe care le aveam în lucru (ex. Cotruş Ovidiu — 
filaj, Noica Const. — „T” — etc.)”1. Să participi la organizarea unor 
„acţiuni ale Securităţii (operative) este deja grav, doar că ne lovim și 
la acest document de nesiguranța susţinerilor. Pe spatele filei, un 
It.-col. cu semnătură indescifrabilă comentează: „Într-adevăr, el ne-a 
furnizat informaţii, dar nu pe măsura posibilităţilor”. Descoperim 
totuși că numărul notelor date la Securitate capătă proporţii. La 
sfârșitul anului 1973, Securitatea capitaliza „peste 30 informaţii 
despre legionari și alte elemente care interesează organele de Securitate”?. 
Se cere verificarea lui Balotă în continuare, căci se menţionează și 
deficienţe. 


Ideea se tot repetă. Nota de analiză din 1 decembrie 1977 susține, la 
rândul ei, că „în perioada cu care lucrez cu acest informator randamen- 
tul său nu a fost în raport cu posibilitățile” (Arhiva CNSAS, Dosar 
personal R 254364, vol. 1, f. 118). = 


NIŞELE CULTURALE ALE EXISTENȚEI 165 


Ca toţi cei folosiţi de Securitate, Balotă este urmărit. Unele note 
ne aduc în intimitatea poziționării literatului la începutul anilor 
1970. De la sursa „Tudor” aflăm că: 


Ion Negoiţescu l-a mustrat pe Nicolae Balotă pentru faptul că „el”, 
„care a suferit”, acum îl laudă pe tov. Dumitru Popescu (președintele 
culturii și educaţiei socialiste) spunând apoi: „Toată lumea te judecă 
pentru acest lucru”, la care Nicolae Balotă a replicat: „Nu-i chiar 
așa! Nu-ţi dau voie să mă judeci așa”. 


Urmează replica: 


Nicolae Balotă încercând o justificare a spus: „În fond, poate că Ion 
Negoiţescu are dreptate. Eu ce fac e un sacrificiu pe care trebuie 
să-l fac, pentru că eu am obsesia asta, ca în 10-15 ani să las în urma 
mea o operă în care să spun anumite lucruri care, altfel, nu le-aș 
putea spune. Ca să ajung la posibilitatea de a spune anumite lucruri, 
de a nu fi cenzurate, trebuie să nu am ostilitatea anumitor oameni”. 


Odată cu drumurile sale în Occident, Nicolae Balotă va conta mai 
ales pentru contactele pe care le are în străinătate. Este apreciat 
pentru utilitatea lui și ajutat în carieră: 


Încă de la primele contacte a demonstrat posibilităţile foarte bune 
pe care le are în rândul elementelor ce se află în atenţia noastră în 
mediul scriitoricesc. [...] Datorită acestor aprecieri [privind pregătirea 
profesională] a fost propus de statul român, în cadrul schimburilor 
culturale cu R.F. Germania, ca profesor la universitatea din Miinchen 
pentru un an universitar (octombrie 1979 — septembrie 1980). 


Beneficiile sunt reciproce. O notă din 1 septembrie 1981, care 
deplânge desfiinţarea lectoratelor românești, povestește că la Univer- 
sitatea din Miinchen „profesorul N. Balotă reușește să adune în 
amfiteatru sute de persoane la cursul său despre literatura absur- 
dului — prima oară când un asemenea curs se ţine la această impor- 
tantă universitate europeană. [...] am aflat de succesul enorm și de 
popularitatea extremă de care se bucură acest distins profesor la 
Universitatea din Miinchen”?. 

În perioada august 1982 — iulie 1983, Nicolae Balotă va lucra la 
Universitatea din Tours. Este în continuare verificat, iar Securitatea 
pare din ce în ce mai mulțumită: „Someșan” a relatat „aspecte deo- 
sebit de interesante și este permanent preocupat să rezolve sarcinile 
conform instructajului ce i se face. În luna martie a fost stimulat 
cu 2.500 lei, iar acum i s-au dat 3.000 lei. Nu i s-a luat chitanţă, 
banii i s-au înmânat sub motivaţia că trebuie să contribuim și noi 
la cheltuielile de deplasare”*. Ubicua informatoare „Ruxandra”, care 

locuise 10 zile în casa lui Balotă la Paris, notează: „El este profesor 
la Universitatea din Tours. La deschiderea cursurilor studenţii l-au 
primit cu aplauze, ceea ce nu fac cu orice profesor. Studenţii noi l-au 
anunţat că știu de la cei mai mari cum predă”. 


Cât de departe au mers compromisurile 


Până în primăvara anului 1985, Nicolae Balotă furnizase peste 90 de 
materiale informative, „în marea lor majoritate despre elemente din 
emigrație sau principalii colaboratori ai postului de radio «Europa 
Liberă», fiind exploatate în cadrul programului de măsuri pe linia-pro- 
blemă «Eterul»”. Mai aflăm că „are aptitudini deosebite pentru cule- 
gerea de informaţii. La acest lucru contribuie și faptul că ştie perfect 
trei limbi străine (germana, franceza și maghiara). [...] Pentru valoa- 
rea informaţiilor date a fost stimulat până în prezent cu 11.000 lei”%. 

Conform Securităţii, și în anii următori Balotă va oferi „informaţii 
de interes operativ despre activitatea secţiei pentru România a pos- 
tului «Europa Liberă»”*. Colaborarea lui „Someșan” va înceta abia 
în 1987, după stabilirea lui în Franţa, împreună cu familia. În plus, 
în lunile martie și iunie 1987, Balotă acordase interviuri lui Nicolae 
Stroescu-Stânişoară și, respectiv, Monicăi Lovinescu, cu „afirmaţii 
negative la adresa situației în care s-ar afla cultura din ţara noas- 
tră”. Se cere ca urmare excluderea informatorului „Someșan” din 
rețea!%, 

Nu este clar câtă poliţie politică a făcut Nicolae Balotă. A fost 
lovit din plin de stalinism, a încercat mult timp să reziste presiu- 
nilor și să salveze valorile morale care stau bine unui om virtuos și 
gânditor. A reușit în bună măsură tocmai în anii cei mai grei. Când 
viaţa a devenit mai generoasă cu el, au început cedările. Mai întâi, 
răspunsuri formale la ce-i solicita Securitatea, care-i vor deschide 
oportunități de afirmare culturală. Succesele îl vor face să renunţe 
progresiv la exigenţele până atunci călăuzitoare. Cu cât succesul 
profesional va fi pentru el mai palpabil, cu atât Securitatea va fi 
mai mulțumită de ce i se oferă. Nu am găsit nicio notă a literatului 
care să fie răutăcioasă. Nu ticăloșia determină evoluţia lui Balotă — 
cum au scris câţiva comentatori —, ci atracţia împlinirii pe toate 
planurile: libertatea de mișcare, recunoașterea culturală, succesul 
material”. Pentru cei 11.000 de lei despre care apare scris că au fost 
primiţi de Nicolae Balotă nu există chitanţe. Ofițerii mai deturnau 
uneori astfel de sume, dar nu există vreun element care să ne per- 
mită alegerea acestei explicaţii. 

*  Formulările „nu ticăloşia”, „satisfacţia” etc. nu au pretenţia să facă un 


portret psihologic al literatului: ele sintetizează „portretul” produs de 
documente. ai 

De ce este nevoie să vorbească informatorii 


Nicolae Balotă a fost o personalitate cu o excepţională înzestrare, a 
cărei viaţă s-a frânt din tinereţe. Cariera universitară i s-a încheiat 
brutal, a fost hăituit, răpit, a făcut ani de închisoare, a trecut prin 
domiciliu forţat. Când vremurile s-au mai îmbânzit, s-a putut afirma 
cultural. Împlinirea acestei aspirații, chemare dintâi a vieţii lui, a 
beneficiat de colaborarea cu Securitatea. Specificul „cazului Balotă” 
constă în minuţiozitatea cu care îi sunt descrise recrutarea, evoluția 
înceată, dar continuă, an de an, spre adâncirea conivenţelor cu ofi- 
ţerii de Securitate şi sporirea la fel de sistematică a beneficiilor de 
care s-a bucurat prin acceptarea colaborării. Relaţia cu Securitatea 
s-a dovedit într-o asemenea măsură avantajoasă, încât se poate pre- 
supune că, în ochii lui Balotă, calea aleasă părea pur și simplu cea 
mai rațională. 

Despre dilemele create de astfel de traiectorii existenţiale ar fi 
de dorit să vorbească personalităţile în cauză, cei care mai pot, iar 
Nicolae Balotă mai putea să o facă până în anul 2014. Am luat 
legătura cu literatul la sfârşitul lunii ianuarie 2013, la circa două 
săptămâni de la apariţia cărţii Cărturari, opozanți şi documente. 
Manipularea Arhivei Securităţii, unde era identificat cu informatorul 
„Someșan '. Într-un dialog prietenos, ne-a transmis un mesaj care 
avea să ne trezească mustrări de conștiință: 


Aceasta [necunoașterea dosarului SIE] face ca, de curând, văzând în 
textele acuzatoare denumirea de cod „Someșan”, să cad — cum s-ar 
spune — din cer. N-am auzit niciodată această denumire. N-am accep- 
tat niciodată să semnez vreun angajament ca informator, n-am pre- 
dat niciodată Securităţii vreun text având acest caracter. N-am primit 
niciun nume de cod ştiut de mine. S-ar putea însă ca în rapoartele 
lor despre mine, ofițerii Securităţii să fi folosit acest nume de cod”. 


După o asemenea scrisoare ne-am reproșat necontactarea lui Balotă 
înainte de finalizarea cărţii. O făcuserăm în toate celelalte cazuri în 
care „subiectul cercetării” era în viaţă. Mi-am propus ca, la o eventuală 


Aducerea în public a conţinutului acestui mesaj privat pare indispen- 
sabilă pentru a contura, post mortem, complicata relaţie a lui Nicolae 
Balotă cu instituţiile regimului și deci cu sine însuși. În ce priveşte 
„adevărul” celor spuse în e-mail, este posibil ca Nicolae Balotă să fi 
cunoscut numele „Radu Dan”, nu și „Someșan”. Dealtfel, în nota olografă 
din dosarul de urmărire informativă a lui Nicolae Manolescu, la care 
ne referim mai jos, unde ofiţerul l-a indicat ca sursă pe „Someșan”, 
semnătura informatorului, indescifrabilă, nu pare a reproduce acest 
nume. 

reeditare a cărții Cărturari, opozanți şi documente..., să amendez 
capitolul „Nicolae Balotă faţă în faţă cu Alexandru Paleologu. Puterea 
subiectivității”. Dar am și cercetat mai departe, iar într-o zi am găsit 
în dosarul de urmărire informativă a lui Nicolae Manolescu o notă 
olografă semnată de „Someșan” la 7 mai 1972. 

Am revenit, evident, cu o scrisoare, întrebându-l pe Nicolae Balotă 
dacă poate să-mi vorbească despre nota din 1972 — după ce susţinuse 
atât de apăsat că nu a predat vreodată un asemenea text. Mesajul 
a fost trimis la 10 septembrie 2013. Nu am primit răspuns. l-am 
scris profesorului un nou mesaj pe 17 august 2014, după citirea 
dosarului de reţea care formează baza analizei de mai sus. Între- 
barea mea viza susţinerile din dosarul personal privitoare la „stimu- 
larea” sa cu 11.000 de lei. Era însă prea târziu pentru a mai primi 
o explicaţie. Balotă se afla în spitalul unde, la puţin timp, avea să 
se stingă. 

Povestesc avatarurile dialogului cu omul de cultură cu gândul la 
șansele pierdute, pentru el şi pentru societate. Nicolae Balotă era 
unul dintre colaboratorii Securităţii care ar fi putut vorbi elaborat 
despre cele întâmplate. Cărturarul a preferat să tacă asupra com- 
promisului făcut cu oameni despre care a scris cuvinte deosebit de 
aspre, de o expresivitate tulburătoare: 


Eram pe atunci atât de chinuitor gâtuiţi de labele păroase ale celor 
ce ne sufocau, interzicându-ne orice libertate, încât până şi micul act 
de incivilitate nonconformistă al unei bătrâne melomane îmi cucerea 
nu numai îngăduinţa, ci aprobarea surâzătoare”. 


Omul de cultură exprimă în aceste cuvinte o reacție viscerală, 
care pare rebarbativă la orice dialog cu oamenii sistemului. Să fi 
fost pentru vechii trecători prin închisorile anilor 1950 trauma atât 
de adâncă încât schimbările de la începutul deceniului următor să-i 
fi orbit ca o lumină prea strălucitoare? Să fi fost diferența dintre 
foștii securiști-anchetatori staliniști şi urmaşii lor din perioada regi- 
mului Nicolae Ceauşescu atât de remarcabilă încât veghea interioară 
să fi adormit? Pe urma cazului Balotă ajungem la teme centrale 
pentru o etică a memoriei trecutului comunist, nedescifrate, după 
informaţiile noastre, de niciun studiu. 

La începutul anilor 1990, când oprobriul trezit de Securitate Şi 
informatorii ei arăta strivitor, tăcerea era de înţeles. Astăzi, atmo- 
sfera s-a schimbat, rămânând dominată de atitudini arbitrare Şi lipsă 
de nuanțe. Se manifestă aproape un refuz de a înţelege complexitatea 


* Se referă la Veturia Goga, văduva poetului, supranumită în tinereţe 


„Privighetoarea Ardealului”, care se manifesta. provocator în timpul 
unui concert (Nicolae Balotă, „În castelul Veturiei”). 

situaţiilor în care erau puși oamenii în sistemul de altădată, simul- 
tan corupător şi opresiv. Este posibil ca demonstrațiile de opacitate 
pe care societatea le-a repetat să fi motivat tăcerea unor foşti cola- 
boratori care ar fi avut ce, de ce şi cum să mărturisească „elaborat”. 
Astfel de experienţe negative a avut și Nicolae Balotă'. 

O substanţială etică a memoriei nu se poate construi din tăceri. 
Pentru a înţelege cum s-a întâmplat, de ce s-a întâmplat și cum a 
fost trăit colaboraţionismul sunt de înlocuit clişeele cu faptele și 
trăirile vii. Acestea ar putea fi recuperate prin dialoguri cu împri- 
cinaţii ori propriile lor mărturisiri. A existat un interes pentru lua- 
rea de interviuri siniștrilor diriguitori ai stalinismului, dar nu și 
oamenilor care au fost împinși la condiția de informator. În ce priveşte 
mărturisirile, în lumea culturală cunoaștem doar una autentică, cea 
a istoricului Sorin Antohi. 


Aporii morale 


Sunt puţine alte exemple de creatori care să genereze asemenea 
aporii morale precum viaţa lui Nicolae Balotă. Traiectoria ei ne împinge 
în faţa unor întrebări parcă destabilizatoare privind condiția umană. 

Despre impresia lăsată de omul de cultură asupra contempora- 
nilor am notat într-un studiu anterior!%2. La opiniile intens apreci- 
ative invocate atunci, ale Martei Petreu, ale lui Nicolae Breban, ale 
lui Alex. Ștefănescu, se pot adăuga multe altele, anterioare ori ulte- 
rioare morţii cărturarului în luna august 2014. Amintim doar carac- 
terizarea lui Nicolae Manolescu: Nicolae Balotă a fost „un savant 
printre criticii literari”, şi regretul exprimat că savantul nu a fost 
niciodată acceptat să candideze la Academie!%. 

În cazul lui Balotă, temele etice au o și mai evidentă acuitate, 
întrucât trăirea prin cultură se afla în dialog cu religiozitatea sa 
care îi marcase interioritatea””, cu atât mai prezentă cu cât, cultă, îi 
cerea s-o asume în această lume şi prin această lume: 


* În articolul ei dedicat „magistrului”, Aura Christi invocă o scenă de la 
Casa Monteoru, la care a participat Balotă și unde un scriitor a fost 
pus pe nedrept „la stâlpul infamiei opiniei publice”. Acesta ar fi moti- 
vul, spune Aura Christi, care l-ar fi făcut pe Nicolae Balotă ca, „în cele 
din urmă, să opteze în favoarea tăcerii” (Aura Christi, „Magistrul”, 
Contemporanul, nr. 11, 2014). 

** Stefan Borbély susţine că un accident din copilărie „i-a alterat lui Nicolae 
Balotă relaţia cu moartea, mutând-o dintr-un registru existenţial într-unul 
strict cultural — adică secund, potrivit grilei sale de gândire” (Ștefan 
Borbely „Imagini ale morţii în Caietul albastru al lui Nicolae Balotă”, 
Euphorion, nr. 5-6, 2010). 

Tot ce se referă în scrierile sfinte la „Facerea lumii” [...] nu ne oferă 
o doctrină, o speculație abstractă, un corpus de cunoștințe despre 
originea lumii. Nu avem aici o relatare cosmogonică, nicio teorie 
cosmologică. Esenţialul textelor biblice este descoperirea unor adevă- 
ruri religioase. Aceste adevăruri nu vor doar să ne înveţe cum s-au petre- 
cut lucrurile la „Inceputul” lumii, sau cum este alcătuită lumea [...]. 
Nu cunoaşterea lumii constituie obiectul Genezei, ci cunoaşterea lui 


Dumnezeu în această lume și chiar prin această lume!%. 


Reprimarea comunităţii religioase de care aparţinea l-a afectat 
pe Balotă în adâncime. Aflase despre lovitura adusă Bisericii greco- 
catolice în toamna anului 1948, închis fiind în închisoarea Tribunalului 
Militar din Cluj. „Închisoarea în care aşteptam să fiu judecat s-a 
umplut în câteva zile de preoţi, de călugări, de credincioşi ai Bisericii 
Unite”, își va aminti Balotă, exprimând o adeziune la Biserica Unită 
cu Roma intens vizibilă în scrierile lui!%. Pe această linie, dezvoltând 
și generalizând, Gabriel Dimisianu va susţine după dispariţia lite- 
ratului: „Mai apăsat decât oriunde, Nicolae Balotă vorbește despre 
întâietatea religiosului între valorile morale, poziţie care ar trebui 
să fie susținută dincolo de oricâte raționamente”1%. 

Cum să înțelegem, având în vedere un astfel de fond cultural-reli- 
gios, pe care-l asociem tăriei etice, depunerea în braţele Securităţii 
a zeci de informări? Și mai ales primirea unor bani de la Securitate? 
Tăcerea, încercarea de ascundere a acestei istorii despre ale cărei 
probleme lăuntrice nu putea vorbi decât el? Am văzut, intense, astfel 
de întrebări în reacţia criticului Bogdan Creţu, admirator al omului 
de cultură, după ce a aflat despre detaliile colaborării cu Securitatea. 
Referindu-se la implicarea lui Balotă în misiuni în străinătate, la 
primirea de bani în schimbul acestor servicii şi, mai grav decât toate 
acestea, spune el, la incapacitatea de a-și „asuma până la capăt 
compromisul”, Creţu a exprimat principalele dileme ale situaţiei. 
Vom cita partea consistentă a comentariului său, subliniind dubla 
lui dimensiune. Pe de o parte, meditaţie asupra cazului Balotă. Pe 
de alta, o atitudine care contează pentru ea însăși: întâmpinarea, 
de către un tânăr având 12 ani la revoluţie, a unei situaţii capabile 
să emoționeze, să deruteze și să mobilizeze resorturile de adâncime 
ale conștiinței. Cităm: 


Mă feresc să judec tranşant astfel de cazuri; Nicolae Balotă a făcut 
ani grei de temniţă și de domiciliu forţat. Ca și alți mari scriitori și 
intelectuali români, precum Ion Caraion, Adrian Marino, Constantin 
Noica, Alexandru Paleologu, I.D. Sîrbu, Al. Ivasiuc etc., etc., el a 
cunoscut crunta realitate a pușcăriilor anilor '50. Iar drama lor a 
fost dublă, pentru că nu le-a întrerupt doar viaţa civilă, ci le-a frac- 
turat vocaţia: la 30-40 de ani, atunci când se aflau în plină efuziune 
creatoare, acești autori realmente dotați au fost smulși din bibliotecă 

şi aruncaţi în beciuri. În loc de respect și recunoaștere, istoria le-a 
oferit umilință, batjocură, frustrare. Cum să-i acuzi fără nuanţe? 
Cum să le pretinzi să rămână curaţi și sereni, precum Steinhardt? 
Sau intransigenţi precum Goma? Eroismul, martirajul nu sunt ati- 
tudini pe care avem dreptul să le pretindem celorlalţi; le admirăm 
atunci când se manifestă, deşi, să recunoaștem, lumea românească 
postcomunistă și-a căutat reperele în altă parte. 

Astfel de cazuri sunt dramatice, dacă nu le simplificăm. lar întrebă- 
rile pe care ele le ridică nu admit răspunsuri categorice. Răscumpără 
opera compromisul moral al unui creator? După părerea mea — nu, 
dar suntem obligaţi şi să răsturnăm termenii problemei: nici com- 
promisul nu anulează opera. Tot discutând aceste cazuri contorsionate, 
schimonosite de presiunile istoriei, nici nu sesizăm că adevărații 
vinovaţi, tartorii unui sistem de represiune au dispărut discret din 
peisaj: nu-i mai zărim, ne-a dispărut şi interesul pentru ei. Ţapi 
ispășitori sunt aceşti mari scriitori care au avut slăbiciunea să creadă 
că negoţul merită făcut, că obligaţia de a-și scrie și publica opera 
trebuie pusă în act cu orice preț. O vocaţie autentică înăbușită repre- 
zintă o dramă aproape imposibil de depăşit, dar ce ne interesează 
pe noi astfel de amănunte?! 


Ni se pare relevant pentru meditaţia etică a tânărului critic fap- 
tul că la finalul întrebărilor sale propune nu atât o judecată, cât 
alte nedumeriri: 


Concluzia pertinentă pe care merită să o tragem de aici este aceea 
a unei constatări care și ea, nu știu cum se face, nu mai e la modă: 
ce vremuri anapoda a traversat România vreme de jumătate de secol, 
dacă și marile ei talente și valori au fost nevoite să se întineze pen- 
tru a răzbi, vorba unui scriitor nici el pur, la lumină... Comunismul, 
prin agenţii săi activi, trebuie învinuit fără preget. Or, noi, azi, ce 
facem? Îi ascultăm, uneori cu un interes vinovat, alteori cu o pasi- 
vitate nu mai puţin vinovată, pe Dumitru Popescu Dumnezeu, pe 
Ion Brad, pe Dinu Săraru, care se eroizează grotesc și ne dau lecţii 
despre partea bună a comunismului, și îi acuzăm fără nuanţe pe 
Doinaș, pe Caraion, pe Balotă, pe Marino și pe alţi nefericiţi, care 
au dus, alături de mulţi alți mari scriitori, literatura română ade- 
vărată, marea literatură română, mai departe. 

De fapt, întrebarea cu adevărat frisonantă este următoarea: ar fi fost 
posibilă literatura română din timpul comunismului fără astfel de 
cedări? Și dacă nu ar fi fost posibilă, și dacă ar fi fost, a meritat? 
Oricum am răspunde, decenţa ar trebui să ne îndemne să căutăm 
principalii vinovaţi în centrul sistemului, nu la marginea lui. 

Să punem față în față meditaţia reprodusă mai sus și lumea în 
care a trăit Nicolae Balotă, pe care a povestit-o în Caietul albastru. 
Cum citim în pasajul de mai jos, o lume cenușie şi rece, cu agenți 
amenințători, cu Volgi negre în care erau împinși arestaţii, dar și 
cu trăirile subiective ale tânărului scriitor alungat de la universitate, 
parte integrantă a acelei realităţi pe care încercăm să o înțelegem 
sub dublul imperativ al eticii şi al memoriei: 


În clipa în care privirile noastre s-au încrucișat, mi s-a făcut deodată 
frig. 
Coborâsem încins din autobuzul ticsit întotdeauna. [...] 
Eram foarte grăbit: voiam să părăsesc cât mai repede orașul. Mi 
părea că ameninţarea pe care o simţeam plutind în jurul meu va 
înceta de îndată ce voi fi ajuns la București. [...] Până când, intrând 
în gară, am dat cu ochii de individul smead, cu privirea goală, în 
care recunoscusem pe cel ce, cu câţiva ani în urmă, într-o seară de 
toamnă, mă arestase. „Pe mine mă așteaptă” — îmi repetam, în timp 
ce îmi croiam cu greu drum prin masa aceea compactă de bărbaţi și 
femei în pufoaice ude, negre de zăpadă topită. 
Ora plecării trecuse de mult. Când mi-am ridicat ochii de pe ceas, 
am întâlnit privirea aceea tulbure, ochii spălăciţi, indiferenți. Se 
oprise în dreptul ușii de sticlă a compartimentului meu și mă fixa. 
După ce poposi câteva clipe asupra mea, privirea mă părăsi și văzui 
o mână întinsă, mâna lui ridicându-se încet, până în dreptul obra- 
zului meu, parcă arătându-mă, cu un gest plictisit, cuiva. Atunci 
mi-am dat seama că nu era singur. Lângă el, mai tânăr decât el, era 
altul căruia mâna obosită mă indica. Apoi, tot atât de brusc cum 
apăruseră, dispărură amândoi. Ca și cum nici nu ar fi fost [...]. 
Cu ochii închiși, în dosul pulpanelor paltonului atârnat din nou ca 
„o cortină în fața mea, aș fi vrut să aţipesc, să uit. În zadar. Mă 
urmărea îndeosebi privirea aceea „de mort”, şi gestul care mă indi- 
case. Revedeam iarăși și iarăşi scena mai veche a arestării mele, 
când același individ, însoţit de un polițist, mă „ridicase” de acasă. 
Mă înghesuiseră între ei doi cu toate cărțile „subversive” la picioare, 
într-un Ford arhaic negru, care nu voia să pornească [...]. 
Toţi dormeau sau păreau că dorm în compartimentul nostru, întreg 
vagonul părea scufundat în letargie. Staţia (dacă peste tot era una) 
părea pustie. Dar trenul nu se oprise de-a binelea când am auzit ușa 
vagonului trântindu-se, apoi pași pe culoar. Grăbiţi, venind unul în 
urma altuia, de parcă ar fi fost lipiţi, doi indivizi se apropiară de 
agentul care, întorcându-se de la fereastră, lent, ca într-o pantomimă, 
arătă spre mine prin ușa de sticlă a compartimentului, cu gestul din 
seara precedentă al lui „ochi de mort”. Noii veniţi, ca niște roboţi 
foarte eficienţi, cu gesturi rapide și precise,-dădură ușa deoparte 

și — în timp ce-l auzeam pe unul aplecat deasupra mea șoptindu-mi 
pe un ton poruncitor: „la-ţi bagajele!”, iar eu repetam tot în şoaptă: 
„De ce? De ce?” — altul mă înșfăca de subţiori şi mă trăgea în sus. 
Nu-mi dau seama cum au înţeles că cele două paltoane și valiza din 
plasă erau ale mele. Le aveau deja în mână. „Geanta n-o iau, o las”, 
era singurul meu gând. 

Cei doi mă trăgeau afară din compartiment, mă târau pe culoar, mă 
scoteau pe ușă, mă coborau pe scările vagonului. Nu eram în dreptul 
vreunui peron. Zgură îngheţată sub pași. Treceam peste linii cu cei 
doi de o parte și de alta, de parcă eram purtat pe sus. Dincolo de 
linii, alţi doi se alăturau grupului nostru, fără nicio vorbă, fără măcar 
să se uite la mine. Între ei, o femeie. Aceasta luă paltoanele şi gea- 
mantanul din mâinile celor ce mă duceau. Mă urmărea același gând: 
„Am scăpat de geantă. N-au pus mâna pe ea. De s-ar pierde”. Mă 
auzeam totodată spunând: „Ce vreţi? Unde mă duceţi?”. Dar îmi 
dădeam seama că totul e în zadar. Mecanismele funcționau perfect, 
tocmai pentru că erau mute. Totul se desfășura ca într-un ritual 
demult și desăvârșit rodat. Ne îndreptam spre o clădire, un fel de 
magazie, de canton. Ajungând în dreptul ei, zăream în dosul ei o 
maşină neagră, goală, o Volga. Ne aştepta!%. 


Am reprodus acest pasaj din amintirile scriitorului despre el însuși 


în confruntare cu lumea în care a trăit și pentru lumina pe care o 
aruncă asupra unei tendinţe vocale în judecarea trecutului: aceea 
de a-i declara pe informatori mai odioşi decât angajaţii instituțiilor 
de represiune . În această perspectivă debilă, omul „smead cu privire 
de mort” are o responsabilitate diminuată în raport cu a lui Nicolae 
Balotă, căci agentul își făcea doar meseria, pe când, pentru scriitor, 
colaborarea cu Securitatea ar fi reprezentat, cum a fost scris, un 
hobby”. 


xk 


Magda Ursache este una dintre scriitoarele care au deplâns expresiv 
acest mod de a trata trecutul: „Parcă n-a fost de ajuns că Secu ne-a 
terorizat și ne-a învrăjbit, ne-a supus la teamă și la suspiciune, la 
frustrări și umilințe; postdecembrist, a urmat marea hăituială...”. Iar 
în privința informatorilor: „Putem oare pune semnul egal între cel care 
a turnat de voie şi cel care a spus, după bătăi crunte, ce s-a vrut să 
spună?” (Magda Ursache, „Jocuri Cenesasice”, în Comunismul cu rele 
şi rele, București, EuroPress, 2014, p. 123). 
Dacă informările lui Nicolae Balotă au sau nu caracter de „poliţie poli- 
tică” rămâne o chestiune deschisă. Am găsit în cercetările noastre puține 
dintre ele (publicate ori în dosare), iar acestea nu clarifică problema. 
Scriitorul a dat însă, conform documentelor invocate, zeci de note infor- 
“mative care ar trebui toate investigate pentru a răspunde „chestiunii 
acum deschise”. 

Feţele pragmatismului 


Cazul Mircea Iorgulescu. Un pragmatism tangent 
oportunismului 


Ce povestesc dosarele 


Posteritatea criticului Mircea Iorgulescu ar fi avut de ce și cum să 
fie una luminoasă. Deoarece trecerea timpului face în general drep- 
tate lucrurilor cu conţinut, faptele şi ideile lui Iorgulescu ar fi motivat, 
cum se spune mai ales în literatura anglo-saxonă, să fie „revizitate”. 
Despre criticul literar s-a scris mult. Nu şi despre implicarea lui 
Mircea Iorgulescu în dezbaterile publice, culturale și politice de după 
revoluție și despre activitatea lui în postura ziaristului de autentică 
autoritate. Autorul eseului Marea trăncăneală, despre lumea lui Caragiale, 
era unul dintre puţinii literați înzestrați cu o cultură politică. Claritatea 
judecăților sale poate fi percepută mai ales retrospectiv. Pentru mulți 
însă, Iorgulescu este astăzi mai puţin frecventabil. Artificialul scan- 
dal al „colaborării cu Securitatea” a deturnat contribuţia lui la isto- 
ria gândirii democratice românești. 

Intr-un număr ale revistei Contrapunct din primăvara anului 
1991, Elena Ștefoi povestea o amintire despre un eseu ascultat la 
radio Europa Liberă într-o zi a lunii mai 1987, care i se păruse 
formidabil. Cu această aducere aminte începea Elena Ștefoi dialogul 
cu Mircea Iorgulescu, autorul eseului, iar criticul adăuga detalii: 
„Am scris Resemnarea — formă de sinucidere către sfârşitul anului 
1986. Doar doi oameni au știut cine este adevăratul autor: Monica 
Lovinescu şi Virgil Ierunca. Nu cred că este nevoie să explic de ce”!0, 
Textul avea să fie tradus și publicat de Mihnea Berindei în revista 
pariziană L'Alternative, apoi a fost preluat în Italia şi Polonia, iar 
Dorin Tudoran l-a inclus în primul număr din publicaţia scoasă de 
el în Statele Unite, Agora. Jurnaliștii francezi aveau să-l folosească 
în analizele lor. A fost un text de succes. 

Nu știm care au fost resorturile lui Mircea Iorgulescu când a 
trimis Resemnarea... la postul din Miinchen, meditaţia unui intelec- 
tual în anii de crepuscul ai ceaușismului, logică, sinceră, autentică. 
Se poate specula pe ideea pregătirii terenului în vederea rămânerii 
în Franţa, în 1989, dar este meschin. Dincolo de motivații, punerea 
gândurilor sale critice la dispoziţia ascultătorilor postului Europa 
Liberă reprezenta o participare la rezistenţa față de sistem, în felul 
în care i se potrivea și cât putea să asume atunci. „Soluţia” aleasă 
de Iorgulescu de a spune „nu” regimului se afla pe muchie, între 
actul de curaj și instinctul de autoprotecţie. Și nu textele inteligente 
despre situaţia din România lipseau atunci, ci curajul de a contesta 

regimul, pe care criticul nu l-a avut. Mircea Iorgulescu a ales să fie 
foarte practic, și a fost până la sfârşit, inclusiv prin plecarea în 
Franţa. 

Despre Mircea Iorgulescu, Securitatea a lăsat o cantitate mică de 
mărturii: un dosar de urmărire informativă în două volume”. Materialele 
acoperă anii 1983-1987, dar se adaugă, din alte surse, patru note 
ale ofiţerilor din anii 1976-1980 care descriu conţinutul unor discu- 
ţii cu Iorgulescu, prezente în dosarele de urmărire informativă ale 
unei alte persoane!!0. Criticul a avut două nume de cod: „Mirel” în 
primul volum, „Dorin” în al doilea şi în cele patru note amintite. 

Nu există un dosar de reţea în care Iorgulescu să apară ca infor- 
mator**. Punerea pe umerii lui a acestei acuzaţii rezultă din inter- 
pretarea unor materiale în care apare exclusiv în postura de urmărit. 
Nu avem acces nici la materialele care au indicat momentul când 
Mircea Iorgulescu a intrat întâia oară în atenţia Securităţii. Planul 
de măsuri pentru verificarea scriitorului, din 26 martie 1985, preia 
o cercetare deja în curs. Aflăm din document că Securitatea a primit 
aprobarea urmăririi de la Comitetul de partid al sectorului I având 
ca scop „temperarea, influențarea pozitivă, concomitent cu determi- 
narea [lui Iorgulescu] de a se desprinde de anturajul său, iar dacă 
va fi cazul, iniţierea în acelaşi scop a unor măsuri de izolare și 
compromitere”!!!. Nemulţumirile Securităţii față de criticul literar, 
atunci redactor la revista România literară, erau determinate de 
atașamentul față de grupul „aşa-zis modernist” și relaţiile apropiate 
cu Dorin Tudoran, Mircea Dinescu, Nicolae Manolescu şi alți literați 
„cu concepţii şi preocupări asemănătoare”!!?. Comentariul ofiţerilor 
ajunge la nuanţe: uneori, criticul evita să se angreneze în acțiuni 
necorespunzătoare, dar în ultima perioadă nu mai avusese rețineri. 
La începutul anilor 1980, ajunsese să pregătească şi să participe la 
acţiuni protestatare — precum, scrie ofiţerul de caz, cele implicându-le 
pe Georgeta Dimisianu și Ana Blandiana. Cum arată manifestările 
criticului care nemulţumesc ne spun tot urmăritorii: 


Mi se pare normal să discutăm în Consiliu chestiunile care ne privesc. 
De ce n-am putea [discuta] adică în Consiliu ce se întâmplă cu dramatur- 
gia? De ce n-am putea discuta, ca un punct al ordinii la zi, ce se întâm- 
plă cu traducerile? Ceea ce traducem din limbi străine facem pentru 
cultura română. Să ne întrunim pentru a discuta despre incompetenţa 


Din care primul adună în 86 de file note, rapoarte, planuri, iar al doilea, 
de 199 de pagini, reproduce înregistrările prin microfon ale discuţiilor 
avute de critic. 

** S-a invocat faptul că, fiind membru PCR, Iorgulescu nu putea avea 
dosar de reţea. Deşi, într-adevăr, regimul colaborărilor în cazul mem- 
brilor de partid era unul special, dosarele de reţea ale unor personali- 
tăți importante s-au păstrat. 

culturală. Ceea ce s-a zis despre tutela măruntă de partid mie mi 
se pare tutelă administrativă. Adică de ce Eugen Barbu are dreptul 
să scrie acea propoziţie, iar Paleologu nu”... 


Ofiţerul de caz „efectuează întâlniri” (limbajul ambiguu al ofiţe- 
rului) cu „Mire!”, aflat în contact „pentru exploatare informativă și 
dezinformare”. Acest enunț care se repetă sistematic în documente 
înseamnă că ofițerul ia legătura cu criticul literar pentru „a-l trage 
de limbă” și a strecura susțineri menite să-l îndrepte spre direcţia 
dorită de Securitate. Din discuţia dintre urmărit și urmăritor, din 
21 mai 1985, la cinci zile de la ședința Consiliului Uniunii Scriitorilor 
la care participase Iorgulescu, aflăm că acesta califică atitudinile lui 
Dan Deșliu, Szász János, Zigu Ornea şi Octavian Paler drept exce- 
sive şi-şi exprimă temerea față de întreruperea dialogului cu factorii 
politici de decizie. Mesajul principal este nevoia, „acum mai mult 
decât oricând”, unui asemenea dialog și a desfășurării Conferinţei 
naţionale a scriitorilor, care trebuia să aibă loc în acel an!!f. | 

Peste câteva luni, ofiţerul constată „o sensibilă modificare în ati- 
tudinea sa”. La ultima ședință de consiliu, Iorgulescu adoptase „o 
poziţie moderată”, incluzând dezacordul față de manifestările lui 
Dan Deșliu!!5. Ceea ce nu îi asigură încrederea instituţiei, de vreme 
ce i se efectuează un control discret la plecarea în RFG, de teamă 
să nu scoată manuscrise din ţară. 

Anul 1985 este important pentru atitudinea ofiţerilor de Securitate 
faţă de „Mirel”, căci documentele apreciază „rolul [său] major în 
publicarea unei ediţii complete a operei lui Panait Istrati”, acţiune 
care „se înscrie pe linia promovării valorilor culturii românești în 
străinătate, fiind aprobată de conducerea CCES”!!6. Se întâmplă ca 
interesele profesionale ale lui Iorgulescu să fi coincis în aceste deta- 
lii cu proiectele autorităţilor. Ofiţerul de caz apreciază că Iorgulescu 
îl consideră pe Panait Istrati scriitor român, și nu francez de origine 
română. În plus, în același an, criticul ar fi avut meritul de a-l fi 
„temperat” pe Bujor Nedelcoviei (asupra subiectului vom reveni). 

Concordia nu durează mult timp. Iorgulescu își menţine atitudi- 
nea critică faţă de condiţiile de exersare a profesiei de scriitor: 


În problema editorială a venit cu statistici din anii anteriori şi a 
afirmat că se publică puţin și preferenţial, că drepturile de autor 
sunt mici, în cuvântul său atacând direct pe tov. Dulea, prezent la 
ședință. [...] a afirmat că s-au încălcat prevederile privind alegerile, 
precum și cele referitoare la noii membrii [sic/], învinuind de acestea 
pe D.R. Popescu. Privind revista „Săptămîna” a afirmat că imediat ce 
un scriitor este atacat în paginile revistei se iau măsuri administrative”. 


În ciuda unor astfel de semnale, în luna octombrie 1986 a fost 
aprobată încheierea urmăririi informative a lui-„Mirel”. Se menţionează 

tonul său revendicativ, „cu nemulțumiri la politica editorială, situa- 
ţia tirajelor etc.”, dar ofițerul se arată mulţumit că „nu au rezultat 
atitudini sau comentarii ostile la adresa orânduirii socialiste și de 
stat în țara noastră. Fiind un spirit polemic, s-a angrenat doar în 
diferite controverse cu unii adversari literari...”118, 

Volumul de note și rapoarte este relativ sărac. În plus, multe din 
cele scrise de ofițeri ridică îndoieli cu privire la veridicitatea lor 
(după cum vom explica). Din materiale, atâtea câte sunt, Iorgulescu 
apare ca unul dintre membrii conducerii USR activi în susţinerea 
culturii autentice și a intereselor lumii scriitoriceşti. În același timp, 
comportamentul său este în general prudent, se acomodează cu urmă- 
ritorii, fapte care explică „trecerea lui prin vremuri” fără o confrun- 
tare periculoasă cu aceştia. 


Valoarea înregistrărilor 


Cel de-al doilea volum de urmărire informativă cuprinde înregistră- 
rile convorbirilor telefonice cu prietenii și colegii, obţinute prin mij- 
loace de tehnică operativă”. Ca urmare, intră mai mult și mai autentic 
în intimitatea gândurilor, a exprimărilor și, cât putem noi să decodi- 
ficăm, a motivaţiilor criticului. Aflăm lucruri semnificative şi despre 
cunoştinţele cu care Mircea Iorgulescu discută în intimitatea dialo- 
gului telefonic. 

Criticul are cele mai ample și sincere relaţii cu contestatarii poli- 
ticii culturale a partidului. Într-o convorbire cu Nicolae Manolescu, 
susţine că la Uniunea Scriitorilor s-au făcut deja niște lucruri foarte 
puţin statutare. „De pildă a auzit că Pituţ a fost numit secretar 
general de redacţie la «Viaţa românească», or asta cred că intră în 
atribuţiile biroului și ale Consiliului...”!!%. Geta Dimisianu îl felicită 
pe „Dorin” pentru felul în care s-a cobo piita la şedinţă: „A fost 
«extraordinar» când l-a repezit «pe cineva»”12. Aceeaşi, într-un alt 
moment: „L-a văzut pe Mircea Ciobanu foarte înfloritor, ceea ce înseamnă 
că a făcut încă vreo turnătorie”!?!. De altfel, în toate dosarele citite 
pe numele a diferiți scriitori, Georgeta Dimisianu apare ca una din- 
tre cele mai acide voci critice la adresa regimului și a colaboratori- 
lor lui, cel puţin în discuţiile private”. Este şi motivul pentru care 
Iorgulescu pare a fi la fel de deschis cu redactoarea de carte. 


În dosarul cu înregistrări, Mircea Iorgulescu apare cu numele de cod 
„Dorin” până în anul 1985, când ofiţerii se referă le el, din nou, cu „Mire!”. 
** Această atitudine, provenind dintr-o sinceritate „naturală” (vezi, rele- 
vant, Georgeta Dimisianu, „Redactor din întâmplare”, Ziarul Financiar, 
30 noiembrie 2007, reluat în http://www.zf.ro/ziarul-de-duminica), a fost 
surprinsă, într-o întâmplare-medalion, de Ana Blandiana, în cartea ei 
Fals tratat de manipulare (Humanitas, 2013, pp. 92-93). 

Criticul este omul de încredere al multor scriitori, care i se plâng 
de nereușitele lor. Petru Romoşan îi explică de ce nu a fost primit 
în „breaslă”: a fost tăiat de pe listă întrucât a făcut cerere de plecare 
definitivă din ţară!??. George Arion se confesează: „Dacă ar fi scris 
Dorin Tudoran ori Mircea Dinescu o carte cum am scris eu, săreau 
nu ştiu câţi, ori s-o apere, ori s-o conteste! Acuma nu a scris nimeni 
și nu va scrie nimeni pt. că sunt al nimănui”!%. 

Foarte multe discuții privesc, desigur, teme literare. Din convor- 
birea cu Geta Dimisianu aflăm că „Dorin” l-a citit pe Stelian Tănase, 
cartea i s-a părut „excepţională”, doar că, fiind un roman politic, „ar 
putea să fie probleme”!?f. Mai reiese că Iorgulescu îi apreciază în 
mod deosebit pe Eugen Uricariu și pe Augustin Buzura, ultimul fiind 
cel mai bun scriitor din Cluj etc. 

Înregistrările povestesc despre relaţiile cu scriitorii (intelectualii) 
evrei sau filosemiţi, cu care Iorgulescu are afinități ideologice. Radu 
Ioanid îl anunţă despre publicarea, în ultimul număr al Luceafărului, 
a unui articol semnat „de un fascist român (Al. Randa)”!25. Pare că 
discuţia pregăteşte o intervenţie a lui Mircea Iorgulescu pe această temă. 
Criticul nu contestă doar ieșirile antisemite ale lui Ion Lăncrănjan, 
pe care nici nu-l consideră scriitor. Nu-i place nici Constantin Noica, 
nici cartea despre el, scrisă apologetic”. Citise mai demult un articol 
al lui Noica scris înainte de rebeliune, în care filozoful recomanda 
analfabetismul, iar speculaţia îi atinsese o coardă sensibilă: „El nu 
crede în sinceritatea lui Noica până nu-și face penitență pentru cele 
„scrise atunci”126. | i 

De altfel, Iorgulescu se prezintă, în discuţiile cu cei apropiaţi, ca 
un om „de stânga” — structural, un democrat. Nu intrăm aici în 
dezbaterea amplă și deseori atât de simplificatoare privind opţiunile 
stânga/dreapta. Dar e de notat că, tradiţional la noi, și mai ales în 
atmosfera acelor ani, (chiar și) „stânga” democratică era stigmatizată 
între intelectuali. Mircea Iorgulescu nu a urmat acest poncif, pur și 
simplu pentru că este unul dintre scriitorii cu o indiscutabilă inte- 
ligenţă și cultură politică. O susțin urmele din dosare, judecăţile 
sale publice, atât cât puteau vedea lumina zilei sub comunism, și, 
mai ales, explicabil, concepţiile exprimate în condiţii de libertate, 
după plecarea în Franţa, în 1989, şi după căderea comunismului, 
până la moarte. Luciditatea criticului poate fi astăzi mai bine apre- 
ciată, căci beneficiem de inventarul luărilor lui de poziţie în situații 
de maximă emotivitate publică — de-ar fi să aleg un exemplu, aș 
numi analizele sale privind opţiunea monarhică în România. 


*  Sereferă la Jurnalul de la Păltiniş, publicat de Gabriel Liiceanu în 1983. 


NIȘELE CULTURALE ALE EXISTENȚEI 179 


Conştiinţă democratică, pragmatism şi oportunism 


Înregistrările dintre 1982 și 1985 pătrund în personalitatea criticu- 
lui mai mult decât puteau să o facă manifestările lui publice sau 
amintirile unor cunoştinţe. Transcrierea discuţiilor telefonice arată 
că Iorgulescu a avut relaţii numeroase, a cultivat dialogurile profe- 
sionale ca puţini alţii şi a fost căutat de confraţi. Mai tinerii i se 
confesează, enumerând greutăţile pe care le întâmpină în încercarea 
de a răzbi în viaţa literară. 

La Mircea Iorgulescu pare să prevaleze judecata pragmatică. Când 
are o discuţie cu Liviu Ioan Stoiciu, care se plânge de dificultăţile 
întâmpinate, el îi recomandă „să devină membru al FUS şi al altor 
organisme obşteşti [...], după care să ceară primirea în Uniune”!?. 
Nu arată vreo reticență faţă de exprimarea unei obediențe simbolice. 

Pragmatismul său are uneori coloratura oportunismului. A vorbit 
reținut, până la a fi distant, cu Dorin Tudoran, într-o discuţie tele- 
fonică despre care bănuia că e ascultată de Securitate — şi, se vede, 
avea dreptate. Poetul intrat în conflict cu autoritățile îi povestea, 
de la capătul celălalt al firului, despre o scrisoare adresată Uniunii 
Scriitorilor, în care cerea serviciu. Solicitase președintelui să pună 
scrisoarea sa în discuţia Biroului. Ofiţerul dator cu transcrierea consem- 
nează: „D. promite să se intereseze de această problemă” şi adaugă 
un comentariu referitor la Iorgulescu: „Nu se întinde la vorbă cu el. 
Este de o rece amabilitate”!?6. 

__ Iorgulescu are grijă să-i cultive şi pe scriitorii afiliaţi regimului. 
Îi dă un telefon lui Dinu Săraru, ca să-l anunţe că un tovarăș „serios” 
a scris un articol intitulat Dragostea şi revoluţia, oprit de la publicare 
de alt tovarăș de la Consiliul Culturii și Educaţiei Socialiste'%. Il 
sună pe Mihai Dulea pentru a-i arăta „nişte reviste grecești în care 
sunt niște articole despre România”, dar, cum Dulea e plecat, anunţă 
că va trece pe la Cabinet să i le lase. La câtva timp, îl caută din 
nou, căci „doreşte să-i ofere noua sa carte și să mai stea de vorbă”150. 

Sau iată-i comportamentul când este rugat să aibă o discuţie cu 
un confrate din Israel pe chiar tema lui profesională: critica româ- 
nească. Sună la Uniunea Scriitorilor, la prim-vicepreședintele Ion 
Hobana, pentru a-i spune că este solicitat de A.B. Joffe din Israel!" 
să aibă o discuţie despre critica românească. Pe acest specialist 
Iorgulescu nu-l cunoaște personal. Hobana îl anunţă că poate să se 
ducă la întâlnire. Vom cita schimbul de cuvinte, scurt, dar încăpător 
în nuanțe, pentru a prinde acel inefabil de nerecuperat prin poves- 
tire: 


„Dorin”: Sunt suficient de bătrân ca să... dar să nu iasă cine ştie ce. 
Să nu se creadă că... 
Ion Hobana: Dacă va fi ceva deosebit, vedem după aia!*?, 

Peste două zile, Iorgulescu a dat telefon la Hotelul Lido, l-a găsit 
pe A.B. Joffe și l-a anunţat că nu poate ieși din casă, întrucât are 
gripă şi deci nu se pot vedea. I-a propus să formuleze întrebările pe 
care le are şi să i le trimită pe adresa României literare!%. 

Evident fără un interes special pentru întâlnire, criticul preferă 
să evite situații care-i încarcă dosarul de personal. Că astfel de 
comportamente reflectă o atitudine mai general ambiguă i-o spune 
direct, la telefon, un coleg care-i reproşează obiceiul de a se pune 
bine cu „oficiali inteligenţi”, înjurând niște „oficiali idioți”134. 

A fost căutat de ofițerii de Securitate interesaţi de „exploatarea 
lui informativă și dezinformare”. Iorgulescu pare a fi dorit menține- 
rea, în ce-l privește, a unor raporturi cordiale. Există o înregistrare 
a convorbirii sale cu colonelul Ene — având veleităţi literare —, cu 
promisiunea unei vizite!%5. Este de bănuit că ofiţerul îl caută acasă. 
Ansamblul documentelor din Arhiva CNSAS sugerează că, în relaţia 
cu Securitatea, Mircea Iorgulescu a păstrat o atitudine sigură pe 
sine; în același timp, a fost atent să nu provoace. Discuţiile cu ofi- 
ţerii care doreau să-l tempereze, să-l influenţeze pozitiv, să-l desprindă 
de anturajul său, eventual, să-l izoleze și să-l compromită l-au trans- 
format într-o sursă. 

Din cât dezvăluie documentele, nu a existat o intenţie de recrutare 
a lui Iorgulescu. Criticul literar nu a înfruntat sistemul, ci, având 
în vedere disproporţia de putere, pare a fi preferat să-l îmblânzească. 
A urmărit succese tactice, și-a asumat o interesată poziţie de „centru”, 
de evitare a scandalurilor, a intervenit concret pentru a se ajunge 
la situaţii ce i se păreau, în contextul dat, compromisul just. După 
revoluţie, a mărturisit că lucra la editorialele României literare (fără 
a le semna), al căror rol era să transmită mesajele politicii PCR. 

Simultan, scrierile lui Mircea Iorgulescu și, mai general, prezenţa 
sa în cultura românească, prin lucrările de critică și de gânditor 
asupra destinului culturii noastre ori ca activ antreprenor cultural, 
dau imaginea unui judecător radical al lumii prin care a trecut. În 
conţinut însă, nu în gesticulaţie: „Este îndrăzneţ în ceea ce scrie”, 
nota colegul său „Prodan” într-un material livrat Securităţii. Prin 
natura lor, oportunismele sale, fără meschinării, ci mutări strategice, 
nu au afectat substanța eminamente pozitivă a prezenţei criticului 
în viața culturală și, în particular, rolul lui în bătălia pe care scri- 
itorii au dus-o cu sistemul, pentru a salva creaţia. 

Opera profesională și viaţa de breaslă au fost centrul universului 
lui Mircea Iorgulescu. Le-a gestionat atent la contexte, raționali- 
zându-le și câștigând diferite pariuri, inclusiv pe acela de a părăsi 
țara atunci când situaţia de acasă a devenit de nesuportat. A pariat 
pe ceea ce părea posibil. Nu şi pe imposibil, adică pe ceea ce avea 
să se întâmple în final: căderea regimului. 

Iorgulescu în imaginarul public 


Portretul pe care confrații i l-au făcut lui Mircea Iorgulescu, perso- 
nalitate din prim-planul vieţii culturale în vremea regimului comu- 
nist, are un specific al preciziei și pozitivităţii. În aprecierea lui 
Tudorel Urian, în anii 1980 


Mircea Iorgulescu devenise un critic literar cu o personalitate bine 
reliefată, a cărui stea era în plină ascensiune. Autor al unor cărţi 
despre Panait Istrati şi I.L. Caragiale foarte gustate în epocă pentru 
jovialitatea stilistică și lipsa de inhibiţii la nivelul ideilor, foiletonist 
neobosit în presa literară, coordonator al unei antologii de proză care 
a făcut vâlvă în epocă, animator al Cenaclului din Tei, Mircea Iorgulescu 
era unul dintre oamenii zilei în literatura română din ultimul deceniu 
al puterii comuniste”. 


Criticul s-ar fi impus în literatura română „ca un excelent dia- 
gnostician, relevând cu fermitate, în cronicile, foiletoanele, recenziile 
și notele de lectură valoarea sau nonvaloarea unor creaţii aparţinând 
epocii, liricii, dramaturgiei sau criticii şi esteticii literare”!%. Era un 
observator atent, extrem de pretenţios şi acid pe alocuri, generos 
alteori, al unei epoci literare pline de convulsii şi răsuciri — scria la 
moartea criticului, din postura de fost prieten, Bedros Horasangian. 
Și tot el: „Stăpânea o extrem de sugestivă limbă română și știa să 
pună accentele necesare acolo unde chiar era nevoie de ele. A spri- 
jinit mulţi tineri la început de carieră și avea o acută percepţie a 
imposturii”137, 

Sunt perspective despre omul public făcute în conformitate cu 
codurile dialogului „la lumina zilei”. Exista şi un Iorgulescu mani- 
festându-se în „spaţiul intermediar” dintre public şi privat, acela al 
grupului cu granițe elective, al vieţii între confrați. Îl vom cita de 
această dată pe Gabriel Dimisianu, cu amintiri despre Iorgulescu 
din ultimii ani ai ceaușismului: 


Drept este măcar să amintesc, în împrejurarea aniversării lui Mircea 
Iorgulescu, felul în care s-a manifestat public acest confrate al nos- 
tru în anii ultimi ai ceaușismului, până la plecarea în exil, petrecută 


* Urian continuă, la fel de apreciativ: „Mulţi au fost șocați, de aceea, când 
acest autor la modă a ales calea exilului pe ultima turnantă (dar cine 
putea atunci să bănuiască?) a regimului comunist. Stabilit în capitala 
Franţei, criticul a reușit într-un timp record să-și pună pe picioare o 
nouă carieră: de jurnalist frenetic al postului de radio «Europa Liberă» 
şi apoi al «Radio France Internationale»” (Tudorel Urian, „Destine și 
idei”, România literară, nr. 4, 2007, http://www.romlit.ro). 

în toamna lui 1989. În ședințele de la Uniune, când se accepta să 
mai fie convocate, în cele de la reviste, se pronunţa critic față de 
situaţia din cultură, din ce în ce mai apăsat critic. Și nu doar cultura 
o viza, ci societatea cu toate ale ei, era limpede. Nu era sigurul care 
o făcea, desigur. Era Mircea Dinescu, era Paler, era Dorin Tudoran, 
era Baconsky, era Doinaș, era N. Manolescu, era Eugen Simion, era 
Ana Blandiana, erau încă alţii, destui scriitori care dezavuau „Cântarea 
României”, care respingeau protocronismul, care se opuneau, prin 
neparticipare, cultului deșănţat al perechii groteşti de dictatori. Cu 
nuanţe, pe tonuri diferite, explicit sau numai aluziv, linia culturală 
oficială, sintetizată de sinistrele Teze din iulie 1971, era respinsă. 
Iorgulescu era un bun vorbitor, miza pe calm, pe logică, pe constrân- 
gătoarea logică, tăios totuși, sarcastic, percutant. Ce a spus în ţară 
va spune mai târziu, încă mai răspicat, la „Europa Liberă”, la „Radio 
France Internationale”, în articole, în interviurile din străinătate'%8. 


Avem acces astăzi la o perspectivă nu mai puţin profesională, 
exprimată însă în intimitatea relaţiei dintre o sursă, „Prodan”, și 
Securitate. „Prodan” trebuie să fi fost un scriitor ori critic literar 
folosit de către ofiţeri ca specialist al lumii literare. În această pos- 
tură secretă, autorul portretului nu avea de ce să aibă grijă de 
impresia lăsată colegilor în urma aprecierilor pe care le făcea, căci 
ele nu aveau cum deveni publice. Descoperim chiar și aici, neaștep- 
tat, precizia și pozitivitatea analizei: 


Între criticii actuali, Mircea Iorgulescu ocupă o poziţie specială, deter- 
minată, în principal, de faptul că evită o dependenţă directă de cei 
care încearcă să dea tonul în judecarea cărţilor şi evaluarea autori- 
lor. Pare mai degrabă tolerat, decât admis din toată inima. Actele 
lui de independenţă se citesc în sumarele cărţilor, unde întâlneşti 
articole despre Bănulescu, dar și despre Săraru, Sălcudeanu, adică 
realiștii politici. La fel și în revista „România literară”, iese uneori 
din dogma impusă de grupul Dimisianu, Manolescu, Raicu, Simion, 
Cristea și încurajată, deseori, în necunoștinţă de cauză privind valoa- 
rea cărților, de șeful publicaţiei. Iorgulescu nu scrie cu urechea atentă 
la ceea ce spune „Europa Liberă”, practică întâlnită la alţii. Îmi pare 
onest și interesat real de binele literaturii. Este conștient de faptul 
că „magii” manifestă rezerve față de el. Uneori își și mărturiseşte 
nemulțumirea, însă nu public și nu crede că o ruptură sau un scan- 
dal ar ajuta la munca și poziţia lui. [...] Este foarte muncitor și, spre 
deosebire de unii confraţi, e pasionat, iubeşte cărţile bune, ţine la 
literatură nu în modul judecătoresc afişat și practicat de alţii. [...] 
Nu pare să aibă o camarilă, precum Manolescu și Simion. Nici n-o 
dorește, cred. Este foarte bun gazetar. Coleg, e pentru relaţii urbane, 
chiar când apar confruntări de idei. Nu-i arogant, nici nu practică 
două critici, una scrisă și alta vorbită, ca să pară îndrăzneţ. Este 
îndrăzneț în ceea ce scrie. Constructiv îndrăzneţi*, 

Păruse doar o chestiune de bună-credință să recunoști în Mircea 
Iorgulescu una dintre personalitățile eminamente pozitive ale ulti- 
melor decenii de regim comunist”, autor cu o contribuţie amplă la 
viaţa culturală prin cărţi, publicistică și militantism în favoarea 
breslei. Această imagine, care încununa fapte, a fost pusă în discu- 
ţie începând cu anul 2003. 


Compromiterea lui Mircea Iorgulescu: 
notele greșit interpretate 


Compromiterea lui Mircea Iorgulescu a început în anul 2003, când, 
în cartea Un tigru de hârtie, Bujor Nedelcovici a exprimat bănuiala 
de a fi fost denunțat la Securitate de fostul său prieten, Mircea 
Iorgulescu. În carte, numele criticului apare în inițiale, dar identi- 
tatea sursei cu nume de cod „Mirel” era transparentă". În 2002, 
Nedelcovici ceruse CNSAS identificarea persoanei care în dosare 
purta numele conspirative „Dorin” şi „Mirel”. L-au urmat Tudor Țepeneag 
în 2006 şi Florica Jebeleanu Vieru în 2007". Din acei ani, acuzaţiile 
lui Nedelcovici şi referirile în presă la „colaborarea lui Iorgulescu” 
cu Securitatea s-au multiplicat. La 15 decembrie 2009, Consiliul 
Naţional pentru Studierea Arhivelor Securităţii a anunţat public fap- 
tul că Nota sa de constatare susține alegaţiile lui Nedelcovici. Conform 
procedurilor, instituţia a cerut recunoașterea de către Curtea de Apel 
București a colaboraţionismului lui Mircea Iorgulescu cu Securitatea. 
Curtea avea să confirme poziția CNSAS prin sentinţa din 9 februa- 
rie 2011. 

Între anunţarea poziţiei CNSAS și hotărârea Curţii de Apel, lucru- 
rile aveau să capete noi proporţii în urma publicării cărții lui Dorin 
Tudoran Eu, fiul lor, în 2010. În volum există opt documente care 
folosesc numele de cod „Dorin”, trei din perioada 1976-1979 (deja 


* Debutul lui Mircea Iorgulescu a avut loc în 1966 (vezi în acest sens 
Nicolae Scurtu, „Însemnări despre debutul lui Mircea Iorgulescu”, România 
literară, nr. 23, 2012), dar criticul s-a afirmat în anii 1970-1980. 

** Declaraţiile lui Bujor Nedelcovici de tipul: „Eu n-am făcut public numele 
lui decât după doi ani de la citirea dosarului. Nu aveam libertatea și 
aprobarea sufletească și de conștiință să acuz un prieten că m-a turnat 
la Securitate până când nu ascultam și punctul lui de vedere. Mi se 
părea normal să dau dovadă de decenţă” (Ovidiu Șimonca, „Interviu cu 
Bujor Nedelcovici: «În literatură las o portiță de salvare»”, Observator 
cultural, nr. 378, 2007) nu au acoperire. Contextul, inițialele, rumorile 
duceau toate într-o singură direcţie, iar autorul o știa prea bine. Lumea 
literară l-a identificat imediat după apariţia Tigrului de hârtie pe Mircea 
Iorgulescu. 

*** Numele conspirativ „Dorin” apare și în note din dosarul de urmărire 
informativă a lui Sorin Titel, luate în considerare de CNSAS. 

amintite) și cinci scrise între 1982 și 1985. Patru dintre acestea, şi încă 
două nereproduse în carte, semnate tot „Dorin”, au fost folosite de către 
CNSAS ca probe în acuzarea lui Mircea Iorgulescu“. După publicarea 
volumului Eu, fiul lor, dezamăgirea faţă de faptele „marelui critic 
obsedat de modelul estetic în literatura română”!“! a fost exprimată 
din nou și cu mai mare intensitate. In Evenimentul zilei, ziaristul Vlad 
Stoicescu anunţa un verdict „definitiv” în cazul Iorgulescu sub titlul 
înalt acuzator „Patru turnători de lux în siajul obiectivului «Tudorache»”: 


Despre informatorul „Dorin”, alias Mircea Iorgulescu, criticul literar 
cu funcţii de conducere la Europa Liberă (1996-1999) și Radio France 
Internationale (2006-2008), presa centrală a scris în urmă cu doar 

„câteva luni. In martie, când CNSAS trimitea în instanţă documente 
care probau turnătoriile sale, Iorgulescu susţinea pentru „Adevărul” 
că nu a colaborat niciodată cu ofiţerii Securităţii. Notele din dosarul 
de urmărire al lui Dorin Tudoran consfinţesc definitiv relaţia criti- 
cului literar cu cel puţin un ofiţer al instituţiei represive, Vasile 
Măierean!%?, 


În cartea lui Tudoran, primul document cu numele „Dorin” sem- 
nat de ofițer, datat 25 noiembrie 1976, face poetului un portret lite- 
rar de o pagină. Scriitura este pătrunzătoare şi elegantă, compatibilă 
cu ce ar pune pe hârtie Mircea Iorgulescu: „Poet, publicist, comen- 
tator de poezie, Dorin Tudoran are în genere o atitudine selectivă 
și nuanțată, situată la egală distanţă de orice formă de extremism”!®’, 

O a doua notă, din 14 noiembrie 1978, se referă la discuţii avute 
la Uniunea Scriitorilor pentru premiile USR din acel an. Conform 
documentului, din discuţia căpitanului Măierean cu „Dorin” a rezul- 
tat că Dan Deșliu a insistat ca premiul să fie atribuit unei scriitoare 
„lovită în perioada stalinistă”!“4. Nota din 9 februarie 1980, neinclusă 
în cartea Eu, fiul lor, dar considerată incriminatoare de către CNSAS, 
susține că „Dorin” a dezvăluit dorinţa lui Tudoran de a nu mai fi 
tot timpul „țap ispăşitor”, omul „care scoate castanele”, și că ar 
prefera „să stea mai în spate” după ce a pătimit de pe urma atitu- 
dinilor sale de curaj. Rolul sursei este subliniat, susținându-se că 
ea „ar fi încercat să-i întărească această convingere”!45. 

Tratarea acestor documente ca denunţare a unor atitudini potriv- 
nice regimului comunist este în cel mai bun caz naivă. La fel a fost 
interpretat şi următorul document, care pare cheia acuzării: opțiunea 
lui Mircea Iorgulescu ca Bujor Nedelcovici să renunţe la publicarea 
unei nuvele în favoarea tipăririi alteia. Conform notei-raport din 
3 octombrie 1985, criticul „este convins că un dialog între autor Și 
conducerea editurii şi ajungerea la o eventuală formulă de compro- 
mis ar preveni situații conflictuale şi, chiar dacă manuscrisul nu va 
ajunge în exterior, vor fi contracarate efectele publicării primei cărți 
din Franța”. Să acceptăm că ofițerul a transcris cu precizie judecata 

lui Iorgulescu. Ce ar fi problematic, ca atitudine umană, în faptul 
că acesta a optat pentru aplanarea crizei din relaţiile prietenului 
său Nedelcovici și autorităţi? 

Aura poliţienească din jurul acestor enunțuri anodine este întă- 
rită, de comentariile ofițerului de Securitate. Agentul statului repetă 
că, în discuţiile cu „Dorin”, criticul „semnala”, „respecta” şi asuma 
sarcina de a-i influenţa pozitiv pe scriitori. Se adaugă planurile de 
măsuri ale urmăritorilor care cer folosirea sursei „Dorin” în dezin- 
formare. Pretenţia că sursele le ascultau ordinele este tipică docu- 
mentelor întocmite de ofițeri şi falsificatoare. Sergiu Andon, avocatul 
lui Mircea Iorgulescu în procesul cu CNSAS, a făcut un inventar al 
discuţiilor clientului său, înregistrate telefonic, cu Dorin Tudoran și 
Bujor Nedelcovici. Din dosarul cu 355 de convorbiri, patru au fost 
discuţii cu Tudoran, în toate poetul fiind cel care a dat telefon. Din 
11 convorbiri cu Nedelcovici, în şase a sunat scriitorul, în cinci a 
sunat Iorgulescu. Discuţiile nu au inclus comentarii politice. Oare 
acesta este comportamentul unui informator care îndeplinea sarcina 
de a-i influenţa pe scriitori? 

Explicaţia acestor note este banală şi evidentă. Informaţiile pe 
care ofițerii de Securitate le obțineau din înregistrarea convorbirilor 
sau din discuţiile iniţiate de ei cu urmăritul” erau trecute ca prove- 
nind de la sursa „Dorin”. Interpretarea este susținută de alte note. 
Exemplificăm cu documentul din 3 octombrie 1985, care poartă adno- 
tarea căpitanului Florea Lucian: ofiţerul anunţă folosirea criticului 
literar „cu sarcini de dezinformare [...] căruia i se va sugera că B.N. 
încearcă singur să creeze stări de confuzie pentru a părea, fără temei, 
persecutat”, La șapte ani de la primul document în care apare 
semnătura „Dorin”, soluţia ofițerului de legătură era să „sugereze” 
criticului o interpretare prin care Securitatea voia să-l compromită 
pe Bujor Nedelcovici. Cum putea fi Iorgulescu „omul Securităţii”, 
dacă agenţii ei erau obligaţi să aleagă calea de a-l dezinforma, cu 
speranţa ca acesta să cadă în plasă și să poarte vorbele mai departe? 

În evaluarea acuzațiilor aduse lui Mircea Iorgulescu, CNSAS ar 
fi trebuit să ia în considerare contraprobele. Este cazul Raportului 
informativ din 29 martie 1983, reprodus în cartea Eu, fiul lor, care 
susține că sursa „Dorin” minte când neagă contactele cu Tudoran și 
apreciază că represaliile împotriva poetului ar conduce la populari- 
zarea lui și la crearea unui al doilea caz Goma“. Prin astfel de 
susţineri, „Dorin” îl apără pe Tudoran de represalii, nu le atrage. 
Deşi atât de relevantă pentru relaţia dintre „Dorin” și ofiţerii de 
legătură, această notă nu apare în dosarul pregătit de Direcţia de 
Investigaţii a CNSAS pentru Curtea de Apel București. Pe de o 
parte, Direcţia nu aduce probe convingătoare ale conivenţei dintre 
sursă și Securitate, pe de alta, ascunde contraprobele. 


* Numele de cod „Dorin” aparţinea unei persoane aflate în cercetare, şi 
nu unui informator. 

Confuzia dintre „Dan” şi „Dorin”, confuzia privind 
„Căpetenia din Golf” 


Operația de compromitere a lui Mircea Iorgulescu a cunoscut episoade 
care nu pot fi explicate prin lipsa de înţelegere a situaţiilor. Sociologul 
Radu loanid l-a pus pe critic în seria unor persoane slujitoare ale 
regimului comunist reprobabile, criticul devenind practic o persoană 
stiematizată: 


Colonelul Ilie Merce, care la începutul anilor ’80 s-a ocupat la Direcţia I 
a DSS de „sectorul artă-cultură” [...], a devenit membru al Parlamentului 
României din partea PRM, activând în „Comisia pentru cercetarea 
abuzurilor, corupției și pentru petiţii”. Informatorii Dorin și Dan?“ 
au 'ajuns directori ai unor posturi de radio occidentale guvernamen- 
tale [...], Corneliu Vadim Tudor, preşedinte al PRM, a fost timp de 
mai multe legislaturi senator. El a fost decorat de președintele Ion 
Iliescu cu Steaua României!... 


Pentru autorul rândurilor citate, identitatea dintre „informatorul 
Dorin” şi Mircea Iorgulescu, în ochii opiniei publice, era fără dubii. 
Așezându-l pe „Dorin” între Ilie Merce și Vadim Tudor, Radu Ioanid 
îl plasa pe critic pe o scară a infamiei. Documentele din dosarul lui 
Tudoran, considerate atât de compromiţătoare, erau trei note din 
cele patru invocate mai sus și alte patru planuri de măsuri care fac 
propuneri de utilizare a sursei „Dorin”: toate ale securiștilor, toate 
cu informaţii culese de aceștia, toate anodine. 

Face într-adevăr excepţie un înscris din 17 aprilie 1979, care 
conţine enunțuri neonorante de genul: „Atenţie mărită! Este evident 
caracterul anticomunist al acţiunii!!!”15, Documentul are titlul „Informare”, 
singurul dintre toate care-l folosește. Tudoran a prezentat nota com- 
„ promițătoare între contactele sale mai apropiate ori mai depărtate, 
ca dovada indiscutabilă a colaboraţionismului lui Iorgulescu'5!. Doar 
că limbajul și ortografia acestei note diferă flagrant de ale criticului. 
Am verificat documentul aflat în Arhiva CNSAS. Textul, olograf, este 
semnat de informatorul „Doru”, și nu de „Dorin”. La transcrierea în 
carte, numele de cod de pe cel mai compromițător document fusese 
deci schimbat. În plus, grafia lui „Doru” diferă considerabil de cea 
a lui Iorgulescu, cum se poate verifica din scrisorile acestuia copiate 
de Securitate și depuse în dosar. Iată deci, documentul care fusese 
promovat prin volumul Eu, fiul lor ca principală acuzaţie împotriva 
lui Mircea Iorgulescu nu aparţine criticului”. 


* „ Falsa identificare a lui „Dorin” cu „Doru” din cartea Eu, fiul lor a fost 


documentată în luna februarie 2014 în articolul Gabriel Andreescu, 
„Compromiterea lui Mircea Iorgulescu: responsabilităţi (1)”, România 
literară, nr. 7, 2014. ne 

E 


Un alt tip de confuzie a marcat instanţele. Tema cea mai prezentă 
în documentarea de către Direcţia de Investigaţii a CNSAS a acti- 
vităţii lui Iorgulescu, alias „Mirel”, a fost posibila influențare a lui 
“Bujor Nedelcovici de a elimina nuvela „Căpetenia din Golf” dintr-un 
volum planificat să apară la Editura Cartea Românească, în schimbul 
publicării alteia. Există mai multe referiri la caz (am amintit nota- 
raport din 3 octombrie 1985), iar unul dintre documentele Securităţii 
este foarte clar în a susţine că „Mirel” „l-a convins pe Nedelcovici 
să renunţe la nuvela «Căpetenia din Golf» pentru a nu mai crea 
tensiuni inutile, iar pe Bălăiţă l-a influenţat să accepte o altă lucrare 
pe care să o includă în planul editorial”1%2. 

Sentința Curţii de Apel din București, din 9 februarie 2011, a 
pus şi ea accentul pe triada „Mirel”-Nedelcovici-soarta „Căpeteniei 
din Golf”. „Mirel”, a susținut Curtea, ar fi confirmat conţinutul neco- 
respunzător al nuvelei „Căpetenia din Golf” prin relatarea discuţiei 
sale cu redactoarea Magdalena Popescu, care observase similitudinea 
cu romanul Ereticul îmblânzit!% apărut în Franța’. 

Această temă este astăzi tranşată. În Jurnalul literar, numărul 
publicat în luna octombrie 2014, Bujor Nedelcovici a tipărit un arti- 
col în care mărturiseşte: „Iorgulescu nu a căutat să mă convingă să 
scot nuvela din manuscris pentru că știa că eu nu o să cedez”. Ceea 


* Chiar dacă Iorgulescu ar fi fost invitat într-o discuție cu ofițerul de caz 
să-l facă pe Nedelcovici să renunţe la nuvelă, tot nu se putea trata 
acţiunea de convingere drept denunț menit să aducă atingere dreptu- 
rilor fundamentale, cum presupune legea în cazul colaboratorilor. Prin 
demersul lui „Mire!”, Bujor Nedelcovici era protejat, nu aruncat în mala- 
xorul Securităţii. 

*x Vezi Bujor Nedelcovici, „Da! Domnilor! Sunt responsabil! sau «Les per- 
vers narcissiques»”, Jurnalul literar, nr. 13-20, iulie-octombrie 2014, 
p. 15. Materialele existente în Dosarul de urmărire informativă deschis 
în 1985 făceau rezonabilă ipoteza încercării lui Mircea Iorgulescu de a 
obţine de la prietenul său o înţelegere cu George Bălăiţă, care să-l 
protejeze. Era chiar cea mai probabilă ipoteză, întrucât era susținută 
de mai multe documente. În analiza făcută „cazului Iorgulescu” (Gabriel 
Andreescu, „Compromiterea lui Mircea Iorgulescu...”) și publicată în 
România literară, am adoptat susținerile ofițerilor de Securitate, căci 
nu existau contraprobe evidente. Eliminarea acestei linii de raționament 
susținută de dosare, întrucât era defavorabilă criticului, ar fi încălcat 
deontologia investigaţiei pe care o întreprinsesem. Mărturisirea recentă 
a lui Nedelcovici face caduce orice alte interpretări. Ea devine o demon- 
straţie impresionantă a falsităţii unui întreg ansamblu de note, corelate 
între ele, care scenarizează intervenţia lui Iorgulescu. Prin clarificarea 
adusă, Bujor Nedelcovici însuși și-a contrazis pledoaria privind teza sa: 
„Ce este în dosar coincide cu realitatea...” (Bujor Nedelcovici, „Da! 
Domnilor!...”, p. 15), prin care şi-a legitimat acuzele la adresa fostului 

ce înseamnă că retorica alambicată privind rolul lui „Mirel” era o 
fantezie a ofițerilor menită să le ușureze munca. Situaţia devine 
emblematică — şi un bun studiu de caz — pentru felul în care ofițe- 
rii îşi elaborează textele, creând o realitate paralelă. 


Paradigma vânătorească a instituţiilor 


Ce rezultă când cerni documentele prin care CNSAS a fondat acţi- 
unea sa împotriva lui Mircea Iorgulescu cu informaţii repetitive ca 
să impresioneze prin cantitate și le separi de aprecierile formale ale 
ofițerilor? Cele mai „vinovate spuse” din dosarul trimis Curţii de 
Apel București, posibil a fi atribuite lui „Mirel”, sunt enunţuri de 
tipul: „Activitatea respectivă a lui Goma este şi va fi în permanenţă 
alimentată de motivele oferite prin măsurile restrictive care se aplică 
în domeniul culturii”; „[Bujor Nedelcovici] nu poate accepta ca nuvela 
«Căpetenia din Golf» să fie considerată o lucrare subversivă”; „nu 
este exclusă posibilitatea ca volumul respectiv să fie şi el scos pe 
căi ilegale din ţară”. Conform ofițerului, „Mirel” i-a reproșat lui 
Bujor Nedelcovici „că intenţionează să depună carnetul de partid”. 
Dacă punem enunţurile în context, vedem că unele repetă lucruri 
bine cunoscute și calificate deja de Securitate, iar în celelalte cazuri, 
susţinerile au rolul de a-l proteja pe Nedelcovici. Sunt în orice caz 
fără semnificaţie de poliţie politică. 

Direcţia de Investigaţii a CNSAS a falsificat imaginea de ansam- 
blu a raporturilor criticului cu Securitatea”. Mircea Iorgulescu era 


prieten. De menţionat că în volumul Un tigru de hârtie romancierul 
susţine implicarea lui „Mire!” alias Iorgulescu („bănuiesc cine este acest 
fost prieten”) în episodul „Căpeteniei din Golf”, dezminţită astăzi. În 
toată perioada procesului dintre Iorgulescu și CNSAS, Nedelcovici a 
păstrat tăcerea asupra faptului că principala probă prin care Consiliul 
şi Curtea de Apel argumentau activitatea de poliţie politică a lui 
Iorgulescu era contrazisă de faptele știute de el. 

„Proba” înaintată de CNSAS este contradictorie: vinovăția lui Iorgulescu 
(„Mirel”) de a fi transmis informaţia că volumul lui Nedelcovici ar putea 
fi scos din țară se verifică prin controlul preventiv pe care Securitatea 
i-l face lui Iorgulescu la ieșirea din țară. Ca şi cum criticul s-a autode- 
nunţat, devenind propriul său acuzator. Ne oprim aici. 

Trădarea perspectivei a fost reproşată de avocatul lui Mircea Iorgulescu, 
„Sergiu Andon, când a cerut instanţei să reţină că „pentru asigurarea 
spionării pârâtului au fost dirijaţi nu mai puţin de 11 informatori [...], 
i-a fost interceptată și copiată întreaga corespondență”. Acţiunile și 
declaraţiile lui care interesau Securitatea sunt aflate din interceptări 
și relatări ale informatorilor. Nu sunt comunicate Securităţii întâlnirile 
cu Monica Lovinescu şi Virgil Ierunca, intenţia de a merge la Târgul 
de carte de la Frankfurt ș.a. Consemnările ofiţerilor susţin din plin 
remarca avocatului: „Neîncrederea Securităţii în acţiunile şi intenţiile 


kk 

un om de cultură pus sub lupa Securităţii din cauza poziţiilor sale 
critice. Direcţia de Investigaţii a făcut abstracţie tocmai de aspectele 
de fond ale cazului. În termenii avocatului său: „Lipseşte perspectiva, 
lipsesc și acele elemente într-adevăr decisive pentru un calificativ 
de poliţie politică. Au fost reţinute doar informaţii banale, derizorii. [...] 
cantitatea de înscrisuri poate impresiona prin simplul fapt că au 
fost secrete și că în cuprinsul lor apar formulări și termeni specifici 
activității conspirative. Această abundență de material steril cople- 
șește şi considerentele hotărârii atacate care lasă o falsă impresie 
de bogăţie de dovezi...” 

Debilităţii argumentelor i se adăugau hibele surselor. Documentele 
semnate cu numele conspirativ „Dorin” și cele semnate „Mirel” pro- 
vin de la ofiţeri. În arhivele Securităţii nu există nicio notă cu gra- 
fia lui Mircea Iorgulescu. Or, fără alte dovezi, probatoriul constituit 
doar din înscrisurile provenind de la ofiţerii Securităţii nu poate 
legitima un verdict!5+. 

Investigatorii CNSAS au făcut o selecţie vânătorească, reținând 
documentele care ar fi sugerat vinovăția criticului. Au amestecat 
planurile și evaluările autoapreciative ale Securităţii cu câteva con- 
semnări ale dosarelor interpretate astfel încât să-l împingă pe Mircea 
Iorgulescu în postura de turnător. Direcţia de Investigaţii a CNSAS 
nu a căutat „adevărul raporturilor dintre critic și Securitate”, ci a 
insistat să dea impresia existenței unor relaţii vinovate. Cazul Iorgulescu 
arată că, la peste un deceniu de la înființare, CNSAS nu și-a clarifi- 
cat metodologia și nu și-a înţeles rolul. 

Curtea de Apel putea să repare viciile notei de constatare. În loc 
să o facă, argumentele judecătoarei Monica Niculescu au adăugat 
situaţiei un plus de dramatism. Raționamentul sentinţei este așezat 
pe trei piloni. Primul: ideea că nu contează dacă informaţiile obţinute 
de la sursă erau cunoscute Securităţii. In termenii judecătoarei: 


Informaţiile cu privire la atitudini, demersuri, scrieri de texte cu 
conţinut ostil sau interpretabil, forme de protest preconizate [...] au 
rezultat unele din discuţiile private pe care pârâtul le-a avut cu 
numitul Bujor Nedelcovici, iar altele din diverse alte împrejurări. 
Faptul că aceste din urmă „alte împrejurări” s-au desfăşurat în public 
sau şi în prezenţa altor persoane și că organele de Securitate ar fi 
putut afla și altfel nu prezintă relevanţă, cât timp organele de 
Securitate au aflat nu în alt mod, ci de la pârât... 


lui Mircea Iorgulescu depășește cu mult limitele circumspecţiei profe- 
sionale” (Sergiu Andon, „Motivarea recursului” la ÎCCJ, 2011). 

* ÎL invoc din nou pe avocatul familiei Iorgulescu: „...în raport cu cele 25 
de pagini ale sentinței [în] realitate doar 5 din pei 25 de pagini ale 
hotărârii au legătură cu verdictul pronunțat” (ibidem). 

Autoarea acestei „sentinţe” nu a înţeles ce implicau raporturile 
cu Securitatea în comunism. Aproape tot ce înconjura o persoană 
era impregnat de elemente aflate în conflict cu cerințele oficiale: ce 
gândea prietenul, cum ajungea la tine o carte străină, de unde pro- 
venea cafeaua de dimineaţă, ce a spus Monica Lovinescu la Europa 
Liberă. În interacțiunea cu agenţii, fie ea simplu dialog ori intero- 
gatoriu, persoana era obligată la un „joc al sincerităţii”. Trebuia să 
facă un slalom între ce bănuia că știe agentul şi era de spus și ce 
dorea să ascundă. Cu cât erau lucruri mai serioase de protejat, cu 
atât era mai necesar să se abată discuția făcându-se trimitere la 
lucrurile bine cunoscute. Să procedezi altfel însemna să asumi con- 
fruntarea cu agenţii represiunii, ceea ce majoritatea oamenilor, fapt 
de înţeles, nu suportau. 

Pentru oamenii care au trăit în vremea comunismului, atitudinea 
ambiguă a persoanei luate la întrebări de Securitate era de subîn- 
ţeles. Cei care s-au format după căderea regimului nu mai au acces 
la o astfel de cunoaștere. Complexitatea situaţiei unui om aflat sub 
puterea instituţiei de represiune reprezintă un argument ca pentru 
tratarea acuzațiilor de colaborare să fie desemnaţi judecători speci- 
alizaţi!5, 

Judecătoarea identifică scopul legii cu deconspirarea acelor per- 
soane „care prin atitudinea lor au contribuit într-o mai mică sau 
mai mare măsură la informarea Securităţii sau verificarea informa- 
țiilor acesteia în legătură cu atitudini considerate potrivnice”. Să 
califici o faptă în termeni atât de generali și interpretabili precum 
„prin atitudine”, „au contribuit”, „în mai mică sau mai mare măsură”, 
„atitudini considerate potrivnice” reprezintă un agramatism profesi- 
onal. Asemenea criterii de evaluare fac ca şi o scrisoare trimisă unei 
cunoștințe să îl transforme pe expeditor într-un colaborator al Securităţii, 
dacă aceasta i-a desfăcut scrisoarea. 

Iată al treilea pilon al raţionamentului urmat de judecătoarea Monica 
Niculescu: formularea din lege care-i definește pe colaboratori nu 
doar că „exclude cerința intenţiei în atingerea/îngrădirea drepturilor 
și libertăţilor fundamentale, dar nici măcar nu impune această fina- 
litate, fiind suficient ca informările să fie susceptibile de a aduce o 
atare atingere”. Pasajul pune în lumină absurditatea felului în care 
sunt trataţi presupușii colaboratori în raport cu ofiţerii de Securitate. 
In cazul ultimilor, se cere dovada că au suprimat drepturi fundamen- 
tale. In cazul primilor, doar că spusele în faţa ofiţerilor erau „suscep- 
tibile” să aducă atingere drepturilor. Astfel, informaţia este acuzatoare 
pentru cine o trimite, nu și pentru cine o primește și o foloseşte. 


* Susținerea este contrară prevederilor legii care pentru stabilirea verdic- 


tului de colaborator cere ca „informaţiile furnizate organelor de Securitate 
să vizeze îngrădirea drepturilor şi libertăţilor fundamentale ale omului”. 

Informările „susceptibile” condamnă sursa, nu şi instituţia care le 
cere, prelucrează şi transformă „susceptibilitatea” într-un fapt. Pentru 
opinia publică, contactul cu Securitatea este compromiţător, nu și 
activitatea în cadrul Securităţii. Gândirea contorsionată a judecă- 
toarei Monica Niculescu vorbește pentru Istorie despre ciudata per- 
formanță a societății românești de a incrimina colaborarea cu poliţia 
politică, fără a condamna poliţia politică însăși. 


Eg 


Compromiterea lui Mircea Iorgulescu a reprezentat turul de forță 
al unor literați cu rezonanță în opinia publică, al Direcției de Inves- 
tigații, căreia Colegiul CNSAS i-a validat propunerea, al Curții de 
Apel București şi, pe parcurs, al unei lungi serii de entuziaști ai 
defăimării criticului. La 20 februarie 2014, Înalta Curte de Casaţie 
şi Justiție a anulat decizia Curții de Apel Bucureşti și, în consecință, 
a anulat concluzia CNSAS privind colaborarea lui Mircea Iorgulescu 
cu Securitatea. Cum era de bănuit, acuzatorii lui Mircea Iorgulescu 
nu au fost convinşi de actul de justiție, unii chiar l-au criticat cu 
superioritate, deși anterior se legitimaseră cu autoritatea instanței 
inferioare!%6. Situația arată că oamenii caută alt fel de adevăr decât 
cel formal, al instanțelor. Există și o motivație în acest sens: ade- 
vărul instanțelor este, prin natura lui, juridic. Or, ceea ce ne inte- 
resează cel mai mult este dimensiunea lui umană. 


Bujor Nedelcovici. Comportament pragmatic, 
discurs idealist 


Campania de transformare a lui Mircea Iorgulescu într-un colabo- 
rator al Securităţii a fost inițiată, continuată și împinsă până la 
ultimele consecințe de prietenul de altădată al criticului, Bujor Nedelcovici. 
Martorul acestei atitudini ar putea avea ca explicație asumata intran- 
sigență morală a scriitorului față de orice compromis cu autoritățile 
comuniste. Fermitatea față de „imperiul răului” este la rândul ei 
consecința logică a adversității lui Nedelcovici însuși față de regim, 
exprimată în opera sa. Nedelcovici a scris despre nevoia scriitorului 
„de memorie” și a militat pentru aducerea responsabililor comuniști 
în faţa instanţei istoriei: 


Va trebui să văd semnele ascunse, înțelesurile tainice, simbolurile 
suferințelor și ale depresiilor din acea perioadă [a comunismului) din 
care speram că m-am salvat. Sunt obligat să descifrez semnificaţiile 
şi sensurile, să le înțeleg și să le interpretez pentru a regăsi struc- 
turile de rezistenţă în fluxul neliniştitor al faptelor istorice. Sunt 

obligat să mă întorc în miasma (gr.) timpului trecut, un Rău latent, 
o îmbolnăvire colectivă pentru mai multe generaţii (une pathologie 
de lignée) care nu vor putea fi vindecate și eliminate decât printr-o 
„mărturisire”, un catharsis general și o dreaptă judecată a nedrep- 
ților. Un delict penal sau moral este un rău latent care înveninează 
soarta mai multor generaţii (cel puţin trei) și menţine un sentiment 
de nemulțumire, un conflict ascuns, o ambiguitate în comportament, 
o lipsă de decizie în situaţii hotărâtoare, o tendinţă spre minciună, 
corupţie și dorință de revanşă!”. 


Prin astfel de rânduri, Bujor Nedelcovici contribuie la crearea 
unei culturi a condamnării Marelui Rău. ! 

O sursă a anticomunismului profesat este drama de familie. Nedelcovici 
a scris câteva rânduri tulburătoare despre cele întâmplate unchiului său. 


Unchiul meu, Constantin (Tică) Niculescu, fusese declarat chiabur 
la Vălenii de Munte. Era prin '51-52. [...] A stat câţiva ani închis 
la Poarta Albă și în mai multe închisori. Când s-a întors acasă era 
„distrofic” — avea greutate sub normalul admis de medicină —, adică 
era atât de slab încât numai în lagărele de exterminare naziste au 
fost cazuri asemănătoare. După o perioadă, mă plimbam cu el pe 
stradă. Deodată, îmi cerea să trecem pe celălalt trotuar. „De ce?” îl 
întrebam eu. „Am văzut un miliţian în fața mea ŞI...” Îi era frică să 
treacă pe lângă un ofiţer de miliţie!%. 


Și iată amintirea cea mai importantă, care-l privește pe tatăl său: 


În noaptea de 30 octombrie, am auzit bătăi puternice în ușă. Au 
intrat în casă câţiva bărbaţi în civil. Unul dintre ei — care părea 
şef — i-a spus tatălui meu să-și strângă lucrurile într-o valiză deoa- 
rece va pleca cu ei pentru o scurtă perioadă. [...] Eram siderat şi nu 
înţelegeam nimic. Aveam senzaţia că niciunul dintre ei nu voia să-i 
facă vreun rău tatălui meu pentru că [...] nu aveam o explicaţie clară, 
eram sigur că după câteva zile se va întoarce acasă. După ce valiza 
a fost pregătită, unul dintre ei i-a făcut semn tatălui meu să-i urmeze. 
Abia atunci, în clipa aceea, când am văzut că ne va părăsi, am sim- 
țit că ceva grav și iremediabil se va întâmpla. Nu-mi amintesc dacă 
ne-a îmbrățișat, dar după ce s-a deschis uşa am văzut alţi doi băbaţi 
care stăteau în curte. L-au urcat într-o maşină și au dispărut în 
noapte. Am intrat cu toţii în casă. Mama a început să plângă, scân- 
cea ca un animal lovit și se îneca în lacrimi. 

Nopți de-a rândul mă trezeam din somn şi săream la fereastră. Auzeam 
o mașină care s-a oprit în faţa porţii. De atunci, nu l-am văzut pe 
tatăl meu timp de patru ani. Pe o bibliotecă, afişasem o coală de 
hârtie pe care era scrisă o frază din „Valurile”, de Virginia Woolf: 
„Je suis seul dans un monde hostile. La face humaine est atroce”15%, 

În conștiința scriitorului, destinul individual al tatălui s-a întâl- 
nit cu cel colectiv, dând măsura marii tragedii a comunismului. Intensa 
sa emoție pare a se fi transformat într-o revelaţie etico-politică. 
Există totuși, în acest efort de expresivitate personală, un fapt ce 
nu se acomodează cu imaginea. La începutul anului 1970, Bujor 
Nedelcovici a solicitat intrarea în PCR şi a fost primit în mișcarea 
care a răspândit și practicat comunismul pe această planetă. În 
România au mai existat circa trei milioane de membri, oameni care 
au făcut același gest. Intrarea în partid era pentru imensa majoritate 
a lor o formalitate și pentru că eticheta comunismului nu avea de 
fapt semnificaţie. Dar este firesc să te întrebi: cum poate un om să 
semneze că-și însușește statutul formaţiunii care a distrus viaţa 
tatălui său, deși îi conștientizase rolul criminal chiar din momentul 
traumei şi devenise un adversar visceral al comunismului? 

Pentru scriitor, apartenenţa la PCR avea implicaţii de anvergură: 
mai ușoara angajare în instituţii culturale, simplificarea intrării în 
Uniunea Scriitorilor și ocuparea de poziţii de decizie în Uniune ș.a. 
Nu poţi folosi astfel de argumente justificative când profesezi tipul 
lui de anticomunism. Mai ales când eşti un om, cum insistă Bujor 
Nedelcovici, „lipsit de simţ practic”, neadaptat la realitate, care se 
lasă purtat de natura idealistă a fiinţei sale: 


Refuz orice formă de angajament. Nevoia mea de libertate ajunge 
până la nivel de anarhism. Nu am aptitudine pentru: strategia tăce- 
rii, a dublului sau a triplului limbaj, nu știu să fac diferenţa dintre 
ce gândești, ce vorbeşti şi cum acţionezi, nu am harul relaţional și 
tehnica raporturilor profitabile și sunt lipsit de instinctul practic al 
interesului imediat sau al intereselor proiectate în viitor. [...] Prin 
scris mi-am salvat viața. Viaţa în singurătate, în demnitate și liber- 


tate interioară şi exterioară1%,. 


Doar un citat din multele posibile. Înțelegerea contradicţiei dintre 
vorbe şi fapte are nevoie de subsolul arhivelor de la CNSAS. 


Un urmărit mai curând solitar 


Bujor Nedelcovici a intrat prima oară în supraveghere informativă 
generală în luna octombrie 1976, cu motivaţia „atitudine protestatară 
și relaţii cu străinii”!®?. Securitatea notează că Nedelcovici ducea o viață 
izolată, fără manifestări ostile, și că devenise de curând membru PCR. 
Cel mai probabil, atenţia asupra lui fusese determinată de legăturile 
cu rudele şi prietenii din Elveţia și Italia. Sursa „Radu” relatează 
că volumul lui Bujor Nedelcovici Întâlnirea, inițial cuprins în planul 
editorial al Editurii Eminescu pe anul 1976, a fost restituit „în vede- 
rea refacerii deoarece ridică mai multe probleme politico-ideologice 

confuze”!%2. Nedelcovici s-ar fi declarat nemulţumit, ar fi avut reac- 
ţii necontrolate. Totuși, la sfârşitul anului 1976, scriitorul iese din 
atenţia instituţiei sau cel puţin așa rezultă din documentele livrate 
CNSAS. 

Va reveni însă în anul 1982. Planul de măsuri întocmit cu ocazia 
deschiderii dosarului de urmărire informativă face un mic portret 
romancierului și explică interesul care i se acordă de această dată. 
Aflăm că între 1942 și 1953 a urmat școala la Ploiești, după care 
s-a înscris la Facultatea de Drept, absolvită în 1958. A lucrat însă 
ca merceolog, din 1961, la Întreprinderea de Electricitate Braşov, 
apoi la Bicaz și la IDE București, până în 1970, când s-a pensionat 
pe caz de boală”. Soţia, evreică, a emigrat în Israel, iar mama și un 
frate au plecat în Elveţia. După pensionare, se va dedica scrisului, 
cu succes. Îi vor apărea, pe rând, Ultimii (1970), Fără vâsle (1972), 
Noaptea (1974), Grădina Icoanei (1977), Zile de nisip (1979), Somnul 
Vameşului (1981). În urma alegerilor din 1981, a devenit secretarul 
secției de proză din cadrul Asociaţiei Scriitorilor din București. Din 
această poziţie, spun documentele, „pune probleme interpretabile”. 
Mai este „semnalat că în unele împrejurări face comentarii politice 
necorespunzătoare încercând să-şi creeze popularitate în rândul ace- 
lor scriitori care se arată nemulțumiți de măsurile luate de forurile 
superioare în domeniul culturii”163, 

Astfel de note se vor multiplica în timp. În aprilie 1982, infor- 
matorul „Suciu” susţine că, ocupându-se de coordonarea activităţii 
Asociaţiei Scriitorilor din București, Nedelcovici a luat în discuţie 
„posibilitatea tipăririi tuturor cărţilor, tirajele reduse, lipsa hârtiei, 
drepturi pentru autori etc.”, întâlnirile pe care le conducea transfor- 
mându-se într-o „judecată sau proces al editurilor şi forurilor care 
dirijează proza culturală”!6. Securitatea este preocupată că nu poate 
avea o cunoaștere bună a urmăritului „datorită firii sale necomuni- 
cative, cât și pentru faptul că nu se bucură de prietenia multor scriitori, 
cu excepţia celor care-și desfășoară activitatea în jurul revistei «România 
literară»””. ; 

Este o temă care revine. Informatorul „Crin” susține şi el: „Ca 
om este o fire închisă, mai puţin sociabilă. Cu greu, aproape imposibil 


* Acest traseu profesional este rezultatul scoaterii sale din avocatură. 


Cei 12 ani care au urmat sunt consideraţi de Bujor Nedelcovici „muncă 
de jos” (Ovidiu Șimonca, „Interviu cu Bujor Nedelcovici...”). 

** Arhiva CNSAS, Fond informativ, I 001430, vol. 1, f£. 91. La revista 
România literară lucra informatoarea cu nume conspirativ „Ruxandra”. 
Foarte activă, ea adăuga solicitărilor Securităţii propriile ei iniţiative 
de cenzurare a textelor. În notele scrise, „Ruxandra” condamna, fără 
să i se ceară, comportamentele colegilor care afectau „etica și echitatea 
socialistă”. 

de a-i cunoaște intimităţile. Vorbește puţin şi mai mult ascultă ce 
spun alții. Face parte din grupul lui Ion [sic] Manolescu, Eugen 
Simion și Paul Georgescu și se pare că este manevrat de aceştia”165. 
Ofiţerul de caz caută să obţină ceva de la sursa „Dorin” şi află că 
acesta îl apreciază ca fiind un scriitor bun, dar picat pe panta mis- 
ticismului. Și: „Mi-a precizat că nu a sesizat vreodată ca Nedelcovici 
Bujor să facă comentarii politice sau să discute unele măsuri între- 
prinse de conducerea de partid și de stat în domeniul creaţiei lite- 
rare”166, 

Oricum, o notă de analiză de la sfârşitul anului 1983 îi arată pe 
ofițeri nemulțumiți de cartea Ereticul îmblânzit, predată în toamna 
anului 1982 la Editura Cartea Românească. Fusese respinsă, după 
ce i s-au cerut scriitorului modificări, „datorită conţinutului ei ten- 
denţios”. Autorul nu a acceptat schimbările. Bujor Nedelcovici a fost 
contactat și „a încercat să lase impresia unui om sincer, cu concep- 
ţii sănătoase și atașat politicii noastre”, dar, adaugă ofițerul, „s-a 
putut remarca conservatorismul său”. Comentariul acesta era de fapt 
motivat de scandalul filmului Faleze de nisip, făcut pe scenariul scris 
de Nedelcovici şi retras de pe piață după ce-l mâniase pe Nicolae 
Ceauşescu. Este interesant cum, contrar stilisticii acelor ani, acuza- 
ţiile aduse lui Nedelcovici de secretarul general al PCR îl fac pe 
ofiţer să se exprime în cel mai tipic stil stalinist: „...obiectivul, cu 
prudenţă și şiretenie desfăşoară o așa-zisă activitate subterană, 
ascunsă, de denigrare a politicii partidului nostru, de poluare morală, 
de interpretare negativistă a fenomenelor”1%. 

„Accidentul” Falezelor de nisip îi determină pe ofiţeri să-și înăs- 
prească evaluările. În ultima lună a anului 1983, scriitorul este 
prezentat drept „instrument al scriitorilor de naţionalitate evrei și 
al grupului care promovează o literatură neangajată”!%. I se cer noi 
intervenţii asupra manuscrisului Ereticul îmblânazit şi i se face propu- 
nerea, pentru Nedelcovici umilitoare, de a publica volumul în colecţia 
„Fantastic Club”. 

În faza de manuscris, romanul se bucurase de două referate elo- 
gioase și probabil că romancierul le cunoștea. Conform celui semnat 
de Georgeta Dimisianu și de redactorul-șef Cornel Popescu, „Bujor 
Nedelcovici are meritul de a medita serios şi cu talent asupra situ- 
aţiei artistului într-un sistem de agresiune, în care libertatea nu 
există pentru nimeni. El ne dă un roman grav despre condiția omu- 
lui într-o societate care se bazează pe disprețul pentru om și valorile 
sale fundamentale”!%. Deși cu două puncte critice, referatul lui Eugen 
Simion păstrează tonul înalt: „Reproșez autorului două lucruri: puţi- 
nătatea epicului într-o naraţiune unde se petrec răsturnări atât de 
grave şi abundența «franţuzismelor» în text. În latură reflexivă, roma- 
nul este remarcabil”!70. 

Aflăm dintr-o notă de analiză din primăvara lui 1984 că „obiec- 
tivul nu a fost de acord cu propunerile făcute de editură afirmând 
că preferă să ia manuscrisul acasă și să nu mai insiste asupra publi- 
cării lui”!7!. Totuşi, negocierea continuă o perioadă. Nota lui „Suciu” 
susține că Nedelcovici a revenit să discute despre manuscris, a făcut 
unele modificări, „dar a refuzat să plaseze acţiunea în perioada dic- 
taturii fasciste într-o ţară [din America de Sud)”. 

Securitatea nu a admis propunerea și a pavat astfel drumul către 
„cazul Bujor Nedelcovici”. În luna august 1984, scriitorului i se avi- 
zează plecarea în Grecia, Anglia, Franţa și Elveţia. In aprilie 1985, 
postul de radio Europa Liberă anunţă publicarea în Franța a roma- 
nului Ereticul îmblânzit (cu titlul Le second messager), care fusese 
respins de editurile Cartea Românească și Albatros. La întoarcere, 
scrie informatorul „Rada”, Bujor Nedelcovici a evitat să vorbească 
despre apariţia cărţii la Asociaţia Scriitorilor, 

Din acel moment, mizele se vor schimba și pentru urmărit, și pentru 
urmăritori. În dosar apare o pagină cu litere mari, dovada că docu- 
mentul era pregătit pentru conducerea Securităţii şi pentru partid: 


În ziua de 6 mai 1985, conducerea operativă a Uniunii Scriitorilor, 
alcătuită din D.R. Popescu, Al. Balaci, George Bălăiţă, Domokos Geza, 
Constantin Ţoiu, Ion Hobana, Constantin Chiriţă şi Traian Iancu, 
i-a solicitat prozatorului Bujor Nedelcovici să-și dea demisia din func- 
ţia de secretar al secţiei de proză a Asociaţiei Scriitorilor din București 
pentru faptul că a publicat în străinătate romanul „Al doilea mesa- 
ger”, fără aprobările necesare. Iniţial, Bujor Nedelcovici nu a accep- 
tat soluţia sugerată, motivând că aflându-se în Franţa [...] ar fi 
rescris cartea din memorie [...]. Ulterior, însă, a fost de acord să-și 
dea demisia!?3... 


Era doar prima sancţiune. În luna mai 1985, i s-a refuzat cererea 
de viză pentru Franţa. Literaţii care au legătură cu Nedelcovici sunt 
supuși intoxicării: „Scriitorului «Mirel» din anturajul său, aflat în 
contactul nostru pentru dezinformare, îi vom relata că Bujor Nedelcovici 
nu constituie un caz pentru organul de Securitate...”. Un raport 
vorbeşte despre rugămintea pe care scriitorul i-a adresat-o lui Nicu 
Filip, juristul Uniunii Scriitorilor, să-i intermedieze o întâlnire cu 
ofiţerul care răspunde de Uniune pentru a purta o discuţie privitoare 
la apariţia în Franţa a romanului Le second messager. Nicu Filip 
l-a anunţat pe colonelul Victor Achim. Ofiţerul a cerut să i se aprobe 
contactarea lui Nedelcovici, dar documentul nu finalizează istoria!”!. 


* Nota din 14.05.1085. Arhiva CNSAS, Fond informativ, I 001430, vol. 1, 
f. 197. În mod paradoxal, CNSAS a luat și această notă drept dovadă 
a faptului că Iorgulescu era informator. Ea proba exact contrariul, căci 
pe un informator nu îl intoxici, ci îi spui direct ce are de făcut. 

Deşi face demersurile enumerate, iar reacţiile sunt încăpăţânate, 
Nedelcovici nu pare intimidat de agitația din jurul lui. Din contra, 
se radicalizează. Nota-raport din 21 august 1985 semnalizează introdu- 
cerea nuvelei „Căpetenia din Golf” în volumul Oratoriu pentru impru- 
denţă, pregătit pentru publicare la Editura Cartea Românească. Despre 
nuvelă, directorul editurii a aflat că ar constitui „o alegorie pe tema 
puterii absolute”. Ofițerul de caz anunţă că îl va contacta împreună 
cu un coleg „pe George Bălăiță, directorul editurii «Cartea Românească», 
şi ne vom pune de acord asupra modului de acţiune pentru influen- 
tarea lui B.N. și determinarea să aducă modificările solicitate”. 

Nota-raport următoare, din 9 noiembrie 1985, are avantajul că 
este elaborată dintr-o înregistrare, deci se poate miza pe un conţinut 
autentic. Ea reproduce discuţia dintre Bujor Nedelcovici și „Mirel”, 
pe care prozatorul îl vizitase cu o zi înainte pentru a discuta depu- 
nerea carnetului de partid. „Spune-mi deschis, prieteneșşte”, zice 
Iorgulescu (alias „Mirel”), „dacă e adevărat ce afirmă unii din colegii 
binevoitori că vrei să-ţi creezi platformă de disident și apoi să te 
stabileşti în Occident. Dacă vrei într-adevăr, pe calea asta cunoşti 
foarte bine filmul: 6 luni vei ataca regimul și după ce-ţi vei epuiza 
muniţia o să fii uitat și terminat ca scriitor”!"$. 

Nedelcovici îi răspunde că a fost plăcut impresionat de discuţia 
din 28 octombrie de la Comitetul de partid al sectorului I, 


când a fost ascultat cu atenţie şi s-a manifestat înţelegere. Nedelcovici 
i-a relatat că ieri s-a dus la D.R. Popescu și i-a spus: „De ce nu vrei 
să mă ajuţi, nu ai făcut nimic pentru mine şi din cauza dumitale 
mâine voi depune carnetul de partid”. „Mire!” l-a întrebat ce-i repro- 
șează el concret președintelui Uniunii. Nedelcovici a afirmat că din 
luna mai nu mai are niciun mijloc de subzistență şi trăiește vânzând 
lucruri din casă. C-tin Țoiu cu acceptul lui D.R. Popescu l-au [sic!] 
scos din colectivul de redactare a almanahului pentru un favorit — 
Mircea Scarlat. Spunându-i lui D.R. Popescu că rămâne fără niciun 
ban, acesta i-a promis că i se va acorda un ajutor lunar. După trei 
luni văzând că nu a primit nimic s-a dus la Traian Iancu [directorul 
Fondului literar], care l-a dat afară din birou. Nu mai are încredere 
în conducerea Uniunii, afirmând că dacă renunţă la amenințarea 
făcută se va zice că dă înapoi iar problemele sale vor rămâne în 
suspensie. „Mirel” i-a indicat ca în momentul când se va prezenta la 
Comitetul de partid al sectorului I, să susţină că nu va mai depune 
carnetul, dar că se lasă în grija partidului întrucât la conducerea 
Uniunii Scriitorilor nu găseşte înţelegere. Bujor Nedelcovici a afirmat 
că va mai reflecta la această idee!”. 


Documentul este relevant sub mai multe aspecte. Ar fi de remar- 
cat activismul cu care Nedelcovici înfruntă noua situaţie: ia contact 
cu sectorul de partid, cu conducerea Uniunii Scriitorilor, cu conducerea 

Fondului literar. Apoi, discuţia amestecă tot timpul problemele per- 
sonale cu cele sociale. Ameninţările cu conținut politic sunt amintite 
pe lângă rezolvarea problemelor sale proprii. Mircea Iorgulescu exce- 
lează prin propuneri practice, dar vorbește cu cineva care nu arată 
a fi mai puţin practic. Tactica reușește cel puţin în sensul enunțat 
de planul de măsuri din 7 noiembrie 1985: „În situaţia că va solicita 
să efectueze o nouă călătorie în occident i se va aviza pozitiv [lui 
Bujor Nedelcovici] deplasarea pentru a i se dezamorsa stările ten- 
sionale pe care încearcă să le creeze și a întări suspiciunile privind 
persoana sa”1%8, | 

Simultan, este lansat „planul de luptă”: „Dată fiind situaţia ope- 
rativă din cadrul dosarului de urmărire informativă, principala sar- 
cină de realizat constă în prevenirea angrenării lui Bujor Nedelcovici 
în activităţi protestatare prin influențarea și descurajarea lui...179, 
Se încearcă mobilizarea colegilor împotriva lui. Între altele, intoxi- 
carea lui Nicolae Breban, aflat în Franţa, prin sursa „Coroiu”. Agentul 
de influenţă urmează să-l anunţe pe prozator că Nedelcovici spune 
lucruri urâte despre el. Securitatea se așteaptă ca Breban, orgolios, 
să-l vorbească de rău pe Nedelcovici”. | 

Intre timp, Bujor Nedelcovici a obţinut premiul PEN-Clubului 
pentru romanul Al doilea mesager. O notă atrage atenţia că preşe- 
dintele juriului este dramaturgul Eugène Ionesco, cunoscut cu poziţie 
ostilă, virulentă, la adresa R.S. România. După transmiterea știrii 
despre premiu: de către postul Europa Liberă, „Georgeta Dimisianu 
l-a felicitat pe Bujor Nedelcovici şi i-a zis că va lua legătura cu 
Marie-France Ionescu pentru a afla valoarea în valută a premiului”180, 
Se adaugă informaţia că Bujor Nedelcovici urma să se afle, între 7 și 
20 iulie 1986, la Vama Veche, „timp în care susține că-şi va definitiva 
noul roman «Flamme-pilot» care are un conţinut deosebit de ostil regi- 
mului actual din ţara noastră”!8l. Nu este clar dacă Securitatea a 
intrat în posesia acestei informaţii demonstrând perspicacitate ori 
dacă scriitorul răspândește acest mesaj care-i pare câștigător. 

Nota de studiu din luna noiembrie 1986 are un conținut despre 
care ai crede că intenţionează intoxicarea Securităţii Municipiului 
București: 


Obiectivul consideră că apariţia în primăvara anului 1985 la Paris 
a romanului său „Al doilea mesager” [...], chiar dacă îl încântă, nu-l 
avantajează în țară, complicându-i existenţa. Crede că cei de afară 
au căutat să facă din el un disident, dar i-a deziluzionat deoarece 
nu răspunde așteptărilor. Intuieşte că „răsplata primită” de la Paris 


* Exploatarea sensibilităţilor psihologice ale literaţilor este una dintre 
cele mai frecvente tactici ale Securităţii, poate și pentru că s-a dovedit, 
în mod repetat, atât de plină de succes. 

exprimă dorinţa de a fi transformat într-un caz în lipsa unuia mai 
bun. Este conștient că-i dezamăgește întrucât nu marșează pe astfel 
de iniţiative, nefiind un spirit cu vocaţie de aventurier sau luptător 
ca Dorin Tudoran sau Paul Goma, care s-au complăcut ca „lideri ai 
opoziţiei”. Explică apariţia peste hotare a cărții printr-un complex 
de împrejurări la care au concurat lipsa de înţelegere și interpreta- 
rea greșită dată de edituri manuscrisului depus iniţial în ţară, la 
care s-a adăugat interzicerea filmului „Faleze de nisip” [...], iar pe 
de altă parte interesul celor din exterior de a-l „ajuta” așa cum s-a 
întâmplat cu ani în urmă cu Breban. Apreciază pozitiv discuţiile 
avute în toamna anului 1985 cu D.R. Popescu, preşedintele Uniunii 
Scriitorilor, precum şi la Comitetul de partid al sectorului 1. [...] În 
acest context își manifestă mâhnirea pentru faptul că în prezent se 
consideră abandonat de oficialități. Consideră că el a făcut unele 
compromisuri (şi-a recunoscut greşeala, a acceptat să-și dea demisia 
din funcţia de secretar al secţiei de proză a Asociaţiei Scriitorilor din 
București, a revenit la hotărârea de depunere a carnetului de partid, 
desfășoară o viață de organizaţie normală etc.), dar ar considera 
necesar ca factorii decizionali să nu-l mai evite, el fiind dispus să 
coopereze pentru a nu mai fi un caz!®?, 


Rândurile citate, care-l prezintă pe scriitor cuminte și spășit, par 
că fac parte dintr-un memoriu sau sunt declaraţii făcute de Nedelcovici 
unui oficial. Ofiţerul îl contrazice: 


Cu toate că pozează în neînțeles și victimă a unor conjuncturi în 
care el ar juca un rol impus de alţii, împotriva voinţei sale, conside- 
răm că, în mare parte, această postură este falsă și contrazisă de 
atitudinea sa prezentă. Practic refuză să facă modificări ale manus- 
criselor în discuţie şi excesul de orgoliu îl determină să nu vină cu 
propuneri constructive, așteptând să fie mereu chemat de diverși 
factori de răspundere fără să ofere certitudinea unor modificări ale 
atitudinii. Cu toate că nu a fost semnalat cu comentarii ostile evi- 
dente, ţine unele relaţii sporadic cu Mihai Botez, cunoscut cu poziţie 
antisocială, care poate avea o influență negativă asupra sa!%. 


Concluzia analizei: „Avizarea cererii de pașaport turistic pentru 
RFG funcţie de evoluţia atitudinii sale cu consultarea Dir. I-a”. Scriitorul 
a primit viza, a plecat în străinătate și a refuzat să se întoarcă la data 
expirării vizei. Bujor Nedelcovici câștigase confruntarea cu Securitatea’. 


Scrisorile adresate lui Petre Gigea 


Prima notă-raport de după plecarea lui Nedelcovici cu viză turistică, 
în ianuarie 1987, a fost elaborată în luna următoare sosirii scriitorului 
în RFG (14 februarie) pentru a transmite zvonul că romancierul 

refuză înapoierea. Securitatea trimite o informatoare să verifice ale- 
gaţia, iar aceasta confirmă hotărârea lui Nedelcovici de a rămâne 
în străinătate. Prioritatea devine, în aceste condiţii, „influențarea 
sa pozitivă pentru a-l determina să nu se angreneze în activităţile 
ostile organizate de emigrația reacţionară”1%5, Apar informaţii despre 
dificultăţile sale materiale, nemulțumirea faţă de onorariul primit 
pe cărțile publicate ş.a. Subliniem următorul pasaj din nota sursei 
„Alexandru”, luna iulie 1987: 


Se poate vorbi chiar de o anumită strategie dublă la Nedelcovici, pe 
de o parte, relaţiile lui cu exilul românesc (care a făcut posibilă 
publicarea romanului său în Franţa), pe de altă parte relaţiile sale 
cu România, pe care încearcă să nu le compromită definitiv. De aici 
o anumită limitare în criticile şi observaţiile sale care privesc gene- 
ralități (concept, teorii, abstracții), fie aspecte culturale sau literare. 
O eventuală acţiune de influențare a lui B. Nedelcovici ar avea suc- 
ces în măsura în care se ţine seama de permanenta sa „dublă rapor- 
tare”, la care îl obligă probabil și vârsta înaintată (51 de ani)'86. 


Nota de studiu aprobată la 23 octombrie 1987 confirmă opiniile 
de mai sus: 


Cu toate încercările unor elemente ostile din emigrație şi cercuri ale 
postului de radio „Europa Liberă” de a-l antrena la acţiuni contra 
politicii statului nostru, a refuzat. În interviul dat nu a făcut decla- 
rații necorespunzătoare, referindu-se numai la aspecte cunoscute privind 
viața literară. Apreciem că poziţia sa rezervată se datorează și influ- 
enţei pe care a exercitat-o asupra sa sursa noastră „Mircea” când 
s-au întâlnit în Franţa. Doreşte să păstreze relaţii bune cu oficiali- 
tăţile din ţară, sens în care a fost la ambasadă solicitând reglemen- 
tarea șederii sale în străinătate și dreptul de a se reîntoarce periodic 
în patriel8?, 


Peste o jumătate de an, pe 8 aprilie 1988, o altă notă de studiu 
regăseşte la scriitor aceeași „dublă strategie”. Iar în mai 1988 lucru- 
rile par să se clarifice definitiv, în sensul discuţiei avute de Nedelcovici 
la ambasadă, sintetizate mai jos: 


În urma convocării de către secţia consulară a ambasadei țării noas- 
tre la Paris pentru a i se comunica prelungirea vizei române de 
ședere în Franţa, la 10.05.1988, Bujor Nedelcovici s-a prezentat la 
ambasadă, prilej cu care au rezultat următoarele: | 

A luat decizia să rămână o perioadă în Franţa deoarece în ţară nu 
i s-au publicat în ultima perioadă cărţile, deși acestea, după apreci- 
erea sa, nu conțineau aspecte a aduce atingere unor interese ale 
ţării. Consideră că nepublicarea cărţilor respective s-a datorat unor 

persoane cu interese meschine și nu unor interdicții din partea orga- 
nelor superioare de partid și de stat. 

Nu s-a antrenat în acțiuni ostile ţării noastre, cu toate că asupra sa 
s-au făcut presiuni din partea unor elemente ostile din emigrație. 
Autorităţile autohtone i-au prelungit șederea în Franţa, dar a fost 
obligat să predea pașaportul românesc şi să solicite azil politic pen- 
tru a i se aproba prelungirea vizei franceze. 

A motivat că a recurs la acest lucru deoarece din ţară nu i s-a dat 
niciun răspuns la cererea sa de prelungire a vizei române și din 
această cauză a procedat în acest fel. 

A cerut să fie sfătuit cum să procedeze în continuare și s-a angajat 
că nu se va antrena în acţiuni antiromâneşti!ă, 


Este remarcabil cât de adecvată s-a dovedit, în cazul lui Nedelcovici, 
tactica autorităţilor comuniste. Obiectivul ei prioritar, de a evita 
angrenarea scriitorului în activităţi ostile regimului de la București, 
a fost atins cu succes. Raportul din luna septembrie 1988, prin care 
s-a cerut închiderea dosarului de urmărire informativă, exprima „satis- 
facţia” Securităţii că „acţiunile preventive întreprinse asupra sa pe 
timpul cât era în ţară și-au atins scopul”!*. Siguranţa instituţiei, 
altminteri atât de suspicioasă, era motivată de mărturiile păzite în 
dosarul său de la pașapoarte”. „Dubla strategie” de viaţă a lui Bujor 
Nedelcovici capătă o surprinzătoare claritate tocmai în final, la sta- 
bilirea în Franţa. O sintetizează două scrisori adresate ambasado- 
rului român de la Paris. Prima: 


Domnului Ambasador al RSR 
Petre Gigea 


Vă mulțumesc pentru invitaţia Dumneavoastră de a participa la 
recepţia ce va avea loc cu ocazia Aniversării Independenţei României. 
Din motive de sănătate regret că nu pot fi prezent la această sărbă- 
toare. Pietrele de hotar din istoria și literatura poporului român sunt 
pentru mine prilejuri de meditaţie, încredere şi mândrie. Vă rog să 
primiţi, Domnule Ambasador, expresia celor mai distinse sentimente, 


Bujor Nedelcovici 
5 mai 1987 


În speranţa că nu abuzez de amabilitatea Dumneavoastră, aş vrea 
să comunicaţi autorităţilor din ţară dorința mea de a rămâne cetăţean 
român şi membru al Uniunii Scriitorilor. De asemenea aș dori ca 
apartamentul (proprietate) din str. [...] să-mi fie păstrat, urmând să 


plătesc datoriile care îmi revin!%. 


* Sunt „trei volume”, iar fiecare, accesibil în formă digitală, are doar câteva 
pagini — şi fiecare lasă urme din care vedem că erau mult mai ample. 

A doua scrisoare: 


Excelenței Sale 
Domnului Ambasador al RSR, 
Petre Gigea 


La 5 mai 1987 am avut onoarea și plăcerea de a fi invitat la Ambasadă 
cu prilejul Aniversării Independenţei României. În scrisoarea pe care 
v-am trimis-o — prin care îmi scuzam absenţa — v-am rugat să comu- 
nicaţi autorităților din țară dorința mea de a rămâne cetățean român, 
de a fi în continuare membru al Uniunii Scriitorilor și de a-mi păs- 
tra apartamentul (proprietate) din Bucureşti [...]. Au trecut de atunci 
cinci luni. Nu am primit niciun răspuns. Este firesc. Înţeleg ezitarea 
și de aceea revin cu această scrisoare prin care încerc să elucidez 
anumite amănunte și să înlătur îndoielile. 

Sunt scriitor român și trăiesc pentru a scrie romane și a le publica. 
Este singura mea rațiune de a fi. În ţară nu am reuşit să public 
ultimele cărţi, cu toate că m-am străduit ani de zile. Acum încerc 
aici, la Paris, așa cum au făcut în trecut şi alţi scriitori spre binele 
literaturii române. 

Declaraţiile pe care le-am făcut de când am sosit au fost identice în 
conținut și ton — am subliniat acest amănunt de fiecare dată — cu 
cele expuse în ședințele de la revista „România literară” sau în cadrul 
Consiliului Uniunii Scriitorilor al cărui membru sunt. Subliniez că 
nu am scris articole în presă și nu am dat interviuri, cu toate că am 
fost căutat insistent de mai mulţi ziariști şi reporteri din Franţa și 
din alte ţări. 


Cum interpretează Petre Gigea aceste scrisori care-i veniseră fără 
le provoace? În telegrama din 29 octombrie 1988, ambasadorul 


anunţă Centrala de primirea lor, se referă la pasajul în care Nedelcovici 
susţine a nu fi făcut decât declaraţii „identice în conţinut și ton” cu 
cele exprimate la ședințele din ţară, a nu fi scris articole de presă 
și a nu fi dat interviuri cu toate că a fost solicitat, pentru a conchide: 
„apreciem că rezolvarea favorabilă a unor doleanţe exprimate în 
scrisoare ar fi de natură să evite o eventuală cădere a lui Bujor 


x 


Arhiva CNSAS, Dosar pașapoarte F 38990, vol. 1, f. 11. A doua scrisoare 
nu apare în arhivă cu data pusă de expeditor (probabil nu a fost copi- 
ată până la capăt, căci nu există nici semnătura lui Nedelcovici), ci una 
de conformitate cu originalul și o adnotare cu pixul: „Primite la 30.10.1987”. 
O altă referire la scrisoare se regăseşte în telegrama din 29.10.1988, 
trimisă de ambasador la Bucureşti „tovarăşilor” Aurel Duma și Olimpia 
Solomonescu și transmisă lui Constantin Mitea (fost redactor-șef al 
Scînteii, apoi şeful Secţiei Propagandă şi Presă) şi George Homoștean 
(ministrul de Interne) (Arhiva CNSAS, Dosar pașapoarte F 38990, vol. 3, 
fil); b îi i 

Nedelcovici sub influenţa unor elemente răuvoitoare care l-ar putea 
antrena în acţiuni cu caracter denigrator. Rugăm indicaţiile dvs..." 

In urma acestor scrisori și a cel puţin încă unei cereri oficiale, 
Direcţia pentru Paşapoarte, Evidenţa Străinilor și Controlul Trecerii 
Frontierei a Ministerului de Interne a trimis la 3 noiembrie 1987 o 
adresă Uniunii Scriitorilor din R.S. România în care anunţa solici- 
tarea lui Bujor Nedelcovici: „Aprobarea prelungirii valabilităţii vizei 
și a termenului de ședere în străinătate încă un an”, în vederea 
continuării activităţii literar-artistice, pe cont propriu!*?. Interesant 
că Direcţia cere „opinia” Uniunii într-un stil care sugerează că aceasta 
chiar contează: „Rugăm să ne comunicaţi cât mai urgent posibil 
opinia dumneavoastră cu privire la cererea susnumitului”. 

Se pare că Uniunea Scriitorilor nu s-a conformat; ca urmare, 
Direcţia de Paşapoarte a repetat întrebarea la 10 ianuarie 1988. De 
data aceasta, opinia a fost cerută „foarte urgent”. În dosarul de la 
Pașapoarte, cât a ajuns la CNSAS, nu există vreun document care 
să lămurească dacă Uniunea a răspuns la a doua solicitare. 

Știm însă rezultatul corespondenţei, deoarece la 14 martie 1988 
o adresă a Direcţiei pentru Paşapoarte notează că Bujor Nedelcovici 
cere prelungirea vizei pentru încă un an și că, anterior, nu se îna- 
poiase în ţară la expirarea termenului de ședere, ca urmare a fost 
inclus în „evidenţa persoanelor rămase ilegal în străinătate”. Și: „La 
plecarea din ţară nu era cunoscut cu probleme deosebite în evidenţele 
Ministerului de Interne. Unităţile Ministerului de Interne competente 
nu au obiecţiuni cu privire la prelungirea vizei”1%. 

Conform notei desecretizate de SRI-CNSAS la 5 decembrie 2012, 
în ședința din 9 aprilie 1988, Comisia pentru problemele de pașa- 
poarte și vize a luat în considerare cererea înaintată de Nedelcovici 
în 1988 și a hotărât prelungirea vizei pentru încă un an'”. 


Narațiunea idealizată 


Cum putem înţelege aceste scrisori ale lui Nedelcovici? Ele com- 
pletează o traiectorie care intră într-o curioasă tensiune cu narațiunea 
preferată de autor, a anticomunismului său visceral, a omului intransigent 
care refuză orice compromis cu autorităţile ceaușiste. Imaginea pro- 
movată de romancier despre sine câştiga în relief prin contrast cu 
un Mircea Iorgulescu colaboraţionist. „Înălţimea” rigorii sale etice 


* De reţinut că dosarul de pașapoarte a ajuns în Arhiva CNSAS la sfâr- 
şitul anului 2013. În interpretarea dosarului de urmărire informativă 
pe numele său și în timpul polemicii pe care a purtat-o cu personali- 
tăţile pe care le-a acuzat, Nedelcovici nu știa de existenţa acestor docu- 
mente, acum la dispoziţia opiniei publice, dar pentru el compromităţoare. 

se confirma în refuzul de a scuza fostului prieten „Slăbiciunea” de 
a fi purtat discuţii cu ofițeri de Securitate. 

Acest autoportret eroic a fost susţinut sistematic de Bujor Nedelcovici 
de-a lungul anilor, dinainte de revoluţie şi până în anii din urmă. 
I-a adăugat o aură de dramatism, punând rămânerea în Franţa sub 
semnul sfâșierii interioare. În interviul pe care i l-a luat Mihaela 
Toader în 2006, Nedelcovici a vorbit despre aşteptările sale, atunci, 
în 1986, privitoare la exil. Întrebat dacă a renunţat la cetăţenie, 
scriitorul răspunde: „Nu am renunțat. [...] Interdicţia [ca exilat] de 
a mă întoarce în România mi s-a părut insuportabilă. [...] Un exilat 
nu avea dreptul să se întoarcă în țară până în '90. În 1987, când 
am rămas la Paris, era pentru totdeauna. Nimeni nu a prevăzut 
prăbușirea comunismului. Deci «totdeauna» e aproape insuportabil, 
e ceva definitiv”19%, 

În lumina documentelor ultime, „mărturia” arată pur şi simplu 
falsificatoare. Să dorești să păstrezi cetăţenia română, apartamentul 
și bunele relaţii cu ambasada sugerează, contrar interviului acordat 
în 2006, speranţa palpabilă a întoarcerii”. O călătorie în România 
ar fi dus însă la pierderea statutului de exilat politic. O spune urmă- 
torul pasaj din citatul anterior, peste care am sărit: „...când mi s-a 
dat un Titlu de transport, era scris: «Poate să călătorească în toate 
țările fără România». Deci, încă o dată, a fost un șoc”. Şocul de care 
vorbește astăzi infirmă și el cunoașterea, înainte de primirea Titlului 
de transport, a incompatibilităţii dintre statutul de exilat politic și 
turismul în România, şi deci afirmaţia: „În 1987 [...] era pentru 
totdeauna”. 

Nu putem ști exact care au fost gândurile exilatului şi nu este 
menirea noastră să le imaginăm. Rămâne faptul că dosarele de Securitate 
și de pașapoarte sugerează o neconcordanţă între logica vieţii reale 
a lui Nedelcovici și imaginea pe care scriitorul o promovează insis- 
tent în viaţa publică. Distanţa dintre imaginea de sine şi linia com- 
portamentului, firească până la un punct la orice om, ajunge la Bujor 
Nedelcovici la o adevărată dedublare, fără comparaţie cu orice alt 
caz din cele cercetate în acest volum. Contradicţia dintre adaptabi- 
litatea la context a lui Bujor Nedelcovici și imaginarul său visceral 
anticomunist nu scade valoarea socială, politică și culturală a acestui 
imaginar. 


Supoziţia concordă și cu nota unui informator care afirmă că Nedelcovici 
îl invidia pe Nicolae Breban pentru statutul lui de călător itinerant 
între ţară și străinătate. Nu știm dacă lucrurile puse pe hârtie au fost 
cu adevărat spuse, dar o astfel de aspirație poate explica efortul — de 
succes — de a salva toate cele trei „bunuri”. 

Politica memoriei şi politica imaginii 


Recunoașterea lui Nedelcovici în lumea literară se datorează talen- 
tului și liniei oneste a actului său de creaţie. Romanul de debut, 
Ultimii, a provocat, spune un critic, „un coup de foudre printre cri- 
ticii literari ai momentului”, care își exprimau „stupefacţia şi încân- 
tarea trăite în contact cu o realitate literară neasemănătoare cu 
altele”!%. Drumul ales intra în coliziune cu politica de partid în 
cultură; în aceeași măsură, asigura integrarea, deci protecţia — umană, 
simbolică — oferită de comunitatea „bună” a scriitorilor, care depăşise 
în acei ani masa critică. Nu s-a elaborat suficient asupra faptului că, 
începând cu anii 1970, și mai ales în deceniul următor, a fi în „tabăra” 
lui Raicu și Doinaș, Manolescu și Sorescu, Iorgulescu și Blandiana 
devenise mult mai motivant decât să lucrezi pentru clanul Eugen 
Barbu — Artur Silvestri — Vadim Tudor. In acest sens, opţiunea pentru 
contestaţia literară adăuga atunci, pe lângă nobleţe, paradoxal, o doză 
de pragmatism. Între alţii, Nedelcovici avea o imagine de sine care-i 
impunea standarde de decenţă în relaţiile cu autorităţile comuniste. 
Nu este o speculație, ci sugestia documentelor din Arhiva CNSAS. 
Din dosarele de temă și cele ale principalelor personalităţi cultu- 
rale de la sfârşitul anilor 1970 şi din anii 1980 se poate stabili un 
gen de ierarhie a scriitorilor din Bucureşti care incomodau autori- 
tăţile: Dan Deșliu, Mircea Dinescu, Geta Dimisianu, Ștefan Augustin 
Doinaș, Nicolae Manolescu, Geo Bogza... — până la plecare, Dorin 
Tudoran. Bujor Nedelcovici apare rar pe lista incomozilor. Deşi în 
1973 i se deschide o cercetare pentru atitudine protestatară și relaţii 
cu străinii, până în 1976 documentele fac portretul unei persoane 
retrase, fără activităţi provocatoare. In 1981 și 1982, când era secre- 
tar al Secţiei de proză al ASR, Nedelcovici este citat cu luări de 
cuvânt în apărarea intereselor breslei. Totuși, nu într-atât încât să 
fie luate împotriva lui măsuri precum refuzul vizelor de călătorie, 
sancțiune aplicată în alte cazuri. Tensiunea cu autoritățile depășește 
pragul critic când i se refuză romanul Ereticul îmblânzit. Hotărârea 
lui de a-l publica în străinătate s-a dovedit câștigătoare. Pentru un 
scriitor confirmat, în anii 1970-1980 a fi popular însemna a fi contra 
regimului. Nu-şi permiteau să fie contra literaţii care se simțeau profe- 
sional vulnerabili, dacă limita de sus a aspirațiilor lor era parvenirea 
sau dacă nu-și puteau depăși pur și simplu frica. Apariţia în Franţa 
a romanului refuzat în ţară, la mijlocul anilor 1980, i-a asigurat lui 
Nedelcovici un important pas înainte al statutului său public. 
Documentele de arhivă nu arată cât era de conștient Nedelcovici 
de pasul făcut în raporturile sale cu Securitatea — pe care oricum 
nu avea cum să-l verifice. Din momentul publicării romanului Le 
second messager și al primirii distincţiei din partea PEN-Clubului 

francez, ofiţerii îl tratează, conform rândurilor scrise de ei, cu pru- 
dență și consideraţie. Scriitorul se află într-o poziţie de forţă: prio- 
ritatea autorităţilor este să evite apariţia unui alt disident. Scandalul 
din jurul „Căpeteniei din Golf” sugerează că lecţia a fost bine învă- 
țată de Nedelcovici: fermitatea iese câștigătoare atât timp cât nu 
duci cazul personal până la contestarea regimului. Scriitorul va părăsi 
România, în anii cei mai îngrozitori pentru imensa parte a popula- 
ției, cu un capital de recunoaştere simbolică util în anii ce aveau să 
vină’. 

Descriem, pe urma mărturiilor din arhive, o logică a faptelor, și 
nu una a psihologiei din spatele lor (o repetăm). Strategia maximi- 
zării câștigurilor pe care Nedelcovici o practică instinctiv reiese lim- 
pede din cele două scrisori trimise ambasadorului Petre Gigea. Ele 
conțin promisiunea, făcută cu statut confidențial, că scriitorul nu va 
adera la exilul militant, numit la București „reacționar”, şi nu va 
aduce prin literatura sa critici regimului politic din România. 
Nedelcovici cere autorităților comuniste să i se recunoască dreptul 
de a sta la Paris, să scrie cărți, dar și posibilitatea de a reveni și a 
conta în țară. Era maximul ce se putea obţine în acele condiţii isto- 
rice. Recunoaștem aici, până la un punct, modelul lui Nicolae Breban, 
cu deosebirea că ultimul este activ în proiecte culturale care irită 
autorităţile (vezi colocviul la care-i invitase pe Ion Buduca şi Ioan 
Groşan). | 

Lt.-col. Oprişor Oniţiu şi cpt. Dobre Stana au închis dosarul de 
urmărire informativă al lui Bujor Nedelcovici explicând neimplicarea 
scriitorului în activitatea exilului anticomunist prin reușita acțiuni- 
lor lor preventive — o bilă albă pe care au acordat-o cu dărnicie 
muncii lor. Însă, în cazul lui Nedelcovici, absenţa „intenţiilor de 
acțiuni contestatare sau a îndemnurilor la activităţi necorespunză- 
toare” reflectă mai curând poziționarea pragmatică a scriitorului pe 
tot parcursul vieţii. Strategia i-a reușit în raport cu stima de sine, 
i-a reușit acomodarea la un context social și politic ingrat, i-a reușit 
"deci ocuparea unei nișe existenţiale mai împlinite decât a multora 
dintre semenii săi. 

In contextul analizei, cuvântul „pragmatic” are un sens pozitiv. 
Comportamentul etic și rațional presupune un anumit grad de adec- 
vare la realitate, incluzând împlinirea personală. În anii 1970-1980, 
Bujor Nedelcovici a făcut parte din „comunitatea bună” a scriitorilor, 
a stat alături de cei care au propus modele, sensuri și căutări în 


* Declaraţiile sale actuale, de genul: „Am acceptat lupta înverşunată 
dintre Individ şi Istorie, ştiind că un individ va fi întotdeauna învins 
de tăvălugul necruţător al istoriei” (Bujor Nedelcovici, Opere complete 7, 
București, ALL, p. 760), au o emfază nelalocul ei și stilistic, şi în raport 
cu traiectoria propriei vieţi. 

lumea alienantă a comunismului. În același timp, analizând „cazul 
Nedelcovici” retrospectiv, și cu avantajul dezvăluirilor din arhive, ni 
se pare important să-i urmărim istoria până la capăt. Avem de sepa- 
rat viaţa lui de dinainte și existenţa de după anul 1989. Campaniile 
de maculare pe care le-a iniţiat după revoluţie reflectă dificultăţi de 
situare și față de noile realităţi postcomuniste, și faţă de trecutul 
propriu. Frustrării morale create de nedreptăţile, ipocriziile și laşi- 
tățile din România actuală i s-au adăugat complicațiile propriei sale 
conștiințe, ale unei vieți dedublate în care marile aspirații s-au inter- 
sectat cu comportamente interesate. 

Deși aranjându-şi alianțe pe care Bujor Nedelcovici le-a refuzat 
întotdeauna (Mihai Dulea, Dinu Săraru etc.), Mircea Iorgulescu nu 
pare să fi avut probleme cu trecutul său. Perioada dintre 1989 și 
rămânerea în Franţa până la sfârșitul vieţii a fost pentru critic la 
fel de intensă şi cu rost precum cea anterioară. Calea pragmatismu- 
lui pe care a mers Iorgulescu a fost centrată pe lume. Cealaltă cale, 
tot pragmatică, pe care a mers Nedelcovici s-a dovedit mai puţin 
adaptată realităţilor postcomuniste, probabil pentru că a fost centrată 
pe sine. 

Alex Ștefănescu, „Bujor Nedelcovici”, România literară, 2004, nr. 4 

Capitolul IV 


Dimensiunea comunitară 
a existenţei prin cultură 


Am arătat că rezistenţa prin cultură este o formă de existenţă 
prin cultură integrată în variatele nișe culturale ale existenței. 
Acestea sunt mai cuprinzătoare şi mai complexe decât tema rezis- 
tenţei, de la care am pornit demersul. Am explorat astfel de nișe, 
distingându-le de nișele politice ale profesioniştilor culturii și punând 
în lumină câteva categorii care neagă unele dintre cele mai comune 
stereotipii, precum că aderarea sinceră la cultură i-a făcut pe oameni 
să respingă colaboraţionismul sau că ar fi prin excelență expresia 
unui spirit idealist, contrar pragmatismului. 

Această construcție, capabilă, după opinia noastră, să dea seamă 
de complexitatea oamenilor pentru care cultura a fost „esenţa” vie- 
ţii lor în contextul atât de diversificat al istoriei și geografiei comu- 
nismului, construiește doar o dimensiune a „existenţei prin cultură”: 
cea individuală. Există, evident, şi o dimensiune comunitară a aces- 
teia. Nici nu poate fi altfel, de vreme ce cultura este prin excelenţă 
un fenomen colectiv". 

Pentru creator, funcţiile mediului sunt multiple, de la definirea 
unui sens al vieţii la asistența morală, de la educaţia artistică până 
la susținerea unei cariere profesionale. Evidenta importanţă pe care 
o are mediul în formarea unei personalităţi culturale a fost invocată 
Și „povestită” repetat. Pentru concreteţe, iată mărturisirea lui Ștefan 
Aug. Doinaș asupra a ce a însemnat, în devenirea lui, Cercul Literar: 


* În cartea sa O istorie a Cenaclului de Luni, apărută la Editura Cartea 
Românească, Daniel Puia-Dumitrescu face o incursiune în ceea ce a 
însemnat, literar și uman, „grupul” pentru mai mulți membri ai Cenaclului. 
Regăsim la unii dintre ei referiri explicite la „dimensiunea colectivă” a 
ceea ce li s-a întâmplat: Alexandru Mușina - „plus că eram împreună, 
iar când ești împreună [...] se creează un fel de suflet colectiv care 
acționează altfel, este mai puternic decât sufletul individual, îți dă 
încredere în tine. Noi eram acolo împreună, nu ne interesa”; Romulus - 
Brâncoveanu — „cenaclul literar era o formă de viaţă [...], adică o comu- 
nitate cu obișnuinţele, relaţiile şi reprezentările ei, aparte și ireductibile, 
închisă asupra și suficientă sieși”. O să cităm, în continuare, de mai multe 
ori din cartea lui Daniel Puia-Dumitrescu. 

Cred că este important să repet propoziţia pe care am spus-o nu știu 
de câte ori: „Eu m-am născut a doua oară, spiritual, în cadrul aces- 
tui «Cerc Literar»”, când s-a produs marea schimbare a tânărului 
care venise de la Arad, cu o cultură precară, și când, datorită aces- 
tui mediu, datorită vecinătăţii lor, datorită laboratorului pur filosofic 
şi literar în care mă aflam împreună cu prietenii mei, am putut să 
devin ceea ce am devenit. Spun, în mod absolut categoric, că fără ei 
nu aș fi devenit ceea ce suntl. 


Există desigur şi fenomenul în oglindă, felul în care a marcat 
Doinaș spiritul grupului în care a trăit. 

Am întâlnit pe parcursul analizei noastre manifestări cu caracter 
colectiv ale existenţei culturale specifice regimului totalitar. Am aflat 
deja că, în zorii comunismului, era esenţială solidarizarea motivată 
de aspirații estetice. Ea oferea spaţii de comunicare intimă și asigura 
astfel rezistența gândirii autonome. Micile cercuri culturale bazate 
pe afinități elective ori pe vechile sentimente de prietenie, înfiinţate 
imediat după 1945, constituiau (conform exemplelor lui Vasile Igna) 
modele de existenţă culturală alternativă la propaganda sovietică, 
cea care monopolizase spațiul simbolic. Prin mobilizarea studenţilor 
în studiul operelor clasice ori moderne, maeștrii transmiteau discret 
moștenirea marii culturi. 

Am putea numi exemplele lui Vasile Igna „defensive”, acţiuni 
menite să protejeze bunuri culturale câștigate. Perioada ceauşistă a 
fost și martora unor militantisme intelectuale și artistice indepen- 
dente, coagulări ale creatorilor ţintind afirmarea unor forme noi de 
autonomie culturală?. În timp ce în România rezistența politică a 
rămas. în cea mai mare parte expresia unor disidenţe individuale, 
pentru manifestările rezistenţei prin cultură cercetarea noastră 
sugerează rolul determinant al mobilizării colective. Terenul acestor 
mobilizări a fost uneori etnic (Grupul de Acţiune Banat), tradiţia 
cenaclurilor literare (Cenaclul de Luni), mitologii culturale (Şcoala 
de la Păltiniș), instituţii (revistele studenţeşti din Iași, structurile 
Uniunii Scriitorilor). Exemplele dintre paranteze, asupra cărora ne 
vom opri întrucât au marcat în mod specific istoria recentă a cultu- 
rii, sunt o mică parte a manifestărilor comunitare Sra existenței prin 
Suura în comunism. 


* O relevanță aparte în comunism o au micile grupuri informale, acele 
forme de proto-societate civilă care vor conta în organizarea lumii de 
după revoluția din decembrie 1989. Un exemplu: grupul „Câr-Mâr”, 
întrunit periodic în casa Mihaelei Miroiu și a lui Adrian Miroiu la 
sfârşitul anilor 1980, nu doar pentru „a produce” revista tip hand-made 
cu acest nume, ci și ocazie pentru intense discuții de natură filozofică 
sau social-politică, ce se vor regăsi în proiectele postdecembriste ale 
participanţilor. i 

Expresia stilistică a unui proiect politic colectiv. 
Grupul de Acţiune Banat 


Naşterea Grupului de Acţiune Banat (Aktionsgruppe Banat) a fost 
marcată „oficial” de publicarea, la 2 aprilie 1972, a mesei rotunde 
cu titlul „La început a fost discuţia” în suplimentul studenţesc 
Universitas al ziarului Neue Banater Zeitung”. A existat până la 
începutul toamnei lui 1975 ca o comunitate de lectură unde tinerii 
„Şi oarecum rebelii literați” de limbă germană aveau discuţii, pro- 
duceau texte, făceau împreună planuri“. În aprecierea lui Ernest 
Wichner, un mare merit al Grupului a fost crearea unui climat spi- 
ritual diferit în cercurile altor tineri din Timişoara. „Modelul” i-a 
îndemnat pe mulți să mediteze la propriul proiect de viaţă, eventual 
să se emancipeze faţă de autorităţi, „să gândească cu propriul cap 
și să ia în serios rezultatul propriilor gânduri”. Intervalul de exis- 
tenţă a grupului se leagă simbolic, deși nu neapărat cauzal, de debu- 
tul reprimării culturale care definește saltul între două epoci: de la 
anii de liberalizare relativă manifestă mai ales din anul 1965, la 
perioada de după Tezele din 1971". Deşi manifestare a unor mino- 
ritari, Grupul de Acţiune Banat a avut reverberaţii şi printre majo- 
ritari. 

Grupul a fost proiectul unor tineri literați germani care se cunoş- 
teau şi au ajuns să colaboreze în virtutea valorilor comune crescute” 
de ei individual”. Erau „marxiști, puţin și anarhiști, pulsa în noi 


* Discursul din 6 iulie 1971 ţinut de Nicolae Ceauşescu în fața Comitetului 
Executiv al PCR, la Mangalia, care a marcat sfârșitul perioadei de 
liberalizare, acoperea o varietate de aspecte ale vieţii sociale, cum o 
arăta și titlul: „Propuneri de măsuri pentru îmbunătăţirea activităţii 
politico-ideologice, de educare marxist-leninistă a membrilor de partid, 
a tuturor oamenilor muncii”. Din cele 17 teze, unele aveau ca ţintă 
controlul strict al vieţii culturale. După adoptarea lor în plenara CC al 
PCR din toamna anului 1971, propunerile au fost publicate sub titlul 
Expunere cu privire la programul PCR pentru îmbunătăţirea activității 
ideologice, ridicarea nivelului general al cunoaşterii şi educaţia socialistă 
a maselor, pentru aşezarea relaţiilor din societatea noastră pe baza 
principiilor eticii şi echităţii socialiste şi comuniste. 

** Enunţul este susţinut de amintirile membrilor: „In cursul lecturilor 
noastre comune și al lungilor discuţii ne dăduserăm seama și că avem 
interese și concepţii comune cu privire nu doar la raportarea noastră 
la literatură, ci și la funcţia socială și la efectele ei” (Ernest Wichner, 
„Prefaţă”, în Corina Beric, Ernest Wichner [antologie], La început a fost 
dialogul. Grupul de Acţiune Banat şi prietenii — poezii, proză, polemici, 
Iași, Polirom, 2013, p. 6). Mărturii despre Aktionsgruppe Banat au 
apărut în presa din R.F. Germania din anii 1970. Volumul lui William 

sunetul, ritmul cosmopolit al acelor vremuri, eram la curent cu ima- 
ginile și sloganurile studenților protestatari din 1968 de la Paris, 
Berlin și Praga și eram de părere că socialismul — în ciuda micii 
revoluţii culturale din 1971 — mai poate fi transformat într-un model 
social uman și drept, unul de viitor”$. Tinerii au abordat frontal și 
tema, rămasă neatinsă, a trecutului fascist al generaţiei părinților’. 
Din înţelegerea subiectivă a unor membri, specificul statutului de 
minoritar venea la urmă, în prim-plan trebuind să se situeze analiza 
realității. Privite de la distanţă, lucrurile arătau cumva diferit de 
imaginarul cosmopolit și individualist al germanilor bănăţeni. Mai 
curând stăteau astfel: „...ei s-au format ca intelectuali Și ca scriitori 
politizaţi prin însăși condiția lor etnică și culturală, obligaţi de împre- 
jurări să reflecteze cu acuitate, cotidian, asupra identităţii lor săsești, 
șvăbești, germane, românești, româno-germane”?. Conştiinţa lor de 
sine a crescut „în contextele complicate și uneori tensionate ale isto- 
riei autohtone și regionale, ale raporturilor dintre majoritate și mino- 
rităţi în interiorul ţării şi dintre Est şi Vest la scară continentală”!0. 

Identităţile culturală și politică ale Grupului de Acţiune Banat 
sunt inseparabile. Miezul conștiinței lor literare consta în echivala- 
rea poeziilor cu acţiunea: 


Ele cer, provoacă, intervin, ele nu se vor doar citite, degustate în 
cursul lecturii sau chiar consumate, ele se doresc a fi recunoscute 
prin gestul lor intervenţionist și puse în practică prin acţiune socială. 
Așa cum noua stângă din Germania de Vest o ceruse, textele literare 
trebuiau să fie relevante din punct de vedere social, trebuiau să aibă 
ca efect schimbarea de mentalități, astfel încât cititorul să-și recu- 
noască propria stare şi să capete putere în sensul de mai multă 
libertate pentru a putea schimba în bine societateall. 


Am spune, cum am făcut-o deja în titlu, că Grupul de Acţiune 
Banat a fost expresia stilistică a unui proiect politic colectiv. Liderul 
informal al echipei, Richard Wagner, a definit un program teoretic 
cu care participanţii la dezbatere s-au declarat de acord, dar, inerent, 
acesta avea să lase afară multe dintre opţiunile pe care foștii mem- 
bri le subliniază astăzi”. 

In cazul Grupului de Acţiune Banat, aspiraţiile ideologic-literare 
colective au crescut pe fondul atitudinilor contestatare ale membrilor”. 


Totok Die Zwănge der Erinnerung, tipărit la Hamburg în 1988, publicat 
în varianta românească în anul 2001, la Polirom, cu titlul Constrângerea 
memoriei. Însemnări, documente, amintiri, a fost întâia micromonogra- 
fie a Grupului. Dosarele de urmărire informativă deschise pe numele 
tinerilor literați germani sunt substanţiale. 

* „Noi n-am vrut să răsturnăm Regimul, ci să atragem cumva atenţia 
celor de la Putere că și o altă viaţă era posibilă”, enunţă astăzi Ernest 
Wichner („Prefaţă”, p. 6). 

Grupul a încercat să gestioneze criza în relaţiile dintre membrii săi 
şi instituția represiunii, dar evident fără succes: „...trei ani mai 
târziu a trebuit să învăţăm că Securitatea nu era nicicum un soi de 
club de dezbateri — ea avea alte sarcini și nu voia să înveţe nimic 
de la noi. Ea dorea să ne cunoască pe noi pentru a afla cum ne 
poate închide definitiv gura într-un mod eficient și cât mai silențios”. 


Destine individuale, destinul colectiv 


Sub acest aspect, este exemplar destinul lui William Totok. Poetul 
era hărțuit încă din 1969, când a fost pus în discuția organizaţiei 
UTC a unităţii unde își satisfăcea stagiul militar. Organele de 
Securitate descoperiseră că era autorul a două scrisori adresate pos- 
tului de radio Europa Liberă, acuzate, în limbajul epocii, de denigrare 
a situaţiei tineretului din România. Ca represalii, o perioadă a fost 
„împiedicat să intre în învățământul superior. În primăvara anului 
1972, ziarul local Drapelul roşu (nr. 8539) din Timişoara avea să 
publice un articol batjocoritor la adresa sa”. 

La 18 noiembrie 1975, William Totok a fost arestat pentru pro- 
pagandă împotriva orânduirii socialiste. Anterior, mașina în care se 
afla împreună cu Gerhardt Csejka, Gerhard Ortinau și Richard 
Wagner fusese oprită de ofiţeri, iar cei patru fuseseră reţinuţi şi 
anchetați mai multe zile***. Totok va rămâne în spatele gratiilor până 
la 30 iunie 1976. Rechizitoriul e pilduitor: a citit în faţa colegilor 
„poezii cu conţinut dușmănos prin care a căutat să cultive neîncre- 
derea față de conducerea statului nostru și faţă de legi, să susţină 


* Ernest Wichner, „Prefaţă”, p. 7. Rezultatul nebănuit a fost deschiderea 
unui dosar de informator pe numele lui William Totok, folosit astăzi de ` 
adversarii ideilor sale pentru a-l denigra. Totok făcuse publică înţele- 
gerea dintre membrii Grupului ca el și Gerhard Ortinau să accepte 
discuţii cu ofiţerii de Securitate pentru a-i „spiona”, încă din 1975, 
într-o scrisoare apărută în presa germană (vezi William Totok, Constrân- 
gerea memoriei...). 

** Articolul era semnat de aparateicul local, loan Cumpănaș, care îl numea 
pe William Totok „parazit cu plete”. Replica lui Totok, adresată redacto- 
rului-șef, nu a primit niciodată un răspuns (ibidem, p. 15). 

*** Amintirea lui Gerhardt Csejka („Literatura românească se vede în miş- 
care”, interviu realizat de Daniela Raţiu, Orizont, nr. 6, 2006): „Dincolo 
de Jimbolia ne-au mai oprit încă o dată. De data asta, aveau pistoale, 
au tras chiar și un trasor în aer, să lumineze, ne-au ordonat să coborâm 
din mașină. Ne-au urcat în dubiță și ne-au dus la Sânnicolaul Mare. 
Ne-au ţinut toată noaptea cu fața la perete, nu aveam voie să vorbim. 
A doua zi, ne-au dus la Jimbolia. [...] Ne-au percheziţionat la pielea 
goală, ne-au luat curelele și șireturile. Am fost despărțiți, câte doi într-o 
celulă, dar era și câte un alt personaj acolo, probabil informatori”. 

ideea că în România ar fi îngrădite libertăţile spirituale şi de expri- 
mare ale persoanei, că viaţa tineretului studios ar fi insuportabilă 
și alte concepţii cu caracter ostil orânduirii noastre” 

În anul 1981 îi va fi confiscat manuscrisul eseului ii tal ag Proiect 
pentru o exterminare intelectuală, destinat străinătăţii, considerat 
ca având un caracter „deosebit de ostil la adresa orânduirii”. Vor 
urma ani de hărțuire pentru a emigra și, în replică, memorii acu- 
zatoare trimise de el conducerii de stat și partid. Va părăsi România 
în 1987, urmându-şi colegii plecaţi deja în R.F. Germania din cauza 
presiunilor”. Acolo, împreună cu ceilalţi tineri scriitori de limbă ger- 
mană, a dus o merituoasă campanie de aducere la cunoștința Occidentului 
a realităţilor aspre din ţara care îi fusese patrie. 

Membrii Grupului de Acţiune Banat au reușit să publice, păcălind, 
practic, cenzura comunistă — funcționând poate mai greu datorită 
utilizării limbii germane. În ediţia din aprilie 1974 a revistei Neue 
Literatur, editată de Uniunea Scriitorilor din România, a văzut 
lumina zilei o selecţie de texte ale „echipei” şi s-a folosit numele 
colectiv. În decursul timpului, destinele individuale ale membrilor 
aveau să întregească proiectul ideologico-literar colectiv. În 1982, 
apare volumul în limba română Vânt potrivit până la tare, care 
propunea o selecţie din poeziile Grupului. A fost momentul „conjunc- 
ţiei” (termenul lui Ion Bogdan Lefter) cu poeţii Cenaclului de Luni. 
„Colegii de generaţie majoritari sunt la unison, întâmpinând anto- 
logia sărbătoreşște”!*, și astfel Grupul ajunge să conteze pentru gân- 
direa literară dincolo de frontiera etnică. 

Remarcabil în cazul analizat este felul în care membrii Grupului 
de Acţiune Banat și „entitatea colectivă” ca atare au câștigat în 
reprezentativitate susținându-și reciproc identitatea, accentuată și 
prin faptul că erau germani. Trimiterea lui William Totok în spatele 


* Vezi Nota nr. I/A/P.N/0030918 din 05.03.1982 (Arhiva CNSAS, Dosar 
informativ 013381, vol. 25, ff. 6-9%v). Un pasaj, și el concludent, din una 
dintre poeziile incriminate: „El s-a proclamat de curând/ domnitorul 
acestei republici/ în afacerile lui/ se poate lipsi de obraz/ el ştie destul 
de bine/ deosebirea dintre dreapta și stânga/ e// a fost un domn popu- 
lar/și avea o judecată rece mecanică/ şi o solidă trăsătură de caracter 
naţiona/ prin care se deosebea/ de toţi oamenii rafinaţi”. 

** Între multe altele, poetul îl acuza pe „conducătorul absolut” de a fi 
concentrat toată puterea în mâinile sale și atenționa asupra urmărilor 
devastatoare ale deciziilor sale care, probabil, „nu vor putea fi lichidate 
niciodată...” (Nota nr. I/A/P.N/0030918 din 05.03.1982, Arhiva CNSAS, 
Dosar informativ 013381, vol. 25, ff. 6-9v). 

*** În interviul lui Gerhardt Csejka citat anterior, acesta indică printre 
motivele emigrării faptul că nu mai putea să se întâlnească cu 
cetățenii germani din RDG decât într-o anume sală de la Uniunea 
Scriitorilor şi, lucrul cel mai grav, interdicția z a mai publica cu aN 
lui. ri 

gratiilor și hărţuirea celorlalți scriitori membri sau apropiaţi ar 
Grupului au creat „un caz” cu reverberaţii în RFG: erau violări 
individuale ale drepturilor omului, dar și o ameninţare privind des- 
tinul șvabilor din România. Rolf Bossert a cerut plecarea definitivă 
„din țara în care bătăuşi tocmiţi să-l stâlcească în bătaie l-au băgat 
în spital, fără să stea pe gânduri; din ţara în care Securitatea răs- 
colea prin manuscrisele lui şi unde se pare că se încerca totul pentru 
ca Rolf să fie redus la tăcere”!f. S-a sinucis la 17 februarie. 1986, 
câteva săptămâni după sosirea în Germania. Avea numai 33 de ani. 
Tragedia lui individuală şi-a transferat forţa simbolică asupra 
Grupului în totalitate. 

Dar și mai pilduitoare pentru mecanismele de rezonanţă parte-întreg 
este consacrarea adusă prin decernarea Premiului Nobel Hertei Müller, 
o apropiată a Grupului. În discursul prilejuit de banchetul tradiţio- 
nal al decernării Premiului Nobel la Stockholm, scriitoarea va face 
o frumoasă reverență memoriei: „Din fericire, la oraș am dat peste 
prieteni, o mână de tineri poeţi din «Aktionsgruppe Banat». Fără ei 
n-aş fi ajuns nici să citesc, nici să scriu cărţi. Încă mai important e 
că mi-erau indispensabili pentru a putea trăi. Fără acești prieteni 
n-aş fi suportat represaliile. Mă gândesc azi la ei. Precum şi la cei îngro- 
paţi în cimitire, pe care Securitatea română îi are pe conștiință”!5. 

Astfel, conexiuni afective şi intelectuale în fond private au fost 
capitalizate în identitatea colectivă a Grupului de Acţiune Banat, 
întrucât a fost vorba de o voinţă de a exista ca grup, o conștiință 
de grup și un titlu dat acestora. După decernarea Premiului Nobel 
autoarei care și-a făcut ucenicia între tinerii scriitori din Timișoara, 
a urmat o lungă serie de interviuri cu foștii membri, au apărut 
articole despre ei, au fost publicate sau reeditate cărți. Filmul 
lui Helmuth Frauendorfer și Michael Baum dedicat Aktionsgruppe 
Banat, An den Rand geschrieben (Cu fața la zid), a fost prezentat 
în anul 2011 în câteva săli din România. Rezonanţa între destinele 
individuale ale membrilor acestei mici comunități de valori şi des- 
tinul ei colectiv a avut o asemenea intensitate, încât reprezintă un 
exemplu cu valoare de paradigmă. 


Existenţa prin poezie, liant și construct 
comunitar. Cenaclul de Luni 
Cenaclul de Luni a fost expresia activismului cultural inerent unor 


tineri care iubeau literatura. Din acest punct de vedere, erau ase- 
. . -$ v .. x 
menea colegilor lor din alte cenacluri . Cu două excepţii, nu fuseseră 


* Dar care, conform lui Călin Vlasie, „nu te reprezentau deloc, ca tânăr poet 
şi scriitor”. Mai funcționau în București, în aceeași perioadă, cenaclurile 

primiţi în Uniunea Scriitorilor din România. Spre deosebire de con- 
fraţii lor mai în vârstă, ei nu au putut beneficia de avantajele oferite 
de USR. Fără recunoașterea oficială a statutului lor de creatori, . 
aveau un „rang doi” chiar și în ierarhia intereselor Securităţii”. Astăzi, 
avem „necazul” ca informaţia din dosarele cu secrete să fie, în cazul 
lunediștilor, mai puţin generoasă, şi deci suntem obligaţi să coroborăm 
materialele de arhivă cu alte surse, în primul rând cu interviurile, 
pentru a obţine o înţelegere mulțumitoare a celor întâmplate". 

Un factor decisiv pentru traiectoriile de viață ale poeţilor care 
băteau la ușa istoriei literare în ultimii ani ai comunismului a fost 
fractura în relaţia dintre scriitori şi putere în anii 1970". Tinerii 
creatori au fost alienaţi de regim prin scoaterea lor din logica „înţe- 
legerii tacite” dintre „elita intelectuală care a beneficiat amplu de 
relativa relaxare ideologică” din anii 1960 şi autorităţile comuniste!6. 
În ultima fază a ceaușismului, „noul contract cultural” a devenit 
din ce în ce mai selectiv în a permite unor persoane și grupuri să 
participe la înţelegerea tacită evocată de Dragoș Petrescu. Cenaclul 
de Luni a crescut în condiţiile descrise de Ştefan Borbély cu referire 
la întreaga Generaţie '80, „un climat de coerciţii politice și existen- 
țiale greu de imaginat astăzi. Ea a fost marcată, în principal, de 
repartiţiile obligatorii în virtutea mediei de absolvire a facultăţii, de 
cele mai multe ori în sate şi cătune situate foarte departe de marile 
centre de cultură, unde, cum bine știți, majoritatea optzeciştilor au stat 
în mod obligatoriu cel puţin trei ani, fără posibilitatea de a se trans- 
fera în instituţii culturale care le-ar fi asigurat supraviețuirea. [...] 
generaţiile '60 şi "70 au beneficiat de reale continuităţi instituţionale 
de promovare după licenţă — universităţi și institute de 3 ani, redacţii, 
centre de creaţie, institutele de cercetare ale Academiei etc. —, la 
care optzeciștii nici măcar nu au mai îndrăznit să viseze", 

Pe acest fundal, Cenaclul de Luni s-a coagulat prin convergenţa 
a trei întâmplări fericite: alegerea mentorului, autoselectarea tinerilor 


„Junimea” (condus de Ov.S. Crohmălniceanu), „Amfiteatru” (coordonat 
de Constanţa Buzea), „Charmides”, de la Facultatea de Filozofie (Niculae 
Tertulian și Ion Ianoși), „Proteus”, al Facultăţii de Limbi Străine, unul 
la Construcţii, al revistelor Luceafărul şi Flacăra (Daniel Puia-Dumitrescu, 
O istorie a Cenaclului de Luni, București, Cartea Românească, 2015, p. 130). 
* Astfel, apar rar și mai ales în urma contactelor cu membrii USR în 
dosarele de problemă (Fondul documentar), de tipul Artă — Cultură, 
Cenacluri literare, Creaţie literară (Daniel Puia-Dumitrescu, O istorie...). 


**  Hermeneutica își ia revanşa: mai sigur nu este ce se rememorează sau 
ce a fost trecut în arhive, ci ceea ce se poate deduce din toate aceste urme. 
*** Intr-o lectură a schimbării de vârste în lumea literară care intersectează 


clivajul politic, Cenaclul de Luni contează ca un caz în sine şi ca parte 
a istoriei Generației '80. | 

**** Am preferat această sintagmă celei folosite de Dragoș Petrescu: „Noul 
contract social”. 

care-și căutau un loc de afirmare compatibil cu sensibilităţile lor. în 
sfârșit, formarea, de la primele întâlniri, a unui nucleu electiv şi a unui 
spirit de cenaclu care i-a încurajat ori respins pe potenţialii membri. 

Nicolae Manolescu a fost propus mentor, ca unul dintre puţinii 
ori chiar ca singurul critic literar care nu făcea concesii ierarhiilor 
oficiale. Intre membrii cenaclului, „...prestigiul lui [Manolescu] prin- 
tre studenţi era pe atunci absolut şi indiscutabil, incomparabil cu 
al nimănui altcuiva...”'*. Chiar dacă apreciatul critic nu a influenţat 
semnificativ modul lor de a gândi și de a face poezie — majoritatea 
lunediștilor sunt de acord asupra acestui punct —, el are meritul de 
a fi creat o atmosferă extraordinară. 

Iniţial, fuseseră invitaţi să coordoneze întâlnirile literare Alexandru 
Hanţă, prodecanul Facultăţii de Filologie a Universităţii, şi Ion Dodu 
Bălan. Prin ei, tinerii speraseră să se pună la adăpost de presiunile 
din afară. Retrospectiv, a fost o șansă ca „cei doi barosani” care îi 
considerau pe tinerii amatori de cenaclu „nu numai niște puţoi moder- 
niști, dar şi fără talent, şi fără perspectivă, şi nițeluş imbecili”!” să 
refuze propunerea. Mircea Martin, solicitat şi el, a dat un răspuns 
negativ. 

Amintim aceste detalii pentru a sublinia rolul întâmplării în ast- 
fel de coagulări spontane, dintre care unele pot genera fenomene 
capabile să marcheze istoria literară. „Grupurile” nu sunt „predes- 
tinate”, nici măcar „nu există în așteptare”, ci sunt efectiv constru- 
ite printr-un joc al șanselor. Odată format însă, grupul începe să 
determine lucrurile după o logică proprie, un etos, un spirit al comu- 
nităţii. Referiri la „spiritul Cenaclului de Luni” apar sistematic în 
interviurile membrilor săi notabili. Etosul specific a rezultat din 
activismul iniţial a circa 10 persoane și apoi s-a cizelat prin efortul 
nou-veniţilor de a se adapta proiectului implicit al iniţiatorilor. 
Proaspăta „identitate colectivă” a funcţionat ca un filtru în integra- 
rea sau în excluderea altor veniţi. 

În opinia membrilor cenaclului, spiritul acestuia se manifesta prin 
absenţa cenzurii, atmosfera foarte liberă şi o prietenie loială ”. Concurența 
„dintre tinerii literați poeţi urma calea benefică a descoperirii propriului 


* În interviul dat lui Daniel Puia-Dumitrescu, Călin Vlasie numeşte un 
prim val sau nucleu, cel din martie 1977 şi prima jumătate de an a 
lui 1978, care îi cuprindea ca poeţi pe Alexandru Mușina, Florin Iaru, 
Matei Vişniec, Mariana Marin, Elena Ștefoi, Traian T. Coșovei, Mircea 
Cărtărescu, Viorel Padina, Călin Vlasie, Ion Stratan, Bogdan Ghiu, 
Magda Cârneci, Romulus Bucur. 

** Cenaclul de Luni a fost o stare de spirit. Cenaclul de Luni a fost un 
exerciţiu de prietenie cum nu se vor mai afla. Cenaclul de Luni a 
reprezentat ultima generaţie a secolului care a trecut și a celui care a 
început. Noi ne-am făcut un jurământ, ne-am jurat să fim prieteni...” 
(Interviu cu Traian T. Coșovei: Daniel Puia-Dumitrescu, O istorie..., p. 147). 

stil al fiecăruia din confruntarea cu universul celorlalți. Lunediştii 
aveau sentimentul, atunci, că poezia putea demola ideologia și prostia. 


Existenţa prin poezie a unei generații 
alienate de regim 


La Cenaclul de Luni, poezia a jucat rolul unui liant colectiv. Ideologia 
literară a grupului trata şaizecismul ca desuet. Lunediştii dădeau 
întâietate eului personal în opoziţie cu cel impersonal modernist 
simbolizat de Nichita Stănescu, preferau poezia americană a anilor 
1960 şi 1970 ori avangarda românească de calitate, contestau impos- 
tura de tip păunescian și, ca ansamblul Generației '80, au refuzat 
să separe celi se întâmpla poeților de ceea ce scriau dând importanţă 
realităţii imediate. Lunediștii au asumat o conștiință a propriei valori 
fără să le fie teamă de autoaprecierile maximale. Din perspectiva 
lui Ion Bogdan Lefter, optzeciștii au realizat ultima mișcare de rea- 
șezare a poeziei româneşti în marea tradiţie a poeziei europene: ei sunt 
purtătorii unei înţelegeri teoretice și ai unei poetici la nivel mondial, 
fundamentate pe'o cultură poetică solidă şi un spirit critic superior?!. 

Conștiinţa acestei identități de sine colective va fi ridicată de Ion 
Bogdan Lefter, principalul teoretician al cenaclului, la rangul de 
summum de individualităţi şi prezenţă colectivă care au marcat istoria 
literară: „Cenaclul de Luni [e] deja de mult o realitate istorico-lite- 
rară omologată: în respectivul cerc literar s-au format numeroşi scri- 
itori — în special poeţi — deveniți ulterior nume cu greutate, destui 
pentru a acorda întregii grupări o certă relevanţă în domeniu; în 
plus, fiind vorba nu doar despre un «buchet» de afirmări individuale, 
ci şi despre impunerea unei noi «direcţii» în literatura română, impor- 
~ tanța fenomenului ar putea fi considerată echivalentă cu a Junimii 
„lui Maiorescu & comp. și cu a Sburătorului lui Lovinescu”??. 


Cenaclul de Luni și rezistenţa prin cultură 


„Dacă e vorba de așa-numita rezistență culturală, aici ar trebui 
căutat modelul: prioritatea absolută a criteriilor estetice şi respin- 
gerea oricărei orientări sau intruziuni cu baza în alte criterii în sfera 
culturii”? Această susținere a lui Romulus Brâncoveanu are ecou 
în mărturiile multor lunediști care au ales cenaclul coordonat de 
Nicolae Manolescu aspirând la autonomia posibilă, prin excepţie, în 


* La întâlniri, „erau lucruri de calitate care se citeau, discuţii foarte 
interesante și miza asumată de toată lumea era competiţia la vârf din 
literatura română, nu o atmosferă de cenaclu oarecare” (interviu cu Ion 
Bogdan Lefter: Daniel Puia-Dumitrescu, O istorie..., p. 148). 

acel cadru comunitar. Membrii fostului cenaclu povestesc astăzi cu 
entuziasm despre confruntările, discuţiile și atmosfera care constituau 
spaţiul lor de libertate. Ei cultivau în ședințe afrontul la adresa 
autorităţii, persiflau regimul, râdeau de Ceaușescu parodiind, cari- 
caturizând fără să le pese de consecințe”. 

Vitala „existenţă împreună”, adevărată terapie de grup, le-a per- 
mis tinerilor poeţi să nu simtă la modul dramatic presiunea regi- 
mului, căci trăiau și scriau „cu un sentiment teribil de libertate”25. 
Prezența securiștilor și informatorilor la întrunirile lor, bănuită și 
verificată, oferea unora prilejul defulării politice, iar pentru alţii 
confirma prioritatea absolută a criteriilor estetice și astfel salvarea 
solidară de contextul grobian. Recunoaștem sub acest aspect o dimen- 
siune colectivă a existenţei prin poezia-liant produsă, ascultată și 
comentată de tinerii creatori. Lunediștii descoperiseră o libertate în 
comunitate şi comunizaseră libertatea lor. 

Deși spectaculoasă, deși uman onorabilă, fronda din spaţiul semi- 
închis al cenaclului nu este însă rezistență politică, nici una prin 
cultură — în sensul definiţiilor stabilite în acest volum. Se pune chiar 
întrebarea dacă nu cumva atmosfera „eliberatoare prin poezie” a 
cenaclului a „deviat spre artă” energia contestatară a tinerilor lite- 
raţi alienaţi de regim care poate, altfel, ar fi alimentat disidenţe. 
Interogaţia intră în dialog cu următoarea remarcă a lui Ion Bogdan 
Lefter: „Fără să fi intrat în confruntări deschise cu sistemul [...], 
noul val românesc își constituise pe alte căi și în alte forme o simi- 
lară conştiinţă politică şi contestatară, refuzând alinierea ideologică 
și asumându-și condiția marginalităţii sociale, într-o [...] permanentă 
ofensivă a diversiunii literare: neorealism, experimentalism, cosmo- 
politism, occidentalizant ete. etc. etc. p20) 

În ce priveşte publicarea operei, tartok cheie al trecerii dincolo de 
limitele culturale impuse de sistem, comportamentul lunediștilor arată. 
bogăţie și excepţionalitate. Având șansa de a trăi „prin cenaclu”, 
mulţi nu au mai fost interesaţi, cel puţin în primii ani, să apară în 
reviste şi în volum. Tinerii scriitori credeau că știu că fără compro- 
misuri nu aveau să intre în spaţiul public. Comunicând liber și atât 
de dezinvolt, ratau, în cunoștință de cauză, șansele publicării. Era 
ceva unic, o atitudine uluitor de discrepantă față de ceea ce se întâm- 
pla în viața culturală în mod obișnuit, dar cu sens, căci mi A 
juca el însuşi rolul de revistă vorbită, cu poezie, proză, comentarii?! 
Circa o sută de oameni așteptau poeziile capabile a fi receptate în 
imediat. Membrii cenaclului scriau în principal pentru acest public, 
cu care stabiliseră o relaţie specială’. 


* „Or, asta nu a mai existat în poezia românească” (interviu cu Alexandru 
Mușina: Daniel Puia-Dumitrescu, O istorie..., p. 236). 

Diversitatea personalităţilor a nuanţat în timp situarea lunediş- 
tilor faţă de „cauza” publicării. Radu Călin Cristea dorea să lucreze 
în presă, dar într-una unde să nu poată fi obligat să scrie despre 
„Nicolae Ceaușescu. Exista o singură publicaţie de acest tip — era 
revista Urzica; acolo a mers și a lucrat, ca redactor-şef, în perioada 
1988-1989. După ce a încercat să publice și a fost refuzat, Doru 
Mareș a renunţat, aplicând principiul „voi nu mă publicaţi, eu oricum 
scriu în continuare, dar nu vă mai dau spre publicare”. La polul 
opus, Viorel Padina a dat în judecată Editura Cartea Românească 
întrucât nu i-a publicat volumul, câștigător la concursul editurii și 
deci „îndreptăţit” să vadă lumina tiparului. Pentru Ion Bogdan Lefter, 
dezbaterile tinerilor poeţi exprimau „perspectiva unor tineri scriitori 
care au conștiința limpede că apar într-o lume, se nasc literar într-un 
sistem totalitar care controlează centralist şi cu instrumentele cen- 
zurii întregul sistem şi că, vrând să scriem, scriind Și vrând să 
publicăm ce am scris, începem un război, de uzură, de durată, cu 
acest sistem şi că încercăm să speculăm toate supapele, toate fantele, 
ne sprijină mulţi dintre scriitorii mai vârstnici, care sunt deja în 
sistem și care pot înlesni publicarea... şi așa mai departe. Deci exista 
o foarte puternică conştiinţă de apartenenţă la o contracultură faţă 
de cultura oficială...»29. 

Majoritatea lunediştilor au trimis poezii în străinătate, asumând 
consecinţele acestui act calificat, atunci, drept ilegal. 

Unii dintre membrii Cenaclului de Luni au acceptat în timp ceea 
ce ei înșiși au numit mici compromisuri. Radu Călin Cristea nu l-a 
putut indica pe Ion Negoiţescu, i-a pus doar inițialele și a citat din 
volumul respectiv. Fără acest compromis minimal, cartea nu apărea“. 
Volumul lui Călin Vlasie, câștigător al concursului de debut la Editura 
Albatros în 1980, întârziat de la publicare aproape patru ani, a 
apărut la sfârșitul lunii decembrie 1984, dar cu altă organizare și 
alt titlu. Laboratorul devenise Laborator spaţial, iar pe coperta inte- 
rioară scria între paranteze „poeme s.f.”5!. Mariana Marin a fost 
amânată și răsamânată cu Atelierele morţii, carte publicată până la 
urmă trunchiat și cu numele modificat în Ateliere. 

Autorii au evitat acuzarea publică a celor întâmplate, deși edito- 
rii interveniseră în cărţile lor fără să îi anunţe. Protestul a fost 
interior — deci moral, nu politic. Călin Vlasie nu a mai trimis la 
edituri nimic până în 1990: „Eu credeam cu convingere că voi fi 
publicat post-mortem. Ce publicasem în placheta din 1981 era doar 


* „Un document de arhivă din 1982 confirmă depistarea și reținerea poe- 
ziilor trimise de Gelu Ionescu, Mariana Marin, Nora Iuga, Domnița 
Petri, Marta Petreu, Traian T. Coşovei, George Almosnino și Florin Iaru 
(Document nr. I/A/1.1/0032397/01.06.1982 — către Dep. Sec. Statului 
Direcția I, Serviciul V [Arhiva CNSAS, Dosar nr. 4321, f. 113]). 

o marcare istorică a debutului, cum îmi sugerase Manolescu. [...] Nu 
vedeam niciun viitor, sistemul mi se părea veșnic”*?. Mariana Marin 
avea să revină în 1989, cu o scrisoare trimisă Vocii Americii, adresată 
„prietenilor de la Iași” — un act deplin de disidență. Prin ea asuma, 
într-o manieră radicală, „vina compromisului” de a fi semnat sub 
„egida unor instituţii comuniste: „Prieteni, n-am să vă explic tocmai 
eu de ce şi cum ajungi să-ţi fie rușine de complicitatea cu puterea 
pe care o presupune o tăcere mult prea îndelungată. Ca şi voi, am 
semnat pactul cu diavolul, pentru că, ne place sau nu, toți cei care 
am acceptat să publicăm în România ultimului deceniu ipostaziem 
într-un fel şi o anumită politică culturală a ei”. 


Succes colectiv 


În dezbaterea implicită sau explicită dintre lunediști regăsim dilemele 
situării faţă de artă și regim. Devotamentul lor pentru arta adevă- 
rată era un exerciţiu moral, dar îl interpretau ca fiind și politic. 
Cenacliștii se percepeau ca manifestându-se în opoziţie cu sistemul. 
Și Nicolae Manolescu dă desfășurărilor poetice ale Cenaclului de 
Luni o tentă politică: „[Cenaclul], ca orice activitate literară valabilă 
din anii aceia, avea un caracter polemic. Noi polemizam implicit cu 
un anumit tip de literatură, cu o anume viziune oficială asupra 
literaturii, de la tematică până la stilistică. Asta este chiar politică. 
Noi făceam politică, dar promovând valoarea, chiar dacă afirmam 
că nu ne interesează decât esteticul”*. 

Până la căderea comunismului, doar doi dintre membrii Cenaclului 
de Luni au asumat acţiuni de natura disidenţei: Viorel Padina (Abălaru), 
al cărui „Apel către Europa”, text anticomunist scris în 1980 pentru 
a fi transmis Conferinţei pentru Securitate şi Cooperare în Europa, 
a dus la anchetarea lui de către Securitate, și, în 1989, Mariana Marin, 
a cărei scrisoare citită la Vocea Americii a fost menţionată deja. 

Comunizarea vieţii lor literare i-a ajutat pe membrii cenaclului 
să se afirme fără să plătească preţul plierii la cerinţele autorităţilor 
culturale”. În luna mai 1978, Nicolae Manolescu a publicat în România 


* Scrisoarea Marianei Marin acuza politica regimului în domeniul cultu- . 
rii, dar asuma și accente sociale și politice: „E ruşinos ca un popor 
european să ajungă la sfârșitul acestui mileniu înfometat, înfrigurat, 
rutinizat dincolo de orice imaginaţie, fără idealuri, fără speranţe, fără 
dorința de a mai exista” (Scrisoare difuzată la 7 aprilie 1989 de postul 
de radio Vocea Americii — Daniel Puia-Dumitrescu, O istorie..., p. 120). 

**  Compromisurile” exemplificate mai sus (schimbările operate asupra 
volumelor lui Radu Călin Cristea și Mariana Marin) arată mai curând 
ca un viol al textelor trimise spre editare. Romulus Brâncoveanu sub- 
liniază exigenţele pe care şi le asumau lunediștii: „Eu aș insista aici 
puţin pe chestia politică, întrucât, orice s-ar putea spune retrospectiv, 

literară, revistă unde avea cale deschisă, un grupaj de poezii care 
au dus la intrarea Cenaclului de Luni în conştiinţa literară şi publică”. 
Au urmat debuturile de autor, în presă, prin antologii, în caietele 
debutanţilor și în volume. Ca să poată scoate cele două antologii, 
Aer cu diamante şi Cinci, lunediștii au fost din nou asistați de men- 
torul lor. 

Mircea Cărtărescu are o contribuţie la punerea unui accent colec- 
tiv pe fenomenul publicării lui şi a colegilor: „Debuturile în grup 
sunt, până la urmă, un obicei oprzecist. Optzeciştii au acreditat modul 
ăsta de a face literatură în grup, în pluton sau în desant”. Într-o 
lume literară mică şi aglomerată, așa cum este lumea noastră lite- 
rară, un poet care debutează de unul singur și care este singur pe 
o direcţie riscă să treacă de multe ori neobservat. Din această cauză 
debutul în grup a fost o strategie care a funcţionat în condiţiile din 
anii '80, adică în condiţiile unui control strict asupra literaturii”9?, 

Acestui portret general al afirmării literare, care a pus în lumină 
obstacolele, îi este de adăugat efortul generos, tenace și de succes 
al promovării prin analiză critică. Cele peste 50 de articole dedicate 
de către Ion Bogdan Lefter lunediștilor și Generației '80, începând 
cu anul 1981 (reluate la Editura Paralela 45 în anul 20055), sunt 
o dovadă a limitelor controlului birocratic exercitat de instituţiile 
comuniste. Articolele au văzut lumina zilei în ani de presiune ideo- 
logică, când contau cel mai mult, deşi prin demnitatea valorilor 
asumate nu ar putea în niciun fel fi deosebite de texte scrise astăzi. 


sf ek 


Rândurile anterioare reconstruiesc, din interviuri şi câteva docu- 
mente, o naraţiune a Cenaclului de Luni”. Prin contiguitate, putem 


în debuturile Generației '80 nu există tonul compromisului ideologic. 
Astăzi acest lucru ar putea părea lipsit de importanţă, dar într-un fel 
sau altul, cu căi care pot fi cu greu reconstituite cred, debuturile celor 
din Cenaclul de Luni și ale generaţiei noastre în general deschideau 
un câmp și un model literar în care respingerea ideologiei oficiale, de 
orice fel, era un o normă etică şi estetică deopotrivă” (Interviu cu Romulus 
Brâncoveanu: Daniel Puia-Dumitrescu, O istorie..., p. 279). 

* Al doilea debut colectiv a fost prilejuit de Colocviul Naţional de Poezie 
de la Iași, unde Laurenţiu Ulici le-a oferit dreptul lui la tribună lui 
Emil Hurezeanu, Florin Iaru, Mircea Cărtărescu, Ion Mureșan ş.a., 

„pentru a-și citi câte un poem. 

**  Desant '83 era numele antologiei apărute în anul 1983 la Editura Cartea 
Românească. 

Se ridică întrebarea dacă putem reconstrui viața Cenaclului de Luni 

din amintirile de azi, interpretate şi superinterpretate de foștii lui 

membri. Minuţioasa cercetare a lui Daniel Puia-Dumitrescu probează 
surprinzătoarea precaritate a memoriei. Autorul nu a putut găsi un 


ke 

vorbi despre istoria Generației '80', care pune în evidență neașteptata, 
excepţionala funcționare colectivă a unei generaţii de altfel liberale, 
formate din personalităţi bine individualizate. La o analiză de deta- 
liu, „reușitele individuale” sunt de fapt o reușită colectivă, urmare 
a creării unui spaţiu comun de libertate, a stabilirii unui „teritoriu” 
al descătușării frustrărilor politice, a realizării unei „pieţe private” 
de recunoaștere literară și, nu în ultimul rând, a instituirii unui 
spaţiu moral*6. Evoluţia acestei generaţii a avut loc în condiţiile 
denunţării de către regim a „înţelegerii tacite” dintre elita intelec- 
tuală şi autoritățile comuniste care permisese o perioadă câștiguri 
reciproce. Înfiinţarea, printr-o serie de selecţii fericite, a Cenaclului 
de Luni a produs o logică de comunitate în care existenţa prin poe- 
zie a fost simultan și liant, și construct. Acest „mod esenţial de 
existenţă” a hrănit întreaga Generaţie '80”. 


Implinirea colectivă a reveriilor individualizate. 
Școala de la Păltiniș 


Imaginea publică a fenomenului numit „Școala de la Păltiniş” este 
dominată de Jurnalul din 1983, de Epistolar şi de alte câteva texte 
aflate la trena acestui fel de discurs”. Aici vom sublinia rolul-cheie 
pe care l-a avut resortul imaginativ pentru destinul Școlii-comunitate: 


consens între literaţii care frecventau cenaclul nici măcar cu privire la 
numărul participanţilor la întâlniri. Dar tot Puia-Dumitrescu confirmă 
şi calea recuperărilor: sistematica explorare, verificare și coroborare a 
surselor, între care şi Arhiva Securităţii. 
* Vezi în acest sens şi Dumitru Augustin Doman, Generaţia '80 văzută 
din interior, Bucureşti, Tracus Arte, 2010. 
** Sintagma „mod esenţial de existență” este utilizată de Daniel Puia-Dumitrescu 
în volumul său. 
*** De genul De la Școala din Atena la Şcoala de la Păltiniș (Andrei Cornea, 
Humanitas, 1998). În timp, au apărut contestaţii ale versiunii apolo- 
getice, legate de ideologia și filozofia grupului și de rolul lui cultural 
(dimensiunea naționalistă, elitismul, consonanţa cu unele idei ceaușiste). 
Nu putem vorbi până astăzi de o cercetare în sensul propriu al cuvân- 
tului asupra standardelor intelectuale și ideologice ale Școlii de la Păltiniș. 
Au apărut volume consistente referitoare la Constantin Noica, cu 
relevanță implicită (precum Alexandra Laignel-Lavastine, Filozofie și 
naționalism. Paradoxul Noica, București, Humanitas, 1998). Pentru o 
trecere în revistă a observaţiilor critice la adresa Școlii de la Păltiniș, 
vezi Gabriel Andreescu, „Melodrama forului. Documentele Securităţii 
despre identitatea și rezistența intelectualilor”, în Vasile Boari, Natalia 
Vlas, Radu Murea (coord.), Intelectualii şi puterea, Iași, Institutul 
European, 2012, pp. 167-209. 

Constantin Noica era un neobosit autor de proiecte care priveau 
stângaci la lumea în care trăia; discipolii au fost, şi reprezintă în 
ochii celorlalţi, apostolii unor aspirații; pentru a-i surprinde forţa, 
cartea fondatoare, «Jurnalul de la Păltiniş, trebuie citită în cheia 
utopică a unei Castilii sibiene. În cazul păltinișenilor, existența prin 
cultură a însemnat punerea unor reverii individuale într-o amplă 
visare colectivă. Depărtarea de realitate a acelui proiect intelectual 
i-a asigurat, paradoxal, protecţia, căci tocmai prin inadecvare nu 
intra în coliziune cu birocraţia ceaușistă. Pentru a-i înţelege succe- 
sul cultural, ar fi de adăugat faptul că refugiul în imaginaţie a fost 
însoţit de o impecabilă, deși spontană, funcţionare colectivă. Precizia, 
complementaritatea și stabilitatea rolurilor între păltinişeni au creat 
un portret intens, univoc, cu linii clare, perfect pentru a impresiona 
şi a se întipări în conştiinţa publică. 


Existenţa prin cultură şi existenţa prin reverie. 
Imaginativul ca liant comunitar 


Despre prezenţa intensă a utopiilor în viaţa lui Constantin Noica 
vorbește Jurnalul de la Păltiniş. Având drept cod de lectură legitim 
subiectivismul și ficțiunea, cartea nu poate fi citată „ca probă” 
Găsim însă confirmate și completate fanteziile în dosarele de urmă- 
rire informativă deschise pe numele filozofului. Cu circa o lună îna- 
inte de a fi arestat, la 28 octombrie 1958, Constantin Noica trimitea 
ministrului Învățământului o cerere de audienţă pentru a-și prezenta 
contribuţia „pe care mă socotesc în măsură să o aduc la efortul 
cultural ce se întreprinde în RPR”. Aflăm că în vara anului 1962 
citea în închisoare lucrările lui Lenin Materialism şi empiriocriticism, 
Un pas înainte, doi paşi înapoi, Tezele din Aprilie, Imperialismul, 
stadiul cel mai înalt al capitalismului, pe care le solicitase ca să 
înțeleagă „noile realităţi”. Tot în închisoare, cere ofiţerilor să-l sfă- 
tuiască dacă lucrările sale „corespund timpului” şi dacă în general 
„activitatea lui pe această linie este utilă societăţii”*”. La eliberarea 


* Cercetând detaliile, Horia Pătrașcu susţine că Jurnalul de la Păltiniş 
- deformează faptele: „Deja o școală elitistă, școala de la Păltiniș cunoaște 
în paginile acestei scrieri [Jurnalul de la Păltiniş] o extraordinar de 
restrictivă prezentare: sunt amintiţi doar anumiţi «elevi» ai şcolii păl- 
tinișene, iar dintre aceștia foarte puţini scapă «neexmatriculaţi». Rând 
pe rând, cele mai incomode și puternice personalităţi, care puteau reven- 
dica oricând și pe bună dreptate privilegiul spiritual al apropierii de 
Noica, sunt eliminate. Există o adevărată artă a ridiculizării și mini- 
malizării potenţialilor adversari, a descalificării lor ca adevăraţi discipoli 
și deci ca potenţiali moștenitori nicasieni” (apud Sorin Adam Matei, 
„Despre cele două şcoli ale lui Noica” — http:/Aidolii.com/). 

din detenție, afirma față de organele care i-au adus la cunoștință 
evenimentul eliberării „că ar fi fost bine ca el să rămână în conti" 
nuare ca să-și execute pedeapsa”. Apoi solicita, scriind „cu supunere 
și cu sentimentul că revendicla] o favoare”, dreptul de a fi de folos: 
„Un minimum de utilitate, spre capătul unei existenţe inutile, este 
de altfel singurul sens de viață de care înţeleg să mai beneficiez, în 
urma greșelilor pe care le-am săvârșit faţă de regim, faţă de alți 
oameni și faţă de mine”!l, 

Notele din dosarele de urmărire deschise pe numele lui abundă 
în expuneri ale imaginii pe care și-a construit-o Noica despre el 
însuși. El are ceva de făcut în ţara asta, anume, „să pună în valoare 
anumite tradiţii ale culturii naţionale”. Intrucât „este convins că are 
de îndeplinit o «misiune de a sigura continuitatea valorilor culturii»”, 
Noica nu a plecat în Anglia, unde avea un fiu, ci a rămas „pentru 
a contribui la «afirmarea culturii naţionale»”"?. 

In martie 1977, Noica anunţă că dorește să trimită o scrisoare 
„conducerii superioare de partid, care ar cuprinde «argumente» pen- 
tru susţinerea necesităţii mutării capitalei ţării la Târgovişte”“. În 
vara aceluiaşi an, documentele consemnează cererea de a fi primit 
în audienţă la Cornel Burtică. A discutat cu acesta „mai multe pro- 
bleme privind cultura românească, precum și aceea a apropierii filo- 
zofului Mircea Eliade [...]. În acest scop Noica a cerut consimţământul 
de a i se face o invitaţie lui Mircea Eliade pentru a vizita România, 
prilej cu care să fie primit de șeful statului și să pună bazele înfi- 
inţării și subvenţionării de către el a unui institut de orientalistică 
«D. Cantemir»”1f. 

La începutul anilor 1980, Noica se adresează autorităţilor să-l 
sprijine ca „să dovedească că trebuie adăugaţi 150 de ani vechimii 
învățământului românesc”. Doreşte să negocieze cu ofițerii de Securitate 
trimiterea în străinătate a unor tineri filozofi și scriitori . Referatul 
său pentru o şcoală filozofică de vară solicită acelorași autorități să 
susțină aducerea, între 1 iulie și 1 octombrie ale fiecărui an, într-un 
„orășel de munte al ţării”, a zeci de studenţi și cercetători, care să 
urmeze cursuri libere de frecvenţă, „de natură să stimuleze interesul 
pentru filozofia în spirit socialist”. Prin lecţiile de matematică, fizică, 
biologie, în paralel cu cele de greacă, „ideea socialistă s-ar putea 
desprinde în chip firesc, ca singura capabilă să exprime sensurile 
lumii de astăzi, mai ales, de mâine”f?. 

Utopia afectează şi proiectele sale mai mici și mai precise. La 
puţin timp după apariţia Jurnalului de la Păltiniş, le propune dis- 
cipolilor să scoată un trimestrial de 120-150 de pagini, având titlul 
Caietele de la Păltiniş, şi o sinteză anuală Jahrbuch der Hohe Rinne- 
Gesellschaft cu textele de excelenţă traduse în limbi străine“. 


* „l-am spus că este bine că formează o școală de gândire, c-o să-l aju- 
tăm”, povesteşte ofiţerul (Arhiva CNSAS, Dosar SIE, vol. 1, ff. 255-256). 


232 | NIŞELE CULTURALE ALE EXISTENȚEI 


Astfel de declaraţii și proiecte, care puteau fi asumate de cineva, 
în contextul acelei perioade, doar prin pierderea contactului cu rea- 
litatea, reprezintă, am spune, „stilul existenţial” al lui Noica. Paradoxal, 
acest stil a contat în coagularea adepților în jurul maestrului. Epistolarul 
va face dovada fascinaţiei pe care-o pot produce reveriile conștiinței 
de sine. Volumul este o mărturie a nelimitatei admiraţii cu care 
păltinișenii tratau acțiunile lor şi semnificaţia a ce li se întâmpla. 
In scrisoarea din 6 noiembrie 1983, adresată lui Noica, Gabriel 
Liiceanu descrie Jurnalul de la Păltiniş drept „cea mai adevărată 
formă de «a-ţi da sufletul». Şi nici măcar nu este vorba de sufletul 
unuia singur, ci de felul în care și-a dat sufletul o generaţie”. A doua 
zi, Noica îi răspunde anunțând că a primit cartea „pe care nu cre- 
_deam s-o citesc decât în Paradis”. Pentru Andrei Pleșu, „mica lume 
a Păltinișului” este „una a hărniciei culturale și a unui entuziasm 
oarecum oxfordian pentru performanța intelectuală”f5. 

Aceste declaraţii din Epistolar nu dau impresia a fi fost enunțate 
ca metafore ori jocuri prețioase de cuvinte. Ele par aspirații sincere, 
cu puterea de a-i uni pe participanţi și de a întări identitatea lor 
colectivă. Superlativele citate anterior pot fi interpretate, desigur, și 
ca strategie de convingere a opiniei publice, iar grandilocvenţa afir- 
maţiilor din Jurnalul de la Păltiniş, că licenţă de autor. Însă dosa- 
rele Securităţii, cu accesul lor la spaţii de intimitate, dezmint astfel 
de ipoteze. Iată următoarea luare de cuvânt a lui Gabriel Liiceanu, 
înregistrată prin TO la 21 octombrie 1982, cu ocazia participării 
acestuia la redactarea unei scrisori de protest, în casa lui Mircea 
Dinescu: 


Haideţi să ne gândim! Şi eu spun aşa: ce este mai important, să 
apară cartea mea care înseamnă ceva pentru acest popor, şi pentru 
spiritualitatea lui, deci noi avem datoria să facem lucruri care atârnă 
greu în istoria nonconjuncturală a unui popor, sau aceste gesturi de 
acum sunt mai importante şi nu mai pun în discuţie pietrele noastre 
de marcaj, fiecare cum poate să le facă în domeniul lui?49, 


Descoperim prin acest citat că înainte de apariţia Jurnalului de 
la Păltiniş şi primirea cărții cu un entuziasm care poate stinge 
spiritul critic, pentru Liiceanu scrierea lui reprezenta „O piatră de 
marcaj în istoria și spiritualitatea acestui popor”. În timp ce scrii- 
torii adunaţi să elaboreze protestul erau preocupaţi de impactul lui 
„mundan” (politic), filozoful proiecta salvarea operelor: 


Lucidul Mircea Iorgulescu comenta protestul în acești termeni: „În con- 
textul dat, este un gest politic! În contextul vieţii politice românești. 
De 40 de ani încoace, un asemenea gest nu a existat! Consecințele 
inexistenţei unui asemenea gest le cunoaștem! Consecințele producerii 
unui asemenea gest sunt imprevizibile...” (Arhiva CNSAS, Dosar informativ 

Deci, acest gest pe care-l facem, îl facem pentru ce? Pentru a ne 
salva în: ochii Europei, pentru a ne salva în ochii noștri? Dacă o 
facem pe ideea unei eficacităţi în ochii opiniei publice, cred că ne 
iluzionăm. Opinia publică este inertă şi e supărată când e deranjată 
și mai știu eu. [..;] a venit un moment în care dacă [gestul] nu este 
făcut, ne îngroapă istoria cu toate operele noastre!%. 


„ Aceste mărturii infirmă ipoteza lui Mircea Martin, care interpreta 
Jurnalul de la Păltiniş şi ce a urmat drept strategie premeditată de 
- autoafirmare, proiect de ocupare a unei poziţii centrale în cultura 
română prin intrarea pe scena literară, cea mai în măsură să asigure 
autoritate culturală şi putere informală”!. „Mostrele” probează, și în 
cazul lui Noica, și în al lui Liiceanu, dezarmanta sinceritate a reve- 
riilor lor egotiste. 


Când autorităţile dau drum liber. Școala de la Păltiniș 
și Grupul de la Iaşi” 


Cum a fost posibil ca evantaiul de închipuiri și aspirații să dea 
contur unui grup puternic structurat, organizat prin roluri simbolice: 
maestrul (Constantin Noica), „discipolul” (Gabriel Liiceanu) sau „aleșii” 
(se adaugă Andrei Pleșu), întâiul (cronologic) discipol (Sorin Vieru), 
cercul iniţiaţilor, sfera adepților care mergeau sistematic la Păltiniș? 
Reamintim că, în contextul sistemului represiv din România, coagu- 
larea unei comunităţi aflate în afara structurilor constituite de auto- 
rităţi sau iniţiate cu voia lor avea un caracter excepţional. Dezvăluirea 
de către documentele de arhivă a faptului că activa implicare a lui 
Noica în viața culturală, publicarea cărţilor sale atipice şi contactele-i 
diversificate au fost posibile în urma relaţiei speciale stabilite de 
filozof cu Securitatea este prima cheie a reînţelegerii fenomenului 
numit „Școala de la Păltiniș”. Pelerinajul tinerilor, fenomen care a 
durat ani, a fost posibil datorită interesului arătat de Securitate 
agentului său de influenţă și valorii sale informative”. 


I 000236, f. 46). Protestul nu a fost semnat nici în 1982, nici în 1988 
şi 1989, când s-a reîncercat. 

* Această denumire a fost folosită de Luca Piţu chiar în titlul volumului 
său publicat în anul 2011 (Iaşi, Opera Magna): Documentele antume 
ale „Grupului de la Iaşi”. 

** Este antologic dialogul deja amintit, dintre Noica și ofiţerul de legătură 
de la care aştepta sprijinul pentru trimiterea la burse în străinătate a 
unor scriitori şi filozofi tineri, să-și perfecţioneze studiile. Ofiţerul cerea 
date despre ei, îşi exprima speranţa „să fie legaţi ca şi el de țara noas- 
tră”, iar filozoful promitea să-i transmită informaţii cât mai complete. 
Această inocenţă dezarmantă a fost, iată, fundamentul constituirii unui 
amplu fenomen cultural (vezi referinţele în Gabriel Andreescu, Cărturari, 

Filozoful a avut fereastra deschisă să-și publice dojenile la adresa 
tinerilor care voiau să călătorească în Occident. În schimb, reacţiilor 
critice la astfel de opinii li s-a interzis să vadă lumina tiparului“?. 
“Susținerea lui Noica era atât de bine regizată, încât îi punea în 
dificultate și pe informatorii Securităţii. Unii au denunţat paginile 
laudative cu care Săptămâna culturală a Capitalei îi întâmpina pe 
Constantin Noica şi pe Mircea Eliade”. Prin cenzură ori prin folosirea 
unor reviste supuse direct comenzilor, Securitatea a contribuit la 
susținerea vizibilității lui Constantin Noica și a grupului său, aflaţi 
în competiţie implicită cu alte personalităţi ori comunităţi intelec- 
tuale. Acest tip de strategii a permis Securităţii să dispună, altfel 
decât prin represiune, asupra felului în care „trebuia să arate” cul- 
tura română. 

Era inerent ca în lumea în care Noica putea promova idei lipsite 
de sensibilitate democratică, iar criticii erau împiedicaţi să-şi expună 
contraargumentele, spaţiul simbolic să fie deformat. Dacă gânditori 
cu perspective diferite asupra lumii ar fi avut libertatea de care s-au 
bucurat Noica și discipolii săi, la sfârşitul anilor 1980, în România 
ar fi existat comunităţi de prestigiu cu etos democratic. Este de 
așteptat ca, în atmosfera sufocantă a comunismului, susţinătorii 
valorilor libertăţii și umanismului (atât de absente în filozofia păl- 
tinişeană) să fi devenit reperele culturale dintâi, cum a fost cazul 
în celelalte ţări din centrul și estul Europei. Nu s-a întâmplat, iar 
rezistenţei prin cultură i-a luat locul existenţa prin reverie. 

Pentru înțelegerea proeminenţei lui Constantin Noica și a Școlii 
de la Păltiniș, ca fenomen colectiv, în mare parte o consecinţă a poli- 
ticii culturale promovate de către Securitate, este relevantă compa- 
raţia cu alte aglutinări elective, precum „Grupul de la Iaşi”. Începând 
cu a doua parte a anilor 1970, personalităţi precum Dan Petrescu, 
Luca Piţu, Sorin Antohi, Liviu Antonesei, Alexandru Călinescu, Dan 
Alexe, Mihai Dinu Gheorghiu ş.a. întemeiau în capitala Moldovei un 


opozanți şi documente. Manipularea Arhivei Securităţii, Iaşi, Polirom, 
2013, p. 61). In ceea ce privește frecventarea maestrului, arhivele dez- 
mint totuși că acesta ar fi ajuns la proporţiile grandioase sugerate de 
Gabriel Liiceanu: „Mii de tineri luau anual drumul Păltinișului” (Gabriel 
Liiceanu, „ADSUM? Modelul cultural Noica și urgenţele istoriei”, revista 
22, nr. 45, 23 noiembrie 1990). 

* [Intr-o notă a sa din 10 mai 1978, „Cristian” se plânge de „flagranta 
abatere de la principiile ideologice ale vieţii noastre culturale” a revis- 
tei Săptămâna culturală a Capitalei. Informatorul, Octavian Cheţan, 
se referea la articolul lui Ion Lotreanu în care „era ridicat în slavă 
gânditorul Noica și criticaţi cei care îi împiedică afirmarea creatoare”. 
Lotreanu era aspru și cu Dicţionarul de filozofie, întrucât nu conţinea 
numele lui Noica. Nota informativă denunța și -elogierea lui Mircea 
Eliade (Arhiva CNSAS, Dosar informativ 1 015156, vol. 1, f. 49v). 

mediu cultural viu şi coerent. Tinerii intelectuali avuseseră în peri- 
oada de afirmare acces la publicaţiile locale Opinia Studențească și 
Dialog, dar propensiunea lor pentru modernitate şi calitatea expu- 
nerii ar fi putut avea impact naţional. Iaşul urma o linie autentic 
contestatară şi liberală, fapt care a dus, printre altele, la îndepărtarea 
lui Liviu Antonesei din poziţia de redactor-şef al Opiniei Studențești 
și a lui Sorin Antohi din conducerea Dialogului. | 
Este impresionant, comparând cu situaţia păltinișenilor, cât de 
severă a fost presiunea Securităţii asupra tinerilor literați din Iași. 
Luca Piţu era avertizat de ofiţeri la 29 martie 1979 pentru activi- 
tatea sa la universitate. Va fi rechemat din timp în timp la Securitate 
să dea explicaţii“. În plină glorie a Jurnalului de la Păltiniş, ieşe- 
nii. sunt supuşi hărțuirii sistematice. Lui Sorin Antohi i se face 
percheziţie la domiciliu (după percheziţia generală de la 18 mai 1983 
a tuturor membrilor grupului) şi este anchetat pentru a fi citit pasaje 
din romanul ironic Brazde peste haturi la o întâlnire a tinerilor 
scriitori de la Buzău. Tot în 1983, Liviu Antonesei a fost avertizat 
cu privire la legăturile sale cu cetățeni străini și scrieri cu conţinut 
necorespunzător“. În 1984, autorităţile îl anchetează și îl avertizează 
pe Dan Petrescu şi îi fac actele premergătoare în vederea începerii 
urmăririi penale”. Dan Alexe, avertizat deja în 1984 pentru legături 
cu un fost atașat cultural al Ambasadei SUA, este chemat după un 
an la sediul Inspectoratului de Securitate și atenționat pentru com- 
portamentul' său55. Se pregătesc sistematic acţiuni de compromitere 
a indisciplinaţilor din capitala Moldovei”. Ar fi de remarcat că pla- 
nurile de acţiune şi rapoartele Securităţii în cazul lui Noica (începând 
cu anii 1970) şi al lui Liiceanu stabilesc măsuri de control, dar nu 
planifică acţiuni de compromitere — procedură standard în cazul 
intelectualilor consideraţi periculoși. 

Literaţilor ieşeni li se resping articolele și cărţile, le sunt refuzate 
paşapoartele cerute pentru a răspunde invitaţiilor în Occident ”. Prin 
măsurile enumerate mai sus, Securitatea a diminuat până la a strivi 
contraexemplul unei comunităţi liberale precum „Grupul de la Iași”. 


* Arhiva CNSAS, Dosar informativ I 146674, vol. 4, f. 140. De notat că 
scriitorul nu trecuse, până la acea dată, la acte de opoziţie politică 
explicită faţă de regim. Se întâlnise însă cu cetăţeni străini, încercase 
să trimită scrisori cumnatului său, loan Petru Culianu (f. 26), protestase 
în anul 1982 scriind redactorului-șef de la Luceafărul, Nicolae Dan 
Fruntelată (semnând „Fără nicio stimă”), și preşedintelui USR, Dumitru 
Radu Popescu („Cu stimă provizorie”), împotriva „repetatelor atacuri” 
la adresa lui loan P, Culianu (ibidem, ff. 22-24). 

**  Neprimind viză, Sorin Antohi nu a putut onora bursa „Herder” după 

. acordarea premiului cu acest nume lui Adrian Marino. Cărturarul îl 
alesese ca beneficiar al bursei pe Antohi (Arhiva CNSAS, Dosar I 146674, 


vol. 4, f. 254). 

Rămâneau să răspundă nevoii oamenilor de a trăi autentic Constantin 
Noica, care alimenta atmosfera naţionalist-protocronistă a epocii 
Ceaușescu, și adepţii lui, teoreticieni ai dezangajării politice. 

Documentele consultate nu ne spun în ce măsură discipolii lui 
Noica erau conştienţi a fi fost beneficiarii scenariilor elaborate de 
Securitate. Și apropiații filozofului aveau motive să se simtă şicanați, 
iar experienţele lor explică convingerea protagoniștilor de a fi lucrat 
împotriva sistemului . Informaţia la care avem acces astăzi demon- 
“strează totuşi că păltinișenii au putut construi o comunitate și ast- 
fel maximiza capitalul lor cultural, întrucât fuseseră acceptaţi de 
autorităţi, prin opoziţie cu autorii altor proiecte intelectuale. Acest 
mod de a exista „printr-o înţelegere tacită” (Dragoș Petrescu) nu 
reprezenta rezistență prin cultură, dar era o cale spre a face viaţa 
respirabilă într-un regim opresiv. Himerele „măreţiei” individuale și 
ale „salvării” prin „elită” au dat sens şi respect de sine unor oameni 
structural ostili sistemului, care au descoperit o nișă existenţială 
privilegiată ce-i făcuse compatibili cu regimul”. 


* Gabriel Liiceanu a fost transferat disciplinar de la Institutul de filozo- 
fie la Institutul de istoria artei, după ce au fost criticate „concepţiile 
iraţionaliste, de orientare fenomenologică, idealiste ale acestuia” (Arhiva 
CNSAS, Dosar informativ I 015156, vol. 9, f. 94v). O notă informativă 
arată împiedicarea lui, printr-o decizie a Consiliului Culturii şi Educaţiei 
Socialiste, de a vorbi, în luna august 1986, la Universitatea populară 
(Arhiva CNSAS, Dosar SIE, nr. 7777, f. 72). Vezi şi susţinerea lui Gabriel 
Liiceanu în dialog cu Herta Miller: „În clipa în care nu făceai și nu 
vorbeai aşa cum se făcea și se vorbea potrivit regulii de bază a 
societăţii represive, unii dintre noi am avut naivitatea să credem că 
era un angajament politic” („Herta Miiller în dialog cu Gabriel Liiceanu”, 
Dilema Veche, nr. 347, 7-13 octombrie 2010). 

** Cuvântul „privilegiat” este utilizat aici într-un sens modest: principalii 
actori ai Școlii de la Păltiniș scăpau de o parte a rigorilor generale. În 
același timp, este de atenţionat asupra retoricii „suferinţei” pe care 
aceştia au adoptat-o după 1990. Înregistrările îl surprind pe Gabriel 
Liiceanu mâniat de măsurile de economisire a energiei, întrucât îl împie- 
dicau să-și achiziționeze benzina pentru mașină şi deci îl obligau să 
călătorească folosind mijloacele ITB „în niște condiții mizerabile” (Arhiva 
CNSAS, Fond informativ 1 138679, vol. 4, f. 52v). O femeie ajută cuplul 
cu doi copii pentru întreţinerea casei (ibidem, f. 122). Liiceanu are 
numărul de telefon personal al ministrului de Externe, Ștefan Andrei, 
folosit pentru a solicita, când era nevoie, vize pentru Occident (ibidem, 
f. 111v). De altfel, fostul ministru de Externe îl sună chiar el, acasă 
(ibidem, f. 128). Ar mai fi de adăugat că unii dintre apropiații lui Noica 
rămân critici la adresa elitismului și autarhismului cultural care ajun- 
seseră marca Şcolii — vezi volumul lui Vasile Dem. Zamfirescu În cău- 
tarea sinelui, Bucureşti, Cartea Românească, 1994, și scrisorile lui Sorin 
Vieru din Epistolar. i 

Limitele individuale ale mobilizării colective. 
Uniunea Scriitorilor 


Natura literaturo-centrică a vieţii noastre intelectuale a făcut ca 
scriitorii să dea cel mai mare lot de „rezistenți prin cultură”, sau de 
creatori care clamează acest statut, în raport cu alte categorii pro- 
fesionale. În exemplificarea nișelor culturale făcută anterior au dominat 
romancierii, poeţii și criticii literari. Transgresarea de către aceștia 
a limitelor impuse de sistem s-a făcut nu doar prin „eroisme” punc- 
tuale, ci de multe ori prin rezonanţa acţiunilor individuale. Mircea 
Martin a elogiat lanțul de intervenţii „mărunte și anonime, o com- 
plicitate spontană și tacită care funcționa de la redactorul de editură 
sau de revistă până undeva în birourile și coridoarele culturale ale 
Puterii și care a reuşit să amâne, să atenueze și chiar să blocheze 
uneori indicaţiile și dispoziţiile «revoluţionare» ale conducerii supe- 
rioare a Partidului”. În sensul rândurilor anterioare, rezistenţa 
prin cultură, cât a existat, a fost expresia unei sinergii colective. 
Putea oare mobilizarea de grup a literaţilor să „învingă” politicile 
culturale a regimului'? Mai mulţi autori acordă reacției creatorilor 
la Tezele din iulie puterea de a fi emancipat scriitorii ca breaslă. In 
aprecierile atent măsurate ale lui Martin: | 


1971 rămâne momentul unei remarcabile rezistenţe intelectuale faţă 
de riscul de a se pierde ceea ce s-a câștigat din 1964 până atunci, 
al unei oricât de limitate solidarităţi în faţa amenințării unui nou 
„îngheţ”. Cu trecerea timpului, schimbarea oamenilor în funcții și în 
condiţiile presiunilor tenace ale regimului, această rezistență se slă- 
beşte, şi „frontul” scriitoricesc se sparge spre a se recompune în alte 
moduri mai târziu. Cu toate acestea și cu toate constrângerile care 
apar după 1977 (criza hârtiei etc.), Ceaușescu n-a avut parte de 
revoluţia lui culturală“. 


În această perspectivă, nereușita puciului anticultural comandat 
de Nicolae Ceauşescu ar fi rezultatul unor coalizări „la firul ierbii” . 


* Adrian Marino susţine că rezistenţa culturală în România comunistă 
nu a cunoscut o formă organizată, deci nu a existat un proiect colectiv 
şi prin urmare acțiuni de grup (Adrian Marino, Politică şi cultură. 
Pentru o nouă cultură română, lași, Polirom, 1996). Afirmația lasă în 
afara judecății acea parte a funcţionării colective implicate în rezistență 
care nu ţine de premeditare, ci de rezonanța acţiunilor individuale. 

** Ar fi de menţionat și rolul jucat de bovarismul (sensibilităţile) unor 
puternici din fruntea partidului care cochetau cu arta, precum Gogu 
Rădulescu, menţionat deja, Cornel Burtică și Dumitru Popescu, zis 

Aici ne va interesa mai ales cum a contat, adăugându-se „acţiunilor 
mărunte și anonime, complicităţii spontane şi tacite”, Uniunea Scriitorilor 
din R.S. România, „organul comunitar” dominant al breslei. 

= Constituită în 1949 prin deturnarea fostei Societăţi a Scriitorilor 
“Români, Uniunea Scriitorilor din RPR (RSR) avea rolul să contribuie 
la victoria ideologică a comunismului, condiție a supremaţiei lui 
politice. Literaţilor, artiștilor plastici, muzicienilor li se repartizaseră 
funcţii de activiști pe tărâmul ideilor și sensibilităţilor și, drept 
“urmare, primiseră un statut privilegiat. 

Asemenea altor organizaţii de profil din ţările aflate A contro- 
lul Moscovei, şi cea românească a calchiat modelul sovietic. Tradiţia 
„revoluţionară din Rusia ţaristă alimentase statutul excepţional acor- 
dat scriitorilor afiliaţi regimului bolşevic. Exemplul lui Stalin, care 
„nu se sătura niciodată să aibă a face cu scriitorii”, trebuie să fi fost 
copiat în fostele țări comuniste cât trăise liderul URSS”. Aducerea 
scriitorilor în jurul puterii a continuat şi după moartea despotului, 
căci se pare că „ambiția oricărui guvern a fost să-și atragă, pentru 
început, intelectuali de marcă. Să se înconjoare de culturali notorii, 
căci aceştia le asigurau pentru prezent credibilitate și strălucire 
ideologică, iar pentru viitor rămâneau ca repere, certitudini şi per- 
manenţe”” 

Uniunea Scriitorilor controlase viaţa literară în toată perioada 
comunismului ca aplicant docil al politicii PRM (PCR). Din 1965 se 
întrevede o timidă evoluţie: proletcultistul Mihai Beniuc pierde poziţia 
de preşedinte în făvoarea lui Zaharia Stancu ”, iar în Biroul Uniunii 


„Dumnezeu” (romancier à ses heures), sau chiar Ștefan Andrei (bibliofil). 
„De menţionat că şi Ion Iliescu a fost dintotdeauna atent cu „oamenii 
de cultură” și cu artiștii. 
Vezi Simon Sebag Montefiore, Stalin. Curtea țarului roşu, Iaşi, Polirom, 
2014, p. 96. Între „inginerii sufletului omenesc” pe care Stalin îi apre- 
cia cel mai mult se aflau Anna Ahmatova, Isaac Babel, Mihail Bulgakov, 
Ilya Ehrenburg, Serghei Eisenstein, Maxim Gorki, Ivan Kozlovski, Osip 
Mandelştam, Boris Pasternak, Mihail Șolohov. Consideraţia arătată de 
Stalin literaturii nu i-a salvat pe toţi. Osip Mandelştam a murit în 
Gulag în anul 1938, iar Isaac-Babel a fost împușcat în 1940. 
** Ana Selejan, Trădarea intelectualilor. Reeducare şi prigoană, București, 
Cartea Românească, 2005, p. 68. 
*** Zaharia Stancu a fost adus după scurtul interimat al lui Demostene 
Botez, demis la 24 ianuarie 1966 prin decizia Secţiei Literatură și Artă 
a CC al PCR întrucât, în câteva luni, cheltuise împreună cu soţia circa 
70% din fondul vâiutar al Uniunii Scriitorilor pentru deplasările scriito- 
rilor în Occident şi-şi angajase rudele la instituţia pe care o conducea 
(Mihnea Berindei, Dorin Dobrincu, Armand Goșu [eds.], Istoria comu- 
nismului din România. Vol. II: Documente Nicolae Ceauşescu (1965-1971), 
Iaşi, Polirom, 2012, pp. 85-86). 

apar voci care solicită mai multă deschidere în viaţa culturală’. 
Schimbarea majoră va avea loc în 1968. Conferinţa Uniunii Scriitorilor 
din RSR își alege Consiliul și Biroul prin vot secret, eliminându-i 
pe toți membrii CC al PCR. In structurile de conducere se vor regăsi, 
într-o proporţie însemnată, tinerii scriitori (Cezar Baltag, Marin 
Sorescu, Nichita Stănescu ş.a.) şi reformatorii tip Geo Bogza și Eugen 
Jebeleanu. Prevederea votului secret era veche, dar în perioada sta- 
linistă nu avea nicio valoare. In contextul relativei liberalizări de la 
sfârșitul anilor 1960, regula statutară a funcţionat. 

Din acel moment, structurile de conducere ale Uniunii Scriitorilor 
nu au mai reprezentat cureaua de transmisie a PCR. La conferinţa 
din 1972, se înregistrează un reflux în calitatea reprezentării, însă 
fără răsturnarea a ceea ce fusese câştigat. Peste cinci ani, președin- 
tele Zaharia Stancu este înlocuit cu George Macovescu, un progres 
care va putea fi apreciat în anii următori. Puterea încearcă limitarea 
flexibilităţii și efectivităţii organelor de conducere prin schimbări de 
statut, dar autoritatea partidului nu mai poate fi reconstituită în 
totalitate. In 1980, Nicolae Ceaușescu va interveni direct pentru a 
dizolva organizaţia de bază a PCR din Uniune. Conferinţa scriitorilor 
din 1981 va fi şi ultima până la revoluţie. Noul președinte, Dumitru 
Radu Popescu, a fost numit prin abuz. Amputate la nivel decizional, 
structurile de conducere dominate de scriitorii reformatori au oferit 
mai ales un cadru de exprimare a intereselor breslei. 

Capitalizând această istorie, în anul 2006 conducerea Uniunii 
Scriitorilor din România a declarat Consiliul Uniunii Scriitorilor 
drept „cel mai important forum naţional de contestaţie politică, soci- 
ală și morală din ţară”, iar reuniunile Consiliilor Naţionale și ale 
Conferinţelor Naţionale (ale USR), „forumuri de contestaţie politică 
fără termen de comparaţie în România comunistă”. Se ridică între- 
barea dacă asemenea afirmaţii, cu atâta greutate, sunt susţinute de 
informaţia accesibilă astăzi, în particular, de înregistrările „sincere” 
adunate de Securitate în documente. 


* Chiar scriitori de tristă faimă, precum Eugen Barbu și Aurel Baranga, 
solicită, la întâlnirea scriitorilor şi artiștilor cu Nicolae Ceaușescu din 
15 mai 1965, mai multă flexibilitate a editurilor și traduceri din lite- 
ratura occidentală (Lucia Dragomir, L'Union des Ecrivains. Une institution 
transnationale à l'Est, Paris, Belin, „Europes Centrales”, 2007, p. 155). 

** Prima susținere îi aparține lui Nicolae Manolescu, preşedintele Uniunii 
Scriitorilor din România în acel moment, a doua, Comitetului Director 
al USR (vezi Nicolae Manolescu, „Scriitorii și Securitatea”, România 
literară, nr. 36, 8 septembrie 2006). Pentru comentarii la aceste declarații, 
vezi Gabriel Andreescu, „Melodrama forului...”, pp. 167-209). 

Miza contestaţiei din interiorul Uniunii Scriitorilor 


" Arhiva Securităţii confirmă că Biroul și Consiliul Uniunii Scriitorilor 
au devenit, încă de la sfârșitul anilor 1960, spaţiul criticilor față de 
opiniile unor colegi colaboraţioniști, al contestaţiilor față de politicile 
culturale ale partidului, al unor ironii care, de altfel, dau o neaș- 
. “teptată culoare documentelor”. Structurile de reprezentare a scriito- 
rilor par uneori că alimentează conspirații împotriva măsurilor 
partidului”. Cum să apreciem din perspectivă istorică faptul că la 
întâlnirea preşedintelui Uniunii Scriitorilor, Dumitru Radu Popescu, 
cu Comitetul Asociaţiei Scriitorilor din București, din luna iulie 1984, 
Ştefan Aug. Doinaș susţinea 'că actuala situaţie este „intolerabilă”, 
“Ştefan Bănulescu, că „imixtiunea în treburile Uniunii, împiedicarea 
primirii de noi membri vor duce, în final, la punerea sub semnul 
întrebării [...] chiar a existenţei Uniunii ca atare”, iar Ana Blandiana 
îşi exprima „deznădejdea totală”? | 
Observaţii critice legate de situaţia creaţiei artistice și condiția 
scriitorului sunt aduse de literaţii cu funcţii de conducere şi în public. 
În prezentarea făcută la Primul Colocviu Naţional de Poezie (Iași, 
18 octombrie 1978), Ştefan Aug. Doinaș atacă, în fața unei ample 
` asistenţe, una dintre marotele ceaușismului: „La nivel editorial, aproape 
fiecare volum de versuri al unui tânăr poet trebuie să conțină o anu- 
mită cotă anume [sic!] de poezie patriotică, indiferent că aceasta e 
doar un simplu uium plătit la moara vorbăriei sporovăitoare”. Ofiţerul 
de Securitate care analiza pasajul de mai sus, dactilografiat, subli- 
niase cu pixul (aici, în italic) partea cea mai acuzatoare a enunţului“”. 


* Când, la 29 septembrie 1969, Dan Deșliu a fost chemat de Zaharia Stancu 
şi întrebat de ce nu s-a prezentat să primească ordinul cultural cu care 
a fost distins, poetul i-a replicat că nu are nevoie „să atârne de gât astfel 
de tinichele” (Notă din 6 octombrie 1969 — Mihai Pelin, Cartea Albă a 
Securităţii. Istorii literare şi artistice [1969-1989], București, Presa 
Românească, 1996). | 
** Printre cei consideraţi de ofițerii de investigaţie a fi cei mai recalcitranţi 
dintre membrii structurilor de conducere ale Uniunii în anii 1970-1980, 
dacă judecăm prin frecvenţa lor în diferite dosare de urmărire, se află 
Ștefan Aug. Doinaș, Dan Deșliu, Dorin Tudoran, Mircea Dinescu, Nicolae 
Manolescu, Bujor Nedelcovici, Eugen Jebeleanu, Geo Bogza, Dan Hăulică. 
Reamintim în context necesitatea de a raporta actele de contestaţie la 
nivelul represiv al epocii. Documentele CC al PCR și dosarele Securităţii 
` arată limpede că, în anii 1970-1980, Securităţii i se luase dreptul de a 
folosi forţa în afara controlului PCR -— vezi între altele Decizia CC al 
PCR din 26-27 iunie 1967 privind crearea Consiliului Securităţii Statului 
şi punerea acestuia sub controlul partidului (Mihnea Berindei, Dorin 
Dobrincu, Armand Goșu [eds.], Istoria comunismului din România...» 
vol. II, pp. 287-327). 

Informatorii știu care sunt sensibilităţile Partidului și ale Securităţii 
şi descriu conducerea modernă a Uniunii în termenii interesanţi 
pentru instituţiile cu care lucrează. Nota lui „Banu” (după detalii, 
un scriitor) din 20 aprilie 1979 face inventarul revoltaţilor din Birou: 


Există o mafie care scriind într-un fel contorsionat, depărtat de poe- 
zia adevărată, limpede, pe care au scris-o Eminescu, Blaga etc. ei 
scriu fel de fel de elucubraţii care devin peste noapte prin autorita- 
tea predominantă din biroul Uniunii Scriitorilor, artă veritabilă, artă 
peste veacuri, peste milenii și se instalează nolens-volens în fruntea 
bucatelor. Au dispărut cei care au cântat ţara, pământul, partidul şi 
ei îşi bat joc de noi. Dintre ei, Ștefan Augustin Doinaș are o influență 
din afară, care scuipă pe noi prin lerunca, E. Georgescu. „Europa 
Liberă” îi laudă că ei duc poezia mai departe. Dacă unul din grupul 
lui ar scrie despre partid, „Europa Liberă” ar întoarce căruța [...]. 
“După Iaşi”, „Europa Liberă” a aflat tot ce s-a discutat și au selecționat 
tot ceea ce nu ar fi atins pe Doinaș și grupul lui lăudat. Se joacă 
de-a baba-oarba cu poeţii. Din grupul lui fac parte: Geo Dumitrescu, 
Geo Bogza, Jebeleanu, Negoiţescu, Ion Caraion, Ioanichie Olteanuf!. 


Un detaliu conjunctural a fost înfruntarea conducerii Uniunii 
Scriitorilor cu agenţii de influenţă ai Securităţii Eugen Barbu și 
Corneliu Vadim Tudor. Nota datată 1 octombrie 1980 sugerează miza 
pe care o căpătase fenomenul: „Scindarea Uniunii Scriitorilor a deve- 
nit o certitudine, iar prăpastia dintre cele două tabere se adânceşte 
vizibil. Luarea de poziție a Șefului Statului împotriva acelor scriitori 
care făurese lucrări pentru «elite» şi pentru «elevaţi» a marcat oficial 
momentul rupturii”. Scriitorii solicită organele de partid să arbitreze 
conflictul şi astfel autoritatea PCR este subliniată și deci întărită. 

Beneficiind de faptul că se bucurau de o formă oficială de repre- 
zentare, scriitorii încearcă periodic să ajungă în fața secretarului 
general. În anul 1981, cer o audienţă care, în final, se aprobă. Aflăm 
dintr-o notă că, înainte de întrunire, Ovid S. Crohmălniceanu con- 
specta „operele secretarului general al Partidului spre a depista și 
furniza citate care să vină în sprijinul tezelor pe care le vor susține 
vorbitorii”62. 

Întâlnirea scriitorilor cu Nicolae Ceaușescu avea să aibă loc la 
13 martie 1981. Iată cum deschide apelul scriitorilor Nicolae Manolescu: 


*  Informatorul se referă la primul Colocviu Naţional de Poezie, Iaşi, 
18 octombrie 1978. 

** Vezi Dorin Tudoran, Eu, fiul lor, laşi, Polirom, 2010, p. 158. Autorităţile 
ceauşiste vor resimţi efectele acestei schisme, neprevăzute. Consecințele 
se vor prelungi și după căderea comunismului. 

Domnia Voastră, de multe ori ne-ați spus, ne-aţi arătat. ce se cere 
de la literatură, ce ar trebui să fie această literatură. [...] De obicei. 
se leagă valoarea literară de libertatea acestei literaturi. Şi eu, tova- 
rășe secretar general, am să merg mai departe cu această valoare a 
literaturii, spunând că ea se leagă de legalitatea restaurată de 15 ani 
încoace, de când Domnia Voastră ați instaurat această legalitate, 
făcând să se cunoască operele unui popor prea adesea încercat și 
lipsit în istoria sa de acest cadru firesc. Cea mai mare legătură care 
se poate face între dezvoltare şi literatură în acești 15 ani, și acest 
cadru legal, se face datorită și graţie eforturilor Domniei Voastrefă. 


Intervenţiile colegilor lui Nicolae Manolescu au urmat aceeași 
frazeologie. Pe marginea stenogramelor întâlnirii publicate de Liviu 
Malița în anul 20076 şi pe linia introducerii acestuia, Doina Jela 


va comenta cu dezamăgire: 


Ceaușescu „iese bine” mereu (și dacă nu i-ar fi corectat tacit ştiutele 
carenţe de limbă), nu numai fiindcă el pune condiţiile, nu numai 
fiindcă el are replici antologice [...], iar scriitorii, lamentabile, nu 
fiindcă faţă de politicienii noştri de azi este chiar omniscient, ci din 
cauza cadrului în care se petrece întâlnirea. Iar acest cadru este 
audiența. Audienţa, spune prefaţatorul, citind literatură politologică, 
legitimează pe dictator şi consfinţește raporturile de subordonare, ea 
este „principalul instrument de realizare a compromisului vital”. Or, 
nu Ceaușescu vine în audiență la scriitori, ci invers. De aceea, până 
Și curajoasele intervenţii amintite ale lui [A.E.] Baconsky, care, cum 
cititorul va fi de acord, nu au prins niciun rid şi nu sunt deloc rede- 
vabile vechiului său stalinism, sunt precedate de o introducere „pe 
linie”65, 


Și intelectualii maghiari se întâlnesc 
„cu conducerea partidului 


Cum să înțelegem tirada de mulțumiri aduse tocmai omului respon- 
sabil pentru măsurile anticulturale a căror eliminare se cerea? 
Întâlnirile cu aparatul de partid erau filtrate şi bine pregătite, se 
cunoștea psihologia vorbitorilor. Discursul umil nu este specific lite- 
raţilor reformatori din Uniunea Scriitorilor. Distanţa dintre clarita- 
tea vocii critice și nedemnitatea îngenuncherii politice apare și mai 
frapantă în cazul excepționalei consfătuiri a scriitorilor şi oamenilor 
de știință maghiari cu conducerea PCR din 27 iunie 196866, Rând 
pe rând, 25 de personalităţi ale culturii maghiare Și-au exprimat 
atunci adeziunea la partid Și la secretarul general, la socialism Și 
regim, pentru ca apoi să enunţe deziderate aflate în conflict cu apre- 
cierile declamate. 

Acest tip de discurs pune în lumină puterea şi generalitatea ritu- 
alurilor de obedienţă din acei ani ai comunismului. Iată-l pe scrii- 
torul Szâsz Jânos salutând întâlnirea întrucât ea dovedește „forța 
şi tăria partidului”. Datoria participanţilor nu ar putea fi alta decât 
să informeze conducerea de partid. După ce stabilește „cadrul”, Szász 
critică formula „scriitor român de limbă maghiară”, caracterul formal 
al Comisiei pentru literatura naționalităților conlocuitoare și chiar 
- Securitatea: unele organe „au o așa-zisă muncă” de a suspiciona, a 
urmări viclean și provocator un mare număr de scriitori maghiari. 

Lui Domokos Geza, faptul că se află faţă în față cu tovarășul 
Nicolae Ceauşescu îi produce „un sentiment de profundă emoție”. 
Subliniază: ziua acestei întâlniri va rămâne „memorabilă pentru 
toată viaţa mea”. Se plânge însă că în cadrul Comitetului de Cultură 
şi Artă nu lucrează niciun specialist de naţionalitate maghiară Și 
nici la Direcţia muzeelor ori a răspândirii cunoștințelor culturale și 
ştiinţifice. Activiștii de partid numiţi pentru a reprezenta interesele 
maghiare intră în conflict cu populaţia, creează tensiuni, suspiciune 
şi refuză chiar să vorbească limba maternă. 

Siită András mulțumește pentru marea cinste ce li s-a făcut oame- 
nilor de cultură maghiari de a fi lăsaţi să vorbească și se declară 
convins de justeţea politicii partidului. Totuși deplânge desființarea 
şcolilor. profesionale în limba maternă, absenţa pentru scriitorii maghiari 
a unui cadru specific în care să discute în limba lor, interzicerea 
apariţiei în presă a cuvântului „secui”, faptul că niciun scriitor maghiar 
tânăr nu a primit vreun premiu al Uniunii Scriitorilor. 

Pentru Méliusz József, consfătuirea era „o nouă dovadă a faptu- 
lui că dezvoltarea construcţiei socialiste în țara noastră [...] se lăr- 
geşte în toate sectoarele vieţii noastre cu un avânt revoluţionar”. 
Dar el contestă capacitatea comisiei create de CC al PCR pentru 
problemele minorităţilor naţionale de a găsi soluţii care ar cădea în 
competenţa unor instituţii ştiinţifice. Fodor Sándor mulțumește con- 
ducerii partidului pentru acordarea „dreptului de a greşi”, ca să 
adauge că ar fi mai fericit să audă despre literatura maghiară la 
postul de radio București decât, cum se întâmpla, la postul Europa 
Liberă. „Nu gesturi de politețe dorim”, comentează, „ci ca prezenţa 
noastră să fie înregistrată la valoarea ei”. 

Un ultim exemplu, intervenţia lui Bodor Pâl. „Obolul” lui se restrânge 
la calificarea stilului de muncă al conducerii superioare de partid 
drept „energic și operativ”, ca apoi să reclame desfiinţarea Casei de 
Cultură Petöfi, schimbarea denumirii străzilor cu nume maghiare, 
includerea în redacţiile de tipărituri în limba maghiară a unor necu- 
noscători ai limbii („o inepţie”), refuzul publicării unor lucrări remar- 
cabile, absenţa literaturii conaţionalităţilor în presa centrală, refuzul 
publicării articolelor despre cultura maghiară pe care le propune . 


* = Bodor Pál şi alți doi-trei participanţi au fost singurii care nu i-au adus 
omagii lui Ceaușescu. 

Apeluri la tutela partidului 


„Nici contestaţiile, nici lingușirea conducătorilor nu par să fi avut 
vreun efect asupra condiţiilor de creaţie ale scriitorilor. Cantitatea 
de hârtie pentru publicaţii a scăzut, cenzura s-a întărit, oportunită- 
tile de lansare a tinerilor scriitori au devenit din ce în ce mai precare. 
În urma întâlnirii cu scriitorii din 13 mai 1981, partidul Și-a impus 


„voinţa prin numirea arbitrară a preşedintelui și împiedicarea func- 


„ționării organelor Uniunii Scriitorilor alese prin vot. Nici dovezile 
de loialitate politică a intelectualilor maghiari nu au contat. Acțiunile 
cu rol de asimilare forțată se vor succeda sistematic până la sfârși- 
tul deceniului nouă. Obedienţa rugătoare nu putea înfrunta arbitra- 
rul şi politica represivă. iné 

Punerea contestației sub umbrela partidului se va repeta până 
la sfârşitul regimului. La dezbaterea Consiliului Uniunii Scriitorilor 
din 25 iulie 1986, discuțiile sunt deschise de Mircea Zaciu cu referiri 
la marile realizări ale literaturii după cel de-al IX-lea Congres. Mai 
apoi, va vorbi despre piedicile aflate în calea scriitorilor$?. Intervenţia 
lui Zaciu se termină cu fraza: „Tov. Dulea, veţi reuşi să ne distrugeți 
și fizic, dacă veţi dori, dar să ştiţi că nici dv. și nici altcineva nu va 
putea distruge literatura română”. Tonul este sever, dar cezarului i 
se dăduse ce avea nevoie. . i] 

Imaginea globală lăsată de arhive este cea a unei agitaţii lipsite 
de un proiect politic. În sens propriu, reclamaţiile scriitorilor au 
natură sindicală. Chiar și intervenţiile considerate drept momentele 
memorabile ale opoziţiei „politice” a scriitorilor au un conţinut foarte 
limitat. „Cuvântarea de mare frumuseţe” a lui Ștefan Aug. Doinas 
de la Primul Colocviu de Poezie, din Iași, amintită de mai multe 
ori, se înghesuia în revendicarea „mai multă hârtie, mai mult spaţiu 
grafic”. După duşul rece al confruntării cu Ceaușescu din aprilie 
1981, care a dus la blocarea Uniunii Scriitorilor, literaţii vor pregăti 
un memoriu care repetă aceleași detalii privind înfiinţarea de reviste, 
ridicarea nivelului pensiilor şi salariilor redacţionale, sporirea tirajului 
cărţilor, reeditarea volumelor care se epuizează, prezenţa scriitorilor 
prestigioși la emisiunile radioteleviziunii, transformarea revistelor 
destinate străinătăţii, înlesnirea și amplificarea contactelor culturale 
cu scriitori străini. Nici măcar o singură sugestie politică. 

Celebrata scrisoare semnată de șapte intelectuali în 1989, ca reac- 
ţie de protest față de demiterea lui Mircea Dinescu şi interdicţia de 
publicare a Anei Blandiana, se menţine în același cadru sindicalist. 
Cu un ton precaut, scriitorii enunță preocuparea faţă de îndepărtarea 
intempestivă a poetului Mircea Dinescu din redacţia revistei România 
literară, legitimându-se într-o limbă dragă epocii: „...nu putem despărți 
dragostea pentru ţara în care trăim şi scriem de dorinţa de a se 

păstra intacte, neștirbite, șansele generaţiei actuale de a îmbogăţi 
cultura română...”. Textul nu face trimitere la comunism și la natura 
politică a represiunii căreia îi căzuse victimă Mircea Dinescu. Din 
coroborarea materialelor din dosarele Securităţii cu manifestările 
publice se poate identifica limita asumată de creatori, chiar și de 
către cei mai vehemenţi: „Nu ne atingem de conducători!” 
Cel mai frapant element care diluează contestaţiile scriitorilor 
este apelul la autoritatea partidului. Declaraţiile făcute la consilii, 
colocvii ori congrese și alte diverse întâlniri explică situaţiile criticate 
prin încălcarea politicii PCR şi a sfaturilor liderului suprem. Nu 
autonomie cer creatorii, ci mai mult intervenţionism al conducerii 
de partid şi de stat. Exemplifică tiparul Octavian Paler, care la 
şedinţa din luna iulie 1984 a Comitetului Asociaţiei Scriitorilor din 
Bucureşti declara cu referire la ședințele Biroului și Consiliului Uniunii 
„că se comit abuzuri intolerabile”, iar „răbdarea noastră a ajuns la 
limită”. Și scriitorul încheie: „...nu înțeleg de ce scriitorii nu sunt 
lăsaţi să facă ceea ce li s-a cerut prin congresele partidului...”5%, 
Cea mai curajoasă manifestare era să acuzi un decident cu rang 
înalt. Eventual, degetul se îndreaptă spre oameni din proximitatea 
Comitetului Central. Într-o întrunire înregistrată, Dan Deșliu, Nicolae 
Manolescu, Dorin Tudoran, Cornel Leu, Ileana Mălăncioiu „au atacat 
într-o formă sau alta, direct sau indirect, problema «încurajării» de către 
tov. Eugen Florescu — adjunctul secţiei de presă a Comitetului Central 
al PCR — a «unui sentiment de agresiune și ură faţă de scriitori»”70. 
La întrunirile de la Uniunea Scriitorilor despre care vorbesc zeci 
de dosare de urmărire sau de reţea consultate nu apare nicio referire 
la contestarea statutului conducător al Partidului Comunist sau a 
lui Nicolae Ceauşescu, nici punerea în discuţie a sistemului însuși. 
În aceste condiţii, manifestările onorate de conducerea Uniunii Scriito- 
rilor în anul 2006 cu etichete de genul „contestaţie politică fără 
termen de comparaţie” nu constituiau o rezistenţă reală la sistem. 
Centrate pe „chestiunile breslei” și așteptând salvarea „de sus”, nemul- 
țumirile scriitorilor, în felul în care erau exprimate, nu puteau să 
inspire societatea. În dialogul său cu Dan Petrescu, Liviu Cangeopol 
a punctat viciul acestei atitudini: „...reclamând un dialog cu Ceaușescu, 
se pare că nimeni nu înțelege absurditatea acestei posturi: să ceri 


democratizare tocmai celui mai înverșunat inamic al ei”! 


* Logica este clar exprimată de Octavian Paler în discuţia avută cu redac- 
toarea Georgeta Dimisianu în ziua de 21 august 1987: „Președintele 
Uniunii Scriitorilor nu a exprimat ideile scriitorilor! Clar! Cine poate 
face, însă, un text foarte dur, care să atace concepţiile Congresului și 
toate orientările acestuia atacându-l de fapt pe D.R. Popescu? Nu te 
pui cu partidul și cu șeful statului” (Nota 100/0085.735 din 31 august 
1987: Arhiva CNSAS, Dosar informativ I 1812, f. 18). 

Limitele individuale ale opoziţiei născute 
în interiorul Uniunii Scriitorilor 


Ne-am fi putut aştepta ca funcţionarea organizată a scriitorilor în 
cadrul uniunii lor de creaţie să fi stimulat mobilizarea antitotalitară 
a literaţilor; să fi pavat drumul spre radicalitate, căci apartenenţa 
la o comunitate dă un sentiment de siguranţă. Acest sentiment nu 
putea fi asigurat de asocierile clandestine, vânate de regim, dar 
reprezenta marele avantaj al funcţionării colective a breslei scriito- 
ricești. Faptul că totuși Uniunea Scriitorilor nu a ajuns să producă 
„o acţiune anticeauşistă se explică prin limitele de personalitate ale 
individualităților care o compuneau. Această afirmaţie este susținută 
„de mai multe serii de documente, unele scoase la lumină chiar îna- 
inte de deschiderea Arhivei Securităţii. Ne oprim pentru acest final 
la un studiu de caz, excepţional conservat peste timpuri — inițiativa 
lui Mircea Dinescu de lansare a unei scrisori de protest cu circa un 
an înainte de prăbușirea ceauşismului, amintită la capitolul III, în 
. trecere?”?. A 

La 7 octombrie 1988, poetul a chemat la el acasă mai mulți oameni 
de cultură pentru a susține o scrisoare de condamnare a ceea ce se 
petrecea în acel moment în ţară. Textul făcea referire la „Situația 
gravă a ţării noastre” şi la „paralizia generală”. Semnatarii urmau 
să protesteze împotriva „amplului program de distrugere a localităților 
săteşti, a coșmarului demolărilor lăcașelor de cult și ale centrelor 
istorice, acte de vandalism, capabile să arunce realitatea românească 
într-un neant istoric, să creeze disensiuni, punând în pericol buna 
înţelegere cu minoritățile naţionale, amenințate la rândul lor cu 
pierderea identităţii și a tradiţiilor” etc. 

Autorii se aflau sub influenţa „vântului” care bătea dinspre Est 
și conştientizau imperativul momentului. În locul hârtiei și al căr- 
ilor tipărite, scrisoarea ataca aspectele cele mai sensibile ale poli- 
ticii zilei. Un protest de o astfel de radicalitate asumat public de 
personalităţile literare ale momentului ar fi avut, posibil, un efect 
asupra felului în care urma să sfârșească regimul”. 

În ziua hotărâtă, la 5 şi ceva după-amiază, microfoanele Securităţii 
înregistrează discuţiile dintre Mircea Dinescu, Dan Deșliu, Alexandru 
Paleologu, Gabriel Liiceanu și Aurel Dragoș Munteanu. Paleologu a 


Poate ar fi evitat „să curgă sânge românesc”, cum scria Mihai Botez în 
memoriul intitulat „România 1985. Câteva note”, redactat în anul 1985 
și trimis CC al PCR, Consiliului de Stat, Ministerului Afacerilor Interne. 
Expediat și lui Vlad Georgescu, memoriul a fost prezentat la postul de 
radio Europa Liberă (Mihai Botez, „România 1985. Câteva note”, 
Paradigma, nr. 2, 2014, pp. 180-194). 

cerut adăugarea în apel a unor „chestii concrete [...] care ne intere- 
sează pe noi, ca scriitori”, Dan Deșliu a sugerat să se vorbească 
despre înfometare și despre schimbările din lagărul socialist, mai 
multe voci interferează pentru a hotărî asupra cuvântului „vanda- 
lism”. Până la sfârşitul primei înregistrări, aflăm că pentru susţi- 
nerea textului se vorbise deja cu o serie de „oameni care mai mult 
ca sigur semnează, cu câteva rezerve”: Nicolae Manolescu, Andrei 
Pleşu, Gabriel Liiceanu, Domokos Géza, Gâlfalvi Zsolt, Octavian Paler, 
Ștefan Teaciuc, Al. Călinescu, Mircea Iorgulescu, Ștefan Bănulescu, 
Aurel Dragoş Munteanu, Gabriela Adameşteanu. Dinescu mai vorbise 
cu Buzura, sunt invocaţi Mircea Zaciu și Marian Papahagi. Pe Ana 
Blandiana nu o găsiseră. 

La 17.40, când a reînceput înregistrarea, unii dintre vorbitorii 
citați plecaseră deja. În aşteptarea altor invitaţi, sunt trecuţi în 
revistă alţi posibili semnatari: Geo Bogza, George Macovescu, József 
Méliusz, Dan Laurenţiu, Paul Georgescu, Henri Wald, Ion Ianoși, 
Ileana Mălănciociu, Marin Sorescu și Marin Mihu. Se susţine că 
Macovescu ar fi lipsit de curaj, iar Mălăncioiu ar refuza întrucât nu 
este printre iniţiatori. 

În aşteptare, Aurel Dragoș Munteanu povesteşte despre discuţia 
avută la Casa Scânteii, unde i s-a dat o sancţiune de partid, deşi 
demisionase. Soseşte Andrei Pleșu, discuţia trece la articolul lui 
Mircea Radu Iacoban, la atitudinile Angelei Marinescu, din nou la 
„cazul Blandiana”, ştiri de la Europa Liberă. Ajung Octavian Paler 
și Gabriel Dimisianu. Se reciteşte lista, se adaugă la ea Eugen Simion, 
se aminteşte că Nicolae Steinhardt trebuie să se consulte cu stare- 
ţul lui. Ar fi circa 20 de persoane, ar fi bine să se ajungă la 25 de 
semnatari. 

Se revine la text. Deșliu este de părere că de la ultimele discuții 
pe tema protestului „s-a creat o conjunctură care trebuie exploatată 
urgent, și anume afacerea din capitala URSS, unde «insul» a fost 
zguduit, a apărut o observaţie capitală la ceea ce face el, de care 
noi trebuie să profităm”75. De aceea textul trebuie să ridice proble- 
mele în mare, „să izbească, să supere foarte tare”. Deşliu, care pare 
unul dintre mobilizatori, amintește și despre alte discuţii de la Moscova: 
drepturile omului, mediul ambiant... Dinescu dorește o acţiune cât 
mai rapidă, Paler o cere cât mai bine făcută, chiar dacă se prelun- 
gește, Pleșu face observaţii pe detalii. Are loc o confruntare Paler- 
Dinescu, căci primul vrea să fie scăzute riscurile (textul este prea 
tare, i se pare frivol), celălalt refuză „o chestie cu satul” care să 
înceapă cu „Mult stimate şi iubite...”®. Dinescu susţinea punerea în 
discuţie a temelor generale, să fie scoasă lumea din apatie, Paler e 
interesat de situaţia Anei Blandiana. „Cei prezenţi se contrazic, fără 
a-şi termina frazele”, consemnează ofițerul”. 

Se revine asupra textului iniţial. Pleșu susţine poziţia lui Paler: 
„-«-putem să ne permitem să stăm două săptămâni de zile și să 
cumpănim bine”, căci Dinescu și Munteanu au propus o variantă 
„radicală, dură, cu interjecţii”. Sunt invocaţi Nicolae Manolescu și 
Mircea Iorgulescu ca alți potenţiali autori. Paler doreşte să vină cu 
propriul text în care să se vadă că pe scriitori „nu-i interesează 
chestiunea politică”'*. Liiceanu cere „violenţă în fond şi rigoare în 
formă”, Deșliu repetă ce spusese Dinescu: acţiunea trebuie grăbită, 
căci altfel „răsuflă”. m ad: 

` Soseşte Iorgulescu, care introduce o nuanţă: e nevoie de un text 
ideologic, nu politic, nici literar. Se propune ca Paler şi Pleşu să 
vină cu variantele lor de text. Apar confruntări. pe tema extinderii 
- categoriilor de semnatari: să se rămână la scriitori ori să se extindă 
la alţi artişti și la oameni de știință? Se revine la text, iar Liiceanu 
dorește să se introducă referiri la „pierderea fundamentală a unei 
istorii”. ; | 

Participanţii propun să se reîntâlnească, dar înainte de plecare 
discuţia se încinge din nou. Octavian Paler anunţă consecinţele: 
semnatarii vor fi dați afară, vor fi interziși, despre ei nu va mai 
vorbi nimeni, fiecare va fi adus la Securitate şi va fi hărțuit. „D-aia 
nu s-a făcut nimic, pentru că toţi au zis aşa”, a replicat Dinescu”. 
„Ce facem noi nu are isteria unui gest de tipul Dan Petrescu”, enunţă 
Pleşu, care nu înţelege cum cel în cauză a căpătat serviciu, după ce 
a făcut ce a făcut și a înjurat. Liiceanu îi explică: „Pentru că acela 
e un caz izolat, pe când noi..."%0. Discuţia care se naște, despre ros- 
tul textului, este evaluată tot de Iorgulescu, convins că un astfel de 
text va fi eficient. și pe termen destul de scurt, în sensul deschiderii 
unor evoluţii în viața publică. Pi? 

In final, Paler anunţă că nu semnează dacă nu o face şi Manolescu, 
căci lista nu ar fi reprezentativă. Nici Pleşu nu va semna textul, 
decât cu anumite nume. „Adică să fie nume și nume, domnilor”, pune 
„condiția Octavian Paler. | | 

La ora 22.00, 7 octombrie 1988, întâlnirea se termină. La 11 octom- 
brie, autorităţile au început discuţiile cu scriitorii care „preconizau 
redactarea şi semnarea unei scrisori de protest colectiv”. La Comitetul 
Municipal de partid București au fost chemaţi Mircea Dinescu, Mircea 
Iorgulescu, Octavian Paler, la preşedintele Uniunii Scriitorilor, Ștefan 
Augustin Doinaș. La conducerea Universităţii Bucureşti s-a discutat 
cu Nicolae Manolescu, loan Alexandru și Romul Munteanu, la con- 
ducerea Institutului de Arte Plastice, cu Andrei Pleşu și Gabriel 
Liiceanu. Ofițerul comentează nemulțumit că „dacă la Comitetul 
Municipal de partid și la conducerea Uniunii Scriitorilor discuţiile 
s-au purtat serios, cei chemaţi fiind puși în situaţia de a-și recunoaşte 
intenţiile și de a-şi preciza poziţia faţă de propriile fapte, la Univer- 
sitatea Bucureşti şi la Institutul de Arte Plastice acestea s-au axat 

pe nemulţumirile personale ale celor în cauză, în final fiind atenţio- 
naţi numai în legătură cu participările, fără aprobare, la acţiunile 
protocolare organizate de reprezentanţele străine acreditate la București. 
În general, atitudinea adoptată de scriitorii respectivi a fost de înţe- 
legere a măsurii luate de a se discuta cu el. 

În faţa oficialilor, Iorgulescu, Paler și Doinaș ar fi afirmat că nu 
se vor mai implica pe viitor în asemenea acte, Deșliu ar fi adoptat 
o atitudine rezervată, afirmând că nu va susţine un protest colectiv, 
întrucât şi-a expus punctele de vedere proprii. Dinescu ar fi pozat 
în victimă şi ar fi negat întocmirea memoriului. Doar despre Marin 
Mincu se susţine că s-ar fi situat pe o poziţie refractară, declarând 
că este oricând gata să semneze un memoriu de protest colectiv. Concluzia 
ofițerului: 


Din primele date obţinute după declanșarea acestor discuţii, majori- 
tatea elementelor în cauză sunt derutate, oarecum înfricoșate, necu- 
noscând încă dimensiunile consecinţelor ce le vor avea de suportat. 
Unii dintre ei s-au întâlnit înainte sau după discuţii, evitând să 
realizeze contacte în grup sau să poarte discuţii în încăperi”. 


Un document ulterior, din 21 octombrie 1988, face noi precizări. 
Autorul notei a stabilit că iniţiatorul acţiunii a fost cu certitudine 
Mircea Dinescu, care a redactat textul memoriului. Unii dintre par- 
ticipanţi nu ar fi cunoscut motivul întâlnirii şi invitaţii, astfel că 


Mircea Iorgulescu, Alexandru Paleologu și Gabriel Dimisianu au fost 
surprinşi neplăcut de invitarea în acest cadru a lui Dan Deșliu şi 
Aurel Dragoș Munteanu, elemente apreciate ca fiind compromise. In 
urma măsurilor întreprinse, s-a renunţat la definitivarea textului 
scrisorii şi obţinerea de semnături. Dintre persoanele care aveau 
cunoştinţă despre această acţiune s-au desolidarizat Gabriel Liiceanu, 
Mircea Iorgulescu, Alexandru Paleologu, Gabriel Dimisianu, Nicolae 
Manolescu, Eugen Simion, Ștefan Aug. Doinaș, îndeosebi de teama 
consecinţelor pe care le-ar fi avut de suportat. Octavian Paler, care 
este preocupat de găsirea unor modalităţi prin care să se facă cunos- 
cute organelor superioare de partid și de stat frământările din rân- 
dul oamenilor de cultură, consideră că acestea nu trebuie să iasă în 
afara cadrului legal și să îmbrace caracter politic. [...] Din rândul 
persoanelor vizate, Ana Blandiana, Romul Munteanu, Ioan Alexandru, 
Gabriela Adameşteanu și Dan Laurenţiu au afirmat că nu vor accepta 
eventuale propuneri de a adera la o acţiune de acest gen. Scriitorii 
din provincie care urmau să fie racolaţi nu au mai fost contactaţi de 
Mircea Dinescu sau legăturile sale apropiate”. 


Pe toţi participanţii la întâlnire îi uneau conștiința gravităţii 
situaţiei, urgenţa, chemarea „ceva trebuie făcut”. Dar unii erau radicali 

și grăbiţi, alții, „așezaţi”, preocupaţi de „cea mai bună formă”. Sunt 
când politizanţi, când moraliști, când iioi iar cei practici rămân 
în minoritate. 

Mulți dintre scriitori exprimă temeri. față de urmărirea lor de 
către Securitate. Dar par să nu le ia în serios. În casa lui Mircea 
Dinescu, ei vorbesc cu completă sinceritate despre gândurile lor și 
se asociază retoric protestelor. Gazdele şi invitaţii se referă din când 
în când la eventualitatea supravegherii, dar fără să tragă concluzi- 
ile”. Să nu-şi fi imaginat ei existenţa microfoanelor? Nu era oare 
firesc ca astfel de acțiuni de maximă sensibilitate să fie pregătite 
în condiţii tipice de clandestinitate? Pare că scriitorii implicaţi nu 
au interiorizat pericolul pe care de altfel îl invocă şi îl repetă. Fiecare 
dintre cei prezenţi este sever în situarea faţă de regim, niciunul nu 
pare a fi oportunist în intimitate, dar vor ceda cu toţii la întâlnirea 
cu autorităţile. 

Documentele acestui episod susţin că, A sfârşitul anilor 1980, un 
număr semnificativ de literați erau vehement ostili regimului și 
aveau încredere să își exprime gândurile unul faţă de altul. Se cre- 
ase o comunitate critică aflată la marginea acţiunii protestatare 
colective. Dar nivelul aspirațiilor individuale nu a putut fi depășit 
prin punerea voințelor în comun. Pentru a se manifesta pe măsura 
propriei conștiințe, scriitorii cei mai radicali (Mircea Dinescu, Dan 
Deșliu) au fost nevoiţi să aleagă disidenţa, calea individuală. 


Existenţa prin cultură, 
lupta pentru identitate 


Am adus în discuţie comportamentul scriitorilor şi oamenilor de 
știință maghiari la întâlnirea cu conducerea PCR din luna iunie 
1968 în căutarea unei perspective mai generale asupra rezistenţei/ 
existenței prin cultură. Efortul gânditorilor de a trăi conectaţi la 
valori înalte, într-un sistem opresiv, reprezintă doar o componentă 
a bătăliei mai ample pentru salvarea identităţii, în multiplele ei 
sensuri. Când au înfruntat forțele hotărâte să le distrugă identitatea, 
mulți au fost gata să își mobilizeze energiile vitale pentru a proteja 
„ceea ce contează”. Răspunzând chemării lor identitare profunde, 
maghiari, germani, evrei și membri ai altor comunităţi etnoculturale, | 
dar și destui „majoritari” în vremea negării identităţii naţionale 
și-au construit viața în opoziţie cu comenzile totalitare. Pentru şi 


* Deşi „povesteşte” discuţiile Şi nu citează intervenţiile cu ghilimele, indi- 


carea precisă a orei confirmă faptul că documentul reproduce înregis- 
trarea de pe o bandă audio. 

prin identitate au acţionat credincioși” şi adepţi ai unor grupări de 
conştiinţă, precum yoghiniitf. Totuși, opinia publică şi, în mod par- 
ticular, „intelectualii” au acordat până acum mult mai puţină aten- 
ţie sau consideraţie altor forme de protecţie a identităţii amenințate 
de comunism. Depășirea acestei limitări, la care dorim să contribuim, 
ar aduce un dublu câștig, de cunoaștere şi de umanitate. 

Capitolul V 


Cazul Ștefan Aug. Doinaș 
ȘI denaturarea sensului Memoriei 


Părea o judecată larg împărtăşită, înainte de anul 1989, dar și 
după acest an al fracturilor, să-l așezi pe Ştefan Aug. Doinaș între 
personalităţile cele mai luminoase ale culturii române. Poate nimeni 
nu a dat acestei aprecieri o mai acoperitoare şi mai limpede descri- 
ere precum a făcut-o Virgil Nemoianu, cunoscător al poetului, al 
oamenilor apropiaţi lui, al evenimentelor și elaborat saaier Citez 
din prima monografie despre Doinaș: 


După evenimentele din decembrie 1989, unul din primele acte de 
reparaţie publică l-a avut drept obiect pe Ștefan Aug. Doinaș, ales 
membru al Academiei Române, președinte de onoare al Uniunii 
Scriitorilor şi devenit membru de frunte al Grupului de Dialog Social 
şi al Partidului Alianţei Civice. În conștiința naţională, Doinaș deve- 
nea figura cea mai vrednică de venerație a poeţilor români din gene- 
rația vârstnică. 

Dincolo de trecătoarele justificări circumstanţiale ale acestui proces, 
găsim aici o interesantă simbolistică social-istorică. [...] Într-adevăr, 
dacă valoarea oricărui poet constă în a îmbogăţi, prin invenție, per- 
cepţia nuanţată a realului de către comunitatea lingvistică în care 
s-a născut şi trăiește, de a spori, prin explorare, cunoașterea adân- 
curilor psihice (straturi de mecanisme de gânduri, de afecte, de sen- 
sibilități), de a conserva şi îngriji auto-identificările omului (printre 
care nu în ultimul rând și deschiderile acestuia spre transcendent), - 
atunci rolul unui poet ca Doiy va fi recunoscut imediat ca unul 
dintre cele mai importantel. 


Nu sunt termenii unei hagiografii: 


Da, a comis Doinaș şi vreo câteva poezii ocazionale, festivist-compro- 
miţătoare (cam între 1960-1963), cum ar fi ridicola Odă la cifrele de 
plan (Slăvesc pitagoreica sămânță | a lucrurilor; melosul abstract etc. — 

OC, 27) sau Balada șoferului de troleibuz, Omul cu dalta şi altele 
asemenea. Plate variaţiuni pe temă dată, ele nu se deosebesc de 
masa versificaţiilor hiperbolice de același tip, atât de frecvente în 
revistele şi volumele timpului. Mai amuzant este că, până și printre 

acestea, găsim graţioase reuşite cum ar fi Jos la râul Milcov (1965), 
care, imitând ritmurile preeminesciene, îndeamnä cu sprintenă ino- 
cență: 

Coborâţi, deci, astăzi, fraţilor; cu pasul 

Jos la râul Milcov, rana mea din somn, 

s-auziți cum apa-şi potriveşte glasul 

pe silaba voastră limpede, în ceasul 

când se înscăunează-ntâiul vostru domn. 

Dar nu acest tip de poezie, numeric infim în mulţimea producţiei lui 
Doinaș, caracterizează anii '60-70?. 


Judecata maiestuoasă propusă de Virgil Nemoianu, care se regă- 
sește la diferiți autori doar cu diferenţe de nuanţe, a fost pusă la 
încercare după ce, la un an de la moartea poetului, Adrian Păunescu 
a declarat în plină ședință de Senat că Doinaș a fost informator al 
Securităţii”. 

În luarea sa de cuvânt, bardul de altădată al lui Nicolae Ceauşescu 
vorbise despre existenţa „turnătoriilor”, dar nu oferise niciun exem- 
plu, iar colegii din Senat nu i-au cerut detalii”. Doinaş apăruse în 
dosarul de urmărire informativă a senatorului prin note scrise de 
ofițeri care-l indicau pe el drept sursă. Vom reveni mai pe larg asu- 
pra subiectului în capitolul V, când vom explica de ce astfel de note 
nu-l pot pune pe cel în cauză, automat, în postura de colaborator al 
Securităţii. Iniţial, „dezvăluirea” a fost dominată de confruntarea sim- 
bolică Doinaș-Păunescu. Dar abia valorificarea acuzelor lui Adrian 
Păunescu într-o manifestare ulterioară va ga lovitura de grație sta- 
tuii poetului. 

La 26 noiembrie 2003, patru membri ai Colegiului CNSAS şi 
Germina Nagâţ, ṣefa Departamentului de Investigaţii ”, invitaţi la 
Clubul Prometheus sub egida „Întâlnirilor României literae vor 
prelua și susține teza bardului pentru a-i da, în sfârşit, credibilitate. 


* Faptul că eticheta fusese pusă de Păunescu din înalta poziţie căpătată 
după o altă carieră politică, a naţionalismului șovin, nu mai puţin 
compromițătoare decât cea de promotor al cultului personalităţii, a 
determinat atunci solidarizarea mai multor scriitori cu Doinaș. 

** Formularea lui Păunescu din şedinţa de Senat din 6 octombrie 2003: 
„E straniu că un mare scriitor [...] a ajuns în situaţia [...] de a-și exer- 
cita talentul literar și de a-și obține o parte din banii pentru existenţă 
făcând turnătorie la adresa unor colegi mai tineri”. Singurul care a 

protestat în sala Senatului în acel moment a fost dramaturgul Radu 
F. Alexandru (http://www.edep.ro). 

*** Constituind filtrul indispensabil în căutarea și interpretarea informaţiei 
din arhivă, şefa Departamentului de Investigații al CNSAS are rolul 
determinant în „descoperirea” agenților și informatorilor vinovați de 
poliţie politică. 

Din acel moment, afrontului adus memoriei lui Doinaș i s-au adău- 
gat alte episoade. Ca în alte situaţii similare, eticheta a fost perpe- 
tuată an după an prin alegaţii cu autoritate, rapid răspândite”, sau 
simple prin referinţe făcute în trecere și reluate în diferite contexte. 
O ilustrare a ultimei categorii: „M-am întrebat cum putea să scrie 
atât de bine, fermecător de bine, știind în același timp că din când 
în când va trebui să dea tributul său de delator. Își administra 
singur rația de mizerie...””. 


Ce „povestesc” dosarele Securităţii 
despre Ștefan Aug. Doinaș 


În Arhiva Securităţii ajunsă la CNSAS, primele note despre Doinaș 
datează din 1954 și fac referire la legături „cu o organizaţie contra- 
revoluţionară care activează în domeniul literaturii cu tendinţe bur- 
gheze și reacționare, care prin scrierile sale militează pentru idealuri 
artistice formaliste” etc.5. Poetul capătă totuși în același an drept 
de semnătură, iar la începutul lui 1956 este angajat la revista Teatrul. 
Aici, în toamnă, primește vizita lui Marcel Petrişor. Se întâmplă ca 
prietenul să deschidă vorba despre evenimentele din Ungaria. Consecința: 
arestarea lui Doinaș la 4 februarie 1957 și condamnarea sa la un 
an de zile de detenţie pentru omisiune de denunț. Cu o zi înainte 
de a ieşi din penitenciar, Securitatea îi cere să semneze un angaja- 
ment de colaborare, iar Doinaş se supune. Va primi numele de cod 
„Andrei Golfin”. | 

În dosarele deschise pe numele său nu se găsesc note olografe 
semnate de Doinaș. Singura care provine de la „agentul «Andrei 
Golfin»”, datată 28 septembrie 1967, este dactilografiată. Ana Dobre 
a identificat o altă notă, din februarie 1964, în dosarul lui Miron 
Radu Paraschivescu, în care „Andrei Golfin” informează despre vizita 
făcută de el lui Paraschivescu împreună cu Al. Gârneaţă. Conform ` 
notei, discuţiile s-au învârtit exclusiv „în jurul fenomenului literar”. 
O a treia a fost găsită de Ștefăniță Regman, fără nimic compromi- 
ţător în cuprinsul ei”. 


* Vezi mai departe rolul susţinerilor lui Horia-Roman Patapievici în a 
determina opinia lui Gelu Ionescu cu privire la Doinaș. Este evident 
că Gelu Ionescu nu a fost singurul căruia „prietenii” din Colegiul CNSAS 
să-i fi vorbit despre „colaboraţionismu!” lui (al lui Marino, Iorgulescu etc.). 
Despre subiect, vezi și capitolul IV. 

** De remarcat tăria cuvintelor („delator”, „mizerie”), deşi comentatorul 
are o motivaţie evident pozitivă (Marius Jucan, în Ruxandra Cesereanu, 
Doru Pop, Anca Haţegan, „Rezistență sau supravieţuire prin cultură? 
(1)”, Observator cultural, nr. 203, ianuarie 2004). 

„ Revenim la „piesa principală”, nota dactilografiată a lui „Andrei 
Golfin” din luna septembrie 1967. Nu are conţinut de poliţie politică. 
Poetul povestește vizita făcută lui Al. Andriţoiu înainte de-a pleca 
la: Paris și sugestiile acestuia, benigne. Aminteşte povaţa de a nu 
face lucruri pe care „ambasada noastră din Paris” le-ar considera 
„de prost gust”. Sfatul aruncă o lumină pozitivă asupra gazdei, dacă 
privim prin ochii Securităţii”. De aceea, urmele lăsate de Doinaș nu 
au nimic colaboraţionist. Rămân, pentru uzul acuzatorilor, cele câteva 
documente scrise de ofiţeri care- 1 numesc pe Doinaș informator. Însă 
conținutul lor este standard. Când ofiţerul de caz evaluează pozitiv 
activitatea „agentului” aflat în responsabilitatea sa, el face în defi- 
nitiv aprecieri muncii proprii. Cităm: „...a avut o atitudine justă 
demascând atitudinea dușmănoasă a elementelor pe lângă care a 
fost dirijat, arătându-şi atașamentul său faţă de regimul actual prin 
scrieri cu tematică actuală”. 

Doar că șeful său îl contrazice: „Consider că tov. lt. mj. Săraru 
Pavel nu a surprins exact situaţia agentului. Probabil că a tras 
concluzii din unele aspecte de suprafață. Mai repede înclin să cred 
că nu-l cunoaște îndeajuns, deşi lucrează de peste 6 luni...%8. 

Admonestarea subalternului de către şef se repetă când primul 
exprimă încrederea în poet într-un caz mai problematic. Locotenentul 
Ionescu susține că Doinaș ar fi furnizat „materiale de valoare”, iar 
acestea ar fi fost folosite „în două acţiuni informative care au fost 
închise prin arestarea elementelor: Haralambie Grămescu și Ion 
Negoiţescu. În 1961, Ion Negoiţescu a fost arestat”. Șeful Direcţiei, 
col. N. Budişteanu, a notat cu creionul pe document: „Nu sunt de 
acord. Consider că lt. Ionescu Ștefan nu cunoaşte suficient întreaga 
istorie a acestui agent dacă poate să-l caracterizeze ca sincer ȘI 
obiectiv”?. 

Dosarele de arhivă scot la lumină faptul că, la sfârşitul recluziunii, 
Doinaș a acceptat să semneze un angajament şi că a fost, pentru o 
perioadă, o sursă benignă. Avem acces prin ele la momentele sale 
de slăbiciune. Poetul a fost afectat nu doar de trimiterea în închi- 
soare, ci și, cu o intensitate aparte, de imposibilitatea de a mai 
publica. A scris repetat memorii, solicitând să i se permită reluarea 
activităţii literare. A fost refuzat ani la rând". Ștefan Aug. Doinaș 
a făcut un efort disperat de a reveni în viața culturală. Pentru a 
putea să existe ca poet, a introdus în cereri formulări obediente: 


* Referatul 372/18 martie 1961, Arhiva CNSAS, Dosar personal (privindu-l 
pe Popa Ştefan), R 874, vol. 1, f. 77. Acest pasaj a fost folosit la întâl- 
nirea de la Clubul Prometheus din luna noiembrie 2003 și reluat pen- 
tru uzul marelui public de Academia Caţavencu (vezi „Scriitorii şi 
Securitatea. Ce ne spun dosarele CNSAS”. Nr. 1-8, Academia Caţavencu, 
nr. 49, 10-16 decembrie 2003). 

„Ultimii trei ani, obligându-mă, ca scriitor, la o claustrare deplină, 
interzicându-mi respiraţia firească, adică contactul cu marele public, 
de care orice creator are absolută nevoie, au fost pentru mine o 
perioadă deosebit de grea, cu atât mai grea, cu cât activitatea scri- 
itoricească, începută acum 21 de ani, a fost şi este pentru mine o 
ocupaţie permanentă, susținută, o necesitate”"!. Doinaș și-a însușit 
practica vremii, autocritica: „Lipsa mea de vigilenţă, atitudinea mea 
de pură cască din toamna lui 1956, a făcut să fiu condamnat. A fost 
o nouă greșeală, o greşeală pe care am ispășit-o printr-un an de ` 
închisoare. Această experiență dureroasă a grăbit și mai mult în 
mine procesul de transformare a vechiului intelectual burghez”. 

Finalul memoriului este patetic, pe măsura dorinţei sale covâr- 
șitoare, evidentă din aceste rânduri, de a trăi ca scriitor: „lată de 
ce mă adresez Dv. cu toată încrederea: daţi-mi din nou posibilitatea 
să muncesc și să public. Vă voi dovedi că sunt cu totul atașat Partidului 
şi Guvernului, că merit încrederea pe care v-o solicit astăzi din 
adâncul ființei mele”!2. 

Există și alte apeluri scrise de poet în stilul scos la lumină. Cele 
câteva memorii umilitoare, aflate în dosare, au fost prelungite prin 
texte „pe linie” apărute în presa comunistă. Sunt martorele anilor 
în care Ştefan Aug. Doinaș a trecut printr-o extremă vulnerabilitate. 


Doinaș: acuzat, urmărit, ţintă a acţiunilor 
de șantaj | 


Lui Doinaș i se impută că a semnat angajamentul în 1958, în con- 
diţiile recluziunii, și că a dat câteva note (ultimele, în anii 1960), 
acestea nesigure, căci sunt dactilografiate, reproducând cel mult 
discuţia lui cu un ofiţer de Securitate. Participarea lui Doinaș la 
acţiuni de poliţie politică este respinsă de documente. Cele câteva 
alegaţii în acest sens, asumate de ofiţeri, nu se confirmă. A fost 
contactat de agenţii Securităţii, care încercau să evite transformarea 
lui într-un caz, până la sfârșitul anilor 1980. A fost adus ca martor 
în câteva procese politice. Aceasta ar fi povara cea mai grea de pe 
umerii lui Doinaș, conform unor amintiri publicate”. Volumul lui 


* Legea îl exonerează formal (nu sunt luate în considerare declaraţiile 
în condiţii de anchetă), dar mai importantă este dimensiunea umană 
a situaţiei. Nu au fost puţini cei care au apărat viața altor oameni cu 
sacrificiul propriei lor vieţi. Am dat anterior exemplul atitudinii lui 
Nicolae Steinhardt, care a ales pușcăria în locul prezentării ca martor 
al acuzării împotriva lui Constantin Noica. Omul de cultură Mihai 
Rădulescu este un alt exemplu. Sinuciderea lui în închisoare a fost 


/ 

Petre Sirin Castele în Spania. Cronica de familie 1949-1959, care 
face referire la condamnarea poetului şi omului de teatru Ion Omescu, 
acuzat de scrierea unor piese anticomuniste”, susține că acesta a 
ajuns în închisoare din cauza slăbiciunii lui Doinaș: 


Până la urmă s-a găsit însă un martor al acuzării, închis și el pe 
acea vreme, deci mai uşor de convins, care, cu ochii lăsaţi în jos de 
rușine, a mărturisit în faţa instanţei — același tribunal militar, se 
pare — de a fi citit, chiar la invitaţia autorului, câte ceva din acele 
piese... Era Ştefan Augustin Doinaș. Această depoziţie a fost suficientă 
pentru a-l trimite [pe Ion Omescu] la puşcărie!’ 


Însă ce uriașă diferenţă între drama umană prin care au trecut 
amândoi, Doinaș şi Omescu, şi calificativele brutale ale lui Mircea 
-Mihăieş: importanta personalitate a culturii române fusese „unealta 
zbirilor”, care „trimitea cu cinism” oameni la închisoare!. Aroganţa 
eticistă arătată de unii față de semeni aflați la un moment dat 
în condiţii dramatice debusolează relaţia noastră cu memoria 
colectivă”. 

Partea considerabilă a dosarelor deschise pe numele lui Doinaș 
(Ștefan Popa) documentează statutul său de victimă şi, pe de altă 
parte, de scriitor perceput de Securitate ca adversar al politicii par- 
tidului în domeniul culturii. Toată perioada 1974-1989 a fost urmă- 
rit şi prin mijloace de tehnică operativă. Din reproducerea pe hârtie 
a înregistrărilor, aflăm astăzi despre discuţiile la care participa poe- 
tul, critice la adresa regimului și a încercărilor făcute de autorități 
de punere sub control a Uniunii Scriitorilor!5. Lunga cuvântare ţinută 
la Iaşi de Ștefan Aug. Doinaș la primul Colocviu Naţional de Poezie, 
în luna octombrie 1978, considerată de colegi istorică, a determinat 
gruparea lui Eugen Barbu — Vadim Tudor să invite la acțiuni de pedepsire 


motivată probabil, spun cunoștințele sale, de faptul că nu mai suporta 
presiunea exercitată asupra lui ca să-și denunțe prietenii (vezi Petre 
Sirin, Castele în Spania. Cronica de familie 1949-1959, București, 
Humanitas, 2013). 

* Sursele lui Petre Sirin sunt colegii de institut și colegii de detenţie ai 
lui Mihai Rădulescu. Într-un articol apărut în revista Memoria, Alexandru 
Mihalcea susţine că Securitatea l-a găsit pe Omescu în casa unui pri- 
eten și i-a descoperit în servietă manuscrisul unei cărți în care descria 
ororile de la Canal (Alexandru Mihalcea, „I se spunea «maître»”, Memoria — 
http://revista.memoria.ro). 

** Marcel Petrişor a fost bătut cu ranga (sau, după alte surse, legat de o 
rangă) ca să spună cu cine a stat de vorbă despre revoluţia din Ungaria 
(Templul Memoriei, Ştefan Aug. Doinaș în dialog cu Emil Șimăndan, 
Arad, Fundaţia Culturală „Ion Slavici”, 1998, p. 56). Așa a ajuns Doinaș 
la închisoare. Din perspectiva justiţiarilor de birou, Petrişor s-a pint 
vinovat de delațiune cu consecințe de poliție politică. 

a lui şi a apropiaților”. Scriind atunci în stilul specific categoriei, 
sursa „Barbu” transmitea Securităţii apelul: „Sunt convins că sunt 
trădători, nu am dovezi, dar [la] un studiu atent, amănunțit, se 
poate găsi nu una, dar o mie de dovezi. [...] Unde-i etica revoluţio 
nară? Oare avem capacitatea să oprimăm acest lucru?”!5. 

Conform unui raport din 1980, Doinaș ar fi fost în fruntea celor 
„cunoscuţi cu relaţii suspecte în rândul unor elemente din emigrația 
română reacționară, fiind apreciaţi în mai multe rânduri, în emisi- 
unile postului de radio «Europa Liberă» pentru atitudinea pe care o 
adoptă față de literatura angajată și creatorii acesteia”!7. O notă de 
-analiză din 15 noiembrie 1981 atenționează asupra rolului său între 
iniţiatorii unor „acţiuni preliminare conferinței pe ţară a Uniunii 
Scriitorilor, care au contribuit la deteriorarea stării de spirit în breaslă”!8, 
La şedinţa Biroului Uniunii Scriitorilor din 6 martie 1982, poetul 
făcea o declaraţie extremă: „Suntem într-un moment de răscruce, în 
pragul dezastrului cultura!”!?. Doleanţele lui Doinaș din aprilie 1983, 
la şedinţa Consiliului Uniunii Scriitorilor, referitoare la respectarea 
legalităţii, la incompetenţa oamenilor de decizie ș.a., sunt bătute la 
mașină cu litere mari, dovadă că au fost preluate de ofiţerii responsa- 
bili şi pregătite pentru conducerea superioară a PCR sau/și a Securității”. 
Nota de analiză din 2 aprilie 1984 îl acuză pe poet de prezentarea 
situației scriitorilor într-un mod exagerat, denaturând realitatea, 
„fapt ce determină pe unii scriitori să-l considere «printre puținii 
apărători ai drepturilor ce le mai au»”!. 

Tot cu litere mari, pentru conducerea superioară, este și nota 
dactilografiată din noiembrie 1985 care susţine că Doinaș „a adoptat 
o atitudine negativă” şi „întreţine legături cu elemente ostile din 
emigraţie”??. Iată concluzia lui Victor Achim din 26 martie 1986, în 
ce-l priveşte pe poet: 


„este un element cu concepţii ostile şi cu relaţii de natură suspectă 
în rândul emigrației reacționare. [...] nu desfășoară o activitate ostilă 


* Securitatea considera că poetul „a susţinut o serie de idei tendențioase 
de natură să creeze o anumită stare de spirit necorespunzătoare în 
rândul auditoriului” (Arhiva CNSAS, Dosar informativ I 2629, vol. 1, 
f. 1). Gelu Ionescu face o caracterizare impresionantă luării de cuvânt 
a lui Doinaș: „...fără a confrunta cu contextul [...] nu e uşor de înţeles 
subversivitatea acestui text. Era, foarte important!, o ieşire din cadrul 
mic al Uniunii, deoarece Doinaș vorbea în fața unui public numeros: 
pe măsură ce citea, cu elocința sa impresionantă, asistența era cuprinsă 
de un fel de stupoare, poate și de o anumită panică, fiindcă era «ceva 
ce» nu putea fi auzit, în mod curent, de la o tribună sau de la televi- 
ziune. Iliescu, exilat... politic şi deci pe atunci ştab al Iașului, privea 
perplex, iar când lumea aplauda -— ceea ce s-a întâmplat din ce în ce mai 
des și mai sonor —, aplauda și el pe sub masă” (Gelu Ionescu, „Cazul 
Doinaș”, nr. 2, 2014). 

în mod organizat în rândul oamenilor de litere, ci „lucrează pe cont 
propriu”, expunându-și concepţiile cu ocazia unor şedinţe de lucru . 
sau consiliu sau când efectuează călătorii în Occident şi ia legătura 
cu colaboratori sau angajaţi ai postului de radio „Europa Liberă”?%. 


La 30 mai 1987 se face propunerea de închidere a dosarului său24 
dar o notă din 1988 semnalează că s-a deschis un altul. ap See] 
anunța că după întoarcerea din R.F. Germania Doinaș luase legătura 
cu rudele din Cluj-Napoca ale lui Emil Hurezeanu, „element cu acti- 
vitate deosebit de ostilă pe linia acestei oficine”. Un asemenea afront 
nu putea fi trecut cu vederea” 

Vom găsi astfel de note BAR în cazul mai tuturor scriito- 
rilor ostili politicii culturale a regimului. Însă privitor la Doinaș, 
documentele pun în evidenţă planuri mai elaborate de a-l contracara. 
În urma repetatelor semnale asupra situării poetului „pe o poziţie 
necorespunzătoare politicii partidului în domeniul culturii”, ofiţerii 
superiori care se ocupă de caz (It.-col. Victor Achim, It. senje Mihai 
. Wawiernia) propun, alături de procedura comună, de contactarea „în 
vederea influențării pozitive”, informarea președintelui Uniunii Scriito- 
rilor, învrăjbirea lui Doinaș cu colegii” și denigrarea sa, astfel încât 
să i se scadă prestigiul şi influența în viața culturală?®. Victor Achim 
îşi propunea să aibă întâlniri cu poetul „la intervale mai scurte de 
timp, stabilind pentru fiecare întâlnire clarificarea câte unui aspect 
ce le ridică [sic!] activitatea obiectivului”. Responsabilul Securității 
pentru sectorul „Scriitori”, Victor Achim, îl căuta la sfârşitul anilor 
1980 pe Doinaş în redacția Secolului 20, unde acesta lucra”. 

Următorul pasaj este relevant pentru natura raporturilor dintre 
ofițer și omul de cultură ce „trebuia supravegheat în continuare cu 
"deosebită atenţie”. Comentariul It.-col. Victor Achim sugerează rafi- 
nament în instrumentalizarea informaţiilor deţinute: „Ultimul contact 
cu obiectivul l-am realizat la 25.11.1985]. De menţionat că am folo- 
sit acest prilej pentru a-i comunica faptul că ştiu de complicitatea 
lui la acţiunea lui Ion Negoiţescu, din martie 1977, când a întocmit 
scrisoarea ce a adresat-o lui Paul Goma prin care se declara de acord 
cu acţiunile ce le întreprinde acesta. S-a arătat foarte surprins, emo- 
ționat chiar, dar l-am lăsat să înţeleagă că nu voi face un caz din 
acest aspect”, 


RI PA particular, cu Dan Hăulică, redactorul-șef al revistei Secolul 20, unde 
lucra Doinaș. 

„** La Secolul 20, unde era atunci angajat Doinaș, sunt purtate discuţii 
cu instituţiile sensibile şi oamenii de decizie, inclusiv cu Vasile Nicolescu, 
de la Consiliul Culturii și Educaţiei Socialiste, legate de publicarea 
unui grupaj Eugène Ionesco. Materialele susţin că „Dan Hăulică este 
cel care poate vorbi să dezlege lucrurile” (vezi notele din Arhiva CNSAS, 
Dosar informativ I 2629, vol. 5). 

Atitudinea contestatară a lui Doinaș nu s-a schimbat în urma 
acestor presiuni. Insatisfacţia Securităţii faţă de rezultate a motivat 
folosirea unor mijloace, să le spunem, mai radicale. Este interesant 
pentru căutătorul prin arhive să descopere acțiunile menite să-l facă 
pe Doinaș șantajabil. Securitatea s-a uitat prin viața intimă a vic- 
timei. Ofiţerul Victor Achim, de care hăituitorii lui Doinaș nu se 
preocupă deloc, a aranjat cu conducerea Uniunii Scriitorilor (vână- 
torii de slăbiciuni nu par interesaţi nici de președintele US de atunci, 
D.R. Popescu) „realizarea unei deplasări legendate [...] a lui Ștefan 
Augustin Doinaș și a amantei sale [...] în provincie”, la locul de 
cazare al numiţilor fiind montate „mijloacele FF și ICDT”, de înre- 
gistrare audio şi video”. 

Alt plan îndreptat împotriva lui Doinaș a fost crearea unui „fla- 
grant de abuz în serviciu”. Poetul fusese ales la ultima conferinţă a 
Uniunii Scriitorilor președinte al Fondului literar, membru cu influ- . 
enţă în comitetul care acorda ajutoarele băneşti ale Uniunii”. 
Securitatea a hotărât să folosească situaţia și a făcut apel la cola- 
boratorul „Costea”, Cerna Rădulescu, consătean și coleg de liceu şi 
de facultate cu Virgil Ierunca, şi la soţia acestuia. Ajunsă la Paris 
în luna noiembrie 1981, doamna Rădulescu l-a contactat pe Virgil 
Ierunca pentru „a-i mărturisi” dificultăţile materiale ale familiei. 
Ierunca a sfătuit-o „ca soţul ei să se adreseze cu orice solicitare ar 
avea în cadrul Uniunii Scriitorilor direct lui Ştefan Augustin Doinaș, 
să-i precizeze acestuia că o face la recomandarea lui Virgil Ierunca, 
al cărui prieten de o viaţă întreagă este. Virgil a precizat că el per- 
sonal îi va confirma lui Doinaș că soţul sursei este pentru el mai 
mult decât un frate”. 

Întâlnirea dintre informatorul „Costea” și Doinaș a fost realizată 
„sub control tehnic pentru a verifica și pe această cale modul cum 
informatorul respectă instructajul și eventuala colaborare a lui 
Şt. Augustin Doinaș cu cei de la «Europa Liberă»”?, Omului Securităţii 
i s-a pus la dispoziţie programul de lucru al lui Doinaș, s-a stabilit 
cu el ziua când să meargă la birou, să-i vorbească despre călătoria 
soţiei la Paris, unde, cităm din document, „a vizitat un prieten comun — 
Ierunca, care îi trimite salutări și de la care a primit 500 franci cu 
obligaţia de a restitui mamei acestuia contravaloarea în lei, sens în 
care îl roagă să-i aprobe un împrumut; deși nu va abuza de amabi- 
litatea sa, își face datoria să-i transmită rugămintea lui Ierunca de 
a-l ajuta când are unele greutăţi; se simte onorat de această atenţie 
şi oricând îi stă la dispoziţie”*?. | 

Discuţia, într-o miercuri, 17 februarie 1982, a fost înregistrată. 
Avem încă o ocazie să urmărim profilul psihologic al poetului: 


Cerna Rădulescu i-a spus că are de dat niște bani „mamei lui Virgil 
Ierunca, care mă socotește cel mai vechi și mai statornic prieten al 

lui [Ierunca] de aici din ţară”. Brusc, Doinaș a devenit foarte bine- 
voitor, i-a spus lui Cerna Rădulescu să facă două cereri, una de 
împrumut și alta de ajutor: „La un moment dat a spus: «Daţi-mi un 
telefon...», apoi a adăugat: «Nu, e mai bine să nu-mi daţi telefon. 
Lăsaţi cererile la registratură și eu vă voi ţine minte»”?4, 


-Ulterior întâlnirii, Doinaș a fost pus în filaj. Securitatea a cerce- 
tat care sunt celelalte persoane beneficiare ale unor împrumuturi 
sau ajutoare băneşti de la Fondul literar, cu aprobarea ori la inter- 
_venţia poetului, având legături cu „emigrația intelectuală reacționară” 
sau cu o atitudine politică necorespunzătoare. În acest fel se raporta 
Securitatea la Doinaș, „cei” din asemenea rapoarte erau prietenii ori 
adversarii culturali și politici ai importantului scriitor. În cazul ulti- 
melor documente, lucrăm cu probe „pure”, autentice, căci ele repro- 
duc înregistrări audio. Au calitatea de a oferi o „sinteză”, o imagine 
globală, peste detalii şi peste timp, a raporturilor dintre regim şi 
importantul om de cultură. Or, tocmai acest tip de materiale-pilon 
în orice interpretare a documentelor de arhivă exclud din analiză . 
detractorii lui Ștefan Aug. Doinaș. 


Fazele recente ale maculării 


Textele obediente prin care Ștefan Aug. Doinaș a obţinut reintrarea 
în viaţa literară erau cunoscute de colegi și de cercetătorii care s-au 
aplecat asupra destinului literaturii române în comunism. Lui Doinaș, 
acele texte nu i-au afectat statutul. A fost cooptat în Grupul pentru 
Dialog Social la înfiinţarea acestuia, în decembrie 1989, deși GDS 
cântărea orice act de cedare faţă de regim. Doinaș a fost tratat până 
la revoluție cu o consideraţie de care s-au bucurat puţine persona- 
lităţi culturale. E aproape inutil să mai argumentăm cu aprecierile 
de atunci. Chiar și documentele Securităţii fac referire la prestigiul 
său. Un raport din 17 septembrie 1979 include opinia că scriitorii 
au „un cult față de acest om. Tineretul în special îl apreciază ca 
fiind idolul lor [sic![”%5. ; 

În dezbaterile care au avut loc la începutul anilor 1990, privitoare 
la condiția literatului în comunism, în revistele consacrate ori în 
publicațiile-vedetă de după revoluţie, precum Contrapunct sau revista 
22, nu am descoperit niciun reproș adus lui Doinaș pentru a fi scris 
cele câteva texte care nu-l onorau. Reprezentaseră — părea evident 
pentru toată lumea — un tribut fără altă miză decât condiţia reve- 
nirii la viaţa literară. Am arătat că respectabilitatea poetului a fost 
zdruncinată de informaţia că Ștefan Aug. Doinaș a semnat un anga- 
jament cu Securitatea și că ar exista note despre colegii săi provenind 
de la poet — detalii făcute publice în 2003 de Adrian Păunescu și 
accentuate în același an de Nicolae Manolescu și de membri ai Colegiului 

CNSAS. Din 2003 până în 2014, preluarea și îngroșarea acuzațiilor, 
în publicaţiile culturale sau în presa largă”, l-au transformat pe 
Doinaş într-un „notoriu caz de colaboraţionism””. 

Greutate a avut și asocierea la curentul de opinie „acuzator” a 
unor profesionişti obişnuiţi să-și dezvolte analiza raportându-se cu 
consecvență la documente. Ne referim la Clara Mareș, fostă cerce- 
tătoare a CNSAS, autoarea volumului Zidul de sticlă. Ion D. Sîrbu 
în arhivele Securităţii, care în carte l-a plasat pe poet sub o metaforă 
dezarmantă: „Ștefan Augustin Doinaș: portretul unui înger negru”. 
Autoarea interpretează cazul Doinaș folosind amintitele opinii ale 
ofițerilor de Securitate, precum: „În activitatea sa agentul a dat 
dovadă de sinceritate şi obiectivitate. A furnizat unele materiale de 
valoare. A furnizat unele materiale de valoare care au fost prezentate 
conducerii Ministerului şi unele materiale informative care au fost 
folosite în două acţiuni informative...”. De aici deduce, și ea, că 
Doinaş ar fi fost un „colaborator valoros” pentru instituţie. 

Preocupant este faptul că Mareş eludează părți din document 
pentru a-şi susţine sentința. Citatul folosit de cercetătoare constituie 
o porţiune din materialul invocat deja de noi, semnat de lt. Ștefan 
Ionescu şi contestat de șeful Direcţiei, col. N. Budișteanu, întrucât 
subalternul său nu ar cunoaşte suficient istoria lui Doinaș „dacă 
poate să-l caracterizeze ca sincer şi obiectiv”. La această porţiune 
din text se referă Clara Mareş când scrie la subsol: „Același ofițer 
pune, în lateral, şi un semn de întrebare”*S. Folosirea unui eufemism 
de către autoare este cea mai clară dovadă a unei intenţii de exploatare 
a documentului împotriva a ce arată acesta, în interesul „acuzării” 


* Curierul Național de marți, 7 octombrie 2003, afişa cu un titlu mărit 
cât să se întipărească în memorie: „Ștefan Augustin Doinaș, Ion Caraion 
şi Haralambie Grămescu, foşti informatori ai Securităţii”. 

**  Judecăţile tari și, în particular, erorile sunt repetate de comentatori. Paul 
Cernat, în recenzia sa la cartea lui George Neagoe, Asul de pică: Ştefan 
Aug. Doinaş, face eroarea să afirme, pe marginea „dezvăluirilor” citite, 
că poetul ar fi fost un informator plătit. Supoziţia fusese dezminţită 
chiar de George Neagoe. În comentariul său la recenzia lui Cernat, un 
blogger reia și subliniază afirmaţia, dându-i astfel o și mai mare cir- 
culaţie (Laszlo Alexandru, „Un sofism «ignoratio elenchi»” — http://aszloal. 
wordpress.com). 

*** Clara Mareş. Zidul de sticlă. Ion D. Sîrbu în arhivele Securităţii, București, 
Curtea Veche, 2011. Faptul că, în realitate, metafora îi aparţine lui Ion 
D. Sîrbu nu schimbă lucrurile (vezi p. 404). 

**** Metoda mai simplă este să nu fie luate în considerare documente care 
contrazic concluzia. Este cazul referatului nr. 372/1 februarie 1960, unde 
același colonel de Securitate, N. Budișteanu, cere supravegherea ope- 
rativă a lui Doinaș întrucât este nesincer (Fond operativ, Dosar I 2628, 
vol. 1, pe numele Popa Ștefan, p. 108). 


A 

Cercetătorii arhivelor au astăzi suficientă experiență ca să evite 
preluarea din rapoartele ofiţerilor a calificativelor „sinceritate”, 
„obiectivitate” ori a prezentărilor de genul „furnizor de materiale de 
valoare” — cum am repetat, formule standard atribuite și „informa- 
torilor” reali, activi, şi celor etichetaţi, formali”. Din pricina naturii 
lor birocratice, termenii nu sunt de folosit chiar atunci când, într-ade- 
„văr, vorbesc despre informatori parteneri de încredere ai Securităţii. 
“Doveditoare sunt probele concrete din dosare, nu evaluările unor 

agenţi. 


Exacerbarea maculării: sursele şi argumentele lui 
George Neagoe 


Am întâmpinat de mai multe ori o asemenea situaţie: comentatorii 
folosesc cuvinte descalificante pentru că alţii le-au utilizat înaintea 
lor. Noi contribuţii se adaugă în timp prin evaluările grăbite. Noutatea 
față de repetarea banalizată a ceea ce a fost spus negativ despre 
Doinaș va fi apariţia, în anul 2018, a cărţii lui George Neagoe Asul 
de pică: Ştefan Aug. Doinaş, rezultată din transformarea tezei sale 
de doctorat, elaborată sub coordonarea lui Nicolae Manolescu, în 
prima monografie literară privitoare la poet, scrisă în dialog cu dosa- 
rele de la Securitate. „Originalitatea” ei constă în transformarea 
analizei într-o diatribă la adresa omului și creatorului, elaborată pe 
mai mult de 300 de pagini și exprimând o ostilitate față de Doinaş 
niciodată atinsă până atunci. Vom scoate la lumină carenţele acestei 
cercetări investigând, pas cu pas, resursele cu care a lucrat Neagoe: 
dosarele din Arhiva CNSAS; opera semnată de poet cu numele lui 
sau texte scrise sub pseudonim (episodul Ion Motoarcă); ce-şi ima- 
ginează Neagoe despre motivațiile și gândurile lui Doinaș. Începem 
cu observaţia că invocarea de către tânărul critic a opiniilor reve- 
renţioase ale unor literați este făcută doar pentru a conchide critic: 
imaginea lui Doinaș, una falsă, „pe care şi-a fățuit-o”, i-ar fi deter- 
minat pe mulţi să îl considere un lider informal al vremurilor de 
restriște. Doinaș ar fi fost de fapt un politicianist care 


a capturat destui naivi într-o pânză de păianjen. Dezamăgirea a 
distrus unul dintre marile mituri ale rezistenței prin cultură. Dacă 
un intelectual de calibru, independent, dominator, închistat în preocu- 
pările lui, cu aura de satrap, consimţise să slujească Puterea, atunci 
tot sistemul de valori cădea asemenea unui castel de cărți de joc?” 


* Dealtfel, în ceea ce privește cazul Doinaș (dar nu doar al lui), este de 
remarcat prezenţa în dosarul de urmărire informativă şi în cel de reţea 
a unor formulări similare. Ofițerii construiau istoriile astfel încât ele 
să fie unitare — preocupare de înțeles. 

Neagoe nu dialoghează cu textele confraţilor, pe unele le bifează, 
iar pe celelalte le folosește doar ca rampă pentru acuze la adresa 
lui Doinaș. Este o procedură ciudată, dar eficace de a răsturna binele 
afirmat în contrariul său. Cum trecerea de la judecata confraţilor la 
comentariul acuzator este făcută cu multă dezinvoltură, cititorul 
aproape nu sesizează că însăși metoda de analiză este viciată. 

Celor câteva rânduri obediente scrise de Doinaș ca tribut pentru 
reintrarea în viaţa literară, aflate în umbra vastei sale opere care 
acoperă mai multe direcţii și domenii, li se oferă un spațiu dispro- 
porţionat de mare'. Deformată le este și semnificaţia, menită să 
inspire atribute jignitoare: „...a preaslăvit în versuri deplorabile rea- 
lizările Partidului Muncitoresc Român”; „...a scris poeme dezono- 
rante ca orice veleitar”%? etc. 

George Neagoe a rezervat un număr amplu de pagini și episodului 
Ion Motoarcă („încă dosit de istoria literară”), valorificat printr-o altă 
serie de acuze: „Şiretenia, muţenia și depărtarea [...] l-au ajutat pe Doinaş 
să muşamalizeze afacerea...”*!; „Magistrul le inoculează învăţăceilor 
dragostea pentru organizaţia politică aflată la putere și ură față de 
«duşmanii» țării”*? ş.a. De fapt, Neagoe ratase natura farsei, aspect pe 
care-l va clarifica Gelu Ionescu în recenzia făcută volumului despre Doinaș 
(vom reveni)'?. La sfârşitul acestor incursiuni, autorul Asului de pică 
reuşeşte să adune o mulţime de epitete insultătoare şi nicio idee 
care să prezinte interes despre problematica aducerii marilor scriitori, 
prin şantaj, în situaţia să scrie şi să publice rânduri proletcultiste. 


Asul de pică: interpretarea documentelor 
de arhivă 


Marele test al cărţii lui Neagoe rămâne lucrul cu documentele de 
arhivă. Numărul pieselor folosite este foarte mic, căci autorul se 
opreşte doar la elementele care par compromițătoare. In lipsa unora 
„vinovate”, sugerează că acestea trebuie să existe undeva: „Nu cunoaș- 
tem însă prea multe despre notele informative”, și-și confirmă pre- 
ocuparea. apoteotic: „Cercetările indică, deocamdată, că există un 
singur document...”!î. Va face faţă situaţiei adăugând câtorva piese, 
care-i ajută scopul, o mare de consideraţii privitoare la motivațiile 
poetului. Referindu-se la acel „singur document” scris la persoana 
întâi, nota dactilografiată din 26 septembrie 1967 privitoare la vizita 
făcută de poet lui Al. Andriţoiu, Neagoe comentează: „S-ar deduce 
faptul că agentul nu s-a prezentat la o întrevedere amicală, ci avea 


* În schimb, contribuţii importante, precum traducerile și eseurile, care-și 
cereau locul într-o monografie, sunt doar amintite. 

de îndeplinit o misiune, să strângă mărturii despre voiajul făcut de 
redactorul-șef al revistei Familia în străinătate. Nu se poate exclude 
nici varianta că scopul fusese o discuție de lucru...”%. 

Niciun cercetător care-și respectă statutul nu va interpreta lucru- 
rile bazându-se în textul analizat pe prezumţii nesusţinute. lar aceste 
alegaţii introduse prin „se deduce” şi „nu se exclude” alimentează 
enunțuri categorice şi falsificatoare de tipul: „A ajutat poliția politică” 
sau „a influențat decizia de arestare a lui I. Negoiţescu în 1961”. 
În alte pasaje este şi mai radical: „...a ajutat Securitatea să-l închidă 
pe I. Negoiţescu...”47. Deşi există. dodiiitvei note care i se pot atribui 
lui Doinaș şi câteva piese neconcludente ale ofiţerilor într-un munte 
de dovezi contrare, criticul evaluează, uimitor, că poetul ar fi „peste 
măsură de sârguincios, dovedindu-le ofițerilor, măcar din punct de 
` vedere cantitativ, că trebuie[!] să contribuie la consolidarea socialis- 
mului..."%5. Fals pur şi simplu. 

Să fi influențat?” sau „ajutat” oare o notă a lui Doinaș decizia de 
arestare a lui I. Negoiţescu? Dovada pe care o reclamă Neagoe, o 
piesă din dosarul de reţea R 874, este referatul din 18 martie 1961 
prin care lt. Ştefan Ionescu căuta soluţii pentru a-i da „agentului 
«Andrei Golfin»” un „imbold în munca informativă”. Este documentul 
invocat anterior, în care un ofițer susține implicarea lui Doinaș în 
arestarea lui Haralambie Grămescu și a lui Ion Negoiţescu. Am arătat 
„că referatul a fost contestat chiar de șeful serviciului, col. N. Budişteanu, 
dar Neagoe plasează negația la zeci de pagini distanţă, rupând legă- 
tura, anulându-i semnificaţia. În 1977, Doinaş bătuse la mașina sa 
de scris materialul prin care Negoiţescu aderase la acţiunile lui Paul 
Goma. L-ar fi asistat Doinaș pe Negoiţescu în 1977, asumându-și 
un risc major, dacă l-ar fi denunţat în 1961? Puțin probabil şi, ori- 
cum, un cercetător nu-și poate întemeia judecata pe un enunţ fără 
detalii, pus pe hârtie de un ofiţer de Securitate. | 

Materialele din dosar oferă o explicaţie și pentru susţinerile It. Ștefan: 
Ionescu. Adresa Direcţiei a VIII-a din 17 mai 1961 face trimitere la 
„un material compus din 6 (șase) file, scrise cu cerneală de Ștefan 
Augustin Doinaș, urmărit de dvs., ce conţin versuri cu conţinut duș- 
mănos la adresa regimului democrat popular din R.P. Română [...]. 
Fuseseră la Ion Negoiţescu, cu ocazia arestării acestuia din luna 
martie 1961, care declarase că i le lăsase Doinaş în anii 1953- I954 4, 
Deţinerea acestor texte ar fi fost suficientă, în sine, pentru ca ofi- 
terii să facă legătura, în notele lor, între Doinaș şi arestarea lui 
Negoițescu. O altă posibilitate era ca poetul să fi fost pus să recu- 
noască plasarea celor șase file la prietenul său. În lipsa detaliilor, 
nu putem alege între cele două variante, însă amândouă dezmint 
responsabilitatea lui Doinaș. Arată absurd ca poetul să denunțe pe 
cineva la care lăsase materiale compromițătoare ce-l puteau trimite 
în spatele gratiilor pe el însuși. 

George Neagoe se agaţă de orice enunţ al ofiţerilor de Securitate 
care i-ar putea susține acuzaţiile și lasă în umbră probele contrare. 
Depinzând de autor, cititorul nu poate reconstitui pe cont propriu 
imaginea de ansamblu oferită cercetătorului de dosarele deschise pe 
numele lui Doinaş. Am citat numeroase documente care descriu osti- 
litatea Securităţii faţă de omul de cultură, considerat de ea inamic, 
şi amplul efort al agenţilor de punere în aplicare a unor măsuri de 
înșelare, de ameninţare, de denigrare, de șantajare. Arhiva povestește 
despre opoziţia lui Doinaș, timp de decenii, față de acel sistem neier- 
tător, şi iată la ce reduce Neagoe istoria acestei înfruntări: „Ștefan 
Aug. Doinaș a avut momente când nu și-a respectat obligaţiile asu- 
mate [faţă de Securitate]” sau „Dosarele din Arhiva CNSAS atestă 
faptul că poetul s-a dovedit îndărătnic în privința cerințelor primite 
[subl. n.. Şi: „Un informator al Securităţii, uneori mai harnic 
decât i se cerea [subl. n.], a redactat texte care au și tenta unor 
rechizitorii”5!. E greu să apreciem: ne aflăm în faţa unui fenomen 
de cecitate sau a unuia de rea-credință? 


Motivaţiile şi gândurile lui Doinaș 


Cea mai stranie metodă folosită de George Neagoe în „analiza” sa 
constă în enunțarea gândurilor și motivaţiilor lui Doinaș, ca şi când 
ar fi putut avea acces la ele. Dintr-o insinuare arbitrară: „Este de 
bănuit că Andrei Golfin a dat unele amănunte interesante pentru 
Securitate”, el îi ghiceşte „dorinţa de a i se acorda în continuare vize 
de plecare peste graniţă, dar nu oriunde, ci în Vest”*?. Pe Doinaș „îl 
zguduie ideea că tatăl şi mama l-ar acuza că trândăveşte”, „îl aga- 
sează și faptul că, totdeauna, părinţii vor face comparaţie între cei 
doi copii”, Or, nu există nimic care să susțină prezenţa acestor 
teme în viaţa scriitorului matur . 

Declaraţia unui informator că Doinaș a renunţat să-și refacă un 
poem este prelungită de Neagoe cu concluzia: „Mai tare îl obseda că 
angajamentul cu Securitatea nu îi garanta nicio favoare”**. Tânărul 
cercetător reduce etosul acestei personalităţi, care-și dedicase viața 
literaturii, la motivații meschine: „Neliniștea de a rămâne un anonim 
îl urgisea...”55. Sau: „În realitate, ca și în alte rânduri când s-a 
ridicat pentru apărarea drepturilor scriitoricești, Doinaș dorea să-și 
consolideze statutul de lider informal...”%6. 


* “Tot în același cadru: pe Doinaș îl apăsa „și mentalitatea rurală, în care 
pater familias își rezervă autoritatea până la senectute...” (p. 192); 
„Hotărârea de a face cunoscute publicului versurile vitriolant protesta- 
tare a fost influențată de intenţia de a-și consolida biografia curată...” 
(p. 171). 

Pretenția lui Neagoe de a avea acces la zona interioară a perso- 
nalității lui Doinaș este asezonată cu raționamente ilogice. El afirmă 
că stigmatul „l-ar fi deprins [pe Doinaș] cu discreția și totodată cu 
ruşinea”, Or, poetul nu a suportat vreun stigmat, din contră, a fost 
tot timpul respectat. Cum putea un stigmat absent să-l deprindă cu 
rușinea? Referindu-se la un număr de poezii elaborate de Doinaș în 
închisoare, numite de poet „acele texte pe care izbuteam să le memo- 
rez”, Neagoe își exprimă îndoiala: „Se pare că, mai degrabă, Doinaș 
le-a elaborat pe hârtie în penitenciar, ceea ce denotă tratamentul 
preferenţial primit de acesta”. Neagoe dezminte ce susține autorul, 
fără vreo probă, şi exprimă părerea, de nimic sugerată, că poetul a 
pus pe hârtie versurile în celulă. Ca și în alte situaţii, dintr-o sus- 
piciune și o bănuială el obţine o concluzie sigură: Doinaș a avut 
parte, în închisoare, de un regim privilegiat. 

Dintr-o afirmaţie a lui Paul Goma: „...niciodată, nici partidul 
comunist [...], nici Securitatea poporului, prin pistolarii ei, nu au 
pus pistolul la spate lui X sau lui Y zicând: «Scrie o proză de laudă 
pentru partid, că altfel te împușc»”, Neagoe deduce: „Doinaș, ca fost 
stagiar în celulele Securităţii, n-ar fi fost obligat să scrie aberaţiile 
care i-au facilitat debutul editorial”%?. | 

Sunt nenumărate astfel de fabulaţii privitoare la Doinaș, dar și 
la alte personalităţi invocate în carte. Adăugăm o mostră de dispreţ 
din lista presupunerilor înghesuite de Neagoe în logica unui proces 
de intenție: „La aproape 65 de ani, convorbirile cu angajaţii MAI 
semănau cu niște meditații la care participau un elev sastisit, de 
mult hârşit în aceste situaţii convenţionale, şi niște profesori capso- 
mani, care îi ofereau un premiu pe măsura vârstei — dreptul de a 


se recrea”60, 


K 


Monografia lui George Neagoe tratează răsturnat opiniile din lumea 
culturală, manipulează documentele și, mai ales, produce o colecție 
de afronturi. Documentele din Arhiva CNSAS ar arăta că „scriitorul 
a fost un tip convulsiv, umoral, arțăgos, invidios, nemulțumit de 
propriul statut”!. Trăsăturile caracterologice ale poetului erau: „Dorinţa 
de a fi mereu în prim-plan, de a cuceri întâietatea în breaslă, șire- 
tenia în câmpul cultural, mânia contra colegilor și a adversarilor, 
manipularea la care a fost supus și pe care a exercitat-o cu abilitate 
asupra altora sau trișarea..."2. Doinaș ar fi avut după anul 1958 o 
„prezenţă actoricească”, cu momente de opoziţie la regim şi revoltă 
împotriva măsurilor discreţionare din anii 1980 și postceaușism, iar 
acestea „ne-au păcălit”. „A trișat. A blufat. A plusat. A acceptat să 
fie asul din mânecă și pentru Putere, şi pentru opoziţie. [...] A purtat 
pică, în ciuda unei presupuse firi solare. A servit oricâte interese, 
ca un trickster...”® 

O scăpare de memorie ori o greșeală banală, precum datarea 
interdicţiei de semnătură”, este tratată în acești termeni: „Ca să se 
victimizeze şi ca să atragă simpatia publicului, a prelungit interva- 
lul cu doi ani. Pe de altă parte, mistificarea provine din obișnuința 
de a disimula. Învăţată la școala de moral a reţelei informative” ai 
Faptul că Doinaș vorbește sever de Petru Dumitriu, „marele proza- 
tor”, dar om al regimului, director de editură în acei ani, care i-a 
refuzat publicarea unor volume, este comentat astfel: „Forţa lui de 
a detesta rivaliza cu apetitul pentru asimilarea cunoștințelor. Victimi- 
zându-se și ocultând propria legătură cu Securitatea, nu a pregetat 
să avanseze nume ale celor care trebuiau admonestaţi. Sarcastic gi 
drastic, poetul cărturar şi-a luat revanșa față de toți adversarii”65. 
lată şi o altă avalanșă de epitete: „...un caracter semeț, rugos, câr- 
titor şi dispreţuitor ca al său nu putea să tolereze excluderea din 
rândul figurilor proeminente. ..”66. 

Exprimându-și atitudinea dispreţuitoare faţă de această victimă 
a istoriei, Neagoe se întrece uneori pe sine însuși. El tratează drama 
de fond a poetului, de a fi împiedicat de la chemarea lui fundamen- 
tală, să creeze şi să publice, drept o dizarmonie psihologică. Ce a 
scris Doinaș despre interdicţie ar reveni la o denaturare a adevăru- 
lui ce reflectă „disproporţia între aşteptările informatorului «Andrei 
Golfin» — care se gândea că directorii gazetelor îi vor tipări orice le 
va propune — şi stavilele întâlnite până la debutul editorial”6”, 

Cât de semnificativă este această frază pentru mentalitatea celui 
care vrea să demoleze! Omul de cultură este redus la condiţia de 
informator (ca și cum Doinaș ar fi publicat din postura de persoană 
recrutată, nu ca poet), iar măsura poliţienească are natura „disproporţiei”, 
rezultând dintr-o pretenţie excesivă (aceea de a i se tipări poetului „orice 
propune”). Impasul existenţial al creatorului este tradus prin: „| Doinaș] 
era îngrozit că nu se consacrase”6%. Doar aceste citate din cartea lui 
Neagoe ar fi fost suficiente, în opinia noastră, ca lumea literară să 
aprecieze cartea tânărului doctor în Litere drept incompatibilă cu 
standardele etice ale comunităţii profesionale în care tocmai a intrat. 
Astfel de pasaje, în care brutalitatea sistemului represiv este diluată 
în timp ce victima este încărcată de vinovăţie, reprezintă chiar metoda 
de fond a lucrării. Chiar și drama trecerii prin închisoare este rela- 
tivizată. Pentru tânărul literat, faptul că Doinaș a făcut închisoarea 
la Securitate şi la Uranus, în perimetrul capitalei, şi nu la Gherla 
sau Salcia, însemna că el s-a bucurat de „protejarea organismului 
prin alimente îndestulătoare și prin evitarea muncilor zilnice”?. 
„Încarcerarea în regim de complicitate” (subl. n.) ar fi dovedită de 
faptul că logodnica sa... a cerut pentru el o pijama". 


* În Templul memoriei, Doinaș indica drept perioadă de interdicţie anii 
1958-1963, şi nu pe cea corectă, 1958-1961. 

** Iată cum arăta regimul de închisoare în amintirea lui Ștefan Aug. 
Doinaș: „Detenţia a fost groaznică, pentru că implica două lucruri: o 

Degradarea completă 


-„Decăderii” etice i-a urmat, susține Neagoe, una literară, într-o meca- 
nică inevitabilă. Niciodată după eliberarea din închisoare, Doinaș 
nu și-ar fi recuperat vocaţia din studenţie. 


Până la publicarea primei cărţi, între 1961 şi 1964, s-a complăcut în 
versificațiile realismului socialist, pe care le-a abandonat târziu, după 
-culegerea de scrieri patriotice Locuiesc într-o inimă (1978). După 
reintegrarea în viaţa literară, din sertarul său a scos numeroase 
parabole lirice. Acolo, Doinaș se pierde în aglomeraţii intertextuale 
poti ear e A ra Mao 


Iată și finalul acestor concluzii devastatoare cu privire la om și 
la poet: „lar când şi-a radicalizat limbajul esopic, atunci brutalitatea 
retoricii s-a reflectat în devastarea măiestriei de odinioară. Relaţiile cu 
Securitatea l-au constrâns pe scriitor să-și piardă talentul”! Demersul 
lui Neagoe a fost sintetizat de Gelu Ionescu în următorii termeni: 
„Pe o întindere de 300 de pagini, George Neagoe se străduie [...] să 
ne convingă că scriitorul a fost aproape o canalie”72. 

În virtutea cărei autorităţi asumă tânărul doctor în Litere ase- 
menea sentințe? Pentru Virgil Nemoianu, autorul primei monografii 
dedicate poetului, „Doinaș se numără printre puţinii autori români 
care întruchipează o autentică şi vitală continuitate istorică între 
1938 sau 1947 și 1989 sau 1991, o punte unificatoare. Nu pot să nu 
cred că acest potenţial de semnificaţie cultural-istorică naţională, 
acest potenţial de armonizare, de restaurare, de vindecare, în fond, 
nu a fost perceput, într-un fel mai limpede sau mai vag, de către 
foarte mulţi”””. Nemoianu nu vede în creaţia lui Doinaș niciun hia- 
tus, ci un fir roşu neîntrerupt „din prima tinerețe și până la ultimele 
rânduri scrise” — principiul că Frumosul este „îndrumar și ideal 
pentru istoric”. 

Ovid S. Crohmălniceanu și Klaus Heitmann au evaluat creaţia lui 
Doinaș de după 1964 drept „o considerabilă operă lirică”'5. Ion Bogdan 
Lefter extinde aprecierile la o categorie a scrierilor mai puţin ana- 
lizată, opera sa eseistică, pe care o califică drept „vastă și prestigi- 
oasă”!6, iar teoria dezvoltată de Doinaș asupra „discursului mixt” ar 
reprezenta una dintre „cele mai valoroase contribuţii românești din- 
totdeauna de reflecţie asupra limbajului poetic”7?. 


lovitură morală a interogatoriilor, care putea să se însoţească şi cu 
tortură fizică, cum s-a întâmplat la unii, și, în al doilea rând, izolarea. 
Plus faptul că nu aveai voie să exerciţi nicio îndeletnicire. Nu puteai 
să faci nimic” (Templul Memoriei, Ștefan Aug. Doinaș în dialog cu Emil 
Șimăndan, Arad, Fundaţia Culturală „loan Slavici”, 1998, p. 55). 

Pentru doctorul în filologie George Neagoe, analizele acestor gân- 
ditori nu contează”. Victimele lui, prin contagiere, sunt toţi cerchiștii, 
pe care îi tratează cu aceeași superioritate. În particular pe I. Negoiţescu, 
pentru care are cuvinte grele: 


Lui Negoiţescu nerăbdarea de a pune pe picioare o foaie literară i-a 
cam luat minţile. Legatar al mentalităţii moderniste interbelice, în 
care orice nouă aripă tinerească tindea să-i sufoce pe dinozaurii muze- 
ificaţi, criticul s-a aprins pentru Cerc, s-a dat de trei ori peste cap 
ca zmeii, s-a făcut pară de foc, dar s-a stins după câte un duș rece”. 


Iată ce distanţă au, în conţinut și stilistică, aprecierile lui Ovid 
S. Crohmălniceanu și Klaus Heitmann, care enumeră, la Negoiţescu, 
„siguranţa şi rafinamentul gustului”, „originalitatea și acuitatea obser- 
vaţiilor”, „fermitatea judecăților şi stilul poetic”, autoritatea și admi- 
raţia în rândul scriitorilor”. Cei doi atribuie cerchiștilor „realizări 
considerabile, de o pronunţată originalitate, comparabile cu contri- 
buţiile Junimii şi Gândirii”. Profesioniştii scriu despre „productivi- 
tatea uimitoare din anii dezgheţului” a unui grup de oameni maturi, 
„autori formaţi, cu o cultură impresionantă, bine asimilată”, miş- 
cându-se „cu dezinvoltură în planul ideilor; poeţii practică exegeza 
operelor literare fără complexe, scriu cărţi de estetică și filozofia 
culturii, [criticii] dau dovadă de o serioasă pregătire teoretică şi au 
lecturi întinse”8. La portretul colectiv, Virgil Nemoianu adaugă o 
aură socioistorică: „Cercul de la Cluj/Sibiu a jucat un rol deosebit 
de important în procesul de integrare intelectuală, artistică, emoţi- 
onală a statului încă foarte tânăr...”®!. 

Aceiași creatori sunt, pentru George Neagoe, niște „puerili” care 
încercau să le ia liberalilor fonduri pentru o revistă literară, iar dacă 
aceasta nu s-ar fi întâmplat, intra în vigoare planul de rezervă: 
-~ îmbrobodirea comuniștilor, a „vulpilor roşii”. E dificil de ales, scrie 

_el, ce definea pe cerchiști în acele clipe în care se considerau prea șireți. 


* El se referă la lucrările consacrate lui Doinaş, diminuându-le construc- 
ţia (cazul lucrării lui Virgil Nemoianu Surâsul abundenței. Cunoaştere 
lirică şi modele ideologice în opera lui Ştefan Augustin Doinaş, „singura 
monografie consacrată scriitorului ardelean”), ori negându-le sentenţios: 
„Deşi destui critici au scris elogios despre cărţile sale (Ovid S. Crohmălniceanu, 
Gheorghe Grigurcu, Nicolae Manolescu, I. Negoiţescu,; Cornel Regman), 
niciunul dintre aceştia n-a reușit să fixeze identitatea (identitățile) 
creaţiei lui Doinaș” (George Neagoe, Asul de pică..., p. 26). | 

** Deşi gruparea îşi desfășurase activitatea sub auspicii extrem de nepri- 
elnice iradierii culturii germane în România, cultură de la care ea se 
reclama (Ovid S. Crohmălniceanu, Klaus Heitmann, Cercul literar de 
la Sibiu şi influenţa catalitică a culturii germane, Bucureşti, Editura 
Universul, 2000, p. 11). 

Apropiat cerchiștilor și bun cunoscător al evenimentelor legate 
de viaţa acestora, Gelu Ionescu are posibilitatea să clarifice și epi- 
sodul Doinaş — lon Motoarcă, extins în Asul de pică pe 29 de pagini: 


George Neagoe, aflând despre acest episod al vieţii lui Doinaș, îl ia 
în serios, susține că acesta „l-a ascuns” din biografie ca să nu-și 
„şubrezească” imaginea de rezistent. [...] Suntem într-un caz — cel 
al criticului — de suprainterpretare mai mult jenantă decât tenden- 
'ţioasă, în ciuda unei reale strădanii de a înţelege exact ce se petre- 
cea în epocă. Doinaș nu ascundea acest episod din viaţa lui, mi s-a 
întâmplat chiar să-l aud recitând din versurile lui Motoarcă, în râsul 
celor ce îl ascultau, între prietenit?. 


Între analiza autorilor reputați, la care se adaugă opiniile unor 
apropiaţi ai cerchiștilor, și părerile debutantului în ale criticii se 
cască o prăpastie. Cât profesionalism” opune Neagoe exegezei clasice 
a operei lui Doinaș o arată acele formulări pe care Gelu Ionescu le 
numește „bombastice”, expresia unui „teribilism de diletant”, precum: 
„Cuvintele-cheie devin platoșă pentru adjuvanţi. Sunt înghiţite, păs- 
trându-şi autonomia”; „sacralitatea orfică a versului, îmbrăţișată din 
snobism şi din dorinţă de refugiu, era împrăștiată de disciplina cazonă 
a realităţii aranjate de către propaganda socialistă”. 


În privinţa profesionalismului celui care contestă autoritatea literară 
a lui Ștefan Aug. Doinaș, stau mărturie citatele din Asul de pică repro- 
duse mai sus. Mai observăm că proaspătul absolvent de program doc- 
toral alocă un bun spațiu argumentelor care susțin că Doinaș este 
autorul poeziilor semnate Ion Motoarcă, deși faptul era de mult cunoscut 
şi asumat. În ce priveşte pretenţiile „conceptualizante” ale lui Neagoe, 
semnalizez următoarea „idee”: studierea arhivelor fostei Securităţi este: 
necesară din raţiuni... „postmoderne” (George Neagoe, Asul de pică..., 
p. 303). Întreaga construcție a textului reflectă atracţia spre tut e 
Comentariul la poezia proletcultistă „eu am semnat apelul pentru pace” 
este asezonat cu lungi referiri la referendumul pentru pace organizat 
de Nicolae Ceaușescu, când visa la Premiul Nobel. 

Adăugăm la „bestiarul” lui Ionescu încă trei exemple, dinspre final: 
„Disperarea a realizat scrieri axate pe anticlimax”; „și-a păstrat fideli- 
tatea față de cameleonism, pozând în om fără biografie, trăitor în peri- 
metrul artelor majore”; „...când și-a radicalizat limbajul esopic, atunci 
brutalitatea retoricii s-a reflttat í în devastarea măiestriei de odinioară” 
(George Neagoe, Asul de pică..., pp. 264, 306, 308). 


kk 

Denaturarea temei Memoriei 


Ar părea că în contextul unei cercetări care se adresează temei 
rezistenţei prin cultură am dat prea multă importanţă lucrării lui 
George Neagoe, mai precis, demontării acesteia. Așa ar fi fost, dacă 
după apariţia cărţii nu ar fi urmat reacţii de susţinere care pun în 
discuţie însăși natura privirii noastre spre trecut. Verdictele tână- 
rului literat lansate în volumul Asul de pică: Ștefan Aug. Doinaș au 
fost validate de Eugen Negrici şi Nicolae Manolescu chiar pe ultima 
copertă a volumului. Pentru Negrici, „George Neagoe a redactat de 
fapt un roman, unul incitant. Romanul ipocriziei. Miza e explicită”. 
Manolescu, coordonator al tezei de doctorat și deci cunoscător în 
detaliu al fazelor pregătitoare ale cărţii, anunţă cititorul că are în 
mâini o scriere „nepărtinitoare [...], un posibil model pentru viitoa- 
rele monografii consacrate scriitorilor români postbelici”. 

În urma lor, s-au grăbit să susțină calitatea cercetării autori care 
nu aveau cum să o verifice empiric. Greu de înţeles, ei au fost insen- 
sibili şi la ratările intelectuale ale demersului. Pentru Georgeta Drăghici, 
„Asul de pică: Ştefan Aug. Doinaș este o carte de critică literară şi 
ideologică scrisă cu surprinzătoare maturitate de un critic de doar 
27 de ani, care e stăpân pe limbajul critic, dar care are şi vocaţie 
de prozator”. Alex Goldiș vede întreprinderea cam în aceleași repere: 
„Important e însă faptul că, prin presiunea documentaristică și prin 
talentul scriitorului, Asul de pică reușește să ridice experiența lui 
Doinaş la nivel de exemplaritate”*. Adrian Dinu Rachieru preia 
tezele şi adaugă de la el: „Cartea lui George Neagoe [...] nu este 
doar a unui «bun documentarist», chiar remarcabil [...]. Ea privește 
fenomenul cultural în rama epocii și luminează coloanele ei, probând 
ticăloşia atâtor scriitori (de la mici lașităţi, invidii, la delaţiuni cu 
consecinţe privative), ruinându-și prestigiul moral, pliaţi zelos cutu- 
melor Puterii, aserviţi sau doar mimând servilismul...”%%. 

Surprinzător este să-l descoperi în serie şi pe Barbu Cioculescu, 
ale cărui experienţe de viaţă și culturale l-ar fi împiedicat să intre 
în siajul tânărului învățăcel: „Căci în chip neîndoielnic, Ștefan Augustin 
Doinaș a slujit Securitatea, ani îndelungaţi, cu râvnă şi eficienţă, 
obţinând pe această cale beneficiile dorite, mai drept spus, smulse [...]. 
Dosarul este complet, concluziile indenegabile, însă cât privește ver- 
dictul, juriul poate că nu ar fi unanim. Însă jalea rămâne întreagă...”66, 

Un text descalificator a intrat și în Euphorion, tocmai revista 
căreia Doinaș îi fusese — la apariţie, în 1990 — director de onoare. 
Aici tema contiguităţii este marginală în raport cu distanţa dintre 
tonul sentenţios al autoarei, Corina Gruber, şi erorile ei de înţelegere 
și exprimare. Comentatoarea exprimă opinia că volumul impune 

printr-o modalitate originală de abordare a surselor bibliografice, 
întrucât „inventarierea existenței poetului presupune accesul la dosa- 
rele CNSAS”%. În volumul său, George Neagoe l-ar admira pe Ştefan 
Aug. Doinaș, deşi uneori îl critică, și ar rămâne „într-un fel echidis- 
tant prin neexprimarea unei opinii tranşante”s. Bizara etichetă a 
echidistanţei ar fi susţinută de calificativele tânărului critic, cum că 
Doinaș a trișat, a blufat, a schimbat culoarea şi a „servit oricâtor 
interese”. 

Pentru transformarea cărții lui George Neagoe într-o piesă de 
referinţă a discreditării lui Ștefan Aug. Doinaș în cadrul comunităţii 
profesionale, momentul de început a fost nominalizarea ei pentru 
Premiul „Tânărul critic al anului” (la Gala Tinerilor Scriitori) şi apoi, 
pentru Premiul de debut al revistei Observator cultural pe anul 2013. 
Nu le-a primit. A fost „meritul” Uniunii Scriitorilor să ofere coroana 
acestei cărţi aflate sub standardele intelectuale și etice ale dome- 
niului. După ce volumul scandalos a fost publicat la o editură respec- 
tabilă (Cartea Românească), după ce a fost tratat de lumea literară 
cu relaxare, chiar cu bunăvoință și, în cazuri precum cele semnalate, 
chiar cu elogii, în final, Uniunea Scriitorilor l-a adoptat ca ee rai 
de performanţă între cărţile apărute în anul 2013. 

Juriul care a votat premiul, format din Livius Ciocârlie, Gabriel 
Coşoveanu, Dan Cristea, Daniel Cristea-Enache, loan Holban, Nicolae 
Oprea și preşedintele Mircea Mihăieș, nu poate clama dificultăţile de 
lecturare a acestui text”. Chiar dacă stufos, multele și flagrantele lui 
enormităţi sunt bătătoare la ochi. Premiindu-l pe Neagoe, cei șapte 
literați au girat idei cel puţin bizare, de genul: „Pentru forurile 
conducătoare, prezenţa lui Doinaș la acţiunile dirijate de publicaţiile 
centrale aducea garanția că autorii influenţi, neintegraţi în PCR, 
împărtășesc scandările despre societatea socialistă multilateral dez- 
voltată şi naționalismul ceaușist injectat cu hormoni patriotarzi”E?, 
Sau că poetul „s-a camuflat până la punctul în care să devină indis- 
pensabil atât pentru regim, cât și pentru potrivnicii acestuia” ””. 

Pentru orice om cât de cât iniţiat în problematică, sentinţele 
enunțate cu aplomb care privesc lumea comunistă intră în categoria 


* Ne imaginăm că Gruber a echivalat, într-adevăr bizar, referirea lui 
George Neagoe la slujirea de către Doinaș a unor interese variate, şi : 
nu doar a unuia singur, cu o dovadă a echidistanţei criticului. Altfel, 
cum să înţelegem raţionamentul autoarei? 

Președintele juriului, apropiat al grupului Horia-Roman Patapievici — 
Andrei Pleșu — Mircea Dinescu — Nicolae Manolescu care-l discreditase 
pe cărturar în anul 2003, prezentase în același an „nefericitul caz Doinaș” 
drept „cea mai recentă dezamăgire dintr-o serie funestă” (Mircea 
Mihăieș, „Procesul comunismului”, Contrafort, nr. 49, 2003). 

Pare că evaluatorii au uitat cel puţin butada că în „acel regim” nimeni 
nu era indispensabil (George Neagoe, Asul de pică..., p. 281). 

absurdităţilor. Neagoe susține că responsabilii culturali de la CC al 
PMR, cărora Doinaș le trimisese două memorii, nu-l puteau ajuta 
întrucât, nefiind membru de partid, nu intra sub jurisdicţia lor. Or, 
partidul avea jurisdicție asupra a tot şi toate: era chiar axioma 
sistemului. Din faptul că avocatul lui Doinaș semnase recursul cu 
sloganul „Luptăm pentru pace” (regulă de neocolit a timpului) este 
trasă concluzia că poetul ar fi fost o victimă a democraţiei populare. 
O ultimă mostră: pentru Neagoe, singurii martiri în perioada comu- 
nismului ar fi fost cei care au murit în închisori. 

Coordonator al tezei de doctorat, Nicolae Manolescu ar fi avut 
autoritatea să oprească asemenea derapaje. Doar că directorul României 
literare îi anticipase conţinutul încă din 2003, ca organizator al întâl- 
nirii de la Clubul Prometheus. Prin felul în care a orientat și evaluat 
cercetarea, prin propaganda pe care a făcut-o cărții Asul de pică, 
inclusiv publicând fragmente din carte în România literară, în sfâr- 
şit, ca preşedinte al Uniunii care a premiat-o și care are o cunoscută 
influență în selecție”, Manolescu este coparticipant și promotor al 
afrontului adus de Neagoe memoriei importantului om de cultură”. 
Asistăm la cel mai reprezentativ episod al procesului numit de Virgil 
Nemoianu „necrofagie” culturală: „...uciderea, nimicirea postumă a 
unor personalităţi de frunte și de merit, cu înfăptuiri, a prestigiului 
şi a stimei acordate acestora”. Președintele Uniunii Scriitorilor ar 
fi avut obligaţia de statut să se opună acestei drame în plan sim- 
bolic, cu efecte nefaste, pe timp îndelungat, pentru viaţa culturii 
române. Uniunea Scriitorilor, ca instituţie, a fost astfel implicată 
într-una dintre cele mai urâte mistificări din istoria ei. 


O impietate greu de explicat 


De la momentul lansării, de către Adrian Păunescu, a acuzațiilor la 
adresa lui Doinaș până la premierea lui George Neagoe pentru car- 
tea de debut de către juriul Uniunii Scriitorilor au trecut peste zece 
ani. Care este sensul celor întâmplate? 

Incursiunea în viaţa lui Doinaș și revederea operei sale constituie 
parte a exerciţiului mai larg de reconsiderare a vieţii şi creaţiei în 
comunism. În sensul unei etici a Memoriei, suntem chemaţi să valo- 
rificăm resursele noastre intelectuale și empatice și, prin intermediul 
lor, datele existente în Arhiva Securităţii, în scopul reconstrucției 


* Vezi în acest sens episodul Gabriel Chifu, din 2015, și câteva detalii 
ale procesului de jurizare explicate de Mircea Martin („Răspuns unor 
mai tineri colegi”, Observator cultural, nr. 756, ianuarie 2015). 

** Responsabilitatea lui Nicolae Manolescu e, în opinia noastră, mai mare 
decât a autorului Asului de pică..., aflat la începutul carierei, captiv 
al energiei şi nerăbdării vârstei. 

morale a comunităţii noastre trecute prin totalitarism. Ar fi fost de 
așteptat să descoperim nuanţe acolo unde acestea nu existau, din 
lipsă de detalii, şi le ţineau locul prejudecăţi și clișee. Ar fi fost de 
bănuit ca accesul la intimitatea instituţiilor represive să ne fi ajutat 
la înţelegerea dificultăţilor prin care au trecut creatorii aflaţi sub 
puterea lor şi efectul lor asupra operei. Ar fi fost de sperat ca, 
urmărind meandrele de viață ale poetului, să îmbogăţim zestrea 
noastră de umanitate. Scopul exerciţiului de etică a memoriei este 
ca, la capăt, dimensiunea noastră etică să iasă întărită. 

Or, ceea ce s-a întâmplat în „cazul Doinaș” (desigur, nu doar în 
ce-l privește) este contrariul așteptărilor de mai sus. Timp de zece 
ani, intervenţiile unor oameni de influență, având în spate autori- 
tatea unor instituţii, au produs, cu privire la Ștefan Aug. Doinaș, 
simplificări grosolane şi insulte. În loc de o mai bună cunoaștere a 
vieţii lui Doinaș și a regimului de represiune, aceşti intelectuali cu 
notorietate au construit pentru opinia publică o naraţiune de o fal- 
sitate şocantă. 

Impietatea celor. întâmplate este dată și de impresia că utilizarea 
într-o astfel de manieră a documentelor de Securitate care-l privesc 
pe poet, până la a-i anula simultan demnitatea morală şi culturală, 
nu ar fi avut nicio logică, nu ar fi avut cum să se întâmple — şi, iată, 
totuși s-a întâmplat. Dacă investigaţiile în Arhiva Securităţii rămân 
la nivel de pionierat, nu același lucru e valabil în domeniul evalu- 
ărilor critice. Ștefan Aug. Doinaș a fost subiectul unei vaste între- 
„prinderi analitice, îmbogăţită vreme de decenii. Cărţile, studiile și 
articolele dedicate operei sau personalităţii poetului sunt o operă în 
sine. O carte și mai multe opinii exprimate superficial nu ar putea 
răsturna, în principiu, standardele unei literaturi. „Reevaluarea” ar 
avea de înfruntat gândirea cultivată a zeci de critici. 

Am făcut deja referiri în acest sens, dar pentru a da măsura 
contextului critic în care a fost lansată diatriba volumului Asul de 
pică, adăugăm aprecierile care ao aepia volumul Ștefan Augustin 
Doinaş comentat de loan Mihuţ!: 


Eugen Simion: „Coerentă, unitară, egală cu sine, poezia lui Augustin 
Doinaș este mai puţin fructul unei experienţe, cât rezultatul unui 
exercițiu sau, pentru a nu pune o prăpastie între aceste noţiuni, 
poezia lui iese din experienţa unui exerciţiu. Exerciţiu, mai întâi, în 
domeniul limbajului, exercițiu, apoi, de disciplinare a spiritului şi de 
depășire a simţurilor”. 

Nicolae Manolescu: „Ștefan Augustin Doinaș e un voluptuos al versului, 
el descoperind pentru sine, şi pentru noi, plăcerea de a scrie versuri: 
poezia capătă la el o extraordinară capacitate de a convinge [...] fiind 
numai ce este, independentă de conștiința care se oglindește în ea, 
rămânând pur şi simplu poezie”. 


CAZUL ȘTEFAN AUG. DOINAȘ ȘI DENATURAREA SENSULUI MEMORIEI 281 


Geo Bogza: „Prin tot ceea ce face, prin tot ceea ce înseamnă în cultura 
noastră, Ştefan Augustin Doinaș poate trezi oricui respectul cu care, 
ani în șir, l-am înconjurat pe Philippide. Pornind de aici, ne putem 
gândi că în literatura noastră se toarce mai departe un fir de aur”. 
Cornel Regman: „Limba poeziei românești cunoaște astăzi, datorită 
acestui poet [Ştefan Aug. Doinaș], o clipă de mulțumire, ea celebrează 
„o victorie însemnată asupra informului, obscurităţii și pletoricului. 
Mai mult chiar, în vatra graiului românesc s-a făurit acum un sunet 
nou, o armonie nouă, deosebit de pură. Gramaticienii și lexicologii, 
cei preocupaţi de statisticile stilului, vor putea găsi aici un teren de 
lucru deschis. E poate pentru întâia oară când limbajul poetic se 
apropie decis, fără prejudecăţi specifiste, de limba «generală», de 
limbajul firesc contemporan, sinteză cultivată și supraregională, trans- 
lucidă, suprem concretă totuşi, fără a plăti bir vreunei preferinţe 
regionaliste sau de altă natură”. 

Alexandru Piru: „Poetul ajunge la ultimele producţii la o mare sigu- 
ranţă a mijloacelor și încearcă să dea o nouă strălucire formelor fixe”. 
Aurel Martin: „Conjuraţia poetică a lui Ştefan Augustin Doinaș țin- 
teşte pe urmele lui Mallarmé, Valery, Bremont, Pillat utopia poeziei 
pure [...]. Conjuraţia poetică nu e altceva decât perpetua aventură 
a spiritului, sedus de noi și noi orizonturi. Perpetua aventură a cuvân- 
tului care conjură și se autoconjură, într-un sistem de stiluri deschis 
universalităţii și timpului viitor”. 

Marian Popa: „Exemplu de remarcabilă agilitate sufletească, spiri- 
tuală și prozodică, artizan cu lecturi abundente, tehnician impecabil, 
gata oricând să lucreze cu orice instrumente, să-și fabrice instrumentul 
de care are nevoie, Ștefan Augustin Doinaș poate scrie balade, elegii, 
alegorii, parabole, romanțe, reportaje lirice, pasteluri...”. 

Mircea Tomuş: „Doinaș rămâne [...] la interferența puterilor de atrac- 
ţie ale tuturor marilor valori ale liricii române, cărora le asociază 
experienţe poetice străine situate de asemenea pe linia majoră a 
echilibrului constructiv”. 

Vladimir Streinu: „Din timpul european, Doinaș a desprins sensul 
experienţei neoclasice, care se făcea între cele două războaie mondi- 
ale, după exemplul lui P. Valéry. Și rezultatele de asimilare personală 
a acestei direcţii europene sunt la el articularea exactă a versului, 
dezvoltată în fixitatea sonetului şi tendința la luminozitatea medi- 
terană, îndeosebi elină”. 

Ovid S. Crohmălniceanu: „Cu Doinaș, o extrem de subtilă formulă 
poetică, absentă până la el în lirica noastră, își capătă încetăţenirea. 
Sonuri încă neauzite înainte în limba noastră pornesc să înfăptuiască 
aşa ceva [...]. Ca o singură voce să realizeze o atare .exeperienţă, e 
nevoie de daruri puţin comune”. 

Ovidiu Cotruș: „Acest poet [Doinaș] este de pe acum un clasic, în 
sensul că trecerea timpului şi generaţiile crescute la umbra operei 
sale, care-și va lărgi continuu orficul clopot, nu-l vor mai putea vre- 
odată declasa”. 

Șerban Cioculescu: „Arta poetului este sobră, concentrată, gravă, 
iluminată de splendori descriptive, dar ţinând îndeosebi la descifra- 
rea destinului omenesc, în lumina unui simbol. O vastă cultură cla- 
sică și modernă şi o concepție personală asupra poeziei, gravitând 
„spre viaţa lăuntrică, asigură lui Ștefan Augustin Doinaș un loc de 
prestigiu în lirica noastră contemporană”. 
Gheorghe Grigurcu: „Oricare ar fi ipostaza în care îl surprindem, 
Ștefan Augustin Doinaș e un liric al unei lucidităţi «cântătoare» care 
„se obține din însuşi exerciţiul actului poetic, asaltând lumina neagră, 
de după a cărei cortină se desprinde logosul «aurit», cum sâmburele 
din carnaţia fructului...”. 
Lucian Alexiu: „Răzbătând din ţinutul glacial al conceptelor printre 
simboluri și alegorii ce semnifică însăși substanța poeziei, purtând 
cu sine litera, aproape întotdeauna și drumul umanităţilor clasice, 
lirica lui Ștefan Augustin Doinaș este dacă nu un caz de excepţie, 
prin raportarea la momentul literar actual, oricum un exemplu feri- 
cit de fidelitate față de o poetică ce a însemnat decisiv drumul auto- 
rilor moderni”. 
Victor Atanasiu: „Calitatea esenţială a poeziei lui Ştefan Augustin 
Doinaș ar fi aceea conferită de absenţa exceselor de orice fel. De la 
început, Doinaș a apărut format ca poet...”. 
Ioan Stoica: „Artizan al cuvântului, exemplu Em remarcabilă mobilitate 
spirituală, melancolic exaltat şi clasicizant apolinic, Ştefan Augustin 
Doinaș se plasează în rândul poeţilor moderni reflexivi...”. 
Radu Călin Cristea: „Doinaș a ridicat poezia faptului de cultură [...] la 
rang de conștiință și a îndrăznit câteva din cele mai spectaculoase conec- 
tări ale spiritului românesc la tensiunea unor opere excepționale. al 
Ștefan Aug. Doinaș este unul din marii contemporani ai literaturii 
noastre și prin opera sa cultura română își va regăsi oricând, într-o 
clipă de graţie, conștiința de sine”. 


Sunt câteva opinii critice dintr-un număr considerabil. La ele se 
adaugă „probele” formale ale recunoaşterii condiţiei de mare creator, 
premiile, distincţiile pe care le-a primit: şapte premii ale Uniunii 
Scriitorilor din România, Premiul „E. Lovinescu” în 1947, Premiul 
Academiei Române în 1968, Medalia Goethe a Institutului Goethe 
din Miinchen (Germania), Premiul european pentru literatură al 
KOV (lugoslavia). 

Acestei gândiri asupra operei poetice, George Neagoe şi cei care-i 
salută ori premiază cartea îi opun astăzi, pentru a o răsturna, câteva. 
versificații scrise de Doinaș — fără de care nu putea să existe ca 
scriitor. 

La capitalul apreciativ se adaugă mărturiile documentelor din 
dosarele de Securitate privind viaţa creatorului, în zona discretă a 
existenței sale. Am reținut aici devotamentul arătat lui Virgil Ierunca 
(exploatat, de consăteanul acestuia, Cerna Rădulescu) și mulțimea 
comentariilor anticomuniste înregistrate de microfoanele Securităţii. 

Acuzatorii poetului contrazic ce spun aceste surse cu note lipsite de 
relevanţă şi povara, se pare reală, a unei mărturii care a avut con- 
secinţe asupra soartei lui Ion Omescu. Mărturia i-a fost luată în peri- 
oada detenţiei, fiind adus din închisoare în faţa judecătorilor în hainele 
vărgate ale pușcăriașilor. Nu am insistat asupra acestui moment din 
viaţa lui Doinaș, întrucât informaţia existentă este prea vagă. Ar fi 
fost relevant să știm dacă a contat într-adevăr depoziţia poetului, 
în acea epocă în care verdictele erau decise înainte de audiere, și 
cum a arătat presiunea asupra deţinutului căruia i se cereau măr- 
turisiri în anchetă. În lipsa detaliilor, ce să judecăm? Apostrofarea 
moralizatoare a unor victime pentru comportamentele lor în condi- 
tiile de teroare ale închisorilor comuniste dezvăluie imaturitate etică. 


sk 


Şi totuşi, uimitorul proces de declasare morală și culturală a fost 
posibil. Cea mai reconfortantă atitudine ar fi să privim cele întâm- 
plate ca un accident de tranziţie. Principalii demolatori ai persona- 
lităţii umane și culturale a poetului nu fuseseră niște intransigenți 
înainte de revoluţie, iar dosarele lor de Securitate conțineau „acci- 
dente” uşor de manipulat”. Nu fuseseră intransigenţi nici după 1989, 
cum o arată, doar printre altele, contextul în care au căpătat func- 
ţii publice. În particular, Nicolae Manolescu este autorul unor laude 
aduse proletcultismului și regimurilor lui Gheorghe Gheorghiu-Dej 
şi Ceauşescu pe care le-a semnat pentru a avea cale deschisă spre 
cariera profesională de mai târziu". În sfârşit, nivelul profesional și 


* Implicarea lui Nicolae Manolescu într-o strategie de condamnare a lui 
Doinaș aduce cu sine un paradox: argumentele lui George Neagoe i s-ar 
fi aplicat perfect şi criticului. Când tânărul doctor în filologie scrie: „Pe 
coperta realizată de Securitate figurează sintagma «Dosar personal [...]», 
formulă folosită pentru a desemna calitatea de informator”, sugerând: 
„Aceasta este proba vinovăţiei lui Doinaș!” (George Neagoe, Asul de 
pică..., p. 304), el nu vede o problemă în faptul că Manolescu are și el 
un dosar de reţea cu aceeași formulă, „Dosar personal” (Dosar personal 
R. 288). 

** Neagoe a enumerat cu vădită satisfacţie textele „vinovate” prin care 
Doinaș şi-a câștigat dreptul de a publica. Coordonatorul său de docto- 
rat şi promotor al Asului de pică a scris la rândul lui asemenea articole, 
cu diferenţa că nu trecuse prin închisoare şi avea dreptul să-și vadă 
numele în revistele literare. Doar scurte spicuiri dintr-o serie de scrieri, 
chiar mai puţin onorabile decât poezioarele numite de Virgil Nemoianu 
„festivist-compromiţătoare”: „Literatura realist-socialistă este, prin 
natura ei, o literatură a valorilor etice, surprinzând mutaţiile profunde, 

determinate în conştiinţă de ideea socialismului...” (Nicolae Manolescu, 
„Înnoire”, Contemporanul, nr. 34, 24 august 1962); „ideologia revoluţio- 
nară a proletariatului a revitalizat cele mai bune tradiţii și tendinţe 

cultural al tânărului care a pus în operă ofensarea lui Doinaș la un 
asemenea nivel este cel puţin precar, iar probitatea, contestată de 
propria-i carte”. Mizăm pe faptul că această comunitate de atitudine 
nu are autoritatea morală și epistemică de a fi afectat ireversibil 
imaginea în istorie a poetului. 


O scrisoare drept post-scriptum 


Câteva observaţii finale. Discreditarea lui Ștefan Aug. Doinaș are 
un anumit grad de excepționalitate în raport cu alte situaţii de 
manipulare a Arhivei Securităţii: contrastul extrem dintre demnita- 
tea personalităţii acuzate și vulgaritatea imaginarului acuzator; tra- 
seul ascendent al manipulării, de la enunţurile din 2003 privind 
„turnătoriile”, până la declasarea integrală, morală şi profesională 


x”. 


înnoitoare, stimulând dezvoltarea lor largă”; „o participare activă la 
mișcarea literară are organul central al partidului, «Scînteia», care 
exercită de pe acum un rol îndrumător”, „mergând în întâmpinarea 
scriitorilor și a întregii intelectualități democrate, partidul a arătat de. 
la început, cu claritate, direcția pe care aceştia trebuiau s-o: urmeze 
pentru a contribui eficient la sprijinirea cauzei poporului, la făurirea 
unei culturi noi”. Manolescu a scris despre „memorabilele cuvântări 
ţinute de tovarășul Nicolae Ceauşescu la întâlnirea conducătorilor de 
partid și de stat cu oamenii de artă şi cultură, din mai 1965, şi la 
conferința din iunie 1965 a organizaţiei de partid a orașului București. 
Un amplu răsunet au găsit în conștiința scriitorilor şi creatorilor de 
artă cuvintele rostite de tovarăşul Nicolae Ceaușescu de la tribuna celui 
de-al IX-lea Congres al PCR” (D. Micu şi Nicolae Manolescu, Literatura 
română de azi. 1944-1964, Bucureşti, Editura Tineretului, 1965, pp. 5, 
13, 15, 16). Conform evaluării lui M. Niţescu, în generaţia sa Nicolae 
Manolescu „este cel care a plătit dogmatismului de tip proletcultist cel 
mai mare tribut” (M. Niţescu, Sub zodia proleteultismului. Dialectica 
puterii, București, Humanitas, 1995, p. 283). 

* Semeţia cu care doctorul în Litere vituperează împotriva distinsului 
poet se prăbușește când are de evaluat faptele maestrului său. George 
Neagoe, care nu admite nici cel mai mic compromis în cazul oamenilor 
care riscau închisoarea sau moartea, introduce o mulțime de enunţuri 
care gâdilă orgoliul conducătorului de doctorat, trădând faptele. Echipa 
României literare, scrie el, anume cea de după anul 1971, ar fi „alcătuit 
o baricadă antidictatură” (George Neagoe, Asul de pică..., p. 271). Istoria 
literară este însă clară: marea schimbare a revistei a început în mai 
1970, odată cu preluarea acestei funcţii de către Nicolae Breban. 
Declaraţia privind depolitizarea revistelor literare, făcută de Nicolae 
Manolescu la începutul anului 1990, este calificată drept „opinia înte- 
meiată” (ibidem). Or, declaraţia amintită a avut rolul de obţinere a 
directoratului României literare și de distanţare de oamenii de cultură 
anti-iliescieni. Manolescu apăruse iniţial în comunitatea asociaţiei „România 
de Mâine”. 

din 2013; asumarea instituţională a actelor denigratoare, iniţial de 
CNSAS prin membri ai Colegiului său, în final, de Uniunea Scriitorilor. 
Ne-am pus întrebarea, de la începutul evenimentelor, şi am tot revenit 
la ea pe parcursul cercetărilor: cum se poate explica un asemenea 
fenomen? Spre deosebire de Adrian Marino, Doinaș era un apropiat 
al lumii literaţilor; diferit de Mihai Botez, el nu era de folos ca 
victimă colaterală a unor dispute ideologice; contrar vieţii altor per- 
sonalităţi, a lui era transparentă. Nedumerirea ne-a împins să ne 
adresăm doamnei Alina Ledeanu, colaboratoare apropiată a poetului, 
rugând-o să ne ofere un element de sprijin în explicarea evenimen- 
telor”. Reproduc mesajul primit: 


În legătură cu rezultatele cercetării pe care aţi întreprins-o în „cazul 
Ştefan Aug. Doinaş” și publicate ulterior în presa culturală (Observator 
cultural nr. 730 — iulie 2014), sunt de menţionat următoarele: 

În perioada 1996-1997, Germina Chiroiu Nagâţ a fost angajata Uniunii 
Scriitorilor din România (USR) în funcţia de redactor la revista Secolul 
20. În această calitate, a îngrijit împreună cu Maria Dinescu numă- 
rul 1-3/1996 („Mediterana”), a fost responsabil de număr pentru volu- 
mul „Politicul” (nr. 10-12/1996) şi a semnat traduceri pentru rubrica 
alcătuită de H.-R. Patapievici — „20 spre 21 — Zestrea viitorului” (în 
nr. 7-9/1996 — „Femei și feminisme”). 

A demisionat în 1997. Cererea sa de demisie, depusă pe biroul lui 
Ştefan Aug. Doinaș, redactorul-şef al revistei, a fost transmisă în 
aceeași zi de acesta, împreună cu acordul său, conducerii adminis- 
trative a USR. 

Situaţiile conflictuale cu care s-a confruntat Ștefan Aug. Doinaș în 
redacţia revistei Secolul 20, înainte și după 1989, ar merita, poate, 
o cercetare în sine. 


Rândurile trimise de Alina Ledeanu nu ne oferă o cauză anume 
a evenimentelor. Oferă însă o perspectivă care poate ar merita, într-ade- 
văr, o cercetare separată. Avem nevoie să înțelegem nu doar trecutul, 
ci și timpurile de astăzi, când a fost posibil ca puterea simbolică și 
instituţională să fi fost folosită pentru a aduce memoria unei perso- 
nalităţi culturale care-și transcende prin reprezentativitate epoca la 
condiţia unui „trișor îndărătnic, cârtitor şi mediocru”, o „prezență 
actoricească de tip convulsiv, umoral, arțăgos și invidios”. 


* Alina Ledeanu i-a fost colaboratoare apropiată lui Ștefan Aug. Doinaș 
_pe vremea când acesta conducea activitatea redacțională de la Secolul 
20 (şi, apoi, Secolul 21). Devenită directoare a publicaţiei, ea i-a dedi- 
cat poetului două numere: „Doinaș”, Secolul 21, nr. 1-6/2003, şi „Doinaș 
la o dublă comemorare”, Secolul 21, nr. 1-6/2013. 

De ce este nevoie de arhiva CNSAS. 
Cum şi cât ne ajută 


Realitatea regimului comunist: 
o realitate a suprafeței 


În încercarea de a clarifica anumite controverse ale dezbaterii publice, 
am citat, pe parcursul acestei expuneri, documente din Arhiva Secu- 
rităţii. Informaţiile pe care le putem consulta astăzi la CNSAS veri- 
fică ori, din contră, contestă, resemnifică, precizează sau extind, 
uneori cu majore consecinţe, ceea ce ştiam despre actele represive, 
despre rezistenţă și colaboraţionism sub vechiul regim. „Realitatea” 
vieţii în comunism era una a „suprafeţei”. Pentru ce li se întâmpla, 
oamenii aveau explicaţii. Pentru ce făceau, căutau sensuri. Sensurile 
şi explicaţiile le defineau existența într-o măsură comparabilă cu 
faptele propriu-zise, doar că patinau pe alegaţii atunci imposibil de 
verificat”. Cazul referenţial este neobişnuita libertate de mișcare și 


* În urma scandalului Meditaţiei Transcendentale, au fost luate măsuri 
represive împotriva a zeci de oameni. Așa amplu și spectaculos cum a 
părut cazul, el s-a redus pentru contemporani la rumori, la o suită de 
anecdote colportate de un apropiat la alt apropiat, la câteva explicaţii ceva 
mai coerente primite prin Europa Liberă. Conform speculaţiei domi- 
nante, MT fusese o provocare pusă la cale de Securitate pentru a-i 
şantaja pe intelectuali. Nici astăzi nu am aflat esenţialul: cum a putut 
cetățeanul francez de origine română Nicolae Stoian să ia aprobările 
pentru iniţierea în tehnicile MT a unor angajaţi bucureşteni; sau unde 
s-a produs coliziunea Securităţii cu Partidul în desfășurarea planului. 
În ciuda efortului considerabil al autorilor, cartea semnată de Doina 
Jela, Cătălin Strat și Mihai Albu, Afacerea Meditaţiei Transcendentale 
(Humanitas, 2004), nu a putut răspunde unor astfel de întrebări. Dar 
astăzi avem acces la o hartă a fenomenului major schimbată. Am putut 
demonstra ponderea dată de Securitate controlului diferitelor categorii 
de persoane care nimeriseră în povestea MT și documenta represiunea 
adepților yoga după interzicerea acestei discipline, în anul 1982, feno- 
men rămas invizibil (vezi Gabriel Andreescu, Reprimarea mișcării yoga 
în anii '80, lași, Polirom, 2008). 


fi 
A 

de publicare a lui Constantin Noica şi a grupului său, de neînțeles 
fără extinsa conivență a primului cu Securitatea, într-un fel şi la 
un nivel de neimaginat până la deschiderea dosarelor. Astfel, sen- 
surile şi explicațiile puteau să le scape contemporanilor din cauza 
celor nouă zecimi ale aisbergului pitite de regim în adâncime. 

Colaboraționismul clandestin cu autoritățile era cel mai greu de 
identificat, ținut, prin natura lui, undeva, la subsolul întâmplărilor, 
sub protecţia secretului de stat. În paralel, Arhiva Securităţii con- 
curează şi la poziţia de principal depozitar al manifestărilor de rezis- 
tenţă. Despre acestea aflam numai prin cazurile radicale care luau 
calea Occidentului, ca să revină în țară în principal pe calea unde- 
lor: ale Europei Libere, Vocii Americii şi ale altor posturi occidentale. 
În lipsa mediatizării lor, societatea nu avea cum să devină conştientă 
de fenomenele nesupunerii la sistem, chiar atunci când aveau o 
oarecare amplitudine. Din nou, referenţial este fenomenul reprimă- 
rii mișcării yoga, care a implicat peste 60 de adepţi şi totuși a rămas 
complet obliterat de scandalul Meditaţiei Transcendentale până la 
cercetările de la mijlocul anilor 20001. 

De abia astăzi avem acces la informaţii privind rezistența despre 
care opinia publică nu a ajuns să afle, iar altele, despre acțiunile 
care nu au reuşit să devină rezistență practică. Înregistrările Secu- 
rității indică încercări repetate ale unor bine-cunoscuţi intelectuali 
să finalizeze, în anii 1980, scrisori de protest colective faţă de poli- 
tica regimului. Iniţiativele au eșuat, dar şi doar încercările, dacă ar 
fi ajuns la cunoștința opiniei publice, atunci, ar fi putut schimba 
ceva în evoluţia lucrurilor care, altfel, s-a sfârşit cu vărsări de sânge . 

În sfârșit, arhivele pot adăuga detalii clarificatoare pentru a inter- 
preta cariera unor oameni de cultură după 1989. 

Ce se întâmpla şi ce nu se întâmpla sub comunism aveau deter- 
minaţii ascunse. Cum în cazul rezistenţei și colaboraţionismului acestea 
au lăsat urme în Arhiva Securităţii, Miliției, a Comitetului Central 
al PCR ș.a., cunoaşterea detaliilor sensibile presupune investigarea 
documentelor create de instituţiile sistemului totalitar”. Doar că utili- 
zarea documentelor moștenite de la fostul regim, ca să înţelegem,. 


* Astăzi se fac referiri conjuncturale la intenţiile contestatare, dar o sinteză 
a fenomenului nu există. Propunerile de sinteză a fenomenului disidenţei 
nu fac loc fenomenului mai larg, al rezistenţelor eşuate (vezi Ana-Maria 
Cătănuș, Vocaţia libertăţii. Forme de disidenţă în România anilor 
1970-1980, Bucureşti, Institutul pentru Studiul Totalitarismului, 2014; 
Cristina Petrescu, From Robin Hood to Don Quixote: Resistance and 
Dissent in Comunist Romania, București, Editura Enciclopedică, 2013). 

** Se fac de obicei referiri la Arhiva CC al PCR ori la Arhiva Securităţii, 
însă documentele Miliției ori ale unor ministere conţin de asemenea 
informaţii relevante. O sursă din păcate inaccesibilă este și cea a fos- 
telor birouri de personal. 


DE CE ESTE NEVOIE DE ARHIVA CNSAS. CUM ȘI CÂT NE AJUTĂ 291 


să completăm și, în particular, să resemnificăm realităţile culturale 
sub comunism, ridică probleme mult mai dificile decât cele pe care 
cercetătorii le-au imaginat iniţial. 


Cât de amplă a fost urmărirea creatorilor 
de către Securitate? 


Securitatea a supravegheat intelectualii publici, scriitorii și artiștii 
constant, pe larg, aproape total. Majoritatea oamenilor de cultură 
cunoscuţi au fost supuşi acţiunilor de verificare” sau au avut deschise 
pe numele lor dosare de urmărire informativă”. Un astfel de dosar 
asigură accesul nu doar la viaţa privată a celui urmărit, ci a tuturor 
celor cu care se află în legătură. Ca explicaţie, iată un citat din 
planul de măsuri prin care s-a hotărât, în 1984, verificarea poetului 
Gabriel Chifu: 


Deoarece în afirmaţiile şi scrierile sale [Gabriel Chifu] se erijează în 
'reprezentantul „unei grupări” din rândul tinerilor poeţi care colabo- 
rează la revista şi cenaclul „Ramuri”, pe care caută să-i instige la o 
atitudine necorespunzătoare, se va stabili dacă în acest sens între- 
prinde măsuri concrete și în rândul căror persoane?. 


Consecința este că toţi „tinerii poeţi” din jurul Ramurilor aveau 
să intre sub supravegherea Securităţii. 

Multe persoane devenite obiectiv sunt controlate prin ascultarea 
telefoanelor ori introducerea de microfoane în spaţiile unde au loc 
discuţii: acasă, la birou, la hotel, la restaurant”. Zecile de amici, 
colegi de serviciu, cunoscuţi, oficiali, relaţii pur private şi uneori 
ascunse, de familie, intră în câmpul de observaţie al Securităţii. Iată 
o listă, aşa cum reiese din dosare, a interlocutorilor criticului Mircea 
Iorgulescu: Zigu Ornea, Radu Ioanid, Dorin Tudoran, Mircea Dinescu, 


* Acțiunea de verificare consta în supravegherea sau urmărirea unei 
persoane pe o perioadă limitată (3-6 luni), pentru clarificarea unor 
suspiciuni sau verificarea unor informaţii de primă sesizare (http:/www. 
cnsas.ro). 

** Tar când nu se găsesc dosarele — Ana Blandiana, Mihai Botez și alţii —, 
este evident că acestea au încă statut de document clasificat. 

*** Chiar ofiţerii care au rescris în postcomunism istoria Securităţii pentru 
a o legitima recunosc ampla extindere a direcțiilor de ascultare și inter- 
ceptare a convorbirilor telefonice, introducerea în birouri şi locuinţe a 
tehnicilor de ascultare, cenzurarea scrisorilor poștale după 1965: „Dintr-o 
direcție modestă la începutul anilor 1960, treptat [Comandamentul de 
Tehnică Operativă] s-a transformat într-o unitate mamut cu mii de 
ofiţeri, subofiţeri și personal civil” (Ionel Gal, Raţiune şi represiune în 
Ministerul de Interne 1965-1989, vol. I, lași, Domino, 2001). 

Nicolae Manolescu, Bujor Nedelcovici, Szász János, Dan Deșliu, 
D.R. Popescu, Romulus Rusan, Georgeta Dimisianu, George Bălăiță, 
Norman Manea, Octavian Paler, Roger Câmpeanu, Florin Mugur, 
Dinu Săraru, Mircea, Ciobanu, Petru Romoșan, Ion Bogdan Lefter, 
Liviu loan Stoiciu, Valeriu Râpeanu, Gabriel Dimisianu, Dinu Flămând. 
Sunt cercetate și scrisorile primite și trimise de Iorgulescu. Printre 
expeditori sau adresanţi se află Andrei Corbea, Florin Bănescu, Mihai 
Sin, Bedros Horasangian, Samuel Druckmann, Adrian Marino. 

Lista nu este completă. Ea argumentează faptul că numai din 
urmărirea unui singur om de cultură activ social Securitatea adună 
informaţii despre o întreagă reţea umană. Odată înregistrată o indis- 
ciplină politică, ea este urmată de deschiderea altui dosar, de planuri 
„de sancţionare, influențare sau denigrare. 

La dosarele individuale se adaugă dosarele de grup sau de pro- 
blemă. Sunt numeroase. Din dosarul „Cosașu Radu ș.a.” aflăm că în 
jurul scriitorului s-a format un cerc din care fac parte Radu Albala 
(redactor la Editura Litera), Felicia Antip, Mirel Ilieşu, Ion Ianoși, 
Gelu Ionescu, Cornel Răducanu și Roger Câmpeanu (secretar gene- 
ral la România literară). Se întâlnesc periodic la casele lor să joace 
bridge, ocazie cu care „comentau dușmănos politica partidului și 
statului nostru şi colportau zvonuri negativiste”3. 

În 1975, Securitatea a luat măsuri pentru destrămarea grupului. 
Va pregăti compromiterea lui Mirel Ilieşu (regizor la „Al. Sahia”, 
autorul filmului Setea pământului), sugerându-le amicilor lui de bridge 
că 'a pus în mișcare organele de Securitate. În paralel, s-a trimis 
directorului Studioului „Al. Sahia” un bilet anonim „prin care acesta 
să fie informat despre , Bo yang g de plagiere ale lui Mirel Ilieșu, 
cuprinzând date reale, verificabile”+ 

Preocuparea Securităţii pentru destrămarea oricărei acţiuni colec- 
tive face victime între membrii cenaclurilor neautorizate: 


De asemenea, în urma măsurilor informativ-operative întreprinse, 
s-a reușit să se prevină materializarea iniţiativei a 14 elemente de 
a organiza cenacluri neautorizate în care să se discute „lucrări ce nu 
pot fi publicate, poezie și literatură apolitică, propovăduirea unei 
vieţi parazitare, promovarea nonconformismului și libertăţii absolute, 
comentarea de pe poziţie ostilă a politicii interne și internaţionale 
desfășurate de partidul nostru”. Cazuri de acest gen au fost semna- 
late printre altele la Inspectoratul Municipiului Bucureşti, Covasna, 
Harghita, Maramureș, Timiș, Prahova, Tulcea şi Vaslui’. 


Împiedicarea întâlnirilor de grup este urmată, în funcție de caz, 
de măsuri polițienești. Dosarul de grup nr. 252 privind „Intelectualii” 
înregistrează critici la politica antisemită iniţiată de autorităţile 
comuniste la începutul anilor 1960: 

A. Crișan Ion, Bujes Iosif, Crohmălniceanu Ovid, Henry Wald și alţii, 
au organizat un cerc intelectual făcând reuniuni la Crișan Ion acasă. 

= Acolo se discută duşmănos la adresa politicii partidului și guvernu- 
lui nostru, lansându-se teoria că s-a pornit o persecuție activă împo- 
triva evreilor, conducerea de stat promovând o linie naționalistă, 
antisemită. La aceste reuniuni au participat şi membrii Bandei care 
au atacat Banca de Stat în anul 1959. 


În urma informaţiilor obținute, A. Crişan a fost dat afară de la 
Biblioteca Academiei şi exclus din Partidul Muncitoresc Român. În 
logica aceleiași strategii de strivire a acţiunilor colective, am invocat 
anterior și cazul lui Dan C. Mihăilescu, anchetat pentru banale reu- 
niuni între prieteni puse sub titulatura mai curând ludică a unui 
cenaclu. 

Ioana Diaconescu a elaborat un amplu documentar privitor la 
Dosarul 120 artă-cultură, sursă importantă privitoare la controlul 
lumii artistice şi culturale, din care Mihai Pelin editase culegerea 
de documente Cartea Albă a Securității. Securitatea împărţise cre- 
atorii în trei categorii: 1) intelectualii cu activitate ostilă; 2) intelec- 
tualii cu activitate dușmănoasă; 3) intelectualii cu antecedente politice 
sau penale, „reacţionari” şi descendenţii acestora. Tipologia stabilea 
şi ierarhia gradului lor de periculozitate. Dintr-o notă din 20 octom- 
brie 1982 aflăm cât de numeroasă era cea de-a treia categorie: „In 
domeniile creaţiei literar-artistice au fost identificaţi un număr de 
190 de descendenţi ai unor persoane cu antecedente politice sau penale”. 

Autoarea face inventarul informaţiilor găzduite în documentele 
care i se par relevante. Următorul citat dă și el dimensiunea con- 
trolului: 


Din punct de vedere organizatoric, activitatea informativ-operativă 
de Securitate în problemă se desfăşoară în cadrul Consiliului Culturii 
şi Educaţiei Socialiste, Uniunilor și Asociaţiilor de creaţie (membri 
și personalul muncitor), editurilor, redacţiilor, publicaţiilor literar- 

“artistice, instituţiilor de artă plastică, teatrale, muzicale, coregrafice, 
Circului de Stat, Asociaţiei Române de Impresariat Artistic, muzee- 
lor, laboratoarelor zonale de restaurări, oficiilor patrimoniului cultu- 
ral naţional, șantierelor de restaurare, caselor de cultură, căminelor 
culturale, bibliotecilor, cenaclurilor și cluburilor literar-artistice, for- 
maţiilor artistice de amatori, precum şi în rândul creatorilor de artă 
liber profesioniști şi altor persoane cu preocupări literar-artistice. 
Sarcinile de Securitate în cadrul bibliotecilor, cenaclurilor, cluburilor 
şi formațiilor artistice de pe lângă obiective economice ori instituţii 
asigurate contrainformativ de alte compartimente de muncă vor fi 
realizate de către acestea, ofițerii din problemă având, însă, obliga- 
ţia să cunoască permanent principalele aspecte de interes operativ 
ce vizează domeniul creaţiei literar-artistice și să se implice în solu- 
ţionarea informaţiilor mai importante de profil. 

Documentul susține ideea că activitatea de supraveghere și con- 
tracarare se desfășura absolut peste tot unde erau aşteptate sau 
înregistrate la un moment dat manifestări ostile. Faptul că la sfâr- 
şitul anilor 1980 s-au multiplicat manifestările contestatare a dus 
la amplificarea mijloacelor de control. Un raport al Securităţii indică, - 
pentru anul 1986, un număr de 839 de informatori, 371 de colabora- 
tori, 546 de surse și 37 de rezidenţi lucrând în reţeaua artă-cultură?. 
Dintre cele 268 de recrutări planificate în același an, se realizaseră 
246, iar 92 de informatori fuseseră abandonaţi. Pentru anul 1987, 
documentul stabilește necesarul de recrutări interjudeţene la 188. 

Raportul de analiză a activităţii informativ-operative desfășurate 
în 1988 în problemele artă/cultură şi presă/radioteleviziune/poligrafie 
anunţă stabilirea pentru anul 1989 a unor „planuri de recrutări [...] 
în locurile Și cazurile în care au fost prevăzute. Atenţie deosebită se 
va acorda potenţialului informativ din întreprinderile poligrafice pentru 
a crea un dispozitiv invulnerabil, aşa cum ni s-a ordonat de către 
tovarășul ministru secretar de stat [şef al pt eparhia Securităţii 
Statului, Iulian Vlad)10. 

Documentarul Ioanei Diaconescu conţine câteva piese care demon- 
strează implicarea directă a Securităţii în marginalizarea Generației '80. 
Adresa UM 0544 din 27 februarie 1984 către UM 0610 București anunţa: 


Deţinem date din care rezultă că „Cenaclul din Tei”, cenaclu literar 

„studenţesc, creat recent sub egida revistei „Viaţa Studenţească” (folo- 
sită mai mult ca acoperire), ale cărei reuniuni se ţin duminica în 
complexul studențesc Tei, este, în fapt, o continuare a fostului Cenaclu 
de luni coordonat de Nicolae Manolescu. Între susținătorii noului 
cenaclu, în afara lui Mircea Iorgulescu, care-l coordonează, se numără 
filozoful Mihail Șora, criticul Alexandru Paleologu, precum și scrii- 
torii loan Groșan (profesor în Bucureşti), Elena Ștefoi (profesoară de 
istorie în Popești-Leordeni), Solomon Marcus (profesor de matematică 
la Universitatea din București), Matei Vişniec şi Florin Iaru. La cea 
de-a doua reuniune a cenaclului mai sus menţionat, ce a avut. loc 
duminică 26.02 a.c., urma să fie o piesă a scriitorului Matei Vişniec, 
piesă despre care se afirmă că a stârnit interesul oamenilor de litere, 
ea înfățișând viaţa ca [...] o închisoare, „viaţa celulă”. În mediul 
participanţilor, Elena Ștefoi a afirmat că desfiinţarea „Cenaclului de 
luni” nu a însemnat nimic, că acest nou cenaclu va fi mult mai bine 
organizat și [...] va constitui un grup mult mai compact. 


Din nota din 12 octombrie 1988 aflăm: 
Direcţia culturii de masă din cadrul Consiliului Culturii şi Educaţiei 


Socialiste a aprobat, la propunerea Consiliului Judeţean al Educaţiei 
și Culturii Socialiste, ca în orașul Tg. Neamţ să se organizeze, în . 

intervalul 14-15 noiembrie a.c., a V-a ediţie a colocviului „Poezia 
tânără”. Tema principală a reuniunii s-a stabilit să o constituie „Post- 
modernismul”, urmând ca în cele două zile, pe lângă întâlniri cu 
cititorii, vizite în diferite obiective, să aibă loc două comunicări: „Litera- 
tura şi organizarea socială” și „Tânărul scriitor și conștiința socialistă”, 
urmate de dezbateri. Din datele ce le deţinem rezultă că majoritatea 
invitaţilor nu fac parte din Uniunea Scriitorilor, unii dintre aceştia 
fiind cunoscuţi cu atitudine ostilă, elogiaţi de postul de radio Europa 
Liberă pentru refuzul lor de a scrie poezie cu mesaj politic. Menţionăm 
în acest sens pe Florin Iaru, Mircea Cărtărescu, Mariana Marin, 
Elena Ştefoi, Radu Călin Cristea [...], toţi membri ai fostului „Cenaclu 
de luni”, condus de Nicolae Manolescu. Având în vedere că în cadrul 
manifestărilor de acest gen ce au avut loc anterior, inclusiv la Tg. Neamţ, 
unii participanţi au adoptat o atitudine necorespunzătoare, formulând 
aprecieri neavenite la adresa politicii culturale a partidului nostru 
şi că la colocviul preconizat urma să participe un număr relativ mare 
de elemente cu asemenea preocupări, a fost informată tovarășa Suzana 
Gâdea care a dispus anularea acţiunii. Prin măsuri informative urmă- 
rim reacţia persoanelor ce intenționau să participe la manifestare”. 


Adnotările marginale la această notă aparţin însuși șefului Securității, 
gral.-col. Iulian Vlad, care atrage atenţia subalternului pentru lipsa 
de reacţie: „Tovarășe colonel Raţiu, 1. L-am informat pe tovarășul 
Constantin Olteanu. 2. De ce, după cele anterior întâmplate atât 
Direcţia culturii de masă din Consiliul Culturii și Educaţiei Socialiste 
şi Consiliul judeţean respectiv mai organizează astfel de acţiuni? 
Nu credeţi că ar trebui clarificate mai temeinic asemenea lucruri? 
13 X 1988”12, 

Lista dosarelor de urmărire informativă constituie doar o parte 
din ce avem de privit pentru a realiza amploarea operaţiei de supra- 
veghere. O faţetă complementară a fenomenului este numărul con- 
siderabil al colaboratorilor care au fost implicaţi în culegerea de date 
despre o anumită personalitate, pe o lungă perioadă. In cazul lui 
Pálfi Géza, un apropiat al episcopului catolic Márton Aron, informa- 
ţiile provin de la 84 de resurse. | 


* Am ales acest exemplu, dintre mai multe posibile, pentru a aminti că 
ultrasupravegheate și reprimate au fost şi alte categorii de prestigiu, 
în afara oamenilor de cultură, și că etnicii români suportau regimul 
polițienesc alături de etnicii maghiari, germani, evrei etc. (Informaţia 
din Novâk Csaba Zoltân, „We Serve and We Collaborate. The Issue of 
Agent-Type Collaboration in Respect to the Relations Between Church 
and State in Romania. Case Study of the Pálfi Geza Files”, lucrare 
prezentată la Conferinţa „Memory of Everyday Collaboration with the 
Communist Regimes in Eastern Europe”, Budapesta, 23-26 octombrie 2013). 

Urmărirea exilului 


Supravegherea oamenilor de cultură continuă când aceştia ajung în 
Lumea liberă, fie că devin sau nu parte a exilului militant. Colaboratorii, 
agenţii de influenţă și sursele capătă și mai multă importanţă, căci 
numărul ofiţerilor și mijloacele care stăteau la dispoziţie nu puteau 
fi aceleași ca în ţară . Unii intelectuali fac călătorii repetate în stră- 
inătate, cu o frecvenţă greu de înţeles pentru vremea aceea, întâlnesc 
personalităţile culturale ale exilului și dau informaţii despre ele la 
sosirea acasă. Nu sunt puţine exemplele. 

Patru ani din viața unei surse reprezentative, „T. Costică”, sugerează 
proporțiile fenomenului. Aflăm că în perioada 24 octombrie — 25 decem- 

„brie 1981 informatorul a făcut un turneu prin Italia, Elveţia, Franţa, 

Belgia și RFG, iar la Paris ţinuse o conferinţă. I-a întâlnit atunci 

pe Virgil Ierunca, Monica Lovinescu, Barbăneagră, Radu Stoica, Peter 

Pusztai, Edmund Pollak. Documentul cu detalii înregistrează și fap- 

tul că emigrația îl invitase să rămână în Occident. Între 29 mai şi 

9 august 1982, „T. Costică” va umbla prin Italia, Elveţia, Franţa, 
RFG, Belgia și Polonia. Avea să îi contacteze pe Livio Zanolini, Valentin 

Th. Ionescu, Alexandru Târziu, Victor Teodorov, Pusztai Peter, Valentin - 
Popa, Paul Barbăneagră, Vlad Stolojan, Ierunca și Monica Lovinescu ş.a. 
Peste doi ani, în perioada aprilie-mai 1984, informatorul a călătorit 
în Italia, Franţa, Belgia, RFG şi Polonia, unde a avut ocazia să se 
întâlnească cu Camilian Demetrescu, sculptorul Eugen Ciucă, Livio 
Zanolini, George Apostu, Paul Barbăneagră, Alexandru Niculescu. 
Propunerea făcută lui „T. Costică” şi frecvenţa călătoriilor prin lume 
sunt o sugestie privind „greutatea” sursei!’. | 

Intelectualilor și artiștilor români trimiși să ia contact cu exilul 

militant, ajunşi colaboratori, informatori ori agenţi de influenţă, li 
se repartizau subiecţii-obiectiv pe lângă care „aveau posibilităţi”, 
Personalităţile culturale din ţară care ajungeau în Occident — şi 
ajungeau multe, cum aflăm astăzi prin consultarea arhivelor — aveau 
legături cu omologi ai lor din exil. Informațiile adunate de colabo- 
ratorii Securităţii”, care priveau „contactele contactelor”, motivau 


* Având în vedere obligația stabilită prin lege, de a da relații privitoare 
la contactele cu străinii, beneficiarii de vize pentru Occident deveneau 
ușor surse. | 

In sens strict, se face deosebirea dintre colaboratori, persoane recrutate . 
de Securitate având posibilităţi limitate sau ocazionale de a furniza 
informaţii de interes operativ şi alte categorii. Colaboratorul se află pe 
o scară de utilitate între informatori și persoanele de sprijin, ultimele 
cu posibilităţi scăzute. În volum, folosim termenul „colaborator” deseori 
într-un sens general, comun, ca denumind persoanele care asistau Securi- 
tatea sub diferite forme. În plus, termenul a fost preluat de Legea 
nr. 187/1999 în sintagma „colaborator al Securităţii ca poliţie politică”. 


Kk 

deschiderea de noi dosare de urmărire informativă sau cel puţin de 
supraveghere informativă”. Şi acest mecanism avea drept consecință 
intensificarea și generalizarea supravegherii. 

În unele cazuri, sursele se pot identifica fără o cerere de decla- 
sificare — posibilă doar în anumite circumstanţe —, din simpla eva- 
luare a contextului. lată o notă care informează asupra refuzului 
Monicăi Lovinescu de a discuta cu informatorul „Maxim”, reputat 
filolog, reproşându-i-se că a stat atâţia ani la Dijon și n-a zis nimic — 
în timp ce colegul sursei, Eugen Simion, o vizita des”!!. 

Câte persoane erau în acea perioadă filologi cu stagii la Dijon, 
colegi cu Eugen Simion? Dăm la subsol o listă cu nume de cod ale 
unor persoane folosite drept surse, repetând observaţia că așezarea 
lor de către Securitate în această categorie nu ne permite să califi- 
căm, fără alte date, caracterul „colaborării” lor”. Astfel, nota din 


Este de reamintit în context că, în conformitate cu legea, călătorii în 
străinătate trebuiau să depună la înapoiere un raport. Unii o făceau 
formal, fără să dea informaţii relevante, dar erau trecuţi de ofiţeri drept 
surse ori chiar li se făceau dosare de reţea. Nu este o dificultate pentru 
cercetător să distingă stilul delator de prezentarea binevoitoare a per- 
soanelor întâlnite. | 

* Supravegherea informativă este forma primară de urmărire a unei 
persoane sau a unui grup pe o perioadă limitată (cel mai des, 30 de 
zile), având ca scop clarificarea unor suspiciuni sau verificarea unor 
informaţii venite ca primă sesizare. 

** Tată o listă de „repartizări” ale surselor pe lângă colaboratorii unor 
posturi de radio străine: „Niculescu” — Max Bănuș, Tylo Anca, Ciorănescu 
Gheorghe, Monica Lovinescu, Dan Cernovodeanu; „Laurenţiu” — Vlad 
Georgescu, Ion Ioanid, Sanda Stolojan, Tylo Anca, Virgil Ierunca, Monica 
Lovinescu; „T. Costică” — Virgil Ierunca, Monica Lovinescu, Paul Barbăneagră, 
Gheorghe Apostu; „Maxim” — Cicerone Poghirc, Dumitru Țepeneag; „Stan 
Ion” — Vlad Georgescu, Mircea Carp; „Andrei Valeriu” — Gabor Dorina; 
„Bădescu Victoria” - Ana Maria Vansahen; „Cornel” — Victor Pffeiler; 
„Ștefan” — Liviu Cristea, Victor Pffeiler; „Oros” — Constantin Cernăianu; - 
„Radu” — Mihnea Romalo, Liviu Cristea; „Diana” — Andrei Voiculescu; 
„Bazi!” — Virgil Tănase; „Profesorul” — Monica Lovinescu; „Radu” - Doina 
Tuţuianu, Cicerone Ioaniţoiu; „Petrică Ionescu” — Bill Topolski, Vlad 
Mugur, Horia Georgescu; „Luchian” — Eugene Ionesco; „Tudor” — Ivan 
Helmer, Benedict Adamescu; „Irinel” — Sorin Cunea; „Petre Cristi” — 
Emil Mereanu; „loanescu Ion” — Șerban Orescu, Radu Cîmpeanu; „Dobrescu” — 
Vlad Georgescu, Virgil Ierunca, loan Cicerone; „Dobrogeanu” — Radu 
Cîmpeanu, Dinu Zamfirescu, Cicerone Ioniţoiu; „Simion” — Vlad Georgescu; 
„Ina Bogdan” — Max Bănuș; „Florin” — Vlad Georgescu; „Eugen” — Vlad 
Georgescu, Mihai Cazacu, Petre Năsturel; „Gheorghiu” — Max Bănuș; 
„Popa” — Vlad Georgescu, Șerban Orescu, Nicolae Stroiescu, Monica 
Lovinescu; „Nicu” — Andrei Voiculescu; „Barbara” — Mircea Vasiliu, Radu 
Maltopol, Alexandra Polizu, Sanda Balaban, Cornel Dumitrescu; „Mihai” — 
Gabriel Zamfirescu, Constantin Mareş, Horia Soceanu, Zănel Fruchtmann; 

20 octombrie 1982 a numitului „Maxim”, având contacte cu specialiști 
filologi şi profesori de lingvistică, conţine informaţii relativ benigne!5. 
În schimb, sursa „Niculescu” are un tipic stil securistic. Nota lui din 
12 noiembrie 1977, dată după o convorbire cu Max Bănuș, este amplă 
și incitatoare. O alta, din 29 decembrie 1978, descrie locuinţa și 
cartierul unde locuia Bănuș. O face cu multe detalii”. 

Am indicat cu o altă ocazie numărul: mare (în raport cu standar- 
dele acelor vremuri) al oamenilor de cultură care, conform progra- 
melor de măsuri ale Securităţii, efectuau anual deplasări în Occident 
cu sarcini pe lângă angajaţii sau colaboratorii posturilor de radio 
străine. Pe liste apar 32-33 de surse!$. Dacă multiplicăm numărul 
cu diversitatea contactelor fiecăreia, avem o imagine asupra ampli- 
tudinii controlului exercitat de organele de la Bucureşti. 

Câţi colaboratori, informatori ori agenţi de influenţă avea Securitatea 
pentru controlul exilului"? Pe ce se baza o astfel de performanţă? 
Nu am găsit o cercetare acoperitoare asupra mijloacelor materiale 
ori a altor feluri de resurse aflate la dispoziţia instituţiei. Ar fi 
interesant de cunoscut cum arăta operaţia de recrutare și, în parti- 
cular, cum se aranjau călătoriile în Occident cu scop informativ. Şi 
în această privinţă, lipsesc cercetările sistematice. Rămân la dispo- 
ziție cazuri, situaţii pilduitoare care dau sugestii despre cât de mult 
puteau investi autorităţile comuniste în urmărirea exilului. 

Reţinem încercarea de recrutare a lui Ion Bălu pe post de agent 
de influenţă, povestită de istoricul literar cu ocazia unei conferințe 
dedicate relaţiilor dintre Securitate şi scriitori. Ion Bălu devenise 
interesant pentru Securitate în urma intensei sale corespondențe cu 
Mircea Eliade. Cu ocazia unui program artistic iniţiat la şcoala unde 
preda, în Câmpina, a fost căutat de un ofițer pentru o discuţie cu 
„tovarășii” veniţi de la Bucureşti. 


„Iraian” — Sorin Cunea, Nicolai Constantin Munteanu; „Cristea” — Horia 
Niculescu, Sorin Cunea (Situaţie operativă a Departamentului Securităţii 
Statului din 18 februarie 1985 privind sursele selecţionate pentru a fi 
dirijate cu sarcini pe lângă angajaţii sau colaboratorii posturilor de 
radio străine, vol. 58, f. 569). 
Sursa își asumă propriile investigaţii: „Un angajat pe care Bănuș îl. 
crede dubios este Ivan Deneș. Despre acesta s-au prezentat direcțiunii 
declaraţii de la foști deținuți în taberele de muncă din ţară, care au 
fost internaţi împreună cu Deneș. Astfel s-a declarat că acesta fusese 
omul direcţiunii din lagăre maltratându-i pe ceilalţi deţinuţi” (Arhiva 
CNSAS, Fond de problemă, D21, vol. 36, f. 240). Conform dezvăluirilor 
lui William Totok, Ivan Deneș era informator al Securităţii (vezi William 
Totok, „Ivan Denes”, Halbjahresschrift-hjs-online, 20.04.2011 — http:// 
halbjahresschrift.blogspot.de). 
tko Situația operativă din 20.01.1986 indică un număr de 109 persoane ca 
fiind necesarul de recrutări pentru străinătate, în anul 1987 (Arhiva 
CNSAS, Dosarul 10962, f. 240). 

„Organele” îi propun lui Bălu să plece la Lausanne, unde se afla 
Ion Caraion, cu misiunea de a împiedica participarea acestuia la o 
reuniune ţinută la Londra în luna mai a aceluiași an. Ce-i drept, 
miza nu era una oarecare. Mai mulţi emigranţi cunoscuţi, invitați 
în capitala Angliei de Ion Raţiu, planificaseră un protest împotriva 
programului de distrugere a satelor. Cităm pe larg din acest dialog, 
căci el permite să deducem amploarea resurselor materiale și a cone- 
xiunilor mobilizate de Securitate împotriva „adversarilor” din exil: 


„Ei, cum să mă duc? Ce o să spună Ion Caraion? De unde știi dum- 
neata că urmează să se ţină la Londra așa ceva, când în ţară nu se 
vorbeşte.” „A, păi găsim noi o formulă. Plecaţi imediat. Vă dăm paşa- 


port, dar nu vi-l dăm noi, să vi-l dea cineva din străinătate.” „Păi, | 


cine mă cunoaște pe mine? Nu mă cunoaște nimeni.” „A, păi, nu mai 


vorbiţi așa.” Îmi dă o listă şi erau acolo vreo 30 de nume. Prima , 


dată când am citit-o eram așa de emoţionat, că n-am reţinut niciun 


nume. A doua oară când o citesc, văd într-adevăr că erau oameni pe | 


care îi ştiam. Zice: „Plecaţi și ţineţi la Lausanne o conferință des- 
pre — vorbiţi întâi cu Ion Caraion și după aceea ţineţi o conferinţă — 
despre rădăcinile românești ale lui Mircea Eliade și Lucian Blaga”. 
Am început să râd. „Cum ajung la Lausanne acolo şi în gară spun 
că am venit [la] o conferință despre Mircea Eliade”? „A, păi nu ne 
luaţi aşa — zice — pentru că totul este pregătit, doar să vă duceţi 
acolo să vorbiţi.” „Cum să plec? Copilul urma să dea examen la 
facultate.” Zice: „Plecaţi cu toţii”. „Stai, domnule, cum să plecăm cu 
toţii? Ei, şi cum o să trăiesc acolo?” „N-aveţi nicio grijă, vă dăm tot 
ce vă trebuie.” Știau tot. Ştiau, de pildă, că vorbisem cu Ion Caraion, 
cât fusese în ţară, publicasem în „România Liberă” un articol pe două 
pagini despre opera lui şi omul a insistat să mă cunoască personal. 
Și am făcut prostia atunci să-i spun - și cu aceasta m-au şantajat — 
că am informatori printre elevii din clasă. Și i-am povestit cum am 
aflat. Și ei au spus: „Știm ce i-aţi spus lui Caraion și el vă cunoaște 
și are încredere în dumneavoastră”. I-am refuzat. De la 8 martie 


până la sfârşitul lunii mai, au venit în fiecare săptămână, încât soţia . 


mea mi-a spus: „Spune-le să vină acasă să vorbească cu mine. In 
clipa în care vorbesc cu el, îi spun: «Dacă pleacă, dacă soţul meu 
acceptă, divorţez»”. Era o problemă, atunci. Divorțul era problematic, 
era interzis de autorităţi. La sfârșit, maiorul din Ploiești spune: „Domnule, 
dumneata nu eşti patriot, nu vrei să pleci ca să ţii nişte conferinţe 
despre doi mari scriitori români”. Tot insistau cu rădăcinile românești 

“ale lui Mircea Eliade şi Lucian Blaga. Pe urmă am aflat că trebuia 
să vină în ţară un elev al lui Mircea Eliade care, din apreciere pen- 
tru opera lui Eliade, a învățat limba română și voia să vină în ţară 
să studieze tocmai rădăcinile românești ale lui Mircea Eliade, primise 
viza Ambasadei României de la Washington. Și Securitatea voia să 
contracareze în felul acesta posibilitatea ca un străin, un american, 
să vorbească despre rădăcinile româneşti ale lui Mircea Eliade. 
Lucrurile sunt mai complicate, dar”... 

Comunitatea artiştilor plastici 


Urmărirea informativă a scriitorilor, filozofilor și a altor oameni de 
cultură era practic totală. În atenţia Securităţii intrau toate catego- 
riile cu valoare simbolică și, desigur, printre ei, artiştii plastici. Nota 
din 21 august 1985, care îi privește, arată că Securitatea voia să 
cunoască opiniile şi comportarea celor 1.526 de membri ai Uniunii 
Artiștilor Plastici, ale celor 451 de membri ai Fondului Plastic, ale 
„celor 150 de artiști tineri absolvenţi ai institutelor de arte plastice, 
grupați în cenaclul tineretului „Atelier”, cu peste 2.200 de artiști 
plastici amatori, membri ai celor 101 cenacluri (cercuri) în Asociaţia 
artiștilor plastici amatori’. Interesa fiecare detaliu. Aflăm că din 
totalul artiștilor plastici profesioniști, 702 erau încadraţi în muncă, 
188 erau pensionari, 636 liber-profesioniști, din care 556 în capitală. 
Securitatea este interesată şi de personalul muncitor al Uniunii, 
Fondului, combinatului de profil și revistei Arta (circa 750 de persoane). 
Evaluările notei erau desigur securiste; „Analiza situaţiei informa- 
tiv-operative din rândul artiștilor plastici, în perioada 1 ianuarie 
1984 și până în prezent, a permis desprinderea următoarelor con- 
cluzii: intensificarea acţiunilor oficinelor de propagandă reacționară 
din exterior și a serviciilor de spionaj străine, pentru atragerea la 
activități ostile, influențarea negativă. ori incitarea unor persoane 
din mediu cu activităţi necorespunzătoare”!?. | 

Documentele enunţă ce forme de expresie reprezentau „amenin- 
ţări” pentru instituţia de represiune a regimului: „Pictorii Horia 
Bernea, Mihaela Isac Crișan din capitală, Flondor Constantin, Iulian 
Văcărescu, Mateș Cornelia, Vereș Paul din Timişoara, Barău Eugen 
din Tulcea etc. fac lucrări cu conţinut mistico-religios, iar Sever 
Frențiu, Sorin Dumitrescu și Florin Ciubotaru sunt suspecți că intro- 
duc în creaţiile lor simboluri francmasonice”20. 

Sunt în particular vizaţi graficienii care „creează lucrări cu con- 
ținut necorespunzător şi interpretabil din punct de vedere politic”. 
Intre ei, Mihai Stănescu și Matty Aslan din București, Crăiţă-Mândra 
din Bacău ale căror caricaturi „tendenţioase” sunt difuzate în cercul 
de relaţii ori sunt trimise pentru publicare. Mihai Stănescu se bucură, 
cum era de bănuit, de o atenţie specială. Acesta, „nemulţumit de 
faptul că întâmpină dificultăţi în editarea unui volum de caricaturi 
(albumul anterior, apărut în 1982, a fost retras din librării pentru 
conţinutul interpretabil al unor lucrări), a ameninţat că va tipări 
cartea pe cont propriu, fără aprobare şi va solicita plecarea definitivă 
din ţară”?1. Sunt şi alţi artişti care cer plecarea în străinătate, nemul- 
țumiți de obstacolele întâmpinate şi, mai rar, ajung să trimită scri- 
sori la Europa Liberă. Autorul raportului invocat susţine că datorită 
măsurilor luate „au fost estompate din faza incipientă unele tendinţe. 
revendicative”. 

Odată începută în ţară, urmărirea continua în străinătate. Siguranţa 
celor enunțate în arhive despre evoluţiile țintelor în Occident scade. 
Rapoartele ofiţerilor amestecă teze de tip poliţie politică, informații 
verificate, spuse nesigure culese de prin note pentru a căror cernere 
e nevoie de multe site. Un document face referire la încercarea de 
a-l atrage pe criticul de artă Andrei Pleșu la postul de radio Europa 
Liberă. Acesta, aflat cu o bursă Humboldt în Germania, era privit 
de Monica Lovinescu şi Virgil Ierunca drept „cel mai potrivit cola- 
borator” și chiar, în perspectivă, director al secției pentru România 
a Europei Libere. Dar, susţine materialul, „acţiunea a fost prevenită 
printr-un complex de măsuri de influențare întreprinse asupra celui 
în cauză”??, Andrei Pleşu a declarat cu mai multe ocazii că la ple- 
carea lui în străinătate, după ce fusese pedepsit pentru participarea 
la sesiunile Meditaţiei Transcendentale, Securitatea i-a cerut să nu 
se mai întoarcă. Declaraţia criticului de artă și susţinerile ofițerilor 
se află în contradicţie: a fost Pleşu invitat de Securitate să rămână 
în străinătate ori aceasta a trebuit să-l influenţeze ca să renunţe la 
colaborarea cu Europa Liberă și să revină în ţară? Contradicţia nu 
poate fi tranșată, căci niciuna dintre alegaţii nu poate fi susținută 
cu probe. 

Conform aceluiași document, în anul 1983 se afla la Paris, cu o 
expoziţie personală, și pictorul Sorin Dumitrescu, trecut la rândul 
lui prin scandalul Meditaţiei Transcendentale. Or, în anul 1982, 
conducerea Ministerului de Interne hotărâse refuzul vizelor oricărui 
participant la MT doritor să facă vizite în străinătate. Puteau scăpa 
de interdicţie doar persoanele care trecuseră printr-o prelucrare spe- 
cială. Măsurile de o deosebită severitate luate de Ministerul de Interne 
împotriva celor căzuţi în capcana Meditaţiei Transcendentale sugerează 
că eventuala prezenţă a acestora în Occident, după 1982, are de găsit 
o explicaţie. 


*  Severele hotărâri ale Ministerului de Interne aveau să vadă prima oară 
lumina zilei în ziarul România liberă de abia la 18 iunie 2002: „Acţiunea 
Meditaţia Transcendentală. Planul de măsuri pentru prevenirea și contra- 
cararea activităţii ostile desfășurate împotriva ţării noastre sub acope- 
rirea sectei Meditaţia Transcendentală” și al doilea, „Acţiunea Meditaţia 
Transcendentală. Raport cu privire la concluziile desprinse în spiritul 
indicaţiilor conducerii partidului de a se realiza și aprofunda problemele 
privind extinderea sectei Meditaţia Transcendentală în ţara noastră”. 
O sugestie privind aspectele obscure a ceea ce a urmat anului 1982 
oferă şi cariera persoanelor după revoluţie. Cadrele didactice și cercetă- 
torii scoși de la locurile lor de muncă în anul 1982, din cauza participării 
la MT, nu au mai putut să revină la poziții echivalente până în anul 1989. 
Măsurile punitive iniţiale au fost relaxate doar prin excepție. Este situația 
lui Mihail Golu, reintegrat înainte de 1990, multiplu demnitar după 
revoluţie. La sfârșitul perioadei de marginalizare, Irina Holdevici a fost 

Materialele de arhivă susţin că Securitatea urmărea întreaga 
viaţă culturală în România, iar supravegherea intelectualilor şi artiş- 
tilor era, practic, totală. Deși existau diferențieri între domenii, unele 
mai sensibile, altele mai puţin — de prima categorie aparţineau tele- 
viziunea, radiodifuziunea, cinematografia" —, gradul de control al 
fiecăreia făcea astfel de „subtilităţi” practic nesemnificative. 


Cât de unitare și cât de complexe 
au fost personalităţile? 


Ștefan Aug. Doinaș şi Adrian Marino. Una dintre experienţele impre- 
sionante pe care le oferă lucrul în arhivă este sentimentul pătrun- 
„derii în lumea interioară a oamenilor despre care vorbesc dosarele. 
Starea apare chiar atunci când materialele sunt limitate ca număr 
ori grosime și chiar dacă o mulţime de documente trebuie eliminate 
dat fiind caracterul lor fabricat, falsificator ori deturnat — uneori, 
chiar cu buna intenţie a unor surse care protejau, prin cele enunțate, 
persoanele despre care scriau. Zecile de studii de caz publicate până 
astăzi arată complexitatea situaţiilor și a oamenilor care au inter- 
acționat cu instituţiile de autoritate comuniste şi, în particular, cu 
Securitatea. L-am descoperit astfel pe Constantin Noica strivit de 
sindromul Stockholm?%, unind agende ce ar părea incompatibile, una 
a agentului de influență al comuniștilor, alta a iubitorului onest de 
cultură, una a autorului de texte legionare, cealaltă a umanistului. 
„Cât de coerenţi și diferiţi au fost Ştefan Aug. Doinaș şi Adrian 
Marino de-a lungul vieţii lor! Condamnat la un an de închisoare în 
1957, pus în libertate în februarie 1958, când a acceptat să semneze 
un angajament la ieşirea din închisoare, Doinaș a căutat cu disperare 
să reintre în viaţa literară. Nu a reușit o perioadă, ca urmare s-a 
adresat autorităţilor în termeni capabili să le înduplece: „Astăzi, 
după aproape 3 ani de la eliberarea mea, mă adresez dv. cu rugă- 
mintea de a mi se da posibilitatea să-mi desfăşor mai departe munca 
de scriitor. Consider, bizuindu-mă pe aprecierile unanime de care 
s-au bucurat poeziile pe care le-am prezentat, că pot fi util, prin 
scrisul meu, luptei pe care o duce azi întregul nostru popor pentru 


angajată la Casa de Cultură a Ministerului de Interne, unde preda 
ofițerilor gimnastică yoga, iar după revoluţie a devenit ofițer SRI. 
Cercetările lui Bujor T. Rîpeanu indică un mare număr de „cinemato- 
grafiști” implicaţi în activităţi de informare/colaborare. Pentru unele 
sugestii, mai curând discrete având în vedere că lucrarea este un dic- 
ționar, vezi Bujor T. Rîpeanu, Cinematografiştii. 2.345 cineaşti, actori, 
critici şi istorici de film şi alte persoane care au avut de-a face cu 
cinematograful din România sau care sunt originare de pe aceste melea- 
guri, Bucureşti, Meronia, 2013. 

desăvârşirea construirii socialismului”. Devotat creaţiei, Doinaș va fi 
un promotor al valorilor autentice, va avea o activitate remarcabilă 
în structurile Uniunii Scriitorilor. A fost autorul unor poziţii publice 
memorabile — printre care des invocatul discurs de la Colocviul Naţional 
de Poezie din 1978. Pe măsura acestora, la sfârșitul deceniilor comu- 
niste părea înconjurat de o aură a demnităţii: „După opinia mai mul- 
tor scriitori, Ștefan Augustin Doinaș se află în gruparea «martirilor» 
care vor să fie consideraţi «eroi» de către intelectualii occidentali și 
unii comentatori ai postului de radio «Europa Liberă»”2%. 

Dar Doinaș nu este „erou”, ci mai curând prudent ori, prin natura 
lui, reţinut. Nu apare pe lista acţiunilor colective numite de Securitate 
„subversive”, precum întâlnirile pentru semnarea unor scrisori de 
protest. Va asuma primul gest radical doar în anul 1989, când își 
va pune semnătura pe „scrisoarea celor șapte”. 

Dosarul de Securitate precizează și adaugă prea puțin la ce se 
ştie din viaţa publică despre Doinaș: un om de mare decenţă, fără 
impulsuri războinice, autorul câtorva compromisuri cerute de reve- 
nirea în viaţa literară care pot fi considerate minore. Aceeași tendinţă 
de „personalitate îmblânzită” este de recunoscut în acceptul său de 
către el, în 1992, de a intra în Academia Română, într-un moment în 
care o parte a lumii intelectuale solicita boicotarea ei. Va fi senator între 
anii 1992 și 1996 datorită capitalului de imagine, fără a fi avut merite 
în constituirea şi activitatea partidului pe ale cărui liste a candidat’. 

În aceeaşi perioadă ca Doinaș, a fost invitat să intre în Academie 
şi Adrian Marino; cărturarul a refuzat. A trecut asemenea poetului 
prin închisorile stalinismului, dar încercările lui fuseseră mai multe 
și mai grele. A sfidat cererea de a semna un angajament, înfruntând 
șantajul cu toate consecinţele, incluzând prelungirea perioadei de 
domiciliu obligatoriu. Şi el a trebuit să lupte pentru a reveni în viaţa 
literară. Cererea de „reabilitare judiciară” din 12 iulie 1969 nu face 
vreo concesie politică, deşi prin excelență modelul era „să se facă”. 
Argumentul său este că, „după executarea condamnării mele, m-am 
reintegrat cu toată seriozitatea şi puterea de muncă în viaţa socială 
şi culturală a ţării noastre, desfășurând o activitate de critic, istoric 
literar şi cronicar, care a atras recunoașteri publice”; „n-am mai 
suferit nicio condamnare și am achitat toate cheltuielile juridice la 
care am fost obligat prin hotărâre”?$. Nicio referire la schimbarea 
ideilor politice, la aprecierea regimului ori măcar la evoluţia lui 
pozitivă. Un ton foarte diferit de ceea ce găsim în cererile rugătoare 
ale lui Doinaș. Şi Adrian Marino și-a asumat o identitate politică după 
1990. El a muncit să-i dea un conţinut, lucrând voluntar la ziarul 


* Respectiv Partidul Alianţei Civice, înființat prin desprinderea de Alianţa 
Civică, pe listele căreia Doinaș a fost de asemenea prezent, fără să par- 
ticipe la activitatea ei curentă. 

Dreptatea, a iniţiat împreună cu Doina Cornea Forumul Democratic 
Român, primul pas în crearea Convenţiei Democrate din România. 
În locul scaunului de parlamentar, a preferat criticarea stării de 
lucruri din partidul pe care l-a susținut (PNŢCD). 

Pentru viaţa culturală pre- și postcomunistă, cele două persona- 
lităţi au avut, fiecare, un anumit grad de exemplaritate. În interac- 
iunea cu regimul totalitar, cărturarii s-au purtat diferit. Doinaș a 
fost un conciliant și a impus mai ales prin demnitatea operei, în 
timp ce Marino a sfidat regimul (regimurile) de la început până la 
sfârșit, forțând limita rezonabilităţii. Le datorăm dosarelor comple- 
tările, „rotunjirea” acestor portrete. Ele îmbogăţesc imaginea noastră 
despre ființele exponenţiale pe care le cunoșteam pe vremuri din 
manifestările publice şi din opera lor, iar astăzi, şi din subsolul 
„confruntării cu instituţiile ideologice şi de represiune. 

„Cameleonul”. O bună sursă de înţelegere a vieţii se găseşte în 
detaliile omenești, în complexitatea intelectualilor și artiştilor care 
au fost parteneri indiscutabili ai Securităţii, și nu doar instrumentele 
ori adversarii ei. În această categorie intră şi Virgil Cândea. În 
dosarul de urmărire informativă, istoricul primise numele de cod 
„Cameleonul”. O explicaţie poate fi caracterizarea prelucrată de „organe” 
în anul 1961; 


Este un om care nu spune ceea ce gândeşte, extrem de maleabil, 
îndatoritor cu toată lumea. Se pare că urmăreşte o ţintă fără însă 
a se manifesta. Crede că biblioteca [Academiei] este o trambulină 
pentru a obţine titluri ce să-i permită să plece în străinătate pe linie 
diplomatică. Evită să-și facă dușmani, fiind un intrigant rafinat”. 


Portretul corespunde bine rolului pe care l-a jucat de-a lungul timpului 
Virgil Cândea, înainte de revoluţie, dar și după, perioadă în care 
intervenţiile sale naţionalist-ortodoxiste au făcut la fel de mult rău 
ca și înainte”. lată însă o altă faţetă a personalităţii istoricului, la 


* De notat conţinutul, tonul şi lexicul lui Virgil Cândea în anul 2006, 
când a fost ridicată tema prezenţei simbolurilor religioase în școlile 
publice. Cel care a servit zeci de ani instituţii distinse prin reprimarea 
manifestărilor religioase a întâmpinat „vinovaţii” cu o retorică mustind 
de agresivitate: „Toată această poveste este clădită pe o bază de con- 
fuzie din partea unor oameni lipsiţi de o educaţie fundamentală religi- 
oasă [...]. Există o convingere a semidoctului [...] conform căreia o 
atitudine antireligioasă reprezintă un semn de elevaţie intelectuală. 
Este una dintre mândriile prostului că el are o opinie personală, și 
anume că este ateu. Își permite să blasfemieze, să lovească în anumite 
lucruri sfinte. Aceasta și dă prostului un sentiment că este un om de 
calitate. Vă daţi seama despre ce fel de oameni este vorba din reacţiile 
lor exagerate. Nefericitul care alunecă într-o exagerare de acest gen 

care ne oferă acces un document de arhivă. Stilul oral și detaliat 
sugerează că ne aflăm în faţa transcrierii unei înregistrări audio. 
Discuţia dintre „dl. Ovidiu” şi soţia lui, Delia, din 31 octombrie 1972 
este reprodusă de sursa cu nume de cod „Teofil”, prezent la schim- 
burile de cuvinte dintre cei doi. După ce Ovidiu îi vorbește Deliei 
despre întâlnirea cu bizantologul Virgil Cândea („prieten bun cu 
Mircea Malița”), care „a venit din România special şi este Secretarul 
Asociaţiei România în recuperarea emigrației”, dialogul continuă 
astfel: 


-. Delia: Ce fel de om este? 

Ovidiu: Porc, oportunist, destul de simpatic, dar întruna vorbește [...]. 
Când ne-am întors în vagon, el în noaptea aceea a stat și a băut 
până dimineaţă. [...] întâi a început să plângă şi a spus că ce bine-i 
de ăla, că nu-i băgat în duplicitate ca el, că el de 2 ani de zile l-au 
obligat să se înscrie şi toată ziua este la ședințe ba cu Mizil, ba cu 
ăsta, toate treburile astea, zice că e grea povestea asta cu el. Și așa 
s-a îmbătat că a căzut de 3 ori pe jos, s-a sculat și a dormit până 
la Paris fără să se trezească. [...] 

Și după aia m-am întâlnit cu el la „Café [de] Clini [Cluny!” peste 
câteva zile şi atuncea mi-a spus că a fost la Eliade. A spus că are 
mandat din ţară ca să-l neutralizeze, să încerce să-l capteze. Și mi-a 
spus că asta ar fi o lovitură mare ca să-l capteze pe Eliade Mircea. 
După aceea i-am spus lui Eliade ce mi-a spus Cândea, dar Eliade 
nu mi-a spus nimic pentru că Eliade e foarte dispus la compromisuri’. 


Îl descoperim pe: Virgil Cândea, ale cărui activități, între care 
unele ușor de documentat de la „Asociaţia România”, au asistat 
tacticile subversive ale regimului, copleșit până la a plânge (după o 
beţie), capabil de remușcări. y 

Nemulțumiții de pierderea beneficiilor. In sfârşit, dosarele poves- 
tesc despre anecdotica crizelor de personalitate ale artiștilor plastici 
şi scriitorilor colaboratori „pe faţă” ai autorităților: Eugen Barbu, 
Corneliu Vadim Tudor, lon Lăncrănjan, mai general, grupul din jurul 
revistelor Săptămîna şi Luceafărul, sau artiștii plastici specializaţi 
în portretele cuplului Ceaușescu. Toţi sunt sensibili la eventuala 
erodare a beneficiilor. Când a fost anunţată intenţia de a elimina 
excepţia de care se bucurau artiștii, anume să posede, pe lângă casa 
de domiciliu, şi una de creaţie, pictorul Constantin Piliuţă a anunțat 
depunerea carnetului de partid dacă-și pierde a doua casă. Virgil 


are sentimentul că e ceva de capul lui” (Gabriel Andreescu, „Prezenţa 
simbolurilor religioase în şcolile publice: o bătălie pentru viitorul învă- 
ţământului”, Noua Revistă de Drepturile Omului, nr. 4, 2006, pp. 41-42). 

* Dosarul pe numele lui Virgil Cândea, „Cameleonul”, Arhiva CNSAS, 
Dosar 1 015156, vol. 3, f. 83. 

„ Almășanu era mai radical: dacă i se va lua vila de la Otopeni, va 
cere plecarea definitivă din țară”. Eugen Barbu ameninţă și el cu 
mutarea în Italia, când se anunţă plafonarea veniturilor. Va flutura 
ideea depunerii carnetului de partid şi după ce Nicolae Manolescu 
va publica articolul privind plagiatul din Konstantin Paustovski, în 
România literară. 

Colaboraţioniștii au şi nemulțumiri legate de libertatea de expri- 
mare. Nota din 27 martie 1975 privitoare la scriitorul Ion Lăncrănjan 
aprecia că în ultimul timp preocupările literare ale scriitorului „s-au 
îndreptat spre abordarea unor subiecte nesemnificative, cu implicaţii 
politice grave, în care predomină o critică socială dură, exagerând 
unele greșeli din perioada anilor 1950”. Aflăm și că urmarea acestei 
orientări este respingerea manuscriselor sale de către edituri, fapt 
„care l-a determinat să evoce emigrarea împreună cu familia. A ajuns 
„să se facă exponentul unor nemulțumiri, să acuze cenzura şi lipsa 
libertăţilor de exprimare. A adus critici documentelor de partid în 
perioada Congresului IX”. 

Din astfel de „poveşti” s-a născut pretenţia postdecembristă a 
protagoniștilor de a-și asuma o statură opoziţionistă: ar fi creat 
probleme autorităţilor, au fost urmăriţi de Securitate. Evident, toţi 
scriitorii şi artiștii au fost urmăriți, prietenii și neprietenii acesteia — 
ca şi securiştii înşişi, unii pe alţii. În atmosfera anilor 1980, protes- 
tele faţă de măsurile regimului sunt de evaluat cu nuanţare. Un 
sens are depunerea carnetului de partid când se plafonează venitu- 
„rile ori este refuzată viza de plecare în străinătate, un altul când 
se condamnă încălcarea Codului muncii (cazul lui Vasile Paraschiv). 
O semnificaţie are greva foamei declarată pentru a ţi se accepta 
emigrarea, altceva înseamnă acest protest când acuză violarea drep- 
turilor omului. 


Cât de mult ne putem baza pe arhivă? 


Valoarea arhivelor se descoperă pas cu pas. Înțelegerea conţinutului 
documentelor este puternic dependentă de numărul și de varietatea mate- 
rialelor consultate”. Subliniem, din nou, valoarea acestor arhive pentru 


Există și o abordare diferită, de a aplica documentelor o lectură încăr- 
cată de experiențe metodologice și contextuale pentru a extrage maxi- 
mum de semnificaţie în ce le privește. O face Katherine Verdery în 
cartea ei din 2014, Secrets and Truths. Ethnography in the Archive of 
Romania's Secret Police, Budapesta, New York, CEU University Press, 
2014. Impresia noastră, după ce am urmărit metoda „la lucru”, este că 
o astfel de superinterpretare a documentelor completează, fără să intre 

activitatea cercetătorului. O parte substanţială a investigaţiilor din 
domeniu provine de la CNSAS, ai cărui angajaţi au elaborat studii” 
şi cărţi despre structura arhivei și metodologia de lucru cu ea, func- 
ţionarea instituţiilor comuniste și, desigur, în primul rând Securitatea, 
aspecte tematice”. Dar numeroase sunt şi scrierile unor cercetători 
externi. A devenit curentă elaborarea de doctorate pe baza unor 
materiale din arhivă”. 

Printre cercetătorii care au studiat fenomenul colaboraţionismu- 
lui și al rezistenţei în mod sistematic şi au subliniat valoarea arhi- 
velor este de menţionat William Totok****. ÎI cităm: „Dosarele [Securității] 
cuprind nu doar probele materiale ale delatorilor, ele mai cuprind 
și faptele celor care, într-adevăr, s-au opus sau au acționat în necon- 
formitate cu linia partidului şi statului. Tocmai aceste două aspecte 
fundamentale ale dosarelor le conferă o valoare istorică deosebită. 
Informaţiile, folosite cândva de servicii, reprezintă un material util 


în concurenţă, cu investigațiile empirice, pe care le apreciem drept prim 
ghid de cunoaştere. 

* Vezi în particular studiile din revista bianuală Caietele CNSAS, editată 
începând cu anul 2008. 

** Câteva studii au însă un caracter tezist sau propagandistic. Domeniul 
devenit model al acestei abordări este relaţia dintre BOR și regimul 
comunist. Problematică este implicarea în construirea unei false imagini 
a raporturilor BOR-regim, menită să devină reprezentativă, a unor 
angajaţi ai CNSAS (exemplul tipic: George Enache) şi, din 2014, a 
IICCMER, după ce la conducerea institutului a venit Radu Preda, teo- 
log ortodoxist militant. Despre sensibilitatea la tema ortodoxă a 
membrilor Colegiului CNSAS, vezi Gabriel Catalan, „Amintiri din 
CNSAS. Memoriu”, 23 septembrie 2013 (https://gabrielcatalan.wordpress. 
com). ` 

*** Numărul lor este prea mare pentru a încerca un inventar. Aria e și ea 
vastă, de la istoria comunismului la biografia unor personalităţi literare, 
de la monografia unor grupări literare până la situaţia ţiganilor/romi- 
lor înainte de 1989. 

+ Poetul William Totok, care face de mai mulţi ani cercetări în Arhiva 
CNSAS, a promovat ideea valorii excepţionale a accesului la Arhiva 
Securităţii în mai multe texte, unul dintre cele recente fiind „Mit tiickis- 
cher Durchtriebenheit. Durchsetzung der offiziellen Geschichts-. und 
Kulturpolitik im national-kommunistischen Rumänien mit nachrichten- 
dienstlicher Unterstützung (D)”, Halbjahresschrift für südosteuropäische 
Geschichte, Literatur und Politik, vol. 25, nr. 1-2, 2013. Multe studii 
ale sale, pe subiect, apar în revista Halbjahresschrift für südosteuro- 
päische Geschichte, Literatur und Politik. A editat volume (vezi coedi- 
tarea cu Detlef Stein a cărții Die Kirchen in Osteuropa im Kommunismus 
[Bisericile din Europa de Est în timpul comunismului], Edition Südosteuropa- 
Forschungen III, OEZ Verlag, Berlin, 2011), altele sunt cărți de autor 
(Episcopul, Hitler şi Securitatea. Procesul stalinist împotriva „spionilor 
Vaticanului” din România, laşi, Polirom, 2008). 

pentru oricine, fie cercetător, fie persoană particulară, care doreşte 
să reconstituie diverse aspecte ale unui capitol din trecutul recent”. 
O idee asemănătoare prin pozitivitatea ei a enunțat și Gabriela 
Glăvan: „...ar fi superficial și dovadă a unei lipse de consideraţie să 
considerăm structura narativă complexă a dosarului de Securitate 
ca teritoriul arid al unui colaboraţionism rece. El este mai degrabă 
o hartă vie a relaţiilor umane complicate prin care se reacționează 
la marile presiuni ale unui context istoric îngrozitor...2%0. : 

Aprecieri asemănătoare găsim și în literatura dedicată dosarelor 
poliţiilor politice din alte ţări foste comuniste. Cercetătoarea poloneză 
Joanna Siedlecka vorbeşte despre descoperirea în Arhiva Serviciului 
de Securitate (polonez) a unor surse de documentare „de o valoare 
nepreţuită. Ele conțin o cantitate uriaşă de cunoaștere privitoare la 
viaţa scriitorilor” 

Evaluările de mai sus reprezintă doar o față a monedei. Chiar 
dinainte de a fi deschisă Arhiva Securității, au dominat atenționările 
privitoare la rolul ei polițienesc, la „murdăriile” pe care le conține, 
la falsificarea realităţii”. Timpul a dovedit cât de corecte erau eva- 
luările. Atribuirea birocratică a statutului de informator cu consecința 
deschiderii unor dosare de reţea, preluarea unor informaţii și muta- 
rea lor din dosar în dosar sunt vicii endemice ale arhivei. Ele se 
dovedesc valabile în cazul tuturor arhivelor comuniste, deși în ceea 
„ce privește superficialitatea şi alocarea arbitrară a statutului de 
informator, acestea pot fi o „excelență” a instituţiilor românești. Viciile 
arhivelor nu au alimentat doar scepticismul cercetătorilor, ci au fost 
o temă luată în considerare în momentul înfiinţării instituţiilor des- 
tinate gestionării procesului de deconspirare”"". 

* William Totok, „Lustraţie de catifea. Politica de reconsiderare critică a comu- 
nismului în Germania”, Noua Revistă de Drepturile Omului, nr. 3, 2013. 
** Apud Krzysztof Brzechezyn, „The Issue of the Reliability of «Files» in 
Discussions on Collaboration with Security Service (SB) in Poland. Some 
Methodological Remarks”, lucrare prezentată la Conferinţa Memory of 


Everyday Collaboration with the Communist Regimes in Eastern Europe, 
Budapesta, 23-26 octombrie 2013. 
Un prim rol în susţinerea acestor idei l-au avut chiar păzitorii ei, inte- 
resaţi să țină documentele departe de ochii opiniei publice — vezi aten- 
ționările primului director al Serviciului Român de Informaţii (pe 
vremuri, ofițer de Securitate), Virgil Măgureanu, adresate vocilor publice 
care presau să se deschidă Arhiva Securităţii, urmate de deconspirarea, 
în anul 1992, a unor foști informatori — Florin Mărculescu și Sorin 
Roșca Stănescu. Or, acești jurnaliști ai României libere erau cunoscuţi 
pentru fervoarea lor anti-iliesciană. La ei se referise Liviu Cangeopol 
într-un text citat în capitolul anterior. 
*i** O intensă discuţie în acest sens a fost deschisă în anii 2000 în Republica 
Cehă (vezi Martin Kovanic, „Institutes of Memory in Slovakia and Czech 
Republic — What Kind of Memory?”, lucrare prezentată la Conferinţa 

Atât cât rămâne, materialul autentic este esenţial pentru înţele- 
gerea relaţiilor dintre oamenii deveniți „obiective” și instituţia de 
represiune. Așa cum un biolog poate reconstrui un animal doar dintr-o 
vertebră, asemenea şi cercetătorul arhivei are șansa ca, dând rezi- 
duurile şi fabricaţiile documentaristice la o parte, să-și reconstruiască 
obiectul de studiu”. Ca să-şi depășească handicapul în aprecierea 
acestei surse, societatea românească va avea nevoie de o deconstrucție 
sistematică a viziunii care a redus conţinutul arhivei la componenta 
lui mizerabilistă. 

Materialele elaborate de sau pentru Securitate pot fi utile și con- 
ceptualizării sau etichetării fenomenelor din anii comunismului. Uneori, 
ofițerii vorbesc în categorii. Numele „moderniștii” dat literaţilor care 
se împotriveau artei comandate de partid este utilizabil de către 
cercetătorul de astăzi, preocupat de identitățile literare din anii 1970 
și 1980. Documentele păstrează observaţii demne de interes privitoare 
la artiştii puși sub supraveghere. Autorul unei note afirmă despre 
Mircea Iorgulescu că, „deşi caută să se erijeze în poziţia criticului 
care nu susţine nicio grupare, în realitate este adeptul convins al 
grupului așa-zis «modernist»”*!. În discuţiile cu agenţii Securităţii, 
vorbitorii, experţii, informatorii ori oamenii supuși interogatoriilor 
lasă în urmă portrete sugestive. Într-un dosar găsim următoarea 
notă bună de insectar: „În discuţia pe care Ivasiuc a avut-o cu Preda 
referitor la Păunescu, Ivasiuc a spus că Păunescu vrea să fie lăudat 
şi de «Scînteia» şi de «Europa Liberă», el vrea să fie şi ştab și în 
opoziţie”S?. 

Unele măsuri, precum iniţierea unui dosar penal, nu aveau să 
ajungă, până la deschiderea arhivelor, nici la cunoștința acuzatului, 
nici a opiniei publice — s-a întâmplat cu Nicolae Breban. Deși fără 
consecinţe, căci ulterior s-a renunţat la inițiativă, ameninţarea spune 
lucruri substanţiale despre raporturile dintre prozator şi autorităţile 
comuniste. Doar recent s-a putut urmări fina conlucrare a diferitelor 
instituţii, care au combinat urmărirea informativă, denigrarea, des- 
chiderea unui dosar penal și retragerea cetăţeniei, în cazul lui Dumitru 
Țepeneag. Aflăm astăzi că Securitatea îl considera pe "Țepeneag mult 
mai „periculos” decât a apreciat vreodată opinia publică. 


„Memory of Everyday Collaboration with the Communist Regimes in 
Eastern Europe”, Budapesta, 23-26 octombrie 2013). 

* o Unii cercetători dau întâietate cunoaşterii obiectivelor poliţiei politice, 
urmăririi valorilor reale ale organismelor de control, nu a celor declarate 
sau a codurilor instituţiilor (vezi comentariul la observaţiile lui W. Suleja 
în Krzysztof Brzechezyn, „The Issue of the Reliability...”). 

Dosare care lipsesc, dosare care sfidează prin sărăcie. 
Dar şi urmele vorbesc 


Un obstacol în punerea în valoare a documentelor Securității este 
„dificultatea accesului la arhiva instituției. Putem cerceta doar ce 
ajunge la CNSAS. Unul dintre argumentele cele mai utilizate pentru 
a explica absența unor dosare de urmărire informativă ori de rețea 
care „nu ar fi putut să nu fie” este arderea lor. Opinia publică pare 
să fi fost pregătită pentru un asemenea răspuns: în 1990, SRI a ars 
un camion de dosare la Berevoeşti. Evenimentul a căpătat maximul 
de vizibilitate prin saga descoperirii operaţiei și preluarea a nume- 
roase file din documentele salvate „ca prin minune”. Trimişii ziaru- 
lui de opoziție, România liberă, au devenit peste noapte principalii 
martori ai spectaculoasei operații. Nu avem încredere în asemenea 
explicații. Acțiunea distrugerii prea a lăsat multe urme, deşi era ` 
atât de simplă; prea era ea convenabilă pentru folosirea argumen- 
tului: „Dosarul a dispărut”. Ar fi trebuit să existe un ordin de dis- 
trugere cu detalii privind materialele scoase din arhivă pentru ardere. 
La două decenii de la eveniment era de aşteptat ca ordinul, de interes 
public, chiar dacă produs în birourile SRI, să fi ajuns la sunatna 
opiniei publice; nu s-a întâmplat aşa. 

În plus, „cazul Berevoești” este similar cu alte „ciudăţenii”. Silviu 
Brucan a susținut că dosarul său de urmărire informativă a fost 
găsit de un muncitor printre resturile unui foc pus de Securitate, 
pe undeva lângă Sinaia; coperţile aveau urme de arsură. Să pretinzi 
că un muncitor a dat peste rămăşiţele unei operații de distrugere 
și a scos la iveală tocmai dosarul uneia dintre cele patru personali- 
tăţi de frunte ale Biroului CFSN este o poveste puerilă. Întâmplarea 
poate arăta uneori chiar în acest fel, însă ansamblul situaţiilor când 
au apărut, brusc, tocmai dosarele utile obligă la scepticism. 

Se adaugă, pentru învățătură, încercarea sistematică a specialiş- 
tilor serviciilor de informaţii de a induce în opinia publică ideea 
absenței ori dispariţiei dosarelor. Cercetătorul „oficial” al istoriei 
serviciilor românești, căpitan de Securitate în acas) revoluţiei, 
Cristian Troncotă, ne-a oferit o mostră chiar şi la sfârşitul anilor 
2000. În interviul dat Laviniei Betea în 2008, el susţine desfășura- 
rea unei mari campanii de distrugere prin ardere a dosarelor în 
toată ţara, urmată de sustragerea unor documente din cele rămase“. 
Invocând Ordinul 1050 şi regulamentul de aplicare: „Unui membru 
de partid nu i se face dosar personal”, Troncotă sugerează că nu ar 
mai exista dosare ale membrilor de partid care fuseseră utilizați de 
Securitate și nici ale informatorilor care ulterior deveniseră membri 
de partid: „Atât dosarele, cât și microfilmele acestora erau distruse 
în momentul în care deveneau membri de partid”, 


DE CE ESTE NEVOIE DE ARHIVA CNSAS. CUM ȘI CÂT NE AJUTĂ 311 


Acest enunț al unui specialist al arhivelor are de făcut față unor 
nuanțe și deseori este contrazis de fapte. La începutul anilor 1970, 
recrutarea membrilor de partid a urmat o procedură specială impli- 
când aprobarea conducerii PCR, iar materialul informativ adus de ` 
aceștia era distrus periodic. Era însă plasat şi în alte dosare (de 
problemă, de acţiune, de supraveghere etc.)'%. Multe dosare de reţea 
erau în lucru în momentul revoluţiei. Când a existat un interes 
„înalt” pentru deconspirarea unui fost membru de partid, s-a dat de 
el. La începutul anilor 1990, Virgil Măgureanu a apărut la televizi- 
une anunțând existența unui volum cu denunţuri ale lui Corneliu 
Vadim Tudor. Deseori, dosarele de rețea ale membrilor PCR dinainte 
de anii 1970' s-au păstrat. Nu e vorba doar despre personalităţi care, 
să zicem, prin excepţie, ar fi fost supuse unui alt regim (Mihail Golu, 
Zigu Ornea): noi am găsit dosare ale unor informatori lipsiţi de 
notorietate care au devenit, ulterior colaborării, membri de partid”. 

„Dosarele de problemă nu s-au microfilmat”, a susţinut Cristian 
Troncotă. Oricine face investigaţii în Arhiva CNSAS poate dovedi 
contrariul. În arhiva centrală nu ar exista dosare despre „reziden- 
turile acoperite”, cum ar fi „Dunărea”, ne mai explica, în 2008, fos- 
tul ofiţer de Securitate și pentru o lungă perioadă, ofițer SRI. In 
2014, CNSAS anunţa că la sediul instituţiei pot fi studiate, începând 
cu 26 martie, documentele din Fondul „Operaţiuni Valutare Speciale 
(OVS) — întreprinderea de Comerţ Exterior Dunărea””®. 

Iată o frumoasă demonstraţie a eforturilor făcute de serviciile de 
informaţii pentru a convinge opinia publică de distrugerea unei părţi 
substanţiale a dosarelor deschise pe numele persoanelor de notori- 
etate. Cercetările noastre sugerează contrariul: pierderea (distruge- 
rea) dosarelor, în special a celor de urmărire informativă, s-a făcut 
prin excepţie. S-a întâmplat, posibil, cu unele documente în lucru la 
sfârșitul anului 1989. Dar personalităţile culturale și disidenţii aveau 
dosare anterioare care fuseseră microfilmate. 

Și totuși, Anei Blandiana nu i se găsește dosarul. I se răspunde 
că a fost distrus la revoluție”. Cu siguranţă, poeta trebuie să fi avut 


* Vezi dosarul de reţea al lui Vasile Cuculeanu, recrutat la 30 august 
1969 „pentru supravegherea generală a cetăţenilor români care se depla- 
sează în străinătate şi a străinilor care vin la IFA [Institutul de Fizică 
Atomică]”, scos din reţea în anul 1972, după ce a devenit membru PCR 
(vezi mai pe larg Gabriel Andreescu, „Cu privire la procedura de ano- 
nimizare a documentelor adoptată de Consiliul Naţional pentru Studierea 
Arhivelor Securităţii”, Noua Revistă de Drepturile Omului, nr. 4, 2009, 
pp. 12-22). 

** Numele Anei Blandiana apare desigur în multe dosare de urmărire 
informativă ale scriitorilor şi în dosarele de problemă, precum Dosarul 
privind Legături directe și prin corespondenţă cu cetățeni străini. Vizitatori 
legaţii, Fond informativ I 85318. Aici se află o adresă din 30 noiembrie 

unul, din momentul denunțului care a.dus la interdicţia de publicare 
în perioada 1959-1964. Urmărirea ei la începutul anilor 1980 se află 
și ea pe microfilme. Una dintre explicaţii ar fi că Blandiana a fost, 
şi este în continuare, până astăzi, sub supravegherea serviciilor de 
informaţii. Investigarea unora dintre oamenii foarte activi politic 
după revoluţie este sugerată de referirea implicită la ei în Rapoartele 
SRI din prima parte a anilor 1990, când Serviciul Român de Informaţii. 
îşi permitea să fie public sfidător“. Un alt argument în favoarea 
ipotezei de mai sus este refuzul de trimitere la CNSAS a dosarelor 
unor oameni azi indiferenți serviciilor, întrucât au decedat, dar apro- 
piaţi altădată unor activiști aflaţi în vizorul SRI sau SIE. 

„În cazul altor personalităţi culturale, au fost adunate câteva pagini 
disparate și puse între coperţile unui volum întocmit după 1990. 
Materialele pe numele lui Octavian Paler acoperă 23 de file%. Ele 
îi rezumă funcţiile pe pagini redactate cu litere mari pentru a fi 
trimise conducerii Securităţii şi a PCR”. Detaliul arată nu doar că 
Paler s-a aflat, între 1981 şi 1988 (intervalul acoperit de documente), 
în centrul contestaţiei din conducerea Uniunii Scriitorilor, ci şi pre- 
ocuparea vârfurilor statului și partidului pentru evoluţia romancie- 
rului. Dosarul său probează şi el, alături de altele, ţinerea în umbră 


1970 privindu-l pe Romulus Rusan: date personale, referire la călătoria 
lui turistică din 1969, cu soţia (ff. 166-167). 
Fenomenul priveşte şi persoane fără vizibilitate publică. Almando Costiner 
nu ar fi avut dosar de urmărire informativă, deși participase pe vremuri 
la ceremonia înmormântării lui Gheorghe Ursu, inginerul poet ucis în 
închisoare, și a dat asistenţă unui disident care făcea greva foamei 
(Gabriel Andreescu, L-am urât pe Ceaușescu. Ani, oameni, disidenţă, 
Iaşi, Polirom, 2009, pp. 198-202). Nu doar aceste două exemple motivau 
investigarea lui severă. La CNSAS nu se găseşte nimic pe numele lui 
Traian Lucaci, de la filiala Asociaţiei Filateliştilor din Constanţa. Fusese 
solicitat să ţină legătura, la mijlocul anilor 1980, cu Liviu Cristea, 
„ autorul emisiunilor despre filatelie de la Europa Liberă, iar referiri la 
el şi la numele de cod „Voinescu Jean” se află în dosarele operaţiunii 
„Eterul”. Conform notei din 18.05.1983, „Voinescu Jean” a fost desemnat 
în şedinţa din luna martie 1979, de conducerea Asociaţiei Filatelice din 
Constanţa, să corespondeze pe teme filatelice cu „Radu Pîrvan” (nume 
Liviu Cristea) (Arhiva CNSAS, D21/vol. 7, f. 359v). În arhivă se află 
Şi scrisoarea lui Liviu Cristea din 3 februarie 1983, care începe cu 
„Dragă Domnule Lucaci...” (f. 364). 
Redactor-şef secţie, corespondent special, apoi redactor-şef adjunct la 
Radiodifuziune, în intervalul 1964-1965, trimis la Roma în calitate de 
corespondent Agerpres. Până în 1970 ocupă poziţia de director general 
la Televiziune şi vicepreședinte al Radiodifuziunii, iar de la această 
dată și până în august 1983 a deţinut funcţia de redactor-șef al ziaru- 
lui România liberă. A fost deputat în Marea Adunare Naţională, decorat 
-cu Ordinul Muncii clasa a III-a (1956), Ordinul 23 August clasa a IV-a 
(1966), Ordinul Steaua RSR clasa a V-a (1971). 

a unor episoade ale anului 1989. Este nefiresc să nu apară în dosa- 
rul lui Paler nimic privitor la scrisoarea celor șapte intelectuali care 
şi-au declarat adeziunea cu Mircea Dinescu în momentul demiterii 
lui din serviciu: doar fusese unul dintre semnatari”. De altfel, un 
mister al Arhivei Securităţii ajunse la CNSAS este sărăcia referirilor 
la scrisoarea celor șapte oameni de cultură (Geo Bogza, Ștefan Augustin 
Doinaș, Dan Hăulică, Octavian Paler, Andrei Pleşu, Alexandru Paleologu, 
Mihai Şora) în apărarea lui Mircea Dinescu, din 1989, deși se bucu- 
rase de o amplă publicitate la Europa Liberă, începând cu 21 apri- 
lie 1989, iar autorităţile luaseră măsuri împotriva semnatarilor“. 

Mihail Golu este mai puţin notoriu, deşi a ocupat poziţiile de 
ministru al Învăţământului între 1991 şi 1992 și al Culturii între 
1992 şi 1993. Dosarul său de reţea conţine 53 de file, deși, nimerind 
în scandalul Meditaţiei Transcendentale, și urmărirea lui informativă, 
şi solicitarea de a asista Securitatea vor fi fost ample. Cariera de 
după 1990 — deputat FSN, PDSR şi de două ori ministru — sugerează 
relaţii cu eșalonul fostului regim care a alimentat forţele politice de 
după revoluţie. Aflăm astăzi din dosar că a fost recrutat prin șantaj. 
La plecarea lui în străinătate (Franţa, Finlanda) era supus instruc- 
tajului. În anul 1982 a căzut victimă furtunii ce viza Meditaţia Transcen- 
dentalăt!. Măsurile ingrate pe care le-a suportat aveau de ce să 
întărească obligaţiile reciproce între Golu și Securitate. 

Familia fostului disident Mihai Botez a primit, într-un final, 19 file 
fără nimic relevant: o sfidare, căci având în vedere lunga perioadă 
a disidenţei şi plecarea lui din ţară în 1987, dosarele ce-l priveau 
se aflau în momentul revoluţiei depozitate la Centrul de Informare 
şi Documentare'?. Scoaterea la suprafaţă a notelor pe care ofiţerii i 
le luau sub anchetă fără documentele din spatele investigaţiilor a 
permis așezarea pe fruntea lui Botez a etichetei de colaborator al 
Securităţii. Iniţierea de către Radu Ioanid, de la Muzeul Memorial 
al Holocaustului din Washington, a operaţiei de stizmatizare repre- 
zintă o faţă a monedei. Ea nu ar fi putut exista fără cealaltă, refu- 
zul SRI şi SIE de a elibera dosarele deschise pe numele fostului 
disident”. Chiar şi dosarele restrânse spun lucruri utile; uneori, nime- 
resc chiar în inima informaţiilor care contează. Istoricul Virgil Cândea 
a fost ocolit cu grijă de scandalurile privitoare la colaboraţionism, 
din 1990 până la moartea sa”, în anul 2007, deşi, ca membru al 


* Manipularea sugerează că rețeaua de discreditare a militanţilor anti- 
comunişti activi în perioada 1970-1980 a fost extinsă la nivel internaţional 
(vezi mai pe larg Gabriel Andreescu, „Cum se face o porcărie [IV), 
Observator cultural, nr. 736, 2014). 

** După ce, în anul 2001, a fost deconspirată relaţia fostului demnitar 
PNL Dan Amedeo Lăzărescu cu Securitatea (scrisese note informative 
acuzatoare, fusese trimis ca agent să ţină piept propagandei maghiare 
în străinătate), politicianul a ajuns să se explice la televiziune în faţa 

Academiei din anul 1993, era supus deconspirării. La CNSAS există 
pe numele lui un dosar de urmărire informativă de 41 de file, des- 
chis la 29 noiembrie 1989. Data este în sine ironică. Ofiţerul însăr- 
cinat să-l verifice era preocupat de eventualitatea de a-l recruta 
pentru activităţi de culegere și transmitere de informaţii. Serviciul 
Român de Informaţii nu a trimis Consiliului Naţional pentru Studiul 
Arhivei Securităţii niciun dosar de reţea pe numele istoricului. El 
trebuie să existe, căci între cele 41 de file a rămas una (fila 12 — din 
neatenție probabil), intitulată „Notă privind pe Virgil Cândea”, neda- 
tată, care conţine o paranteză: (FI 68000-R38/0680) — deci în lucru 
chiar înainte de revoluţie. Trimiterea confirmă prezenţa undeva, la 
SRI, a dosarului de rețea R38/0680, care nu a ajuns la gestionarul 
arhivelor Securităţii. Iată ce găsim în raportul cu propuneri de 
- deschidere a dosarului de urmărire informativă: 


Are acces la documente și informaţii cu caracter secret, confidenţial, 
fiind în perioada 1950-1960 şeful „Fondului secret al Academiei”. [...] 
In prezent este secretar al Asociaţiei „România”. Prin profilul acti- 
vităţii are relaţii cu cetăţeni străini, diplomaţi, reprezentanţi ai unor 
organisme internaţionale, ai unor organizaţii guvernamentale Şi negu- 
vernamentale, oameni de afaceri. A călătorit și călătoreşte mult în 
exterior. [...] Contactele cu cetăţeni străini atât în ţară, cât şi în afară, 
dintre care unii cadre sau agenţi ai serviciilor de specialitate ame- 
ricane, coroborat cu faptul că prin postul pe care-l ocupă este un 
instrument al politicii externe române, are acces la date şi documente 
ce nu sunt destinate publicităţii, cât şi pentru faptul că se află în 
contactul unei unităţi de Securitate cu profil special creează, în situ- 
aţia în care Virgil Cândea ar fi atras într-o activitate de trădare, o 
stare de pericol foarte gravă. 


Deci acces la informaţii secrete și confidenţiale, instrument al 
politicii externe române, acces la date și documente ce nu sunt des- 
tinate publicităţii, aflat în contactul unei unităţi de Securitate cu 
profil special. Pentru cunoscători, statutul istoricului apărea evident 

din ce se știa despre activitatea lui publică. Totuşi, confirmarea în 


„unor cunoscuţi ziariști. La un moment dat, Dan Amedeo Lăzărescu a 
început să istorisească despre întâlnirile cu Virgil Cândea înainte de 
plecările comandate la conferinţe internaţionale, pentru a prelua instruc- 
țiuni cu privire la ce avea de făcut. Ziariştii prezenţi, în frunte cu 
Cristian Tudor Popescu, au sărit să-l oprească, strigându-i: nu divagaţi! 
Este un exemplu al impresionantei protecţii de care se bucura istoricul 
Virgil Cândea-!a zece ani de la revoluţie şi al implicării ziariştilor în 
astfel de operaţii (Gabriel Andreescu, „Dosarul lui Dorin Tudoran [I]. 
Relevanța unui dosar de Securitate”, Cotidianul, 5 octombrie 2010). 

* Consiliul Naţional pentru Studiul Arhivei Securităţii este gestionarul 

Arhivei Securităţii, SRI o are în custodie. | 

documente a competenţelor acestui agent de anvergură al regimului 
era indispensabilă pentru a vorbi elaborat asupra funcţiei lui Virgil 
Cândea în politica externă a regimului Ceauşescu”. 


Dosare care vorbesc prin ceea ce lipsește 


Sita cu care operează SRI și SIE complică evaluările chiar atunci 
când documentele rămase după intervenţie sunt ceva mai numeroase”. 
Dosarele de Securitate povestesc lucruri sau cel puţin sugerează 
fapte și prin absenţă, prin felul în care documentele sunt filtrate, 
prin ceea ce nu se livrează în raport cu ce se livrează. Pentru prima 
categorie menţionăm moștenirea lăsată în arhive de lingvistul George 
Pruteanu. Dosarele de urmărire informativă pe numele său îl indică 
drept apropiat al Grupului de la Iași din care făceau parte Dan 
Petrescu, Liviu Antonesei, Luca Piţu, Sorin Antohi, Mihai Dinu Gheorghiu, 
Alexandru Călinescu ș.a. Comportamentul contestatar al acestora 
mobilizase Securitatea Iași, fapt care explică și supravegherea lui 
Pruteanu. Din cele două dosare de la CNSAS descoperim că a fost 
arestat; aflăm şi motivele: în anii 1970, spărsese maşini, intrase în 
case și furase obiecte, luase din banii aflați în genţile redactorilor 
de la revista Convorbiri literare. În urma condamnării, la 4 martie 
1976 au fost închise dosarele de urmărire informativă ale lui George 
Pruteanu, cu nume de cod „Gheorghiu Narcis” și „Redactorul”, con- 
form procedurilor standard în asemenea situaţii. 


* Aproape toate informaţiile publicate pe internet nu spun o vorbă despre 
relaţia acestuia cu regimul. Semnele de întrebare se pierd între elogii. 
O astfel de excepţie este articolul lui Mircea Stănescu unde, după câteva 
date concrete privindu-l pe academicianul decorat în anul 2000 de Emil 

. Constantinescu, se susține că persoane apropiate de fostul președinte 
„îl indică pe Cândea drept un general al Securităţii” (Mircea Stănescu, 
„Consiliul Naţional pentru Studierea Arhivelor Securităţii şi problema 
moştenirii comunismului”, Revista Română de Drepturile Omului, nr. 25, 
2003, pp. 37-62). Doar că tratarea drept sursă a „ce indică persoane 
apropiate preşedintelui” compromite susţinerile. 

** Chiar și în cazul unor materiale oferite în calupuri consistente se recu- 
nosc urmele unor epurări masive. Dosarul de urmărire informativă pe 
numele lui Ștefan Augustin Doinaș (sic!), I 2627, volumul 1, cuprinzând 
documente de la sfârşitul anilor '80, are doar 16 file. Penultima foaie 
a volumului a păstrat coperta anterioară, pe care se putea citi „Dosarul 
conţine 294 file”. Enunţul a fost apoi tăiat cu creionul roșu pentru a 
face loc unei scurte note privind faptul că la 3 iulie 2002 reprezentan- 
tele SRI și CNSAS au renumerotat dosarul de Securitate nr. 238360 la 
transferul acestuia de la o instituţie la alta și că acesta cuprinde în 
final... 16 file. De altfel, dosarul respectiv fusese microfilmat, conform 
altei notații, la 26 noiembrie 1993. Cercetătorilor nu li s-a oferit micro- 
filmul. 

La ieșirea din închisoare, lingvistul se afla într-o situaţie de maximă 
vulnerabilitate; este absolut logic ca Securitatea să încerce să-l folo- 
sească în operaţiile ei de pe lângă contestatarii Iaşului. Totuși, dosa- 
rele pe numele lui George Pruteanu nu trec de 1976. Referirile la 
lingvist apar în documentele din anii 1980 aflate în dosarele celorlalți 
ieşeni“, demonstrând că relația lui cu Grupul de la Iași, de maxim 
interes, se păstrase. În aceste condiții, să susții că n-ar fi existat dosare 
de urmărire pe numele lui între 1976 şi 1989 reprezintă o enormitate. 
Dacă era exclus ca George Pruteanu să nu fi fost supravegheat 

de Securitate până în anul 1989 şi, probabil, folosit de către insti- 
tuţie, înseamnă că SRI a refuzat trimiterea la CNSAS a dosarelor 
pe numele lui constituite după 1976. Înţelegem discreţia pe care 
Serviciul o arată în cazul lui Pruteanu dacă privim la cariera atât 
de contradictorie a lingvistului. După succesul mediatic care l-a adus 
în atenţia opiniei publice”, Pruteanu a intrat în PNȚCD, a fost ales 
senator pe lista partidului în anul 1996, iar ulterior, contrar logicii 
politice, s-a înscris în PSD, căpătând în 2000 o poziţie de senator 
pe lista partidului „de stânga”. Peste trei ani, mare surpriză: Pruteanu 
devine membru al partidului lui Corneliu Vadim Tudor, după ce, e 
drept, îi confirmase ideologia prin declaraţiile și acţiunile sale viru- 
lent antimaghiare. | 

Astfel de evoluţii politice susţin ipoteza colaborării lingvistului 
cu Securitatea după ce a ieşit din închisoare și explică utilizarea lui 
după anul 1989 de forţe politice cu acces privilegiat la serviciile de 
informaţii românești şi, asemenea lor, antimaghiare. SRI a avut 
ultimul cuvânt asupra eliberării documentelor aflate în custodia sa. 
Absența unor dosare de reţea sau de urmărire informativă pe numele 
lui George Pruteanu, după anul 1976, întărește, în loc să dezmintă, 
supoziţia existenței unor relaţii speciale între Pruteanu şi Securitate. 


Gheorghe Ceauşescu: contacte complet ascunse 
după 1990 


În alte situații, dosarele privind perioadele sensibile nu lipsesc, dar 
rămân parţiale și tăcute tocmai în punctele sensibile. Ne referim la 
Gheorghe Ceaușescu, cercetător ştiinţific la Institutul de Istorie şi 
Teorie Literară, specialist în limbi clasice și devenit, oarecum greu 
de explicat, senator tot pe listele PNȚCD, partid care își dispută cu 
PNL recordul privind numărul infiltraţilor""”* 


* Ca şi în dosarul-de grup cu numele de cod „Cameleonii”. 


** Cunoscuta emisiune de televiziune „Doar o vorbă săţ-i [sic!] mai spun”. 

+ În contextul în care, în FSN şi formațiunile care l-au continuat, oame- 
nii legaţi de regimul de dinainte de 1989 nu aveau de ce să fie „infil- 
traţi”, căci se aflau la ei acasă. 

În Arhiva CNSAS există două volume, subţiri, ale dosarului de 
urmărire informativă pe numele clasicistului. Ele conțin documente 
din perioada 1984-1989, dar informaţiile din dosar indică suprave- 
gherea sa anterioară. Descoperim, studiindu-le, că Gheorghe Ceaușescu 
avea contacte strânse cu Ambasada germană și Casa de cultură a RFG, 
cu universitari și cercetători din Germania. Raportul din 18 mai 1984, 
care propunea deschiderea dosarului de urmărire informativă, enu- 
meră date relevante nu doar pentru Securitate: soţia era corespon- 
dentă pe relaţii externe la Asociaţia Oamenilor de Știință, fratele 
rămăsese ilegal în RFG în 1978, cercetătorul fusese bursier al unor 
fundaţii și institute vest-germane şi întreținea în continuare relaţii 
cu elet’. Gheorghe Ceaușescu vizita frecvent Casa de cultură a RFG. 
din București, iar documentele susţin invitarea lui la toate acţiunile 
culturale organizate de Ambasada RFG. Se adăugau întâlnirile peri- 
odice cu directorul adjunct al Casei de Cultură, Serwo Mathias, în 
cabinetul acestuia sau acasă. 

Gheorghe Ceaușescu, specialist în literatura clasică, primise acordul 
pentru toate aceste contacte. Călătorise în RFG în 1974, apoi în 1982. 
Raportul din 28 iulie 1985 descrie „contactarea numitului Ceaușescu 
Gheorghe Dan”, în care ofiţerul de Securitate vede o sursă de certă 
valoare“t. La 5 mai 1987, clasicistului i se deschide un alt dosar de 
urmărire, pe numele de cod „Cornel”, pe motiv că unele întâlniri cu 
străinii, deşi aprobate, le păruseră ofițerilor de Securitate suspecte. 
Un document se referă la „atragerea treptată la o colaborare secretă 
și organizată”%, urmând procedurile specifice unui membru de par- 
tid. În 1987, Gheorghe Ceaușescu a fost numit șeful secţiei de rela- 
ţii cu străinătatea la institutul unde lucra. 

Ultimele detalii: pe un formular tip RAPORT se cere aprobarea 
„sumei de 500 (cinci sute) lei din fondul CIS pentru recompensarea 
sursei «Cornel Gh.» = ziua de naştere”'6. Primirea sumei este con- 
firmată. 

În concluzie, puţinele documente de arhivă ce-l privesc pe Gheorghe 
Ceaușescu îl descriu ca pe o sursă intens utilizată de Securitate. 
Avea de redactat mari cantităţi de date referitoare la persoanele 
străine cu care se întâlnea. Nu apare însă dosarul de reţea, în care 
să fi fost adunate angajamentul și notele informative din ultimele 
luni ale anului 1989*. Nu am găsit elemente care să sugereze impli- 
carea lui Gheorghe Ceaușescu în acțiuni de poliţie politică, există 
însă cele care confirmă utilizarea lui ca agent de influenţă, cum am 


* Avem în vedere aplicarea metodologiei de lucru introduse la începutul 
anilor 1970, care prevedea ca aportul informativ al colaboratorilor (infor- 
matori membri ai PCR) să fie distrus periodic. Ceea ce înseamnă că în 
dosarul de reţea în ianuarie 1990 se aflau cel puţin materialele din 
ultimele luni ale lui 1989. 

văzut, plătit. În decembrie 1988, a fost trimis în Franţa și RFG, să 
participe la colocvii dedicate celor 70 de ani de la unirea Transilvaniei 
cu România. Ca singur membru al delegaţiei române prezent la 
simpozionul susţinut la Universitatea din Bochum, combătuse, ală- 
turi de unii profesori de origine română din RFG, „afirmaţiile ten- 
denţioase făcute de doi delegaţi de naţionalitate maghiară din RFG 
şi Israel”. 

Chiar dacă Gheorghe Ceaușescu nu a făcut poliţie politică, rela- 
ţiile dintre el și ofiţeri au creat raporturi de dependenţă valorifica- 
bile după 1990. Filologul devenit profesor la Facultatea de Limbi şi 
Literaturi Străine (Universitatea din București) a intrat în viaţa 
politică prin intermediul Alianţei Civice și a urmat apoi o carieră 
în cadrul PNȚCD. În ciuda temperamentului său defensiv şi a absen- 
ţei darurilor de om politic, a ajuns deputat al acestui partid în 
legislatura 1996-2000. Unele comportamente de la începutul anilor 
1990, când era în conducerea Alianţei Civice şi participa din partea 
organizaţiei în Consiliul de Conducere al Convenţiei Democratice 
din România, păreau să reflecte istoria de care vorbesc volumele de 
urmărire informativă aflate în Arhiva CNSAS. Frapant era refuzul 
său de a părăsi întâlnirile Consiliului de Conducere al CDR după 
ce nu a mai avut mandat să participe la şedinţe”. Alături de cel al 
lui Pruteanu, exemplul lui Gheorghe Ceaușescu indică înaltul grad 
de infiltrare a Opoziţiei de către regimul Ion Iliescu. 


Limitele speculațiilor. Alt studiu de caz: 
Alex. Ștefănescu 


Supoziţia că dosarele lui George Pruteanu şi Gheorghe Ceaușescu 
ne oferă informaţii-cheie pentru înţelegerea implicării lor politice 
după anul 1990 se sprijină pe următorul argument: datele de arhivă 
și cele privind prezenţa lor în viaţa publică se semnifică și se întăresc 
reciproc. Foarte probabil, cei doi au colaborat cu Securitatea, iar 
relația antedecembristă explică evoluţia politică a celor doi oameni 
de litere, după 1989. Ei constituie un fel de probă a infiltrării par- 
tidelor — în particular, PNŢCD -— cu informatori. 

Exemplele Pruteanu și Ceaușescu ridică tema limitelor între care 
se poate asuma sugestia colaboraţionismului. Ideea identificării cu 
mare probabilitate a unei relaţii vinovate cu Securitatea este plină 
de pericole. Sunt ușor de găsit ingredientele celor două cazuri într-o 
mulţime de alte situaţii, mai ales când informaţia din arhive este 
diluată. Precaritatea dosarelor stimulează acoperirea zonelor lipsă 
cu speculaţii. De la ce punct încolo de convergență a detaliilor se 


* Amintiri personale, din vremea când eram membru în conducerea Alianţei 


Civice şi reprezentant al Alianţei în Consiliul de Conducere al CDR. 

poate lansa o ipoteză atât de delicată precum bănuirea unei persoane 
de a fi colaborat cu Securitatea? În absența unor documente reve- 
latoare, susţinem precauţia și discernământul, precedenţa unei pre- 
zumțţii de necolaborare cu Securitatea. Asupra unei perspective mai 
generale privind această chestiune vom reveni. 

„Cu privire la limitele asumpţiilor, folosim ca studiu de caz infor- 
maţiile de arhivă şi publice despre criticul Alexandru Ștefănescu 
(Alex. Ștefănescu). In Arhiva CNSAS se găsesc două volume pe numele 
lui, unul de 90, iar celălalt de 5 file. Din primul aflăm că tânărul 
student la Litere fusese găsit vinovat în anii 1960 pentru a fi pus 
pe hârtie versuri ostile” şi a fi împărtășit colegilor opinii critice la 
adresa nelibertăţii de creație. Avea să fie tratat cu o severitate sta- 
linistă, deşi evenimentele se desfășurau în perioada de liberalizare, 
în 1967. Securitatea a calificat comportamentul mai curând ludic al 
lui Alex. Ştefănescu drept „uneltire contra ordinii sociale prin defăi- 
mări, ponegriri și calomnii”. Din fericire, anchetatorul penal de 
Securitate, maiorul Adrian König, a apreciat că faptele prezintă un 
pericol social redus. Având în vedere că „Ștefănescu Alexandru era 
tânăr şi nu avea încă o concepţie politică formată și că în anchetă 
şi-a recunoscut în întregime faptele, regretându-le”, el a propus în 
referatul său din 6 martie 1967 doar avertizarea“. 

Pedeapsa nu se va opri însă la avertizare. La 17 mai 1967, Alex. 
Ștefănescu a fost „demascat public” în cadrul adunării studenţilor 
din anul II, Facultatea de limbă și literatură română. Participaseră 
190 de persoane, studenţi și profesori, „care au înfierat activitatea 
desfăşurată de Alexandru Ştefănescu” și au hotărât excluderea lui . 
din organizaţia UTC. Studenţii și profesorii au adăugat propunerea, 
mai gravă, ca facultatea să ia în discuţie excluderea sat?. 

După avertizare, dosarul de urmărire informativă din perioada 
1966-1968 va fi închis. Arhiva CNSAS nu mai conţine niciun altul 
pe numele lui, în cei 22 de ani până la căderea comunismului. La 
o vârstă tânără, Alex. Ștefănescu a fost pus într-o situație-limită 
(acuzat de uneltire contra ordinii sociale, trecut printr-o ședință de 
demascare) şi totuși „organele” nu lasă urme a fi arătat vreun inte- 
res pentru vulnerabilitatea lui. 

Ce știm despre perioada de după 1968, în care Alex. Ștefănescu 
a devenit criticul cunoscut? A urcat pe scara reușitei profesionale și 
sociale, a devenit redactor la revistele Tomis, SLAST, România liberă 
şi Magazin, a condus cercuri literare. Am găsit raportul unui ofițer 


* De fapt, puerile, scrise în joacă, de genul: „Căci vine brigadierul cu 

„ciudă şi turbare,/ În contra noastră vine, în contra celor care/ Vrem 
multă mămăligă şi s-o mâncăm ca fraţii” (Dosar pe numele lui Alexandru 
Ștefănescu, Arhiva CNSAS, Dosar informativ I 5295, vol. 1, f. 6). 

** Infracţiuni definite atunci de art. 209, pct. 2, lit. c, Cod penal. 

care participase, în ziua de 19 februarie 1985, la ședința de lucru a 
Cenaclului literar „N. Stănescu”, de pe lângă Biblioteca „M. Sadoveanu”. 
Inaintea şedinţei, agentul purtase discuţii cu Alex. Ștefănescu, con- 
ducătorul cenaclului, și cu Doina Guică, secretara. Aceştia i-au ară- 
tat o mapă în care strângeau materiale aduse de membri, discutate 
în prealabil cu îndrumătorii cenaclului „și numai după aceea citite 
şi supuse dezbaterilor din ședințe”. Întâlnirile erau conduse de Alex. 
Ștefănescu, „care, cu tact și discreţie, canalizează discuţiile nedând 
posibilitatea vorbitorilor să deturneze discuţiile pentru a-și afișa 
concepţii necorespunzătoare. Conducătorul cenaclului prin compe- 
tenţa sa asigură un climat politico-ideologic corespunzător”. 

_ Nota-raport fusese redactată întrucât se ceruseră verificări. Nu 
știm dacă aprecierile din citat reprezintă o impresie de moment ori 
voiau doar să liniștească superiorii. Dar ea relevă fundalul, faptul 
că în acea perioadă ofițerii de Securitate erau mulțumiți de atitudinea 
disciplinată a criticului. De altfel, în seria lungă de nume de scriitori 
înregistraţi cu acţiuni contestatare în toată perioada 1970-1980, am 
găsit foarte rar referiri la Alex. Ștefănescu”. În schimb, ştim sispre 
critic că s-a distins prin insistența de a răspândi teza: „Paul Goma 
nu are talent” — refrenul pe care a mizat Securitatea şi înainte de 
plecarea scriitorului în Franţa. Informările care se referă la condam- 
narea de către critic a acţiunilor lui Goma îl pun într-o companie 
nu foarte onorabilă. Cea care susţine: „Deţinem date din care rezultă 
poziţia de dezaprobare şi desconsiderare a acţiunilor desfășurate de 
Goma și celelalte persoane” înregistrează „poziţiile critice şi superioare 
față de Paul Goma ale scriitorilor Nina Cassian, Geo Dumitrescu, 
Valeriu Râpeanu, Mircea Sântimbreanu, Constantin Abăluţă, Ion 
Lăncrănjan, Eugen Barbu, Fănuş Neagu — alături de ale lui, „Alexandru 
Ștefănescu (secretarul secţiei de proză a ASR)”, 

Nevoia de a-și legitima atitudinea ori pura ostilitate a fost sufi- 
cient de intensă pentru ca Alex. Ștefănescu să repete atacurile la 
adresa romancierului-disident după anul 1990. Criticul literar a adu- 
nat tot ce se poate spune mai rău despre scriitor'”. Diatribele lui au 
atras atenţia susținătorilor lui Goma” 


Există referințe la Alex. Ștefănescu şi în alte materiale de arhivă, 
printre care dosarul de problemă privitor la Artă şi cultură. O notă din 
luna martie 1976 îl menţionează drept secretar al secţiei de proză din 
cadrul Asociaţiei Scriitorilor București, membru PCR şi autor al unor 
comentarii critice la adresa politicii partidului și statului (Mihai Pelin, 
Carta Albă a Securităţii, Bucureşti, Serviciul Român de Informaţii, 
1995, pp. 88-89). 

Vezi în acest “sens articolul „Paul Goma”, întins pe două numere ale 
României literare, 19 şi 21, 2002. 

„In momentul de față nimeni nu mai crede în gogoriţa securistă a «lipsei 
de talent». Doar Alex. Ștefănescu [...] repetă cu nerușinată obstinaţie 


kk 

Desenul acestui comportament are similitudini cu al lui George 
Pruteanu ori Gheorghe Ceaușescu, fără să atingă activismul exhibi- 
ţionist al primului și fără să aibă în arhivă grelele piese ale celuilalt. 
Rămân în traiectoria criticului momentele de vulnerabilitate în faţa 
autorităţilor, dispariţia oricăror materiale despre el în chiar acel 
moment, atitudinile care pun semne de întrebare asupra activismu- 
lui său politic de după 1990, în PNŢCD. Alex. Ștefănescu, susținut 
de Partidul Naţional-Țărănesc Creștin şi Democrat, a obţinut numirea 
ca membru al Consiliului de Administraţie al TVR între 1998 și 
2002, iar la alegerile din 2000 a candidat pe lista pentru Senat a 
Partidului. Ca preşedinte al PNŢCD București, va semna în 2012 
protocolul de susținere pentru alegerile locale cu Elena Udrea, lidera 
Organizaţiei PDL București. 

Analogiile merg totuși doar până la un punct. Vulnerabilitatea 
lui Alex. Ştefănescu, la care ne-am referit, nu a avut caracterul celei 
a lui Pruteanu -— care trebuia să-și refacă existența după ani de 
închisoare. Nu apar informaţii care să precizeze raporturile cu Secu- 
ritatea, evidente la Gheorghe Ceaușescu. Ostilitatea faţă de fostul 
disident poate fi motivată personal, opiniile literare antipatice sau 
chiar de rea-credinţă faţă de opera lui Goma folosesc argumente de 
ordin estetic, iar reproșurile aduse defectelor de comportament ale 
disidentului utilizează trimiteri concrete, verificabile. Cariera politică 
în PNŢCD permite o mulțime de explicaţii posibile, altele decât 
infiltrarea — pe care avem motive să o presupunem în ce-l priveşte 
pe George Pruteanu . 

Am luat în considerare cazul Alex. Ștefănescu pentru a sublinia 
importanţa liniei de la care prezumția de nevinovăție este chemată 
să domine în interpretarea dosarelor. Analogia traiectoriilor pre- și 
postdecembriste ale unor Alex. Ștefănescu, George Pruteanu, Gheorghe 
Ceaușescu frapează în primul moment. O analiză de detaliu arată 
însă deosebiri de care un cercetător este obligat să ţină seama. 


ceea ce a ordonat Securitatea pe vremuri: «Paul Goma nu are talent». 
De judecata nedreaptă [a lui Alex Ștefănescu și a celor de teapa lui] îl 
salvează pe Paul Goma scriitorul «profesionist» Ion Bogdan Lefter (fon- 
datorul Asociaţiei Scriitorilor Profesioniști din România), care, în coti- 
dianul Ziua din 27 iulie a.c., semnează articolul «Inventatorul de 
cuvinte»” (Gabriel Pleşea, „«Reîncadrarea» lui Goma” — http:/www.tiuk. 
reea.net). 

* Repetăm principiul că punerea unei ștampile de colaborator presupune 
discernământ şi are obligaţia să fie rezonabilă. Până când evidenţele 
nu sunt realizate, fiecare se bucură de prezumția de nevinovăție. Pentru 
o discuţie în termeni de rezonabilitate și prezumții, vezi Gabriel Andreescu, 
„Colaboraţionismul cu regimul comunist în dimensiunea lui represivă”, 

Noua Revistă de Drepturile Omului, nr. 2, 2013, pp. 28-51. 

Traiectoriile derutante ale personalităţii: 
Petru Romoşan 


Ne-am referit anterior la infiltrarea PNŢCD. Penetrarea foştilor cola- 
boratori în fruntea partidelor istorice a fost confirmată și în ce pri- 
vește PNL. Primul lider al unui partid istoric care a ajuns să conducă 
un minister a fost liberalul Mircea Ionescu Quintus. El a ocupat 
portofoliul Justiţiei pentru mai multe luni, începând cu 16 octombrie 
1990. În anul 2000, CNSAS a făcut public colaboraţionismul prege- 
dintelui PNL. Acesta î încasase bani pentru delaţiuni, confirmate de 
semnătura pusă pe chitanţe. Cazul Mircea Ionescu Quintus confirmă 
nevoia de a da atenţie carierelor sau comportamentelor care par 
„împotriva firii”. O evoluţie greu de explicat a avut-o şi Petru Romoșan. 
În ultimii ani, comportamentele poetului/editorului încurajează spe- 
culaţiile privind foste relaţii vinovate cu Securitatea. 

Romoşan nimerise în braţele Securităţii în timpul anchetei lui 
Ion Negoiţescu din anul 1977. Criticul semnase scrisoarea de soli- 
daritate a lui Goma cu Carta 77, iar ca represalii, Securitatea a 
decis să-l trimită în închisoare pentru relaţiile sale homosexuale — 
penale, atunci. Au fost anchetate legăturile mai noi sau mai vechi 
ale lui Negoiţescu, între acestea, și Petru Romoşan. O prezentare 
prețioasă Pentu înțelegerea contextului şia dramei ne-a fost oferită 
de Ion Vianu'?. Dosarul de urmărire informativă a artistului descrie 
presiuni constante asupra lui, în anii următori. La data de 26 iulie 
1987, Petru Romoșan a semnat un angajament sub șantaj, pe care 
l-a explicat: „A doua zi dimineaţa, nevastă-mea pleca spre Berlinul 
de Est, în direcţia Paris. Dacă nu semnam angajamentul, îi ridica 
pașaportul, nu putea pleca”. S-au adăugat vizitele pltdyiaane ale 
Peg iii mai multe note informative, „banalităţi crase”, în limba- 
jul săust 

esta Romoșan date, rar prin particularități. Însă şi generalizator 
ca semnificație pentru condiția oamenilor care au ajuns să se con- 
frunte direct, după puterile sau slăbiciunile lor, cu amenințarea insti- 
tuțiilor de represiune. Istoria complexă a tânărului Romoşan a fost 
tratată de ziarista Mirela Corlăţan în stilul pe care îl va repeta, 
atrăgând protestul unei întregi comunități intelectuale, când l-a deni- 
grat pe Adrian Marino. Ea l-a acuzat pe poet de turnătorii la 
Securitate, întrucât în dosarul lui Romoşan descoperise enunțuri 
precum: „Și pe linia unității noastre a mai fost contactat pentru 
rezolvarea unor probleme operative, întotdeauna dovedindu-se sincer 
la solicitările noastre” sau: „În discuțiile purtate a vorbit degajat, 
prietenos, iar la un moment dat a spus că se bucură că este tratat 
cu atenție de un reprezentant al instituției noastre”, 

Soţia lui Romoșan a rămas în Franţa. La 23 august 1988, poetul 
a încercat să treacă frontiera în Ungaria, a eșuat și a fost predat 
Miliției. A fost trimis în judecată, dar a scăpat printr-o a doua ten- 
tativă de forţare a graniţei, de această dată reuşită. O istorie pe 
care o calificăm, din nou, dramatică se termină printr-o aventură 
periculoasă. După 1989 s-a întors în ţară și a pus împreună cu soția 
sa bazele Editurii Compania. 

În ultimii ani, Romoșan ne-a oferit surpriza unor atitudini aflate 
în opoziţie cu imaginea artistului tânăr, modern, occidentalizat de 
pe vremuri. A stabilit relaţii amicale cu Mihai Pelin, omul folosit de 
fostul director al SRI, Virgil Măgureanu, pentru a intoxica opinia 
publică cu dosarele de urmărire informativă puse lui la dispoziţie, 
dar interzise altor cercetători. Vor ţine împreună, pe diferite canale 
de televiziune, campanii răuvoitoare, vizibil falsificatoare, împotriva 
unor intelectuali. În anul 2006, s-a aflat în linia întâi a frontului 
de condamnare a Monei Muscă*. Începând cu anul 2011, comporta- 
mentele amintite se vor „revărsa” în susţinerea publică a foștilor 
comandanţi ai Securităţii, Iulian Vlad și şeful său de cabinet, Aurel 
I. Rogojan. Cartea mistificatoare a generalului în rezervă Rogojan, 
Fereastra serviciilor secrete. România în jocul strategiilor globale, a 
fost publicată la Editura Compania. Dacă punerea pe agenda edi- 
turii a unei cărţi menite să ascundă rolul criminal al Securităţii 
putea fi motivată de interese financiare, însoţirea lui Vlad și Rogojan 
în turneul din Transilvania și afirmaţiile lui Romoșan cu acest pri- 
lej nu au cum fi scuzate. La Oradea, editorul exprima „onoarea și 
plăcerea” de a-l cunoaște pe generalul Iulian Vlad și de a-i fi cerut 
colaborarea pentru a schimba percepţia societăţii asupra Securităţii”. 
Editorul a integrat atât de complet filozofia politică a fostei admi- 
nistraţii securiste, încât în agresiunea armată a Federaţiei Ruse 


* Ajunsă, conform sondajelor de simpatie, în spatele președintelui Traian 
Băsescu, împingând în Parlament proiectul de lege a lustraţiei, Mona 
Muscă era evident incomodă pentru clasa politică născută din coniven- 
ţele cu serviciile de informaţii. Partidul Naţional Liberal, care nu a 
părut să fie deranjat în a-i avea în rândurile sale pe Alexandru Paleologu 
şi pe Teodor Meleşcanu (ofițer de Securitate conspirat în structura Minis- 
terului de Externe conform lui Mircea Răceanu — vezi Infern '89. Povestea 
unei condamnări la moarte, Bucureşti, Curtea Veche, 2009, pp. 50, 52), 
a exclus-o pe Mona Muscă pentru un angajament inerent cadrelor didac- 
tice universitare care lucrau cu studenţii străini. Nu a fost prezentat 
niciun denunţ semnat de profesoară cu caracter de poliţie politică. Paleologu 
va fi tratat până la moarte cu onoruri, acestea vor continua postum, 
iar Teodor Meleşcanu va ieşi din PNL doar după ce va deveni directorul 
SIE — poziţie principial incompatibilă cu statutul de membru de partid 
(„Teodor Meleşcanu, exclus din PNL. Doar șase colegi în apărarea sa”, 
evz.ro, 12 martie 2012 — http://www.evz.ro). 

împotriva Ucrainei a ţinut partea. Administraţiei Putin, invocând 
interesele teritoriale ale românilor”. 

Urcarea în barca fostelor cadre ale Securităţii a unei tri victime 
a instituţiei pare atât de împotriva firii, încât este firească bănuiala 
că ar fi existat o colaborare anterioară cu subalternii lui Iulian Vlad. 
Or, în ciuda alegaţiilor.ziaristei Mirela Corlăţan, tocmai documentele 
de arhivă aflate la dispoziţie, corelate cu manifestările poetului de 
la sfârşitul anilor 1980, o dezmint, după opinia noastră. Planul de 
măsuri luat după fuga poetului în Franţa indică acţiuni detaliate 
de prezentare a lui Romoșan când drept agent provocator manipulat 
de autorităţile de la București (în Franţa), când drept agent al Securităţii 
române (în Ungaria), când ca ofiţer al Securităţii maghiare (pentru 
autoritățile franceze). Or, este absurd să pui pe umerii unui colabo- 
rator pe care mizezi acuzaţia de a fi agent român sau ungar. 

* Chiar mai convingătoare pentru inexistenţa unor conivenţe cu 
Securitatea sunt declaraţiile făcute de Romoşan la Budapesta, după 
fuga din ţară. Să acceptăm că acuzaţiile sale privitoare la demolarea 
bisericilor și la planul de sistematizare a satelor puteau face parte 
din tactica de conspirare a unui agent de influență. Dar este puţin 
probabil ca Securitatea să-l fi instruit să vorbească despre uciderea 
oamenilor la frontieră ori despre rolul nefast al Elenei Ceauşescu, 
cum a făcut-o transfugul în declaraţii memorabile. 

Înalta Curte de Casaţie şi Justiţie a respins hotărârile instanțe- 
lor inferioare care-l declarau pe Romoșan colaborator cu Securitatea 
ca poliţie politică””. Decizia ÎCCJ are o relevanţă limitată”. Pentru 
„cazul Romoșan”, mai semnificativ decât analiza unor i nespe- 
cializaţi este interviul dat de poet în anul 1989, la Budapesta, în 
care călca în picioare tabuurile Securităţii și planul de măsuri luat 
de instituţia de vânare a lui. Dacă s-a stabilit totuşi o relaţie între 


*  Cităm: „În 2008, la București, la reuniunea NATO, Vladimir Putin s-a opus 
aderării Ucrainei la organizaţie şi a argumentat că există mai multe 
Ucraine, între care una e rusească, iar foarte multe teritorii au fost 
alipite abuziv la actuala Ucraină artificială, printre care și teritorii româ- 
nești, cu românii care le locuiesc” (Petru Romoşan, „Lăsaţi-o jos cu propa- 
ganda! Rusia are şi ea dreptatea ei”, cotidianul.ro, 12 martie 2014). 

** În decembrie 2011, Înalta Curte de Casaţie și Justiţie a tranşat formal 

subiectul printr-o dociziă care respingea constatarea Colegiului CNSAS 

și decizia Curţii de Apel București privind colaborarea lui Romoșan cu 

Securitatea ca poliţie politică. În lumea culturală, atitudinile au fost 

variate, de la apărarea lui vehementă (vezi textul postat de Liviu loan 

Stoiciu pe blogul său la 10.12.2011 — http://www.liviuioanstoiciu.ro), la 

acuzarea lui insistentă (Vladimir Tismăneanu — vezi postarea pe blog: 

http://tismaneanu.wordpress.com). 

ICCJ are prea multe „performanţe” negative în materie. Se adaugă 

faptul că, prin natura competenţelor sale, decide exclusiv asupra ade- 

vărului juridic conţinut în probele oferite de părţi. 

poet și instituţie, ea nu putea fi începută decât după ultimele docu- 
mente care apar în arhivă. Să le presupunem înseamnă să întoarcem 
spatele investigaţiei în favoarea speculațiilor. 

Dacă explicația pentru renunțarea astăzi, de către Romoșan, la 
măcar o aparenţă de onorabilitate nu este „fosta colaborare”, atunci 
ea trebuie căutată în altă parte — în psihologia acestei altădată 
victime a Securităţii, în interesele ei materiale ş.a. Ce se întâmplă 
cu Petru Romoşan punctează principiul enunțat chiar la începutul 
analizei noastre: trecutul nu are de ce să aibă o pondere mai mare 
decât prezentul. Manifestările de astăzi ale editorului în favoarea 
foştilor securiști fac rău societăţii și au un gust deplorabil. Ele sunt 
de acuzat mai sever decât colaborarea cu instituţia de represiune, 
dacă ar fi fost, căci autorul trăiește în condiţii de libertate. 


Precaritatea documentelor de arhivă, 
rolul serviciilor de informaţii, rolul CNSAS, 
rolul instanţelor 


În anul 2000, după ce Parlamentul a cerut prin lege deschiderea 
Arhivei Securităţii, în gestiunea CNSAS a ajuns iniţial o „urmă” de 
arhivă, de circa 3.600 de dosare”, căreia i s-au adăugat anual alte 
câteva sute, până în 2006, când s-a produs saltul. De atunci, cea 
mai mare parte din depozitul Securităţii se află la CNSAS și se 
adaugă continuu noi metri de volume. Totuși, arhiva rămâne „pre- 
cară”. Documentele cele mai sensibile, deci relevante, nu au ajuns 
la dispoziţia opiniei publice. Explicaţia este continuitatea serviciilor 
de informaţii, documentată mai pe larg într-un volum anterior”, 
Adăugăm alte câteva probe la vechile consideraţii. 

Serviciile de informaţii (SRI, SIE și serviciile complementare) s-au 
constituit pe baza de cadre a Securităţii. A fost în logica schimbării 
de putere de la Bucureşti să folosească arhiva instituţiei în scopuri 
politice, inclusiv intervenind în conţinutul ei și livrând materiale pe 
piaţă sau oprind documente care trebuiau să vadă lumina zilei — 
precum dosarul lui Gheorghe Ursu, scos în anul 1990 pentru anchetă, 
ascuns din nou în arhivă, în sfârşit, distrus. Uşor de imaginat câte 
daune a adus procesului deconspirării implicarea foștilor agenţi în 
operaţia de supervizare a trecerii documentelor din Arhiva Securităţii 


* Motiv pentru care autorul, ofițerul SRI Eugen Grigorescu, a primit trei 
ani de închisoare, dar numai datorită tenacităţii de excepţie a fiului 
lui Gheorghe Ursu, Andrei Ursu (Gabriel Andreescu, „Deconspirarea 
poliţiei politice comuniste. Evoluţii”, Noua Revistă de Drepturile Omului, 


nr. 3, 2006, pp. 34-55). 

în Arhiva CNSAS. Aflăm astăzi din cartea lui Aurel I. Rogojan, 
Fereastra serviciilor secrete, că autorul, mâna dreaptă a conducăto- 
rului Securităţii de odinioară, ajuns înalt ofițer în noul serviciu de 
informaţii, a fost „membru într-o comisie mixtă, în calitatea celui ce 
predă documente...”. Or, parțialitatea sa evidentă era incompatibilă 
„cu statutul de membru al comisiilor formate din reprezentanţii SRI 
şi CNSAS. Cum ar fi acceptat Rogojan să aprobe trimiterea la 
CNSAS a documentelor care probează vinovăția sa sau pe a şefului 
său ori pe a celor ce au primit ordinele lui? 

Sunt cazuri — rare, pure întâmplări — când apar și voci din sistem 
care recunosc vulnerabilitatea arhivelor. Semnalăm mărturisirea lui 
Gelu Voican Voiculescu dintr-un interviu dat în anul 2010. Dacă ar 
fi avut ceva de. ascuns, susține după 20 de ani fostul șef al UM 
0215", dosarele lui de la Securitate ar fi dispărut încă din 1990, pe 
vremea în care avea funcţia de viceprim-ministru și conducea ser- 
viciile secrete românești”!. Revoluţionarul confirmă implicit alterarea 
arhivelor prin intervenția unor acțori ai Puterii și absenţa din gân- 
dul lor a unei temeri privind consecinţele. 

Documentele referitoare la felul în care s-au situat serviciile post- 
comuniste față de implicarea Securităţii în hărţuirea oamenilor de 
cultură sunt şi ele rare. Câteva urme au fost lăsate la scoaterea 
manuscriselor lui Constantin Noica din arhiva SRI, în anul 1990. 
La solicitarea directorului de atunci al SRI, Virgil Măgureanu, colo- 

“nelul Ioan Corondan a ordonat căpitanului SRI Cristian Troncotă, 
istoric al structurilor de informaţii despre ale cărui acţiuni de into- 
xicare am amintit deja“?, să constituie un dosar cu scrieri ale filo- 
zofului. Istoricul a predat nouă volume cu scrisori, manuscrise, studii, 
articole și memorii. Și iată ce ne spune următoarea notă a colonelului: 


În arhiva preluată de la fostele organe de Securitate se află un număr 
de 6 dosare cu 24 de volume ce cuprind material cu valoare docu- 
mentară despre viaţa, activitatea și creaţia filozofică și cultural-este- 
tică a lui Constantin Noica. Din nefericire, cele 5 volume de „TO” 
ale dosarului de la Sibiu, care cuprindeau înregistrările de la Păltiniş 
din ultimii doi ani ai vieţii lui Constantin Noica (1985-1987) și care, 
probabil, aveau un conţinut la fel de interesant, au fost distruse în 
decembrie 1989. [...] Având în vedere că în arhivă deţinem documente 
care se referă și la alți oameni de cultură (Mircea Eliade, Nichifor 
Crainic, Mihail Sadoveanu, N.D. Cocea și alţii), vă rugăm să apre- 
ciați dacă este momentul potrivit de a demara o acţiune mai amplă 


Este imposibil, având statutul său, ca Aurel I. Rogojan să nu fi fost 
responsabil de violări ale drepturilor fundamentale ale omului. Or, con- 
form legii, el nu putea fi angajat de către SRI.. 

Numele inventat pentru Securitatea Municipiului Bucureşti, în înfăţi- 
șarea ei postdecembristă. 


kk 

şi consecventă de prelucrare a acestui fond arhivistic în sensul de a. 
reda cercetării științifice materialele cu valoare documentară despre 
viaţa și creația acestor personalităţi. | 

Considerăm că pentru argumentarea unei astfel de activităţi se poate 
acredita ideea că aceste materiale au fost obţinute prin aplicarea 
unor metode și mijloace specifice muncii operative într-o anumită con- 
junctură, determinată nu neapărat de latura pur represivă, ci și de 
necesitatea de a se asigura protecţia și securitatea acelor personali- 
tăţi a căror creaţie aparţine patrimoniului cultural naţional”. 


" La peste un an de la revoluţia anticomunistă, ofiţerii noului ser- 
viciu de informaţii românesc propun deci ca urmărirea și controlul 
oamenilor de cultură să fie prezentate drept acţiuni de „protecţie şi 
securitate”. La 26 august 1992, Guvernul a adoptat o ordonanţă de 
scoatere din fondurile arhivistice a unor materiale considerate de 
patrimoniu naţional, provenind de la peste 80 de personalităţi ale 
vieţii literare, istorice şi militare românești“. 


Alte contribuţii ale CNSAS la denaturarea procesului 
deconspirării. Răspândirea etichetei de informator 


La responsabilităţile Colegiilor CNSAS, şi mai ales ale primului, în 
compromiterea procesului deconspirării, enunțate în volumul Cărturari, 
opozanți şi documente, sunt de adăugat astăzi noi elemente”. Unul 
priveşte calificarea de către CNSAS a unor “cunoscuți oameni de 
cultură drept „informatori”, cum s-a întâmplat cu Mircea Iorgulescu 
și Ştefan Aug. Doinaș în anul 200356. Conform Regulamentului de 
funcţionare şi organizare a CNSAS din anul 2000, persoana care-şi 
solicita dosarul aflat în Arhiva CNSAS avea dreptul „să i se comu- 
nice identitatea persoanelor care au contribuit cu informaţii la com- 
pletarea dosarului personal”. În anul 2003, Bujor Nedelcovici ceruse 


ai acelaşi dosar, la o altă filă, o altă notă susţine că „Dosarul de la 
Sibiu în care se află corespondenţa lui C. Noica în perioada 1980-1986 
a fost distrus în revoluţie și nu dispunem decât de microfilme, după 
cum urmează...” (Arhiva CNSAS, Dosar informativ I 015156, vol. 14, 
vol. 29). În anul 2010, când am cerut pentru consultare dosarele pe 
numele lui Noica, nu am primit microfilmele enumerate, deşi, conform 
dispoziţiilor legii, accesul se referă la toate piesele din dosar, indiferent 
de forma de arhivare. Ne-au fost puse la dispoziţie de abia în anul 
2013, când am indicat la CNSAS documentul citat — deci, iată, existau. 
** Pe vremea compromiterii celor doi literați, acţiunile Colegiului CNSAS 
se supuneau Legii nr. 187/1999 și Regulamentului din 2000. Astăzi, 
OUG nr. 24 și Regulamentul adoptate în 2008 au nuanţat textul. Petiţio- 
narul poate solicita în scris CNSAS „demararea procedurilor pentru a 
afla identitatea lucrătorilor Securităţii şi a colaboratorilor acesteia care 

să fie deconspirată persoana care apare în dosarul său de urmărire 
informativă cu numele de cod „Dorin”, iar Adrian Păunescu solicitase 
același lucru cu privire la necunoscutul „Gogu Ivan”. Direcţia de 
Investigaţii era datoare să stabilească numele reale din spatele celor 
conspirative, iar CNSAS urma să le comunice solicitantului — Nedelcovici, 
respectiv Păunescu. Or, președintele Colegiului CNSAS nu a trans- 
mis doar numele celor despre care documentele susţin a fi autorii 
informaţiilor (Mircea Iorgulescu și Popa Ștefan/Ștefan Aug. Doinaș), 
ci a pus la pachet şi interpretarea. Răspunsurile folosesc sintagma 
„identitatea informatorului”, sugerând petentului că CNSAS ar fi 
stabilit că este vorba de un colaborator. 

A fi prezent cu note într-un dosar de urmărire nu este același 
lucru cu a fi informator. Legile care au reglementat procesul decon- 
spirării identifică „informatorii” cu persoanele care „denunțau acti- 
vitatea sau atitudinile potrivnice regimului totalitar comunist”, afectând 
astfel drepturile și libertăţile semenilor”. Prezumția nu poate fi hotă- 
râtă în mod oficial decât prin votul Colegiului. Urmează ca instanţele 
să-i confirme opinia. Or, ani la rând, adresele trimise petenţilor nu 
au fost supuse acestor proceduri. Directoarea Direcţiei de Investigaţii - 
transmitea președintelui CNSAS materialele de arhivă şi opinia sa, 
iar ultimul semna documentul așteptat ai de lumea jurnalistică 
Și literară. 

Adresele CNSAS care vorbeau despre entath informatorului”, 
fără o decizie statutară a Colegiului, au încălcat legislaţia deconspi- 
rării. Mulţi ani, dacă cineva vorbise cu un ofițer şi căpătase un nume 
conspirativ, documentele CNSAS se refereau la el ca la un informa- 
tor, deși nu rezulta să fi făcut poliţie politică. Confuzia aparatului 
și conducerii CNSAS a fost transmisă opiniei publice şi a făcut vic- 
time pe bandă rulantă. 

Implicaţiile erorii de procedură își arată toată greutatea după 
finalizarea procesului CNSAS/Mircea Iorgulescu. În 2003 și 2004, 
CNSAS comunicase că literatul este informator, deşi Colegiul nu 
votase nicio hotărâre în acest sens. CNSAS a repetat calificativul în 
anul 2009, prin acţiunea de constatare. Dar în 2014 ÎCCJ a anulat 
acțiunea Consiliului. Aprecierea că Mircea Iorgulescu ar fi fost infor- 
mator în sensul legii a fost infirmată printr-o hotărâre juridică. Rezultă 
că adresele președintelui Gheorghe Onișoru din 2003 şi 2004, acte 
oficiale, au falsificat statutul persoanei, aducându-i lui Mircea Iorgulescu 


au contribuit cu informaţii la completarea dosarului” (art. 27 [1]). Conform 
art. 27 (2), comunicarea se face dacă identitatea „poate fi stabilită cu 
certitudine”. 

Legea distinge între mai mp termeni (vezi http://www.ensas.ro). În 
limbajul Securităţii, se făcea distincţie între informatori şi colaboratori. 

daune. Urmașii lui, ca şi orice persoană aflată în aceeași situaţie 
sunt îndreptăţiţi să deschidă un proces şi să ceară daune instituţiei . 


3k 


Pe lângă reconstrucția legislativă a procesului de deconspirare, 
în 2008 au fost schimbate și procedurile de adresare către petenți. 
Cum prevederile în materie erau aproape identice cu cele anterioare, 
noutățile par să fi fost motivate mai ales de conştientizarea nevoii 
de a respecta regulile“. Pot fi văzute, în adresele trimise lui Dorin 
Tudoran şi publicate în cartea sa din 2010, noile formulări. Exemplu: 
preşedintele CNSAS anunță întrunirea Colegiului și stabilirea, pe 
baza notelor Direcţiei de Investigaţii, a identităţii „informatorului 
cu nume conspirativ «Dorin» în persoana numitului Iorgulescu Mircea”. 

Adresa a fost adoptată numai după ce Colegiul și-a finalizat pro- 
cedura. Este un pas în întâmpinarea legii, dar nu complet. Rămâne 
o problemă deschisă: decizia CNSAS trebuie să fie confirmată de 
instanţele de judecată. Consiliul depune acţiunea de constatare la 
Curtea de Apel București și... aşteaptă. Or, până la o decizie defi- 
nitivă a instanţelor, cel în cauză se bucură de prezumția de nevino- 
văţie. Ca urmare, CNSAS nu are legitimitatea să folosească, nici 
după votul în Colegiu, sintagma identitatea informatorului. Ce îl 
împiedică să se refere exclusiv la „identitatea persoanei” din spatele 
numelui conspirativ? Procesul deconspirării devine, într-adevăr, 


* Nu este în intenţia acestui studiu să dilueze importanța deconspirării 
informatorilor. Ce au făcut sub vechiul regim oameni precum Alex Stoenescu, 
Constantin Bălăceanu-Stolnici ş.a. merită oprobriul public și trecerea 

"lor pe o legislaţie de tip lustraţie. Dar aplicarea prezumției de nevino- 
văţie în cazul celor suspectaţi de colaboraţionism este la fel de impor- 
tantă ca în orice alte cazuri. De ce am fi mai puţin grijulii în privinţa 
lor decât în cazul suspecţilor de crime, tâlhării, corupţie etc.? 

** Nu cunoaștem ca până în acest moment să fi apărut vreo analiză critică 
cu privire la adresele CNSAS care notificau prezumtivii colaboratori 
după o procedură contrară prezumțţiei de nevinovăție. Iată cazul pildu- 
itor al adreselor nr. 4746/8.19.2003 şi nr. 4746/5.02.2004, prin care 
preşedintele Gheorghe Onişoru îl anunţa pe Bujor Nedelcovici în acei 
ani de „identitatea informatorului cu nume conspirativ «Dorin»”, respec- 
tiv, „identitatea informatorului cu nume conspirativ '«Mirel»”: Mircea 
Iorgulescu. În 2003-2004, Colegiul CNSAS nu dăduse nicio hotărâre 
privind faptul că Mircea Iorgulescu ar fi fost informator al Securităţii. 
A făcut investigația în anul 2009, când a apreciat, prin nota de 
constatare, că Iorgulescu a colaborat cu Securitatea ca poliţie politică, 
dar ÎCCJ i-a anulat acţiunea. În 2014 a fost eliminată, prin hotărâre 
definitivă, calificarea lui Mircea Iorgulescu drept informator în sensul 


legii. 


fă 

îndelungat și dificil, iar frustrarea oamenilor care doresc unul rapid 
este legitimă. 

Nu arată oare la fel situaţia când instituţiile urmează să deter- 
mine cine a furat din bugetul public, cine a adus avantaje cunoştin- 
ţelor abuzând de funcţia sa, cine a fraudat alegerile? Uneori, faptele 
suspecţilor par evidente. Totuși, prezumția de nevinovăție trebuie 
menţinută până în final. Principiul este fundamental într-o societate 
civilizată, iar instituţii cu competenţe precum ale CNSAS îl au de 
apărat în activitatea lor zilnică. | 

In paralel, petenţii și cercetătorii au dreptul lor să interpreteze 
ce au găsit în dosare, nefiind în niciun fel ţinuţi de hotărârile instan- 
telor. Ei lucrează cu termenul „colaboraţionism” dându-i conotaţii 
mai largi decât cel strict definit prin lege (implicarea în acţiuni de 
poliţie politică) și, cum am mai spus, mulțimea probelor unui cerce- 
tător este mai amplă și mai variată decât a judecătorului. Autoritatea 
juridică nu are cum să domine autoritatea epistemică. Interesaţi să 
păstreze discuţia despre colaboraţionism cât mai liberă, cât mai largă, 
cercetătorii au, la rândul lor, obligaţii faţă de respectul de sine al 
oamenilor și imaginea acestora în ochii celorlalți”. Dacă nu, dezba- 
terea despre colaboraţionism poate intra în zona insultei și calomniei””. 


Intoxicări în care au fost implicaţi 
angajaţi ai CNSAS 


Inocularea ilegitimă a ideii că unele persoane sunt informatori întru- 
cât apar cu nume conspirative reprezintă doar o faţetă a situaţiei. 
Cealaltă a constat în implicarea directă a unor angajaţi ai CNSAS 
în campanii de acuzaţii. O acțiune grea prin consecinţe, la care am 
făcut repetat referire, a vizat posteritatea lui Ștefan Aug. Doinaș. 
La puţin timp de la discursul din Senat al lui Adrian Păunescu din 
octombrie 2003, Nicolae Manolescu a moderat întâlnirea unde câţiva 
membri ai Colegiului CNSAS — Mircea Dinescu, Andrei Pleșu, Horia- 
Roman Patapievici — i-au pus lui Ștefan Aug. Doinaș eticheta de 
turnător. Cităm pe Mircea Dinescu: „Pentru Doinaș, povestea cu 
Păunescu este cea mai suavă dintre turnătoriile lui...” „...reperul 


Acest drept este păzit de principiul demnităţii umane, care, într-o for- 
mulare academică, „guvernează raporturile aparent contradictorii dintre 
libertate și egalitate și este astfel baza tuturor drepturilor şi libertăți- 
lor fundamentale” (Dan Claudiu Dănişor, „Valorile supreme ale statului 
român potrivit Constituţiei din 1991”, Revista Română de Drepturile 
Omului, nr. 28, 2004, p. 22). , 
Intrăm într-un univers juridic care distinge latura obiectivă și cea subiec- 
tivă a faptei, elementul ei material, interesul legitim etc., aflate dincolo 
de temele de interes direct aici. 

moral, vechiul dumneavoastră prieten și al meu, turna din gros pe 
colegii lui...”; „unul din turnători era și Ştefan Aug. Doinaș”. 

- Andrei Pleșu a apăsat şi el pe cuvântul stigmatizator: „...a exis- 
tat un fel de lume, un tip de univers în care Doinaș făcea turnăto- 
rii”. Horia Patapievici a dat verdictul în termenii legii: „...a fost 
colaborator” și l-a comentat: „...dar și teribil de agresat de urmăririle 
Securităţii”. Eseistul a citit din documentul „destul de dramatic” 
invocat deja de noi, referatul ofițerului care pusese pe umerii lui 
Doinaş furnizarea unor materiale utilizate în arestarea lui Haralambie 
Grămescu şi Ion Negoițescu®. | 

Pentru opinia publică, declaraţiile inflamante aveau greutate, 
întrucât proveneau de la o instituţie cu atribuţii în gestionarea 
Arhivei Securităţii”. Cei trei acuzatori ai „turnătoriilor” lui Doinaș 
şi președintele CNSAS (de atunci) Gheorghe Onișoru, prezent, ştiau 
că stabilirea „adevărului” în ce-l privește pe Doinaș îi obliga să 
parcurgă procedurile dictate de lege. Cunoșteau că unele declaraţii 
ale lui Doinaș erau exonerate (cele din anchete, angajamentul în 
condiţii de detenţie) ori ar fi putut fi fals atribuite. Prezentarea 
făcută de Patapievici bogatei asistenţe este singura care a introdus 
un dubiu privitor la interpretarea materialelor din arhivă”. 

Fapta celor patru membri ai Colegiului CNSAS, de a dezbate 
public dosarele de Securitate ale lui Doinaș, încălca obligaţiile lor 
'oficiale'**. Crearea de informatori prin „bârfa” membrilor Colegiului 
va continua în timp, fără nicio încercare de a pune capăt acestei 
activităţi în sfidarea legii. Autorii infracţiunii au fost aplaudați, iar 
campania lor de denaturare a personalităţii poetului are efecte peste 
decenii. Răul a fost făcut în principal atunci, în 2003, prin acuzați- 
ile venite din interiorul CNSAS, contrare obligaţiilor la confidenţi- 
alitate. Descoperim eficacitatea demersurilor în mărturisirea criticului 


*- Iată în ce termeni asuma autoritate morală și profesională Germina 
Nagâţ, directoarea Direcţiei de investigaţii: „In momentul în care rapor- 
tul de deconspirare ajunge la vot, certitudinea este de 100%. Sunt probe, 
în clar, cu nume, cu prenume, cu toate datele de identitate. Nu există 
niciun dubiu în privinţa informatorului. Nu riscăm niciodată în privinţa 
asta, pentru că ar fi groaznic”. Această pretenţie de omnisciență 
contrasta cu teribilele gafe făcute de CNSAS, care, în cazurile-limită, 
obligaseră instituţia să-și recunoască eroarea — cazul lui Ludovic Rakoczi, 
Ristea Priboi ș.a. („Scriitorii și Securitatea. Ce ne spun dosarele CNSAS”. 
Nr. 1, Academia Caţavencu, nr. 49, 10-16 decembrie 2003). 

** Horia-Roman Patapievici a invocat o frază a col. Budişteanu care scri- 
sese despre „lipsa de sinceritate” a poetului, pentru a conchide: „Ștefan 
Aug. Doinaș nu era un delator. Era un om dotat cu conștiință și reac- 
ţiona în acest mod ambiguu...” („Scriitorii şi Securitatea. Ce ne spun dosa- 
rele CNSAS”. Nr. 6, Academia Caţavencu, nr. 49, 10-16 decembrie 2003). 

*** Pentru încălcarea acestor prevederi, pedeapsa prevăzută era închisoare 
de la 3 luni la 3 ani — cf. articolul 20(6), Legea nr. 187/1999. 

literar Gelu Ionescu. Acuzaţiile la adresa lui Doinaș, scrie el, îi 
produseseră inițial perplexitate. Or, afirmă criticul astăzi, „dacă nu 
mi-ar fi spus-o chiar Horia Patapievici, aș fi putut crede, fără nicio 
precauţie, că e o calomnie”. Venind de la un membru al Colegiului, 
alegaţiile l-au convins. 

Dezvăluiri asupra propagării de zvonuri de către membri ai Colegiului 
și Direcţiei de Investigaţii sunt rare, dar apar. În campania sa împo- 
triva lui Adrian Marino, Vladimir Tismăneanu s-a legitimat cu asis- 
tența primită „pe linia CNSAS” de la o persoană „specializată în | 
cercetarea dosarelor de informatori”, meritând prețuirea lui „pentru 
onestitate și competenţă”. Aceasta l-a asigurat că Adrian Marino era 
informator”1. Aceeași persoană este apreciată de Dorin Tudoran drept 
sursa de încredere care-i elimină dubiile privind colaboratorii Securităţii. 
Într-un articol publicat în Observator cultural (nr. 738, 2014), Radu 
Ioanid sugerează și el obţinerea de informaţii din discuţiile directe 
cu funcționari ai CNSAS, printr-o formulă răsturnată: „Nu comentez 
public discuţiile neoficiale cu membrii CNSAS”. 


Stigmatizarea lui Ştefan Aug. Doinaș, 
nu și a lui lulian Sorin 


Intervenţia angajaţilor CNSAS în dezbaterea cazurilor de colabora- 
ționism poate influenţa substanţial părerile celor interesați, cum . 
reiese din exemplul anterior. Pentru opinia publică, astfel de ieşiri 
acuzatoare par proba interesului arătat activităţii de deconspirare. 

Interpretarea este însă contrazisă de asimetria „interesului”: indig- 
narea până dincolo de lege se manifestă faţă de prezumtivii infor- 
matori, nu și față de ofițerii de Securitate. În anul 2001, membrii 
Colegiului l-au apărat pe Ristea Priboi până când nu au mai avut 
cum să înfrunte probele aduse de presă. Relevantă este și evoluţia 
„dezvăluirilor” de la Clubul Prometheus, din 2003. La acea întrunire, 

H.-R. Patapievici, referindu-se la recrutarea lui Doinaș în preziua 
eliberării, a citit următorul pasaj dintr-un document de arhivă: „Maiorul 
Sorin Iulian, cu funcţie neprecizată, de la Direcția III, scrie: «În 
cadrul ültimðta discuții s-a arătat că și în detenție a dovedit că este 
hotărât să ajute organele de Securitate»...? ete. Niciun cuvânt în 
plus privitor la maiorul „cu funcţie neprecizată”. Documentul din 
mâna acuzatorilor lui Doinaș dezvăluia cine i-a smuls poetului anga- 
jamentul. Doinaș nu s-a dus la Securitate să-şi ofere colaborarea, ci 
a fost constrâns să-și pună pe hârtie semnătura. În ordine etică, 

oprobriul opiniei publice trebuia îndreptat întâi și-ntâi spre maiorul 
Iulian Sorin. În plus, ofițerul ajuns până la ieşirea la pensie colonel. 
nu era un personaj oarecare, care putea să scape din atenţia mem- 
brilor Colegiului, ci unul dintre stâlpii Federaţiei Comunităţilor 

Evreieşti, o perioadă chiar preşedintele acestei organizaţii. lată o 
scurtă prezentare a lui făcută de Teșu Solomovici: 


Cine pune reflectorul asupra activităţii conducerii Comunităţii 
Evreieşti din România îl va găsi în vârf, în ultimii 40 de ani, pe 
același veşnic secretar general: Iulian Sorin. A supravieţuit lui 
Gheorghiu-Dej, lui Ceauşescu, lui Iliescu, lui Constantinescu și dom- 
neşte şi sub Traian Băsescu. O asemenea longevitate politică, unică 
în istoria instituţiilor publice din România, dă de gândit. E oare atât 
de indispensabil vieţii evreiești şi autorităților românești acest fost 
colonel de Securitate, că nu i s-a găsit, până acum, un înlocuitor? Nu-i 
chiar așa. 

Un responsabil din consiliul directorial al Federaţiei Comunităţilor 
Evreieşti din România mi-a declarat că lulian Sorin e de neclintit 
pentru că a concentrat în mâinile sale întreaga putere administrativă 
şi financiară a instituţiei. Pur și simplu domnește prin teroare, nu 
mai e teroarea totalitarismului comunist, ci de o altă natură, aceea 
că toată lumea din Comunitate depinde de Iulian Sorin, de hachiţele 
sale, de lefurile pe care le împarte, de micile sau marile avantaje pe 
care le oferă apropiaților”. 


Statutul său de membru în conducerea Federaţiei îl punea pe 
Iulian Sorin pe lista celor supuși deconspirării. Membrii Colegiului 
prezenţi la Clubul Prometheus îl cunoșteau bine datorită conexiuni- 
lg lor cu comunitatea evreiască. Tăcerea asupra „cazului Sorin Iulian” 
în contextul dezvăluirilor despre Doinaș era nefirească. Intra în con- 
tradicţie chiar cu sensul de funcţionare a CNSAS. Legea deconspi- 
rării pune în centrul interesului ei persoanele cu un trecut polițienesc 
ajunse pe poziţii de decizie socială, de pe care pot influenţa viaţa 
publică. În anul 2003, Iulian Sorin avea o astfel de poziţie, nu Doinaș, 
decedat;. În mod particular, prezenţa lui în fruntea Comunităţii Evre- 
iești din România reprezenta un subiect central al eticii și politicii 
memoriei pe teritoriul căreia se află procesul deconspirării. Etica 
memoriei nu poate fi decât „o etică a istoriei comune”'î. Poziţia de 
autoritate a unui fost securist în cadrul organizaţiei reprezentative 
a evreilor afectează tratarea trecutului comunist la fel cum prezenţa 
unui om politic antisemit în fruntea statului român ar influența 
negativ abordarea Holocaustului . 


* Acest sens este precizat chiar în textul legii, care se referă la obligația 
statului român de a asigura „dreptul de acces la informaţii de interes 
public [...] în legătură cu calitatea de lucrător al Securităţii sau de 
colaborator al acesteia” (art. 3, Ord. nr. 24/2008). 

** Tată comentariul lui Teșu Solomovici: „Pe culoarele Federaţiei Comu- 
nităţilor Evreilor din strada Sf. Vineri se discută despre această stare 
anormală că un fost colonel de Securitate, chiar dacă e evreu, continuă 
să conducă destinele comunităţii evreiești din România. «lar acest fost 
colonel securist care l-a racolat, în închisoare, pe delicatul poet Ștefan 

Problemele de profesionalism ale CNSAS 


Subiectele tratate mai sus privind limbajul adreselor ori implicarea 
unor membri ai Colegiului CNSAS în comentarea unor dosare din 
arhivă ridică întrebări asupra standardelor de funcţionare ale insti- 
tuţiei. Deși anumite lucruri s-au îndreptat de-a lungul anilor, până 
și astăzi apar decizii care surprind prin carenţe profesionale. Ne-a 
fost dat să vedem, recent, strania argumentare cu care CNSAS a 
tratat cazul istoricului Sorin Antohi. 

Colegiul CNSAS a „constatat” calitatea lui Antohi de colaborator 
al Securităţii la data de 12 iunie 2014. O primă ciudăţenie este 
întârzierea nefirească a procedurilor. Nota de constatare fusese emisă 
în anul 2009, deci cu cinci ani mai devreme. Întârzierea contrazice 
practica CNSAS, notele de constatare fiind dezbătute de Colegiu, 
cum este și firesc, mult mai rapid”. Dovadă ne stau la dispoziţie 
cazurile Mircea Iorgulescu și Nicolae Breban, larg mediatizate. Lungul 
interval de aşteptare permite răspândirea de informaţii despre „vino- 
văția identificată” de Direcţia de Investigaţii, fără ca persoana în 
cauză să se poată adresa instanţei, dacă vrea să se apere. 

Argumentaţia hotărârii din 12 iunie 2014 dă impresia că CNSAS 
a vrut cu tot dinadinsul să-l acuze pe istoric în ciuda probelor. Licean 
încă, Antohi editase împreună cu doi colegi de clasă revista Major, 
acuzată pentru „conţinut prooccidenta!” şi abordarea unei „proble- 
matici cu nuanţă mistică”. A fost avertizat și obligat să semneze 
o declaraţie în care-și asuma vina”. Securitatea l-a ameninţat cu 
exmatricularea și trimiterea în iAH eiae, obținându-i angajamentul 
în luna martie 1976. Fiind semnate în anchetă, aceste documente 
ies însă, conform legii gestionate de CNSAS, din sfera documentelor 
acuzatoare. Dincolo de elementul formal, este de perceput vulnera- 
bilitatea unui adolescent față de presiunea ofițerilor de Securitate. 

Rămân de interpretat notele date de Antohi între 1976 şi 1982 — 
fondul. Niciuna dintre acestea nu conține măcar urma vreunei sugestii 
privind activități potrivnice regimului comunist. Se referă la contacte 
umane, la discuții despre drumuri și cărți şi participări la evenimente 


Augustin Doinaș [sic!], continuă de 40 de ani să ne stea pe cap»”. Rândul 
final al lui Solomovici : „Ca evreu consider că acest evreu trebuie să 
se retragă!” — Teșu Solomovici, „Scandal cu securiști în Comunitatea 
Evreiască din România”, 6 iunie 2005 (http:/www.9am.ro). 
* Între 2009 şi 2014, nota de constatare a fost discutată în 20 de şedinţe 
ale Colegiului CNSAS și mereu reportată. 
„Imi dau seama că acest fapt reprezintă o încălcare a legii pe care nu 
o cunoșteam în momentul redactării și apariţiei revistei [...], fiind conștient 
de consecinţele ce decurg de aici” (Arhiva CNSAS, Dosar informativ 
[Sorin Antohi], I 2698, vol. 1, f. 2). 

culturale. Or, ca să „constate” calitatea lui de colaborator, CNSAS 
trebuia să demonstreze că, prin informaţiile pe care le-a furnizat 
Securităţii, Antohi a denunțat activităţi sau atitudini potrivnice regimului 
totalitar comunist. În plus, că informaţiile date vizau îngrădirea 
unor drepturi și libertăţi fundamentale. 

In lipsa probelor care să răspundă cerinţelor enunțate, CNSAS a 
recurs la raționamente numite mai sus „stranii”. A susținut că Antohi 
avusese o activitate de poliţie politică efectivă „întrucât din atitudi- 
nea aleasă de lectorul englez Christopher Lawson reiese că acesta 
-îşi dă seama că are de-a face cu un colaborator al Securităţii și caută 
să se protejeze de el”. De unde reiese? Dintr-o notă în care Antohi 
scrisese următoarele despre cunoștința sa, lector la Universitatea 
din Iaşi: „...interesul lui Lawson pentru România nu se manifestă 
în forme suspecte, acesta evitând abordarea unor subiecte din viaţa 
contemporană sau vorbind în termeni de respect şi de apreciere 
atunci când sursa conducea discuţiile spre unele probleme actuale”. 

Ca să pară și mai convingător, CNSAS a continuat: „Altfel spus, 
suntem în situaţia în care acțiunea Securităţii prin intermediul dlui 
Sorin Antohi are un efect, respectiv activitatea de colaborator a 
acestuia afectează comportamentul persoanei, întrucât lectorul englez 
îşi modifică comportamentul, căutând să se ascundă deoarece știe 
că este într-un sistem în care este urmărit, iar cel cu care interac- 
ţionează este un intermediar sau un agent al Securităţii. Pentru 
argumentele. expuse, prima condiţie impusă de legiuitor în consta- 
tarea calităţii de colaborator este asigurată”. 

Iată cum ar fi făcut Antohi poliţie politică, în viziunea documen- 
tului CNSAS, rezumată: lectorul englez îl bănuiește pe student că 
ar fi colaborator şi evită să aducă vorba despre subiecte din viața 
contemporană. Pentru oricine înţelege sensul cuvintelor, este evident 
că voinţa lui Lawson „de a se ascunde” exclude însăși posibilitatea 
unor denunţuri împotriva cetăţeanului britanic prin care libertăţile 
lui Lawson să fie încălcate. Însă, pentru CNSAS, „dacă există un 
efect oarecare”, înseamnă că s-a produs o încălcare a drepturilor. 
Este de neînțeles cum autorii acţiunii de constatare pot face din 
atitudinea lectorului testul activităţii de poliţie politică. In această 
logică, toate persoanele contactate al căror comportament nu a reu- 
şit să-i câştige lui Lawson încrederea devin colaboratori ai Securităţii. 

Iată cum s-a susținut îndeplinirea celei de-a doua cerinţe a legii, 
existenţa unei intenţii: „...prin furnizarea acestor informaţii, pârâtul 
a conştientizat că asupra persoanelor la care s-a referit în delaţiunile 
sale se pot lua măsuri de urmărire și verificare (încălcarea dreptu- 
lui la viaţă privată, a dreptului la libera exprimare) şi, prin urmare, 
a vizat această consecinţă”. Deci intenţia acţiunii s-ar dovedi prin 
acţiunea însăși. Raționamentul propus atinge absurditatea. In această 
cheie, orice ins conştient de puterea Securităţii şi care a dat ofiţe- 
rilor un material despre o persoană (declaraţie, notă, memoriu, 

plângere) ar putea fi acuzat, independent de context şi conținut, de 
intenţia încălcării drepturilor acesteia. 

Realizând probabil sărăcia notelor informative şi absenţa referi- 
rilor la acţiuni potrivnice regimului comunist, Colegiul CNSAS a 
încercat să folosească „tot ce se putea”. Între cele scrise de Sorin 
Antohi se găsesc (o excepţie) şi următoarele rânduri neonorante: 
„Ștefan Cuciureanu, fostă glorie a italienisticii românești, acum un 
bătrân decrepit și amator de băutură [...], lăsa doar impresia unei 
epave care se clătina...”. Obiceiurile fostei glorii erau notorii, dar 
invocarea lor în faţa ofițerului de legătură era lipsită de eleganţă. 
Nu reprezintă însă poliție politică. Ca să fructifice totuşi nota, autorii 
acţiunii de constatare au propus o iteraţie contorsionată: „...legiui- 
torul a urmărit să atribuie calitatea de colaborator al Securităţii 
persoanelor care, prin denunţurile lor, nu au menajat interesele celor 
denunţaţi, deși puteau și, mai mult, desconsiderarea acestor interese 
nu este compatibilă cu principiile moralei publice”7. 

Dacă legislaţia specifică ar trata deconspirarea în termenii „a nu 
menaja interesele cuiva” și ai incompatibilităţii cu „principiile moralei 
publice”, ar deschide o cutie a Pandorei. Ar rezulta că între compe- 
tenţele CNSAS intră veghea asupra moralității celor supuși inves- 
tigaţiilor şi, respectiv, evaluarea intereselor presupuselor victime. În 
lege nu există însă cerinţe atât de incompatibile cu ideile Dreptului. 
lată însă că autorii acţiunii de constatare imaginează reguli care le 
convin, doar-doar vor convinge Curtea de Apel București că o for- 
mulare neelegantă precum „bătrân decrepit şi amator de băutură” 
ar fi denunţare a activităţilor potrivnice regimului comunist . 

În sfârșit, CNSAS, reclamant în procesul deschis lui Sorin Antohi, 
persoană care se mai bucură de prezumția de nevinovăție, avea 
obligaţia de a supune evaluării instanţei întreaga documentaţie rele- 
vantă. In dosar se află multe materiale care susțin nevinovăția istori- 
cului. Două dintre cele marginale: „...sus-numitul a fost colaboratorul 
organelor de Securitate, dar a fost scos din rețeaua informativă pe 
motive de nesinceritate”!8. „Antohi Sorin nu manifestă nicio preocu- 
pare pentru culegerea de informaţii din domeniul militar, nu are 
legături prezente cu cetăţeni străini”!?, 

Ceea ce reprezenta Sorin Antohi pentru Securitate a spus-o chiar 
instituția, mai pe larg, într-o caracterizare din 1988: 


Antohi Sorin [...] se situează pe o poziţie contestatară cu privire la 
politica partidului și statului nostru pe plan cultural. A funcţionat 
o perioadă până în 1984, ca redactor-şef adjunct al revistei studențești 


* Curtea de Apel București a respins la data de 15 decembrie 2014 acţi- 
unea de constatare a CNSAS. La data finalizării volumului, procesul 
este în desfășurare. Urmează confruntarea juridică finală, la Inalta 
Curte de Casaţie și Justiţie. 

„Dialog”, calitate în care a scris şi promovat spre publicare materiale 
proprii ori ale unor colaboratori, ce conţineau aluzii tendenţioase la 
adresa politicii partidului și statului nostru în domeniul vieţii poli- 
tico-sociale, aspecte comentate la postul de radio „Europa Liberă”. 
Întreţine de mai mult timp legături cu lectorii străini aflaţi în post 
la Centrul Universitar laşi, unii dintre ei semnalaţi cu atitudine 
otrivnică statului român. 
În anul 1982, sub influenţa lectorilor străini, s-a asociat cu Dan 
Petrescu — absolvent al facultăţii de filologie, pe atunci fără ocupaţie, 
Pruteanu George — profesor [...] și Luca Piţu — lector la Universitate, 
Facultatea de Filologie, toți dominați de concepţii necorespunzătoare, 
pentru scrierea unui roman intitulat „Brazdă. peste haturi”, în care 
'au încercat să prezinte denaturat procesul cooperativizării agricul- 
turii în ţara noastră, lecturând fragmente din lucrare la unele întâl- 
niri cu tinerii cititori. | 
[Antohi] Face parte din anturajul apropiat al lui Dan Petrescu, ale 
cărui acţiuni necorespunzătoare le aprobă și le susţine. Este cunos- 
cut cu preocupări scriitoricești, realizând în acest domeniu eseuri, 
traduceri, recenzii, studii, articole și lucrări de critică literară. 
laşi, 27.12.1988 


Nu sunt singurele informaţii relevante despre „adevărata viaţă” 
a istoricului. Textul Securităţii nu se referă la faptul că Antohi a 
fost anchetat și avertizat de mai multe ori, a fost oprit să-și publice 
cărţile, a fost dat afară de la conducerea revistei ieșene Dialog, i-a 
fost suspendat dreptul de semnătură. La primirea premiului Herder, 
Adrian Marino l-a propus pentru bursa care-i permitea o călătorie 
de studii. Autorităţile i-au respins viza pentru Occident. 

Toate aceste elemente trebuiau să fie luate în considerare de 
CNSAS. Pare însă că cinci membri ai Colegiului (din nouă) au avut 
voinţa de a-l face pe Antohi un colaborator al Securităţii, împotriva 
contraprobelor atât de vizibile”. Cazul lui pune în chestiune însăși 
buna-credinţă în activitatea instituţiei, dar mai ales impresionează 
prin scoaterea la lumină a gravului „agramatism”, semantic și juri- 
dic, al acţiunii de constatare. Acest product al CNSAS sfidează stan- 
dardele profesionale ale unei instituţii publice cu competenţe care 
intersectează drepturile fundamentale. 


* CNSAS a extins cercetările în „cauza Antohi” la dosarul de problemă 
„Învăţământ superior Iași” și „Universitatea Alexandru loan Cuza” — 
Iaşi. Cum o arată nota de constatare, nu s-a găsit nimic în acest dosar 
care să fie demn de semnalat. În 2014, votul Colegiului CNSAS a fost 

Procese de insultă şi calomnie deschise cercetătorilor 
pentru alegaţii privind colaboraţionismul foştilor agenţi 


Libertatea de a face alegaţii despre colaboraţionismul unor persoane 
şi criticarea unor prezumate compromisuri se hrănesc din două drep- 
turi: libertatea de exprimare și autonomia cercetătorului. Ele au fost 
întărite după anul 1999 de legislaţia conform căreia interesul public, 
în condiţiile specifice ale epocii postcomuniste, impune deconspirarea 
aparatului Securităţii şi al conducerii PCR“. 

Dar viața bate uneori principiile în materia deconspirării. Istoricul 
Marius Oprea a fost chemat în instanţă de Ristea Priboi în urma 
„publicării cărţii Ziua care nu se uită. 15 Noiembrie 1987, Braşov. 
Oprea susținuse implicarea fostului ofiţer de Securitate în represi- 
unea care a urmat revoltei de atunci. În 1990, Ristea Priboi intrase 
în Serviciul de Informaţii Externe, din 1995 devenise consilier per- 
sonal al Președintelui Camerei Deputaţilor, Adrian Năstase, din 2000, 
deputat PSD, candidat la președinția Comisiei parlamentare pentru 
controlul SIE la propunerea aceluiași Năstase. Iată câte motive ca 
istoricul să cerceteze cariera lui Priboi în fostele structuri de Securitate”. 

Anterior cărţii lui Marius Oprea, apăruseră documente care revelau 
implicarea lui Ristea Priboi în represiunea politică a participanţilor 
la Meditaţia Transcendentală. În anii 1980, era adjunctul şefului de 
departament care urmărea disidența din afara graniţelor, perioadă 
în care s-au trimis unor opozanți români cărţi-bombă, a fost înjun- 
ghiat un colaborator al Europei Libere şi a explodat o bombă la 
sediul postului de radio din Miinchen "”. Fusese un apropiat colabo- 
rator al generalului Nicolae Pleşiţă. | 

Acesta este personajul care îl chemase în faţa instanţei pe Marius 
Oprea. Ca oricărui cetățean, lui Priboi nu i se putea refuza să depună 
o plângere în justiţie. Comunitatea şi instituţiile ar fi trebuit să aibă 
însă instrumente cu care să întâmpine astfel de situaţii. Or, nu doar 
că istoricul a fost lăsat singur în această bătălie juridică, dar i-a 
fost refuzată de către instanță consultarea dosarului de cadre sau 
a oricărui document din care să reiasă activitatea lui Ristea Priboi: 
în timpul revoltei de la Braşov". 


* Deşi Legea nr. 187/1999 şi OUD nr. 24/2008 se referă la „deconspirarea 

Securităţii”, prevederile lor permit deconspirarea activităţilor de poliţie 

politică ale cadrelor de partid care au luat decizii privitoare la activităţi 

ale organelor de Securitate de natură să încalce drepturile fundamentale. 

Relaţia specială dintre Ristea Priboi şi Adrian Năstase motivează inves- 

tigarea și cariera ultimului, până în anul 1990. 

In procesele care s-au desfășurat în Germania, responsabilitatea Securităţii 

în câteva dintre aceste cazuri nu a fost dovedită. 

+» O situaţie în care au fost clar încălcate prevederile Convenţiei europene 
a drepturilor omului. Refuzul accesului la documente secrete în timpul 
proceselor a fost condamnat în jurisprudenţa Curţii de la Strasbourg. 


kE 


DE CE ESTE NEVOIE DE ARHIVA CNSAS. CUM ȘI CÂT NE AJUTĂ 339 


Marius Oprea a fost dat în judecată pentru calomnie și de fostul 
șef al SIPA, generalul Marian Ureche, după ce istoricul susținuse 
posibila implicare a acestuia în acțiuni de poliţie politică avându-l 
ca obiectiv pe Ioan Petru Culianu. Afirmațiile se bazau pe date 
concrete găsite în arhivă. Un aspect aparte al cazului era că minis- 
tra din acel moment a Justiţiei, Rodica Stănoiu, fusese racolată chiar 
de Ureche". | 

Marius Oprea a fost achitat în final de acuzaţiile de insultă și 
calomnie. Pe umerii lui au apăsat două procese istovitoare, cărora 
cercetătorul, trăind sub ameninţarea daunelor uriașe cerute de acu- 
zatori, a făcut cu greu faţă. Este greu să scrii liber despre colabo- 
raţionism, după asemenea situaţii. 

Un alt aspect al chemării în instanță, pentru insultă sau calom- 
nie, a unui cercetător care a scris despre foștii agenţi ai aparatului 
de represiune este confuzia creată în opinia publică. O mărturisește 
una dintre „victime”, Cristian Teodorescu: 


Cu vreun an în urmă, istoricul Marius Oprea scria în România liberă 
că Marian Ureche, pe atunci șeful serviciului secret al Justiţiei, a 
făcut poliţie politică pe vremea lui Ceaușescu. Ureche declara imediat 
presei că nu e vorba de el şi amenința că îl va da în judecată pe 
Marius Oprea. S-a ţinut de cuvânt; are un proces pe rol împotriva 
istoricului. Marian Ureche a dezminţit atât de indignat ceea ce a 
scris Marius Oprea despre el, încât m-am gândit că ar fi posibil să 
aibă dreptate. Chiar dacă probabilitatea ca așa să stea lucrurile e 
foarte mică. Ureche nu e un nume răspândit, dar nici o raritate. În 
Cartea de telefoane a Bucureștiului există vreo câteva zeci de Ureche, 
dar un singur Marian. Era însă foarte plauzibil ca fostul securist 
Ureche să nu-și dea numărul publicităţii, iar șeful SIPA să facă 
acelaşi lucru, din, evident, motive diferite”!. 


„Însă Marian Ureche”, notează scriitorul, „a fost audiat de CNSAS, 
care i-a descoperit numele în dosarul de urmărire pe care Securitatea 
i l-a deschis lui loan Petru Culianu, moment în care fostul şef al 
SIPA a recunoscut că e una şi aceeași persoană cu fostul securist 
Marian Ureche”. Concluzia lui Cristian Teodorescu spune ceva despre 
împotrivirea instituţiilor-cheie în ceea ce privește ducerea la capăt 
a procesului deconspirării: 


Un ins care a avut tupeul să înșele lumea, având o funcţie în apa- 
ratul de stat, ar trebui să dea de gândit Parchetului General. Ceea 


* Numele de cod al Rodicăi Stănoiu era „Paula”. Marius Oprea a cerut la 
CNSAS relaţii despre „reţeaua Paula”, invocând dreptul constituţional 
la apărare în dosarul penal deschis de generalul Marian Ureche (Christian 
Levant, „Numele de cod Paula”, Evenimentul zilei, 11 februarie 2004). 


>» 

ce, deocamdată, nu se întâmplă. Mult mai grav decât că acest fost 
„securist şi-a atribuit o falsă identitate dintr-o poziţie oficială e însă 
că SRI a tăcut şi tace în privinţa lui, deși CNSAS i-a cerut să lim 
pezească problema de identitate a pi Marian Urechet?. 


Alte procese: Ristea Priboi c. Werner Sommerauer, 
Radu Ciuceanu c. Ștefan Rădulescu-Zoner 


Procesul deconspirării poate conduce la drame. Cum oare ar putea 
fi calificat altfel ce i s-a întâmplat lui Werner Sommerauer, unul dintre 
muncitorii anchetați pentru a fi participat la revolta din 15 noiem- 
brie 1987 din Braşov, dat în judecată de același Ristea Priboi? 
Sommerauer îl identificase pe Priboi — şi făcuse publică descoperirea 
sa — ca fiind unul dintre ofiţerii de Securitate care-l bătuseră în 
anchetă: 


M-a lovit şi mi-a spus să urc pe:masa de anchetă. M-a bătut cu un 

băț peste tălpi. Nu o secundă, două, m-a lovit până mi s-a crăpat 
talpa de la picior. Mi-a spus apoi să-mi întind mâinile. M-a bătut cu 
băţul până am leșinat. Mi-a dat nişte apă de mi-am revenit. După 
aia m-a bătut din nou. Bătaia a durat cam jumătate de oră. Pe cel 
care m-a bătut nu-l cunoșteam, dar l-am ţinut minte toată viaţa. Din 
presă am aflat că îl cheamă Ristea Priboi. 


Instanţa de fond l-a achitat după doi ani pe braşoveanul în vâr- 
stă de 67 de ani pe motive procedurale“. Procesul a arătat dificul- 
tatea unei victime de a face față, după 18 ani de la evenimente, 
cerinţelor probatoriului. Apoi, procesul a pus în lumină, ca şi în 
cazul a ce i s-a întâmplat lui Marius Oprea, relaţia asimetrică dintre 
acuzator şi acuzat. Acţiunea juridică împotriva muncitorului Werner 
Sommerauer ridică tema protecţiei victimelor care fac mărturisiri la 
zeci de ani de la tortura suportată. Ideea că un subiect al represa- 
liilor ar fi obligat la tăcere pentru că nu are cum să-şi susțină amin- 
tirile cu probe, concluzia pe care încerca să o obţină prin proces 
Ristea Priboi, reprezintă un afront la ideea de justiţie. Ar fi utilă 
analiza procedurilor în cazurile în care victimele Holocaustului şi-au 
căutat și acuzat torţionarii. Vânarea victimelor este inimaginabilă””. 
Teme asemănătoare ridică procesul pe care Radu Ciuceanu, parlamentar 
w Infracțiunii de sie pentru care era judecat Werner Sommerauer 
i-ar fi lipsit unul dintre elementele constitutive. 

** Este notoriu cazul lui John Demjanjuk, „identificat” de 11 supravieţu- 
itori ai lagărului de la Treblinka drept „Ivan cel Groaznic”. După ce 
primise sentința capitală, s-a dovedit că victimele de la Treblinka făcu- 

„seră o confuzie. Nu s-a adus în discuţie condamnarea morală și cu atât 

mai. puţin juridică a martorilor care suferiseră de „falsă memorie”. 

al PRM, i l-a intentat lui Ștefan Rădulescu-Zoner. Ultimul a fost 
chemat în judecată sub acuzaţia de insultă pentru următorul pasaj 
din volumul A fost un destin. Amintiri, mărturii, dezvăluiri: 


O megalomanie incipientă a explodat după 1989. Păcat de el. Bun 

coleg, fost deţinut politic, trecut prin „reeducarea” de la Piteşti, a 

fost studiat. de „agenţii răului” încât din liberal dubios a ajuns până 

la urmă deputat al Partidului România Mare, susţinând în Parlament 
„doar aberaţii. 


Radu Ciuceanu şi-a retras plângerea penală, după ce a pierdut 
o altă bătălie în instanţă, cu Mircea Stănescu, istoric care făcuse 
trimiteri mai directe la colaborarea lui cu Securitatea”. Ciuceanu a 
ţinut să-și înfrunte comentatorii, deși avea un statut public care îl 
obliga să accepte „verificarea strictă a fiecărui cuvânt și a fiecărei 
fapte”, iar suspiciunile ce-l priveau erau multiplu motivate: aminti- 
rile unor deţinuţi, asocierea cu președintele Ion Iliescu, încercarea 
de răsturnare a lui Ticu Dumitrescu din poziţia de președinte al 
AFDPR, cadoul funcţiei de președinte al Institutului Naţional pentru 
Studiul 'Totalitarismului şi, peste toate, asocierea cu Partidul România 
Mare. | 


Dosare bogate. Calea de a trăi frumos 


Inventarul anterior a fost menit să demonstreze că, și atunci când 
datele din Arhiva CNSAS sunt sărace, ele ajută la înţelegerea rela- 
ţiilor dintre oameni și autorităţile comuniste — și chiar substanţial. 
Există, în acelaşi timp, dosare acoperitoare, care devin surse decisive 
pentru realizarea unei perspective asupra interacțiunii dintre lumea 
culturală şi regim. Ele sunt suficient de bogate pentru a adânci 
meditaţia noastră asupra condiţiei umane în condiţiile represive ale 
unui sistem totalitar. Am analizat cu altă ocazie revelaţiile din arhivă 
privindu-i pe Adrian Marino, Constantin Noica, Alexandru Paleologu, 


Nicolae Breban”. 


* Stănescu scrisese despre el: „Institutul Naţional pentru Studiul Totali- 
ţarismului din Bucureşti [...] a fost creat în 1993 de Ion Iliescu pentru 
a împiedica adevărata studiere a perioadei comuniste și este condus de 
Radu Ciuceanu, astăzi senator al Partidului România Mare și, după 
spusele sale în faţa investigatorilor Consiliului, informator al Securităţii” 
(vezi loan-Victor Drăgan, „Procesul Radu CIUCEANU vs. Mircea STĂNESCU 
câștigat de pârât!”). fi : 

+ Vezi Gabriel Andreescu, Cărturari, opozanți şi documente. Manipularea 
Arhivei Securităţii, laşi, Polirom, 2013. Mai bogate sunt dosarele Doinei 
Cornea şi ale lui Dorin Tudoran. 

Când putem aprecia că dosarele existente sunt substanţiale și 
acoperitoare? Pe numele cărturarului din Cluj Adrian Marino, mate- 
rialele ne dau referinţe pentru perioada 1948-1989". Apar informaţii 
sistematice privitoare la întreaga perioadă a vieţii sale. Ele desenează 
portretul unui intelectual cu opţiuni politice asumate, trecut cu frun- 
tea sus prin închisoare, retras într-un proiect cultural construit și 
făptuit în ciuda obstacolelor de tot felul, reuşind recunoaşterea inter- 
naţională şi, drept urmare, o anumită libertate de mișcare. Dosarul 
a devenit un martor preţios împotriva detractorilor — nu puţini şi 
nu minori, aș adăuga. | 

Viaţa lui Constantin Noica se poate reconstitui minuţios din infor- 
maţii (ale Siguranţei) despre activitatea lui în anii 1930, apoi din 
momentul arestării, în 1958, până la moarte, în 1987”. Ca şi în cazul 
lui Marino, se adaugă dosarele tematice, colective şi multe alte docu- 
mente răspândite prin arhivă. Materialele documentează până la 
detalii de fineţe universul său psihologic și comportamental: folosirea 
ca docil agent de influenţă, simultan corectitudinea lui fundamentală, 
cătușele sindromului Stockholm. Informaţiile care se succedă an de 
an confirmă, verifică această paradoxală coerenţă, fără analogie cu 
alte situaţii studiate. În absenţa arhivei, ar fi fost improbabil să 
explicăm manifestările contradictorii ale maestrului Școlii de la 
Păltiniș și am fi pierdut multe chei de înţelegere privind existența 
Școlii. Materialul de arhivă pe numele lui Noica are capacitatea să 
releve și subtilităţile, și linia de continuitate care i-a definit viaţa. 

Dosare de urmărire informativă, de reţea și de penitenciar are şi 
Alexandru Paleologu. Ele îi descriu avatarurile din anii 1950 până 
în anii 1980. Dacă detaliile nu conţin decât o surpriză (încasarea de 
sume de bani pentru notele informative), în schimb ansamblul revo- 
luţionează imaginea publică®. El contestă spectacolul de captatio 
benevolentiae elaborat de Paleologu şi de admiratori, până la a declasa 
mitul „omllui] care a știut să trăiască frumos şi elegant în vremuri 
urâte și neelegante”””. Valoarea datelor de arhivă nu constă însă în 


* Trei volume de urmărire informativă, dosarul SIE cu documente din 
perioada 1976-1987, 21 de volume de penitenciar, având împreună mai 
multe mii de pagini. Pentru alte detalii, vezi Gabriel Andreescu, Cărturari..., 
cap. 1, pp. 19-59. 

Mărturiile se află în două dosare de urmărire informativă, de 14 și, 
respectiv, 3 volume, un dosar penal de 16 volume și două dosare SIE, 
microfilmate, unul personal și unul de urmărire — tot mii de pagini. 
Pentru detalii, vezi Gabriel Andreescu, Cărturari..., cap. 2, pp. 59-103. 
Formula lui Bedros Horasangian, „Dreapta și stânga de pe şosele și 
stadioane”, Observator cultural, nr. 559, 3-9 noiembrie 2011. Calitatea 
rară a limbajului lui Alexandru Paleologu și eleganța unor gesturi au 
reușit să seducă mulţi oameni. Dar multor mărturii de acest gen li se 


e 

desfiinţarea unui mit, ci în lecţia de luciditate pe care o dă și o 
solicită opiniei publice. 

Cincisprezece volume cu materiale acoperind perioada 1971-1989 
asigură un inventar amănunţit al comportamentului lui Nicolae 
Breban din momentul denunţării minirevoluţiei culturale, în paralel 
cu eforturile aparatului de Securitate de a-l controla’. În cazul Breban, 
arhiva produce o revelaţie. Documentele dezmint imaginea scriito- 
rului-colaboraţionist care trăia din banii Securităţii, imagine fabricată 
cu insistenţă de instituţia însăși. Filele arhivei au adus clarificări 
relevante pentru istoria literaturii, iar detaliile au asigurat un ver- 
dict în procesul CNSAS/Breban, desfășurat între 2011 și 2014. 

Acoperitoare sunt şi informaţiile scoase la lumină după declasi- 
ficarea documentelor privitoare la Ștefan Aug. Doinaș. Ele au permis 
elaborarea celui mai amplu studiu de caz din acest volum, capabil, 
sperăm, să convingă tribunalul moral al opiniei publice. Este doar 
unul dintre exemplele pentru care materialele de arhivă au avut un 
rol decisiv în clarificarea unui trecut ajuns subiect al dezbaterilor 
confrontaţionale. În acest context, Arhiva Securităţii poate contribui 
la o mai bună sănătate a vieţii publice. Intoxicările produse prin 
manipularea documentelor de Securitate nu cad în „vina” arhivei. 
Răul se află nu în interiorul ei, ci în afară. 

Majoritatea celor câteva zeci de personalităţi ale căror biografii 
le-am urmărit în Arhiva CNSAS mai bine de zece ani apar mai 
bogate din dialogul cu documentele, iar acestea sunt mai relevante 
decât ne-am fi putut aştepta. Datorăm deci dosarelor aprofundarea 
portretelor, „rotunjirea” imaginii noastre despre fiinţele exponenţiale 
pe care le cunoşteam altădată din manifestările publice şi din opera 
lor, iar astăzi şi din subsolul confruntării cu instituţiile ideologice 
și de represiune. Ca să percepem acest univers uman în profunzimea 
lui, avem de înţeles și faptul că nu era nevoie să fii rezistent ca să 
găseşti o cale de a trăi cu sens. Pentru unii, viaţa cu sens a fost și 
o cale spre a trăi frumos în vremuri urâte. 


adaugă altele, nici ele puţine, care pun în lumină atitudini şi compor- 
tamente reprobabile. Pentru exemplificare, este de citit ultimul capitol 
al cărţii lui Ștefan Agopian Scriitor în comunism (Polirom, 2013), unde 
scriitorul povesteşte cum Paleologu, redactor de carte la Editura Cartea 

= Românească, l-a amânat ani de zile — „ca orice boier” —, întrucât, se 
pare, nu a făcut efortul să-i citească manuscrisul. 

* Un număr de 13 volume din dosarul de urmărire informativă al lui 
Nicolae Breban cu documente din perioada 1971-1987, un dosar de 
câteva zeci de pagini pentru anii 1988-1989 şi dosarul SIE cu materi- 
ale începând cu 1971 până în 1979. Detalii în Gabriel Andreescu, Cărturari..., 


cap. 7, pp. 233-267. 

pp. 113-147. 


mi AN AIER KDE a BRE E a 30 #0 
E AES stire APOI nl N “n IM aahh 


GEL ză părti mei AGRO) a). perete e e 
oy alnm, ie vor irena. DL 


| iLsmamal > iar BANI dt CRUD Mi li e Y 
| i aa e ied 
d NI pit pa prana rii i 

ASDA d T 


jis cap i Li pi ne CC De iF 


Ì ips Siia + Ei 

i fiti st 
fii tai fi, Sal 
i 


AA, 
i s lA w. big 
f aN arak ua iA E 


ig ATM E pap i | dei pa | să A, i a 

IT Ta Dn INIR, sbhin € D ine «ATL 

n Y, ig, A u sală RS Y f Vi ppt. a) pi 
Ha iia HAS 23 


' Ver - i (P i i T Wi o d sU i pre, 
i LJ 2 E > 
Ca în ring pt te Dia ape Meat Monel dle Ept IPAL PO 
| ; p i 


' NE a E 
i TRAA Tate P“ S IS vok da Ma 
VL Ure mea bi.) a -F (ip tru isina şi apa 

die Fri Tiny ~ pp iera inigo | DAL 


yali zi É. Bu Qk. 
dl, Cpaderle | maribrunutați Pr 
a i ui 


E x 


y UE dedu meri! ni CIA 


sn it E. nar mow Maaa". Lorie nipa 
wy l W 
N? Dali Haly Eo. 4 astern, ETN Paty SUI) 
fe Sa | A 
W Ara o piele ur 5 pemk ae Andrii, 5...) IRI 
ATES (ĉÅq aiia) LENTA] Reytt di EY uas {i 


Wan PEM a 
G Vaca Ara 
NP j k. Ad 


EART hi lota -al Tei, Aai si ïj a 14. 
Tr pliu AT A S + Airis iu. Du iti gena) gralis 


i W Dealul, pp NL ot, pr îi E 
i Aigai. Cp na ep dozare d: MEA 


e loan)? t a "oaia 27, 15 julie 3000 A 
E. A jr mpat Pip dia Îl Dom H 574) prio miet p 
ENA Antano CNI. 
i A par „i per Ferb a - epilat sure ac ăi 
be STR ML Piti r inc 
ul a sapa sui pe ieri în: i Ánan Un ton 
E (Egua n aiy a Dymzama 2013. 
NA tuia Later, Sa AAN, | 2098, val 1,421 
aja în acte pi maia ara, 
ora b iig Fă Su] 


A = ; ' 


Volume citate 


Adameşteanu, Gabriela, Anii romantici, laşi, Polirom, 2014. 

Agopian, Ștefan, Scriitor în comunism, lași, Polirom, 2013. 

Andreescu, Gabriel, Solidaritatea alergătorilor de cursă lungă, lași, 
Polirom, 1998. 

Andreescu, Gabriel, Reprimarea mişcării yoga în anii '80, laşi, Polirom, 2008. 

Andreescu, Gabriel, L-am urât pe Ceauşescu. Ani, oameni, disidenţă, 
Iași, Polirom, 2009. 

Andreescu, Gabriel, Cărturari, opozanți şi documente. Manipularea Arhivei 
Securităţii, laşi, Polirom, 2013. 

Andreescu, Gabriel, MISA. Radiografia unei represiuni, laşi, Polirom, 
2013. 

Andreescu, Gabriel, Berindei, Mihnea (eds.), Ultimul deceniu comunist. 
Scrisori către Radio Europa Liberă. Vol. I: 1979-1985, lași, Polirom, 

„2010. 

Antohi, Sorin, Civitas imaginalis. Istorie și utopie în cultura română, 
Iași, Polirom, 1999. 

Antohi, Sorin, Războaie culturale. Idei, intelectuali, spirit public, laşi, 
Polirom, 2007. 

Balotă, Nicolae, Calea, adevărul şi viaţa. Meditaţii religioase, Bucureşti, 
Editura Eminescu, 1995. 

Balotă, Nicolae, Caietul albastru, București, Universal Dalsi, 2000. 

Bârna, Nicolae, Țepeneag. Introducere într-o lume de hârtie, București, 
Albatros, 1998. 

Bădescu, Ilie et alii, Sociologia şi geopolitica frontierei, Bucureşti, Floare 
Albastră, 1995. 

Bernic, Corina, Wichner, Ernest (eds.), La început a fost dialogul. Grupul 
de Acţiune Banat şi prietenii — poezii, proză, polemici, laşi, Polirom, 2013. 

Berindei, Mihnea, Dobrincu, Dorin, Goșu, Armand (eds.), Istoria comu- 
nismului din România. Documente. Perioada Gheorghe Gheorghiu-Dej 

(1945-1965), București, Humanitas, 2009. 

Berindei, Mihnea, Dobrincu, Dorin, Goșu, Armand (eds.), Istoria comu- 
nismului din Romania. Vol. II: Documente Nicolae Ceaușescu (1965-1971), 
Iași, Polirom, 2012. 1 | j 

Berindei, Mihnea, Andreescu, Gabriel (eds.), Ultimul deceniu comunist. 
Scrisori către Radio Europa Liberă. Vol. I: 1986-1989, Iaşi, Polirom, 


2014. 


350 VOLUME CITATE 


Blandiana, Ana, Fals tratat de manipulare, București, Humanitas, 2013. 

Boari, Vasile, Vlas, Natalia, Murea, Radu (coord.), Intelectualii şi puterea, 
Iaşi, Institutul European, 2012. 

Braga, Corin (coord.), Concepte şi metode în cercetarea imaginarului. 
Dezbaterile Phantasma, laşi, Polirom, 2007. 

Breban, Nicolae, Spiritul românesc în fața unei dictaturi, Bucureşti, 
Ideea Europeană, 2006. 

Breban, Nicolae, Trădarea criticii, Bucureşti, Ideea Europeană, 2010. 

Cătănuș, Ana-Maria, Vocaţia libertăţii. Forme de disidență în România 
anilor 1970-1980, Bucureşti, Institutul pentru Studiul Totalitarismului, 
2014. 

Cârneci, Magda, Artele plastice în România 1945- 1989, București, 
Meridiane, 2000. 

Cesereanu, Ruxandra, Decembrie '89. Deconstrucţia unei revoluții, laşi, 
Polirom, 2004. 

Cesereanu, Ruxandra, Gulagul în conştiinţa românească, laşi, Polirom, 
ed. a Il-a, 2005. 

Cesereanu, Ruxandra, Un singur cer deasupra lor, lași, Polirom, 2013. 

Chinţa, Imelda, Literatura rezistenţei la totalitarism, Cluj-Napoca, Eikon, 
2011. 

Christi, Aura, Banchetul de litere, București, Ideea Europeană, 2011. 

- Ciocârlie, Livius, De la Sancho Panza la ehvalerul Tristei Figuri. Jurnal, 
Iaşi, Polirom, 2001. 

Comisia Prezidenţială privind Dictatura Comunistă din România, Raport 
final, București, Humanitas, 2007. 

* Cornea, Andrei, De la Școala de la Atena la Școala de la Păltiniş, București, 
Humanitas, 1998. 

Corobca, Liliana, Controlul cărţii — Cenzura literaturii din regimul comunist 
din România, Bucureşti, Cartea Românească, 2 vol., 2014. 

Crohmălniceanu, Ovid S., Heitmann, Klaus, Cercul literar de la Sibiu 
şi influenţa catalitică a culturii germane, București, Universul, 2000. 

Dinescu, Mircea, Democraţia naturii, Bucureşti, Cartea Românească, 1981. 

Dobre, Ana, Miron Radu Paraschivescu — eternul critic, București, Editura 
Muzeul Literaturii Române, 2011. 

Dobrescu, Caius, Plăcerea de a gândi. Moștenirea intelectuală a criticii 
literare româneşti (1960-1989), ca expresie identitară într-un tablou 
global al culturilor cognitive, Bucureşti, Editura Muzeului Naţional 
al Literaturii Române, 2012. 

Doman, Dumitru Augustin, Generaţia '80 văzută din interior, RE nul, 
Tracus Arte, 2010. 

Dragomir, Lucia, L'Union des Ecrivains. Une institution transnationale 
à Est, Paris, Belin, „Europes Centrales”, 2007. 

Dungagiu, Dan, Moldova ante portas, București, Tritonic, 2005. 

Ernu, Vasile, Rogozanu, Costi, ĘŞiulea, Ciprian, Țichindelean, Ovidiu 
(coord.), Iluzia anticomunismului. Lecturi critice ale Raportului 
Tismăneanu, Chişinău, Cartier, 2008. 

Flonta, Mircea, Adevăruri necesare? Studiu monografic asupra analiti- 
cității, Bucureşti, Editura Științifică și Enciclopedică, 1975. 


VOLUME CITATE 351 


Flonta, Mircea, Presupoziții în ştiinţa exactă, Bucureşti, Editura 
Științifică și Enciclopedică, 1985. 

Gal, Ionel, Raţiune şi represiune în Ministerul de Interne 1965-1989, 
Iaşi, Domino, vol. I, 2001. 

Gutan, Ilie, Cercul literar de la Sibiu, Sibiu, Editura Universităţii „Lucian 

“Blaga”, 1995. 

Hesse, Hermann, Jocul cu mărgele de sticlă, Bucureşti, RAO, 2013. 

Krauss, Henning, Literatura între rezistență şi colaboraţionism, laşi, 
Junimea, 1992. 

Ierunca, Virgil, Românește, București, Humanitas, 1991. 

Ierunca, Virgil, Subiect și predicat, București, Humanitas, 1993. 

Ierunca, Virgil, Dimpotrivă, Bucureşti, Humanitas, 1994. 
Igna, Vasile (selecţie și prezentare), Subteranele memoriei. Pagini din 
Rezistenţa Culturii 1944-1954, Bucureşti, Universal Dalsi, 2001. 
Institutul de Investigare a Crimelor Comunismului în România, Intelectualii 
şi regimul comunist. Istoriile unei relații, Anuarul Institutului de 
Investigare a Crimelor Comunismului în România, vol. IV, Iași, 
Polirom, 2009. 

Kivu, Dinu, Rezistenţa prin teatru, Bucureşti, Fundaţia Culturală „Camil 
Petrescu” și Editura Tracus Arte, 2009. 

Kărăssi, P. József, Ruleta maghiară. Convorbiri cu Markó Bela despre 
literatură, politică, societate, București, Curtea Veche, 2014. 

Krauss, Henning, Literatura între rezistență şi colaboraţionism, Iaşi, 
Junimea, 1992. 

Laignel-Lavastine, Alexandra, Filozofie şi naționalism. Paradoxul Noica, 
București, Humanitas, 1998. 

- Lefter, Ion Bogdan, Puzzle cu „noul val”. Addenda la falsul tratat de 
poezie Flashback 1985, Pitești, Paralela 45, 2005. 

Lefter, Ion Bogdan, Vlasie, Călin (coord.), Nicolae Manolescu 70, Pitești, 
Paralela 45, 2009. 

Lefter, Ion Bogdan (ed.), Vânt potrivit până la tare, București, Tracus 
Arte, București, 2012. 

Jela, Doina, Strat, Cătălin, Albu, Mihai, Afacerea Meditaţiei Transcendentale, 
București, Humanitas, 2004. 

Liiceanu, Gabriel, Jurnalul de la Păltiniș, București, Cartea Românească, 
1983. 

Liiceanu, Gabriel (ed.), Epistolar, București, Cartea Românească, 1987. 

Liiceanu, Gabriel, The Păltiniş Diary. A Paideic Model in Humanist 
Culture, Budapesta, New York, CEU Press, trad. de J. Brown, 2000. 

Liiceanu, Gabriel, Uşa interzisă, București, Humanitas, 2002. 

Liiceanu, Gabriel, Întâlnire cu un necunoscut, București, Humanitas, 2010. 

Lovinescu, Monica, Unde scurte, București, Humanitas, 1990. 

Lovinescu, Monica, Seismograme. Unde scurte II, Bucureşti, Humanitas, 1993. 

Lovinescu, Monica, Posteritatea contemporană. Unde scurte III, București, 
Humanitas, 1994. 

Lovinescu, Monica, Est-etice. Unde scurte IV, București, Humanitas, 1994. 

Malița, Liviu, Ceaușescu, critic literar, București, Vremea, 2007. 


352 VOLUME CITATE 


Mareş, Clara, „Pânza de păianjen. Ion D. Sîrbu în plasa Securităţii”, în 
Institutul de Investigare a Crimelor Comunismului în România, 
Intelectualii şi regimul comunist. Istoriile unei relaţii. Anuarul Institutului 
de Investigare a Crimelor Comunismului în România, Am Polirom, 
vol. IV, 2000. 

Mareş, Clara, Zidul de sticlă. Ion D. Sîrbu în arhivele Securităţii, 
București, Curtea Veche, 2011. . i 

Marino, Adrian, Hermeneutica lui Mircea Eliade, Cluj-Napoca, Dacia, 1980. 

Marino, Adrian, Politică şi cultură. Pentru o nouă cultură română, lași, 
Polirom, 1996. 

Marino, Adrian, Libertate şi cenzură în România. Începuturi, lași, 
Polirom, 2005. 

Marino, Adrian, Viaţa unui om singur, laşi, Polirom, 2010. 

Martin, Mircea, Radicalitate şi nuanţă, Bucureşti, Tracus Arte, 2015. 

` Matei, Sorin Adam, Momescu, Mona (eds.), Idolii Forului. De ce o clasă 
de mijloc a spiritului e de preferat „elitei” intelectualilor publici, Bucureşti, 
Corint, 2010. 

Medvedev, Zhores, AA pepe Roy, A i Ada of Madness, Londra, Macmillan, 
1971. 

Mezdrea, Dora, Constantin Noicai în arhivă Securităţii, Bucureşti, Humanitas, 
2009. 

Micu, D., Manolescu, Nicolae, Literatura română de azi. 1944-1964, 
Bucureşti, Editura Tineretului, 1965. 

Mihăilă, R., Pană, I. (eds. ) Americă in / from Romania, București, Univers 
piiicielopediej 2003. 

Mihut, loan, Ştefan Augustin Doinaş comentat de Ioan Mihuţ, Bucureşti, 
Recif, 1994. 

Mitric-Ciupe, Vlad, Arhitecţi români şi detenţia politică, 1944-1964. Între 
destin concentraţionar şi vocaţie profesională, București, Academia 
Română, Institutul Naţional pentru Studiul Totalitarismului, 2013. 

Montefiore, Simon Sebag, Stalin. Curtea ţarului roşu, laşi, Polirom, 2014. 

Neagoe, George, Asul de pică: Ştefan Aug. HES, Bucureşti, Cartea 
Românească, 2013. 

Nedelcovici, Bujor, Un tigru de hârtie. Eu, Nica şi Securitatea, București, 
Allfa, 2003. 

Nedelcovici, Bujor, Opere complete 7, București, Allfa, 2008. 

Nedelcovici, Bujor (ed.), Scriitorul, Cenzura şi Securitatea. Bujor Nedelcovici 
şi invitații săi, București, Allfa, 2009. 

Nemoianu, Virgil, Surâsul abundenței. Cunoaştere lirică şi modele ideologice 
la Ştefan Aug. Doinaş, Bucureşti, Fundaţia Culturală Secolul 21, 2004. 

Niţescu, M., Sub zodia proleteultismului. Dialectica puterii, București, 
Humanitas, 1995. 

Oprea, Marius, Olaru, Stejărel, Ziua care nu se uită. 15 Noiembrie 1987, 
Braşov, Iaşi, Polirom, 2002. 

Oprea, Marius, Moștenitorii Securităţii, Iaşi, Polirom, 2004. 

Rusu-Păsărin, Gabriela, Disidenţă sau rezistenţă prin cultură. Dialoguri 
incomode realizate în primăvara anului 1991, Timişoara, Helicon, 1993. 


VOLUME CITATE 353 


Rusu-Păsărin, Gabriela, Interviul — recurs la memoria culturală. Disidenţă 
sau rezistenţă prin cultură, București, Tritonic, 2010. 

Pelin, Mihai, Cartea Albă a Securităţii. Istorii literare şi artistice 
(1969-1989), Bucureşti, Presa Românească, vol. 5, 1996. 

Petrescu, Cristina, From Robin Hood to Don Quixote: Resistance and 
Dissent in Communist Romania, Bucureşti, Editura Enciclopedică, 
România, 2013. 

Petrescu, Dan, Cangeopol, Liviu, Ce-ar mai fi de spus. Convorbiri libere 
într-o țară ocupată, București, Minerva, 1990. 

Pîrvu, Ilie, Semantica şi logica ştiinţei, București, Editura Științifică, 
1974. 

Pîrvu, Ilie, Existenţă și realitate în ştiinţă şi filozofie, București, Editura 
Politică, 1977. 

Pîrvu, Ilie, Introducere în epistemologie, București, Editura Științifică 
și Enciclopedică, 1984. 

Pîrvu, Ilie, Infinitul şi infinitatea lumii, Bucureşti, Editura Politică, 
1985. 

Poantă, Petru, Cercul literar de la Sibiu. Introducere în fenomenul ori- 
ginar, Cluj-Napoca, Clusium, 1997. 

Pultkanner, Joachim von, Sienerth, Stefan, Wien, Ulrich A. (Hg.), Die 
Securitate in Siebenbürgen, Kiln-Weimer-Wien, Börlau Verlag, 2014. 

Radu, Tania, Chenzine literare, Bucureşti, Humanitas, 2015. 

Rădulescu-Zoner, Şerban, A fost un destin. Amintiri, mărturii, dezvălu- 
iri, Bucureşti, Paideia, 2003. 

Răceanu, Mircea, Infern '89. Poveste unei condamnări la moarte, Bucureşti, 

Curtea Veche, 2009. 

Regman, Cornel, Dinspre „Cercul Literar” spre „Optzecişti”, București, 
Cartea Românească, 1997. 

Rîpeanu, Bujor T., Cinematografiştii. 2.345 cineașşti, actori, critici şi 
istorici de film şi alte persoane care au avut de-a face cu cinemato- 
graful din România sau care sunt originare de pe aceste meleaguri, 
București, Meronia, 2013. 

Rogojan, Aurel I., Fereastra serviciilor secrete, București, Compania, 2011. 

Roller, Mihail (coord.), Istoria României; manual unic pentru clasa a VIII-a 
secundară, București, Editura de Stat, 1947. 

Rusan, Romulus (ed.), Anale Sighet 10. Anii 1973-1989: Cronica unui 
sfârşit de sistem, București, Fundaţia Academia Civică, 2003. 

Scurtu, Ioan et alii, Probleme fundamentale ale istoriei României, București, 
Editura Didactică şi Pedagogică, 1983. 

Selejan, Ana, Trădarea intelectualilor. Reeducare şi prigoană, București, 
Cartea Românească, 2005. 

Sălcudeanu, Nicoleta, Revizuire şi revizionism în literatura postcomu- 
nistă, Bucureşti, Editura Muzeului Naţional al Literaturii Române, 
2013. | 

Sirin, Petre, Castele în Spania. Cronica de familie 1949-1959, București, 
Humanitas, 2013. 

Steinhardt, N., Jurnalul fericirii, Cluj-Napoca, Dacia, 1991. 

Steinhardt, N., Articole burgheze, Iași, Polirom, 2008. 


354 VOLUME CITATE 


Șercan, Emilia, Cultul secretului. Mecanismele cenzurii în presa comu- 
nistă, lași, Polirom, 2015. 

Șimăndan, Emil, Templul Memoriei, Ştefan Aug. Doinaș în dialog cu 
Emil Șimăndan, Arad, Fundaţia Culturală „Ion Slavici”, 1998. 

Talaban, Irena, Teroare comunistă şi rezistență culturală, Bucureşti, 
Editura Fundaţiei Generaţia, 2007. 

Taloş, Dan, Merişanu, Nicolae, Antologia ruşinii după Virgil Ierunca, 
București, Humanitas, 2009. l 

Toma, Ioana Macrea, Privilighenția. Instituţii literare în comunismul 
românesc, Cluj-Napoca, Casa Cărții de Știință, 2009. 

. Totok, William, Constrângerea memoriei. Însemnări, documente, amintiri, 
Iași, Polirom, 2001. 

Totok, William, Episcopul, Hitler şi Securitatea. Prola] stalinist împo- 
triva EE Vaticanului” din România, Iaşi, Polirom, 2008. 

Troncotă, Cristian, Eugen Cristescu, asul serviciilor secrete românești: 
memorii, mărturii, documente (memorii 1916-1944), Bucureşti, RAI/ 
Roza Vânturilor, 1994. | 

Troncotă, Cristian, Glorie şi tragedii. Momente din istoria Serviciilor de 
informaţii şi contrainformaţii române pe Frontul de Est (1941-1944), 
București, Nemira, 2003. 

Troncotă, Cristian, Omul de taină al Mareşalului, Bucureşti, Elion, 2005. 

Tudoran, Dorin, Kakistocraţia, Chișinău, Arc, 1998. 

Tudoran, Dorin, Eu, fiul lor. Dosar de securitate, Iaşi, Polirom, 2010. 

Tumanian, Paul, Domnul Marius şi doamna cea mică, Bucureşti, Ararat, 
1995. ! 

Tumanian, Paul, Urma scapă turma, Bucureşti, Ararat, 1997. 

Tumanian, Paul, Conspirația inocenților, București, Ararat, 1999. 

Țepeneag, Dumitru, Un român la Paris, București, Cartea Românească, 
1997. 

Ungureanu, Cornel, Despre Cercul Literar de la Sibiu — intervalul timi- 
şorean, Timişoara, Editura Universității de Vest, 2004. 

Ursache, Magda, Comunismul cu rele şi rele, București, EuroPress, 2014. 

Vakulovski, Mihail, Portret cu Saua 80 ( interviuri), București, Tracus 
Arte, 2011. 

Vasile, Cristian, Politicile culturale comuniste în timpul sepia Gheorghiu- 
Dej, București, Humanitas, 2011. 

Vătulescu, Cristina, Police Aesthetics: Literature, Film, and the Secret 
Police in Soviet Union, Stanford University Press, Redwood City, CA, 
2010. | 

Verdery, Katherine, National Ideology Toney Socialism. Identity and 
. Cultural Politics in Ceausescu's Romania, pada University of 
California Press, 1991. 

Verdery, Katherine, Compromis şi rezistență. Cultura română sub Ceauşescu, 

Bucureşti, Humanitas, 1994. 

Verdery, Katherine, Secrets and Truths. Ethnography in the Archive of 
Romania's Secret Police, Budapesta, New York, CEU University Press, 
2014. 

Zamfirescu, Vasile Dem., În căutarea sinelui, București, Cartea Românească, 
1994. 


Index 


A 


Abăluță, Constantin 320 

Achim, Victor 141, 196, 263-265, 286 
n. 23 

Adamescu, Benedict 297 n** 

Adameşteanu, Gabriela 26, 34, 45, 
64, 96, 107 n*, 111, 127 nn. 73-74, 
247, 249 

Agopian, Ștefan 342- 343 nta 

Ágoston, Vilmos 92 

Ahmatova, Aná 238 n* 

Albala, Radu 292 

Albu, Florența 15, 26 

Albu, Mihai 289 n* 

Alexandrescu, Sorin 79-80, 85, 95, 
98, 113, 124 nn. 9, 12, 126 n. 55 

„Alexandru” 200 

Alexandru, Ioan 15, 41, 87 n*, 157, 
164, 248-249 

Alexandru, Laszlo 125 n. 42 

Alexandru, Radu F, 258 n** 

Alexe, Dan 234-235 

Almăşanu, Virgil 306 

Almosnino, George 226 n* 

Amalrik, Andrei 104 

Anca, Marieta 104 

Andon, Sergiu 5, 185, 188-189 n** 
189 n*, 213 n. 154 

Andreescu, Gabriel 24 n**, 25 De 
39 n*, 58- n*, 71n. 1, 74 n. 101, 
80 n*, 127 nn. 69, 77, 83, 129-130 
n**, 154 n**, 156 n*, 158 Pe, 
186 n*, 187 n**, 209 n. 69, 210 
n. 102, 212 n. 151, 213 nn. 
155-156, 229 n***, 233 n*, 239 
n**, 251 n*, 253 n. 52, 254 n. 84, 
287 n. 30, 289 n*, 304-305 n*, 
311 n*, 312 n*, 313 n*, 313-314 
n**, 321 n*, 325 n*, 341 nan 342 


n*/%**, 343 n*, 344 nn. 1, 16, 23, 
345 nn. 37, 39-42, 346 nn. 59, 65, 
68, 74, 347 n. 85 

Andreescu, Horia 115 n* 

Andreescu, Liviu 6 

„Andrei Golfin” 259-260, 270-271, 273 

Andrei, Petre P, 14 n**** 

Andrei, Ştefan 236 n**, 237-238 n** 

„Andrei Valeriu” 297 n** 

Andricu, Mihail 105 

Andrițoiu, Al. 133, 260, 269 

Angelescu, Silviu 80 n** 

Anghel, Gheorghe 106 

Anghel, Paul 39, 85, 87 n*, 135 n* 

Anghel, Petre 68 

Anghelescu, Cristina 115 n* 

Anghelescu, Sanda 17 

Antip, Felicia 292 

Antohi, Sorin 5, 61 n*, 62 n**, 169, 
210 n. 101, 234-235, 315, 334-337, 
346 n. 75 

Antonescu, Ion 121 n** 

Antonesei, Liviu 26, 30, 234-235, 315 

Apostu, George 296, 297 n** 

Aragon 42 

Ara-Kovács, Attila 130 n** 

Ardelean, Virgil 84, 124 n. 21 

Arghezi, Tudor 15, 42, 161 

„Argus” 147 

Arion, George 178 

„Arkadi” 109 

Áron, Márton 295 

Aron, Raymond 47, 122 

Aslan, Matty 300 i 

Atanasiu, Victor 282 


B 


Babel, Isaac 238 n* 
Babeți, Adriana 38 


op 


356 


Baconsky, A.E. 15, 35, 43, 118, 131, 
182, 242 

Baghiu, Ștefan 151 n* 

Balaban, Sanda 297 n** 

Balaci, Al. 196 

Balotă, Nicolae 5, 7, 15, 18, 70, 130, 
153, 159-173, 210 n. 104, 211 n. 
108 

Baltag, Cezar 15, 154, 239 

Baltasiu, Radu 87 n* 

„Banu” 241 

Banu, lon 15 

Baranga, Aurel 239 n* 

Barău, Eugen 300 

„Barbara” 297 n** 

Barbăneagră, Paul 296, 297 mit 

Barbilian, Dan 88 n* 

„Barbu” 263 

Barbu, Constantin 156 

Barbu, Eugen 16 n*, 37-39, 51,79, 
92 n*, 118, 133, 135, 142, 155, 
176, 205, 239 n*, 241, 262, 305-306, 
320 

Barbu, Ion 16 n* 

Barral, Marie-Alype 106 

Baum, Michel 221 

„Bazil” 297 n** 

Bădescu, Ilie 87 n* 

„Bădescu Victoria” 297 n** 

Bălan, George 15 

Bălan, Ion Dodu 16 n*, 223 

Bălăceanu-Stolnici, Constantin 329 n* 

Bălăiţă, George 187, 196-197, 292 

Bălănescu, Flori 93, 125 n. 41 

Bălu, Ion 298-299 

Băluţă, Ionela 56 n* 

Bănescu, Florin 292 

Bănulescu, Ștefan 15, 157, 182, 240, 
247 

Bănuş, Max 297 n**, 298 

Bărcăcilă, Alexandra 16 

Băsescu, Traian 11, 323 n*, 333 

Bârna, Nicolae 151 n***, 209 nn. 53, 
56 

Bârsan, Victor 32, 63-64, 72 n. 28, 
74 nn. 110-111 

Bârsu, Cristian 86 n* 

Béla, Markó 92 

Beniuc, Mihai 38, 238 

Berdeli, Emil 346 n. 61 


INDEX 


- Berejan, Yvonne 156 


Berg, Alban 106 

Berindeanu, Florin 80 

Berindei, Dan 69, 75 n. 117, 91, 93 

Berindei, Mihnea 5, 10 n*, 25 n**, 
32, 71 n. 1, 80 n*, 97- n**, 174, 
238 n***, 240 n**, 251 n*, 345 
n. 40 l 

Bernea, Horia 300, 345 n. 43 

Bernic, Corina 217 n**, 251 n. 4 

Betea, Lavinia 310, 345 n. 33 

Blaga, Lucian 16 n*, 52, 71, 105, 160, 
241, 299 

Blandiana, Ana 16 n*, 17, 59, 65-67, 
70, 75 n. 112, 80 n**, 82, 89, 107 - 

-n*, 108, 111, 115 n*, 119, 126 n. 
66, 132, 143, 145, 175, 182, 205, 
: 240, 244, 247, 249, 291 n**, 
311-312 

Boari, Vasile 229 n*** 

Bodiu, Andrei 13 

Bodor, Pâl 243 

Boeraş, Dr.F. 115 n* 

Bogza, Geo 15, 115 n*, 205, 239, 240 
n**, 241, 247, 281, 313 

Boilă, Elena 159 n*, 160 

Boilă, Matei 160 

Borbely, Ștefan 10-11, 26 n*, 91, 114 
n*, 125 n. 38, 169 p**, 222,252 
n. 17 

Bossert, Rolf 221 

Botez, Demostene 238 n*** 

Botez, Mihai 32; 93, 98-101, 118, 126 
n. 56, 138 n***, 199, 246 n*, 285, 
291 n**, 313 

Both, Ștefan 12 n* 

Brad, Ion 171 

Braga, Corin 26 n**, 88 n**** 252 
n. 17 

Brâncoveanu, Romulus 215 n*, 224, 
227-228 n**, 252 n. 13 

Breban, Nicolae 15, 17, 29, 31, 59, 
67-68, 70, 72 n. 25, 75 n. 113, 91, 
93, 116, 141, 154, 169, 198-199, 
204 n*, 206, 284 n*, 309, 334, 341, 
343 

Bremont, Léon 281 

Brezianu, Andrei 212 n. 148 

Brodsky, Joseph 104 


Brown, J. 61 n* 


INDEX 357 


Brzechezyn, Krzysztof 308 n**, 309 n* 

Bucur, Romulus 223 n* 

Budișteanu, N. 260, 267, 270, 331 n** 

Buduca, Ion 206 

Bukovski, Vladimir 104 

Bujes, Iosif 293, 344 n. 6 

Bujes, Sanda 344 n. 6 

Bulgakov, Mihail 238 n* 

= Bulumac, Ovidiu 87 n* 

Burtică, Cornel 231, 237 n** 

„Busuioc” 159, 161, 209 n. 70 

Busuioceanu, Oana 16 

Buzea, Constanța 221-222 n* 

Buzura, Augustin 36, 44, 68, 79, 
87 n*, 115 n*, 144, 148, 178, 247 


C 


Camarache, Marta 115 n* 

Cangeopol, Liviu 32-33, 72 n. 35, 78, 
124 n. 5, 245, 253 n. 71, 308 n*** 

Caragiale, I.L. 174, 181 

Caraion, Ion 43-44, 103, 153, 170-171, 
241, 267 n*, 299 

Carandino, N. 103 

Carol al II-lea 121 n** 

Carp, Mircea 297 n** 

Cassian, Nina 113-114, 127 n. 80,320 

Cazacu, Mihai 297 n** 

Călin, Liviu 155 

Călinescu, Alexandru 30, 82, 234, 
241, 315 

Călinescu, George 15, 42, 51, 54, 105, 
122 n*, 153 

Călinescu, Matei 34, 70, 129, 154, 
207 n. 1, 252 n. 36 

Cărtărescu, Mircea 14 p***, 27-28, 
30-31, 71 n. 16, 223 n*, 228, 252 
n. 18, 295 

Cătănuș, Ana-Maria 94, 125 n. 44, 
126 n. 56, 290 n* l 

Câmpeanu, Roger 292 

Cândea, Virgil 69, 85, 91, 93, 304-305, 
313-315, 344 n. 27 

Cârneci, Magda 34, 72 n. 41, 124 
n. 24, 223 n* 

Cârstoiu, Ion 38 . 

Ceaușescu, Elena 27, 88 n*, 149, 
150 n**, 305, 324 

Ceaușescu, Gheorghe Dan 316-318, 
321 


Ceauşescu, Nicolae 27, 40, 46, 52-53, 
57, 61, 79, 87-88 n***, 88n*, 89, 
92 n*, 97, 97 n**, 115, 135-136, 
139, 149, 150 n**, 168, 195, 
217 n*, 225-226, 237, 239 n*, 239, 
241-245, 253 n. 63, 258, 276 n*, 
283, 283-284 n**, 305, 333, 339 

Cernat, Paul 125 n. 31, 267 n** 

Cernăianu, Constantin 297 n** 

Cernescu, Dinu 115 n* 

Cernovodeanu, Dan 297 n** 

Cesereanu, Ruxandra 25 n*, 96, 125 
n. 34, 126 nn. 47, 65, 259 n** 

Chelariu, Traian 103 

Cheţan, Octavian 92 n*, 234 n* 

Chifu, Gabriel 38, 109, 279 n*, 291, 
344 n. 2 

Chihaia, Pavel 103, 106 

Chimet, Iordan 103, 106 

Chinţa, Imelda 23 n** 

Chiorean, Bogdan 86 n* 

Chiriţă, Constantin 196 

Chiriţescu, Mara 5, 16 

Chiroiu Nagâţ, Germina 285 

Chiţac, Mihai 33 

Christi, Aura 5, 67 n*, 70, 107 n“, 
169 n* 

Cicerone, loan 297 n** 

Cihodariu, Miriam 87 n*** 

Ciobanu, Mircea 177, 292 

Ciocârlie, Livius 26, 38, 125 n. 29, 
278 

Cioculescu, Barbu 277, 288 n. 86 

Cioculescu, Șerban 15, 42, 382 

Cioran, Aurel 157, 209 n. 66 

Cioran, Emil 47, 60, 61-62 n*, 63 

Ciorănescu, Gheorghe 297 n** 

„Cisteianu” 157, 209 n. 66 

Cistelecan, Al. 31, 71 n. 17 

Ciubotaru, Florin 300 

Ciucă, Eugen 296 

Ciuceanu, Radu 340-341 

Ciukovskaia, Lidia 104 

Cimpeanu, Radu 297.n** 

Cocea, N.D. 326 

Comarnescu, Petru 102 

Combes, Ariadna 32 

Condurache, Val 94 

Constantinescu, Emil 315 n*, 333 

Constantinescu, Paul 105 


358 INDEX 


Corbea, Andrei 292 

Cordoş, Sanda 26, 88 n****, 108, 126 
n. 65, 127 n. 74 

Coriladeu 156 

Corlăţan, Mirela 322, 324, 346 n. 55 

Cornea, Andrei 61 n*, 229 n*** 

Cornea, Doina 32, 53, 93, 98-101, 
118, 304, 341 n** 

Cornea, Paul 15, 80 n** 

„Cornel” 297 

„Cornel Gh.” 317 

Corobca, Liliana 131 n** 

„Coroiu” 198 

Corondan, loan 326 . 

Cosașu, Radu 115 n*, 
nn. 2-3 

Cosma, Horia 115 n* 

Cosma, Miron 33 

Cosmeanu, Marius 130 n** 

„Costea” 265 

Costin, Miron 40-41 n* 

Costiner, Almondo 312 n* 

Coşoveanu, Gabriel 278 

Coșovei, Traian C. 223 n*'**, 226 n* 

Cotruș, Liviu 161 

Cotruș, Ovidiu, 70, 153, 162-164, 281 

Crainic, Nichifor 326 

Crăiţă-Mândra 300 

Creţia, Petru 33, 35-36, 72 nn. 36, 
42, 82, 95 

Creţu, Bogdan 16, 170, 211 n. 107 

„Crin” 194 

Cristache, Nicolae 37, 73 n. 46 

„Cristea” 297-298 n** 

Cristea, Dan 278 

Cristea, Dumitru 346 n. 64 

Cristea, Liviu 297 n**, 312 n* 

Cristea, Radu Călin 226, 227 n**, 
252 nn. 24-25, 30, 282, 295 

Cristea, Valeriu 36, 68-70, 75 n. 115, 
182 


292; 344 


Cristea-Enache, Daniel 127 n. 88, 278 


„Cristian” 234 n* 

Crișan Ion, A. 293 

Croce, Benedetto 122 n* 

Crohmălniceanu, Ovid S. 13, 15, 27, 
11 n. 6, 81, 113-114, 221-222 n*%, 
241, 251 n. 2, 274-275, 281, 288 
nn. 75, 79, 293 

Csejka, Gerhardt 219, 220 n*** 

Cuciureanu, Ștefan 336 


Cuclin, Dimitrie 105 

Culianu, Ioan Petru 235 n*, 339 
Cumpănaş, Ioan 219 n**. 
Cunea, Sorin 297-298 n** 

Cuşa, Ion 146 


D 


Damian, Ascanio 145 


. Damian, S. 15. 


„Dan” 212 n. 148 

Darian, Adina 115 n* 

Dänişor, Dan Claudiu 330 n* 

Delia, soția domnului Ovidiu 305 

Demjanjuk, John 340 n** 

Deneș, Ivan 298 n* 

Deșliu, Dan 13, 82, 144-145, 176, 
184, 205, 240 n*/**, 245-250, 253 
n. 68, 292 

Diaconescu, Ioana 207 n. 3, 293-294, 
344 nn. 7, 10 

„Diana” 297 n** 

Dimisianu, Gabriel 15, 70, 92, 115 
n*, 170, 181-182, 210 n. 106, 212 
n. 138, 247, 292 . 

Dimisianu, Georgeta 5, 92, 119, 175, 
177, 178 n**, 195, 198, 205, 245 
n*, 292 


| Dimov, Leonid/82, 13 


Dinescu, Mircea 18, 30, 53, 80 n**, 82, 
115 n*, 132, 134, 140-146, 141 n**, 
151, 175, 178, 182, 205, 208 nn. 
26-27, 31-32, 36, 232, 240 n**, 
244-250, 278 n**, 285, 291, 313, 
330 

Diniţoiu, Adina 90, 125 n. 35 

Dobre, Ana 259, 286 n. 4 

„Dobrescu” 297 n** 

Dobrescu, Caius 5, 18 n*, 120 n*, 
121-123, 127 n. 90, 152 

Dobrincu, Dorin 10 n*, 238 n***, 
240 n** 

„Dobrogeanu” 297 n** 

Doinaș, Ștefan Aug. 7, 10, 13, 15, 
18, 29, 33, 44, 70, 71 n. 10, 72 
n. 37, 130 n*, 145, 153, 161, 171, 
182, 205, 215-216, 240-241, 244, 
248-249, 251 n. 1, 253 n. 68, 
257-274, 275 n*, 276-285, 286 

. n. 10, 302-304, 313, 315 n**, 

- 327-328, 330-333, 343 


INDEX 359 


Doman, Dumitru Augustin 229 n* 

„Dona Alba” 140 

„Dorin” 133-134, 175, 177-179, 183-186, 
189, 212 n. 40, 328 

„Doru” 186 

Dragomir, Lucia 56 n*, 238-239 n**** 

Dragoş, Nicolae 142 

Drăgan, Ioan-Victor 341 n* 

Drăgan, Iosif Constantin 43 

Drăgan, Radu 32 

Drăghicescu, D. 100 

Drăghici, Georgeta 277, 288 n. 83 

Druckmann, Samuel 292 

Dulea, Mihai 27, 176, 179, 207, 211 
n. 130, 244 | 

Duma, Aurel 202 n* 

Dumitrescu, Cornel 297 n** 

Dumitrescu, Geo 15, 52, 92, 153, 241, 
320 

Dumitrescu, Lucian 87 n* 

Dumitrescu, Lucian-Ștefan 87 n*** 

Dumitrescu, Sorin 36, 300-301 

Dumitrescu, Ticu 341 

Dumitriu, Anton 28, 43 

Dumitriu, Petru 15, 29, 51, 273 


E 


Ehrenburg, Ilya 42, 238 n* 

Eisenstein, Serghei 238 n* 

Eliade, Mircea 47, 60, 76-77, 115, 
157-158, 158 n*, 231, 234, 298-299, 
305, 326 

Elvin, B. 15 

Eminescu, Mihai 155-156, 241 

Enache, George 307 n** 

Enache, Petru 111 n** 

Enache, Smaranda 37 n** 

Ene, colonel 180 

Enescu, Radu 15, 82 

Ernu, Vasile 49 n* 

Eschil 16 

_Etkind, Efim 104 

„Eugen” 297 n** 

Euripide 16 


F 


Ficior, loan 10 
Filip, Nicu 196 


Flămând, Dinu 292 

Flitan, Constantin 149 
Flondor, Constantin 300 
Flonta, Mircea 99, 100 n*, 101 
Florea, Lucian 127 n. 86, 185 
Florea, Virgil 16 n* 

Florescu, Eugen 46, 245 
„Florin” 297 n** 

Fodor, Sândor 243 
Fratostiţeanu, Gheorghe 106 
Fratostițeanu, Lucia 106 
Frauendorfer, Helmuth 221 
Frențiu, Sever 300 
Fruchtmann, Zănel 297 n** 
Fruntelată, Nicolae Dan 135, 235 n* 
Fulga, Laurenţiu 43 


G 


Gabor, Dorina 297 n** 

Gafiţa, Mihai 15 

Gal, lonel 291 n*** 

Găujan, Alexandra 88 n* 

Gâdea, Suzana 295 

Gârneaţă, Al. 259 

Genaru, Ovidiu 141 

George, Alexandru 45 

Georgescu, E. 241 

Georgescu, Horia 297 n** 

Georgescu, Paul 15, 195, 246 n*, 247, 
297 n** 

Georgescu, Vlad 99, 297 n** 

Géza, Domokos 145, 196, 243, 247 

Géza, Pálfi 275 

Gheorghe, Ion 118, 137-138, 144 

„Gheorghiu” 297 n** 


Gheorghiu, Mihai Dinu 234, 315 
„Gheorghiu Narcis” 315 
“Gheorghiu, Ștefan 115 n* 


Gheorghiu, Valentin 115 n* 

Gheorghiu-Dej, Gheorghe 53, 57 n*, 
105, 331 

Ghibu, Onisifor 105 

Ghika, Vladimir 103, 106 

Ghișe, Dumitru 15, 114 

Ghiu, Bogdan 28, 31, 32 n***, 71 
nn. 8, 19, 223 n*, 252 n. 24 

Gigea, Petre 199, 201-202, 206 

Ginzburg, Evghenia 104 

Giugariu, Mihai 115 n* 


360 INDEX 


Glăvan, Gabriela 308, 345 n. 30 

Goga, Veturia 168 n* 

„Gogu Ivan” 328- 

Goldiș, Alex 277, 288 n. 88 

Golopenţia, Sanda 10 n****, 16 n***, 
45 

Golu, Mihail 301 n* 

Goma, Paul 27, 30, 34, 39 n*, 44, 71 

n. 5, 82, 83 n*, 93, 118, 130 n**, 
131, 133-134, 139, 146-148, 171, 
188, 199, 264, 270, 280, 320-322, 
320-321 n*** 

Gorbanevskaia, Natalia 104 

Gorki, Maxim 238 n* 

Goșu, Armand 10 n*, 238 n***, 240 n** 

Graur, Al. 51 

- Grămescu, Haralambie 260, 267 n*, 
270, 331 

Grigore, Dan 115 n* 

Grigurcu, Gheorghe 15, 36, 72 n. 44, 
73 n. 47, 79, 94, 120, 124 n. 7, 
125 n. 42, 275 n*, 282 

Grossman, Vasili 104 

Groșan, loan 31, 206, 294 

Groza, Petru 105 

Gruber, Corina 277, 278 n*, 288 n. 87 

Guică, Doina 320 

Gulian, C.I. 16 n* 

Guran, Gheorghe 148, 150 

Gutan, Ilie 251 n. 2 


H 


Hanţă, Alexandru 223 

Haraszti, Miklós 130 n** 

“Haţegan, Ana 125 n. 34, 126 nn. 47, 
65, 259 n** 

Hăulică, Dan 115 n*, 145, 240 n**, 
264 n***, 313 

Heidegger, Martin 63, 107 n** 

Heitmann, Klaus 251 n. 2, 274-275, 
288 nn. 75, 79 

Helmer, Ivan 297 n** 

Hesse, Herman 61 n* 

Hobana, Ion 179, 196 

Holban, Ioan 278 

Holdevici, Irina 301 n* 

Homoştean, Geórge 202 n* 

Horasangian, Bedros 29, 71 n. 12, 
132 n*, 181, 212 n. 137; 292, 
342 pitt 


Horea, Ion 143 
„Hruşciov, Nikita 51 


Hurezeanu, Emil 228 n*, 264 


I 

Iamandi, dr. 161 

Iancu, Traian 196-197 

Iancu, Vasile 14 n**** 

Ianoși, Ion 42, 115 n*, 221-222 n*, 
247, 292 

Iaru, Florin 91, 223 n*, 226 n*, 228 
n*, 252 n. 19, 294-295 

Ierunca, Virgil 17, 31, 38-42, 46-48, 
59, 72 nn. 23, 63, 68, 72, 74 n. 85, 
77-78, 134, 146, 149, 174, 188 n**, 
241, 265-266, 282, 296, 297 n**, 
301 

Igna, Vasile 16 n*****, 17, 102-104, 
106-107, 112, 126 nn. 59-60, 127 
n. 76, 129, 216 

Ilie, Alexandru 86 n* . 

Ilie, Costin 14 n* 

Iliescu, Ion 33, 36 n*, 70, 186, 
237-238 n**, 263 n*, 318, 333, 341 

Ilieșu, Mirel 292 

„Ina Bogdan” 

Ioanid, Ion 297 n** 


Ioanid, Radu 178, 186, 212 n. 149, 


291, 313, 332 . 

Ionesco, Eugène 52, 60, 122, 149, 
198, 264 n**, 297 n** 

Ionescu, Gelu 226 n*, 259 n*, 263 
n*, 269, 274, 276, 287 n. 43, 288 
nn. 72, 88, 292, 331, 346 n. 76 

„Llonescu Ion” 297 n** 

Ionescu, Marie-France 198 

Ionescu, Nae 157-158, 158 n* 

Ionescu, Ștefan 260, 267, 270 

Ionescu, Vasile Th. 296 

Ionescu Quintus, Mircea 322 

Ioniţoiu, Cicerone 297 n** 

Iorga, Nicolae 41 ; 

Iorgulescu, Mircea 5, 7, 15, 18, 31, 

„89, 45, 72 n. 24, 82, 83 n*, 85, 
124 n. 17, 133 n*, 144, 174-189, 
. 191, 196 n*, 197-198, 204-205, 
207, 211 n. 111, 232 n*, 247-249, 
259 n*, 291-292, 294, 309, 327-329, 
334, 345 n. 31 


INDEX 361 


Iosifescu, Silvian 15 
„Lrinel” 297 n** 

Isac, Emil 15 

. Isac Crișan, Mihaela 300 
Istrati, Panait 42, 176, 181 
Iuga, Dumitru 93 

Iuga, Nora 226 n* 

Ivasiuc, Alexandru 39, 170, 309 
Ivaşcu, George 15 

Ivașcu, Voichița 115 n* 
Ivănescu, Cezar 146 


J 


Jaruzelski, Wojciech 47 

Jebeleanu, Eugen 15, 92, 239, 240 
-n**, 241 

Jebeleanu Vieru, Florica 183 

Jehlička, Petr 23 n*** 

Jela, Doina 242, 253 n. 63, 289 n* 

Joffe, A.B. 179-180, 211 n. 131 

Joja, Athanasie 15 

Jora, Mihail 105 

Jucan, Marius 96, 108, 259 n** 


K 


Kalustian, Leon 103 

Kant, Immanuel 156 
Keszthelyi, Andrâs 130 n** 
Kirâly, Kâroly 32 

Kivu, Dinu 125 n. 29 
Kivu, Ionuț 125 n. 29 
Klages, Ludwig 110 n* 
Koestler, Arthur 42 

König, Adrian 319 

Köőrössi, P. József 125 n. 39 
Koslovski, Ivan 238 n* 
Kovanic, Martin 308 n**** 
Krauss, Henning 103 n* 
Kundera, Milan 47 

Kurtz, Matthew 23 n*** 


L 


Labiş, Nicolae 87 n* 

Laignel-Lavastine, Alexandra 229 
n*** 

Langa, Doina 159 n* 

Lao Tse 137 


Latzina, A. 115 n* 

„Laurenţiu” 297 n** 

Laurenţiu, Dan 156, 247, 249 

Lavric, Sorin 92 n* 

Lawson, Christopher 335 

Lază, Ileana 159 n* 

Lăncrănjan, Ion 39, 87 n*, 179, 
305-306, 320 

Lătărețu, Maria 50-51 

Lăzărescu, Dan Amedeo 313-314 n** 

Lecca, Radu 110 n* 

Ledeanu, Alina 5, 285 

Lefter, Ion Bogdan 5, 80-82, 85, 95, 
124 nn. 12, 15, 220, 224-226, 228, 
251 n. 9, 252 nn. 13, 18, 22, 35, 
274, 288 n. 76, 292, 320-321 n*** 

Lemnaru, Oscar 74 n. 101 

Lenin, Vladimir Ilici 89, 230 

Leu, Cornel 245 

Liiceanu, Gabriel 17, 32, 36, 45, 60-67, 
70, 74 nn. 107-108, 92 n*, 126 
n. 68, 144 n*, 178 n*, 232-233, 
233-234 n**, 235, 236 n*** , 246-249, 
253 nn. 47-48 

Lotreanu, Ion 234 n* 

Lovinescu, Eugen 223 

Lovinescu, Monica 17, 27, 38-48, 59, 
63-64, 73 nn. 51, 61, 66, 70, 73, 
76 n*, 77-78, 83 n*, 135-136, 146, 
166, 174, 188 n**, 190, 280, 296-297, 
301 

Luca, Fănică 51 

Lucaci, Traian 312 n* 

„Luchian” 297 n** 


M 


Macovescu, George 15, 46, 239, 247 
Macrea-Toma, Ioana 58, 74 n. 106 
Magherescu, Romeo 17 

Maiorescu, Titu 41, 224 

Malița, Liviu 87 n**, 242, 253 n**, 305 
Mallarmé, Stéphane 281 

Maltopol, Radu 297 n** 

Mandeal, Cristian 115 n* 
Mandelştam, Osip 238 n* 

Manea, Norman 34, 292 
Manolescu, Florin 80 n** 
Manolescu, Ion 195 


362 INDEX 


Manolescu, Nicolae 15, 39 n*, 40-41 n*, 
53, 80; m*%*, 192,4 115n't)4l223123, 
144-145, 154, 167 n*, 168-169, 
175,..-147'141824%149550205,5+210 
n. 103, 223-224, 227, 239 n**, 240 


m, 241-242, 245, 247-249, 253. 


n. 68, 266, 268, 275 n*, 277, 278 

n**, 279-280, 283, 283-284 n**, 

284 n*, 292, 294-295, 306, 330, 

345 n. 32 

` Marcea, Pompiliu 38 

Marcus, Solomon 88 n*, 100-101, 294 

Mareş, Clara D 127 n. 82, 267, 287 
n. 36 

Mareş, RE RA 297 ne 

Mareş, Doru 226 

Marin, Mariana 30, 45, 82, 223 n*, 
226-227, 295 

Marinescu, Angela 247 

Marino, Adrian 11 n**, 14 n****, 16 
n***, 34, 72 n. 39, 84, 88 n***, 
93, 95, 110 n**, 111 n***, 114, 
124 n. 19, 129, 131, 141-142 n**, 
153, 170-171, 207 n. 2, 235 n**, 
237 n*, 259 n*, 285, 292, 302-304, 
„822, 332, 337, 341- 342, 344 n. 26 

„Martin” 132 n** 

Martin, Aurel 15, 281 

Martin, Mircea 64, 70, 80 n**, 86-87, 
88-89 n****, 101-102 n*, 122-123, 
125 n. 28, 223, 233, 237, 253 nn. 
51, 57, 279 ni 

Marx, Karl 88 n* 

Mateescu, Dan 61 n* 

Matei, Sorin Adam 74 n. 109, 80, 
230 n* - 

Mateș, Cornelia 300 

Maurer, Ion Gheorghe 32 

„Maxim” 297-298 

Maxim, lon 39, 162-163 

Maximov, Vladimir 104 

Măgureanu, Virgil 33, 308 n***, 311, 
323, 326, 346 n. 64 


Măierean, Vasile 133 n*, 134, 184 


Mălăncioiu, Ileana 35, 37, 72 n. 34, 
73 n. 54, 91, 119-120, 245, 247 

Mămăligă, Leonid 146 

Mărculescu, Florin 308 n*** 

Medvedev, Jaurès 104 

Medvedev, Roy 104. 

Meleşcanu, Teodor 323 n* 


Méliusz, József 243, 247 

Merce, Ilie 186 | 

Mereanu, Emil 297 n** 

Merișanu, Nicolae 40-41 n* 

Meszâros, Istvân 130 n** 

Michnik, Adam 33, 72 n. 38 

Micu, Dumitru 85, 283-284 n** . 

Mihadaș, Teohar 103 

„Mihai” 297 n** 

Mihai, Ilie 149 n* 

Mihalcea! Alexandru 262 nt | 

Mihăieș, Mircea 38, 73 n. 48, 262, 
278, 286 n. 14 


- Mihăilescu, Călin-Andrei 10 n****, 


16 n 
Mihăilescu, Dan C. 109, 115 n*, 293 
Mihăilescu, Gheorghe 209 n. 72 
Mihu, Marian 247 
Mihuţ, loan 288 n. 81 
Milea, loan 83 n** 
Mioc, Anculia 209 n. 61 
Miran, Alexandru 16 
„Mircea” 200 
„Mirel” 175-176, 177 n*, 183, 187- 189, 
196-197, 329 n** 


| Miroiu, Adrian 216 n* 


Miroiu, Mihaela 216 n* 

Mitea, Constantin 79, 124 n. 7, 202 n* 

Mitrea, lonel 162-164, 210 n. 79 

Mitric-Ciupe, Vlad 124 n. 25 

Miulescu, Nicolae 43 

Momescu, Mona 74 n. 109 

Montefiore, Simon Sebag 238 n* 

Moraru, Nicolae 15 

Morin, Edgar 47 

Motoarcă, Ion 268-269, 276 

Mugur, Florin 292 

Mugur, Vlad 297 n** 

Miller, Herta 12 n*, 221, 236 n* 

Munteanu, Alexandru 23 n* 

Munteanu, Aurel Dragoş 246-249 

Munteanu, George 15, 85 

Munteanu, Nicolae Constantin 
297-298 n** 

Munteanu, Romul 248-249 

Murea, Radu 229 n*** 

Mureşan, Ion 228 n* 

Muscă, Mona 323 

Muşat, Carmen 88 n** 

Muşina, Alexandru 215 n*, 223 n“, 
225 îm 262 n. 21 


INDEX 363 


N 


Naghiu, Iosif 53 

Naum, Gellu 45 

Navadaru, Cosmin 12, 87 n**, 89, 
125 n. 33 

Năstase, Adrian 338 

Năsturel, Petre 297 n** 

Neacșu, lulian 136 

„Neagoe” 135 n* 

Neagoe, George 130 n*, 267 n**, 

"268-279, 282, 283 n***, 284 n“, 

286 n. 10, 287 nn. 37, 44, 50, 288 
nn. 78, 89 | 

Neagu, Fănuş 85, 141, 320 

Nedelciu, Mircea 14 n***, 90 

Nedelcovici, Bujor 5, 15, 18, 117-118, 
131, 136 n*, 138, 176, 183-185, 
187, 189, 191-193, 195-205, 213 
nn. 157, 162-163, 214 n. 19%, 
240 n**, 292, 327-328, 329 n**, 
344 n. 17 

Negoiţescu, Ion 82, 85, 133, 153, 155 
n**, 161, 165, 226, 241, 260, 264, 
270, 275, 322, 331 

Negrescu, Grigore 31, 72 n. 24 

Nemoianu, Virgil 13, 153, 155 n**, 
209 n. 58, 257-258, 274-275, 219, 
283 n**, 286 nn. 1-2, 288 nn. 73-74, 
81,90 -> 

„Nica” 214 n. 189 

Nicoară, Maria 140 n*** 

„Nicodim” 347 n. 79 

Nicolae, Radu 14 n*** 

Nicolescu, Vasile 16 n*, 264 n** 

„Nicu” 297 n** 

„Niculescu” 297 n**, 298 

Niculescu, Alexandru 46 n*, 296 

Niculescu, Constantin (Tică) 192 

Niculescu, Horia 297-298 n** 

Niculescu, Monica 189-191 

Niculescu-Mizil, Paul 305 

Nietzsche, Friedrich 10 

Nistor, Viorel 86 n**, 111 3 a 

Niță, Adrian 155 

Niţescu, M. 15, 16 pik, 99 n*, 
283-284 n** 

- Noica, Constantin 15, 17-18, 28, 45, 

58, 60-64, 66, 79, 80 n**, 92 n*, 

94, 109, 118, 122, 130, 153, 155-158, 


155 n**, 158 n**/*** 164, 170, 178, 
209 nn. 64, 68, 229 n***, 230-236, 
261 n*, 290, 302, 326, 327 n*, 
341-342 

Novák, Csaba Zóltán 295 


O 


Olaru, Stejărel 347 n. 80 
Olteanu, Constantin 295 

Olteanu, Ioanichie 15, 70-71, 241 
Omescu, Ion 153, 262, 283 
Onişoru, Gheorghe 328, 329 n**, 331 
Oniţiu, Oprişor 206 

Oprea, Al. 15 

Oprea, Marius 338-340, 347 n. 80 
Oprea, Nicolae 278 

Oproiu, Ecaterina 344 n. 6 
Orescu, Şerban 297 n** 

Ornea, Zigu 115 n*, 176, 291, 311 
„Oros” 297 n** 

Ortinau, Gerhardt 219 

Orwell, George 44, 47 

Ovidiu, domnul 305 

Ozias, Solomon 344 n. 6 


P 


Padina, Viorel 117, 223 n*, 226-227 

Paleologu, Alexandru 31-32, 39, 72 
nn. 27-28, 79, 115 n*, 124 n. 8, 
145, 153, 156, 158-159, 168, 170, 
176, 210 n. 101, 246, 249, 294, 
313, 323 n*, 341-342, 342-343 n*** 

Paler, Octavian 36, 44, 144-145, 176, 
182, 245, 247-249, 292, 312-313, 
345 n. 38 

Pallady, Theodor 105 

Papahagi, Marian 80 n**, 247 

Papu, Edgar 39, 83, 85 

Paraschiv, Vasile 93, 137, 306 

Paraschivescu, Miron Radu 15, 52, 
149, 259 | 

Pasternak, Boris 238 n* 

Patapievici, Horia-Roman 259 n*, 
278 n**, 285, 330-332 

„Paula” 339 n* 

Paustovski, Konstantin 135, 306 

Pavel, Dan 32, 72 n. 26 

Pătrașcu, Horia 230 n* 


364 INDEX 


Păunescu, Adrian 15, 34, 40, 79, 87 
n*, 91-92, 132, 134 n*, 157, 258, 
266, 279, 309, 328, 330 

Pecican, Ovidiu 63 n*, 94, 125 n. 42 

Pelin, Mihai 143 n**, 144 n*, 208 
nn. 37-38, 209 n. 60, 240 n*, 253 
nn. 67, 72, 254 n. 81, 293, 320 
n*, 823, 344 n. 18, 345 nn. 28, 51 

Perpessicius 15 

Pescaru, Maria 159 n* 

Petecel, Stela 16 

Pethö, László 92 

Petrache, Ana 78, 124 n. 6 

„Petre Cristi” 297 

Petrescu; Camil 15, 51, 54 

Petrescu, Cristina 290 n* 

Petrescu, Dan 30, 32, 78, 82, 124 
n. 5, 234-235, 245, 248,253 n. 71, 
315, 337 

Petrescu, Dragoş 222, 236, 252 n. 16 

Petrescu, Ioana 28, 71 n. 9 

Petreu, Marta 30, 71 n.. 15, 169, 226 n* 

Petri, Domnița 226 n* 

„Petrică Ionescu” 297 n** 

Petrişor, Marcel 259, 262 n** 

Pffeiler, Victor 297 n** 

Philippide, Alexandru 15, 281 

Piliuţă, Constantin 306 

Pillat, Dinu 105-106, 153, 281 

Pintilie, Lucian 53, 148 

Pippidi, Andrei 72 n. 29, 80, 113 

Piru, Alexandru 12, 15, 84, 107 n**, 
281 

Piţu, Luca 30, 233 n*, 234-235, 315, 
337 

Pîrvu, Ilie 99, 100 n*, 101 

Plămădeală, Antonie 32 

Pleșea, Gabriel 320-321 n*** 

Pleșiţă, Nicolae 338 

Pleșu, Andrei 87 n**, 144, 144 n*, 
155, 232-233, 247-248, 278 n**, 
301, 313, 330-331 

Pleșu, Catrinel 145 

Poantă, Petru 251 n. 2 

Poghirc, Cicerone 297 n** 

- Poghirg, Elisabeta 16 

Polizu, Alexandra 297 n** 

Pollak, Edmund 296 

Pop, Doru 90, 125 n. 34, 126 nn. 47, 
65, 259 n** 


Pop, Lia 110 n** ` 

„Popa” 297 n** 

Popa, Marian 281 

Popa, Radu 32, 71 n. 31, 286 nn. 3,9 

Popa, Ștefan 260 n*, 262, 267 n****, 
328, 344 n. 24, 346 n. 72 

Popa, Valentin 296 

Popescu, Cornel 195, 213 n. 169 

Popescu, Cristian Tudor 313-314 n** 

Popescu, Dumitru '16 n*, 114, 165, 
al pe Sl al 

Popescu, Dumitru-Radu 14, 40, 176, 
196-197, 199, 235 n*, 239-240, 
245 n*, 265, 292 i 

Popescu, Magdalena 187 

Popescu, Radu 15 

Popescu, Simona 26 

Popişteanu, Cristian 115 n* 

Popovici, Titus 38, 51 

Preda, Caterina 125 n. 26 

Preda, Marin 15, 29, 51, 79, 87 n*, 
94, 309 

Preda, Radu 307 n** 

Priboi, Ristea 331 n*, 332, 338, 340 

„Prodan” 180, 182, 212 n. 139 

Prodan, David, 97, 97 n*, 105 


“Prodea, loan 209 n. 66 


„Profesorul” 297 n** 

Pruia, Adrian 5 

Pruteanu, George 315-316, 318, 321, 
331 

Puia-Dumitrescu, Daniel 5, 117, 127 
n. 87, 215 n*, 221-222 n*, 222 n*, 
293 n*/**, 224 n*, 225 n*, 227 n*, 
207-908 AD 28% 4 029ii*; 
252 nn. 18-24, 26, 28-32, 344 n. 5 

Pultkanner, Joachim von 252 n. ma 

Pusztai, Peter 296 


R 


Rachieru, Adrian Dinu 277, 288 n. 85 
„Rada” 196 

„Radu” 193, 297 n** 

„Radu Dan” 161, 163, 167 n* 
„Radu Pîrvan” 312 n* 

Radu, Ioana 51 

Radu, Tania 114 n* 

Raicu, Lucian 15, 70, 182, 205 
Rakoczi, Ludovic 331 


INDEX 365 


Ralea, Mihai 15 

Randa, Al. 178 

Raţiu, colonel 295 

Raţiu, Daniela 219 

Raţiu, Ion 299 

Răducanu, Cornel 292 

Rădulescu, Cerna 265-266, 282 

Rădulescu, Gogu 115, 237 n** 

Rădulescu, Mihai 261 n*, 262 n* 

Rădulescu-Zoner, Ștefan 340-341, 
347 n. 84 

Râpeanu, Valeriu 15, 292, 320 

„Redactorul” 315 

Regman, Cornel 15, 70, 153, 251 n. 2, 

M275 Te DR 

Regman, Ștefăniță 259, 286 n. 5 

Riemann, Bernhard 88 n* 

Rîpeanu, Bujor T. 302 n* 

Rogojan, Aurel I. 323, 326, 346 nn. 56, 
60 j ' 

Rogozanu, Costi 49 n* 

Roller, Mihai 16 n*, 52 n** 

Romalo, Mihnea 297 n** 

Roman, Petre 33 

Romoşan, Petru 178, 292, 322-325 

Rosetti, Al. 51 

Roşca Stănescu, Sorin 308 n*** 

Rusan, Romulus 111 n*, 115 n*, 126 
n. 66, 292, 311-312 n** 

Rusu, Liviu 15 

Rusu-Păsărin, Gabriela 12 n**, 75 
n. 116, 84, 107 n**, 124 n. 22 

„Ruxandra” 165, 194 n** 


S 


Sadoveanu, Ion Marin 15, 51 

Sadoveanu, Mihail 16, 54, 326 

Sartre, Jean-Paul 122 : 

Sălcudeanu, Nicoleta 47-48, 56, 74 
n. 93, 102 

Sălcudeanu, Petre 182 

Săraru, Dinu 87 n*, 171, 179, 182, 
207, 292 

Săraru, Pavel 260 

Sântimbreanu, Mircea 320 

Scarlat, Mircea 197 

Schönberg, Arthur 106 

Scurtu, Nicolae 183 n*, 212 n. 136 

Sebastian, Carol 13-14 


Seciu, Valeria 115 n* 

Selejan, Ana 55-56, 74 n. 101, 127 
nn. 78-81, 238 n** 

Setlacec, N.D. 115 n* 

Sfinţescu, Duiliu 63 

Sienerth, Stefan 252 n. 16 

Silvestri, Artur 41, 205 

„Simion” 297 n** 

Simion, Al. 16 

Simion, Eugen 15 n*, 44, 68, 70, 8, 
91, 115 n*, 122-123, 145, 154, 
182, 195, 213 n. 170, 247, 249, 
280, 297 

Simionescu, Horia 44 

Simuţ, Ion 77, 108, 123 n. 3, 126 
n. 67 

Sin, Mihai 292 

Sirin, Petre 153, 209 n. 57, 262, 286 
n. 13 

Sîrbu, Ion D. 88-89 n****, 96, 114, 
131 

Slătineanu, Barbu 106 

Soceanu, Horia 297 n** 

Soljenițîn, Aleksandr 47, 104, 130, 
148 

Solomonescu, Olimpia 202 n* 

Solomovici, Teșu 332, 333-334 n**, 
346 n. 73 

„Someşan” 159 n*, 161, 163-164, 
166-168, 210 n. 100 

Sommerauer, Werner 340 

Sorescu, Constantin 38 

Sorescu, Marin 16, 29, 36, 38, 41, 

68-70, 71 n. 10, 87 n*, 115 n*, 

157, 205, 239, 247 

Sorin, lulian 332-333 

Spiridon, Monica 29, 71 n. 13 

Stahl, Henriette Yvonne 149, 150 n** 

Stalin, Iosif Visarionovici 51, 54, 89, 
102, 153 n*, 238 

„Stan Ion” 297 n** 

Stana, Dobre 206 

Stanca, Radu 153 

Stancu, Zaharia 238-239, 240 n* 

Stănciulescu, Hanibal 14 n***, 81 

Stănescu, C. 87 n** 

Stănescu, Mihai 300 

Stănescu, Mircea 315 n*, 341, 346 
n. 58 


366 INDEX 


Stănescu, Nichita 15, 39, 87 n“, 
93-94, 118, 138 n**, 154, 224, 239 

Stăniloae, Dumitru 85 

Stănoiu, Rodica 339 

Stein, Detlef 306 n**** 

Steinhardt, Nicolae 45, 103, 110 n“, 
131, 153, 171, 247, 261 n* 

Sterian, Margareta 103 

Stoica, Ioan 282 

Stoica, Radu 296 

Stoicescu, Vlad 184, 212 n. 142 

Stoiciu, Liviu loan 30, 82, 179, 212 
n. 141, 292, 324 n* 

Stolojan, Sanda 146, 297 n** 

Stolojan, Vlad 296 

Strat, Cătălin 289 n* 

Stratan, Ion 81, 90-91, 124 n. 14, 
125m3% 223. n 

Streinu, Vladimir 43, 103, 106, 281 

Stroe, Miruna 125 n. 27 

Stroescu-Stânişoară, Nicolae 166 

Stroiescu, Nicolae 297 n** 

„Suciu” 194, 196, 213 nn. 146, 172 

Suciu, Eugen 36 

Suciu, Titus 156 

Suleja, W. 309 n* 

Suvarin, Boris 47 

Szász, János 115 n*, 176, 243, 292 

Szilâgyi, Sândor 130 n** 

Szőcs, Geza 130 n** 


Ș 


Șalamov, Varlaam 104 

Șelmaru, Traian 113-114, 127 n. 79 

Șerban, Adela 87 

Șerban, Geo 16 | 

Șercan, Emilia 131 n** 

Șimăndan, Emil 251 n. 1, 262 n**, 
273-274 n** 

Șimonca, Ovidiu 183 n**, 194 n*, 345 
n. 53, 346 n. 54 

Șiulea, Ciprian 49 n* 

Şolohov, Mihai 42, 238 n* 

Șora, Mihai 153, 294, 313 

Ștefănescu, Alexandru 153 n*, 169, 
214 n. 196, 318-321 

Ștefănescu, Mihai 148 n* 

Ștefoi, Elena 72 n. 23, 81-82, 83 n*, 
90, 124 nn. 13, 17, 174, 223 n*, 
294-295 


I 


Takács, Ferenc László 130 n** 

Talaban, Irena 89, 125 n. 32 

Taloş, Dan 40-41 n* 

Tamás, Gáspár Miklós 130 n** 

Tapalagă, Dan 14 n* 

Tănase, Constantin 105 

Tănase, Maria 50 

Tănase, Stelian 31, 72 n. 30, 82, 178 

Tănase, Virgil 43 n*, 47, 112 n*, 131, 
136, 297 n** 

Târziu, Alexandru 296 

Tcaciuc, Ștefan 247 

„I. Costică” 296, 297 n** 

Teodoreanu, Păstorel 105 

Teodorescu, Alin 82 

Teodorescu, Cristian 30, 71 n. 14, 
339, 347 n. 81 

Teodorov, Victor 296 

„Teofil” 305 

Tertulian, Niculae 16, 221-222 n* 

Tinu, Radu 12 n* 

Tismăneanu, Vladimir 37 n***, 324 
n**, 332, 346 n. 71 

Titel, Sorin 148, 183 n*** 

Tokes, László 130 n** 

„Tom” 213 n. 152 

„Ioma” 156-157 n**, 209 n. 62 

Toma, A. 36 n* 

Tomuş, Mircea 281 

Tonegaru, Constant 106, 153 

Topolski, Bill 297 n** 

Tóth, Ilona 130 n** 

Tóth, Károly Antal 130 n** 

Totok, William 5, 83, 116, 124, 
217-218 n**, 219-220, 251 nn. 3, 
7, 298 n*, 307, 308 n* 

„Tovarășul David” 148 n** 

„Traian” 297-298 n** 

Troncotă, Cristian 310-311, 326, 345 
n. 33, 346 n. 62 

„Tudor” 297 n** 

Tudor, Corneliu Vadim 37-38, 40, 83, 
92, 186, 205, 241, 262, 305, 311, 
316 

Tudoran, Dorin 18, 30, 51, 53, 78, 
82, 82 n*, 83 n*, 123 n. 1, 123-124 
n. 4, 132-140, 146, 151, 174-175, 
178-179, 182-186, 199, 205, 207 
nn. 4, 16-17, 19-20, 22-25, 34, 211 


INDEX 367 


n. 110, 212 nn. 140, 143-144, 147, 
149-150, 240 n**, 241 n**, 245, 
253 n. 62, 291, 329, 331, 341 n**, 
345 n. 39, 346 n. 67 

Tumanian, Paul 129 n** 

Turcea, Daniel 146 

Tylo, Anca 297 n** 


T 


Țepeneag, Dumitru 5, 18, 31, 82, 
112 n**, 131, 141, 145-152, 297 n**, 
309 

Țepeneag, Tudor 183, 213 n. 156 

'Țichindelean, Ovidiu 49 n* 

Țiţeica, Gheorghe 88 n* 

'Ţoiu, Constantin 196-197 

Topa, Sorana 104 

Țuţuianu, Doina 297 n** 


SW 
Ulici, Laurențiu 228 n* 
Ungheanu, Mihai 39, 155 
Ungureanu, Cornel 156, 251 n. 2 
Ungureanu, Dumitru 94-95, 126 n. 45 
Ureche, Marian 339-340 
Urian, Tudorel 181 
Uricariu, Eugen 178 
Ursache, Magda 173 n* 
Ursache, Petru 77, 123 n. 2 
Ursachi, Mihai 146 
Ursu, Andrei 10 n***, 325 n* 
Ursu, Gheorghe 10 n***, 32-33, 312 

n*, 325 

Uscătescu, George 157 


V 


Vakulovski, Mihail 252 nn. 33-34 
Valéry, Paul 281 

Vansahen, Ana Maria 297 nas 
Vartolomei, Luminița 125 n. 29 
Vasile, Cristian 57-58 n*, 102 n* 
Vasiliu, Mircea 297 n** 
Vatamaniuc, Dumitru 85 
Văcărescu, Iulian 300 

Vătulescu, Cristina 58, 74 n. 105 
Vedenin, general sovietic 42 
Velea, Eugen 253 n. 67 


Verdery, Katherina 17, 57-58, 74 
n. 104, 96-101, 102 n*, 107, 126 
nn. 49-50, 57, 155 n*, 306 n* 

Vereş, Paul 300 

Vianu, Ion 129, 322 

Vianu, Tudor 16, 41 

Vieru, Sorin 5, 72 n. 30,96 n*, 233, 
236 n** 

Vinea, Ion 16 

Vişan, George 5 

Vişinescu, Alexandru 10 

Vişniec, Matei 223 n*, 252 n. 24, 294 

Vitner, Ion 16 

Vitte, Joana 5 

Vlad, Iulian 294-295, 323-324 

Vlas, Natalia 229 n*** 

Vlasie, Călin 221 n*, 223 n*, 226, 
252 nn. 18, 21, 27, 31 

Voican Voiculescu, Gelu 326 

Voiculescu, Andrei 297 n** 

Voiculescu, Mărioara 104 

Voiculescu, Vasile 105 

Voinescu, Alice 103 

„Voinescu Jean” 312 n* 

Vornicescu, Nistor 85 


W 


Wagner, Richard 116, 218-219 

Wald, Elena 344 n. 6 

Wald, Henry 16, 247, 293 

Wawiernia, Mihai 264 

Webern, Anton 106 

Wichner, Ernest 217, 218 n*, 219 n*, 
251 nn. 4, 11, 252 nn. 14-15 

Wien, Ulrich A. 252 n. 16 

Woolf, Virginia 192 


Z 


Zaciu, Mircea 28, 71 n. 7, 88-89 n****, 
115, 127 n. 84, 244, 247 

Zamfirescu, Dan 40-41. n* 

Zamfirescu, Dinu 297 n** 

Zamfirescu, Gabriel 297 n** 

Zamfirescu, Vasile Dem. 236 n** 

Zanolini, Livio 296 

Zenon 156-157 n** 

Zinoviev, Grigori 47 

Zsolt, Gálfalvi 247 


Tila Capas 4 Ak: i <u 
i Nope lg, Eisi ia oy yir 29 oiT 


Tita, Cann i 
TRA Miria Di 
t arn Balsa N 73 PNY i a pa 


pm iau ăi Mei 
t Ma t 
(E y On: ON 


ET (TA | Bineg» | 


J răi A 
i aflarea : aH 3: Rei piahia 
me y O aţi] 
a Ape E Atiga rph T 
T VET pi bi y |! ul Der ; kf) 


- are tea ae ii 


1-9 YP. ne 


i i ig loe U 


LNA i E 


u 

Sp Junh TRT {T aĝ 
Sin g ; i, t “eat al, A, Wia T aaan ara 
+ DEN A NES AT ET SAA 
TRI | “Tati, Nit annl) 
Pi i K l; jie wa pN lv Eisa Ar 


di bi WnbaA aai] 
Ai A tiprypdD um 
ăi WIN Seo i 
PASIE „Mal aa e 
3 a n? UT, SON me 
SWEL ori su p” 


y ihka pip M pg ruta 


Ar Tha 


cdi na TE dt 


anh ri 


Cuprins 


Mulţumiri „n e ese o RO RU NANE RR NOU T SCAN „Motta 
Observaţii privind scrierea şi documentarea ......... sk... 


Introducere. cote ala ae a RE CR e Ne auda i 


Decenii capturate de temele trecutului. ........ cec... 
Cercetarea și tezele cărții. .........c come eee nenea 


„Partea întâi 
Nișele culturale ale existenţei 


Capitolul I. Naraţiuni referenţiale, „oficiale” și apologetice .... 


Un discurs referenţial despre represiune, colaboraţioniști 
şi rezistenți .... eo eo e A a E aO mea 
Narațiunea „oficială” a represiunii: „ideologie și teroare” 
în Raportul final... . seses eee esercereserereeresesesereres 
Naraţiunile apologetice ale rezistenței prin cultură ........... 


Capitolul II. Existenţa prin cultură... ... cc... 
Opinii, noţiuni și idei despre rezistența 
prin cultură şi colaboraţionism ........ cnc. 
Turnul Babel al opiniilor despre rezistență, colaboraţionism 


şi represita RR e eee ee ee ante ne tepare 
Două cărţi referenţiale pentru dezbaterea rezistenţei 


prin cultură coco... sesereressereesrrerrsess 
Existenţa prin cultură .......eseseeerrersrrerererret Aiat 


Capitolul III. Nișele culturale ale existenței................- 
Nișele politice ale oamenilor de cultură...........c. cc... 
Dorin Tudoran: predictibilitatea personalităţilor accentuate. . . . 
Mircea Dinescu: „boem și calculat” .............-. Ri ra 
Contraexemplul lui Dumitru Țepeneag........... cc: 
Conivenţe şi colaborări în schimbul construcţiei culturale. ..... 
Constantin Noica: patosul cultural.......... cnc... 
Trecutul ascuns al lui Nicolae Balotă .................: 


Feţele pragmatismului ..........c. cc... ERE hi ae 174 
Cazul Mircea Iorgulescu. Un pragmatism tangent 


oportunismiului mae be ec... 174 
“Bujor Nedelcovici. Comportament pragmatic, 
discurs idealiste ee ae ae Rp... Ad 191 
Note e oo colega e e ATEEN A EEEE E Te a u e Ae FIR 207 
Capitolul IV. Dimensiunea comunitară a existenței 
pin culturas o. ee EET. T E N A. 215 
. Expresia stilistică a unui proiect politic colectiv. 
Grupul de Acţiune Banat E a eee... 217 
Existenţa prin poezie, liant și construct Dic itg i 
Cenaclul CEANA a... kk. 221 
Împlinirea colectivă a reveriilor individualizate. 
Scoala .de la „Păltiniş. ra- APOI TET Mt ai, N, 229 
Limitele individuale ale mobilizării colective, 
Umunearocriitorilor ee aaa Pack... 237 
Existența prin cultură, lupta peatu identitate Ata a E E 250 


Note a a n PE ea oa T E ... RA a ORI 251 


Partea a doua | 
Recuperarea etică a trecutului. Obstacole 


Capitolul V. Cazul Ștefan Aug. Doinaș 


şi denaturarea sensului Memoriei .............. 0... 257 
Ce „povestesc” dosarele Securităţii 
despre Ștefan Aug. Doinas. m... cc... pa 20 alei 259 
Doinaş: acuzat, urmărit, ţintă a acţiunilor de șantaj ......... 261 
Asul de pică: interpretarea documentelor de i-ai Ac E A KUN 269 
Denaturarea temei Memoriei. ...... ceea. 277 
În Ri 20700 MIRROR PERIE DE = CONDEI el, RE mu) noibeerudl alo sa SUF oy 286 
Capitolul VI. De ce este nevoie de arhiva CNSAS. 
` Cum şi cât ne ajută....... e med td, 289 
Realitatea regimului comunist: o realitate a suprafeţei. ....... 289 
Cât de mult ne putem baza pe arhivă? ......c cec. 306 
Precaritatea documentelor de arhivă, rolul serviciilor 
de informaţii, rolul CNSAS, rolul instanţelor ............-.... 325 
Dosare bogate. Calea de a trăi frumos. ...........cc.c...c.... 341 
NOle one Re e e ee 2 ne ase e e Etna ab liman ae ala PDM iza 344 
Volume citate........ En BOLA A d, DORITA EPA | 349 


= 
mă 


PLURAL M 


au apărut: 


„ Emile Durkheim — Formele elementare ale vieţii religioase 
. Arnold Van Gennep — Riturile de trecere 

. Carlo Ginzburg — Istorie nocturnă 

„ Michel de Certeau - Fabula mistică 


G.W. Leibniz — Eseuri de teodicee 


. J. Martin Velasco — Introducere în fenomenologia religiei 


* * * — Marele Inchizitor. Dostoievski — lecturi teologice 


. Raymond Trousson - Istoria gândirii libere 

„ Marc Bloch — Regii taumaturgi 

„ Filostrat — Viaţa lui Apollonios din Tyana 

„ Diogenes Laertios — Despre vieţile şi doctrinele filozofilor 

. Ştefan Afloroaei — Cum este posibilă filozofia în estul Europei 
. Gail Kligman — Nunta mortului 


15. Jean Delumeau — Păcatul și frica 


. Mihail Psellos — Cronografia. Un veac de istorie bizantină. 976-1077 
„ Cicero — Despre divinaţie 


19. Elena Niculiţă-Voronca — Datinele și credinţele poporului român 
adunate şi aşezate în ordine mitologică 


„+ * — Carmina Burana. Antologie de poezie latină medievală 
. Paul Zumthor — Babel sau nedesăvârșirea 

„ Porfir — Viaţa lui Pitagora. Viaţa lui Plotin 

. E.R. Dodds — Grecii şi iraționalul 

. Jean Delumeau — Mărturisirea şi iertarea. Dificultăţile Confesiunii. 


Secolele XIII-XVIII 


. Thomas de Aquino — Despre fiind şi esență 
_T.-Aurel Candrea — Folclorul medical român comparat. Privire 


generală. Medicina magică 


Vladimir Petercă — Regele Solomon în Biblia ebraică şi în cea 


grecească. Contribuţie la studiul conceptului de midraș 


Emmanuel Lévinas — Totalitate şi Infinit 

„x ** _ Evanghelii apocrife (ediţia a II-a) 

. Jacques Le Goff — Omul medieval 

. Jacques Derrida — Spectrele lui Marx. Starea datoriei, travaliul 


doliului şi noua Internaţională 


„ Gabriel Andreescu, Gusztáv Molnár (ed.) — Problema transilvană 
„ Seneca — Naturales quaestiones. aih naa naturii în primul veac 
„Cristian Bădiliță — Platonopolis sau Impăcarea cu filozofia 


. Hans-Georg Gadamer — Elogiul teoriei.  Moştenirea Europei 
. Pavel Florenski — Stâlpul şi Temelia Adevărului. Încercare de teodicee 


ortodoxă în douăsprezece scrisori 


. Eugenio Garin — Omul Renaşterii 
. Julien Ries — Sacrul în istoria religioasă a omenirii 
. Virgil Nemoianu - Jocurile divinității. Gândire, libertate şi religie la 


sfârşit de mileniu 


. Robert Darnton — Marele masacru al pisicii şi alte episoade din 


istoria culturală a Franţei 


„%X * %* — Anticristul 

. Lie Zi — Calea vidului desăvârșit 

. Cicero — Despre destin 

. Michel Vovelle — Omul Luminilor 

. Françoise Bonardel — Filozofia g'eeimici Marea Operă şi 
-modernitatea 

. Tatiana Slama-Cazacu — Stratageme comunicaționale și manipularea 
. * * * — Trei apocrife ale Vechiului Testament 

. Jacques Le Goff — Sfântul Francisc din Assisi 

. A.R. Radcliffe-Brown — Structură şi funcţie în societatea primitivă 
. Francois Furet — Omul romantic 

. Hans-Georg Gadamer — Actualitatea frumosului 

. Plinius — Naturalis historia. Enciclopedia cunoştinţelor din 


Antichitate (vol. |) 


. Arnold Van Gennep — Totemismul. Starea actuală a problemei 


totemice 


. Rosario Villari — Omul baroc 

: John R. Searle — Realitatea ca proiect social 

„ Peter Sloterdijk — Critica raţiunii cinice (vol. I) 

. Isabelle Stengers — Inventarea ştiinţelor moderne 

. Guglielmo Cavallo — Omul bizantin 

. Nicolae Corneanu - Patristica mirabilia. Pagini din literatura 


primelor veacuri creştine 


. Pierre Teilhard de Chardin — Scrisori inedite 

. Andrea Giardina — Omul roman 

. Sergio Donadoni — Omul egiptean 

. Anne Cheng — Istoria gândirii chineze 

. Artemidor Daldianul — Carte de tălmăcire a viselor 

. Dolores Toma — Despre grădini şi modurile lor de folosire 

. Silviu Rogobete — O.ontologie a iubirii. Subiect şi Realitate Personală 


supremă în gândirea teologică a părintelui Dumitru Stăniloae 


. Plinius — Naturalis historia. Enciclopedia cunoştinţelor din 


Antichitate (vol. Il) 


. Jean-Pierre Vernant — Omul grec 
. Matei Călinescu — Despre Ioan P. Culianu şi Mircea Eliade. Amintiri, 


lecturi, reflecții 


. H.-R. Patapievici — Cerul văzut prin lentilă 
„ Norbert Elias — Procesul civilizării. Cercetări sociogenetice şi 


psihogenetice (vol. I — Transformări ale conduitei în straturile laice 
superioare ale lumii occidentale) 


101. 
102. 
103. 


104. 
105. 


106. 


. Norbert Elias — Procesul civilizării. Cercetări sociogenetice şi psiho- 


genetice (vol. II — Transformări ale societăţii. Schița unei teorii a civilizării) 


. Ute Frevert, Heinz-Gerhard Haupt — Omul secolului XX 
. Augustin — Prima cateheză. Iniţiere în viața creştină 
. Plinius — Naturalis historia. Enciclopedia cunoştinţelor 


din Antichitate (vol. III) 


. Ute Frevert, Heinz-Gerhard Haupt — Omul secolului al XIX-lea 
. Georges Dumézil — Căsătorii indo-europene şi Cincisprezece chestiuni 


romane 


„ Cristian Bădiliţă — Manual de anticristologie. Studii, dosar biblic, 


traduceri şi comentarii 


. Grete Tartler — Înţelepciunea arabă (secolele V-XIV) 

„% % % — Originile creştinismului 

„% % * — Evanghelii apocrife (ediţia a III-a) 

„ Paul Ricoeur, André Lacocque — Cum să înțelegem Biblia 

„ Plinius — Naturalis historia. Enciclopedia cunoștințelor din 


Antichitate (vol. IV) 


. Dominique Camus — Puteri şi practici vrăjitorești. Anchetă asupra 


practicilor actuale de vrăjitorie 


„ Meister Eckhart — Cetăţuia din suflet. Predici germane 
„ Peter Sloterdijk — Critica raţiunii cinice (vol. II) 
. Augustin — Despre iubirea absolută. Comentariu la Prima Epistolă 


a lui Ioan 


Daniel Dubuisson — Mitologii ale secolului XX. Dumézil, Lévi-Strauss, 


Eliade 


. Marie Capdecomme — Viaţa morților. Despre fantomele de ieri şi de azi 
„ Vladimir Petercă — Mesianismul în Biblie 
. Evagrie Ponticul — Tratatul practic. Gnosticul 


„ Iamblichos — Misteriile egiptenilor 
. * * _ Carmina Burana. Antologie de poezie latină medievală 


(ediţia a II-a) 


. Erving Goffman — Aziluri. Eseuri despre situația socială a pacienţilor 


psihiatrici şi a altor categorii de persoane instituționalizate 


„ Michel Foucault — Hermeneutica subiectului. Cursuri la College de 


France (1981-1982) 


. Moshe Idel — Perfecţiuni care absorb. Cabala și interpretare 
„ Alexandru Zub — Istorie şi finalitate. În căutarea identității (ediţia a II-a) 
„ Adriana Babeţi — Dandysmul. O istorie 

„ Plinius — Naturalis historia. Enciclopedia cunoștințelor din 


Antichitate (vol. V) 


„Andrei Oişteanu — Ordine şi Haos. Mit și magie în cultura 


tradițională românească 

Xun Zi — Calea guvernării ideale 

Johann Martin Honigberger — Treizeci şi cinci de ani în Orient 
Adrian Marino — Prezențe româneşti şi realități europene. Jurnal 
intelectual (ediţia a II-a, cu un post-scriptum al autorului) 
Seneca — Dialoguri (1) 

Jean Delumeau - Liniștiţi şi ocrotiți. Sentimentul de securitate 
în Occidentul de altădată (vol. I) 

Plutarh — Despre oracolele delfice 


107. Paul Cernat, Ion Manolescu, Angelo Mitchievici, loan Stanomir — 
Explorări în comunismul românesc (vol. I) 

108. Seneca — Dialoguri (ID 

109. Ruxandra Cesereanu — Decembrie '89. Deconstrucţia unei revoluţii 

110. Plinius — Naturalis historia. Enciclopedia cunoştinţelor din 
Antichitate (vol. VI) 

111. *.* * — Întotdeauna Orientul: corespondenţă Mircea abată — Stig 
Wikander (1948-1977) | 

112. Monica Broșteanu — Numele lui Dumnezeu în Coran şi în Biblie 

113. Ruxandra Cesereanu — Gulagul în conştiinţa românească. ` 
Memorialistica şi literatura închisorilor şi lagărelor comuniste 

114. Gail Kligman — Nunta mortului. Ritual, poetică şi cultură populară 
în Transilvania (ediţia a Il-a) | 

115. Anca Manolescu — Europa şi întâlnirea religiilor. Despre pluralismul 
religios contemporan 

116. Jean Delumeau -— Liniştiţi şi DA Sentimentul de securitate în 
Occidentul de altădată (vol. 11) 

117. Seneca — Despre binefaceri. Despre îngăduință (De beneficiis. De clementia) . 

118. Paul Cernat, Ion Manolescu, Angelo Mitchievici, loan Stanomir — 
Explorări în comunismul românesc (vol. JI) 

119. Mircea Mihăieş — Cărțile crude 

120. H.-R. Patapievici — Cerul văzut prin lentilă (ediţia a V-a) 

121. Valeriu Gherghel — Porunca lui rabbi Akiba. Ceremonia lecturii de la 
sfântul Augustin la Samuel Pepys. Eseuri şi autofricţiuni exegetice 

122. Alexandru Zub — Clio sub semnul interogaţiei. Idei, sugestii, figuri 

123. Cristian Bădiliţă — Metamorfozele Anticristului la Părinţii Bisericii 

124. Vintilă Mihăilescu — Socio-hai-hui prin Arhipelagul România i 

125. Jean Delumeau — În aşteptarea zorilor. Un creştinism pentru mâine . 

126. Corin Braga — De la arhetip la anarhetip 

127. Salman Rushdie — Dincolo de limite 

128. Ruxandra Cesereanu (coord.) — Comunism şi represiune în România. 
Istoria tematică a unui fratricid naţional 

129. Pier Pâolo Pasolini — Scrieri corsare 

130. Mihai Valentin Vladimirescu — O istorie a Bibliei ebraice 

131. José Antonio Marina — Inteligența eşuată. Teoria şi practica prostiei 

132. Mihai Dinu Gheorghiu — Intelectualii în câmpul puterii. Morfologii şi 
traiectorii sociale 

133. Michael Johnston — Corupţia şi formele sale. Bogăţie, putere şi democraţie 

134. Mihail Neamţu — Gramatica Ortodoxiei. Tradiţia după modernitate 

135. Gilles Lipovetsky — Fericirea paradoxală. Eseu asupra societăţii de 
hiperconsum 

136. Barnaby Rogerson — Moștenitorii Boăfa altui Mahomed. Cauzele 
schismei dintre şiiţi şi sunniţi 

137. Jacques Attali — Scurtă istorie a viitorului - 

138. Corin Braga (coord.) — Concepte şi metode în cercetarea imaginarului. 
Dezbaterile Phantasma 

139. Seneca — Epistole către Lucilius (vol. I) 

140. *** — Evanghelii apocrife (ediţia a IV-a) 

141. Seneca — Epistole către Lucilius (vol. II) 


142. Mihail Neamţu — Bufnița din dărâmături. Insomnii teologice în 
România postcomunistă .. 

143. Cristian Bădiliță — Glafire. Nouă studii biblice şi patristice 

144. Saul Bellow — Până la Ierusalim şi înapoi 

145. Fernando Savater — Viața eternă 

146. Gilles Lipovetsky, Jean Serroy — Ecranul global. Cultură, mass-media 
şi cinema în epoca hipermodernă 

147. Salman Rushdie — Patrii imaginare 

148. Paul Cernat, Angelo Mitchievici, Ioan Stanomir — FExplorări în 
comunismul românesc (vol. III) 

149. Philippe Braud — Mic tratat de emoţii, sentimente şi pasiuni politice 

150. Andrei Codrescu — Noi n-avem bun-gust, noi suntem artişti 

151. A.C. Grayling — Alegerea lui Hercule. Plăcerea şi datoria în secolul XXI 

152. Nadia Anghelescu — Identitatea arabă. Istorie, limbă, cultură 

153. Adam Michnik — Mărturisirile unui disident convertit 

154. Marta Petreu — Diavolul și ucenicul său: Nae Ionescu - Mihail 
Sebastian 

155. Umberto Eco — De la arbore spre labirint. Studii istorice despre semn 
şi interpretare 

156. Mircea Mihăieş — Despre doliu. Un an din viaţa lui Leon W. 

157. Ruxandra Cesereanu — Decembrie '89. Deconstrucția unei revoluții 
(ediția a II-a) 

158. Mihail Neamţu — Povara libertății. Antiteze, paradigme şi biografii moderne 

159. Aristotel — Despre generare și nimicire 

160. Umberto Eco — Kant şi ornitorincul (ediţia a II-a) 

161. Anca Vasiliu — Despre diafan. Imagine, mediu, lumină în filozofia 
antică şi medievală 

162. Andrei Oişteanu — Narcotice în cultura română. Istorie, religie şi literatură 

163. Marta Petreu — Diavolul şi ucenicul său: Nae Ionescu - Mihail 
Sebastian (ediţia a II-a) 

164. Moshe Idel — Fiul lui Dumnezeu şi mistica evreiască 

165. Albert Hourani — Istoria popoarelor arabe l 

166: Anca Manolescu — Stilul religiei în modernitatea târzie 

167. Vladimir Jankélévitch — Curs de filozofie morală 

168. Claude Lévi-Strauss — Gândirea sălbatică 

169. Andrei Oişteanu — Narcotice în cultura română. Istorie, religie şi 
literatură (ediţia a II-a) 

170. Umberto Eco — Cum ne construim duşmanul 

171. Camil Ungureanu (coord.) — Religia în democraţie. O dilemă a modernităţii 

172. Ion Vartic — Cioran naiv și sentimental 

173. Max Horkheimer, Theodor W. Adorno — Dialectica Luminilor. 
Fragmente filozofice A 

174. Valeriu Gherghel — Breviarul sceptic. Şi alte eseuri despre simplitate 

175. Gabriel Andreescu — Cărturari, opozanți şi documente. Manipularea 
Arhivei Securității 

176. Mihai Valentin Vladimirescu — Viaţa de zi cu zi în vremea lui lisus 

177. Vintilă Mihăilescu — Scutecele națiunii şi hainele împăratului. Note 
de antropologie publică 

178. Adriana Babeţi — Amazoanele. O poveste 


179. David Bentley Hart — Frumusețea infinitului. Estetica adevărului creştin 

180. Moshe Idel — Mircea Eliade. De la magie la mit 

181. Grete Tartler — Înţelepciunea arabă. De la preislam la hispano-arabi 
(ediţia a III-a) 

182. Mirel Bănică — Nevoia de miracol. Fenomenul pelerinajelor î în 
România contemporană j 

„183. Klaus Heitmann — Imaginea pl in în spațiul lingvistic german 
(1775-1918). Un studiu imagologic 

184. Moshe Idel — Răul primordial în Cabala. Totalitate, perfecțiune, 

. perfectibilitate 

185. Barnaby Rogerson — Profetul Mahomed. O biografie 

186. Vintilă Mihăilescu — Apologia pârleazului 

EPT HA (Tunlarni gi 


POLIROM 


Pornind de la ideea că promovarea excesivă a trecutului poate 
paraliza o societate prin deturnarea energiilor ei vitale, Gabriel 
Andreescu consideră că pentru eliberarea din această formă de 
captivitate este necesară epuizarea temelor încă ambigue privi- 
toare la istoria recentă. Cu o astfel de motivaţie, a dus la capăt 
cea mai elaborată cercetare asupra subiectului rezistenţei prin 
cultură, pe care îl reformulează în termenii mai generoşi ai „exis- 
tenţei prin cultură”. În volum sunt deconstruite câteva clişee, 
începând cu punerea în opoziţie a colaboraţionismului cu devo- 
tamentul pentru excelența intelectuală, din perspective care 
regândesc imaginea despre experienţa umană în comunism. În 


căutarea „nişelor culturale ale existenţei”, Gabriel Andreescu re- 


constituie pe baza documentelor de arhivă şi poveştile de viaţă 
ale unor oameni care au ajuns să se confrunte cu agenţii re- 
presiunii. Explorând cazuri reprezentative (Ştefan Aug. Doinaş, 
Mircea Iorgulescu, Nicolae Balotă etc.), Existenţa prin cultură se 
doreşte nu doar o pledoarie în „procesul” făcut astăzi unor 
reprezentanţi ai culturii române care nu mai pot să se apere, ci şi 
un ghid despre ce înseamnă „să trăieşti frumos” în vremuri po- 
trivnice. 


Opinii, noţiuni şi idei despre rezistenţa prin cultură şi colabo- 
raţionism e Dorin Tudoran: predictibilitatea personalităţilor 
accentuate * Mircea Dinescu: „boem şi calculat” e Constantin 
Noica: patosul cultural e Expresia stilistică a unui proiect politic 
colectiv. Grupul de Acţiune Banat e Împlinirea colectivă a 
reveriilor individualizate. Şcoala de la Păltiniş e Cazul Ştefan 
Aug. Doinaş şi denaturarea sensului Memoriei 

